
Notă asupra ediţiei 


În anul 1984, sub egida Academiei Româno- Americane de 
Ştiinţe şi Arte, a apărut în Statele Unite ale Americii prima 
versiune românească a lucrării lui Vlad Georgescu ISTORIA 
ROMÂNILOR — de la origini pînă în zilele noastre; machetă, 
composerzat şi montaj: Jon Dumitru - Verlag, München. 

Cinci ani mai apoi, în 1989 (şi după numai un an de la 
regretata trecere în neființă a autorului), Istoria românilor a 
fost tipărită — de aceiaşi editori — într-o a II-a ediţie revăzută 
şi adăugită. Această nouă ediţie se deschide cu un studiu bio- 
grafic datorat domnului Mihai Botez şi cu un cuvînt înainte al 
doamnei Maria Manoliu Manea, preşedinte al Academiei 
Româno-Americane de Ştiinţe şi Arte. 

Textul propriu-zis al edigjei a II-a este identic cu cel al pri- 
mei (inclusiv Eseul bibliografic), i s-a adăugat doar un ultim 
capitol * — România în anii '80 — de cincisprezece pagini tipo 
(singurul prevăzut cu note). 

Editura "Humanitas" tipăreşte ISTORIA ROMÂNILOR -— 
de la origini pînă în zilele noastre după ediţia din 1989, 
ataşîndu-i indicele de nume (existent în prima ediţie). 

Menţionăm că textul se tipăreşte în integralitatea sa, cu 
unele inerente puneri de acord cu normele ortografice î în vi- 
goare ale limbii române. 

Istoria românilor de Vlad Georgescu este o carte de autor. 
Alti istorici au conceput ieri, vor gîndi şi vor elabora mîine — 


in acest sens, doamna Maria Manoliu Manea preciza, în Cuvânt înainte, 
cz "storia românilor a lui Vlad Georgescu se publica "într-o ediţie revizuită şi 
întregită cu un capitol de concluzii pe baza notelor lăsate de autor”. 

în felul lor — necesare compendii, sinteze de istorie naţională. 
Altminteri, însuşi Vlad Georgescu era perfect conştient de te- 
meritatea încercării sale, fapt subliniat în propria-i Introduce- 
re: "Nu este, desigur, decît un punct de vedere, a cărui punere 
în pagină a început acum opt ani, pe vremea cînd mă aflam încă 
în ţară. Altele îl vor completa sau poate chiar schimba; este un 
lucru aproape inevitabil, deoarece nimeni nu se poate pretin- 
de depozitarul tuturor cunoştinţelor şi nici cunoscătorul ade- 
vărului ultim”. 

O soartă nemiloasă l-a privat pe vizionarul Vlad Georgescu 
de a fi constatat aievea profetiile sale din anii optzeci, pră- 
buşirea totalitarismului comunist în România: "Chiar dacă vre- 
mea adevăratelor transformări, ca de atîtea ori în trecut, nu 
poate veni decît din afară, în momentul restructurării relaţiilor 
internaţionale, schimbările interne pregătitoare, menite a co- 
recta excesele socialismului şi a prevesti renaşterea, vor veni, 
probabil, în cele din urmă, din interior”. 


Editorul 


VLAD GEORGESCU (1937—1988) 


Vlad Georgescu s-a născut în Bucureşti, la 20 octombrie 1937, într-o 
familie de boieri ce dăduse vieţii politice româneşti personalităţi de seamă: 
este astfel suficient să amintim cá un bunic din partea tatălui, generalul I. 
Georgescu, fusese aghiotant al regelui Carol I, iar un bunic din partea mamei, 
E.M. Porumbaru, proeminent membru al Partidului Liberal, fusese ministru 
de externe în anii 1914 - 1917 şi apoi preşedinte al Senatului — Camera 
Superioară a Parlamentului în România dinaintea dictaturilor. Vlad a urmai 
cursurile Liceului Sf. Sava (în anii '50 — rebotezat de guvernul comunist 
după numele marelui istoric pagoptist Nicolae Bălcescu, cu care strálucitul 
elev de atunci avea să se întilnească peste ani într-un straniu destin : căci 
amindoi, istorici şi patrioţi, Bălcescu şi Georgescu, aveau să sfirşească prea 
devreme şi printre străini...). Pasionat încă de pe băncile şcolii de istoria 
românilor, s-a prezentat la concursul de admitere la Facultatea de Istorie a 
Universităţii din Bucureşti şi a reuşit să devină student al acestei facultăţi (în 
pofida greutăților pe care cei ce veneau, ca el, din familii cu "trecut politic" le 
aveau de înfruntat la intrarea în învățămîntul superior). În anii '50, Facultatea 
de Istorie — ca şi alte facultăţi ale Universităţii din Bucureşti — mai număra 
încă printre profesori nume mari, rămase din alte timpuri, ca Ion Nestor, 
D.M. Pippide ori D. Tudor, alături, desigur, de mediocri aliniaţi ori de simpli 
funcţionari de partid. Remarcat şi apreciat de profesori mari, al căror presti- 
glu nu putea fi pus în discuţie, protejat şi promovat profesional de aceştia, 
Vlad Georgescu, ca atiţia alti colegi de generaţie, a avut un început de carieră 
promiţător. Repartizat la terminarea studiilor ca cercetător la Muzeul 
Româno-Rus, condus de "Prinţul Roşu", Scarlat Callimachi, este transferat 
în 1963, cînd acest muzeu avea să fie desfiinţat, tot ca cercetător, la Institutul 
de Studii Sud-Est Europene de sub direcţia lui Mihai Berza (fostul adjunct al 
marelui istoric şi om politic Gh.I. Brătianu la conducerea Institutului de Isto- 
rie Universală, desfiinţat de regimul comunist în 1948). Este sigur că formaţia 
ştiinţifică a tînărului istoric avea să fie puternic influenţată de aceste mari 
personalităţi. Peste ani, Vlad Georgescu avea să vorbească şi despre rolul pe 
care I-a jucat în viaţa sa intelectuală întîlnirea cu filozoful şi politicianul Ion 
Petrovici, eliberat de guvernul comunist din închisoare prin anii '60 şi venerat 
de tinerii umanişti bucureşteni. Toate acestea dovedesc cá Vlad Georgescu a 
fost un cercetător format în cele mai bune tradiţii ale gîndirii ştiinţifice şi 
politice româneşti. 

Ca mulţi din generaţia sa şi cu formaţia sa, Vlad Georgescu — deşi nu a 

fost niciodatà membru al Partidului Comunist $i nici nu a avut convingeri 
comuniste — şi-a pus cu toată sinceritatea capacitatea şi munca în slujba 
patrii sale, devenită comunistă împotriva voinţei poporului ei după război. 
Şi mulţi ani, România a folosit serviciile profesionale ale acestui intelectual de 
elită, şi uneori l-a şi răsplătit pe autor pentru excelența performanţei sale 
profesionale. Astfel, Vlad Georgescu a putut publica în România pînă prin 
1973, a fost lăsat să-şi susţină un strălucit doctorat, a conferentiat fără res- 
trictie în ţara sa. Nu a fost împiedicat să răspundă invitaţiilor unor prestigioase 
universităţi occidentale de a preda ca profesor invitat, cum s-a întîmplat în 
1967, cînd a funcţionat un an ca profesor de istorie a sud-estului european la 
celebra Universitate a Californiei din Los Angeles (U.C.L.A.); a fost trimis in 
1972 -'1973 la Universitatea Columbia din New York, ca profesor la catedra 
"Nicolae Iorga”, înfiinţată de statul român; în sfîrşit, Academia R. S. România 
i-a decernat un premiu important pentru opera sa istorică într-o vreme în care 
venerabila instituţie mai păstra încă ceva din tradiționalul său prestigiu, cu 
totul năruit astăzi. Nu este deci nici o exagerare în a conchide că, la începutul 
anilor '70, Vlad Georgescu se impusese ca o valoare de prim rang a ştiinţei 
istorice din România, iar prestigiul său profesional depăşise hotarele ţării. De 
altfel, o serie de istorici străini — mai ales din Statele Unite — au beneficiat 
de sfaturile şi îndrumările sale în cercetările pe care le întreprindeau în acea 
vreme în legătură cu problemele româneşti, în România sau în (ara lor. Vo- 
lumul său Political Ideas and the Enlightenment in the Romanian Principali- 
ties, 1750 - 1831 avea să deschidă seria de prestigioase monografii închinate 
Europei de sud-est publicate de East- European Quarterly (Boulder) şi difu- 
zate de faimoasa Columbia University Press; iar culegerile de documente 
editate de Vlad Georgescu privind memoriile si proiectele de reformá in 
Principatele Române (1769 - 1848) deveniseră de mult texte de referinţă 
pentru orice cercetător al Epocii Luminilor in Europa de sud-est, `. 
Cariera ştiinţifică a istoricului Vlad Georgescu nu a urmat însă calea pe 
care s-au înscris alte cariere din România de astăzi. Motivele sînt numeroase 
şi tin probabil atit de schimbarea României după anii '70, cit şi de datele 
personale ale evoluţiei cărturarului. Într-adevăr, cariera istoricului Vlad 
Georgescu se desfăşurase, să spunem, normal în perioada anilor '60 — epocă 
ce justifica un oarecare optimism. România îşi afirmase, chiar cu o anume 
ostenta(ie, independenţa faţă de Moscova; după ani de falsificări, istoria 
naţională se rescria cu oarecare obiectivitate şi profesionalitate; deţinuţii po- 
litici fuseseră, în covîrşitoare majoritate, eliberaţi şi domnea o atmosferă de 
oarecare reconciliere naţională în numele rezistenţei împotriva presiunii so- 
vietice. După ani de izolare ştiinţa şi cultura se deschideau spre Occidentul de 
care istoria ne rupsese împotriva voinţei noastre şi se vorbea de "liberalizare", 
"pluralism cultural" şi "reformă economică”, într-un limbaj ce nu se deosebea 
prea mult de cel promovat astăzi de cei ce susţin "glasnost"-ul şi "perestroika." 
Toate aceste tendinţe aveau însă să fie modificate dramatic la începutul 
anilor *70, din motive pe care analiştii politici le discută încă în contradictoriu, 
dar cu rezultate asupra cărora s-a instalat o tristă unanimitate. România s-a 

îndepărtat din nou de Occident şi şi-a folosit autonomia faţă de Moscova spre 
a promova un stalinism şovin şi xenofob, de inspiraţie maoistă. Cultul ridicol 
dar sufocant al liderului şi familiei sale este pus în umbră poate numai de 
bizarele realităţi (desigur neeuropene) ale Coreii de Nord. O epocă de lipsuri 
materiale, nemaiintilnite în Europa în timp de pace, dovedeşte falimentul 
unei politici economice ce asigură astăzi României rolul de neinvidiat de ţară 
cu cel mai scăzut nivel de trai al vechiului continent (poate cu excepţia Alba- 
niei). Ştiinţa, cultura şi arta, în loc de liberalizare şi progres prin promovarea 
valorilor autentice, s-au găsit din nou sub controlul steril al ideologiei şi sub 
puterea... absolută a unei jnepte şi corupte birocratii de partid. Nu era vorba 
de "stagnare" ca în U.R.S.S., ci de un evident REGRES prin care avea să 
treacă România începînd din anii "70 — iată ceea ce Vlad Georgescu a înţeles, 
poate înaintea altora din generaţia sa. Şi dragostea pentru tara sa, aceeaşi 
dragoste care i-a justificat tăcerea de "tovarág de drum" al regimului comunist 
din anii '60, îi cerea acum să rupă această tăcere şi să-şi spună răspicat 
cuvintul. Si şi l-a spus, fácindu-gi în acest fel ceea ce el numea mai-tirziu 
"datoria". A părăsit voluntar o carieră strălucită şi, desigur, ştiind ce-l aşteap- 
tă, a ales "calea disidenfei", criticînd deschis politica conducerii Partidului 
Comunist Român şi cerînd reforme. Ca mulţi alti disidenţi din anii '70, Vlad 
Georgescu nu-şi făcea iluzii asupra rezultatelor imediate ale acţiunii sale. 
"Faţă de statul absolutist eu am avut numai arma cuvîntului rostit [...] " scria 
marele istoric în 1978, adáugind: "... am rămas cel puţin cu sufleta! împăcat, 
cu multumirea că fapta inutilă acuma ar fi putut rodi miine [...], cred în 
formula lui Fichte, care spunea că «trebuie să te comporti ca şi cum de tine şi 
de fapta ta ar depinde destinul poporului táu»". La scrisori deschise şi texte 
critice se adaugă şi militantism politic: Vlad Georgescu propune înfiinţarea 
unui grup independent, "Mişcarea pentru sprijinirea democraţiei”, îi redac- 
tează un program şi, în perspectiva Conferinţei post-Helsinki de la Madrid, 
din 1980, privind drepturile omului, încearcă să înfiinţeze grupul "Madrid 80". 

"Disidenfa" lui Vlad Georgescu a creat probabil multe probleme condu- 
cerii comuniste de la Bucureşti. Nici una dintre "etichetele" pe care politia 
comunistă — desigur nu numai în România — le ataşa celor ce se opuneau 
puterii totalitare sperind ca în felul acesta să-i de făimeze în faţa concetátenilor 
lor şi a opiniei publice internaţionale nu se potrivea acestui caz de excepţie. 
Putea fi oare numit "oportunist marginal şi fără valoare profesională, în 
căutare de ieftină publicitate”, un cărturar premiat de Academia statului co- 
munist? Se putea vorbi oare de "lipsă de patriotism” la un cercetător ce-şi 
făcuse din studiul trecutului neamului său raţiunea întregii sale vieţi? Se pu- 
tea oare insinua că istoricul dorea numai să emigreze spre a avea o viaţă mai 
bună — cînd călătorise atit de mult şi refuzase atitea tentante oferte de sta- 
bilire în Occident? Răspunsurile negative sint evidente. Vlad Georgescu de- 
venea astfel un periculos precedent şi un posibil exemplu de urmat pentru alţi 
intelectuali de elită. Trebuia deci obligat să tacă ori să plece. Persecuţiile şi 
presiunile nu l-au convins însă să renunţe la ceea ce el numea "implinirea 
datoriei". Vlad Georgescu nu a dat înapoi si nici nu a făcut cerere de emigrare 

aşa cum nu o dată i s-a sugerat. Arestat în martie 1977, reţinut peste două 
luni, ameninţat cu un proces de înaltă trădare, este eliberat numai în urma 
protestelor opiniei publice internaţionale. Persecuţiile se înteţesc. Cu un an 
mai tîrziu, răspunzînd unei invitaţii a prestigiosului centru Woodrow Willson 
al Institutului Smithsonian din Washington, D. C., primeşte încuviințarea de 
a pleca împreună cu familia în Statele Unite pentru un an, dar va rámine în 
Occident, ca refugiat politic, aproape zece ani, pînă la sfîrşitul vieţii. 

În exil, Vlad Georgescu îşi continuă activitatea de cercetător al trecutului 
românesc şi de militant pentru cauza mult încercatului nostru popor. Ca 
istoric scrie sinteza Istoria românilor. De la origini pînă în zilele noastre (1984) 
şi publică Istoria ideilor politice româneşti (1369 - 1868), lucrare premiată de 
Academia Româno-Americană, al cărei membru a fost. Volumul Politică şi 
istorie (1981) cuprinde textele sale politice disidente, elaborate în anii grei ai 
persecuțiilor din România. Numit director al Departamentului românesc al 
postului de radio american "Europa Liberă”, rămine deosebit de activ în emi- 
graţie, ridicindu-şi adesea glasul în sprijinul poporului român suferind în dem- 
nitate. 

O boală necruțătoare avea însă să-l răpună în plină putere. A murit la 13 
noiembrie 1988. Abia împlinise cincizeci şi unu de ani. 


i Mihai Botez 


Stanford, California, 
octombrie 1989 


INTRODUCERE 


Unul din aspectele cele mai deprimante ale scrisului istoric 
contemporan este felul ín care politica manipuleazá trecutul. 
Vechii noştri cronicari, reluînd o idee veche de cînd istoriografia, 
arătau că istoria ar trebui cunoscută pentru a sluji drept exemplu 
şi călăuză viitorului. În istoriografia românească socialistă însă, 
termenii ecuaţiei au fost inversa(i, trecutul, nu viitorul, a devenit 
imprevizibil; el este scris şi rescris în funcţie de nevoile politice 
ale clasei conducătoare, scara valorilor este continuu modifi- 
cată, personajele şi faptele istorice îşi schimbă mereu conturul, 
apar sau dispar din istorie, în funcţie de criterii care nu au nimic 
de a face cu adevărul. Am simţit de aceea nevoia unei cărți 
simple, oneste, scurte şi clare care să trateze istoria românilor 
obiectiv, într-o perspectivă lungă şi în afara pasiunilor de mo- 
ment. 

Nu este, desigur, decít un punct de vedere, a cárui punere ín 
pagină a început acum opt ani, pe vremea cînd mă aflam încă 
în ţară. Altele îl vor completa sau poate chiar schimba; este un 
lucru aproape inevitabil, deoarece nimeni nu se poate pretinde 
depozitarul tuturor cunoştinţelor şi nici cunoscătorul adevărului 
ultim. 

Ar fi cu neputinţă să numesc aici pe foarte numeroşii colegi 
de breaslă, din ţară sau din afara ei, care m-au ajutat şi îndem- 
nat cu sfaturile şi părerile lor critice. Pe cei dintâi nu-i amintesc, 
pentru a nu le face situaţia şi mai tristă; dintre cei de pe urmă, 
mulţumesc îndeosebi lui Vladimir Socor, Pavel Chihaia şi Gelu 
Ionescu; secţiei de cercetare a Europei Libere îi datoresc lămu- 
rirea a numeroase întrebări, mai ales de statistică economică; 

Irina Moschuna-Sion a dactilografiat, corectat şi editat cu curaj - 
şi grijă un manuscris lung, deseori greu de înţeles; în sfîrşit, Aca- 
demiei Româno-Americane îi mulțumesc pentru interesul arătat 
cărţii şi pentru strădania depusă în vederea tipăririi ei. 


I. ANTICHITATEA 
1. ORIGINILE 


Dacii. Pe pămîntul României de astăzi urmele vietuirii apar o 
dată cu începuturile istoriei, grupurile nomade de Pithecantropus 
erectus fiind probabil producátoarele uneltelor primitive de silex 
descoperite pe valea Oltului şi în vestul Munteniei, într-o zonă pri- 

„elnică vietuirii prin vinátoare şi cules: Către 100 000 i. Hr., omul de 
Neanderthal, omul paleoliticului mijlociu, îşi manifesta prezenţa pe 
aproape întreg teritoriul de astăzi al României, în Moldova de nord, 
în Dobrogea, în sudul Transilvaniei, în Oltenia, adăpostit din prici- 
na climatului rece mai ales în peşteri, ştiutor acum nu numai a pás- 
tra focul aprins-de natură, dar şi a-l produce şi folosi pentru nevoile 
zilnice. Inventarul peşterilor îl arăta mai mult culegător decît vi- 
nător, cu unelte şi arme evoluate faţă de cele ale inaintagului său. 
Către 40 000 î. Hr., neanderthalienii cedează locul lui homo sapiens 
fossilis, moment care marchează începutul procesului de formare a 
raselor, locuitorii pămîntului românesc apartinind ramurii de Cro- 
Magnon. 

Cromagnonii, ale căror unelte şi arme se găsesc ráspindite in 
chip destul de uniform atit in Transilvania cit şi in Moldova şi Tara 
Românească, foloseau deja unelte pentru producerea de unelte; ei 
au modificat vechea tehnică de cioplire introducind desprinderea 
lamelará, au descoperit virful de săgeată, au generalizat rázuitoare- 
le, dáltitele; variațiile climatului au dus spre sfârşitul paleoliticului 
superior la dispariţia sau migraţia spre nord a unor rase de animale 
— mamutul, leul de peşteră, rinocerul siberian, renul — vinatul 
imputinindu-se, stabilizindu-se in general la speciile cunoscute si 
astăzi: cerbul, căprioara, mistrețul, iepurele. In jur de 8 000 i. Hr. 
incepe trecerea spre neolitic, eră cu climă mai caldă în cursul căreia 
homo sapiens recens generalizează folosirea arcului şi a toporului 
cu coadă, descoperă monoxila şi domesticeşte cîinele, pregătind a- 
paritia, după 5 000 i. Hr., a epocii pietrei şlefuite. 

Civilizaţia neolitică, bine atestată arheologic pe întregul teritoriu 
al României, se datoreşte unor populaţii noi, eterogene, de tip pre- 
ponderent mediteranoid, venite din sud, cu componente protoeuro- 
pene de tip Cro-Magnon şi brahicefale, apropiate de tipul anatolian. 
Ca şi în restul continentului, ele au introdus şlefuirea, o nouă teh- 
nică de prelucrare a pietrei, osului, cornului, care a permis şi folosi- 
rea altor roci decit silexul; sedentari, locuind în aşezări întărite al- 
cătuite din colibe şi bordeie, oamenii neoliticului au descoperit a- 
vantajele cultivării plantelor (cele mai vechi urme de agricultură 
primitivă datează din mileniul al VI-lea), au domesticit animalele 
(cornutele mari şi mici, porcul, nu însă şi calul), au inventat torsul, 
țesutul şi olăria, îndeletniciri de natură a schimba radical condiţiile 
existenţei zilnice. Dintre toate civilizațiile neolitice, cea mai cunos- 
cută este desigur cea numită Cucuteni, cuprinzind sud-estul Transil- 
vaniei, nord-estul Moldovei şi Munteniei, înfloritoare de la sfirgitul 
mileniului al IV-lea şi pînă în jurul anilor 2 000. Mediocră în ceea 
ce priveşte gradul de perfecţionare a uneltelor, cultura Cucuteni 
impresionează în schimb prin ceramica sa pictată, tricromă şi prin 
mulţimea statuetelor antropomorfe, închinate cultului fecundității, 
descoperite în numeroasele sale aşezări, dintre care unele se întind 
pe suprafeţe de piná la 6 hectare. 

O dată cu începutul mileniului al II-lea, populaţiile spaţiului 
carpato-danubian încep să păşească în epoca bronzului. Etnic şi ling- 
vistic avem de a face cu o populaţie nouă, născută din amestecul 
vechilor triburi neolitice cu elemente nomade indo-europene, veni- 
te din stepele nord-pontice. Este îndeobşte admis că acum se produ- 
ce restructurarea etnică şi lingvistică ce a dus la apariţia populațiilor 
indo-europene pe teritoriul României, iar în cele din urmă la forma- 

-rea triburilor trace. 

Deşi arama nativă era cunoscută si folosită încă din neolitic, 
minereurile de cupru din Transilvania, Oltenia, Dobrogea au putut 
fi puse în valoare numai după însuşirea metalurgiei bronzului, îm- 
prumutată probabil din Orientul. mesopotamian prin intermediul 
civilizaţiei egeice. Crescátori de vite, oamenii bronzului au neglijat, 
in general, agricultura, deşi cunoşteau plugul primitiv de lemn, cre- 
înd o civilizaţie cu caracter preponderent păstoresc, mult diferită de 
cea a populațiilor neolitice. Aşezările lor, întinse, întărite, cu un 
bogat inventar arheologic compus din topoare de luptă şi muncă, 
securi, pumnale, săbii, atestă un pronunţat caracter războinic, ac- 
centuat probabil şi de apariţia primelor uniuni tribale. 

Epoca bronzului, mileniul cuprins între aproximativ 1800 şi 800 
î. Hr., a fost probabil perioada în care se poate vorbi de structurarea 
definitivă a populaţiei trace pe teritoriul carpato-danubian, de sepa- 
rarea ei de ilirii cu care coexistase în cadrul vechiului trunchi indo- 
european. Desăvirşirea acestui proces continuă şi la inceputul pri- 
mei epoci a fierului (Hallstatt), cînd, în secolul al VI-lea, putem vorbi 
de definitiva formare a triburilor istorice trace şi de intrarea lor, 
consemnată de izvoarele literare, în scena istorică. 

Primele unelte de fier descoperite pe teritoriul României datea- 
ză din secolul al X-lea, tehnologia prelucrării minereului fiind adusă 
probabil din Anatolia şi din Orientul Apropiat. În secolul al VII-lea 
apar pe țărmurile dobrogene şi coloniştii greci, întemeietorii His- 
triei (657), Tomisului (sec. VII) şi Calatisului (sec. VI), puternice 
centre economice menite a pune în valoare bogăţiile teritoriilor din 
dreapta şi stînga Dunării, loc de întilnire a băştinaşilor cu mai dez- 
voltata lume grecească. În secolul al VI-lea, băştinaşii au de fácut 
faţă atit unor infiltrări ilirice din vest cit şi expansiunii scite din est, 
cea dintii mai redusă ca număr, cea de a doua ducind parţial la 
instaurarea puterii scite asupra unei părţi a tracilor nordici. Istoricii 
încă nu sînt de acord asupra caracterului scitic sau tracic al aga- 
tirşilor, din centrul Transilvaniei, admitind în schimb prezenţa sci- 
ţilor în Dobrogea, viitoarea Scythia Minor, de unde vor fi alungaţi 
de macedoneni abia în secolul al III-lea: este probabil că elemente 
scite au continuat să se menţină izolat piná în secolul I i. Hr., cînd 
au sfirgit prin a se pierde in masa getă. 

Invaziile scite au avut ca primă urmare dislocarea parţială a băş- 
tinaşilor din regiunile de cîmpie, împingerea lor spre zona subcar- 
patică, gruparea lor în jurul unor puternice aşezări de piatră şi pă- 
mint — numai în Moldova au fost descoperite peste 20 de astfel de 
cetăţi, avind între 9 şi 45 ha suprafaţă — adevărate regedinte aristo- 
cratice şi locuri de refugiu pentru populaţia din regiune. 

De la sfirşitul secolului al VI-lea această populaţie are un nume, 
geții — romanii, îi vor numi daci —, socotiți de Herodot "cei mai 
viteji şi mai drepţi dintre traci”; cea de a doua virstă a fierului îi 
găseşte in plin proces evolutiv, poate şi sub influenţa celților, care 
aduc între altele o mai dezvoltată metalurgie a fierului, precum şi 
roata olarului. Bazileii locali apar suficient de puternici pentru a 
provoca expediţia lui Alexandru cel Mare la 335 — macedonenii 
găsesc in cimpia munteaná o puternică cetate de pámint şi întinse 
lanuri de griu — sau chiar pentru a-i infringe şi captura urmaşii, aşa 

cum face Dromihete, primul rege get pomenit de izvoarele scrise. Ín 
anul 291, uniunea sa tribalá a reugit sá invingá falangele lui Lysi- 
mach, regele Macedoniei, să-l prindă pe rege şi să stabilească apoi 
întinse legături economice cu lumea elenistică. Urmaşii săi nu vor 
reuşi însă să menţină unitatea acestei formaţiuni statale, fárimitatá 
în mici stápiniri pînă către anul 80 i. Hr., cind Burebista va întemeia 
un puternic stat daco-getic, cu centrul în Dacia propriu-zisă, dar 
intinzindu-şi stăpinirea asupra unui întins teritoriu, pînă în Boemia 
şi Panonia spre apus, pină la oraşele greceşti de la Pontul Euxin spre 
răsărit şi sud. În prima parte a lungii sale domnii, Burebista şi-a 
aşezat centrul de greutate al puterii în cimpia munteană, urmele 
capitalei sale, Argedava, există şi astăzi pe riul Argeş, la cca 20 km 
de Bucureşti; in cea de a doua parte, regele şi-a mu:at reşedinţa in 
sudul Transilvaniei, ridicind puternicul sistem de fortificaţii din 
Munţii Orăştiei, pe care urmaşii săi îl vor dezvolta şi perfecționa. De 
aici a intrat probabil in contact cu Pompei (48 i. Hr.), incercind să 
injghebeze o coaliţie împotriva lui Cezar, ale cărui legiuni ame- 
nintau Dobrogea şi întreaga linie a Dunării. 

După moartea lui Pompei, concentrările de trupe romane arătau 
limpede că noul stăpin al Romei intenţiona să atace Dacia, plan 
zădărnicit de asasinarea sa în martie 44; în acelaşi an murea şi Bure- 
bista, asasinat de o aristocrație nemultumita probabil de politica sa 
centralizatoare. 

tinsul regat nu a supraviețuit întemeietorului său, Cotyso, Co- 
son, Dicomes, Rholes, Daphyx, Zyraxe domnind peste formațiuni 
statale mărunte despre care Strabo spune că nu puteau trimite în 
războaie mai mult de 40 000 de oşteni. Centrul politic al lumii daco- 
gete se mută acum definitiv în sudul Transilvaniei unde regii Dece- 
neu, Comosicus, Scorilo, Duras continuă tradiția politică moştenită 
de la Burebista, pregătind epoca de mare si ultimă înflorire din vre- 
mea lui Decebal (86 - 106). 

Dacia se afla deja de mai multă vreme în zona de influență poli- 
ticá si culturală a Romei. Republica atinsese Dunărea la Porțile de 
Fier încă din vremea lui Burebista (74 i. Hr.) şi-şi intinsese stápini- 
rea asupra Pontului stîng, vremelnic între 72 î. Hr. - 61 î. Hr., apoi 
definitiv în anul 46 d. Hr., cînd întreaga Dobrogè este alipită provin- 
ciei Moesia; conflictele daco-geților cu noii stăpîni ai Balcanilor au 
devenit cronice în jurul întregului prim secol al erei noastre, invazii- 
le dacice de jaf la sudul Dunării alternînd cu expedițiile de pedepsire 
romane la nordul fluviului, pînă cînd, sub împăratul Domițian, ro- 

manii hotărăsc lichidarea centrului politic din Munţii Orăştiei, aşa 
cum lichidaseră pe rînd formațiunile statale dace din Dobrogea şi 
din cimpia munteană. 

Dacii se aflau acum sub conducerea lui Decebal, căruia bătrinul 
rege Duras îi trecuse frinele puterii în anul 87, conştient de nevoia 
aşezării pe tron a unui rege tînăr, priceput atit în ale diplomaţiei cit 
şi în ale războiului; noul suveran, el însuşi fiu de rege, se găsea in 
fruntea unui popor în plină ascensiune şi înfloritoare civilizaţie. 
Multele dave vădesc existenţa unei populaţii numeroase şi active, 
grupată în jurul acestor aşezări cu caracter urban, ocupată cu meş- 
teşugurile şi comerţul, legată economic de lumea grecească şi ro- 
mană, ale cărei produse se găsesc din belşug în săpăturile arheolo- 
‘gice, cumpărate şi cu monedele pe care dacii, începînd din secolul al 
III-lea i. Hr., le băteau regulat, după modelul macedonean, thasian 
sau al dinarilor romani de argint. Politeişti, dacii au construit la 
Sarmizegetusa Regia o cetate pe măsura războinicelor clase de no- 
bili (tarabostes), cu sanctuare închinate zeilor Zamolxes, Gebeler 
zis, Bendis. 

Inițial, conflictul cu romanii s-a desfăşurat î în favoarea dacia, 
care pradă Moesia in 86 d. Hr. şi înving în anul următor pe generalul 
Cornelius Fuscus, aventurat imprudent înlăuntrul Daciei; în anul 88 
d. Hr. Tettius Iulianus îl învinge însă pe Decebal, dar dacii obţin 
totuşi de la împăratul Domițian condiţii de pace foarte favorabile: 
în schimbul inchinării, Decebal primea şi stipendii anuale şi meşteri 
care să-i întărească cetăţile şi maşini de război. Nu trebuie să mire 
de aceea corectitudinea cu care şi-a respectat promisiunea de a nu 
mai ataca provinciile romane şi de a supraveghea populaţiile barba- 
re vecine, oprindu-le de la acţiuni ostile Romei. 


La adăpostul acestei avantajoase păci, regatul a continuat să se 
dezvolte economic şi cultural, devenind un evident pericol potenţial 
pentru imperiul al cărui client era. Aceasta explică şi neincetatele 
reproşuri aduse împăratului de Senat, cit şi decizia luată de Traian 
de a soluţiona definitiv problema dacă. În vara anului 101 d. Hr., 
legiunile romane trec Dunărea ajungind la începutul iernii, după 
lupte grele, în faţa Sarmizegetusei. Contraatacul daco-sarmatic din 
Dobrogea a pus pentru o clipă în cumpănă soarta războiului, dar 
victoria lui Traian la Adamclisi, comemorată ulterior printr-un u- 
riaş monument triumfal păstrat pină azi, a risipit ultimele îndoieli 
asupra soartei războiului, învinşi, dacii acceptă condiţiile unei păci 
draconice — predarea materialului de război şi a meşterilor romani 


17 


- dezertori, demantelarea cetátilor, controlarea politicii externe, pre- 
zenta unor garnizoane romane in ţară — pe care nu le respectă însă, 
rásculindu-se în anul 105. Romanii trec din nou Dunărea, de astă 
dată pe podul de piatră construit de Apolodor la Drobeta —Turnu- 
Severin, atacînd Transilvania din trei părţi, prin Banat, pe valea 
Oltului şi dinspre Moldova, pe valea Oituzului. Părăsit de toţi aliaţii 
săi "barbari", Decebal rezistă eroic, intirziind cu un an asediul capi- 
talei sale, care cade totuşi în vara anului 106. Ajuns din urmă pe cînd 
încerca să fugă pentru a continua rezistenţa în munţi, regele se sinu- 
cide. Sarmizegetusa Regia este distrusă sistematic; la 11 august, iz- 
voarele romane înşiră pentru prima oară Dacia între provinciile 
imperiului. 

Sipiliul Romei. Această sugestivă formulă a lui Iorga exprimă 
lapidar raportul invingilor cu învingătorii după cucerire, rolul de 
matrice jucat de romani, capacitatea lor de a imprima populaţiei 
noii provincii modelul propriei lor civilizaţii, de a crea structuri 
care, oricît de mari vor fi modificările ulterioare, se vor menţine 
pină astăzi. l 

Traian a inclus in noua provincie Dacia: Oltenia, Banatul şi 
Transilvania, alipind Muntenia si sudul Moldovei Moesiei; majori- 
tatea Moldovei, Maramureşul, Crişana au rămas neocupate, sub stă- 
pinirea dacilor liberi, care vor reveni şi in cimpia munteaná după 
párásirea ei de cátre Hadrian in 119. Sub domnia lui Septimiu Sever, 
frontiera Daciei a fost din nou mutată spre mijlocul Munteniei, 
construindu-se un limes de pámint întărit cu castre, pe linia Tur- 
nu-Mágurele — Rucăr, frontieră menţinută pînă in 245 cînd a fost 
din nou retrasă pe Olt. Înlăuntrul acestor graniţe, romanii au orga- 
nizat mai întîi o singură provincie (106), apoi două (119), apoi trei 
(123 - 124), acordîndu-le o atenție ce vădea dorința de a face din 
această ultimă cucerire a imperiului un puternic și avansat bastion 
al lumii romane în fața barbarilor ce amenințau imperiul dinspre 
nord şi răsărit. ' 

Istoricii au dat cifre foarte diferite în privinţa numărului popu- 
laţiei Daciei romane, cifre care variază între 1 200 000 şi 650 000; 
probabil cá 500 000 este cifra cea mai rezonabilă, din care 10% a fost 
reprezentată de armată, pînă la trei legiuni, plus trupele auxiliare, 
restul fiind colonişti aduşi ex toto orbe Romano şi desigur, dacii, fie 
cei rămaşi pe loc, după cucerire, fie dacii liberi, colonizați ulterior, 
de pildă pe vremea împăratului Commodus. 

Imperiul a urmat o politică oficială şi organizată de colonizare 

acordind pămînt cetăţenilor şi chiar necetăţenilor romani, inte- 
meind oraşe, aducind grupuri întregi de lucrători specializaţi in ex- 
ploatarea minelor de aur. Din numele păstrate în inscripţiile desco- 
perite pînă în prezent, 74% sint de tip italic; din divinităţile adorate, 
cele italice reprezintă 43,5%; cele orientale 21,3%, restul fiind de 
origine dacá sau tracá; cu toate acestea, este probabil cá elementul 
colonizator italic a fost redus, marea majoritate a noilor veniţi fiind 
originari din regiunile învecinate, mai ales din Moesia, Tracia, Dal- 
maţia, Panonia; numeroşi au fost probabil şi coloniştii din Orientul 
Apropiat, din Anatolia, Siria, Egipt. Caracterul eterogen al popu- 
latiei colonizatoare nu poate fi pus la îndoială, dar important in 
procesul romanizării nu a fost elementul biologic, ci factorul cultu- 
ral. Indiferent de unde veneau, coloniştii reprezentau cultura şi ci- 
vilizaţia imperiului, aducînd cu ei cel mai puternic instrument de 
romanizare, limba latină. 

Nimeni nu mai poate interpreta astăzi controversatul pasaj al lui 
Eutropius, redactat în secolul al IV-lea d. Hr., în care se arată că 
Dacia a fost exhausta, secătuită de locuitori, ca o dovadă a completei 
exterminări a dacilor. De altfel, Eutropius vorbeşte doar de bărbaţi, 
lăsînd la o parte femeile şi copiii; şi apoi, ce valoare ar fi avut în 
lumea sclavagistă o ţară pustie, fără locuitori? De ce şi-ar fi lichidat 
chiar romanii un atit de important izvor de avuţie? Colonizarea, 
'oricit de masivă, n-ar fi putut singură pune în valoare o ţară atit de 
întinsă, nici n-ar fi putut face, în atit de scurtă vreme, din Dacia, o 
provincie atit de populată. Inflorirea economică şi culturală a teri- 
toriului cucerit nu se explică decit prin aderarea masei dace la noua 
stápinire, asimilarea de către ea a tipului superior de civilizaţie pe 
care-l reprezentau cuceritorii. 

Arheologia îi găseşte de altfel pe daci la tot pasul, punind în 
evidentă lumină şi procesul de romanizare; inventarul aşezărilor 
cercetate vădeşte persistenţa ceramicii de tip tradiţional dacic, ală- 
turi de vase de factură romană, dar cu elemente decorative locale; 
locuinţele continuă în bună parte vechiul mod de a construi, unelte- 
le de muncă işi păstrează încă multă vreme tipologia din epoca in- 
dependenței, ca şi piesele de podoabă; cimitirele cercetate arată 
limpede continuitatea unei populaţii mult prea numeroase pentru a 
putea fi total nimicită sau alungată. Dacii cuceriti vor furniza de 
altfel imperiului numeroase trupe auxiliare, dintre care unele vor 
apăra în secolul al III-lea chiar şi frontiera de est a Daciei. | 

Politica oficială proteguitoare, masivul influx de colonişti ro- 

mani şi încadrarea dacilor, atraşi de o civilizaţie superioară, in pro- 
cesul de romanizare, au transformat noua provincie, incă de la ince- 
puturile ei, într-o regiune înfloritoare economic, cu un ridicat nivel 
de civilizaţie şi cultură. Bogăţiile ţării, priceput puse în valoare, au 
adus Romei însemnate venituri; cultivarea cerealelor, îndeosebi a 
griului, a făcut din Dacia unul din principalele grinare ale imperiu- 
lui; exploatarea minelor.de aur din Munţii Apuseni cu ajutorul co- 
loniştilor iliri aduşi din Dalmatia a reprezentat o importantă sursă 
de venit pentru tezaurul imperial; minele de fier, argint, aramă, 
plumb, existente de altfel, ca şi cele de aur, încă din vremea regilor 
daci, au fost şi ele sistematic puse în valoare, alături de altă mare 
bogăţie a Daciei, sarea; pentru facilitarea comerţului, la Sarmizege- 
tusa se bătea monedă romană de bronz. Înflorirea economică a fost 
facilitată şi de intinsa reţea de drumuri construite de romani. 
Dacia a fost o provincie cu un ridicat grad de urbanizare; se 
cunosc nu mai puţin de 12 oraşe din care 8 cu gradul suprem de 
colonia, aproape toate ridicate pe locul vechilor dave dacice, ale 
căror nume de altfel, cu o singură excepţie, le-au şi păstrat. Dintre 
toate oraşele Daciei, cel mai însemnat a fost desigur Ulpia Traiana 
Sarmizegetusa, colonia întemeiată chiar de Traian la cca 40 de km 
de vechea capitală a lui Decebal, metropola politică şi culturală a 
provinciei, împrejmuită cu ziduri puternice, bogate în palate şi tem- 
ple, fálindu-se cu un impunător amfiteatru. Populaţia oraşului era 
probabil în jur de 20 000 de locuitori. Alături de Sarmizegetusa, 
izvoarele şi cercetările de teren au pus în lumină infloritoarea viaţă 
urbană de la Napoca (Cluj), Drobeta (Turnu-Severin), Potaissa 
(Turda) — sediul legiunii a V-a Macedonica —, Apulum (Alba Iu- 
lia), sediul guvernatorului Daciei şi al legiunii a XIII-a Gemina. 
“Viaţa politică a provinciei nu a fost lipsită încă de la început de 
frămîntări şi primejdii, venite în primul rind din partea dacilor liberi 
din nord şi est care, în alianţă cu vechii lor prieteni sarmatii, atacau 
deseori provincia. Hadrian a fácut cu greu faţă unor asemenea ata- 
curi în 117, cînd ele s-au agravat şi datorită răscoalei dacilor din 
provincia supusă; luptele au continuat şi sub Antoninus Pius (143, 
157 - 158) şi sub Marcus Aurelius. După domniile mai liniştite ale 
lui Commodus, Septimiu Sever şi Caracalla, invaziile dacilor, indeo- 
sebi ale carpilor aliaţi cu goții, pun la grea încercare pe împărații din 
perioada anarhiei militare, dintre care unii, pentru a-şi celebra vic- 
toriile, igi iau şi titlul de Dacicus; şi Aurelian (270 - 275) a primit 
acest titlu din partea Senatului, ca şi pe cel de restitutor patriae. Cu 

toate acestea, provincia care se mai intitula pe monedele bátute la 
Apulum la 250 Dacia Felix a fost părăsită in 274 - 275 de armată şi 
administraţie, cu speranţa că retragerea graniţei pe Dunăre o va face 
mai uşor de apărat, au plecat cu armata cei bogaţi, orășenii, negus- 
torii; au rămas pe loc, neavind nici de ce, nici unde se duce, ţăranii, 
marea majoritate a populaţiei daco-romane. 

Formarea unui nou popor. Romanizarea Daciei, naşterea unei 
populaţii daco-romane reprezintă prima etapă în lungul proces de 
formare a poporului român; el nu s-a oprit însă la 275, continuind 
pînă la inceputul secolului al VI-lea, adică atit timp cit imperiul, 
puternic la Dunăre şi în Dobrogea, şi-a exercitat influenţa romani- 
zatoare asupra teritoriului de la nordul fluviului, influenţă facilitată 
desigur şi de permanenta circulaţie de oameni şi de bunuri dintre 
cele două maluri; romanii şi-au păstrat de altfel multă vreme capete 
de pod pe teritoriul dac, de la Dierna (Orşova) şi pină la Barboşi în 
Moldova, construind chiar, în 328, un nou pod de piatră peste Du- 
năre, la Sucidava (Celei); prezenţa economică a imperiului este do- 
vedită şi de numeroasele monede emise de urmaşii lui Aurelian, 
descoperite în Dacia. Constantin cel Mare pare de altfel să fi restau- 
rat stăpinirea romană directă în jumătatea de sud a Olteniei şi Mun- 
teniei, construind pentru apărare un val uriaş de pămint, lung de 
peste 700 de km, de la Drobeta la Brăila, val care mai există şi astăzi, 
avind în unele locuri o adincime de 2 m şi o lăţime totală de 30 m. 
Capetele de pod romane de pe malul nordic al Dunării nu au fost 
abandonate decit după domnia lui Iustinian. 

Cercetările arheologice confirmă de altfel prezenţa populaţiei 
daco-romane pe vechiul teritoriu al provinciei. La Sarmizegetusa, 
amfiteatrul şi alte clădiri publice sint folosite ca locuinţe de o popu- 
latie nevoiagá încă cel puţin un secol după părăsire; urme asemá- 
nătoare au fost identificate şi la Napoca, Porolissum, Apulum, pre- 
cum şi în numeroase aşezări de tip rural, ale căror cimitire vădesc un 
avansat proces de formare al populaţiei noi, romanice, cu tradiţii şi 
obiceiuri amestecate, moştenite atit de la daci cît şi de la romani. O 
astfel de aşezare a fost săpată la Bratei (Mediaş), dînd la lumină cel 
mai mare cimitir cunoscut din Dacia, cca 500 de morminte din seco- 
lele IV - V şi un bogat inventar compus din obiecte de sticlă şi metal, 
monede, ceramică, fragmente de arme. Uneltele şi ceramica sint de 
caracter dacic sau provincial roman, inventarul mormintelor este 
predominant dacic, ritualul de inmormintare este roman. Descope- 
riri asemánátoare au fost fácute si in alte regiuni ale Daciei. 

După 313, anul recunoaşterii religiei creştine in tot imperiul, 
această populaţie trebuie să fi fost in mare măsură creştinată, spre 
deosebire de alte popoare, creştinismul daco-roman nu este un creş- 
tinism oficial, nu se impune prin misionari sau creştinare în masă; el 
este un creştinism popular, răspîndit spontan prin numeroasele co- 
munităţi creştine existente de-a lungul Dunării. Obiecte creştine — 
geme sau opaițe cu semnul crucii, altare romane refolosite avind 
săpate însemne creştine, fragmentul de candelabru cu inscripţia Ego 
Zenovius votum posui, fragmentul de inscripţie latină creştină de la 
Porolissum — au fost găsite în numeroase vechi centre romane. 
Originea latină a creştinismului român este atestată şi de faptul că 
terminologia de bază, dumnezeu (dominus deus), biserică (basilica), 
cruce (crux), creştin (christianus), sfint (sanctus), lege (lex), înger 
(angellus), a boteza (baptizare), este de origine latină. 

Peste această populaţie daco-romană s-a întins, după retragerea 
romanilor, autoritatea diferitelor semin(ii migratoare care s-au suc- 
cedat neintrerupt asupra Europei de centru şi sud-est timp de a- 
proape un mileniu. Goţii domină Dacia între 275 şi 376, aşezaţi 
îndeosebi în Moldova şi cimpia munteană, dar infiltrindu-se după 
300 şi în Transilvania. Venirea hunilor îi determină să treacă Du- 
nărea în Bizanţ, urmele lor dispărind cu totul după venirea acestei 
prime seminţii de origine asiatică, care-şi va stabili centrul politic in 
Panonia, tinind de acolo sub ascultare şi Dacia. Hunii pun capăt in 
mod definitiv urmelor de viaţă urbană, impingind populaţia spre 
zone mai ferite; raritatea urmelor hunice pe teritoriul României 
indică probabil faptul că uniunea lor, chiar şi în momentul maximei 
înfloriri, sub Attila, s-a mulţumit doar cu încasarea impozitelor de 
la cei pe care izvoarele îi numesc semnificativ carpodaci, fără a se 
aşeza efectiv în fosta provincie romană. După destrămarea statului 
hunic (454) dominaţia asupra Daciei a fost preluată de gepizi, popu- 
la(ie germanică ce jucase rolul principal în infringerea fiilor lui 
Attila, avind centrul puterii, ca şi hunii, tot în Panonia. Nici gepizii 
nu au lăsat prea multe urme pe teritoriul României, piná la infringe- 
rea şi înlocuirea lor de către avari in 567, avarii vor domina timp de 
peste două secole întreaga Europă centrală şi de răsărit, dind puter- 
nice lovituri Imperiului bizantin a cărui graniţă de nord o vor forţa 
nu o dată, cel mai grav în 602 cînd atacul lor va deschide drum liber 
slavilor spre inima Balcanilor. 


Slavii sint atestaţi arheologic in Moldova şi Muntenia de la înce- 
putul secolului al VI-lea, în Transilvania de la mijlocul celui urmă- 

tor, veniti din patria lor de origine, aflatá intre Vistula si Nistru: 
aliati cu avarii, ei s-au agezat pe teritoriul de astázi al Romániei sub 
oblăduirea acestora, aducind în general o civilizaţie mai puţin evo- 
luată decit cea a băştinaşilor, meşteşuguri mai puţin dezvoltate, o 
ceramică mai primitivă, întrerupînd legăturile comerciale cu sudul 
Dunării, ruralizind şi mai accentuat viaţa întregii regiuni. In anul 
602, profitind de prăbuşirea frontierei bizantine la Dunăre şi de 
asasinarea împăratului Mauriciu, slavii se revarsă în imperiu stabi- 
lindu-se masiv şi definitiv în Balcani, colonizind întinse regiuni, pînă 
în sudul Greciei, întrerupind, pentru prima dată de la cucerirea Da- 
ciei, contactele nord-dunărenilor cu imperiul. In acelaşi timp însă, 
dislocarea unei însemnate mase slave de la nord la sud a produs 
schimbări importante în echilibrul etniilor, micşorind rolul elemen- 
tului romanic în Balcani, dar întărind ponderea sa în Dacia. În nord, 
populaţia romanică va sfirşi prin a asimila masa slavă rămasă, în sud, 
slavii vor fi aceia care-i vor asimila pe băştinaşi, schimbind cu totul 
aspectul etnic al uneia din cele mai romanizate provincii din între- 
gul imperiu. 

Incepind cu secolul al VI-lea intrăm deci în cca de a doua etapá 
a formării poporului român; impactul civilizator al imperiului înce- 
tează, atit datorită interpunerii masei slave între el şi protoromâni, 
cît şi datorită transformărilor interne care-l vor transforma din im- 
periu roman în imperiu grecesc. Influențele romanizatoare nu s-au 
putut exercita decit pină la această dată, de acum înainte nu mai 
avem de a face cu un proces de romanizare, ci cu unul de menţinere 
a ei şi de asimilare a populațiilor slave aşezate în mijlocul proto- 
românilor; deşi ultimii slavi vor fi asimilați, románizati abia in seco- 
lul al XII-lea, putem socoti că începînd cu secolele IX—X se poate 
vorbi de un popor român definitiv constituit. 

Motivatii extraştiinţifice au făcut ca incă din veacul al XVIII-lea 
problema formării poporului român să devină un subiect de aprigă 
controversă, cu implicaţii politice; învăţaţi saşi şi maghiari, negind 
cu totul continuitatea dacilor în Dacia romană şi a daco-romanilor 
după părăsirea ei de către romani, au aşezat vatra sa de formare la 
sudul Dunării, istoricii bulgari, neputind admite etnogeneza româ- 
nilor pe teritoriul lor, i-au mutat spre Bosnia şi Muntenegru, cit mai 
aproape de graniţa Albaniei, spre supărarea istoricilor sirbi, care au 
socotit întotdeauna această zonă drept leagăn al poporului lor; pre- 
zenţa elementelor romanice a fost negată şi în răsărit, istoricii ruşi 
desprinzind Moldova din trunchiul românesc şi incluzind-o în aria 
de preponderență slavă si ulterior de influenţă rusă. 

Cercetările arheologice din ultimele decenii au arătat cá nu se 
mai poate vorbi in nici un caz de o singurá vatrá de formare a celui 
mai numeros popor sud-est european, indiferent de localizarea ei; 
poporul român este rezultatul unui îndelung proces de etnogenezá, 
început cu romanizarea dacilor, încheiat cu românizarea slavilor; el 
s-a desfăşurat pe o întinsă arie geografică, atit la nordul cît şi la sudul 
Dunării, unitar pină la căderea frontierei imperiului (602), urmind 
apoi direcţii diferite; ramura nordică a evoluat spre ceea ce alcă- 
tuieşte astăzi poporul român, în timp ce ramura sudică, împinsă de 
slavi spre vestul peninsulei Balcanice, a dat naştere aromânilor, vla- 
hilor balcanici. 

Îndelungat a fost şi procesul de formare a limbii române, proces 
care a evoluat pâralel cu cel de formare a noului popor. Genealogic, 
limba română este urmarea limbii latine populare vorbite pe terito- 
riul cuprins între provincia Dacia, Munţii Balcani şi Marea Neagră. 
In prima etapă, ea a înglobat elemente din idiomul tracic, vorbit de 
populaţia în curs de romanizare, idiom din care nu se cunosc astăzi 
mai mult de 70—80 de cuvinte, iar ulterior a suferit o puternică 
influenţă slavă, pástrindu-si însă aproape neschimbată structura 
gramaticală latină. Impactul slav a fost important mai ales în lexic, 
cercetările recente socotind că între 16 şi 20% din cuvintele fondu- 
lui lexical de bază sînt de origine slavă. Evoluţia limbii latine popu- 
lare spre protoromână, căreia îi aparţine probabil expresia "torna, 
torna fratre" rostită de un soldat băştinaş din armata bizantină la 
587, şi apoi spre română a fost unitară pină la invazia slavă, cînd 
dialectul daco-roman a început să se despartă de cele trei dialecte 
sud-dunărene, aromân, istroromân şi meglenoromân. Este probabil 
că cele 4 dialecte şi-au definitivat personalitatea în secolele IX—X, 
adică o dată cu desăvirşirea formării poporului român şi cu reintra- 
rea sa în atenţia izvoarelor scrise. 

Această desăvirşire a avut loc în condiţii internationale extrem 
de complicate, datorate în primul rind necontenitei revársári de 
populaţii migratoare asupra spaţiului central şi sud-est european. 
Dacă impactul primului țarat bulgar, înfiinţat la 681, desfiinţat de 
bizantini la 1018, a fost limitat, apariţia ungurilor, la sfirşitul seco- 
lului al IX-lea, şi a cumanilor, in secolul al XII-lea, a produs schim- 
bări de fond în echilibrul etnic şi politic din zonă; un element impor- 
tant l-a constituit şi revenirea bizantinilor la Dunăre şi refacerea 
parţială a frontierei căzute la 602. 

Bizantinii sint de altfel cei dintii care se referá la románi, in 
primul rind la vlahii balcanici. Impáratul Constantin al VII-lea Por- 
firogenetul (913 - 959) ii numeşte romani, deosebindu-i de romei, 
adicá de bizantini; Kedrenos, la sfirgitul secolului al X-lea, le mar- 
cheazá prezenta in anul 976 in Vlahia Mare, unde in 980 este men- 
tionatá şi o primă formaţiune politică autonomă; în cea de a doua 
jumătate a veacului al XI-lea, cronicarul Kekaumenos aminteşte 
pentru prima dată de luptele lui Traian cu Decebal, afirmind limpe- 
de că vlahii sint urmaşii vechilor colonişti; fără echivoc este şi Kyn- 
namos atunci cind scrie, referindu-se la evenimentele din 1167, că 
vlahii, de această dată este vorba de cei nord-dunăreni, "sînt coloni 
veniţi de demult din Italia”; despre aceiaşi vlahi nord-dunăreni vor- 
beşte şi Nicetas Honiates referindu-se la evenimente petrecute în 
1164. 


Dar izvoarele bizantine nu sînt singurele care-i menţionează pe 
români în această perioadă; o geografie armeană aminteşte de o ţară 
Balak pentru secolele VIII—IX; varegii, atit de importanti in rostu- 
rile politice ale estului european, pomenesc in mai multe rinduri de 
Blakumen, Blokumanniand (vlahii, tara vlahilor), in texte din secolul 
al XI-lea, avind desigur in vedere pe românii din Moldova, cu care 
se aflau in contact. Notarul anonim al regelui maghiar Bela (secolul 
al XII-lea) arată cá, la aşezarea lor in cimpia Tisei şi a Dunării, 
ungurii au găsit acolo "Slavi, Bulgari et Blachi ac pastores Romano- 
rum", informatie reluată şi de alte izvoare maghiare; cronica rusă 
atribuită lui Nestor ştie şi ea că noii veniţi "incepurá să lupte cu 
valahii şi cu slavii care locuiau aceste ţări”; şi Cîntecul Nibelungilor 
aminteşte un "Herzog Râmunc uzer Vlachen lant". 

Ungurii se instaleazá in Panonia spre sfirgitul secolului al IX-lea 
venind din stepa Niprului pe care sint nevoiţi s-o părăsească goniti 
din spate de pecenegi; drumul spre cîmpia Tisei pare să fi ocolit 
Transilvania pe la nord îndreptindu-se apoi spre ea din apus, fapt 
care explică în bună parte numele dat provinciei, acela de (ara de 
dincolo de păduri (Trans-silva); acelaşi procedeu îl vor folosi şi in 
cazul "Ţării Româneşti, pe care o vor numi, odată ajunşi la Munţii 
Carpaţi, (ara de dincolo de munţi (Terra Transalpina). La venire, 
conform informaţiilor transmise de Gesta Hungarorum redactată 
de Notarul Anonim spre sfirşitul secolului al XII-lea, pe baza unei 
cronici mai vechi şi a tradiţiei orale, ei s-au lovit de trei voievodate, 
acela al lui Menumorut în Crişana, al lui Glad în Banat şi al lui Gelu 
în centrul Transilvaniei, avînd capitalele respectiv la Biharea (lingă 


25 


Oradea), la Morisena (Cenad) şi la Dábica (in apropierea Clujului). 
Cercetările arheologice au localizat cu precizie aceste voievodate 
scotind la lumină numeroase aşezări, 20 în ţara lui Menumorut, 60 
în cea a lui Glad, peste 40 în cea a lui Gelu, dintre care unele întărite 
cu însemnate fortificaţii, vădind existenţa unei populaţii numeroase 
îndeletnicindu-se cu agricultura, creşterea vitelor, aflată în rapor- 
turi comerciale intense cu Țaratul bulgar, de care primele două atir- 
nau probabil şi politic, şi prin acesta cu lumea bizantină, există şi 
unii istorici care consideră că în ciuda întinderii bulgarilor pină la 
Tisa, Menumorut era vasalul împăratului de la Constantinopol, şi 
nu al ţarului de la Plisca. 


Cele dintii atacuri maghiare, conduse de Arpad însuşi, s-au in- 
dreptat împotriva voievodatelor din Crişana şi Banat, cetatea de la 
Satu-Mare este ocupată după trei zile de lupte, iar capitala lui Me- 
numorut după 13. Învinşi, băştinaşii au acceptat invoiala prin care 
fiica voievodului a luat în căsătorie pe fiul lui Arpad, principatul 
revenind astfel ungurilor pe cale matrimonială, după moartea lui 
Menumorut. Din Crişana, maghiarii s-au îndreptat impotriva Bana- 
tului invingind o oaste alcătuită din "Cumani (de fapt pecenegi), 
Bulgari atque Blachi" a lui Glad, cucerind şi cele două cetăţi de la 
Cuvin (Keve) şi Orşova; apoi, sub conducerea lui Tuhutum, unul din 
triburile maghiare a pătruns în Transilvania prin porţile Mezeşului, 
invingindu-1 pe Gelu, "dux Blacorum", ucigindu-l apoi într-o nouă 
bătălie, pe cînd voievodul încerca să se retragă la Dăbica, "ad cas- 
trum suum". 

Cu excepţia statului lui Menumorut anexat de îndată, roadele 
incursiunilor din Banat şi Transilvania par a fi fost repede pierdute, 
ungurii neavînd încă nici potenţialul uman, nici capacitatea necesa- 
re organizării unor cuceriri atit de întinse, din Moravia şi Croaţia 
pînă in Transilvania, unde urmele lor arheologice sint, în orice caz, 
în veacul al X-lea, foarte puţin numeroase. Băştinaşii, români, slavi, 
elemente maghiare rămase de pe urma primului val, au continuat să 
viequiascá în cadrul vechilor voievodate amestecați şi cu pecenegii 
veniţi din stepa nord-pontică la sfirşitul veacului al X-lea, numeroşi 
mai ales în Moldova, Muntenia şi sudul Transilvaniei, unde izvoare- 
le amintesc de o pădure a pecenegilor şi românilor (silva Blacorum 
et Bissenorum). Ofensiva maghiară nu va fi reluată decit după creş- 
tinare, cînd regele Ştefan cel Sfînt, luind ca pretext refuzul voievo- 
dului transilvan Gyla de a se creştina, a ocupat tara, înlocuindu-l cu 
dregătorii săi (1003 - 1004). Gyla pare să fi fost de neam peceneg; 

izvoare bizantine vorbesc despre existenţa unui trib peceneg numit 
Gylas, iar una din “vieţile” regelui sfint menţionează luptele purtate 
de acesta cu pecenegii în inima Transilvaniei. Cu toată această cu- 
cerire, organizarea efectivă a voievodatului ca parte a regatului ma- 
ghiar nu va avea loc decit după expulzarea definitivă a pecenegilor 
din Transilvania şi trecerea lor în Dobrogea (1085). Integrarea Ba- 
natului a mers în schimb mai repede, Ahtum, urmaşul lui Glad, 
voievod de credinţă ortodoxă, cu capitala la Cenad, unde fiinţa şi o 
minástire întemeiată de călugări bizantini, fiind repede învins şi in- 
láturat. [n secolul al XII-lea, pentru a-şi întări poziţiile in Transilva- 
nia, regele apostolic a colonizat la graniţele ei sudice şi răsăritene pe 
secui şi pe saşi, iar în prima jumătate a secolului al XIII-lea a aşezat 
cavaleri teutoni în Tara Birsei şi cavaleri ioaniţi în Banat. 

În tot acest răstimp, teritoriul viitoarelor principate ale Moldo- 
vei şi Ţării Româneşti fusese scena unor mari prefaceri economice 
şi sociale. Cercetările de teren arată o rapidă înmulțire a aşezărilor 
în secolele XII-XIII. Moldova, regiunea de cimpie din dreapta Sire- 
tului, eră locuită de bir/adnici, suficient de puternici pentru a ajuta 
Haliciul împotriva Kievului (1159), in timp ce sudul aparţinea brod- 
nicilor şi bolohovenilor, în Muntenia cele mai multe aşezări se găsesc 
pe cursurile inferioare ale Buzăului, Argeşului precum şi pe linia 
Dunării, în Oltenia ele se grupează cu precădere pe valea Jiului. 
Cercetările de teren infirmă prin aceste descoperiri o veche şi frec- 
vent invocată teorie care susţinea retragerea populaţiei la munte şi 
părăsirea zonei de cimpie. Dimpotrivă, pină la invazia tătară din 
1241, zonele cele mai dens populate se află la cîmpie, în lungul 
cursurilor de apă, zone puternic împădurite, care ofereau suficientă 
protecţie în caz de primejdie. 

Spre mijlocul veacului al XIII-lea această numeroasă populaţie 
începe să se organizeze în voievodate dependente de Ungaria, dar 
vădind de timpuriu tendinţe de emancipare de sub tutela regatului 
apostolic. La 1247, conform diplomei acordate de Bela al IV-lea 
cavalerilor ioaniţi, fiintau pe teritoriul viitoarei Ţări Româneşti 3 
voievodate; Litovoi îşi avea centrul puterii în regiunea Tg. Jiului, 
hotarele cnezatului său cuprinzind nordul Olteniei, cel al lui Farcaş 
în vestul Munteniei, cel al lui Seneslau, numit in diplomă "voievodul 
românilor”, în centrul şi sudul ei. 

Procesul de unificare a acestor formaţiuni statale, grăbit proba- 
bil şi de venirea de peste munţi a unor elemente româneşti gonite de 
catolicizarea impusă de regii Ungariei la recomandarea papei, pare 

să fi pornit de la cnezatul lui Litovoi, pe care-l găsim in luptă cu 
ungurii la 1277 din pricina unor teritorii socotite de rege ca atir-nind 
de coroaná, dar pentru care voievodul nu voia sá pláteascá tribut; 
Litovoi este ucis în luptă, fratele sáu Barbat este prins şi obligat nu 
numai să se ráscumpere, dar şi să recunoască suzeranitatea ma- 
ghiară. Urmaşul lui Barbat a fost probabil Tihomir, iar urmaşul lui 
Tihomir, fiul său Basarab; acesta a látit sistematic fruntariile statu- 
lui său, atingind spre sud Dunărea, spre rásárit sudul Moldovei, piná 
spre Chilia; în 1323 oştile sale participă la luptele dintre bulgari şi 
bizantini, iar în anii următori le aflăm în conflict cu tătarii, 
îndepărtați cu încetul de pe teritoriul ţării; in 1327, papa Ioan al 
XXII-lea ii cere să sprijine activitatea unei misiuni dominicane; în 
1330 îl aflăm din nou amestecat în conflictele dintre statele balcani- 
ce, tot de partea bulgarilor. 


Basarab era încă vasalul regelui maghiar Carol-Robert, care-i 
numeşte "voievodul nostru”, dar nici creşterea puterii sale, nici po- 
litica externă activă pe care o ducea pe cont propriu im sud şi in 
răsărit nu puteau fi pe placul Ungariei. De aceea, în 1330, îndată 
după infringerea bulgarilor şi românilor de către sirbi la Velbujd, 
luînd drept pretext ocuparea de către Basarab a unor teritorii soco- 
tite ca apartinind coroanei, Carol-Robert porneşte o expediţie im- 
potriva acelui pe care-l numeşte în -mai multe rînduri "răzvrătit", 
"nesupus", "necredincios". După reocuparea Severinului şi respinge- 
rea cererilor de pace ale voievodului, care se oferea să recunoască 
suveranitatea regelui şi care promitea pe deasupra un tribut anual şi 
o despăgubire specială de 7 000 de mărci de argint (74 kg aur), 
Carol-Robert pătrunde în Ţara Românească, ajunge pină la Argeş, 
dar este obligat să se retragă spre Transilvania fără a fi reuşit să 
angajeze o luptă decisivă cu oastea românilor; surprinsă în munţi, la 
Posada, pe drumul de întoarcere, oştirea maghiară este zdrobită de 
Basarab, regele însuşi reuşind să scape cu multă greutate prin fugă. 
Bătălia de la Posada a însemnat sfirşitul suzeranității maghiare şi 
apariţia primului stat românesc independent. 

Apariţia celui de al doilea nu va întirzia mult. După 1241, terito- 
riul Moldovei s-a aflat sub stăpinirea Hoardei de Aur, dar procesul 
de concentrare a puterii a urmat şi aici acelaşi curs ca şi in Tara 
Românească, deşi izvoarele scrise sint mai sărace în informaţii pri- 
vind cnezatele premergătoare întemeierii decit în principatul vecin, 
ele menţionează totuşi un voievod român la 1247 — Olaha — şi o 
populaţie războinică — blacii — în conflict cu rutenii din sudul 

Poloniei la 1277; blacii îşi aveau deci formațiunea politică undeva in 
nordul Moldovei, premergătoare poate "ţării valahilor” (Walahen 
Lant) amintită de Ottokar de Styria la 1307 - 1308. Spre sud, acolo 
unde papa Nicolae al III-lea hotăra să se reorganizeze in 1297 epis- 
copia catolică a Milcoviei, izvoarele amintesc atit în 1281 cit şi în 
1299 de o altă "ţară a valahilor”, ţară aflată în rapid proces de feuda- 
lizare din moment ce "maiores terrae", cum îi numeşte cancelaria 
papală la 1332, işi permiteau să cotropească bunurile şi páminturile 
episcopiei. Conflictele băştinaşilor cu catolicii sprijiniți de unguri 
par să fi fost destul de frecvente în toată această perioadă, "schisma- 
ticii", deci românii ortodocşi fiind deseori pomeniti in corespon- 
denţa regilor apostolici cu scaunul papal. 

La mijlocul secolului al XIV-lea, puterea Hoardei de Aur se afla 
în declin, iar ofensiva polonă şi-maghiară în plin progres; după cam- 
paniile victorioase din 1345 şi 1352 - 1353, Ludovic de Anjou, ur- 
maşul lui Carol-Robert, a organizat în Moldova de nord o marcă 
militară de graniţă condusă de Dragoş, voievodul maramureşean ale 
cărui oşti participaseră la campaniile împotriva tătarilor. Lui Dra- 
goş i-a urmat fiul său Sas, apoi fiul acestuia Baic, Drăgoşeştii ur- 
mărind parcă să întemeieze o dinastie. Domniile le- au fost însă 
scurte, iar dinastia nu s-a menţinut decit pînă la 1359, cînd cápete- 
niile locale, nemultumite probabil de prezenţa ungurilor şi a catoli- 
cilor, se răscoală împotriva ducilor români numiţi de rege. Venit tot 
din Maramureş, al cărui voievod fusese înainte de a intra în conflict 
cu Ludovic şi a se răscula impotriva ungurilor, Bogdan I il înlătură 
pe Balc inscáunindu-se ca domn independent al Moldovei; expe- 
ditiile regelui, care, spune cronica maghiară, "mai în fiecare an por- 
nea război ...impotriva moldovenilor”, nu l-au putut aduce la ascul- 
tare. Ca şi Tara Românească, Moldova îşi făcea intrarea în rindul 
statelor independente printr-un act de voinţă, impus cu sabia. 


II. EVUL DE MIJLOC (sec. XIV — 1716) 
2. SOCIETATEA 


A existat un feudalism românesc? Istoriografia antebelică nici 
nu şi-a pus această întrebare, cea postbelică, marxistă, a răspuns 
afirmativ. Fiind o orinduire socială şi economică obiectivă şi inevi- 
tabilă, feudalismul a existat deci şi la români, aşa cum a existat şi la 
alte popoare est şi sud-est europene. Argumentul este desigur discu- 
tabil; istoriografia oficială socoteşte cu prea multă certitudine drept 
feudală o societate ale cărei caracteristici esenţiale sint de multe ori 
destul de departe de modelul clasic al feudalismului. Pe de altă par- 
te, plecind de la aceste carâcteristici, istoricii apuseni neagă orice 
trăsătură feudală societátilor'neoccidentale. Dacă criteriul de defi- 
nire al feudalismului este existenţa sau inexistenţa deplină în răsărit 
a modelului clasic franco-englez, atunci cu siguranţă că nici Bi- 
zanţul, nici Rusia, nici Principatele nu aparțin lumii feudale. Este 
însă greşit să căutăm în Moldova şi Ţara Românească toate formele 
clasice ale feudalismului apusean şi, negăsindu-le, să respingem cu 
totul existenţa unui feudalism românesc. Elementele feudale de 
netăgăduit au existat în principate, negeneralizate, deseori rămase 
la jumătatea evoluţiei, dar apartinind totuşi, ca tipologie, modelului 
feudal. Iniţial, relaţia domn-boier s-a asemănat oarecum vasalităţii 
apusene; raporturile boier-táran, deşi s-au cristalizat tirziu, au avut 
totuşi un netăgăduit caracter feudal; stăpînirea pămîntului a urmat 
de asemenea regulile societăţii feudale. Toate aceste elemente ne 
fac să considerăm că societatea românească din veacurile XIV - 
XVIII a cunoscut numeroase elemente care îndreptăţesc caracteri- 
zarea sa drept feudală. Un feudalism desigur diluat, periferic, con- 
vietuind cu numeroase alte elemente de esenţă nefeudală, cum ar fi 
circulaţia monetară sau existenţa unei puteri centrale absolute, dar 
totuşi feudalism. Pentru moment nu există alt termen care ar putea 
defini mai corect structurile economice şi sociale dominante ale 
veacului de mijloc. 


Viaţa economică. În momentul întemeierii, Moldova avea pro- 
babil o populaţie de cca 400 000 de locuitori, Tara Românească de 
cca 500 000, iar Transilvania de cca 900 000. Sporul demografic, în 
creştere încă din secolul al X-lea, a continuat moderat pină la 
sfîrşitul veacului al XV-lea, cînd a început să scadă în Principate 
datorită frecventelor războaie, invazii, conflicte interne intre pre- 
tenden(ii la tron sau între facțiunile boiereşti. La inceputul veacului 
al XVI-lea, Tara Românească nu avea mai mult de 400 000 de sufle- 
te, iar la sfirşitul său, cele trei mii de sate cunoscute indică, dacă 
socotim 20 de case de sat şi 5 persoane de casă, o populaţie de cca 
300 000 de locuitori; Moldova urmaşilor lui Ştefan cel Maie avea 
probabil mai puţini locuitori decit la intemeiere şi fireşte mai puţini 
decit Tara Românească. În veacul al XVII-lea perioadele de stagna- 
re par să alterneze cu cele de creştere, populația inmultindu-se to- 
tuşi constant, atingind la începutul veacului al XVIII-lea cca 800 000 
de valahi şi 500 000 de moldoveni; în aceeaşi perioadă Transilvania 
avea probabil către 2 000 000 de locuitori. 


Zonele de concentrare demografică au fost în tot acest răstimp 
grupate în regiunea subcarpatică, pe ambele versante ale Carpaţilor, 
care în unele cazuri s-au aflat de altfel mult timp sub aceeaşi stápini- 
re voievodală românească; pină la venirea turcilor zona Dunării a 
fost şi ea intens populată, cimpia munteană şi zona deschisă a Mol- 
dovei depopulindu-se apoi treptat, pină în veacul al XIX-lea, din 
pricina otomanilor, a tătarilor, a războaielor turco-polone şi tur- 
co-ruse. Nesiguranţa a ruinat comerţul altădată atit' de înfloritor al 
Dunării şi a făcut impracticabilă agricultura în cea mai favorabilă 
zonă agrară a Principatelor. Cimpia nu va fi pusă economic în valoa- 
re decit după 1829, cind va redeveni una din zonele intens populate 
ale ţării. . 

Mişcarea de populaţie dintre cele trei Principate nu poate fi les- 
ne urmărită pentru această epocă. Ea trebuie să fi fost constantă la 
Milcov, nementionatá de izvoare deoarece se socotea probabil în 
firea lucrurilor. Ştirile nu sînt prea numeroase nici în privinţa trece- 
rii ardelenilor în Principate sau a moldo- valahilor în Ardeal; pro- 
babil că, după trecerea valului de emigrări ardelene spre sud şi 
răsărit de Carpaţi, emigrări care au stat parţial la baza întemeierii 
Moldovei şi a Ţării Româneşti, procentul celor trecuţi în Principate 
nu a fost nici constant, nici însemnat, deşi fenomenul éste menţionat 
încă din veacul al XIII-lea cînd, la 1234, papa Grigore al IX-lea îl 
sfătuieşte pe coregentul maghiar Bela să nu mai îngăduie románi- 

lor ardeleni să treacă peste munţi deoarece sfirşesc prin a se asimila 
cu valahii. Emigrarea spre Principate este mai frecventă în veacul al 
XVII-lea, des amintită de izvoare; în 1635, de pildă, emisarii lui 
Vasile Lupu al Moldovei indemnau pe faţă ţăranii din regiunea Clu- 
jului să treacă în Moldova; în 1662, principele ardelean Apafy cerea 
bistritenilor șă oprească trecerea sărăcimii spre Moldova; în 1692, 
guvernul Transilvaniei notifică împăratului Leopold că emigrările 
peste munţi către Principate sînt greu de stăvilit. Acest fenomen se. 
va intensifica în veacul al XVIII-lea, țărănimea socotind regimul din 
Principate mai puţin apăsător decit cel austriac din Transilvania. 

De altfel, ţările române au fost, în întreaga perioadă ce face 
obiectul acestui capitol, ţări de imigrație. Fără a mai menţiona apor- 
tul demografic al ultimilor migratori, pecenegi, cumani, maghiari 
sau colonişti apuseni aşezaţi în Transilvania, semnalăm afluxul con- 
stant de elemente balcanice trecute în Principate după căderea sta- 

“lor creştine sud-dunărene sub turci, mai ales bulgari, sirbi, greci. 
Cu toată această imigrație, sporul demografic este lent, vádind de la 
bun început greutăţile progresului economic şi social într-o zonă 
geopolitică lipsită de stabilitate. 

Agricultura şi creşterea vitelor au constituit principalele forme de. 
activitate economică in tot cursul evului mediu. Dintre cereale se 
cultiva in ordine meiul, griul, ovázul, meiul fiind şi în ţările române, 
ca de altfel în întreaga zonă de sud a Europei, principala hrană a 
omului medieval. Cereală de primăvară, uşor de cultivat, meiul a 
fost folosit pentru facerea mămăligii încă de pe vremea dacilor, 
ráminind alimentul de bază pină la înlocuirea sa cu porumbul in 
veacul al XVIII-lea. Griul, cultivat mai ales pentru uzul clasei 
stápinitoare, a fost puţin răspîndit in Moldova şi Tara Românească 
pînă la începutul veacului al XVI-lea, cantităţile necesare fiind im- 
portate din Transilvania; se cultiva griul de primăvară, slab produc- 
tiv şi slab nutritiv, cel de toamnă, mai productiv şi mai nutritiv, fiind 
introdus în Transilvania abia în secolul al XVI-lea, iar in Principate 
în veacul al XVIII-lea. După 1500, moldovenii şi muntenii încep şi 
ei să exporte griu, mai ales la turci, mărturie desigur a creşterii pro- 
ductiei de griu rămas totuşi încă multá vreme o cultură de lux; a 
pătruns în schimb, venind de la Veneţia prin Ungaria şi Serbia, 
porumbul, cereală de origine nord-americană, uşor de cultivat şi, 
fapt deloc neglijabil, neinclusá in redevenţele cerute de turci; arde- 
lenii au introdus porumbul probabil la începutul veacului al XVII- 
lea, moldo-valahii la sfirşitul lui, el devenind pentru cîteva secole 
alimentul de bază al ţăranului român. 


32 


În afara meiului, grîului, porumbului, documentele mai amin- 
tesc culturile de ovăz — în Transilvania, cea de a doua plantă, după 
griu —, de orz, folosit la fabricarea piinii şi a berii şi ca plantă fura- 
jeră, de secară, cunoscută ca şi orzul încă de la daci. În Transilvania, 
brăzdarele de fier reapar în veacul al XIV-lea, dacii le cunoscuseră, 
fireşte ca şi romanii, asolamentul trienal şi folosirea îngrăşăminte- 
lor apar ceva mai tirziu; în Principate întinsele zone necultivate şi 
slaba densitate a populaţiei au impus practica folosirii unui lot pină 
la epuizare, trecindu-se apoi la altul; asolamentul bienal se practica 
în veacul al XVI-lea, dar frecventele defrişări arată că metoda 
căutării de noi păminturi era preferată punerii în valoare intensive 
a celor vechi; plugul de lemn a reprezentat în tot cursul evului mediu 
principala unealtă a agricultorilor din Principate. 

Pe lingă cereale, viile — celebre încă de pe vremea lui Burebista 
—, livezile, grădinile — destul de sărace în legume —, albinăritul 
întregeau cu produsele lor o alimentaţie tradiţională, substanţială, 
deşi nu prea variată, axată in principal pe carnea furnizată de nume- 
roasele vite ale ţării. Într-adevăr, creşterea vitelor a reprezentat in 
secolele XVI-XVII principala bogăţie a Moldovei şi Ţării 
Româneşti, precum şi o însemnată ocupaţie a românilor ardeleni. 
Se creşteau cornute mari, cai, cornute mici, indeosebi oi — numai 
ocolul Cimpulungului dădea anual, la începutul secolului al XVIII- 
lea, o producţie de 240 000 de miei. Boierimea avea numeroase 
turme; despre tatăl lui Constantin Brincoveanu se ştie, de pildă, cà 
avea 12 000 de iepe, 30 000 de oi, 4 000 de boi, 1 000 de bivoli, 4 000 
de porci, pe care le exporta atit in Balcani cit şi in Europa Centrală. 
Principatele erau străbătute anual şi de turmele păstorilor ardeleni 
care coborau în septembrie la Dunăre pentru iernat. Menţionată in 
documente încă din vremea domniei lui Mircea cel Bătrin (1386 - 
1418), această transhumanță a ajuns să numere là începutul veacului 
al XVIII-lea piná la 300 000 de-oi anual aducind nu numai insemna- 
te venituri vistieriei Principatelor, dar reprezentind gi un element de 
legătură între românii de pe cele două versante ale Carpaţilor. 

Meşteşugurile au cunoscut o rapidă dezvoltare in veacul al XIV- 
lea atit în Principate cit şi în Transilvania. In condiţiile dominaţiei 
economiei naturale, industriile casnice, atit pe domeniile boiereşti 
cit şi în gospodăriile ţărăneşti, au continuat încă multă vreme să 
reprezinte singura cale de obţinere a produselor de îmbrăcăminte, a 
celor alimentare, a celor legate de construcţiile mai mărunte. Spe- 

cializarea este relativ lentă, ca şi deplina rupere a meşteşugarului 
de agricultură, mulţi meseriaşi, mai ales la sate, ocupindu-se şi de 
cultivarea pămîntului. Spre mijlocul veacului al XV-lea, progresul 
este însă evident, izvoarele vremii mentionind prelucrarea metale- 
lor, a lemnului şi a pietrei, a pieilor, țesutul, olária, morăritul, 
meşteşugurile alimentare drept principalele activităţi meşte- 
şugăreşti ale românilor. Unele, cele legate de îmbrăcăminte de 
pildă, vor cunoaşte o perioadă de declin în veacul al XVII-lea, mai 
ales pe timpul lungilor domnii ale lui Matei Basarab şi Vasile Lupu. 
Se adaugă acum exploatarea lemnului, atit pentru export cit şi pen- 
tru obţinerea cenuşei de potasă necesară la fabricarea sticlei şi a 
săpunului, şi avintul meşteşugurilor legate de prelucrarea metalelor 
preţioase. Postăvăria a cunoscut o mare înflorire încă din veacul al 
XVI-lea, mai ales în Transilvania. 

Manufacturile s-au intemeiat tirziu, greu şi au avut, în general, o 
viaţă scurtă. Dacă în Transilvania, mai ferită de primejdii şi benefi- 
ciind şi de priceperea tehnologică a saşilor, ele apar încă din prima 
jumătate a veacului al XVI-lea, producind hirtie şi postavuri, in 
Principate întemeierea lor întirzie cu un secol. Matei Basarab (1632 
- 1654) a întemeiat două mori de hirtie şi o sticlărie, aceasta din 
urmă functionind şi în vremea lui Constantin Brincoveanu; o moară 
de hirtie a întemeiat şi Şerban Cantacuzino (1678 - 1688). Incercári- 
le celor trei domni nu au avut însă decit un succes limitat, manufac- 
turile domneşti avind o existenţă scurtă, ele neizbutind să se impună 
în viaţa economică a ţării; apare evidentă lipsa de continuitate, da- 
torată vremurilor tulburi. 

Aceeaşi cauză se află şi la originea nedezvoltárii pe măsura posi- 
bilitátilor a mineritului; călătorii străini arată încă din veacul al 
XVI-lea că românii nu-şi pun în valoare subsolul de teama exploa- 
tării turceşti, explicaţie reluată la începutul secolului al XVIII-lea şi 
de domnul Moldovei, Dimitrie Cantemir. Singura bogăţie constant 
exploatată a fost sarea, din belşug răspîndită în toate cele trei Prin- 
cipate. Deşi tehnica extragerii a rămas pe durata întregii epoci feu- 
dale rudimentară, săparea de gropi căptuşite cu nuiele, cantităţile 
au fost în continuă creştere, sarea fiind foarte căutată pe pieţele 
sud-dunărene. 

Evoluţia exploatării celorlalte minereuri a fost mai puţin con- 
stantă. Muntenii extrăgeau şi reduceau minereul de fier şi aramă la 
Baia de Fier şi la Baia de Aramă încă din timpul lui Mircea cel 
Bátrin, dar activitatea de extragere a scăzut în veacul al XVI-lea, 

cind minele au fost in majoritate párásite pentru aproape un secol; 
in vremea lui Matei Basarab, Baia de Aramá producea anual 700 
tone de cupru, productia scázind apoi, spre sfirsitul veacului, la 250 
tone. 


În afara sării, fierului şi cuprului, Principatele au mai produs în 
secolele XIV—XVII sulf, chihlimbar, salpetru, metale preţioase, iar 
Transilvania plumb, mercur, aur şi argint. Spre deosebire de Princi- 
pate, tehnologia extragerii şi prelucrării metalelor a cunoscut în 
Transilvania o perioadă de înflorire în veacul al XVII-lea, criza mi- 
neritului apárind aici doar spre sfirşitul secolului, pricinuită de 
frămîntările politice care se vor încheia cu anexarea principatului de 
către habsburgi. 

Începînd cu veacul al XIV-lea avem şi primele ştiri despre ex- 
ploatarea petrolului, cel dintii put de păcură funcţionind in Moldo- 
va la 1440, în Tara Românească la 1517. Termenul, de origine latină, 
sugerează însă cunoaşterea străveche a acestei bogății, extrasă deo- 

, camdatá numai în zona subcarpatică şi folosită doar la nevoile cas- 
nice. 

Acestea erau produsele pe care economia veacurilor XIV-XVII 
le punea la îndemina comerțului Îndelungata dominație a econo- 
miei naturale, insecuritatea drumurilor, existenţa vămilor interne, 
proasta stare a căilor de comunicaţie nu au fost factori de natură a 
stimula negoţul, nici pe cel intern, nici pe cel international, deşi atit 
Moldova cit şi Tara Românească erau străbătute în evul mediu, încă 
înainte de intemeiere, de mari drumuri comerciale care legau Marea 
Baltică cu Marea Neagră, Europa Centrală cu Balcanii. 

Redusă la început, piaţa internă s-a dezvoltat totuşi secol de 
secol, punind în circulaţie, la preţuri rămase scăzute tot timpul, 
indeosebi produsele domeniilor feudale şi ale gospodăriior : 
ţărăneşti, negotul se făcea în numeroasele tirguri periodice, la 
bilciuri, în bazare — termenul apare la 1500 —, sau in numeroasele 
prăvălii pe care boierii, minástirile, negustorii le aveau în oraşe 
incepind de la sfirşitul veacului al XVI-lea. La începutul celui 
următor apar caravanseraiurile, iar la mijlocul lui hanurile, masive 
construcţii imprejmuite cu ziduri, înlăuntrul cărora negustorii băşti- 
nasi şi străini puteau poposi şi depozita mărfuri de vînzare sau de. 
tranzit. În capitala valahă călătorii străini amintesc de nu mai puţin 
de 7 hanuri în anul 1666; foarte cunoscut era hanul lui Şerban- Vodă, 
numit astfel după domnitorul Şerban Cantacuzino, han folosit pină 
la începutul veacului al XIX-lea. 

Comerţul international a fost mereu activ pe teritoriul Ro- 
mâniei, atit cel de tranzit cît şi cel cu produsele locului. În veacul al 
XIII-lea, comerţul Mării Negre se afla în mina genovezilor, ale căror 
cetăţi de la gurile Dunării (Vicina) sau din Crimeea (Caffa) au cu- 
noscut o lungă prosperitate datorată comerţului de tranzit şi achi- 
ziţionării de cereale şi produse animaliere româneşti. Pînă la 
sfirşitul secolului al XVI-lea, comerţul celor trei Principate a fost 
îndreptat cu precădere spre Europa de centru şi de nord, cornutele 
mari, pieile, cerealele, mierea, ceara fiind vindute cu insemnate 
ciştiguri in Austria, Germania, Veneţia, Polonia. Se aduceau în 
schimb stofe şi mătăsuri, unelte, arme, diferite produse meş- 
teşugăreşti şi manufacturiere, mărfuri legate de traiul luxos al clasei 
stápinitoare. Comerţul se afla în bună parte in mina băştinaşilor, 
apoi a negustorilor lioveni, venețieni sau raguzani, saşi, aceştia din 
urmă fiind, prin oraşele lor cetăţi din sudul Transilvaniei, şi un 
însemnat factor în comerţul de tranzit. Domnitorii români au încu- 
rajat de altfel sistematic comerţul acestor negustori, acordindu-le 
numeroase privilegii începînd cu anul 1368. Orientarea spre Europa 
a comerţului românesc a început să se schimbe numai în veacul al 
XVI-lea, mai ales după căderea Ungariei sub otomani (1526), 
însemnătatea Constantinopolului fiind însă în continuă creştere 
pînă cînd, spre sfîrşitul veacului, Poarta va deveni principalul achi- 
zitor al produselor româneşti. | 

Această reorientare, cu grave urinări pentru viaţa economică a 
ţării, nu a fost rezultatul unor cauze naturale economice, ci urmarea 
presiunii politice. Căderea Caffei (1475) precum şi transformarea in 
raia a sudului Moldovei dintre Prut şi Nistru au dat o primă lovitură 
comerţului occidental in Principate, eliminindu-l apoi treptat din 
Marea Neagră, devenită la sfirşitul veacului al XVI-lea un lac tur- 
cesc. Pe de altă parte, căderea Ungariei (1526) şi intrarea Transilva- 
niei sub suzeranitatea sultanului au îngreunat relaţiile comerciale 
cu Europa, aducînd întreaga zonă carpato-dunăreană sub influenţa 
directă a turcilor. Urmarea imediată a acestei stări de fapt a fost 
instaurarea treptată, începînd din 1568, a monopolului otoman asu- 
pra comerţului extern al Principatelor, monopol rezultat din nevoia 
Porții de a-şi asigura constant şi în cantităţi indestulátoare o seamă 
de produse alimentare sau de altă natură. Pînă la fanarioți, obligaţia 
de a vinde numai pe piaţa otomană nu a fost însă nici deplină, nici 
cu totul păgubitoare, ciştigurile băneşti fiind însemnate. Erau oprite 
de la exportul spre alte ţări griul şi oile, apoi silitra şi lemnul, 

ráminind aşadar libere la export vitele, principala bogăţie a ţării, 
porcinele, mierea, ceara, peştele etc. Obligativitatea vinzárii griului 
la Constantinopol explică în bună parte succesul porumbului, culti- 
vat în cantităţi din ce în ce mai mari tocmai deoarece nu era cerut de 
Poartă. 

Orienta. „a spre sud a comerţului Principatelor, orientare care 
nu se va schimba pînă la mijlocul veacului al XIX-lea, a dus fireşte 
la slăbirea vechilor legături cu oraşele din sudul Transilvaniei şi al 
Poloniei, foştii parteneri principali de schimb, dar nu a întrerupt 
totuşi legăturile comerciale cu nordul şi centrul Europei. Comerţul 
cu Europa a înflorit din nou în veacul al XVII-lea, cu Polonia, Ve- 
netia, ţările germanice, cu Rusia — la 1656 ţarul Alexei Mihailovici 
acorda un privilegiu comercial moldovenilor — şi chiar cu Anglia, 
care avea, conform tratatului incheiat cu Petru Schiopul la 1588, 
dreptul de a cumpăra şi vinde liber in Moldova, cu plata unei vámi 
de 3% ad valorem. De la mijlocul veacului al XVII-lea şi piná după 
1690, negustorii scoțieni stabiliţi în judeţul Hirláu, Cirligáturà şi 
Vaslui au căutat să facă rentabil şi comerţul cu potasă, dar au fost 
nevoite să renunţe în cele din urmă datorită evenimentelor inter- 
naţionale neprielnice care transformaseră Moldova şi Polonia, prin 
care trecea drumul potasei spre Anglia, în permanent teatru de 
război. 

Deşi lipsesc statisticile, se poate socoti că pină la inceputul vea- 
cului al XVII-lea exportul a depăşit importul, vinzarea vitelor şi a 
produselor agricole aducind însemnate ciştiguri clasei boiereşti, 
principala producătoare a bunurilor exportate, îngăduindu-i un stil 
de viaţă opulent, imbinind ostentativa opulenţă orientală cu rafina- 
mentul civilizaţiei europene. 

La începuturile existenţei sale, comerţul s-a intemeiat pe mone- 
da "națională"; ifcepind cu Vlaicu-Vodă (1365) in Tara Románeas- 
că şi cu Petru Muşat (1377) in Moldova, domnitorii au bătut cu 
regularitate moneda de argint gi de bronz, piná la 1477 in cel dintii 
principat, pină la 1527 in cel de al doilea, vádind astfel existenţa unei 
economii active şi sănătoase; după Basarab Laiotă şi Stefánitá- Vodă . 
greutăţile economice şi politice — dreptul regalian de a bate mo- 
nedă fiind contestat de Poartă — duc la întreruperea emisiunilor 
monetare, reluate doar sporadic in Moldova la 1558, 1562-1564, 
1573, 1595, 1597 - 1600, 1662 - 1665, în Ţara Românească la 1658 şi 

. 1713, îndeosebi de către voievozi care doreau să-şi manifeste şi in 
acest fel caracterul suveran. Eşecul politicii monetare a dus în cele 

din urmă la generalizarea folosirii monedei otomane, în paralel cu 
cea poloneză, austriacă, venețiană şi olandeză, fenomen negativ, ca- 
re lega preţul produselor de fluctuațiile unor monede — cea oto- 
mană, de pildă, s-a depreciat continuu începînd din secolul al XVI- 
lea — străine intereselor româneşti. 

Clasele sociale. Procesul de stratificare socială apare vizibil incă 
în aşezările din secolele IX-X, materialul arheologic vădind exis- 
tenţa unor categorii privilegiate vietuind în relativă bogăţie alături 
de o populaţie nevoiaşă; cele trei voievodate menţionate de Gesta 
Hungarorum în Transilvania şi Banat în secolul al X-lea erau desigur 
deja structurate conform modelului feudal, deşi despre clasa nobi- 
liară propriu-zisă nu avem ştiri decit de la sfirşitul secolului al X-lea 
cînd Legenda Sancti Gerardi vorbeşte de nobiles. Procesul de feuda- 
lizare a cunoscut o evoluţie rapidă în secolele XI-XII, mai ales în 
Transilvania, unde regatul maghiar şi religia catolică au introdus 
după creştinare modelul occidental, adaptat fireşte realitátilor so- 
ciale şi economice locale, întemeiat în primul rind pe destrămarea 
obstilor săteşti; pe teritoriul viitoarelor Principate, izvoarele amin- 
tesc de nobiles şi subditi în 1227, de maiores terrae şi rustici in 1247, 
termeni care atestă lămurit existenţa feudalilor si a unei categorii 
ţărăneşti dependente. Clasa stápinitoare a evului de mijloc precede 
aşadar întemeierea, trăgindu-şi puterea din stăpînirea asupra 
pámintului şi avînd o funcţie precumpănitor militară; boierimea 
apare în documente ca o clasă socială diferențiată în cel puţin trei 
categorii, după mărimea moşiei şi felul dobindirii ei. În Descriptio 
Moldaviae, Cantemir socoteşte că "in vechime” Moldova avea 5 000 
de curţi boiereşti, ceea ce înseamnă o clasă foarte numeroasă, între 
5% şi 10% din populaţia ţării, procent care nu se explică decit dacă 
se cuprindeau în boierime toti stápinii de pámint, inclusiv răzeşii, 
aşa cum de altfel afirmă şi Cantemir. 

Este probabil că la întemeierea Principatelor feudalii au fost 
primii care au devenit sfetnici şi dregători, furnizind domniei instru- 
mente de putere fără de care i-ar fi fost nevoios să cirmuiascá. Există 
însă încă în primele documente dregători care nu sînt feudali şi 
feudali care nu sînt dregători; cu vremea, între cele două sensuri, 
boier = stápinitor de pămînt şi boier = dregător, a avut loc o mişca- 
re de convergenţă, cei dintii intrind în funcţii pentru a participa la 
conducerea statului, ceilalţi dobindind pămînt pentru a adăuga 
prestigiului de membru al administraţiei şi pe cel de membru al 
clasei sociale stăpinitoare. Deşi rolul funcţiei a fost în creştere 

începînd cu veacul al XVI-lea, totuşi, piná la inceputul secolului al 
XVIII-lea principalul criteriu al boierimii a continuat să fie moşia, 
stápinitá ereditar, abia reforma lui C. Mavrocordat (1739) a modifi- 
cat vechea stare de lucruri introducind drept criteriu de nobleţe 
rangurile administrative acordate de Vodă. Acest proces a cores- 
puns de altfel cu micşorarea numărului boierilor, atit din pricina 
sîngeroaselor lupte dintre partide cît şi datorită decăderii unei 
însemnate părţi a boierimii mici în rîndurile ţărănimii, el fiind acum 
probabil jumătate din cel amintit de Cantemir pentru evul mediu 
timpuriu. 

Boierii datorau domnului, ca în orice societate feudală, "slujbă" 
în Tara Românească, "credinţă şi slujbă” in Moldova, obligaţii vasa- 
lice de natură în primul rînd militară. In schimbul lor stápineau 
pămîntul şi se bucurau pe domeniile lor de diferite privilegii, între 
care şi de imunitate. 

Procesul de formare a domeniului feudal nu este lămurit încă în 
toate aspectele sale; originile se află probabil în cotropirea pămintu- 
lui obştilor săteşti atit înainte cît şi după întemeiere, în daniile dom- 
neşti care răsplăteau slujbe militare deosebite; dominium eminens se 
intindea asupra întregului pămînt al ţării, puterea centrală avind nu 
numai dreptul confirmării la moştenire, ci şi pe cel de reluare a 
domeniului în cazul stingerii descendentei masculine sau, fireşte, în 
caz de hiclenie. Iniţial reduse ca număr de sate, domeniile au cunos- 
cut o creştere însemnată secol de secol, în veacul al XV-lea se cu- 
nosc domenii moldovene de peste 50 de sate, muntene de peste 100, 
procesul atingind punctul culminant în veacul al XVII-lea cînd ele 
se şi grupează teritorial, Mihai Viteazul a pornit de la o zestre de 4 
sate, ajungind să stápineascá la urcarea pe tron 44; credincioşii săi 
Buzesti, al căror domeniu începuse să se formeze la 1461, stăpineau, 
la 1656, 136 de sate cu o populaţie de peste 20 000 de suflete; in 
Moldova, Nestor Ureche, tatăl cronicarului, stăpinea în aceeaşi pe- 
rioadă 97 de sate, Miron Costin şi Iordache Ruset, spre sfirşitul 
veacului, 89 şi respectiv 167, domenii întinse, bogate, aducind 
însemnate venituri băneşti atit din dăjdii cît şi din comerţul cu vite; 
despre părintele lui Constantin Brincoveanu se ştie că exporta anual 
1000 de boi, despre veniturile Buzeştilor se ştie că atingeau anual 
aproximativ 800 000 de aspri. Independenţa economică a boierimii, 
a celei mari indeosebi, explică de altfel si turbulenţa sa politică, 
conflictele permanente cu autoritatea domnească, pe care graţie pu- 
terii sale economice, politice şi militare a putut s-o ţină deseori în 

friu. Multe din aceste domenii se bucurau de imunitate, domnia 
acordind boierului dreptul de a exercita atribuţiile sale administra- 
tive şi polițienești, de a ridica dări şi de a judeca; fenomenul nu s- a 
generalizat totuşi, procentul satelor cu imunitate nedepăşind 12,5% 
pînă la 1500, 20,2% pînă la 1600 din totalul satelor menţionate de 
documente. În Ţara Românească, în veacul al XVII- lea, imunitatea 
administrativă şi judecătorească dispare, ráminind numai privilegiul 
transferării către boier a unor venituri datorate în chip obişnuit 
domniei. - 

În epoca feudală valoarea unui domeniu nu se măsura prin întin- 
dere, ci prin numărul de sate pe care-l cuprindea, nu prin pămint, ci 
prin oamenii care-l locuiau, munca ţăranului fiind principalul izvor 
de bogăţie. Obştile ţărăneşti, ale căror inceputuri se pierd in negu- 
rile epocii migraţiilor, au continuat să reprezinte şi în vremea feu. 
dală principalul cadru de vieţuire ţărănească, minat continuu dar 
niciodată distrus de instituţiile noii orinduiri de ale cărei nedreptáti 
a reuşit să ferească pină tirziu o însemnată parte a populaţiei rurale. 
Alcătuind o unitate economică, cu pămintul stăpinit în devălmăşie, 
bucurindu-se de autoconducere — drept de judecată, responsabili- 
tate colectivă pentru delictele penale săvirşite pe teritoriul ei, res- 
ponsabilitate fiscală colectivă —, obştea nu s-a destrămat decit cu 
încetul, o dată cu trecerea pămîntului în proprietatea privată a 
membrilor ei şi cu infiltrarea în obşte a unor elemente străine, feu- 
dalizate, care şi-au însuşit o parte a vechii proprietăţi colective; în 
felul acesta multe obşti au fost aservite, membrii lor pierzindu-şi 
Statutul de om liber, devenind dependenţi. În Transilvania, apariţia 
ţărănimii dependente se poate urmări în documente de 1a sfirşitul 
veacului al XI-lea, procesul luind însă proporţii de masă abia în 
veacul al XIV-lea; obşti libere, româneşti sau secuieşti, au continuat 
totuşi să se menţină multă yreme, cele dintii în (ara Făgăraşului, în 
Haţeg şi Maramureş, celelalte in sacunele secuieşti. In Principate, 
aservirea a cunoscut un ritm mai lent, satele de răzeşi fiind probabil 
mai numeroase decit cele de iobagi pînă în veacul al XVI-lea, iar in 
zonele de munte şi după această dată. 

Obligaţiile ţăranilor dependenţi români, în Transilvania români 
şi maghiari, nu difereau de cele ale oricărei táránimi aservite, ele 
decurgind din dreptul de folosire ereditară a lotului de pămînt acor- 
dat de feudal, de pe care ei nu puteau fi alungaţi, dar de pe care se 
puteau strămuta liber. Pentru acest drept de folosinţă, iobagii dato- 
rau în primul rînd dijma de 10% din produse, apoi renta in muncă 

şi renta in bani. În Ardeal, românii datorau dijmă din produsele 
agricole şi din vin şi statului, iar catolicii şi bisericii. Obligatijle in 
muncă erau apăsătoare mai ales în Transilvania, o zi pe an pină la 
1514, o zi pe săptămînă după această dată, trei zile pe săptămînă in 
veacul al XVII-lea; în Principate cuantumul rentei în muncă a fost 
mai redus, documentele nu-l precizează, el fiind stabilit probabil 
prin înţelegere după nevoile boierului, care prefera în general cele- 
lalte forme ale rentei. Cit despre renta in bani, menţionată prima 
dată în Transilvania în secolul al XII-lea, în Principate, în veacui al 
XV-lea, ea nu a fost niciodată însemnată in epoca feudală, obligații- 
le băneşti fiind impuse ţărănimii mai mult de către stat decit de 
feudali. Faţă de stat, țărănimea avea de altfel şi alte îndatoriri, obli- 
gatii în muncă sau participarea la oaste în caz de nevoie. 

Curba exploatării a cunoscut o linie ascendentă, paralel cu inten- 
sificarea procesului de aservire; dările au crescut neincetat, obli- 
gatiile în muncă la fel, dijmele s-au extins cu vremea la toate produ- 
sele, apăsarea fiscală a statului s-a accentuat. In paralel, statul a 
îngrădit continuu, pînă la completa desființare, principalul drept al 
iobagilor, cel de strămutare. Acest proces nu este specific ţărilor 
române, el a avut loc în întreaga Europă de răsărit, ţăranii fiind 
legati definitiv de glie in Boemia in 1487, in Polonia în 1496, in 
Rusia în 1649; în Transilvania, Dieta hotărăşte în 1514 că, drept 
pedeapsă pentru răzvrătirea lor, ţăranii, "pierzindu-şi prin această 
vinovăţie a necredintei libertatea, potrivit căreia aveau putinţa să se 
mute dintr-un loc în altui, să fie supuşi domnilor de pámint printr-o 
deplină şi veşnică servie". In Ungaria, dreptul de strămutare a fost 
reacordat in 1530, dar în Transilvania şerbia a rămas definitivă şi 
ereditară piná la sfîrşitul veacului al XVIII-lea. 

Serbia a fost reglementată oficial şi in Principate; pustiirea sate- 
lor, risipirea locuitorilor din pricina fiscalitátii şi a războaielor cu 
turcii l-au obligat pe Mihai Viteazul să-i lege pe ţărani de glie, pro- 
babil în 1595; prevederi asemănătoare apar şi în tratatul moldove- 
nilor cu ardelenii (1595) si in hotărirea lui Miron Barnovski din 
1628. Prin aceste măsuri, iobagii moldo-valahi şi-au pierdut dreptul 
de strămutare, drept pe care, teoretic, nu-l vor recăpăta decit în 
1746/1749. 

Înrăutăţirea condiţiei ţărănimii, atit din cauza apăsării feudalilor 
cît şi a statului, a fost mai accentuată în Transilvania decit în Princi- 
pate, fapt care explică şi cele două mari războaie ţărăneşti izbucnite 
la interval de mai puţin de un secol. In 1437, cererea de a plăti şi 

dárile restante in noua monedă revalorizată a provocat răscoala 
ţăranilor români şi maghiari sprijiniti de orágenimea săracă şi, in 
prima parte, de mica nobilime pe cale de ruinare. Condusá de Anton 
Nagy, "stegarul obştii locuitorilor români şi unguri", şi de Mibail 
Românul, răsculații au înfrint trupele nobilimii, obtinind micgora- 
rea obligaţiilor feudale şi stricta respectare a dreptului de strămuta- 
re; coalizarea claselor privilegiate, nobilimea maghiară, patriciatul 
săsesc, secuimea, a dus însă după luni de lupte la infringerea ráscu- 
latilor şi la abrogarea drepturilor obţinute. Abuzurile nobilimii au 
provocat un nou război țărănesc în 1514, cel condus de Gh. Doja, 
încheiat, ca şi răscoala de la Bobilna, cu înfringerea răsculaților şi 
legiferarea unor obligaţii feudale şi mai aspre. 


În Principate, conflictele dinte ţărani şi boieri au îmbrăcat forme 
mai puţin violente, ele manifestindu-se îndeosebi prin nerespecta- 
rea sarcinilor, prin fugă şi haiducie; posibilitatea răscumpărării din 
şerbie a îndreptat pe multi iobagi spre această cale legală de 
îmbunătăţire a condiţiei lor, fie individual, fie prin răscumpărarea 
întregului sat, în ciuda preţurilor foarte ridicate — se cunosc sate 
care îşi răscumpărau libertatea cu 40 000, 60 000 sau chiar 150 000 
aspri (1617), se cunosc cazuri de iobagi care dădeau pină la 70 de oi 
în schimbul eliberării (1701) — fenomenul răscumpărării de şerbie 
se întilneşte frecvent în întregul veac al XVII-lea. 

Raporturile dintre boierime şi țărănime au urmat şi în ţările 
române calea neprogresistă urmată peste tot la est de Elba, obli- 
gatiile feudale nu s-au atenuat pe măsura dezvoltării pieţei interne 
şi externe, a producţiei de mărfuri, a capitalismului, ci, dimpotrivă, 
s-au agravat, statul şi clasa stăpinitoare găsind soluţia creşterii veni- 
turilor nu prin eliberarea muncii şi folosirea celei salariate, ci prin 
aservirea ei. 

Slábiciunea orăşenimii a fost in mare parte responsabilă de a- 
ceastá involutie a feudalismului est-european, deci şi românesc. 
Viaţa urbană, atit de înfloritoare in Dacia, dispare cu totul la veni- 
rea hunilor, mentinindu-se încă un timp doar in Dobrogea şi pe 
graniţa Dunării. Centre administrative voievodale reapar în veacul 
al IX-lea, dar gradul lor de urbanizare nu se poate stabili. Recuceri- 
rea liniei Dunării şi a Dobrogei de către bizantini (976), intemeierea 
de cetăţi regale şi episcopale în Transilvania (secolul al XI-lea) au 
Stimulat dezvoltarea vieţii orăşeneşti şi a comerţului, pină la vremel- 
nica lor decădere în veacul al XIII-lea din pricina invaziei tătare. În 
a doua jumătate à veacului, numărul aşezărilor se: înmulţeşte pe 

intregul teritoriu al Romániei, nu numai in Transilvania mai feritá 
de primejdii, dar şi in Moldova şi Tara Românească; o listă de oraşe 
moldoveneşti, alcătuită la Kiev între 1387 - 1392, menţionează 14 
centre; numărul creşte la 36 în veacul al XV-lea, la 39 în cel de al 
XVI-lea, apoi scade la 37 in 1677, cind Miron Costin dă lista lor 
completă. În Tara Românească documentele menţionează 15 oraşe 
in veacul al XV-lea, 29 la sfirşitul celui de al XVII-lea. 

Majoritatea acestor oraşe existau încă înainte de apariţia Princi- 
patelor, legate în primul rînd de comerţul de tranzit atit de activ in 
regiune; după întemeierea Moldovei şi Țării Româneşti, crearea de 
oraşe a devenit un drept exclusiv al domniei, toate oraşele, vechi sau 
noi, fiind socotite proprietate a Acestes iar lcuitorii lor avind obli- 
gatii numai faţă de domn. 

Numărul mare de oraşe şi tirguri mentana in documente nu 
trebuie să ne ingele asupra ponderii lor economice și sociale, marea 
lor majoritate avind o populaţie redusă, între 1 000 şi 2 500 de 
locuitori; oraşele mari nu depăşeau nici ele cîteva mii de locuitori; 
in veacul al XV-lea, Tîrgovişte şi Sibiul aveau în jur de 5 000 locui- 
tori, Clujul 6 000, Braşovul între 8 000 şi 10 000. Mai populate erau 
doar Chilia şi Cetatea Albă, puternicele cetăţi negustoreşti din su- 
dul Moldovei, care numărau fiecare, în preajma căderii sub turci, în 
jur de 20 000 de locuitori. Numărul orăşenimii a crescut în veacul al 
XVII-lea, Iagii aveau la mijlocul veacului probabil 50 000 de locui- 
tori, Bucureştii la sfirşitul lui cam tot atitia, dar marea majoritate a 
tirgurilor au continuat să aibă o populaţie redusă. 

Oameni liberi, orăşenii alcătuiau o comunitate economică şi ad- 
ministrativă funcţionind pe baza unor privilegii date de domnie; in- 
Transilvania, dreptul de autodeterminare, mai ales în oraşele 
săseşti, a fost deplin şi respectat; în Principate, deşi organele 
orăşeneşti alese de obşte aveau atribuţii administrative, judecăto- 
reşti, fiscale, domnul a menţinut tot timpul în paralel şi dregători 
domneşti. Autonomia orăşenească nu a fost nici întinsă, nici respec- 
tată, ea aplicindu-se de regulă în probleme mărunte de adminis- 
tra(ie, mai ales după veacul al XVI-lea, cînd boierimea a început 
să-şi construiască curţi la oraşe. Interesul domniei pentru oraşe a 
fost tot timpul limitat, relaţiile dintre puterea centrală şi orăşenime 
inráutátindu-se continuu, ajungind la conflicte deschise in veacul al 
XVIII-lea, cind fanariotii vor trata oraşele ca pe nişte obşti depen- 
dente de care puteau dispune după voie. 

Locuitorii oraşului erau în majoritate meşteşugari şi negustori, 

ocupați atit cu indeletnicirile burgheze, cit şi cu agricultura, ocu- 
patie de care oraşul nu s-a despărţit niciodată în cursul evului me- 
diu, ceea ce i-a dat, mai ales în Principate, un caracter semi-rural, 
des semnalat de relatările călătorilor străini; diferenţierea 
meşteşugarilor şi accentuarea specializării au dus la crearea bresle- 
lor, mai intii in oraşele săseşti, unde primele statute datează din 
secolul al XIV-lea, apoi şi în Principate, unde prima frăţie, asociaţie 
profesională şi religioasă de întrajutorare, este semnalată la Sucea- 
va in 1540; frátiile se vor transforma în bresle propriu-zise abia in 
veacul al XVII-lea, prima menţiune de breaslă propriu-zisă datînd : 
din 1641. 

Orăşenimea română nu a reuşit să devină, în epoca de care ne 
ocupăm, o forţă socială şi economică capabilă să joace un rol politic 
însemnat, ea nu a devenit cea de a treia stare, intermediară între 
puterea centrală şi nobilime. În Transilvania românii au putut 
pătrunde doar tirziu şi în număr mic în oraşele închise germane şi 
maghiare, şi aşezindu-se mai mult în suburbii; în Principate, după 
un început promiţător, oraşele au stagnat din punct de vedere eco- 
nomic sau chiar au cunoscut o perioadă de decădere, de pildă spre 
sfîrşitul veacului al XVII-lea. Ponderea orágenimii în viaţa internă 
a Principatelor nu a făcut decit să reflecte această situaţie. 

Structurile politice. Principatele româneşti apar în veacul al 
XIV-lea ca urmare a unor acte unilaterale de voinţă, impuse şi 
menținute de clasa feudalilor prin război, împotriva fostului suze- 
ran, Regatul maghiar. Noile state apar încă de la început solid 
alcătuite din punct de vedere instituțional, fapt care nu se poate 
explica decît prin existența unor structuri prestatale de tip voievodal 
pe temelia cărora s-au putut înălța instituțiile noilor state. Impor- 
tanța lor a fost cu atit mai mare cu cit atît muntenii cit şi moldovenii 
au respins de la inceput modelul maghiar, desi acesta le era fárá 
îndoială bine cunoscut, nevoind probabil să adopte pentru Principa- 
tele abia create instituţiile statului de a cărui hegemonie căutau să 
se dezbare; prevederile Diplomei loaniţilor, purtarea cavalerilor 
teutoni, experienţa episcopiei Milcoviei, eşecul răscoalei lui Litovoi 
preveniseră de mult boierimea asupra planurilor expansioniste ale 
regatului apostolic, respins şi datorită ostilităţilor ortodocşilor faţă 
de catolicism. Nu trebuie să mire de aceea interesul clasei stăpini- 
toare româneşti pentru modelul bizantin, receptat fie direct, fie prin 
filiera sud-slavă, model ce venea încununat de aureola imperială 
avind în acelaşi timp avantajul imprumutului de la un stat depărtat, 

fără prezenţă politică în zonă. De la Constantinopol, românii au 
luat în primul rind structura şi ierarhia religioasă, incadrind prin 
aceasta Principatele în familia statelor ortodoxe, fapt greu în urmări 
nu numai pentru viaţa politică, dar şi pentru structurile de cultură 
şi civilizaţie. Orientarea spre polul răsăritean al civilizaţiei europe- 
ne a rupt unitatea românilor ardeleni şi moldo-valahi, fácind impo- 
sibilă constituirea lor într-un organism comun, a cărui existenţă ar 
fi schimbat poate cursul istoriei în zonă. In afara mitropoliilor, Bi- 
zanţul a mai împrumutat modelul unor dregătorii, transmitind tot- 
odată un anumit tip de civilizaţie care va dăinui pină în veacul al 
XVIII-lea; nu întimplător, primul edificiu princiar al Basarabilor, 
mitropolia înălţată în capitala de la Curtea de Argeş (cca 1352), a 
fost construit în cel mai pur stil bizantin. 

Din punctul de vedere al formei de guverndmínt, Principatele se 
încadrează încă de la întemeiere în categoria domniilor absolute, 
formă monarhică mereu afirmată de domnitori, de la Basarab I la 
Brincoveanu şi Cantemir. La români, domnia nu a apărut ca la ma- 
ghiari sau bulgari, ca rezultat al investiturii de la Roma sau Bizanţ, 
ea s-a născut pe cale internă şi caracterul său absolut s-a justificat în 
primul rind prin originea sa divină. Cancelariile folosesc încă din 
veacul al XIV-lea formula "prin graţia lui Dumnezeu” şi vocabula Jo 
cu sens de "cei ales de Dumnezeu"; Ştefan ce] Mare, Neagoe Basa- 
rab, Radu de la Afumaţi sint citeva exemple de domni care au afir- 
mat răspicat cá se socotesc "aleşii lui Dumnezeu şi unşii lui", afir- 
marie pe care de altfel n-au pus-o la îndoială nici ideologii boierimii 
din veacul al XVII-lea. Ureche admite că pe domn "Dumnezeu l-au 
lăsat şi judeţul său ceresc pre pámint i-au dat", idee admisă între alţii 
şi de Miron Costin, Dosoftei, Radu Greceanu, Antim Ivireanul şi 
fireşte de Cantemir. 

Caracterul absolut al domniei s-a manifestat şi prin aspectul său 
dinastic. Desi legea ţării a menţinut in tot cursul evului mediu un 
mod de succesiune ereditaro-electiv, care prevedea obligativitatea 
alegerii de către boierime a domnului din rindul familiei cirmuitoa- 
re, a Basarabilor in Tara Românească, a Mugatinilor în Moldova, 
“practica asocierii la domnie a fiului cel mare precum şi politica cen- 
tralizatoare a domnilor au dus în fapt la menţinerea tronului inláun- 
trul acestor dinastii pină la începutul veacului al XVII-lea. 

În sfirşit, caracterul absolutist al puterii domneşti rezultă şi din 
analiza funcţiilor sale. Principele este mare voievod, termen slav 
semnificind conducător de oști, şi domn, termen latin cu înțeles de 

stápin; diplomatica cancelariei îl mai numeşte şi autocrat, sau tra- 
duce acest termen grecesc cu de sine stăpfhitor sau singur stápínitor; 
el are dominium eminens, stăpineşte deci intreg pămîntul ţării, exer- 
cită funcţia legislativă, administrează tara, imparte dreptatea, exer- 
cită funcţia militară. 

Însemnele puterii şi ceremonialul curţii au fost pe măsura aces- 
tui absolutism; domnii poartă piná la sfirşitul veacului al XVI-lea 
coroana de tip apusean, deschisă, cu 3 sau 5 fleurons, lucrată din aur, 
încrustată cu pietre; după recunoaşterea suzeranității sultanului, 
coroana este tot mai rar folosită, deşi domnii continuă să fie repre- 
zentati cu ea în tablourile votive. Brincoveanu a fost probabil ulti- 
mul voievod care şi-a comandat o somptuoasă coroană şi care a avut 
îndrăzneala s-o poarte. Pe lingă coroană, hlamida şi granatza, schip- 
trul (stindardul), topuzul, uneori şi sceptrul intregeau galeria 
însemnelor unor monarhi care nu s-au sfiit să cultive şi ideea impe- 
rială în epocile de putere şi bogăţie, socotindu-se apărătorii ortodo- 
xiei balcanice şi continuatorii tradiţiei politice bizantine în Balcani. 

Funcționarea regimului domnesc autoritar nu a fost nici lină, 


nici lipsită de momente în care existenţa sa a fost pusă la îndoială de 
puternica clasă a feudalilor. Domnia s-a întărit cu încetul, domn 
după domn lărgindu-şi şi autoritatea, puterea economică şi mili- 
tară, restringind imunităţile domeniilor. Veacurile XIV - XVI re- 
prezintá epoca de inflorire a regimului domnesc, care nu a putut fi 
impiedicat de a centraliza funvtiile statului nici de acţiunea centri- 
fugá a boierimii, nici de amestecul puterilor vecine. Opozitia nobi- 
liará s-a manifestat des si violent, provocind lungi rázboaie civile 
cum ar fi cele muntene dintre 1418 - 1456 şi cele moldovene dintre 
1432 - 1457, complotind impotriva domnilor, urmárind schimbarea 
celor autoritari cu altii pe care sá-i poatá tutela, tintind de fiecare 
dată la fărimiţarea puterii centrale. Uneori boierimea a reuşit să-şi 
impună candidaţii pe tron, dar de cele mai multe ori ea a plătit cu 
mult singe dorinta-i de independenţă şi dominație. 

Schimbarea condiţiilor sociale şi politice interne, stingerea ve- 
chilor dinastii, precum şi accentuarea pericolului extern în veacul al 
XVII-lea au modificat in mare măsură atit poziţia boierimii cit şi 
raporturile ei cu domnia. In noile condiţii, fărimiţarea autorităţii 
centrale nu mai slujea intereselor nobiliare, statul centralizat vădin- 
du-se cel mai sigur instrument de apărare a intereselor boiereşti cu 
condiţia dominării sale de către clasa conducătoare. Aceasta a dus 
la apariţia teoriei statului boieresc, regim politic care va înlocui în 

cea mai mare parte a veacului al XVII-lea vechiul regim domnesc. 
Esenţa sa se exprimá prin preluarea directá a puterii de cátre boie- 
rime, alegerea unor domni slabi, tutelarea politicii lor, impiedicarea 
formării unor noi dinastii. 


Teoretic, programul statului boieresc a fost expus în texte extrem 
“de limpezi, cum ar fi tratatul de la Alba Iulia (1595), incheiat de 
boierii munteni cu principele Transilvaniei impotriva instructiuni- 
lor lui Mihai Viteazul, sau Jaiba şi cererile domnilor boieri moldoveni 
(1684) adresată regelui Poloniei, prin care boierii revendicau un 
Statut asemănător celui al nobilimii poloneze. Scrierile istorice, 
îndeosebi cele moldovene, Ureche, Costin, au supus şi ele unei ve- 
hemente critici absolutismul domnesc mergind pină la justificarea 
regicidului. Practic, regimul nobiliar s-a manifestat atit prin ungerea 
unor domni manevrabili cît şi prin acapararea directă a tronului de 
către membrii unei familii boiereşti; Buzeştii de pildă s-au mulţumit 
cu locotenenta domnească şi cu dirijarea din umbră (1600 - 1611), 
dar Movileştii nu s-au sfiit să urce în scaun, fiind prima familie bo- 
ierească devenită voievodală fără a avea legături de sînge în linie 
directă cu vechea dinastie, creind ei înşişi o dinastie care a dat Prin- 
cipatelor mai mulţi domni (1595 - 1634); Cantacuzinii, după o pe- 
rioadă de luptă cu Bălenii şi cîrmuire prin intermediari (1663 - 
1678), urcă în scaun pe Şerban-Vodă; un important rol în întărirea 
şi menţinerea regimului boieresc au avut şi C ostinil Rosetestii, 
Brincovenii. 


În veacul al XVII-lea, clasa boierească a căutat să devină o stare, 
să creeze pe plan politic un echivalent al statutului său social: Pro- 
blema adunărilor de stări nu este încă pe deplin lămurită în istorio- 
grafia română, dar cei mai mulţi istorici înclină a socoti că se poate 
vorbi despre asemenea adunări începînd cu secolul al XV-lea. Ma- 
rea Adunare a Ţării se încheagă încă de atunci ca un organ la care 
domnia face apel ori de cite ori erau luate măsuri grave, afectind 
întreaga ţară sau la care (ara apela atunci cind trebuia ales domnul. 
Adunările nu s-au întrunit periodic, au păstrat un caracter de adu- 
nare extraordinară, ale "ţării" spun documentele, de fapt numai ale 
boierimii şi clerului; orágenimea apare rar, țărănimea, cea liberă 
fireşte, şi mai rar. Pe măsura centralizării statului şi întăririi domniei 
absolute, rolul adunării scade, iar în veacul al XVII-lea domnia a 
căutat să-i limiteze şi mai mult atribuţiile, mai ales după încercările 
boierimii de a se manifesta ca o stare, cu statut, drepturi şi privilegii 
recunoscute. 


4] 


Ín Principate problema puterii nu s-a pus deci decit pentru no- 

+ bilime şi domnie, luînd forma confruntării şi alternării regimului 

domnesc şi a celui nobiliar. Ca şi în cazul Poloniei, lupta dintre 

boieri şi domni a fost în defavoarea ţării, slăbind-o în momentele de 

criză internaţională, deschizind calea intervenţiei străine care a 

înlăturat în cele din urmă atit regimul domnesc cit şi pe cel nobiliar, 
instaurînd despotismul fanariot, de tip oriental. 

În cadrul formei de guvernámint şi al regimurilor politice anali- 
zate mai sus, instituţiile Statului au cunoscut o evoluţie lentă, 
inchegindu-se după întemeiere şi pină la începutul veacului al XV- 
lea, funcţionind apoi stabil şi fără transformă ` de fond pînă în vea- 
cul al XVII-lea, cînd modificarea unora din funcțiunile statului şi 
modernizarea altora au schimbat intrucitva unele instituţii, fără a 
modifica însă fundamental caracterul lor tradiţional. 

Administraţia ţării a fost exercitată de puterea centrală cu ajuto- 
rul sfatului domnesc, numit de la sfirşitul veacului al XVI-lea şi 
divan. Initial formă a obligaţiei feudale de consilium, el era alcătuit 
din mari boieri participind ca feudali, nu ca dregători. Cu timpul, ca 
urmare a centralizării statului, compunerea sfatului s-a restrins la 
dregători, boierii fără funcţie dispárind cu totul din sfat în veacul al 
XVI-lea. Într-o perioadă în care toate puterile erau concentrate în 
miinile domnului, acest organ domnesc a avut o largă sferă de atri- 
butii, mergind de la administraţie la judecată sau rezolvarea unor 
probleme de politică externă. În general, domnii au numit în sfat 
rude şi fideli — în sfaturile lui Mihai Viteazul figurează 36 de rude 
domneşti, în cele ale lui Matei Basarab, Şerban Cantacuzino şi 
Constantin Brincoveanu respectiv 16, 22 şi 19 — demnitatea, deşi 
neretribuită, fiind un izvor de netăgăduită putere şi influenţă poli- 
tică, 

În tot cursul epocii feudale dregătorii erau ai domniei, nu ai ţării, 
înlocuiţi după placul voievodului, fără nici o îngrădire. Influenţaţi 
de modelul bizantin şi sud-slav, ei au reprezentat iniţial aparatul 
prin care domnia işi administra domeniul şi teritoriul rămas în afara 
domeniilor feudalilor, titlurile reflectind fidel natura funcţiei res- 
pective, obligaţiile lor la Curte, în jurul domnului. Extinderea auto- 
rităţii domneşti pe măsura restringerii privilegiilor feudalilor a 
lărgit sfera de activitate a dregătorilor, impunind specializarea lor, 
preeminen(a dregătorilor ţării asupra celor de la Curte. Logofătul, 
şeful cancelariei domneşti, vornicul, administratorul vieţii interne, 
vistiernicul, responsabilul finanţelor au devenit din veacul al XV- 

lea principalii dregători, urmaţi în ierarhie de cei cu atribuţii milita- 
re; multe dregătorii au continuat însă să rămină pină în veacul al 
XVII-lea cu atribuţii diverse, nediferenţiate, şi administrative şi ju- 
decătoreşti şi fiscale, procesul de specializare márginindu-se la cîte- 
va mari dregătorii centrale. Modernizarea aparatului administrativ 
a fost îngreunată şi de frecventele schimbări de domn şi de luptele 
dintre domni şi boieri, dregătoriile fiind în general lipsite de stabili- 
tate; dintre cei 23 de dregători cunoscuţi ai lui Vlad Ţepeş (1456 - 
1462) doar trei s-au menţinut tot timpul domniei, ceilalţi fiind 
schimbaţi la un an sau doi; între 1501 şi 1546, Moldova a schimbat 
6 logofeti şi 6 spátari, iar de la 1546 pînă la 1600, 12 logofeti si 25 de 
spătari. In Tara Românească se cunosc 17 vistiernici între 1501 - 
1546, 41 între 1546 - 1600. Instabilitatea funcţiilor s-a menţinut şi in 
veacul al XVII-lea. 

La sfirşitul epocii de care ne ocupăm, Cantemir arată că în Mol- 
dova existau 278 de dregătorii dintre care 8 de rangul întii, zise "de 
sfat” (logofătul, doi vornici, hatmanul, vistiernicul, postelnicul, 
spătarul, paharnicul), 40 de rangul al doilea, zise de "divan", şi 230 
de dregătorii mărunte. Cifrele lui Cantemir, chiar aproximative, 
îngăduie trei concluzii importante pentru istoria socială şi insti- 
tutionalá a Moldovei; ele arată mai intii că boierimea era încă de- 
parte de a se identifica cu boieria (funcţia), aspectul social pre- 
cumpănind încă asupra celui administrativ, situaţie care se va schim- 
ba radical o dată cu venirea fanariotilor; vădesc apoi o tendinţă de 
ierarhizare şi concentrare a puterii în mîna cîtorva dregători, cele- 
lalte funcţii avînd importanţă secundară; vădesc în sfirşit, prin pro- 
centul neînsemnat pe care-l reprezintă dregătorii, că procesul de 
functionarizare, de preferare a funcţiei în dauna unei activităţi pro- 
ductive, nu incepuse încă să roadă societatea românească. 


Principalele funcţii ale domniei şi dregátorilor ei au fost, in afara 
cirmuirii de zi cu zi, cele judecătoreşti şi fiscale. Impărțirea dreptăţii 
a fost intotdeauna o funcţie absolut a domniei, neingrădită şi neata- 
cată, îndeplinită de domn în mijlocul divanului său. In afara divanu- 
lui domnesc, societatea feudală nu a cunoscut alte instanţe stabile, 
domnia putind delega atribuţii judiciare oricărui dregător, central 
sau local, boierilor sau minăstirilor pentru domeniile acestora, pre- 
cum şi obştilor săteşti. Nesepararea dreptului de a da sentinţe de 
puterea pedepsirii, în condiţiile în care pedepsele se răscumpărau, 
de cele'mai multe ori, cu amenzi grele, a făcut din judecăţi o mare 
sursă de venit pentru toţi dregătorii şi implicit un teren de abuzuri 

cu atit mai mari cu cit legislaţia scrisă a apărut tirziu şi s-a impus 
numai partial. Într-adevăr, dreptul consuetudinal a fost principalul 
criteriu de împărţire a dreptăţii încă înainte de întemeierea Princi- 
patelor, "obiceiul pămîntului” ráminind precumpănitor asupra 
oricăror altor forme de drept pină la sfirşitul epocii feudale. Sub 
forma nomocanoanelor, dreptul romano-bizantin şi cel canonic au 
pătruns în secolul al XV-lea, cind muntenii copiază Zakenicul slav 
(1451), iar moldovenii Syntagma lui Matei Vlastares, o culegere de 
legi civile şi penale bizantine; pravile bisericeşti, în slavonă sau 
română, s-au alcătuit des în veacurile XVI-XVII, ele fiind folosite 
deseori, datorită rolului important al bisericii şi în probleme civile, 
penale, procesuale. Codurile civile propriu- -zise apar in veacul al 
XVII-lea, unele folosite în manuscris, ca, de pildă, Pravila lui Eus- 
tratie (1632), altele tipărite, ca, de pildă, Cartea românească de 
învăţătură, laşi, 1646, sau Índreptarea legii, Tirgovişte, 1652; bazate 
atit pe izvoarele bizantine cit şi pe lucrările juristului apusean Fari- 
naccius, ultimele două s-au aplicat pînă în a doua jumătate a veacu- 
lui al XVIII-lea. Din punct de vedere juridic, sfirşitul epocii feudale 
este marcat deci de un fenomen progresist, evidenţiat de cregterea 
rolului legii scrise. 


Cealaltă funcție internă importantă a cîrmuirii, cea fiscală, a 
inregistrat si ea schimbări importante între veacurile XIV - XVII. 
Initial veniturile domniei şi ale statului — separarea cámárii dom- 
“neşti de vistieria țării se va face abia in secolul al XVI-lea — erau 
reprezentate de renta percepută pe domeniile voievodale, precum si 
de cea datorată de tirguri şi de țărănime; dijma în cereale, animale, 
stupi, vin etc., precum şi muncile legate de cosit, transport, tăiat 
lemne, lucrul la iazuri şi mori au reprezentat în veacurile XIV - 
XVII o însemnată sursă de bogăţie pentru puterea centrală. Veni- 
turi băneşti directe au adus în toată această perioadă vămile, ocnele 
de sare, dmenzile, iar de la începutul veacului al XV-lea birul, obli- 
gatie fiscală de care boierimea şi clerul erau în principiu scutite. 
Instaurarea suzeranității otomane şi creşterea continuă a tributului, 
paralel cu creşterea nevoilor băneşti ale puterii centrale, au făcut 
din biruri, în veacul al XVI-lea, principala sarcină a locuitorilor 
către domnie şi principala sursă de venit a acesteia. Cuantumul bi- 
rului a crescut continuu, ca şi bunurile impozabile, astfel incit la 
sfîrşitul secolului al XVII-lea, vreme de grea apăsare fiscală, locui- 
torii datorau statului aproximativ 60 de dări, faţă de cca 20 la înce- 
putul secolului. După nevoi, birurile se puteau încasa de mai multe 

ori pe an şi, tot după nevoi, domnia putea impune şi clasele privile- 
giate. Mărimea şi mulţimea birurilor, percepute nemilos graţie per- 
fectionárilor lui Matei Basarab şi Constantin Brincoveanu, conver- 
tirea multor obligaţii în natură în bani, amenzile grele percepute la 
judecăţi, precum şi sumele obţinute prin arendarea salinelor şi 
vămilor explicá.veniturile foarte ridicaţe ale domniei; bogăţia statu- 
lui începea tot mai mult să se întemeieze pe impovárarea locuitori- 
lor săi, veniturile sale rezultind mai mult din fiscalitate decit din 
dezvoltarea funcţiei economice. 

Istoria instituţională a românilor transilvăneni. Istoria români- 
lor de peste munţi a urmat un alt curs decit cea a muntenilor şi 
moldovenilor, după cucerirea voievodatelor lui Menumorut, Glad, 
Gelu, prezenţa maghiară în Transilvania pare să se fi limitat la virfu- 
rile feudale care au înlocuit pe vechii voievozi, organizarea terito- 
riului după noi lupte purtate de Ştefan cel Sfint prinzind formă abia 
în secolele XI - XII. La 1113 se menţionează primul "principe" al 
Transilvaniei şi primul comitat (Bihor), aflat la graniţa cu Panonia. 
In veacul al XII-lea mai apar încă 9 comitate, iar la 1176 cel de al 
doilea voievod cunoscut. 

Feudalizarea societăţii ardelene a dus la maghiarizarea treptată” 
a nobililor români, a cnejilor din Haţeg şi a voievozilor maramu- 
reşeni de pildă, care-şi pierd etnia pînă în veacul al XV-lea, lipsin- 
du-şi poporul de o clasă politică conducătoare, furnizind în schimb 
regatului apostolic nu numai un rege, un voievod al Transilvaniei şi 
un primat al bisericii catolice, dar şi numeroşi oşteni, demnitari, 
cărturari. Lipsiti de conducători, românii au participat din ce in ce 
mai rar la congregatiile generale, sfirşind prin a fi inláturati complet 
din viaţa politică a ţării, condusă de stările privilegiate, nu de járáni- 
me. Rásculatii de la Bobilna au căutat să se transforme într-un fel 
de stare ţărănească, cerind recunoaşterea "ca obşte a locuitorilor 
maghiari şi români din aceste părţi ale Transilvaniei" (universitas 
regnicolarum Hungarorum et Valachorum in his partibus Transil- 
vaniae), dar victoria feudalilor a avut un efect contrar, consfintind 
prin "uniunea fráteascá" intitulată Unio Trium Nationum (1437) 
monopolul politic al nobilimii maghiare, al patriciatului săsesc, al 
secuilor şi excluderea românilor de la orice drept ca popor aparte; 
regimul de segregatie care lovea majoritatea populaţiei ardelene a. 
fost impins şi mai departe în veacul al XVI-lea, mai întîi prin șerbi- 
rea definitivă a ţărănimii (1514, 1517), apoi prin admiterea a numai 
patru religii recepte, catolică, luterană, calviná, unitariană, şi decla- 
rarea celei ortodoxe drept religie doar tolerată. 

Prăbuşirea Ungariei (1526), înfiinţarea paşalicului de la Buda şi 
transformarea Transilvaniei în principat autonom vasal sultanului 
(1541) nu au modificat cu nimic statutul românilor, înlăuntrul nou- 
lui stat clasa politică maghiară refuzind constant recunoaşterea exis- 
tentei lor politice ca naţiune. Asemenea popoarelor creştine din 
Balcani, românii ardeleni au fost lipsiţi de o clasă politică şi de un 
statut politic propriu, singura instituţie cu care se puteau identifica 
fiind biserica ortodoxă. 

Minăstirile sint menţionate încă din secolul al XI-lea, cind Ah- 
tum, urmaşul lui Gelu, înzestrează cu privilegii minăstirea ortodoxă 
din Cenad, dar ştiri despre o organizare ierarhică propriu-zisă nu 
avem decit din veacul al XIV-lea: la 1370 fiinţa o mitropolie la Se- 
verin, creată de patriarhia ecumenică, cu jurisdicție asupra Olteniei, 
Banatului şi sudului Transilvaniei; în 1391 tot patriarhia întemeiază 
un exarhat pentru Ardeal, condus de egumenul minăstirii maramu- 
reşene Peri; în 1455 se înfiinţează episcopia ortodoxă de Muncaci, 
în veacul al XVI-iea cea de Vad, în 1557 cea a Geoagiului. In tot 
acest timp, ortodoxia ardeleană s-a aflat în strinse legături cu cea din 
Principate, domnii munteni mai ales sprijinind-o constant cu bani, 
cărţi, ofrande, ináltind biserici; domnitorul Neagoe Basarab (1512 - 
1521) a zidit biserici la Zărneşti şi Almaşul Mare, Nicodim a înte- 
meiat mínástirea Prislop din Haţeg (1398), multi domni au inzestrat 
biserica Scheilor Braşovului. Tratatul lui Mihai Viteazul cu Sigis- 
mund Bâthory (1595) a aşezat ortodoxia transilvaná sub autoritatea 
mitropoliei muntene, ierarhii ei fiind de acum înainte hirotonisiti la 
Tîrgovişte; la Alba Iulia, Mihai a zidit un nou lăcaş pentru mitropo- 
lia română a Ardealului, mitropolie care a continuat să se bucure în 
tot cursul veacului al XVII-lea de generozitatea voievozilor din 
Prihcipate, Subvenţii anuale, daruri de cărţi şi obiecte de cult etc. Au 
continuat şi: ctitoririle, cele mai numeroase fiind cele ridicate de 
Brincoveanu la Făgăraş, Simbáta, Ocna-Sibiului. 

Dar ortodoxia, religie tolerată, nu receptă, nu putea oferi 
românilor cadrul instituţional prin care să se poată manifesta şi 
politic ca naţiune, slujitorii ei neimpărtăşind nici unul din privilegii- 
le de care se bucurau preoţii religiilor admise. Mihai Viteazul a 
obţinut unele privilegii economice pentru clerul ortodox, dar nici 
scurta sa domnie în Transilvania, nici interesul celor doi principi 

: Rákóczi pentru ortodocşi nu i-au scos din statutul de inferioritate 
în care se aflau. 

Diploma leopoldiná (1691), prin care Habsburgii luau in stápini- 
re Transilvania, angajindu-se să-i respecte toate legile, deci şi siste- 
mul celor trei naţiuni şi patru religii privilegiate, nu prevestea nimic 
bun pentru români. Dorinţa lor de a găsi o cale instituţională de 
ieşire din starea de tolerare, precum şi interesul Austriei de a întări 
catolicismul faţă de religiile protestante au apropiat pe români de 
Viena ajungindu-se la ideea trecerii la catolicism şi a intrării pe 
această cale într-una din categoriile privilegiate. 

Iniţiativa iezuiţilor a fost repede imbrăţişată de ierarhia arto- 
doxá, un prim sinod prezidat de mitropolitul Teofil (1697) ac- 
ceptind condiţiile unirii, în primul rînd cele patru puncte dogmatice 
care deosebeau religia Apusului de cea a Răsăritului, dar cu res 
tarea ritualului, canoanelor şi calendarului ortodox, sinodul cerea 
în schimb recunoaşterea uniţilor ca fii ai patriei, accesul lor la 
funcţii, primirea în şcolile catolice. După ce un al doilea sinod, con- 
vocat de urmaşul lui Teofil, Atanasie (1698), şi-a reafirmat dorinţa 
de unire, impăratul a emis prima diplomă leopoldină (1699), urmată 
la scurt timp de cea de-a doua diplomă leopoldină (1701); cea dintii 
extindea privilegiile clerului catolic asupra clerului unit, scoţindu-l 
din iobăgie, scutindu-l de dări, dijme, vámi, deschizindu-i posibilita- 
tea accesului la prerogative nobiliare, cea de a doua, smulsă cu pri- 
cepere de Atanasie, devenit episcop catolic (1701), lărgea cercul 
privilegiatilor la orice unit, indiferent de condiţia sa socială, fie şi 
ţăran. ` 

ciuda hainei sale religioase, unirea a fost în primul rind o 
acţiune politică, românii urmărind să-şi modifice statutul de toleraţi 
prin intermediul bisericii catolice. Stările ardelene au văzut de altfel 
din prima clipă pericolul pe care-l reprezentau diplomele pentru 
regimul constituit, exprimîndu-şi în 1698 şi în 1699 opoziţia faţă de 
includerea românilor uniţi în rindul privilegiaţilor. Opoziția lor a 
făcut ca cea de a doua Diplomă leopoldină să nu se aplice niciodată, 
românii obtinind astfel în cele din urmă mult mai puţin decit ceru- 
seră şi decit le promisese impăratul, noul stápin al Transilvaniei. 


3. STATUTUL INTERNATIONAL ŞI POLITICA EXTERNĂ 


Obiectivele politicii externe româneşti au variat fireşte de la 
epocă la epocă, în raport cu diplomaţia partenerilor exis:enți; ele au 
avut însă tot timpul drept principal scop afirmarea individualităţii 
Statelor româneşti, menţinerea sau recucerirea independenţei, 
apărarea teritoriului, păstrarea hotarelor istorice. 

Primii domni se socotesc exclusiv de origine divină şi "singuri 
stápinitori", deci autocrati, creind prin statutul lor neatirnat o tra- 
ditie politicá la care se vor referi toti cei care ulterior vor dori sá le 
urmeze exemplul. Despot-Vodá igi proclama dorinţa "să slobozim 
această ţară de tiranie şi s-o aducem în starea bună, cum a fost odată, 
pe vremea luminatilor mei inaintagi" (1561), iar Mihai Viteazul e 
mindru că prin el "principatul însuşi a fost readus la vechea liberta- 
te" (1595); statutul de independenţă a fost un scop constant urmărit 
în veacul al XVII- lea, limpede mărturisit de domnitori ca Mihnea 
al III-lea (1659), Constantin Şerban (1660). Grigore I. Ghica (1673), 
Ştefan Petriceicu (1673), Şerban Cantacuzino (1687, 1688), Cons- 
tantin Brincoveanu (1688, 1701), Dimitrie Cantemir (1711) sau de 
cărturari luminati precum Miron Costin (1684) sau stolnicul Con- 
stantin Cantacuzino (1704, 1705), acesta din urmă láudind in mod 
deosebit puterea de rezistenţă a românilor, care au ştiut, spre deo- 
sebire de alte popoare vecine, să-şi menţină un stat separat, cu struc- 
turi politice proprii, in ciuda greutăților. 

Semnificativă pentru constanfa cu care românii şi-au afirmat e- 
xistenţa de sine stătătoare este şi insistența cu care şi-au exprimat 
fidelitatea pentru frontierele istorice ale ţării, refuzind să recunoas- 
că anexiunile, încălcările, faptele implinite. 

Amlaşul şi Făgăraşul, posesiunile ardelene ale muntenilor, pier- 
dute la 1476, continuă să apară în titulatura oficială a domnilor pină 
la 1688; unii voievozi, ca de pildă Petru Aron (1456), se angajează 
"să nu înstrăinăm pămintul sau moşii ale Moldovei”, alţii promit 

intregirea hotarelor rágluite de turci la Dunáre. Despot isi afirmá 
limpede dorinţa reluării Bugeacului, Mihai vorbeşte in 1595 de 
reîntregirea principatului “între hotarele şi graniţele vechi”, Miron 
Costin scrie un capitol "Ținuturile luate de turci". Reîntregirea Mol- 
dovei şi respectarea integrităţii ei teritoriale au fost incluse şi în 
tratatul dintre Cantemir şi Petru I, domnitorul aducind în scrieri 
ulterioare argumente istorice în favoarea acestui limpede ireden- 
tism. 

Este greu de desluşit din izvoare care dintre partenerii diploma- 
tici erau socotiți de contemporani mai primejdioşi pentru ţară. Deşi 
Ungaria şi Polonia au reprezentat întotdeauna spatele indispensabil 
al frontului antiotoman, românii au fost tot atit de conştienţi de 
planurile anexioniste ale vecinilor creştini pe cit erau de lămuriţi in 
privinţa intenţiilor otomane. La vremuri de restrişte românii au ce- 
rut întotdeauna ajutor Budei şi Cracoviei, dar deseori cu teama că 
aliatul nu doreşte în fond decit să ia locul turcului. Cu amar realism 
scria Ştefan cel Mare spre sfirşitul domniei lui cá "in părţile acestea 
numai eu am rămas, că din două părţi este páginitatea cea grea iar 
din trei părţi, măcar că se numesc creştini dar imi sînt mai rei decit 
páginii". Teama de vecinii creştini se va accentua în veacul al XVII- 
lea, cînd politica vădit expansionistă a Austriei şi Poloniei va risipi 
orice iluzie în privinţa promisiunilor liberatoare repetate cu dărni- 
cie; regatele şi imperiile vecine au reprezentat întotdeauna pentru 
români o grea dilemă diplomatică, căreia nu-i vor găsi rezolvarea în : 
epoca de care ne ocupăm. 

În privinţa otomanilor în schimb, lucrurile au fost de la inceput 
clare. Amenințarea de transformare in paşalicuri a planat pînă tirziu 
asupra Principatelor şi clasa politică era conştientă de acest lucru. 
Actul prin care boierii moldoveni acceptă să plătească tribut (1456) 
este deosebit de lămuritor în această privinţă, el arată că pentru ca 
"fara noastră să nu se piardă trebuie să înlăturăm nevoia cum vom 
putea şi să ne plecăm capul in faţa celei păginităţi, să găsim şi să le 
dăm cu ce vom putea să-i imblinzim pină cînd milostivul Dumnezeu 
se va indura ca să putem avea iarăşi ajutor de la Dumnezeu şi să 
găsim aliaţii noştri, aşa cum au avut inaintagii noştri”, la 1523 
Ştefăniţă vodă al Moldovei se temea cá Tara Românească va deveni- 
paşalic, iar la 1566 boierii munteni exprimau acelaşi sentiment a- 
tunci cînd scriau că "vor pune turc de va domni tara noastră şi vor 
turci pe toţi creştinii”. Textele ráspindesc imaginea unui imperiu 
care nu ştie decit să spolieze "toată mintea şi înţelepciunea lor iaşte 

mina cea întinsă", scria Neagoe Basarab, dar căruia oricît i s-ar da 
tot nu poate fi mulţumit sí faţă de reacţiile căruia nu poate exista 
nici un fel de previziune şi siguranţă. De aceea, pe faţă cind se 
simțeau tari, în ascuns cînd mijloacele le erau puţine, românii şi-au 
afirmat o constantă opoziţie faţă de Poartă, dorinţa de a i se opune, 
credinţa că otomanii nu vor reuşi să cuprindă Europa. 

Încă de la întemeiere, Principatele şi-au manifestat o psihologie 
akritică, de paváze la frontiera ameninţată a Europei; românii s-au 
socotit tot timpul un bastion avansat al creştinătăţii, o barieră în fata 
pericolelor care, dinspre sud, amenințau Europa cu nimicirea. Spi- 
ritul de cruciadă apare limpede încă de la Vlaicu-Vodă, cel dintii 
voievod de altfel care s-a lovit cu turcii, exprimat apoi nu numai de 
domni puternici şi activi în lupta antiotomană, ca Mircea cel Bátrin, 
Ştefan cel Mare, Radu de la Afumaţi, dar şi în scrisorile unor voie- 
vozi prudenti, temátori a lupta pe faţă cu turcii, ca Alexandru Aldea, 
Basarab cel Bătrin, Radu cel Mare, Neagoe Basarab. La toti, Princi- 
patele apar ca "poarta creştinătăţii” care dacă va cădea "atunci toată 
creştinătatea va fi în primejdie”. 

În veacul al XVI-lea, după căderea Ungariei şi trecerea Principa- 
telor din starea de ţări tributare in cea de ţări vasale, ideea de cru- 
ciadă pierde din intensitate, ea apare numai la domni care au plănuit 
sau purtat războaie antiotomane, Despot, Ioan-Vodá, Aron Tira- 
nul, Mihai Viteazul; tonul lor este încă tonul lui Ştefan, ţara lor este 
"scut al întregii lumi creştine", rostul lor este de a uni interesele 
dezbinate ale europenilor în faţa Semilunei. - 

După eşecul războiului eliberator dus de Mihai, retorica anti- 
otomană continuă să răzbată din documentele vremii, dar ea este 
din ce in ce mai rar rostită pe față, iar vorbele sint din ce in ce mai 
puţin urmate de fapte. Domnii nu-şi mai afirmă decit pe ascuns 
ostilitatea faţă de sultan, îi doresc infringerea, se bucură de victoriile 
creştine, dar îşi mărturisesc neputin(a de a se ridica la luptă înainte 
ca Europa să fi obținut victorii hotăritoare; diplomaţia Principate- 
lor continuă încă să facă din independenţă scopul său principal, 
unelteşte împotriva Porții, informează pe austrieci şi ruşi asupra 
planurilor, mişcărilor, potenţialului ei militar, promite ridicarea la 
luptă a românilor şi a Balcanilor, foarte puţini au fost domnitorii 
care nu şi-au afirmat un program politic antiotoman, chiar dacă 
împrejurările internaţionale i-au impiedicat să-i pună în practică. 

Mijloacele şi metodele prin care româ;;.u au căutat să-şi impli- 
nească obiectivele în faţa partenerilor diplomatici au variat şi ele de 

la secol la secol. Solutiile militare au dominat prima parte a istoriei 
Principatelor, susţinute de o vie activitate diplomatică şi de un sis- 
tem de alianţe eficient, mijloacele diplomatice, mai puţin sprijinite 
cu arme, au precumpănit spre sfirşitul epocii feudale. 

Principatele, apărute pe harta politică a Europei ca urmare a 
unor victorii militare asupra Regatului maghiar, au putut conta încă 
de la întemeiere pe o forţă militară numeroasă, instrument bine 
organizat în mina domniei, pentru exercitarea funcţiei sale externe. 
Voievodul conta în primul rind pe "oastea mică”, alcătuită din cetele 
ridicate de pe domeniile sale, din oraşe şi din satele libere şi din 
steagurile boierilor, puse la dispoziţia domniei in cadrul obligaţiei 
feudale de auxilium. În funcţie de domeniu, boierii puteau avea pină 
la 100 de oşteni, bine înarmaţi, care asigurau în mod obişnuit paza 
domeniului şi a curţii boiereşti. Pe lingă "oastea mică”, domnii ape- 
lau în caz de nevoie extremă la "oastea cea mare", alcătuită din ţăra- 
nii obligati a-şi îndeplini obligaţia militară faţă de domnie la cererea 
acesteia. 

Războaiele feudale, mai ales cele purtate în afara graniţelor ţării, 
au fost duse de obicei cu oastea mică, care nu număra în veacurile 
XIV - XV mai mult de 10 000 - 12 000 de oşteni, la care se adăugau, 
de la începutul secolului al XV-lea, citeva sute de mercenari unguri, 
poloni, germani: cu oastea cea mare, ridicată prima dată de Mircea 
cel Bátrin, ultima oară de Ioan-Vodá cel Cumplit(1574), fiecare 
Principat putea arunca în luptă pînă la 40 000 de oşteni. 

Cea mai numeroasá oştire medievală a fost cea a lui Mihai Vitea- 
zul, 50 000 de soldati, din care 10 000 mercenari, efectivele scázind 
apoi constant in veacul al XVII-lea, cind Principatele n-au mai pur- 
tat decit rareori rázboaie pe cont propriu; la mijlocul veacului Vasi- 
le Lupu mai are încă 35 000 de oşteni, Matei Basarab, 40 000, dar la 
inceputul celui urmátor Cantemir nu prevedea pentru armata pe 
care dorea sá o reorganizeze cu ajutor rus decit efective modeste de 
17 000 de oameni; probabil cá la Stánilesti au luptat si mai putini. 

De la intemeiere la fanarioți, armata a cunoscut deci trans- 
formări radicale; oastea cea mare, singura care putea mobiliza ţara 
întreagă împotriva pericolului extern, şi-a pierdut treptat în- 
semnătatea în favoarea oastei domneşti şi a steagurilor boiereşti; şi 
rolul acestor steaguri s-a micşorat cu vremea ca urmare a centra- 
lizárii statului şi a scăderii caracterului militar al boierimii, crescind 
în schimb rolul trupelor recrutate din mica nobilime şi din ţărani 
liberi, dornici de a sluji în schimbul unor privilegii de ordin social şi 
economic. 

Scáderea puterii militare a Principatelor a fost si rezultatul unor 
complexe transformări sociale. Aservirea ţărănimii a îngrădit din ce 
in ce mai mult baza de masá a armatei, mutind centrul de greutate 
de pe oastea cea mare pe oastea domnească, alcătuită din oşteni de 
profesie. Pe de altá parte, imposibilitatea tinerii pasului cu progre- 
sele tehnologice a micşorat capacitatea de luptă a oştirii, incapabilă 
de a mai obţine singură victoriile din trecut. Decăderea militară se 
explică şi prin accentuarea dominaţiei otomane, Poarta nemai- 

: îngăduind ridicarea de oştiri numeroase, opunindu-se modernizării 
lor de teama folosirii armatei împotriva ei. 

Pînă la începutul secolului al XVIII-lea, românii au reuşit să 
cîştige numeroase bătălii împotriva tuturor celor care au căutat să-i 
domine, maghiari, poloni, tătari, dar mai ales turci. De regulă, vic- 
toriile hotăritoare, cele care au oprit invaziile — 1394, 1462, 1475, 
1595 — au fost obţinute de români singuri, fără aliaţi, dar încă din 
veacul al XIV-lea a apărut evident faptul că o bătălie ciştigată nu 
înseamnă şi ciştigarea războiului. În condiţiile în care pericolul ex- 
tern era permanent şi de natură a periclita siguranţa statului, a 
apărut evidenţa necesităţii încadrării Principatelor într-un sistem de 
alianţe de natură a favoriza o existenţă politică stabilă şi o rezistenţă 
prelungită în caz de nevoie. 

Statele creştine din Balcani au căzut sub otomani înainte ca 
românii să fi putut stabili legături de durată cu ele, în ciuda înrudi- 
rilor Basarabilor cu urmaşii lui Ştefan Dugan şi cu țarii bulgari; 
muntenii participă la bătălia balcanicilor cu turcii de la Cirmen 
(1371) şi la cruciada de la Nicopole (1396), dar tot ce mai puteau 
face după această dată era să ofere azil dinastiei bulgare alungate din 
fara transformată in paşalic. Legăturile cu Ungaria fuseseră reluate 
la 1355, dar pacea va fi des întreruptă de războaie pină la încheierea 
tratatului dintre Mircea cel Bátrin şi Sigismund de: Luxemburg 
(1395) care, îndreptat împotriva Semilunii, stabilea prin formula 
"prieten prietenilor şi duşman duşmanilor” cadrul unei colaborări 
politice şi militare care va dura piná la căderea Ungariei sub turc, 
(1526); aproape toţi principii români au admis suzeranitatea regilor 
apostolici, tratate noi fiind incheiate în 1426, 1455, 1507, 1511, 1517. 
Pentru a contrabalansa însă influenţa maghiară, Mircea a încheiat o 
alianţă, fără clauză ofnagialá însă, cu Polonia (1389), reinnoind-o 
apoi în cîteva rinduri pină la 1411, dată după care relaţiile bilaterale 
pe bază de tratat dintre cele două ţări încetează. Moldovenii, deve- 

ni(i şi ei independenţi prin război, vor relua legăturile cu Ungaria 
abia prin tratatul din 1435, reinnoindu-1 apoi in 1450, 1453, 1475; 
tratatele cu Polonia au fost mai numeroase, cel dintii fiind semnat 
la 1387, cel de pe urmă la 1595, lung interval în care unii domni au 
recunoscut însă şi suzeranitatea maghiară. Dacă ţinem seama de 
faptul cá în aceeaşi perioadă Principatele plăteau şi Porții tribut, 
putem remarca un important principiu pe care s-a bazat diplomaţia 
română medievală şi anume plurivasalitatea; Mircea recunoaşte su- 
zeranitatea Poloniei în 1387, a Ungariei in 1395, a Porții în 1417; 
Petru Aron se închină sultanului şi regelui polon în acelaşi an; Şte- 
fan cel Mare plăteşte tribut sultanului, se recunoaşte vasalul Polo- 
niei în 1459, 1462, 1485, al regelui maghiar în 1475, dar alternează 
aceste acte de inchinare cu momente de oprire a plăţii tributului 
(1473 --1487, 1500 - 1504) sau de revocare — unilaterală — a suze- 
ranităţii maghiare sau polone. În practică, vasalitatea dublă sau 
triplă echivala cu anularea vasalităţii, plurivasalitatea vădindu-se un 
bun mijloc de a pune în contrazicere interesele suzeranilor şi de a 
asigura românilor o independenţă de fapt. 

Căderea Ungariei a insemnat o grea lovitură pentru Principate, 
lipsindu-le de principalul lor aliat în lupta antiotomană; în condiții- 
le în care Polonia a urmat în tot cursul veacului al XVI-lea o politică 
turcofilă, mergind pînă la a refuza omagiul unor domnitori pentru a 
nu supăra Poarta, diplomaţia română s-a îndreptat spre Habsburgi, 
cu câre Moldova încheie tratate de alianţă la 1535 şi 1572, Tara 

-Românească in 1598, inaugurindu-se astfel o nouă orientare care se 
va accentua în veacul al XVII-lea. 

Eşecul războiului de independenţă şi unificare, purtat de Mihai 
Viteazul, nu a modificat esenţial linia tradiţională a diplomaţiei 
româneşti. Condiţiile internaţionale erau însă mai neprielnice; oto- 
manii s-au extins teritorial pină la 1672, ajungînd să încercuiască 
practic ţările române, Polonia în decădere s-a arătat incapabilă a 
opune rezistenţă şi a acorda ajutor, imperialii au devenit activi abia 
spre sfirşitul veacului, Rusia tot atunci, iar cazacii, vechi rezervor de 
mercenari pentru domnii români, şi-au arătat “sprijinul” mai mult 
prin expediţii de jaf decit prin lupte cu turcii, cărora de altfel li s-au 
şi supus în cele din urmă. 

În lipsa unui sprijin extern efectiv, Transilvania, Tara Romá- 
nească şi Moldova s-au întors la vechea politică de alianţe între ele, 
practicată cu succes de Iancu de Hunedoara şi Mihai Viteazul; dacă 
tratatele din 1605 şi 1608 n-au reuşit să-şi atingă scopul, turcii res- 

taurindu-şi autoritatea asupra tuturor celor trei Principate, sistemul 
de alianţe dintre cei doi G. Rákóczi, Matei Basarab şi Vasile Lupu, 
continuat şi de urmaşii acestora, a contribuit la stabilizarea atmosfe- 
rei politice în zonă, intrezárindu-se chiar, in 1659 - 1661, posibilita- 
tea scuturárii dominaţiei otomane. Alianţa celor trei voievozi, spri- 
jinită şi de căpeteniile bulgare refugiate la Tirgovişte, a avut tot 
timpul un caracter antiotoman, urmărind scoaterea celor trei Prin- 
cipate din sistemul politic otoman; răscoala lui Mihnea a! III-lea 
(1659), atacul lui Constantin Şerban asupra Moldovei (1661) şi abo- 
lirea suzeranității turceşti de către dieta transilvană (1661) repre- 
zintă ultimele manifestări ale unei politici antiotomane purtate de 
cele trei ţări pe cont propriu şi cu mijloace militare. 

În jumătatea a doua a veacului, diplomaţia românilor este ex- 
trem de activă, stimulată şi de evenimente care anunțau trans- 
formári de fond pescara politică a Europei şi mari primejdii pentru 
statutul international al Principatelor; rînd pe rind ele caută alianţa 
Poloniei, Austriei, Rusiei, încercînd să continue vechiul joc al plu- 
rivasalităţii, dar Polonia le refuză alianţa, austriecii oferă prea puţin 
faţă de ceea ce cereau românii, doar ruşii acceptă să încheie un tratat 
favorabil cu Moldova (1711). Tot mai lipsiţi de mijloace diplomatice 
şi militare necesare susţinerii vechilor obiective, românii vor sfirşi 
prin a-şi vedea diminuat statutul internaţional, fără a se putea opu- 
ne forţelor externe care restructurau harta politică a Europei cen- 
trale şi de sud-est. 

Statutul internaţional al ţărilor române a fost rezultatul rapor- 
tului dintre politica partenerilor diplomatici, obiectivele politicii 
externe româneşti şi mijloacele pe care aceştia le aveau la indeminá 
peniru a-şi pune în aplicare obiectivele şi a contracara politica sta- 
telor vecine. A fost, în tot cursul evului mediu, rezultatul instabil al 
unui raport de forţe aplecat fie în favoarea românilor, fie în cea a 
uneia din marile puteri vecine; a rămas în general prielnic Principa- 
telor piná în veacul al XVI-lea, deteriorindu-se apoi treptat piná la 
inceputul veacului al XVIII-lea, cind, datorită unui complex nefavo- 
rabil de raporturi internaţionale, capătă trăsături negative, depărtat 
atit faţă de vechiul statut politic cit şi faţă de dorinţele şi programul. 
clasei politice româneşti. 

Statutul Principatelor s-a definit încă din veacul al XIV-lea în 
raport cu doi factori, marile puteri creştine de la apusul, nordul şi 
răsăritul lor şi marea putere islamică venind dinspre sud. Faţă de 
cele dintii, Principatele au început prin a-şi afirma independenţa, 

acceptind apoi, la sfirgitul veacului al XVI-lea, să depună omagii de 
vasalitate, care nu le ştirbeau însă cu nimic independenţa. Dar, din 
nefericire pentru români, statutul lor internaţional nu a fost deter- 
minat în veacurile XIV - XVII de relaţiile cu vecinii creştini, ci de 
evoluţia raporturilor cu Poarta, principala putere militară a vremii. 

Muntenii plătesc pentru prima dată tribut în 1417, moldovenii în 
1456, inaugurind un regim tributar care va dura piná in prima 
jumătate a veacului următor. Considerate teritoriu al legămîntului, 
dar-al-ahd, categorie intermediară între teritoriu al războiului, dar- 
al-hard; şi al păcii, dar-al-islam, Principatele şi-au răscumpărat prin 
tribut pacea, mentinindu-si în felul acesta structura politică inde- 
pendentă faţă de Poartă, obligindu-se însă a nu întreprinde acţiuni 
ostile musulmanilor. Regimul tributar a avut un caracter provizoriu, 
el a decurs din neputinta Porții de a cuceri Principatele şi din nepu- 
tinta Principatelor de a se menţine pe deplin independente, el fiind 
încălcat fie de o parte, fie de cealaltă, în funcţie de raportul real de 
forţe. Mărturie a acestei situaţii provizorii stau atit frecventele 
întreruperi ale plăţii tributului, muntenii plătesc regulat numai din 
1462, moldovenii numai după 1538, cit şi încercările repetate ale 
turcilor de a înlocui regimul tributar cu cel de vasalitate, care însem- 
na o mai strinsă dependenţă faţă de Poartă; in Tara Românească, 
sultanii reuşesc să impună domni filo-turci încă din veacul al XVe 
lea, dar in Moldova prima urcare în scaun de către Poartă are loc 
abia la 1538, prima cumpărare a tronului la Constantinopol abia la 
1541; în realitate, atita timp cit Principatele au putut conta pe spri- 
jinul Ungariei, regimul dominaţiei otomane a fost limitat, instabil, 
revocabil. l 

Bătălia de la Mohács (1526) a schimbat însă în mod fundamental 
situaţia politică din Europa centrală şi de sud-est; noul rege al Un- 
gariei, Ioan Zápolya, se închină Porții la 1529 şi este instalat la Buda 
de insuşi Soliman Magnificul; în 1541, Ungaria devine paşalic, iar 
Transilvania un principat autonom supus Porții, în aceste condiţii 
dramatice se modifică şi statutul internaţional al Principatelor, ex- 
peditia lui Soliman in Moldova (1538) încheindu-se cu înlăturarea 
lui Petru Rareş şi instalarea unui vasal credincios. În Ţara Româ- 
nească, domnii slabi de după Neagoe Basarab şi Radu de la Afumaţi 
vor desăvirşi între 1529 şi 1545 vasalizarea ţării, Radu Paisie (1535 
- 1545) fiind primul domn depus de sultan şi exilat după bunul său 
plac. 

Regimul de vasalitate se deosebea de cel tributar prin ingustarea 

substantialá a funcţiilor statului, prin uzurparea unor drepturi de 
către Poartă, prin dublarea dominaţiei politice cu cea economică. 
Autonomia internă este respectată, frontierele continuă să despartă 
două state, dar politica externă devine subordonată Porții, dreptul 
de a incheia tratate este mai întii limitat, apoi anulat, armata este 
obligată să însoţească trupele otomane in campaniile acestora. 
Domnii sint încă aleşi de ţară o vreme, dar trebuie confirmaţi de 
sultan, iar apoi, din ce în ce mai des, sultanul îi numeşte direct, fără 
a mai consulta boierimea; durata domniilor se scurtează, în Moldo- 
va durata este de 7 - 8 ani între 1359 - 1538, de 2 - 6 âni între 1538 - 
1711; domnii filo-turci se înconjoară de gărzi otomane, cetăţile sint 
demolate, capitalele sint mutate de la Suceava la Iaşi şi de la Tirgo- 
vişte la Bucureşti, în zone de cîmpie, deschise, aproape de frontiera 
imperiului, pentru a putea fi uşor controlate. Dominația politică 
otomană a cunoscut frecvent variaţii, ea s-a atenuat considerabil pe 
vremea domnilor puternici şi s-a accentuat în perioadele de criză 
internă şi internaţională; chiar şi în momentele cele mai dificile 
pentru români însă, ea a menţinut vechile structuri de stat, Poarta 
multumindu-se cu dominarea indirectă, aducătoare de avantaje eco- 
nomice şi politice fără riscul unor noi războaie şi fără greutăţile pe 
care le-ar fi necesitat instaurarea administraţiei directe otomane 
asupra unui teritoriu cu o populaţie compact creştină, avind o lungă 
tradiţie politică şi o clasă conducătoare care-şi arătase în repetate 
rînduri hotărirea de a menţine individualitatea poporului şi a statu- 
lui, de a face in aga fel încît românii să nu împărtășească soarta 
statelor balcanice şi a Ungariei. 

Dar dominaţia otomană nu s-a mărginit dear la aspectul politic, 
încă de la început aceasta a fost dublată şi de una economică, tribu- 
tul, peşcheşurile, obligaţiile în natură şi muncă, monopolul asupra 
comerţului devenind tot atitea căi de exploatare economică, de 
secătuire a resurselor în scopuri străine intereselor ţării. Pînă la 
mijlocul veacului al XVI-lea, cuantumul tributului s-a menţinut în 
limite rezonabile, cunoscînd şi ani de neplată şi perioade de scădere. 
Moldovenii plătesc in 1456, 3 000 de galbeni, in 1481, 6 000, in 1503, 
4 000, sub Rareş (1527 - 1538), 10 000; cuantumul haraciului mun- 
tean între 1417 - 1462, plătit de altfel cu destule întreruperi, nu este 
cunoscut, dar se ştie că Vlad Ţepeş plătea inainte de răscoală (1462) 
10 000 de galbeni, iar Radu cel Mare, în 1503, 8 000. Accentuarea 
aservirii politice după 1538-a dus şi la majorarea tributului, cel mol- 
dovean crescind rapid la 30 000 de galbeni in 1553, la 65 000 de 

galbeni in 1593, ce] muntean la 65 000 de galbeni in 1567 sila fantas- 
tica sumă de 155 000 de galbeni in 1593; Transilvania, devenită şi ea 
stat tributar, a plátit in aceastá perioadá intre 10 000 si 15 000 de 
galbeni. 

Scurta perioadá de independenţă cîştigată de Mihai Viteazul a 
avut repercusiuni imediate şi asupra tributului, care scade la 32 000 
'de galbeni sub Radu Şerban (1601 - 1611) în Tara Românească şi la 
30 000 de galbeni sub Movileşti în Moldova, începînd apoi din nou 
să crească; Matei Basarab plăteşte 65 000 de galbeni, Vasile Lupu 
75 000, Brincoveanu 92 000: la sfîrşitul veacului al XVII-lea, Mol- 
dova plátea insá numai 26 000 de galbeni, mai putin decit Transilva- 
nia al cárei tribut, in preziua trecerii sub austrieci, era de 40 000 de 
galbeni. 

Dar tributul, oricit de ridicat, nu a fost totuşi obligaţia cea mai 
grea a ţărilor române faţă de Poartă. Initial ocazionale şi simbolice, 
apoi anuale, peşcheşurile — daruri in bani sau natură au ajuns să 
depăşească spre sfirşitul veacului al XVI-lea tributul, devenind prin 
evantaiul din ce în ce mai larg al persoanelor care trebuiau gratifi- 

"cate, ca şi prin creşterea valorii darurilor, o necesitate extrem de 
oneroasá; vietuind într-un sistem politic care făcea din corupţie un 
instrument al puterii, domnii au fost nevoiţi să cheltuiască sume 
uriaşe pentru cigtigarea bunăvoinţei sultanului, a vizirilor si dre- 
gătorilor centrali, a paşalelor de la Dunăre, practic a tuturor demni- 
tarilor cu care veneau în contact. Uriaşe au fost şi sumele cheltuite 
cu cumpărarea domniei, prima menţiune a unei cumpărări datind 
din 1541 cînd Rareş plăteşte peste 100 000 de galbeni pentru re- 
dobindirea tronului. Spre sfirşitul veacului, luptele dintre preten- 
denti au dus la creşterea nemăsurată a acestor cheltuieli, Mihnea 
Turcitul şi Petru Cercel plătesc în jur de un milion de galbeni, pen- 
tru a scădea apoi, Matei Basarab obţine tronul cu numai 400 000 de 
galbeni, răminind totuşi la un nivel foarte ridicat. La mijlocul vea- 
cului al XVII-lea apar în schimb confirmările de domnie, una anuală 
(mucaerul mic), alta trienală (mucaerul mare), aceasta din urmă 
egalind in general valoarea sumei plătite la înscăunare. Cumpărarea 
şi confirmarea domniei au reprezentat în veacurile XVI - XVII prin- 
cipalul mijloc de stoarcere economică a românilor de către otomani, 
cu atit mai apăsător cu cit era arbitrar, nesupus nici unei regle- 
mentări. 

Alături de tribut, peşcheşuri, cumpărarea domniei şi mucaeruri, 
ţările române mai erau obligate la prestații in bani şi natură, cele 

dintii extraordinare, Transilvania plăteşte de pildă in 1658 şi 1663 
contribuţii de război de 300 000 de galbeni, celelalte, şi fixe şi oca- 
zionale, uneori plătite, alteori scăzute din valoarea tributului, de 
cele mai multe ori însă gratuite. Primele cereri datează din 1542 cînd 
Poarta reclamă 500 de cai pentru transporturile armatei, ele 
inmultindu-se ulterior, furniturile de vite, oi, miere, ceară, cheres- 
tea, care de transport, salahori fiind frecvent cerute de otomanii 
angajaţi în ultimele lor războaie ofensive. 

În sfirşit, ultima formă a dominaţiei economice otomane a fost - 
monopolul instaurat asupra comerţului exterior românesc, mono- 
pol despre care a fost vorba la capitolul referitor la structurile eco- 
nomice. 

Dominația economică otomană nu a fost tot timpul la fel de 
apăsătoare, gradul său de intensitate a variat de la epocă la epocă, 
determinat în primul rînd de evoluţia raporturilor politice româno- 
otomane. Presiunea economică apare mai tirziu decit cea politică, 
rámine in limite reduse piná la mijlocul veacului al XVI-lea, 
agravindu-se apoi dramatic după schimbarea regimului tributar în 
regim vasalic, momentul de virf fiind probabil deceniul 1581 - 1590, ` 
cînd Tara Românească trimitea anual la Constantinopol, sub diferi- 
te forme, o sumă medie de 650 000 de galbeni; războaiele lui Mihai 
Viteazul au uşurat obligaţiile ţării, urmaşul său Radu Şerban chel- 
tuind anual cu turcii în jur de 100 000 de galbeni; deşi cuantumul 
exploatării a crescut din nou spre sfirşitul veacului al XVII-lea, 
cheltuielile anuale ale lui Brincoveanu se cifrează la cca 200 000 de 
galbeni; el nu va mai atinge decît sub fanarioți valoarea pierderilor 
suferite în jumătatea a doua a secolului al XVI-lea. 


Încercările românilor de a modifica acest regim al dominaţiei 
otomane au fost numeroase şi constante, de multe ori violente. 
Graţie lor instaurarea stăpinirii otomane a fost intirziatá, iar forme- 
le ei atenuate, evitind"-se în primul rînd dominaţia directă practi- 
cată de turci în Balcani încă din veacul al XIV-lea. 

Rezistenței militare a lui Mircea cel Bátrin (1386 - 1418) i se 
datoreşte fără îndoială supravienirea politică a Ţării Româneşti în 
epoca în care turcii reuşeau să licuideze taratele bulgare şi sirbe; 
otomanii trec Dunărea pentru prima oară în 1391, apoi revin în 
1394, dar la Rovine muntenii cîştigă prima mare bătălie asupra unui 
duşman condus chiar de sultan. La Nicopole (1396), acelaşi sultan, 
Baiazid Ilderim, învinge oştirea cruciată alături de care se afla pro- 
babil şi Mircea, dar nici expediţia de pedepsire a sultanului din 1397 

nu reuşeşte să ingenuncheze Tara Româncască; in anii următori, 
profitind de luptele dintre urmaşii lui Baiazid, Mircea îşi consoli- 
dează poziţia în Balcani, recucereşte Dobrogea, înscăunează ca sul- 
tan pe Musa, întreprinde expediţii la sudul Dunării deşi căderea lui 
' Musa şi invazia turcă din ultimul an de domnie l-au obligat să 
ráscumpere pacea, lunga sa domnie a marcat un moment hotăritor 
în istoria relaţiilor româno-otomane determinind un echilibru poli- 
tic care, în ciuda frecventelor sale dezechilibrări, va dăinui multe 
secole. ; 

Războaiele cu turcii au continuat în tot cursul secolului al XV- 
lea, cu sorți schimbátori, dar, in general; cu rezultate favorabile pen- 
tru românii care au reuşit să reziste presiunii otomane şi să intirzie 
înaintarea Semilunii spre Europa centrală. Sub conducerea lui Ian- 
cu de Hunedoara, voievod al Transilvaniei apoi guvernator al Unga- 
riei, maghiarii şi românii au obținut numeroase succese militare, 
încununate prin victoria din 1456 care l-a oprit pe Mahomed al 
il-lea, cuceritorul Bizanțului, sub zidurile Belgradului; sub Vlad 
Ţepeş (1456 - 1462), muntenii îl înving pe acelaşi sultan in 1462, sub 
Ştefan cel Mare (1457 - 1504), moldovenii cîştigă marea victorie de 
la Vaslui (1475) şi-l obligă pe Mahomed al II-lea să părăsească Mol- 
dova, după noua campanie din 1476, evitind din nou cucerirea ţării 
şi transformarea ei in paşalic. 

După introducerea regimului de vasalitate, opoziţia militară faţă 
de Poartă ca şi încercările de modificare a regimului dominaţiei se 
atenuează simţitor, țările române avind din ce în ce mai slabe mij- 
loace proprii de rezistenţă. Ioan Vodă cel Cumplit (1572 - 1574) mai 
porneşte singur impotriva Porții, cîştigă citeva bătălii, dar pierde 
războiul invederind o concluzie din care multe generaţii de români 
au făcut o axiomă: Statutul internaţional al Principatelor nu mai 
putea fi modificat decit in împrejurări externe prielnice şi numai cu 
ajutorul militar al puterilor europene. De aici interesul cu care clasa 
politică românească a urmărit evoluţia relaţiilor creştino-musulma- 
ne, folosind orice prilej pentru a-şi pune în aplicare planurile de 
eliberare. 

Un astfel de prilej s-a ivit la sfirşitul veacului al XVI-lea, cînd 
"Liga Sfintá", grupind pe Habsburgi, papalitatea, Spania, unele prin- 
cipate germane şi italiene, şi-a propus alungarea otomanilor din 
Europa. Accentuarea presiunii turceşti, creşterea exploatării eco- 
nomice, perspectiva transformării în paşalic au determinat o largă 
solidaritate socială, ridicarea la luptă a tuturor claselor sociale în 

egală măsură lovite de politica Portii. Transilvania şi Moldova au 
aderat la Ligă in 1594, iar Mihai Viteazul (1593 - 1601), aliat cu 
Moldova şi in tratative de alianţă cu Transilvania, a răsculat Tara 
Românească în noiembrie 1595, atacind şi cucerind cetăţile turceşti 
de pe linia Dunării pină la Chilia şi Cetatea Albă, singurul cap de 
pod otoman pe teritoriul românesc răminind Cetatea Giurgiului. În 
ianuarie 1595, trupele sale obţin victorii hotăritoare asupra tătarilor 
la Putinei şi Stánesti, asupra tătarilor şi turcilor la Rusciuk, in Bul- 
garia. Luptele pe linia Dunării au continuat în tot cursul primăverii 
anului 1595, interval în care turcii şi-au pregătit campania care tre- 
buia să-l ingenuncheze pe Mihai, iar acesta, la rindul său, a acceptat 
suzeranitatea lui Sigismund Báthory, principele Ardealului, in 
schimbul promisiunii de ajutor militar. In august, marele vizir Si- 
nan-paga a reuşit să treacă Dunărea şi să se îndrepte spre Bucureşti, 
dar la Călugăreni, într-o zonă deluroasă, împădurită, străbătută de 
un rîu şi presărată cu mlaştini, armata lui Mihai a repurtat una din 
cele mai mari biruinte din istoria românilor, obligîndu-l pe Sinan să 
se retragă. Disproportia de forte era însă prea mare pentru ca mun- 
tenii să rişte o nouă bătălie decisivă, de aceea Mihai s-a retras spre 
munţi aşteptind sosirea ajutoarelor ardelene şi moldovene, în timp 
ce turcii au ocupat Bucureştii şi Tîrgovişte, luiad măsuri pentru 
transformarea ţării în paşalic. Ocupaţia a fost însă de scurtă durată, 
Mihai, Sigismund şi Ştefan Răzvan, domnul Moldovei, reuşind să-i 
alunge pe otomani din Principat şi să-i zdrobească complet în timp 
ce încercau să se retragă peste Dunăre. 

Abolirea dominaţiei turceşti a întărit considerabil poziţia inter- 
naţională a Ţării Româneşti, Mihai reuşeşte să anuleze treptat clau- 
zele nefavorabile ale tratatului cu Sigismund, declarîndu-l în cele 
din urmă caduc, şi să încheie, după noi lupte purtate pină aproape 
de Munţii Balcani, armistițiu (1596) şi pace (1598) cu sultanul şi să 
semneze un tratat cu Habsburgii (1598), care recunoştea suzerani- 
tatea împăratului asupra voievodului, dar fără nici o obligaţie poli- 
tică sau economică din partea acestuia. In 1598, Mihai era fără îndo- 
ială factorul principal al coaliţiei creştine, către el se îndreptau spe- 
rantele popoarelor supuse din Balcani, dornice de eliberare: "Poate 
vreţi să vă impácati cu páginii, pentru Dumnezeu, te rugăm pe Măria 
Ta să nu crezi nimic vorbelor turcului... aici toată creştinătatea e 
aplecată către Măria Ta, cum o va dovedi şi la judecata de pe urmă”, 
scria voievodului Dionisie Rally mitropolitul grec de Tirnovo. În 
1598, Mihai a mai purtat lupte cu turcii atacînd cetăţile de pe malul 

otoman al Dunárii si din Dobrogea, incurajind si sprijinind ráscoala 
bulgarilor din Tirnovo care proclamaserá ţar pe Şişman al III-lea, 
dar dupá aceea conflictele cu Poarta au incetat, Mihai indreptin- 
du-şi atenţia spre Transilvania şi Moldova, care, trecute sub stápini- 
rea unor principi filopoloni şi filoturci, urmăreau pacea cu sultanul 
şi scoaterea lui Mihai din scaunul muntean. În 1599, cardinalul An- 
drei Bâthory, urmaşul lui Sigismund, cerea lui Mihai să abdice şi să 
părăsească tara; în aceste condiţii, cu acordul imperialilor, Mihai 
pătrunde în Transilvania, învinge oastea cardinalului la Şelimbăr 
(octombrie 1599) şi-şi instaurează cirmuirea asupra Principatului. 
Peste numai citeva luni, atunci cînd devenise evidentă imposibilita- 
tea unei înţelegeri cu Polonia, Mihai trece in Moldova (mai 1600) şi 
în mai puţin de o lună cucereşte intreaga ţară, luîndu-şi titlul de 
"domn al Ţării Româneşti şi Ardealului şi Moldovei”. 

Unificarea celor trei Principate a fost însă de scurtă durată, căde- 
rea domnului fiind urmărită de toţi cei ale căror interese se aflau în 
conflict cu politica sa; Habsburgii nu puteau accepta pretenţiile lui 
Mihai de a păstra Transilvania pentru sine şi urmaşii săi, Movilestii 
sprijiniți de Polonia nu puteau renunţa la Moldova, iar nobilimea 
maghiară nu s-a supus decit de nevoie cirmuirii unui domn mun- 
tean, adept al centralizării statului şi pe deasupra înclinat a favoriza 
populaţia majoritară românească. Convergenta acestor interese a 
dus la căderea lui Mihai; în septembrie 1600, nobilimea ardeleană 
se răscoală şi în alianţă cu trupele imperiale comandate de Gh. Bas- 
ta obţine victoria de la Mirăslău; tot în septembrie, polonezii restau- 
rează pe Ieremia Movilă la Suceava, iar turcii atacă Tara Româneas- 
că. Lovit din toate părţile, Mihai ia calea exilului. In locul sáu, cu 
acordul Porții, polonii l-au instalat pe Simion Movilă. Domnia i-a 
fost însă de scurtă durată, tara rásculindu-se sub conducerea Bu- 
zeştilor în momentul în care soarta părea să suridă din nou lui Mihai 
care, la Praga, reuşeşte să-l convingă pe Rudolf al II-lea de dreptatea 
cauzei sale. Ajutat de Basta, Mihai revine în Transilvania, obţine 
victoria de la Gorăslău (3 august 1601), dar îndată după aceasta este 
asasinat de austrieci; fapta lui Basta punea capăt nu numai celei mai 
glorioase pagini de istorie medievală românească, dar şi sperangelor 
de modificare a statutului internaţional al Principatelor. 

O analiză obiectivă arată că epopeea lui Mihai nu putea izbindi, 
scopurile urmărite erau prea grandioase pentru potenţialul uman, 
economic şi militar al Ţării Româneşti; nici unificarea celor trei ţări 
nu putea avea încă baza naţională care i-ar fi asigurat trăinicie, iar 

interesele românilor se aflau in prea evidentă contrazicere cu cele 
ale maghiarilor, polonilor, imperialilor. Cu toate acestea, urmárile 
strálucitei domnii a lui Mihai au fost imediate şi importante, regi- 
mul politic şi economic al dominaţiei otomane atenuindu-se consi- 
derabil. ' 

In veacul al XVII-lea românii nu vor mai încerca decît rareori să 
scuture suzeranitatea Porții şi să-şi reciştige independența pe calea 
războiului. Dacă răscoala domnului Moldovei Gaspar Gratiani a 
fost repede infrintá (1620), războiul lui Mihnea al III-lea (1658 - 
1659), admiratorul lui Mihai Viteazul, a trezit la început unele spe- 
rante. Sprijinit de mica boierime şi în alianţă cu Transilvania, dom- 
nul muntean a reinnoit tactica ilustrului său predecesor atacind li- 
nia Dunării, cucerind cetăţile de pe malul românesc, asediindu-le pe 
cele de pe malul otoman, Silistra, Rusciuk, Nicopole, Hirgova. In- 
terventia tătarilor l-a obligat însă în cele din urmă să se refugieze în 
Transilvania. 

Din acest moment şi pină la ultima răscoală antiotomană, cea a 
lui Cantemir (1711), clasa politică românească a preferat să mizeze, 
pentru modificarea statutului internaţional al Principatelor, pe car- 
tea diplomaţiei; mai ales după asediul Vienei (1683), alcătuirea 
Sfintei Ligi şi prăbuşirea succesivă a poziţiilor otomane în Europa 
centrală şi de sud-est, ea s-a angajat într-un joc diplomatic pe cit de 
periculos pe atit de inevitabil, al cărui scop era atit înlăturarea suze- 
ranităţii otomane cit şi evitarea pretențiilor pe care marile puteri 
creştine vecine le puteau avea asupra ţărilor române. Domnitorii şi 
boierimea au căutat să injghebeze un sistem de alianţe care să le 
asigure o cît mai mare libertate de mişcare, pregătindu-se de acţiuni 
militare, dar evitind mereu să-şi proclame pe faţă programul, mereu 
nesiguri de planurile reale ale partenerilor de tratative; în 1683 - 
1685 moldovenii caută alianţa lui Sobieski, cu care negociază chiar 
un proiect de tratat de alianţă, apoi se îndreaptă spre Habsburgi, cu 
care Constantin Cantemir încheie un tratat (1691), reinnoit de ur- 
maşul său Constantin Duca (1694) şi spre Moscova, vizitată de so- 
liile domnilor Antioh Cantemir şi Mihai Racoviţă şi cu care Con- 
Stantin Duca spera să încheie in 1702 un tratat de alianţă 
asemănător celui moldo-rus din 1656. Aceeaşi febrilitate diploma- 
tică se constată şi la munteni. După ani de tratative şi ezitări, Şerban 
Cantacuzino (1678 - 1688) se decide să recunoască suzeranitatea 
Austriei (1688), dar cu menţinerea independenţei statului, a dom- 
niei absolute şi ereditare, a retrocedării vechilor posesiuni muntene 

din Transilvania la care se adăuga Banatul, condiţii greu acceptabile 
pentru imperialii care nu aveau nici un interes sá sprijine formarea 
unui stat románesc atit de puternic. Pentru negocierea conditiilor 
inchinárii, domnul a trimis la Viena o solie de 200 de persoane 
condusă de frâtele sáu, dar moartea sa subită (octombrie 1688) a 
blocat negocierile, urmaşul său Constantin Brincoveanu (1688 - 
1714) evitind a se angaja deschis de partea imperialilor. Nein- 
crezător faţă de austrieci, el a intrat in contact cu ruşii încă din 1693, 
afirmîndu-şi prin solii, între care cele mai însemnate au fost conduse 
de Gheorghe Castriotul (1698) şi David Corbea (1702, 1705, 1706), 
intenţia de a se răscula împotriva Porții şi a se alia cu ţarul, dacă 
armata acestuia va porni în campanie. Ca şi inaintagul său, Brinco- 
veanu şi unchii săi Cantacuzini vorbesc in numele întregii 
creştinătăţi balcanice, cerînd eliberarea ei şi gonirea turcilor din 
Europa: Aceste strînse legături explică de altfel încrederea cu care 
Petru I a aşteptat ajutorul muntenilor în cursul campaniei din 1711 
şi învinuirea de trădare adusă domnului, atunci cînd acesta a prefe- 
rat, spre deosebire de Cantemir, să păstreze neutralitatea. 

Sub scurta domnie a lui Cantemir (1710 - 1711), Moldova între- . 
prinde ultima sa incercare de eliberare pe cale militară. Fiu şi frate 
de domn, socotit un credincios al sultanului, Cantemir a primit tro- 
nul cu misiunea de a supraveghea şi dezvălui legăturile Brincovea- 
nului cu creştinii; planurile sale s-au dovedit a fi însă încă de la 
început cu totul altele. 

Bun cunoscător al turcilor în mijlocul cărora trăise vreme inde- 
lungată şi alături de care participase la unele campanii nefericite 
impotriva imperialilor, Cantemir se convinsese de decăderea Porții 
şi credea, asemenea multor altora, că sfirşitul dominaţiei ei în Euro- 
pa era inevitabil. De aceea, încă de pe vremea şederii sale la Con- 
stantinopol, el promisese ambasadorului P. Tolstoi că în cazul 
urmării pe tron va urma o politică de apropiere de Rusia. Indatá 
după sosirea la Iaşi el a intrat în legătură cu Petru I trimitindu-i un 
proiect de tratat pe care ţarul l-a acceptat şi întărit în aprilie 1711 la 
Luck; Rusia, aflată deja în război cu Poarta, promitea să sprijine 
lupta de eliberare a Moldovei, iar după eliberare să nu se amestece 
în treburile ei interne, lăsind-o spre cîrmuire lui Cantemir şi ur- 
maşilor săi. Tratatul prevedea înlăturarea regimului boieresc şi re- 
venirea la domnia absolută şi ereditară, iar în exterior retrocedarea 
tuturor teritoriilor cucerite de turci; Rusia se angaja să respecte 
frontierele întregite ale Moldovei şi să nu îngăduie nici o încălcare 

a lor. Domnitorul recunoştea in schimb suzeranitatea ţarului şi pro- 
mitea să i se alăture cu oştirea, îndată ce ruşii se vor apropia de 
graniţele ţării. ` 

In mai 1711, Cantemir a lansat o violentă proclamație antioto- 
mană chemind (ara la arme, dar Brincoveanu, deşi îşi adusese oastea 
în tabăra de la Urlaţi, s-a temut să-i urmeze pilda şi să-şi ţină făgă- 
duielile; în iulie, la Stănileşti pe Prut, trupele turco-tătate, mult 
superioare numericeşte, au reuşit să-i înconjoare pe ruşi şi pe mol- 
doveni şi să impună o pace care "ngăduia ţarului să se retragă, dar 
care lăsa Moldova, mai departe in seama Porții. Cantemir lua calea 
exilului, urmat de cîteva mii de moldoveni. 

După trei ani, acuzat de trădare şi uneltiri cu creştinii, îşi pierdea 
tronul şi Brincoveanu, ucis apoi cu cei patru fii ai săi, la Constanti- 
nopol; după încă doi, pierdea şi urmaşul său Ştefan Cantacuzino 
(1714 - 1716), acuzat şi el de legături tainice cu imperialii. Politica 
externă a românilor primea aşadar la începutul veacului al XVIII- 
lea grele lovituri, eşecul repetatelor încercări de modificare a regi- 
mului dominaţiei otomane avind ca urmare nu înlăturarea, ci agra- 
varea ei. Politica lui Brincoveanu şi a Cantacuzinilor în Tara 
Românească, cea a lui Cantemir în Moldova au arătat limpede oto- 
manilor că nu pot conta pe domnii români şi i-au obligat să găsească 
o metodă mai directă şi eficace de dominare a Principatelor; urma- 
rea a fost instaurarea regimului fanariot. 


4. BIZANT DUPĂ BIZANT: CIVILIZAŢIA MEDIEVALĂ 


Mediul cultural predominant prin şi în care s-a manifestat civi- 
lizatia română medievală a fost cel reprezentat de clasa boierească. 
Spre deosebire de celelalte civilizaţii sud-est europene, devenite 
după cucerirea otomană precumpănitor ţărăneşti, manifestările de 
cultură din Tara Românească şi Moldova au fost legate de curţile 
domneşti şi boiereşti, de clerul înalt, de patronajul şi sprijinul mate- 
rial al clasei feudale. 

Bizanţ după Bizanţ, fericita formulă a lui Iorga, explică sugestiv 
paradoxul evoluţiei culturale româneşti, dezvoltarea expresiei sale 
bizantine îndeosebi după căderea Bizanțului. Într-adevăr, săpăturile 
arheologice de la Curtea de Argeş, reşedinţa primilor voievozi mun- 
teni, ca şi cele de la Baia şi Suceava, cele dintii capitale ale Moldovei, 
arată că, din punctul de vedere al civilizaţiei materiale, boierimea se 
afla mult mai aproape de Buda şi Cracovia decit de Constantinopol, 
Ungaria şi Polonia fiind pentru românii veacurilor XIV-XV o lume 
mult mai familiară decit cea a îndepărtatului Bizanţ, cu care de altfel 
nu aveau nici o legătură directă. Conştiinţa europeană era de alt- 
minteri evidentă şi des afirmată de Muşatini şi Basarabi, care se 
considerau parte a lumii europene, apărătorii ei la marginea primej- 
duită de păgini. 

Creşterea influenţei bizantine a venit treptat, pe măsura creşterii 
. influenţei otomane, a căderii Ungariei, a politicii poloneze de 
impáciuire cu Poarta. Căderea statelor creştine balcanice a înmulţit 
numărul fugarilor ortodocşi trecuţi în Principate. Rămaşi singurii 
domni creştini din Balcani, principii români s-au identificat cu o 
tradiţie imperială pe care acum nu o mai revendica nimeni; patro- 
najul lor s-a extins asupra întregii lumi ortodoxe, aga cum altidată 
se intiasese şi patronajul autocratului. Elementele de protocol, cos- 
tumul, unele obiceiuri îmbracă o mai accentuată haină bizantină, 
încurajată şi de numeroşii cărturari greci care se refugiaseră pe la 

curţile domneşti. Nu încape îndoială cá, în veacul al XVII-lea, for- 
mele bizantine erau mult mai puternice decit fuseserá cu trei secole 
înainte. Reprezentările de voievozi sint foarte sugestive în această 
privinţă: Mircea cel Bátrin (1386 - 1418) e zugrăvit în tipic costum 
de cavaler apusean, în timp ce Brincoveanu (1688 - 1714) ne apare 
în opulenta ţinută bizantino-orientală. 

Se poate socoti că lupta dintre formele orientalizante şi cele 
europene de civilizaţie a stat în cumpănă pină la începutul veacului 
al XVIII-lea. Înfruntarea sau, poate mai bine spus, împletirea lor nu 
a fost fără roade, dind naştere în general unei culturi eclectice, dar 
nu lipsite deseori de originalitate. Pînă la fanarioți, românii şi-au 
păstrat de fapt două fete, una europeană, o alta orientalizată, dato- 
rită influențelor sud- dunărene. Poate că cea mai sugestivă exempli- 
ficare a acestei complexe şi in fond nefireşti situaţii a, fost Dimitrie 
Cantemir, înfăţişat în două tablouri diferite, o dată în costum orien- 
tal, o dată îmbrăcat "nemţeşte”; această dublare reprezenta pentru 
generaţia lui o dilemă prin care vechii voievozi şi boieri nu fuseseră 
obligaţi să treacă. 

Ieremia Movilă (1595 - 1606) a fost cel dintii domn care a sesizat 
conflictul dintre valorile orientale şi cele europene din cultura ţării 
sale şi care a regretat venirea de influenţe sud-dunărene, străine, 
socotea el, tradiţiei şi obiceiurilor pámintene; în realitate, efectul 
lor nu a fost numai negativ, atita timp cit ele nu au devenit predo- 
minante şi exclusiviste, aşa curn vor deveni în veacul al XVIII-lea; 
Orientul şi Occidentul s-au împletit armonios de multe ori, dind 
naştere la originale opere de artă. 

Instituţiile prin intermediul cărora societatea şi-a difuzat cu 
precădere valorile culturale au fost şcoala şi cartea, manuscrisă sau 
tipărită. Despre şcoli nu avem documente decit din veacul al XV- 
lea; este probabil că în primele decenii de existenţă a statelor 
româneşti pregătirea intelectuală să se fi făcut numai în preajma 
minăstirilor de către preoţi şi călugări; aici vor fi învăţat să scrie şi 
să citească româneşte şi slavoneşte copiştii de manuscrise, grămăti- 
cii de cancelarie, clericii. Şcolile minăstireşti continuă să joace rolul 
principal, şi în veacurile XV-XVI se bucură de faimă mai ales cele 
de la Neamţ şi Putna în Moldova, din Scheii Braşovului în Transil- 
vania, dar alături de ele incep să funcţioneze şi şcoli orăşeneşti şi 
şcoli intemeiate de domnie; pentru studii mai inalte, moldovenii şi 
străinii locuind în Moldova îşi trimiteau feciorii la universităţile de 
la Cracovia şi Viena, numărul studenţilor din Baia, Bacău, Suceava, 

Roman, laşi, Siret înregistraţi în matricolele celor două universităţi 
pină la moartea lui Ştefan cel Mare (1504) fiind de 18. Între 1561- 
1563, Despot-Vodă al Moldovei a intemeiat un colegiu la Cotnari, 
cu profesori germani şi cu un program de studiu influenţat de Re- 
formă, colegiu care nu s-a putut menţine, fiind transformat într-o 
şcoală latinească, cu profesori iezuiţi, apoi într-o obişnuită şcoală de 
grămătici; iezuiţii aveau elevi şi la Iaşi, unde şcoala lor, frecventată 
şi de odrasle boiereşti, a funcţionat de la sfirşitul veacului al XVI-lea 
şi pînă la începutul celui de al XVIII-lea. 

Contemporanii nu par să fi fost prea mulţumiţi de starea 
învăţămîntului, ceea ce explică numeroasele apeluri la întemeierea 
de şcoli, la luminare prin învăţătură. Regretele mitropolitului Var- 
laam "pentru lipsa dascălilor şi a învăţăturii” (1643) se regăsesc în 
numeroase scrieri, deşi călătorii străini menţionau totuşi la Iaşi, la 
mijlocul veacului al XVII-lea, 20 de şcoli; numărul elevilor era însă, 
« fără îndoială, mic; la sate învățămîntul era încă exclusiv in mina 
preoţilor, iar şcolile superioare, întemeiate în capitale de domni, 
funcționau fără regularitate. 

Încercările de a crea instituţii de învățămînt de nivel superior nu 
au lipsit însă; la 1639, cu ajutorul profesorilor trimişi de Petru Mo- 
vilă, mitropolitul român al Kievului, Vasile Lupu creează la Iaşi un 
colegiu cu limba de predare latină; în 1646, la Tirgovişte, Matei 
Basarab întemeiază unul greco-latin, dar ambele şcoli vor funcţiona 
puţină vreme, frămintările politice din jumătatea a doua a veacului 
al XVII-lea fiind puţin favorabile dezvoltării învățămîntului. În 
Transilvania, progresele au fost ceva mai rapide, legate indeosebi de 
dorinţa calvinilor de a atrage pe ortodocşi prin funcţionarea unor 
şcoli calvine de limbă română; în 1624 G. Bethlen a dat drept fiilor 
de iobagi să frecventeze şcolile principatului, iar în 1675 sinodul a 
hotărît ca fiecare preot să ţină şcoală cu copiii satului. Se cunosc şi 
citeva cazuri de şcoli săteşti susţinute financiar de ţărani, tot în 
Transilvania avea să se tipărească în 1699 şi prima carte didactică în 
limba română. . 

Spre sfirşitul veacului al XVII-lea incepe să inflorească din nou 
învățămîntul şi în Principate, mai ales după întemeierea Academiei 
domneşti de către Şerban Cantacuzino (1678 - 1688) şi reorganiza- 
rea ei de către Brincoveanu (1688 - 1714), instituţie aflată la graniţa 
dintre gimnaziu şi colegiu; renumiţi profesori ai Orientului creştin 
predau aici filozofia, ştiinţele naturale, literatura clasică etc. La Iaşi, 
o academie asemănătoare a fost creată de Antioh Cantemir în 1707 

Si reorganizatá de Nicolae Mavrocordat in 1714. De la inceput, cur- 
surile academiilor au fost gratuite gi deschise tuturor indiferent de 
apartenenţa socială, majoritatea elevilor fiind copii de meseriaşi şi 
negustori, mici boieri sărăciţi, boierimea mare preferind să-şi educe 
odraslele acasă, cu profesori particulari, sau să-i trimită în străinăta- 
te, la Padova de preferinţă, sau chiar la Paris, unde învăţa la 1 700 
Radu Cantacuzino, probabil cel dintii student român în Franţa. Încă 
de la întemeiere, academiile au fost frecventate de numeroşi elevi 
din Balcani, ele devenind, alături de Marea Şcoală a Patriarhiei de 
la Constantinopol, principalele centre ale invátámintului în răsări- 
tul ortodox. 

Alături de şcoală, cartea a jucat un important rol în difuzarea 
valorilor culturale; manuscrisele au reprezentat în întreaga epocă 
feudală principala formă sub care a circulat cartea, meseria de copist 
fiind nu numai foarte răspindită, dar şi bine remunerată. Carte de 
oameni bogaţi, manuscrisul avea în veacul al XVI-lea valoarea unei 
moşii medii, preţul său ráminind ridicat şi în veacul al XVII-lea. 
Cărţile manuscrise se lasă prin testament urmaşilor, în vreme de 
primejdie sint puse la adăpost alături de lucrurile de pret, iar atunci 
cind se pierd, se răscumpără. Interesantă în această privinţă este 
povestea Evangheliarului de la Humor, scris la 1473, trimis în Tran- 
silvania in 1538 pentru a nu cădea in mina turcilor, ajuns totuşi la 
Constantinopol, dar retrimis minástirii in 1541 prin grija lui Petru 
Rareş, la 1653 manuscrisul se pierde din nou, furat de cazaci, dar 
este răscumpărat de Gheorghe Ştefan (1653-1658) şi înapoiat 
minástirii. 

În veacul al XVI-lea se introduce şi tiparul, mai întîi în Tara 
Românească apoi în Transilvania. Între 1508 şi 1582 tiparniţele de 
la Tîrgovişte (1508) * , Sibiu (1544), Braşov (1557), Cluj (1570), 
Alba Iulia (1587), Sebeş (1580), Orăştie (1582) au tipărit 52 de cărți, 
14 în română, 35 în slavonă, 3 în slavo- română, cele mai multe la 
îndemnul şi cheltuiala domniei, care-şi afirmă repetat dorinţa de "å 
umple bisericile cu cărţi”. Toate sint cărţi de cult, imprimate în ate- 
liere modeste, cu tiraj de pină la 500 de exemplare, la început de 
tipografi veniţi din Serbia cu învăţătură la Veneţia, apoi de tipografi 
români, între ei cel mai cunoscut fiind diaconul Coresi, editor pînă 
în 1582 a nu mai puţin de 36 de cărţi. 

În 1582 tipografiile româneşti îşi întrerup activitatea, reluind-o 
abia in 1653 in Tara Românească, la iniţiativa lui Matei Basarab şi 


* Datele indică anul B RE 

cu ajutorul tehnic al meşteriler trimişi de la Kiev de Petru Movilă. 
Prefeţele domnului socotesc tiparul "comoară mai scumpă decit 
toate comorile pámintesti", "hrană şi adápare sufletească", părere 
exprimată şi de Vasile Lupu, întemeietorul tipografiei moldave la 
1642. Urmaşii celor doi voievozi n-au mai avut însă răgazul sprijini- 
rii tiparului care se întrerupe din nou pină în 1678 în Ţara Româ- 
neascá, piná in 1679 in Moldova; acelaşi proces tipografic mereu 
întrerupt se constată şi în Transilvania, unde nu se tipăresc cărţi 
româneşti între 1582-1639 şi nici de la 1656 si pină la sfirşitul vea- 
cului. În ultimele decenii ale secolului al XVII-lea în schimb, tiparul 
cunoaşte o mare înflorire; in Tara Românească funcționau sub 
Brâncoveanu nu mai puţin de 6 tipografii, tiparniţele producind 
volume atit pentru uzul românilor cit şi pentru cel al grecilor, arme- 
nilor, slavilor de sud, arabilor, turcilor. În total, în veacul al XVII- 
lea (1601-1700), s-au tipărit 113 cărţi din care 61 în română, 11 in 
slavă, 20 bilingve slavo-române, 17 în greacă, 2 bilingve greco- 
române, una în latină, una în armeană; o statistică a cărţilor apărute 
sub domnia lui Brincoveanu (1688 - 1714) arată că sub acest domn 
au apărut în tipografiile româneşti de la Snagov (1696), Buzău 
(1691), Rimnic (1705), Tirgovişte (1709), Bucureşti (1716) şi in cea 
grecească de la Bucureşti (1690), 42 de cărţi greceşti, 39 româneşti, 
22 slavo-române, meritul principal revenind mitropolitului Antim 
Ivireanul, cu ajutorul căruia s-au întemeiat tipografii şi în Gruzia şi 
Siria. 

Tot din această perioadă avem informaţii şi despre bibliotecile 
care găzduiau aceste cărţi, alături de altele cumpărate în întreaga 
Europă; cunoscute erau mai ales cele ale lui Brincoveanu şi ale 
Stolnicului Cantacuzino, cataloagele lor vădind o mare bogăţie şi 
diversitate. Toate aceste fapte justifică concluzia că sfirşitul veacului 
al XVII-lea şi începutul celui următor reprezintă, din punctul de 
vedere al instituţiilor şi instrumentelor culturale, o epocă de înflo- 
rire. 

Spiritualitatea medievală, izvorită din mediul amintit, structu- 
rată conform unui model eclectic, şi bizantin şi apusean, vehiculată 
prin cărţi şi şcoală, a cunoscut o evoluţie sinuoasă, valorile domi- 
nante variind de la secol la secol. 

Cultura medievală nu s-a exprimat numai în limba română; ca 
- urmaşi ai romanităţii orientale românii au folosit şi latina, ca parte 
a bisericii ortodoxe au cultivat şi celelalte limbi sacre, slavona şi 
greaca, introducindu-le în biserica şi cancelaria domnească, în cul- 

tură in general. Nu se poate stabili încă cu certitudine momentul în 
care daco-romanii deveniți români au schimbat din pricini religioa- 
se şi sub influenţa statelor feudale din sud liturghia latină cu cea 
slavă. Fenomenul s-a petrecut probabil în veacul al X-lea, nu al 
XV-lea cum credeau Cantemir şi cărturarii din veacul al XVIII-lea, 
şi aceasta a însemnat integrarea culturii scrise româneşti, pentru 6 
veacuri, în zona de cultură slavă; în tot acest răstimp latina a fost 
folosită rar în acte interne, frecvent în cele externe — există 10 texte 
diplomatice în latină din veacul al XIV-lea, 26 din al XV-lea, 36 din 
cel de al XVI-lea, intermitent în şcoli, fâră a reuşi însă să se genera- 
lizeze ca limbă de cultură, în primul rînd datorită faptului că repre- 
zenta lumea catolică, de care românii se fereau şi politiceşte şi spi- 
ritualiceşte. 

Ca şi în alte ţări, conflictul dintre limba oficială, limba moartă, şi 
limba vie, vorbită de popor, a început de timpuriu; Apostolul, Psal- 
tirea şi Psalmii sint tradugi în Maramureş încă de la sfirşitul secolului 
al XV-lea, manuscrisele fiind apoi recopiate in Moldova, unde A- 
postolul şi Evanghelia erau traduse şi direct, probabil înainte de 
1532. Muntenii traduc Evanghelia între 1512 - 1518 şi incep să folo- 
sească limba română în corespondențe particulare atestate din 
1521; spre mijlocul veacului, cărţile sfinte încep să fie şi tipărite, nu 
numai copiate, deoarece, arată Coresi în 1564, "mai toate limbile au 
cuvintul lui Dumnezeu în limba lor, numai noi românii n-avem şi 
Cristos zice ... cine citeşte să înțeleagă", căci "ce folos este lor dacă 
popa grăieşte în limbă străină rumânilor”. 

Cu toată această activitate de traducere şi tipărire în româneşte 
a cărţilor de cult, limba poporului s-a impus mai greu în biserică 
decit în cancelaria domnească şi în administraţie; textele juridice, 
cronicile istorice încep să se scrie în limba ţării din veacul al XVI- 
lea, importanţa slavonei de cancelarie descrescind rapid în veacul al 
XVII-lea, dar în biserică slujbele au continuat încă multă vreme să 
se ţină intr-o limbă necunoscută credincioşilor, înlocuirea ei defini- 
tivă avind loc numai după tipărirea Liturghiei (1679) in Moldova şi 
a Bibliei (1688) în Ţara Românească; spre deosebire de ceea ce s-a 
afirmat deseori, rolul bisericii în această privinţă a fost în general, 
conservator, tipografiile mitropolitane continuind să mai tipărească 
cărţi slavoneşti in Moldova piná in 1731, în Tara Românească pină 
în 1745. 

Înlocuirea slavonei cu româna a fost, fără îndoială, un fenomen 
obiectiv, asemănător celui petrecut în toate ţările europene; el a fost 

însă grăbit de atitudinea conştientă a cărturarilor care, redescope- 
rindu-şi în veacul al XVI-lea originea romană, s-au străduit să dove- 
dească latinitatea limbii române şi s-o impună ca limbă de cultură; 
dacă la Coresi, care face cel dintii apropierea dintre români şi roma- 
ni, latinitatea românei este încă vag presupusă, Luca Stroici o afirma 
răspicat in 1593, transcriind Tatăl nostru cu litere latine şi insotin- 
du-l cu explicaţii privind originea românilor. Scrierile istorice ale lui 
Ureche (1647), Miron Costin (1677) conţin capitole speciale închi- 
nate limbii române şi originii ei, iar Udrişte Năsturel (1647) mărtu- 
riseşte că, după ce a descoperit că latina este nouă vădit înrudită... 
în minte şi în inimă nu mai purtam aproape nici un alt gînd decit să 
învăţ această limbă, noaptea şi ziua fără incetare exersindu-mă”. 

Cantemir, care-şi tipăreşte prima carte în română (1698), dar 
care scrie după aceea aproape numai în latineşte, nu se mulţumeşte 
doar cu afirmarea latinitátii limbii române; pentru el necultivarea 
limbii române şi folosirea slavonei a reprezentat un fenomen nega- 
tiv care a ţinut în loc întreaga dezvoltare a culturii; cărturarul soco- 
teşte că slavona a fost introdusă în veacul al XV-lea de către Teoc- 
tist, din prea mult zel ortodox, şi-l socoteşte pe mitropolit pentru 
aceasta "ctitorul cel dintii al barbariei în care este azi impotmolită 
Moldova”. Pentru autorul lui Descriptio Moldaviae (1716), slavonis- 
mul a fost o cauză de regres cultural, iar introducerea limbii române 
în biserică şi tipărirea de cărţi româneşti au reprezentat începutul 
procesului de renaştere, cultura incepind din nou "să trezească şi să 
vină iarăşi la lumină din adincul întuneric al barbariei". 

Aşadar, la începutul secolului al XVIII-lea, cărturarii considerau 
perioada slavonă a culturii române o epocă de întuneric, interpreta- 
re justificată doar pe jumătate; în realitate slavonismul cultural 
românesc, dominant pină în veacul al XVI-lea, nu a fost lipsit de 
realizări valoroase cu care cultura românească se poate mindri. O 
bogată literatură religioasă, juridică, primele cronici, numeroase 
traduceri stau mărturie pentru importanţa pe care haina slavonă a 
culturii a avut-o timp de secole. Tot atit de adevărat este însă şi 
faptul că de o spiritualitate cu adevărat creatoare şi specific româ- 
nească nu se poate vorbi decit după înlăturarea acestei haine străine 
care, oricît de valoroasă, era totuşi o formă moartă, străină fondului 
cultural autohton pe care nu avea cum să-l reprezinte. In vremea 
slavonismului, fondul era rupt de formă, sufletul de cuvint, impie- 
dicindu-se astfel o sinteză care singură poate duce la adevărata 
creaţie. 

Despre o asemenea etapá creatoare in dezvoltarea culturii nu se 
poate vorbi deci decit din veacul al XVI-lea, pînă atunci cărturarii 
mărginindu-se a scrie în slavonă, după modele bizantine, imnuri 
religioase, oraţii, rugăciuni, vieţi de sfinţi; literatura populară, bo- 
gatà fără îndoială, nu se poate data pentru acea vreme, iar cea de 
curte, scrisă şi spusă pentru desfătarea boierilor şi a domnului, s-a 
păstrat şi ea în redactări mult mai tirziu; ştim numai că la Tirgovişte 
cit şi la Suceava se aflau cîntăreţi renumiţi pentru felul in care ştiau 
tălmăci paladele; de la sfirşitul veacului al XV-lea se păstrează şi 
prima traducere a tratatului de morală feudală Floarea Darurilor, 
copiat, apoi retradus în mai multe rînduri, tipărit în cele din urmă la 
1700. 

Primele decenii ale veacului al XVI-lea, în schimb, reprezintă 
pentru cultură o epocă de remarcabilă înflorire, elementul creator 
manifestindu-se în paralel cu dezvoltarea instrumentelor de răs- 
pindire a culturii, cum ar fi tiparul; de la urmaşul şi ginerele lui Radu 
cel Mare, ctitorul tiparului muntean, a rămas prima operă originală 
a literaturii române, Învățăturile... lui Neagoe Basarab (1512 - 
1521), sfaturi morale, politice, militare, de comportament, adresate 
fiului său, Teodosie, gen literar parenetic pe care-l vor ilustra in 
veacul al XVII-lea şi alţi cărturari; dacă adăugăm că, tot la curtea lui 
Neagoe, Gavril Protul scrie in greceşte Viaţa mitropolitului Nifon şi 
tot voievodului i se datoreşte înălţarea monumentalei biserici epis- 
copale de la Curtea de Argeş (1517), atit de somptuoasă şi ciudată 
prin elmentele ei de tip armean şi georgian, atit-de nebizantină, 
putem afirma că începutul secolului al XVI-lea reprezintă una din 
epocile cele mai înfloritoare ale culturii muntene, căreia aservirea 
faţă de turci îi va pune repede capăt şi care nu se va repeta decit peste 
mai mult de un secol. 

Un fenomen asemănător se remarcă şi în Moldova. Urmaşii lui 
Ştefan îi continuă tradiţia, încurajează dezvoltarea istoriografiei de 
curte, vechea cronică a Moldovei, scrisă la porunca lui Ştefan este 
adăugită şi continuată de Letopiseţul anonim al Moldovei şi Letopi- 
sepul de la Putna şi de cronicile numite moldo-germane, moldo-po- 
lone şi moldo-ruse; episcopul Macarie de Roman redactează la 
îndemnul lui Petru Rareş o cronică cuprinzind evenimentele anilor 
1504 - 1552, egumenul Eftimie reia firul lor din 1541 pină în 1554, 
iar Azarie le continuă piná in 1574; vocaţia istoriograficá a cártura- 
rilor románi este prezentá si in Tara Románeascá unde se scrie la 
sfirşitul veacului prima cronică de "partid" glorificind faptele unei 

familii boiereşti, a Buzeştilor. În istoria artei moldovene, secolul al 
XVI-lea rámine mai ales prin atit de impresionantele minástiri pic- 
tate din Bucovina, între ele Voroneţul (zidit şi pictat în interior între 
1488-1496, în exterior în 1547), Moldoviţa (1532 - 1537) şi Suceviţa 
(1582-1596). 
Pe realizările veacurilor XIV-XVI s-a înălțat interesanta cultură 
a veacului al XVII-lea, vreme de apogeu pentru întreaga civilizaţie 
română premodernă. Fenomenul se explică printr-un complex de 
împrejurări care a permis nu numai o dezvoltare accentuată şi con- 
tinuă a mijloacelor de răspindire a culturii şi a structurilor culturale 
tradiţionale, dar şi o adevărată înflorire a spiritului creator. Con- 
statám în primul rînd existenţa unor perioade de stabilitate internă 
datorate unor lungi domnii — Matei Basarab (1632 - 1654), Vasile 
Lupu (1634 - 1653), Constantin Brincoveanu (1688 - 1714) — deve- 
nite prin ele însele adevărate epoci culturale cu trăsături specifice; 
stimulatoare pentru dezvoltarea culturii a fost şi existenţa unor pu: 
ternice şi bogate familii boiereşti care şi-au impus în anumite mo- 
mente nu numai programul politic, dar şi un model cultural. Con- 
statám apoi, pe plan internaţional, existenţa unor neincetate 
frămîntări, schimbări, generatoare de noi perspective, dătătoare 
uneori de speranţe, alteori de dezamăgiri, stimulatoare în orice caz 
pentru gindirea cárturarilor, obligind la meditaţie şi atitudine. Vea- 
cul al XVII-lea a fost un secol de intense şi constante contacte cu 
cultura occidentală, românii circulă frecvent în Europa, unii învaţă 
la şcolile ei, iar apusenii aflaţi în Principate, la curţile domneşti, mai 
ales ca secretari, ca medici, sint numeroşi. 
Înflorirea culturală a fost posibilă şi datorită dezvoltării generale 
a condiţiilor de existenţă; clasa boierească are mijloacele necesare 
ducerii unui trai îmbelşugat, locuieşte in conace spaţioase şi confor- 
tabile, cum ar fi cel al lui Udrişte Năsturel de la Hereşti (1644), al 
lui Pirvu Cantacuzino de la Mágureni (1667) sau cel al postelnicului 
Constantin Cantacuzino de la Filipeşti (mijlocul secolului al XVII- 
lea). Domnii afişează un lux ostentativ, înalță palate domneşti lu- 
xoase, cel de la Potlogi (1699), cel de la Mogoşoaia (1702), îşi co- 
mandă coroane voievodale somptuoase în Transilvania, duc un mod 
de trai in care opulenta Orientului se îmbină cu rafinamentul Occi- 
dentului. : 
Pe lingă unele mari minástiri se formează acum adevărate centre 
de culturá, sprijinite de domnie si depágind cu mult sfera culturii 
ecleziastice; intre ele se cuvine a aminti mai ales Trei Ierarhii lui 

Vasile Lupu şi Hurezul lui Brincoveanu, ambele in egală măsură 
şcoli, ateliere artistice, tipografii, ambele definind un specific stil 
cultural care şi-a pus pecetea pe epoca respectivă. 

Probabil că dintre toate realizările secolului al XVII-lea, cele 
mai originale au fost obţinute în istoriografie. Nicicind pînă atunci 
ţările române nu avuseseră parte de atit de numeroase scrieri istori- 
ce. Letopiseţul Ţării Moldovei (1647) al vornicului Grigore Ureche 
este încă la nivelul cronicii, dar cu Miron Costin, Letopiseţul Ţării 
Moldovei (1675), Cronica Ţărilor Moldovei şi Munteniei (1677), Poe- 
ma Polonă (1684), De neamul moldovenilor, din ce ţară au ieşit 
strămoşii lor (1675), cu stolnicul Constantin Cantacuzino, Istoria 
Ţării Româneşti (1716) şi mai ales cu Dimitrie Cantemir, Historia 
incrementorum atque decrementorum aulae othomanicae | (1716), 
Descriptio Moldaviae (1716), Hronicul vechimii romano-moldo-vla- 
hilor (1723), istoriografia a depásit definitiv faza cronicilor medie- 
vale, dind la iveală lucrări temeinice, solid documentate şi mai ales 
pline de un suflu nou, înnoitor, datorat apariţiei conştiinţei etnice. . 

Conştiinţa etnică a reprezentat la români prima treaptă a 
conştiinţei lor naţionale; ea s-a închegat în cursul unui lung proces, 
început în veacul al XIV-lea, incheiat la începutul veacului al XVII- 
lea. Nu intimplátor ea a fost formulată mai ales de istorici; trezirea 
conştiinţei etnice la un popor împărţit politiceşte între trei princi- 
pate diferite însemna în primul rînd descoperirea originilor, a 
unităţii sale de origine, limbă şi cultură. 

Primul text care face o distincţie clară între români şi străini pare 
să fie privilegiul lui Vlaicu Vodă (1396) acordat minăstirii atonite 
Cutlumuz, în care "românii noştri” sint puşi de trei ori în opoziţie cu 
grecii, fapt cu atit mai semnificativ cu cit în plin ev mediu şi într-un 
act referitor la un lăcaş monastic, identitatea de religie ar trebui să 
precumpănească asupra elementului etnic. Că moldovenii şi munte- 
nii erau de acelaşi neam o ştia şi Ştefan cel Mare, din moment ce 
folosea de două ori, în acelaşi document (1478), termenul de "cea- 
laltá Țară Românească" pentru Valahia; cronicile veacului al XVI- 
lea se referă curent la evenimentele petrecute în ambele principate; 
in 1561, Despot-Vodă încerca să stimuleze zelul războinic şi anti- 
otoman al boierilor moldoveni cu formula "voi vitejilor şi neam 
războinic, ce vá coboriti din vitejii romani care au făcut să tremure 
lumea”, iar munteanul Coresi, care traducea pe romanus cu rumán, 
îşi adresa cărţile sale tipărite în Transilvania (1563, 1564, 1577) tu- 

turor "fratilor rumánilor". La 1599, un grup de boieri munteni do- 
reau o colaborare politicá cu moldovenii deoarece "sintem toti de o 
lege şi o limbă”. 

Aceste formulări pan-románesti se înmulțesc în veacul al XVII- 
lea, în texte foarte felurite, scrise atit în cele două principate ale 
Moldovei şi Ţării Româneşti cit şi in Transilvania; mitropolitul 
muntean Varlaam se adresa in 1643 la "toată semintia românească, 
pretutindeni unde se află pravoslavnici intr-aceastá limbă”, o for- 
mulă reluată şi de mitropolitul Dosoftei al Moldovei în 1679. În 
Transilvania, un alt mitropolit, Teodosie, ştia în aceeaşi perioadă că 
neamul său nu locuieşte doar in Transilvania, ci că s-au "rásfirat 
rumânii printr-alte ţări”. Pentru el, Moldova şi Tara Românească 
fuseseră aşadar "umplute cu oameni veniţi din Transilvania”. 

Dar cel mai închegat a fost exprimată conştiinţa etnică în istorio- 
grafie, incepind cu Ureche şi terminind cu Cantemir. Letopiseţul 
(1647) vornicului insistă îndelung şi cu numeroase argumente asu- 
pra faptului că muntenii, moldovenii şi ardelenii "toţi de la Rim se 
trag”; şi pentru Miron Costin (1675, 1677, 1684) faptul că "poporul 
român se trape din Italia" este o axiomă. El se întinde pe numeroase 
pagini pentru a povesti cucerirea Daciei, colonizarea romană, retra- 
gerea aureliană, continuitatea elementului roman în Dacia părăsită 
de oficialități. Aria iniţială de formare a poporului său i se pare a fi 
fost cea mărginită de Nistru, mare, Dunăre, Panonia şi Podolia. 
Pentru prima dată în istoriografia românească, Costin se interesea- 
ză şi de vlahii balcanici, pînă atunci ignorati de istorici. 

Sinteza întregii probleme o va face la inceputul veacului al 
XVIII-lea Dimitrie Cantemir; ideile generale fuseseră deja de mult 
exprimate, dar savantul principe a ştiut aduce noi argumente în fa- 
voarea.lor şi da întregii teorii a originii române, a continuității şi 
unităţii de origine un caracter închegat şi unitar care îi lipsise dese- 
ori; gratie prestigiului lui Cantemir şi ráspindirii scrierilor sale pe 
ambele părţi ale Carpaţilor, conştiinţa etnică s-a generalizat în 
rîndurile clasei politice şi ale cărturarilor, devenind baza teoretică 
pe care se va înălța, citeva generaţii mai tirziu, conştiinţa naţională. 

S-a pus deseori intrebarea dacă conştiinţa etnică a istoricilor şi 
oamenilor politici din veacul al XVII-lea nu a fost cumva dublată şi 
de o conştiinţă politică? I-a împins oare ideea unităţii de origine şi 
către ideea unităţii politice? Textele existente nu îngăduie încă tra- 
gerea unei asemenea concluzii, deşi unele pasaje indică o oarecare 

tendintá de unificare politicá pe temeiuri etnice. Astfel, in 1642 
Vasile Lupu al Moldovei socotea posibilá cucerirea Transilvaniei de 
cátre trupele moldovene si muntene, deoarece "in Ardeal mai mult 
de o treime sint români, cărora fácindu-le slobozenie, indatá-i vom 
aţiţa asupra ungurilor”. Oarecare interes politic pentru Transilvania 
răzbate şi din corespondentele lui Brincoveanu şi ale stolnicului, ale 
căror planuri de eliberare pan-balcanică se referă uneori, în 1702 de 
pildă, şi la "românii din Transilvania”. În general însă, conştiinţa 
etnică nu a fost dublată de intenţia unificării politice şi nici chiar un 
domn atit de activ politicegte cum a fost Dimitrie Cantemir nu s-a 
gindit să o folosească în planurile sale diplomatice. 

Diplomaţia şi politica par să fi fost de altminteri preocupări 
principale ale clasei politice româneşti din veacul al XVII-lea. Do- 
cumentele şi mărturiile epocii mărturisesc o fervoare diplomatică şi 
o obsesie politică pînă atunci rar întilnite. Ridicarea Austriei şi Ru- 
siei, treptata scădere a Porții dădeau boierimii sentimentul unor 
schimbări iminente şi o indemnau la acţiune. Luptele interne pentru 
putere, fărimiţarea boierilor în facţiuni rivale gata-să se extermine 
reciproc pentru a-şi putea impune alesul pe tron, uneltirile cu pu- 
terile vecine, cînd cu una, cînd cu alta, se tin lant. Opțiunile cele mai 
de negindit par acum posibile, clasa politică pare decisă să scape de 
págini şi să-şi reciştige vechea independenţă. Dar deseori ezită, se 
teme de turci, dar nu are încredere nici în creştini, ar vrea să se 
avinte, dar riscul o sperie totuşi, promite să se ridice, dar apoi se 
opreşte la jumătatea drumului, neincrezátoare în promisiunile Vie- 
nei sau Moscovei. Cantemir merge pină la capătul drumului şi se 
răscoală, dar Brincoveanu şovăie să-l urmeze, deşi promisese s-o 
facă. Amîndouă opţiunile vor sfirşi prin a eşua, amindoi principii isi 
vor pierde scaunele în complicatul joc diplomatic ale cărui ite le 
-puteau trage numai in parte. În fond, veacul al XVII-lea se termină 
printr-o înfrîngere de proporţii a boierimii române, care sperase să 
poată folosi noua conjunctură internaţională pentru a se emancipa 
de stăpinirile străine, dar care va sfirşi prin a cădea sub turci mai 
adînc ca niciodată şi care-şi va pierde prin venirea fanariotilor cea 
mai mare parte a.puterii ei politice şi militare. 

Contemporanii par să fi înţeles că sînt actorii unei. drame cu 
lungi şi grele implicaţii. Sint activi politiceşte, riscul jocului nu le 
displace, dar mărturisesc deseori un sentiment de descurajare; sînt 
neliniştiţi, conştienţi de instabilitatea vremurilor, ar vrea să le 

stápineascá, dar vorba lui Costin "nu sint vremurile sub om ci bietul 
om sub vremi". Le pare ráu, asemenea lui Ureche, cá tara se aflá "in 
calea răutăţilor”. Au sentimentul că viaţa le e dominată de factori 
exteriori pe care nu-i pot controla. Reiau teme mai vechi ale răsări- 
tului ortodox privind caracterul precar al existenţei umane, cum ar 
fi aceea a "vieţii lunecoase"; "vremurile aspre”, "aceste cumplite vre- 
mi de acum care cu toate primejdiile acestui pămînt covirgite sint" 
(Costin) îi fac pesimişti, aşa cum nu fuseseră bunicii şi strămoşii lor. 

Evenimentele le-au îndreptăţit pesimismul; niciodată ca pînă 
atunci un sfirşit de veac nu cunoscuse o atit de mare concentrare de 
oameni politici pricepuţi şi de cărturari. Dar în acelaşi timp, ca ra- 
reori în trecut, o epocă şi-a jertfit cu atita cruzime capetele lumina- 
te; în numai două, trei decenii, cei mai mulţi dintre cei ce contribui- 
seră prin opera lor la strălucirea culturală a vremii erau fie forţaţi să 
se exileze (Milescu, Dosoftei, Cantemir, Neculce), fie ucişi (Costin, 
Stolnicul Cantacuzino, A. Ivireanul, Brincoveanu). 

Eşecul veacului al XVII-lea deschidea drum liber epocii fanario- 
te. 


III. DESPOTISM SI ILUMINISM (1716—1831) 
5. EPOCA FANARIOTĂ. HABSBURGII ÎN TRANSILVANIA 


Fanariotismul, structura specifiă a veacului al XVIII-lea, a re- 
prezentat un fenomen extrem de controversat în istoriografia 
română, veche şi nouă. Cei mai mulţi istorici au innegrit fanariotis- 
mul, insistind asupra laturilor sale negative, alţii, din şcoala lui Ior- 
ga mai ales, au căutat oarecum să-l reabiliteze. Şi unii şi alţii insă au 
privit fanariotismul mai ales prin prisma luptei dintre români şi 
greci, agezind astfel conceptul pe un alunecos teren national. Fără a 
nega acest aspect şi considerind că elementele negative ale fenome- 
nului au cumpănit in chip evident asupra celor pozitive, trebuie 
totuşi să înţelegem fanariotismul ca un fenomen mai larg, ale cărui 
rădăcini au apărut incă din veacurile XVI - XVII şi în care elementul 
etnic nu este întotdeauna esenţial. Fanarioţii au fost nu numai greci, 
dar şi români, albanezi, bulgari; fanariotismul a fost o structură so- 
cială, politică şi de cultură în care se puteau integra toţi cei dornici 
să accepte şi să respecte un anume sistem de valori, bazat pe orto- 
doxismul conservator, pe traditionalism antioccidental şi pe respec- 
tarea legăturii de credinţă faţă de Poartă. Nu toti grecii au recuno- 
scut aceste principii şi de aceea nu toti grecii au fost fanarioti, unii 
adoptind chiar dimpotrivă o limpede poziţie antifanariotă. In fond, 
putem socoti pe fanarioți ca pe un fel de pre-partid politic, divers ca 
alcátuire, dar bazat pe interese comune. Atunci cind si diversitatea 
etnicá gi interesele s-au ingustat, fanariotismul a incetat sá mai exis- 
te ca forță socială şi politică, diferitele sale componente incadrin- 
du-se în mişcările nationale respective, fie iri cea grecească, fie în cea 
românească. 

Primii domni fanarioți au fost de altfel mai mult români decit 
greci, ceea ce arată limpede că fanariotismul se putea învăţa, 
dobindi, indiferent de etnie. Mavrocordaţii erau înrudiţi de mult cu 
familiile băştinaşe, Racoviţă şi Callimachi (Călmaşul) erau moldo- 
veni curari, iar Ghiculeştii, care veniseră din Albania, se impáminte- 

niserá de aproape un secol. Se poate spune cá piná la 1774 Principa- 
tele au fost dominate de fanarioti români, deseori grecizati sub ra- 
port cultural, dar apartinind totuşi prin origine poporului pe care-l 
cirmuiau. Aceasta nu inseamnă însă in nici un fel că erau mai buni 
cirmuitori decît fanariotii neromâni; decenii la rînd, pentru fana- 
rioti, interesele politice ale castei au fost mai importante decit cele 
naţionale. 

Rolul elementului grecesc a început să devină precumpánitor 
numai în jumătatea a doua a veacului, indeosebi după 1774, fana- 
riotii români pierzindu-şi treptat influenţa la Constantinopol, fiind 
excluşi în primul rind de la importanta funcţie de dragoman, 
pierzind apoi şi scaunele domneşti, pe care de acum înainte piná la 
1821 nu le vor mai ocupa decit case levantine precum Ipsilanti, Mo- 
ruzi, Caragea, Suţu. Unele familii se vor de-fanariotiza, reintrind fie 
in partida páminteaná (Racoviţă, Ghica), fie in cea naţională gre- 
cească (Mavrocordatii, Ipsilanti); altele se vor scinda; la neamul 
Callimachi, pe pildă, o ramură se va reromâniza, o alta grecizată vá 
rămine fidelă Portii chiar şi după 1821. 

Toate aceste fapte arată caracterul complex al fenomenului fa- 
nariot, neputin(a de a-l respinge sau accepta nediferenţiat. Ceea ce 
este important este nu atit originea etnică a domnului cit faptul că 
epoca a fost percepută încă din veacul al XVIII-lea ca o perioadă 
aparte a istoriei românilor, ca o vreme in care cursul firesc al evo- 
luţiei a fost schimbat şi forţat să urmeze o curbă descrescătoare in 
comparaţie cu trecutul. De cele mai multe ori, acest trecut este idea- 
lizat, înfăţişat ca o epocă de aur, contemporanilor, învăţaţi să gin- 
dească evoluţia în cicluri, propriul lor secol le apărea în schimb ca o 
epocă decăzută, de fier. 

Principala trăsătură care deosebeşte epoca fanariotă de cele pre- 
mergátoare este noul caracter al regimului dominaţiei otomane, mult 
mai apăsător atit din punct de vedere politic cit şi economic. Relații- 
le politice româno-otomane s-au aplecat continuu după 1601 în fa- 
voarea Porții, dar Principatele au putut totuşi să-şi menţină pînă la 
1711/1716 cea mai mare parte a funcţiilor externe, precum şi un rol 
important în diplomaţia sud-estului european. Cu instaurarea fana- 
riotilor, Principatele sint complet integrate sistemului politic şi mi- 
litar otoman, incetind a mai avea o politică externă şi o diplomaţie 
proprie. Domnii devin un element al administraţiei Şi politicii im- 
periale, numiţi, revocati, re-numiti după bunul plac al sultanului şi 
în potrivire nu cu interesele ţării, ci cu ale imperiului. Politica ex- 

ternă atit de activă la 1711/1716 încetează cu desăvirşire, în tot cur- 
sul veacului fanariot domnii încheind un singur tratat extern, o 
înţelegere comercială cu Austria (1784). În rest, politica lor externă 
s-a limitat a reprezenta interesele imperiului, a unelti uneori in 
ascuns cu ruşii sau cu austriecii şi a juca rolul de informatori ai Porții 
asupra evenimentelor petrecute în Europa. 

Semnificativă pentru descreşterea rolului internaţional al Prin- 
cipatelor este decăderea puterii lor militare. Cantemir şi Brincovea- 
nu mai avuseseră încă oştiri suficient de bine alcătuite pentru ca şi 
ruşii şi austriecii să le dorească colaborarea. După ei nici o oştire 
românească nu va mai lupta sub steagul ţării, iar in 1739 Constantin 
Mavrocordat va desființa cu totul vechea organizare militară, devc- 
nită în noile împrejurări inutilă. Mulţi contemporani au socotit a- 
ceastă măsură ca menită a slăbi Principatele şi a le lăsa neapărate, la 
cheremul Porții. Boierii păminteni au cerut in repetate rînduri refa- 
cerea oştirii, şi detaşamente neregulate de voluntari au participat la 
toate războaiele ruso-austriece împotriva turcilor, dar armata regu- 
lată, menită a apăra ţara, nu s-a mai putut reface parţial decit la 
1831/1832. 

Faptul că în tot cursul veacului al XVIII-lea apărarea Principa- 
telor a fost asumată direct de Poartă nu a fost in favoarea românilor. 
Moldova şi Tara Românească au fost transformate după 1711/1716 
în principalul teren de infruntare dintre marile puteri vecine; între 
1711 şi 1829, de la pacea de la Prut la tratatul de la Adrianopol, 
Principatele au fost ocupate timp de 25 de ani de armatele statelor 
beligerante; 7 războaie (1711, 1716 - 1718, 1736 - 1739, 1768 - 1774, 
1787 - 1792, 1806 - 1812, 1828 - 1829) s-au purtat pe teritoriul lor, 
provocind distrugeri, impiedicind dezvoltarea firească a economiei. 
Diminuarea statutului internaţional al Principatelor se poate vedea 
şi din numeroasele planuri de împărțire a lor între marile puteri, cit 
' şi din pierderile teritoriale pe care le-au suferit de mai multe ori. 
Primii care au anexat părţi din teritoriul românesc au fost austriecii; 
în 1718, tratatul de la Passarowitz le-a cedat Oltenia, spre disperarea 
boierimii locale, speriată că va ajunge sub administraţia autoritară 
şi centralizatoare a Habsburgilor "mai rău decit ungurii” (1736). 

Oltenia a fost retrocedată Ţării Româneşti in 1739, dar Viena 
şi-a răscumpărat pierderea în 1775 anexind nordul Moldovei, pe 
care-l va numi Bucovina. Acestor anexări, ca şi repetatelor ocupaţii 
militare austriece li se datoreşte probabil lipsa de popularitate de 
care s-au bucurat imperialii printre români în tot cursul veacului al 
XVIII-lea. 

Cu ruşii, relaţiile au fost mai apropiate pînă la 1792, cînd noua 
mare putere europeană a ajuns pentru prima dată cu graniţa pe 
Nistru. Din acel moment, vechile bune relaţii şi-au schimbat carac- 
terul, ruşii vădindu-se in fond tot atit de periculoşi intereselor Prin- 
cipatelor ca şi turcii sau austriecii. Ocupaţia rusească din 1806 - 
1812, încheiată prin pacea de la Bucureşti şi prin injumátátirea Mol- 
doyei, a spulberat ultimele speranţe în privinţa bunelor intenţii ale 
țarului. Boierii au protestat în repetate rînduri împotriva luării Ba- 
sarabiei, iar populaţia Bucureştiului şi-a manifestat bucuria la retra- 
gerea armatelor imperiale impánind uniforme ruseşti şi dindu-le foc 
în piaţa oraşului. Dionisie Eclesiarhul, un cronicar contemporan, a 
exprimat cel mai bine sentimentele locuitorilor faţă de o armată 
care venise să-i elibereze, dar care se purtase mai aspru aproape 
decit otomanii: "nu le mai ajungea case sau loc a încăpea... şi nu-i 
mai putea sătura şi încă şi fura tot ce găsea”. 

Constienti de greutatea menţinerii unei identități politice pro- 
prii într-o zonă geopolitică atit de disputată de marile puteri vecine, 
boierii au căutat să internationalizeze problema Principatelor, 
transformindu-le in state neutre tampon, menite a preveni ciocnirea 
intereselor divergente ale Rusiei, Austriei şi Turciei. Pentru prima 
dată, ideea statului tampon, pus sub protecţia Rusiei, Austriei şi 
Prusiei, a fost exprimată de divanul muntean la 1772. Ea a fost re- 
luată apoi în mai multe rinduri atit de munteni cit şi de moldoveni 
(1774, 1783, 1787, 1791, 1807, 1829), cu scopul mărturisit de a face 
din Principate "une barrière redoutable entre le nord et le midi" 
(memoriul moldovenesc cátre Napoleon, 1807). 

Modificarea relaţiilor directe románo-otomane şi internationa- 
lizarea statutului Principatelor nu s-a putut realiza decit parţial in 
veacul al XVIII-lea. Tratatul de la Kuciuk-Kainargi (1774) a acordat 
Rusiei dreptul de a interveni în favoarea Principatelor la Constan- 
tinopol şi a îngăduit înfiinţarea de consulate la Bucureşti şi Iaşi; cel 
rusesc s-a deschis la 1782, urmat la puţin timp de cel austriac (1783), 
prusac (1785), francez (1796), englez (1801). Prezenţa consulilor 
europeni a îngrădit oarecum arbitrariul Porții, ingáduind românilor 
să se plingă direct marilor puteri atunci cînd abuzurile otomanilor 
deveneau prea apăsătoare. Graţie intervenţiei acestora, indeosebi 
graţie intervenţiei Petersburgului, sultanii au fost nevoiţi să emită 
mai multe hatişerifuri de privilegii (1774, 1783, 1784, 1791, 1792, 
1802), care puneau relaţiile economice româno-otomane, teoretic. 
cel pugin, într-un context legal şi controlabil. 


87 


Ín practică însă, ele nu au fost respectate, exploatarea economică 
a Principatelor de către turci intensificîndu-se neincetat, atingind la 
începutul veacului al XIX-lea limite niciodată cunoscute pînă a- 
tunci. 

Dacă cuantumul tributului a fost aproape tot timpul constant, 
iar după 1821 a cunoscut chiar o scădere, revenind la nivelul pe 
care-l avusese in veacul al XVI-lea, in 1831 haraciul Ţării 
Româneşti era de numai 439 500 lei, celelalte obligaţii băneşti au 
crescut necontenit, atingind cifre de-a dreptul astronomice. 
Peşcheşurile îndeosebi, atit cele către sultan cit şi cele-către înalții 
dregători ai Porții, au apăsat greu asupra bugetului ţării în primul 
rînd datorită caracterului lor arbitrar şi abuziv, numai în 1777 Gri- 
gore Ghica al Moldovei a trebuit să plătească peşcheşuri în valoare 
de 865 888 lei; cu cîțiva ani mai înainte, în 1768, Constantin Mavro- 
cordat scosese din visteria Țării Româneşti 2 522 113 lei pentru a 
plăti haraciul, peşcheşurile şi alte contribuţii extraordinare. 
Cumpărarea şi confirmarea domniei, atit cea de un an cit şi cea 
mare, de trei ani, au devenit şi ele mai apăsătoare, în direct raport 
cu obiceiul acum generalizat de a numi pe fanariotul care promite 
mai mulţi bani. Este probabil ca cheltuielile legate de cumpărarea şi 
mai ales de păstrarea domniei să fi fost obligaţia financiară cea mai 
apăsătoare. Scurgerea de capital românesc spre Constantinopol a 
fost în continuă creştere, ridicindu-se pentru perioada 1812 - 1820, 
numai pentru Tara Românească, la suma de circa 120 000 000 
piaştri. In 1822 - 1823, 45% din totalul cheltuielilor visteriei Moldo- 
vei mergeau la turci; dupá retragerea in 1826 a armatelor de ocu- 
patie care reprimaserá revoluţia de la 1821, procentul a scăzut la 
circa 22%. 

Ruinátoare pentru economia Principatelor au fost şi cererile de, 
furnituri, dese şi grele în ciuda hatişerifurilor oficiale de privilegii 
care le reglementau; mari cantităţi de grine, vite, cherestea, silistrá 
luau calea Constantinopolului neplătite, sau plătite la un preţ im- 
pus, mult sub valoarea preţului pieţei. S-a generalizat acum şi prac- 
tica monopolului otoman asupra comerţului extern românesc, mo- 
nopol care cerea ca anumite produse să fie vindute cu precădere 
negustorilor otomani, exportul spre alte ţări fiind îngăduit numai 
după îndestularea acestora. Dreptul otomanilor de a cumpăra cu 
prioritate a fost stabilit in 1751; zece ani mai tirziu, sultanii interzi- 
ceau exportul de vite şi produse animaliere spre alte pieţe decit cele 

ale imperiului. Nu toate aceste restricţii au fost respectate întocmai, 
contrabanda spre Rusia şi Austria fiind mereu însemnată, de multe 
ori încurajată şi de domnie. Existenţa monopolului comercial oto- 
man, precum şi obligaţia de a vinde produsele turcilor la preţuri 
fixate de aceştia au reprezentat însă una din cauzele principale ale 
stagnárii economice a Principatelor în veacul al XVIII-lea. 


Exploatării directe otomane i s-a adăugat şi un jaf fanariot necu- 
noscut piná atunci în istoria românilor, deşi nici vechii domni, 
Brincoveanu, de pildă, nu se sfiiseră să practice o foarte apăsătoare 
politică fiscală. Fanarioţii aduceau însă cu ei o nouă mentalitate 
politică; termenul de domnie era scurt, îmbogățirea trebuia făcută 
repede, scaunul nu se putea cîştiga, apăra sau recuceri decit cu gal- 
beni. Semnificativă pentru noua mentalitate este evoluţia cuvintului 
chiverneo, care însemnă în greceşte a guverna, a administra, dar care 
a devenit în româneşte chiverniseală. A guverna înseamnă deci pen- 
tru fanarioţii veacului al XVIII-lea a se căpătui. Un semnificativ 
exemplu în această privinţă l-a constituit ultimul domn fanariot 
muntean, care a sosit la Bucureşti în 1819 cu o datorie de 5 milioane 
de piaştri şi cu o suită de 820 persoane, din care 9 copii şi 80 de rude, 
toti în căutare de chiverniseală. În numai trei ani, vodă a reugit sá 
adune, după estimările contemporanilor, 28 657 000 piastri; precur- 
sorul sáu, I. Caragea, ar fi strîns, între 1812 şi 1818, aproape 20 de 
milioane de piastri. 

Accentuarea dominaţiei otomane şi diminuarea funcţiilor ex- 
terne ale statului au avut o influenţă negativă şi asupra instituțiilor 
ţării, a evoluţiei funcţiilor interne, de la domnie la administraţie. 

După 1716 domnul a încetat a mai fi o instituţie reprezentativă 
a ţării, devenind o instituţie ca toate celelalte in cadrul sistemului 
administrativ otoman, un paşă cu două tuiuri, răspunzător doar sul- 
tanului pentru faptele sale. Minia acestuia a scurtat de altminteri cu 
multă uşurinţă şi cu pilduitoare frecvenţă capetele domnilor care nu 
i se supuneau întru totul. Asemenea execuţii, după cea a Brincovea- 
nului din 1714 şi a Cantacuzinilor din 1716, au avut loc în 1777, 
1790, 1799, 1807, 1821, în acel ultim an al epocii fangriote pierzin- 
du-şi viaţa fostul domn al Moldovei, Scarlat Callimachi. Termenele 
de domnie au fost şi ele mult scurtate, iar cirmuirile lungi, de felul 
celei a lui Brincoveanu, au dispărut cu totul. Între 1716 şi 1769, de 
pildă, timp deci de numai 53 de ani, au cîrmuit in Tara Românească 
20 de principi; între Kuciuk-Kainargi (1774) şi revoluţia din 1821, 
în răstimp deci de 47 de ani, acelaşi tron a fost ocupat de 19 domni. 

Cu domnii atit de instabile, cirmuirea ţării nu putea fireşte fi decit o 
treabă de azi pe miine, lipsită de stabilitate şi perspectivă. 

Degradarea instituţiei domneşti se poate urmări şi în titulatura 
folosită de cancelaria otomană; vechii voievozi, cei independenţi, 
fuseseră numiţi hakim (stápin, domn) sau chiar tekur (rege), în timp 
ce fanariotilor nu li se spune, de cele mai multe ori, decît bey. Cu 
toate acestea, in ciuda supunerii lor necontenite faţă de Poartă, 
domnii fanarioți şi-au păstrat faţă de supuşi cele mai multe din atri- 
butiile autocrate ale vechilor voievozi. Ceremonialul traditional a 
fost păstrat aproape neschimbat, iar unii domni au folosit în titula- 
tura internă şi formula "domn prin graţia lui Dumnezeu”. Faţă de 
padişah, singurul izvor real al puterii în epoca fanariotă, formula era 
fireşte lipsită de orice semnificaţie; faţă de páminteni însă, ea avea 
rostul să le aducă aminte că autoritatea princiară era neingráditá şi 
absolută. 

Absolutismul domnesc s-a ciocnit în primul rind de instituţia 
prin care boierimea căutase în trecut să domine statul, marea adu- 
nare a ţării. Rostul ei principal fusese alegerea domnilor şi rezolva- 
rea unor probleme de natură extraordinară, interne sau externe. 
Decăderea ei, începută încă din veacul al XVII-lea, s-a accentuat sub 
fanarioți; ultima alegere a unui domn de către adunarea ţării a avut 
loc in 1730, iar ultima sa reuniune, dedicată desființării şerbiei, a 
avut loc în 1749. După această dată, absolutismul domnesc nu a mai 
avut de a face cu nici o instituţie organizată capabilă să i se impo- 
trivească, opoziţia boierimii manifestindu-se fi prin arzuri către 
Poartă, fie prin comploturi, fie pe timpul ocupaţiilor austriece şi 
ruse cind domnii se refugiuau întotdeauna la sudul Dunării, iar pu- 
terea era preluată de boieri. Sub o formă modernizată, dar nu depar- 
te totuşi de vechile adunări de stări medievale, instituţia va renaşte 
între 1831 şi 1848 cînd, sub numele de Adunarea Obsteascá, va de- 
veni alături de domnie principalul organ de administrare a ţării şi 
precursoarea parlamentului modern. 

Instabilitatea precum şi racilele domniei s-au extins, cum era şi 
firesc, asupra întregului aparat administrativ. Numărul dregátorilor 
a fost inmulgi peste măsură; numai in trei luni, îndată după intrarea 
sa in Bucureşti (1752), Matei Ghica a făcut 30 de stolnici, 20 de 
paharnici şi 50 de serdari. Caftanul a devenit nu numai simbolul 
statutului social, dar şi un lesnicios mijloc pentru domnie de a aduna 
bani. 


Aşa cum domnia se cumpără de la turci, caftanul se cumpăra de 

la domn. Cum veniturile dregátorilor era reprezentate in principal 
de procente din impozite, amenzi, taxe, încasări felurite, dregátoria 
a devenit repede principalul mijloc de îmbogăţire şi o directă invi- 
tatie la corupţie. In aceste condiţii, nu este de mirare că principala 
funcţie a statului in epoca fanariotă a fost cea fiscală, întregul aparat 
de stat, de la vodă la cel mai mărunt slujbaş, fiind preocupat de ideea 
de a stoarce cit mai mulţi bani de la populaţie. Birul (impozitul 
direct), de care boierii, clerul şi unele categorii privilegiate erau 
scutite, a crescut necontenit, ajungind de la 16 taleri pe ani de liudă 
(categorie fiscală colectivă grupind mai multe familii) în 1775 la 215 
taleri in 1819. [n afara birului, contribuabilii mai plăteau numeroase 
dări indirecte pe avere (dijmărit, pe porci şi stupi, gostina pe oi, 
vádráritul pe vin, fumăritul pe pivnițe, circiumi, prăvălii, vácáritul 
pe vite etc.), precum şi dări extraordinare menite a implini nevoile 
de moment ale domniei. Apăsarea fiscală, caracterul ei arbitrar şi 
imprevizibil, datorat în primul rind neincetatelor cereri băneşti ale 
Porții, au făcut imposibilă orice acumulare de capital şi riscantă 
orice investiţie. 

Unul din paradoxurile epocii fanariote constă în faptul că degra- 
darea instituţiilor şi stagnarea economică au avut loc în condiţiile în 
care Principatele au continuat totuşi să-şi menţină o relativă auto- 
nomie faţă de Poartă. Puţinii turci care achiziţionaseră proprietăţi 
în Principate sint definitiv scoşi din ţară la 1756 şi, după această 
dată, nici un otoman n-a mai putut achiziţiona proprietăţi la nordul 
Dunării; la 1775, sultanul a interzis formal accesul turcilor în Prin- 
cipate, în afara negustorilor "numărați şi rindui(i", cu teşcherea de 
la domnie. La Bucureşti, negustorii otomani puteau trage numai la , 
anumite hanuri, iar prin tirguri ispravnicii aveau "păzitori pentru 
turci”, special însărcinați cu prinderea celor care ar fi intrat în ţară 
"hoteste". Ín acelaşi timp, autonomia legislativă, judecătorească şi 
administrativă a Principatelor nu a fost niciodată încălcată. Si to- 
tuşi, din punct de vedere economic de pildă, Principatele au cunos- 
cut după 1716 o epocă de decădere, în timp ce Grecia, aflată sub 
directa administraţie otomană, a trecut printr-o perioadă de inflori- 
re. Cazul Principatelor arată destul de limpede că obiectivele unei 
dominaţii străine se pot atinge foarte uşor prin controlarea unor 
pirghii esenţiale chiar şi fâră o dominație directă. 

Economia şi viaţa socială. Instabilitatea politică, apăsarea eco- 
nomică, desele războaie dintre turci, ruşi şi austrieci, pierderile te- 
ritoriale au făcut ca, din punct de vedere demografic, Principatele să 

cunoască piná la jumătatea veacului al XVIII-lea o perioadă de stag- 
nare sau chiar de regres. Sporul natura! a fost scăzut, iar emigrarea 
de români ardeleni, aşezaţi în Moldova şi Ţara Românească de dom- 
nie cu privilegii fiscale, tocmai pentru a inmulti mina de lucru, nu a 
putut suplini decit in mică măsură fuga sătenilor, fie pe alte moşii, 
fie chiar la sudul Dunării; nu se cunosc cazuri de migrări peste munţi 
in Transilvania, ţăranii ortodocşi continuind să socotească regimul 
din Principate, arbitrar dar dezorganizat, mai puţin apăsător decit 
riguroasa administraţie austriacă, pe deasupra şi "papistaşă”. 

Date precise privind fluctuaţia populaţiei Principatelor sint greu 

de găsit, izvoarele cele mai serioase par a fi rapoartele consulare 
ruse, franceze şi prusace care dau in general cifre apropiate. Un 
raport consular francez din 1806 socotea de pildă că Ţara Româ- 
nească avea 1 200 000, iar Moldova 1 000 000 de tocuitori, număr 
care s-a menţinut constant piná la 1812 cînd, prin cedarea Basara- 
biei, peste 200 000 de moldoveni au devenit supuşi ai Rusiei. Din 
motive greu de explicat, tinind seama de grelele condiţii economice 
şi politice dintre 1812 şi 1831, indicele demografic a cunoscut totuşi 
o neîncetată creştere în cele două decenii premergătoare Regula- 
mentelor Organice; o statistică oficială moldovenească din 1825 
aşează numărul moldovenilor la 1 100 490; rapoartele ruseşti (1823) 
dau pentru Tara Românească cifra de 1 976 809 locuitori, în timp ce 
izvoarele franceze (1831) o ridică la 2 032 362. Dincolo de caracte- 
rul relativ al acestor cifre, se poate socoti că Moldova şi Ţara 
Românească aveau împreună, la inceputurile istoriei lor moderne, 
ceva mai mult de trei milioane de locuitori. 
. Agricultura şi creşterea vitelor au continuat să reprezinte pentru 
toată această perioadă principala activitate economică. Domnii au | 
socotit mereu că "aceasta este treaba intii a ţării, adecă lucrarea 
pămîntului” (pitac din 1802) şi au luat numeroase măsuri pentru a 
asigura mîna de lucru necesară agriculturii, mai ales spre sfirşitul 
veacului al XVIII-lea; procesele sătenilor au fost întrerupte pe tim- 
pul verii, ispravnicii au primit porunci să îndemne "pe toti locuitorii 
ținutului să are şi să semene cit mai mult iar care dintre locuitori 
nu-şi va cunoaşte folosul... să-i silească şi peste voia lor” (pitac din 
1794). 

În ciuda acestui zel,agricultura Principatelor nu a înregistrat nici 
un progres vizibil în veacul al XVIII-lea, ráminind foarte aproape de 
nivelul pe care îl atinsese inainte de epoca fanariotă. Suprafeţele 
cultivate au rămas relativ reduse, cu atit mai mult cu cît mănoasa 

cimpie a Dunării nu putea fi pusă în valoare din pricina deselor 
invazii turceşti şi a nesigurantei generale din acea regiune de fron- 
tieră cu imperiul. Mina de lucru era rară, cea calificată greu de găsit. 
Lipsa de capital a făcut dificilă introducerea unor perfectionári teh- 
nice, utilajul folosit la începutul secolului al XIX-lea nefiind mult 
diferit de cel întrebuințat pe vremea lui Brincoveanu. Recoltele au 
fost în general slabe, anii buni fiind aproape tot atit de numeroşi ca 
și cei loviți de secete sau epizotii. Dominația otomană şi monopolul 
turcesc asupra comerţului Principatelor au avut un efect direct asu- 
pra culturilor, locul grîului fiind luat treptat de porumb; cel dintii 
era cerut la Constantinopol, cel de al doilea nu avea nici o căutare 
pe piaţa otomană. Un element extern a stat aşadar la baza procesu- 
lui care a făcut din porumb principalul aliment al ţărănimii, griul 
ráminind mai departe doar un aliment al clasei stăpinitoare. Nu 
există cifre demne de încredere privind producţia cerealieră a Prin- 
cipatelor înainte de 1831; dacă ar fi să dăm crezare consulului englez 
Wilkinson, Tara Românească ar fi produs in perioada imediat pre- 
mergătoare revoluţiei de la 1821 10 milioane de chile constantino- 
politane (cca 256 000 tone) anual, o cifră foarte modestă. Neputinta 
dezvoltării unei agriculturi eficiente a făcut ca piná la pacea de la 
Adrianopol, care a deschis cimpia Dunării culturilor de cereale, 
creşterea vitelor să continue a fi principalul izvor de bogăţie al ţării. 

Megtegugurile şi manufacturile. În vorbe, domnii fanarioți au 
încurajat dezvoltarea meşteşugurilor şi a manufacturilor, ca şi sulta- 
nii otomani de altfel; un hrisov domnesc din 1794 arată că "cea dintii 
indestulare a unei ţări este înmulţirea negustorimii şi mai vîrtos a 
felurilor de meşteşuguri şi lucruri de mină, incit nu numai că nu au 
trebuintá acea ţară de lucruri ce vin din părţi străine să piarză atitia 
bani, ci încă să cîştige trimiţind la alte părţi... şi cu acest mijloc atit 
indestularea cit şi mijlocirea chiverniselii se inmulteste". [n practică 
insá, aceastá abordare mercantilistá a problemelor economice a fost 
ingráditá de o realitate” politică ce făcea dezvoltarea meşteşugurilor 
şi a “lucrurilor de mînă” aproape cu neputinţă. Călătorii străini şi 
consulii marilor puteri remarcau la începutul veacului al XIX-lea, 
aşa cum remarcase şi Cantemir cu un secol mai înainte, că românii 
în mod conştient nu exploatează bogatul lor subsoi, pentru a nu 
îmbogăți pe domni şi turci; sub ocupațiile ruse din 1806 - 1812 şi 
1828 - 1834, ofiţerii ţarului au întreprins cercetări de teren, identi- 
ficînd, spre supărarea boierimii şi a negustorilor, numeroase bogății 
minerale, mai ales cupru, mercur şi aur, pe care n-au apucat să le 

exploateze. Minele de cupru si fier din Oltenia au fost abandonate 
după 1739, astfel încît industria extractivă a Principatelor s-a limitat 
la extracția de sare, vindută cu profit mai ales în Turcia şi Polonia, 
şi la puţurile de petrol. În 1831, existau in Tara Românească 120 de 
lucrători "pácureti"; in 1834, numărul puţurilor era de 84, fiecare cu 
o producţie medie de 80 - 100 kilograme pe zi. Adincimea maximă 
nu depágea 300 de metri. 

Neputinţa practicării unei politici vamale protectioniste, lipsa 
de capital, precum şi neexistenţa unei pieţe interne suficient de dez- 
voltate au reprezentat piedici aproape insurmontabile in calea 
înfiinţării de manufacturi. Initiativele au aparţinut nu atit domniei 
cît boierilor şi negustorilor, singurii în măsură a avea bani necesari 
investiţiei, unele porneau cu un capital destul de modest, fabrica de 
sticlă de la Tg. Jiu de pildă, înființată la sfirşitul veacului al XVIII- 
lea, avea doar 1 004 taleri; în schimb manufactura de hirtie de la 
Catichea (1793) a fost întemeiată cu un capital de 32 000 de taleri. 
Mina de lucru era de obicei furnizată de satele din jur, meşterii 
străini fiind folosiţi doar în cazurile cînd era necesară o calificare 
superioară. Majoritatea manufacturilor produceau mărfuri de con- 
sum, cum ar fi postavuri, sticlărie, produse alimentare, imbrácámin- 
te, hirtie, ceramică, tăbăcărie, articole de iluminat, săpunuri, bere, 
toate destinate pieţei interne. Producţia trebuie să fi fost totuşi des- 
tul de rentabilă din moment ce statistica francezului Bois le Comte 
găsea, în Valahia anului 1831, 1 068 de "fabrici". 

Avatarurile industriei manufacturiere sint cel mai bine exempli- 
ficate de istoria manufacturii de postav de la Pociovalişte (Ilfov), 
înfiinţată de boierul R. Slătineanu la 1766, închisă (1768), repusă în 
funcţie (1784), din nou închisă, din nou redeschisă (1794), mutată 
apoi la Bucureşti (1796); o asemenea instabilitate, pricinuită îndeo- 
sebi de împrejurări extraeconomice, nu era fireşte de natură a 
ingádui înflorirea manufacturilor. 

În aceste condiţii, economia Principatelor a putut oferi co- 
merțului extern numai produse agrare şi animaliere, trebuind să im- 
porte toate celelalte produse din Europa sau din Imperiul otoman. 
Căile de comunicaţie rudimentare, in 1796 un transport de poştă 
făcea de la Bucureşti la Focşani 30 de ore, de la Bucureşti la Ploieşti 
13 ore, au ingreuiat mult transportul de mărfuri, îndeosebi cel al 
cerealelor şi al produselor perisabile. De aceea, principalul produs 
al exportului a continuat să fie reprezentat de vite; la inceputul 
veacului al XIX-lea Moldova exporta circa 100 000 de vite, cifră care 

a scázut din pricina evenimentelor militare din 1821 1a numai 32 000 
. in 1822. În acelagi an, Tara Románeascá exporta totugi in Transilva- 
nia 50000 de porci; la inceputul secolului, Moldova avea circa 
20 000 de cai de vinzare anual, iar gelepii otomani cumpárau din 
ambele Principate, in fiecare an, in jur de 600 000 de oi. Se exportau 
de asemenea blănuri, piei de animale, lină, cinepá, ceară, peşte, şi 
spre Constantinopol, grîu. Între 1812 şi 1819, 57,4% din exportul 
românesc era orientat către Imperiul otoman, 42,6% luînd calea 
Austriei, Poloniei şi Rusiei; 62,1% din importuri veneau de la sudul 
Dunării, 37,9% din Europa, aproape totul din Germania şi Austria. 


Balanța comercială a fost excedentară in tot cursul veacului al 
XVIII-lea, exportul de vite mai ales aducind insemnate ciştiguri, 
repede inghitite însă de lăcomia otomană şi fanariotă. Uriaşele su- 
me care luau drumul Constantinopolului şi al Fanarului au făcut ca, 
din punct de vedere românesc, excedentul comercial să fie fără de 
folos; acumularea de capital s-a dovedit imposibilá în condiţiile do- 
minatiei otomane. Epoca fanariotă a intirziat în chip considerabil 
atit naşterea capitalismului cit şi maturizarea economică a clasei de 
mijloc. 

Clasele sociale. Structura populaţiei Principatelor nu a cunoscut 
modificări esenţiale în veacul al XVIII-lea, în comparaţie cu perioa- 
da anterioară. Procesul de urbanizare a urmat totuşi un curs con- 
tinuu, numărul o[agelor şi tirgurilor moldoveneşti crescind de la 15, 
la începutul veacului al XVIII-lea, la 33, in 1830. Cele mai multe nu 
aveau decit cîteva mii de locuitori, dar Bucureştiul şi Iaşul au cunos- 
cut o creştere demografică însemnată; capitala Ţării Româneşti 
avea la sfirşitul veacului al XVIII-lea 50 000 de locuitori, în 1832, 70 
000 de locuitori. În acelaşi an, populaţia Iaşului număra 48 148 de 
locuitori. Populaţia urbană nu a depăşit insă niciodată mai mult de 
10% din totalul numărului locuitorilor, procent care vădeşte carac- 
terul covirgitor rural al societăţii româneşti pre-regulamentare. 

Boierimea. În ciuda limitărilor impuse de regimul fanariot şi a 
reducerii rolului său politic în problemele externe, boierimea a con- 
tinuat să rămină clasa conducătoare a Principatelor şi să-şi menţină 
o poziţie socială şi economică privilegiată de care fanariotii nu au 
putut, şi probabil nu au vrut, să se atingă. Influxul de elemente bal- 
canice, mai ales greceşti, nu i-au modificat în chip esenţial caracterul 
national, boieri greci venind şi plecind de cele mai multe ori o dată 
cu domnul care-i patrona. Conflictul dintre boierimea păminteană 
şi fanarioți, conflict care s-a manifestat în chip continuu pînă la 

1821, nu a rămas însă cu totul fără urmări, reforma din anul 1739 a 
lui Constantin Mavrocordat aducînd însemnate schimbări în struc- . 
tura însăşi a clasei boiereşti. Boierimea tradiţională fusese o clasă 
cu caracter militar, răsplătită pentru serviciile domniei cu moşii 
domneşti; apoi, acest caracter se împletise cu cel de dregător, boie- 
ria căpătindu-se şi ca urmare a exercitării unei dregătorii. Cu toate 
acestea, pină la începutul veacului al XVIII-lea, elementul de singe 
şi stăpînirea moşiei au continuat să reprezinte atribuţiile esenţiale 
ale boieriei. Reforma din 1739 a modificat acest caracter tradiţional 
al clasei conducătoare, titlul de boier devenind un simplu rang, ne- 
legat nici de moşie, nici de dregátorie, ci doar de bunăvoința dom- 
nului, care-l acorda la bunul său plac: Putea astfel deveni boier ori- 
cine se bucura de favoarea domniei, indiferent dacă ocupa sau nu o 
funcţie, indiferent dacă stăpinea sau nu o moşie. Prin această re- 

ormá, domnii fanarioți şi-au făurit un foarte util instrument de 
„„anevrare a nobilimii pámintene, obligind-o să intre în grațiile sale 
pentru a-şi menţine statutul social. Rangurile au fost împărţite în 
categorii, de la boierii cei veliţi (mari) la boiernaşi, fiecare ^7tegorie 
cu privilegiile ei fiscale, economice şi sociale specifice, dintre care 
cel mai important a fost probabil scutirea de dări. 

Deşi mulţi domni au practicat vinzarea de titluri ca mijloc de 
îmbogăţire, numărul boierilor a rămas totuşi redus, în 1832, 
numărul familiilor boiereşti muntene de toate eategoriile era de 
numai 766, ceea ce înseamnă că, adăugind pe toti membrii familiei, 
boierimea Tárii Româneşti reprezenta aproximativ 2% din popu- 
latia ţării; in Moldova numărul era probabil puţin mai ridicat dato- 
rită procentului mare de boieri mici. 

Veacul al XVIII-lea a cunoscut un neîncetat proces de unificare. 
a trupurilor de moşie răsfirate şi de formare a latifundiilor; impre- 
jurările economice nefavorabile au împiedicat însă transformarea 
moşiei într-o mare exploatare agricolă, veniturile principale neve- 
nind din vinzarea produselor ei, ci din uiumul circiumilor şi al mo- 
rilor, din dijma ţăranilor şi din plata in bani a clăcii. Puținele date 
Statistice existente arată că pe rezervele boiereşti păşunile şi 
finetele depăşeau ca suprafaţă terenul arabil; in 1825, de pildă, pe 
moşia de 1 741 hectare a lui D. Roset, marele boier igi păstrase in 
exploatare directă numai 670 hectare, din care păşunile şi fineţele 
acopereau 77%, iar terenul de arătură, 21%. Moşiile nu vor deveni 
mari producătoare de cereale decit după abolirea monopolului tur- 

cesc şi deschiderea prin tratatul de la Adrianopol (1892) a co- 
mertului international. , 

Türánimea şi relaţiile agrare. Procesul de rumânire şi legare de 
glie a ţărănimii libere, început încă din vremea lui Mihai Viteazul, a 
continuat şi în prima jumătate a veacului al XVIII-lea; cu toate 
acestea, în Oltenia, de pildă, statistica din 1722 arată că 48% din 
totalul satelor erau încă răzăşeşti, un procent probabil valabil şi 
pentru restul ţării. Fuga continuă a ţăranilor de pe o moşie pe alta, 
precum şi neincetatele războaie între ruşi, austrieci şi turci (1711, 
1716 - 1718, 1736 - 1739) au obligat însă atit domnia cit şi boierimea 
să regindeascá esenţa relaţiilor agrare şi să propună soluţii de natură 
a stabiliza economia şi finanţele ţării. Ca urmare, la 1746 în Ţara 
Românească, la 1749 în Moldova, şerbia a fost desfiinţată, rumânii 
şi vecinii fiind eliberaţi din iobăgie; rumânii au fost obligaţi să plă- 
tească o despăgubire de 10 taleri şi să presteze o rentă în muncă de 
12 zile anual; vecinii s-au răscumpărat fără despăgubire, dar renta 
lor în muncă a fost mărită la 24 de zile, cu nart (normă). Foştii şerbi 
au devenit în acest fel clăcaşi, liberi din punct de vedere juridic, dar 
lipsiţi de pămînt, lipsiţi deci de un mijloc propriu de subzistență. 
Actele oficiale explică şi justifică abolirea şerbiei printr-un motiv 
aproape iluminist, anume caracterul ei nenatural; anaforaua diva- 
nului insistă indelung asupra necesităţii abolirii unei instituţii care 
tine fiinţe umane in servitute. Serbia este declarată ca ceva nefiresc, 
de care un adevărat creştin trebuie să se lepede. Este limpede însă 
că adevăratul motiv a fost cu totul altul şi anume nevoia stabilizării 
mişcării populaţiei şi asigurarea perceperii regulate a birurilor. 

Eliberarea din şerbie nu a rezolvat în nici un fel problema agrară 
şi nici nu a îmbunătăţit în chip simţitor situaţia ţărănimii. În acelaşi 
timp, obligind pe boier să dea în folosinţă loturi clăcaşilor, ea a 
blocat şi posibilitatea transformării moşiei în proprietate alodială 
de tip burghez; în fond, reformele din 1746/1749 nu au folosit nici 
ţărănimii nici boierimii, perpetuind vechile relaţii agrare de tip feu- 
dal, singura diferenţă fiind noul statut juridic de om liber al fáranu- 
lui. ; : 
Relativa inapoiere economici a Principatelor şi, în primul rînd, 
lipsa stimulului pe care l-ar fi reprezentat posibilitatea vinzárii pro- 
duselor agricole pe piaţa externă au făcut ca relaţiile boier-ţăran să 
nu cunoască dincoace de Carpaţi caracterul exploziv pe care l-au 
avut in Transilvania. Boierimea a căutat în citeva rînduri să mă- 


97 


reascá numărul zilelor de clacă, propunind chiar şi zeciuiala zilelor 
anului, dar de cele mai multe ori nici cele 12 zile nu au putut fi 
impuse, numărul lor răminind de obicei la libera învoială între boier 
şi ţăran. De regulă, claca era convertită în bani; in Moldova, preţul 
zilei de muncă a urcat de la 1 leu la începutul veacului la 2 lei spre 
sfirşitul lui; in Tara Românească el a trecut de la 15 bani la incepu- 
tul epocii fanariote la 1 leu la 1818. Aceste obligaţii erau mult mai 
uşoare decit cele datorate de ţăranii ardeleni, ruşi sau germani; erau 
mult inferioare şi celor 52 de zile de clacă pe an introduse în Oltenia 
de guvernatorul austriac în 1722. Regimul agrar blind din Principate 
explică fuga ţăranilor ardeleni peste munţi, precum şi numărul mare 
de balcanici care veneau în Principate peste Dunăre. În ciuda clăcii 
şi în ciuda dijmei, pînă la 1831 principalul duşman al ţăranului nu a 
fost boierul, ci dregătorul, apăsarea fiscală a statului fiind mult mai 
greu de suportat decit cea a proprietarului moşiei. 

Intrarea Principatelor în circuitul economic internaţional după 
1829, neaşteptata posibilitate de a exporta produsele agricole supu- 
se pină atunci monopolului comercial turcesc şi perspectiva imbie- 
toare de a putea transforma moşia într-o mare producătoare de 
cereale au schimbat radical caracterul relaţiilor agrare. Regulamen- 
tele Organice (1831/1832) au legiferat obligaţia proprietarului de a 
asigura ţăranului loc de casă, loc de arătură şi păşune în schimbul 
unei clăci de 12 zile pe an, dar nartul impus de Regulamente ridica 
în realitate cuantumul clăcii anuale la 56 de zile în Ţara Româ- 
nească şi la 84 de zile in Moldova. Pe de altă parte, pămîntul dat 
ţăranilor era cu totul insuficient pentru nevoile lor, terenul de 
arătură fiind de numai trei pogoane în Tara Românească, de numai 
1,5 fălci în Moldova; loturile de păşune erau şi ele insuficiente, limi- 
tate în ambele Principate la 5 vite. În aceste condiţii, țăranii au fost 
obligati să facă invoieli suplimentare pentru pămînt, în condiţii 
inrobitoare. Regulamentele Organice au urmărit să transforme 
moşia în proprietate deplină şi să socotească pe ţărani persoane care 
"sed" pe moşie, plătind chirie în muncă şi dijmă pentru loturile luate 
în folosinţă; principalul apăsător al satului nu mai era acum statul şi 
fiscalitatea — toate dările au fost contopite la 1831 într-o capitatie 
unică de 30 de lei pe an —, ci proprietarul şi boierescul. Această . 
nouă situaţie explică caracterul exploziv pe care îl vor lua relaţiile 
agrare în Principate după 1831/1832. 

Burghezia. În 1714, Dimitrie Cantemir scria: "tirgoveti le zicem 

acelora ce trăiesc prin cetăţi şi prin tirguri"; o statistică din 1755 o 
alta din 1762 insirá însă nu mai puţin de 8 categorii de locuitori ai 
oraşului, ceea ce arată că din punct de vedere social conceptul de 
clasă de mijloc nu era încă prea bine conturat; sint menţionaţi, în 
primul rind, meşteşugarii şi negustorii, dar şi slujbaşii administra- 
tivi, ţiganii robi, ţăranii locuind la.marginea oraşului şi trăind de 
fapt din agricultură, clericii şi boierii. Acest caracter neomogen al 
oraşului şi al orăşenimii s-a menţinut pînă in epoca regulamentară. 
În vorbe, domnii fanarioți şi-au afirmat în repetate rînduri interesul 
pentru dezvoltarea şi bunăstarea burgheziei, in practică însă ei au 
manifestat un dezinteres aproape total pentru oraşe, tratindu-le ca 
pe simple moşii ale domniei, veacul al XVIII-lea nu a fost, nici din 
punct de vedere economic, nici din punct de vedere politic, o perioa- 
dă favorabilă afirmării clasei de mijloc. Baza ei economică a rămas 
limitată, iar influenţa ei politică minimă; piná la 1831, burghezia nu 
a întreprins nici o acţiune politică pe cont propriu, urmind fidel de 
cele mai multe ori iniţiative boiereşti, mai ales în momentele de 
conflict cu domnia. În Occident, burghezia s-a aliat de obicei cu 
puterea centrală împotriva nobilimii, în Principate ea s-a aliat cu 
boierimea impotriva domnilor, o alianţă din care nu a tras de altfel 
prea multe foloase. 

Cu toate acestea, numărul meşteşugarilor a fost în continuă 
creştere, inmultindu-se în primul rind diferitele ramuri ale breslelor 
producătoare de îmbrăcăminte, apoi cele legate de industria con- 
strucţiilor şi de cea alimentară. Din toate activităţile meşteşugăreşti, 
dinamica cea mai accentuată au cunoscut-o probabil breslele legate 
de construcţii, ai căror membri au crescut numai în Bucureşti de la 
81 în 1820 la 390 în 1832. 

Dacă ar fi să ne luăm după numărul prăvăliilor existente, atunci 
negustorii trebuie să fi fost destul de numeroşi chiar şi în epocile 
tulburi din punct de vedere economic; in 1824, de pildă, Bucureştiul 
avea 1 514 prăvălii, cele mai multe desfácind produse alimentare şi 
de imbrácáminte. Numárul relativ mare de hanuri atestá de aseme- 
nea o activitate comercialá intensá. Negustorimea avea intinse 
legături de afaceri cu lumea balcanică şi, prin companiile zise gre- . 
ceşti de la Sibiu şi Braşov, cu Europa centrală. Cu toate acestea, în 
ciuda unor cazuri izolate de negustori cu influenţă financiară şi po- 
litică, clasa negustoreascá a rămas pînă la 1831 - 1832 o forţă socială 
şi economică slabă, fără influenţă asupra evenimentelor. Spre deo- 

sebire de Grecia sau Serbia, rolul ei in mişcarea de redegteptare 
nationalá a fost nesemnificativ. 

Habsburgii in Transilvania. Trecerea Transilvaniei sub stápini- 
rea habsburgicá a modificat in chip substantial statutul politic al 
Principatului, limitindu-i autonomia interná, lichidindu-i functia 
externă şi aducind clasa politică maghiară in completă supunere faţă 
de Viena; locul vechilor principi a fost luat de un guvernator, numit 
direct de împărat, fárá consultarea dietei. Răscoala lui Francisc Rá- 
k6czi al II-lea, încheiată prin pacea de la Satu Mare (1711), nu a 
putut modifica cu nimic noul regim politic al Transilvaniei, guver- 
nată tot mai direct de imperiali. Centralismul habsburgic s-a făcut 
simţit cu deosebită vigoare pe vremea absolutismului luminat al lui 
Iosif al II-lea, reformele sale tinind in chip mărturisit la ştergerea 
deosebirilor regionale şi la crearea unui stat strict centralizat, con- 
dus de la Viena. Anularea reformelor sale după 1790 a redat nobili- 
mii maghiare cite ceva din vechea ei influenţă, dar autonomia Prin- 
cipatului a rămas totuşi limitată. 

Pentru români, lupta dintre împăratul de la Viena şi nobilimea 
maghiară nu a avut decit o semnificaţie relativă, dar ei par să fi nutrit 
de cele mai multe ori speranţa că guvernul central le va sprijini lupta 
cu autorităţile locale. Aceasta fusese de altminteri şi motivaţia 
ascunsă a actului unirii cu Roma. În realitate, presiunea nobilimii a 
dus la neaplicarea în practică a celei de a doua Diplome leopoldine 
(1701) şi la menţinerea românilor îh situaţia de naţiune tolerată, 
fără nici un fel de drepturi politice. Singurul avantaj imediat al unirii 
a fost ameliorarea situaţiei economice a clerului unit; faţă de marile 
speranţe puse în unire, aceasta era desigur foarte puţin. 

Din punct de vedere social, structura populaţiei transilvane nu 
se deosebea prea mult de cea existentă în Principate; la inceputul 
veacului al XVIII-lea, țărănimea reprezenta circa 93% din popu- 
laţie, nobilimea circa 4%, orágenimea circa 3%; 73% din locuitori 
erau iobagi, un procent mult mai ridicat decit în Principate unde 
numărul ţăranilor neclăcaşi a rămas însemnat pină la începutul vea- 
cului al XIX-lea. Nobilimea, precumpănitor maghiară, era şi ea mai 
numeroasă decit boierimea inoldo-valahá. La 1784 - 1787, după sta- 
tistici austriece, din cei 2 489 147 de locuitori ai Principatului (in- 
Clusiv Banatul, Crişana şi Maramureşul) românii reprezentau 
63,5%, maghiarii 24,1%, saşii şi şvabii 12,4%. 

Persecutiile religioase împotriva ortodocşilor, precum şi siste- 

mul mai perfecţionat al iobăgiei austro-ungare au făcut ca mulţi 
români ardeleni să fugă peste munţi în Moldova şi Ţara Româ- 
nească, unde boierii în căutare de braţe de muncă îi primeau intot- 
deauna bine şi unde domnia acorda-coloniştilor însemnate privilegii 
fiscale. Ca şi în veacul al XVII-lea, emisarii boierilor umblau destul 
de frecvent prin satele ardelene în vederea unor astfel de recrutări, 
o acţiune pe care autorităţile austriece au căutat s-o oprească nu o 
- dată. In 1746, Maria Tereza a instituit o comisie care să cerceteze 
cauzele acestei emigrări peste muri, iar autorităţile de frontieră au 
primit ordin s-o împiedice. Cu toate acestea, mişcarea de populaţie 
dinspre Transilvania înspre Principate nu a modificat în chip 
esenţial raportul dintre cele trei etnii, numărul celor care s-au sta- 
bilit in Moldova şi Tara Românească fiind totuşi redus, nedepăşind 
pentru perioada. 1739 - 1831 cifra de 60 000 de suflete. În 1832, 
catagrafia Țării Româneşti înregistra 225 sate de "unguri", adică de 
săteni veniţi din "ţara ungurească”. 

În absenţa unei nobilimi naţionale, conducerea luptei românilor 
pentru drepturi politice a fost asumată mai ales de cler. Vreme de 
aproape un sfert de veac, ea a fost dominată de impunătoarea figură 
a lui Inochentie Micu-Clain, episcop unit (1728 - 1751), baron al 
imperiului şi membru al dietei Transilvaniei; în zeci de memorii el 
a cerut includerea românilor între "naţiunile" recunoscute de con- 
stitutia ţării şi abolirea statutului de tolerati în care-i aduseseră cele 
trei naţiuni regnicolore, nobilimea maghiară, secuii şi patriciatul 
săsesc. Influențat de Hronicul lui Dimitrie Cantemir, episcopul a 
insistat în repetate rînduri asupra drepturilor istorice ale românilor 
în Transilvania, drepturi decurgind din originea romană şi din exis- 
tenta lor continuă din cele mai vechi timpuri pe teritoriul Principa- 
telor. Activismyl său politic a sfirşit însă prin a nemultumi Viena; 
episcopul a fost forţat să se exileze la Roma, locul său fiind luat de 
clerici cu vederi mai puţin radicale, dispuşi să vorbească, pentru 
moment cel puţin, numai,în numele unitilor, şi nu al poporului 
român în general. à 

Domnia luminată a împăratului Iosif al II-lea a trezit multe spe- 
rante în țărănimea română, ale cărei condiţii de existenţă cunoscu- 
seră o continuă inráutátire; renta in muncă de o zi pe sáptáminá, 
fixată in 1514, crescuse la mijlocul veacului al XVIII-lea la 4 zile pe 
săptămînă pentru iobagii lucrind cu braţele, la 3 zile pentru iobagii 
Iucrind cu vitele şi la 2 zile pentru jeleri; aceasta înseamnă că robota 

unui iobag se putea ridica la 208 zile pe an, un cuantum care explică 
de ce unii ţărani preferau să-şi lase satele şi să fugă în Principate, 
unde ea nu depăşea niciodată 12 zile. Într-un asemenea context, 
spusele moţului Horia, căruia împăratul i-ar fi promis ajutor şi spri- 
jin împotriva nobililor, au fost uşor crezute de ţărani; in octombrie 
1784, ei au răsculat Apusenii, încercînd să-şi facă singuri dreptate, 
în numele împăratului. Promisiunile false au devenit repede progra- 
mul răscoalei; Horia a cerut desfiinţarea nobilimii, împărțirea 
páminturilor, plata impozitelor de către toţi locuitorii. În noiem- 
brie, la tratativele cu trimişii imperiali, s-au adăugat desfiinţarea 
iobăgiei şi recunoaşterea drepturilor românilor de a se înrola in 
regimentele de grăniceri. În tot acest timp, răscoala a cuprins intrea- 
ga Transilvanie imbrácind un singeros caracter de jacquerie; i-a pus 
capát in decembrie doar venirea iernii $i prinderea prin trádare a lui 
Horia, Cloşca şi Crişan. 

Tragerea pe roată a lui Horia şi Cloşca a avut loc in public, in 
prezenţa a sute de ţărani aduşi special pentru intimidare şi 
învăţătură de minte. Răscoala nu a trecut totuşi fără urmări, în au- 
gust 1785, o patentă imperială desfiinţa in mod oficial iobăgia in 
Transilvania; ca şi in Principate însă, reforma nu a îmbunătăţit decit 
parţial condiţia ţărănimii; robota a rămas apăsătoare, între două zile 
pe săptămină, deci pină la 156 de zile anual, dijmele au continuat să 
micşoreze cu o zecime toate produsele ţărăneşti. Fără pămînt, liber- 
tatea personală acordată de impárat s-a dovedit a fi prea puţin pen- 
tru a schimba în mod radical condiţia ţărănimii. 

Pe patul de moarte, în 1790, de teama revoluţiei ftanceze şi sub 
puternica presiune a nobilimii conservatoare, impăratul şi-a anulat 
toate reformele, cu singura excepţie a edictului de toleranţă şi a 
patentei de desființare a iobăgiei. Dieta Transilvaniei şi "naţiunile" 
regnicolore şi-au primit inapoi cele mai multe din drepturile pe care 
Viena şi le insugise pe vremea despotismului luminat. În confuza 
atmosferă politică ce a urmat morţii împăratului, românii tran- 
silvăneni au socotit util să-şi prezinte din nou revendicările şi pro- 
gramul; în martie 1791 ei au înaintat Vienei Supplex Libellus Vala- 
chorum, lungă şi patetică pledoarie in favoarea drepturilor popu- 
latiei majoritare a Principatului. 

Supplex-ul nu reprezintă un punct de vedere sau revendicări ori- 
ginale, aproape toate ideile sale se regăsesc în memoriile episcopu- 
lui Clain: şi afirmarea originii romane şi teoria continuității şi cere- 


102 . 


Tea de a trece românii între naţiunile regnicolore şi egalitatea stări- 

lor române cu stările corespunzătoare ale celorlalte trei naţiuni şi 
cererea de abolire a statutului de toleraţi. În aparenţă, Supplex-ul 
este un text destul de nemodern, el nu propune schimbarea sistemu- 
lui, ci doar lărgirea sa prin includerea şi a românilor; în practică însă, 
acceptarea acestor cereri ar fi dus foarte repede la modificarea ra- 
porturilor de forţe şi la trecerea puterii în mina naţiunii majoritare. 
Viena a refuzat de aceea să primească memoriul şi l-a trimis dietei 
transilvane, unde a fost respins cu indignare. Strádaniile unui secol, 
incepute prin actul unirii, incoronate prin prezentarea Supplex-ului, 
s-au dovedit a fi zadarnice. Din punct de vedere economic, starea 
ţărănimii era mai grea ca oricind; din punct de vedere religios, 
românii erau mai dezbinaţi ca orişicînd, împărţiţi între o biserică 
ortodoxă şi una unită. În fond, pentru români, regimul european 
austriac, cu redingotă şi perucă, s-a arătat a fi tot atit de neprielnic 
ca şi regimul oriental fanariot, cu giubea şi calpac. 


6. REFORMĂ ŞI REVOLUŢIE 


Absolutismul luminat. Cuvintele aspre pe care cei mai mulţi 
dintre páminteni le-au avut pentru fanariotism nu trebuie să ne facă 
să credem că domnii investiţi de sultani după 1711/1716 ar fi fost 
doar simple unelte primitive ale padişahului, lipsite de orice cultură 
şi preocupaţi numai de grabnice ciştiguri materiale; unii au fost 
într-adevăr astfel, dar alături de ei întilnim şi domni care, fără să-şi 
uite interesul şi nevoia de galbeni, au încercat totuşi să cirmuiască 
cu înţelepciune, intelegind că, în fond, buna stare a ţării nu poate fi 
decit în folosul şi al cirmuitorului. Influenţaţi de ideile epocii lumi- 
nilor si de modelele europene ale despotilor luminaţi, ei au căutat 
să introducă şi în Principate reforme sociale şi administrative mo- 
dernizate, care să întărească puterea centrală, să ordoneze adminis- 
traţia şi să aducă turbulenta boierime páminteaná sub ascultarea 

"domniei. Un astfel de despot luminat a fost Constantin Mavrocor- 
dat, ale cărui numeroase domnii, 6 în Ţara Românească, 4 în Mol- 
dova, au acoperit răstimpul dintre 1730 şi 1769. 

Om de carte, fecior şi nepot de principi cărturari, înconjurat de 
secretari apuseni şi de sfetnici iezuiţi, influenţat de cărţile celebrei 
sale biblioteci pe care mai tirziu va încerca s-o cumpere regele 
Franţei, Mavrocordat a introdus înte 1740 şi 1749 un şir de tipice 
reforme iluministe; îngrijorat de fuga locuitorilor de pe moşii ca 
reacţie a mulţimii dărilor şi a apăsării fiscale, el a unificat sistemul 
de impunere, introducind o dare fixă, ridicată de patru ori pe an; a 
desfiinţat numeroase dări indirecte cum ar fi pogonăritul şi văcări- 
tul; a îngrădit abuzurile fiscale, desfiintind între altele răspunderea 
colectivă a satelor. Toate aceste reforme erau în chip evident menite 
a introduce un climat de stabilitate fiscală şi a preveni viitoarele 
spargeri de sate. Aceasta însemna implicit creşterea numărului de 
contribuabili şi mărirea veniturilor domniei. 

Alte reforme au fost introduse în organizarea judecătorească şi 

administrativă, urmărind crearea unui climat de mai mare ordine şi 
eficienţă; pentru prima dată, dregătorii au început a primi lefuri, în 
locul vechiului sistem al havalelelor; judeţele şi ţinuturile au fost 
încredințate unor ispravnici, direct răspunzători faţă de domnie. În 
sfirşit, în 1746 şi 1749, Mavrocordat a desfiinţat şerbia în ambele 
Principate justificindu-şi reforma cu argumente luate din arsenalul 
iluminismului european, deşi motivele ei reale erau de natură fis- 
cală, nu umanitară. 

Dornic a-şi vedea numele lăudat de Europa, Mavrocordat şi-a 
publicat reformele din 1740 - 1741 in Mercure de France (1741) sub 
pomposul titlu de Constitution; ca in cazul celor mai multi despoti 
luminaţi europeni însă, reformele se vor dovedi a fi de scurtă du- 
rată, insuficient de temeinice pentru a rezista atit asaltului boierimii 
cit şi presiunilor financiare ale Porții. Nevoia de bani îl va face să 
renunţe la darea fixă, să mărească numărul sferturilor şi să 
înmulțească din nou dările indirecte. Instabilitatea politică, deter- 
minată în primul rînd de cauze externe, a făcut centralizarea puterii 
imposibilă. Boierimea a fost slăbită de reforma dregătorilor şi de 
desfiinţarea vechii organizări militare a Principatului, dar puterea ei 
a rămas totuşi mare şi greu de controlat. Întărirea puterii în dauna 
nobilimii, visul atitor despoti luminaţi, nu s-a putut realiza decit in 
parte. Cînd a murit în 1769, lovit peste cap de un oştean al ţarului, 
cele mai multe din reformele sale erau deja abandonate. 

Nici un alt domn fanariot nu a încercat cu atita insistenţă să 
introducă reforme în viaţa socială şi politică a Principatelor. Cei mai 
mulţi au căutat să reformeze sistemul fiscal, dar haoticele şi mereu 
crescutele cereri de bani ale Porții nu i-au lăsat niciodată răgazul de 
timp punerii lor în practică. Nici reforma aparatului administrativ 
n-a putut fi pusă în lucrare, deşi n-au lipsit nici ideile şi nici iniţiati- 
vele; la 1821, aparatul de stat moldovenesc şi valah nu se deosebea 
în liniile sale esenţiale de cel din vremea lui Cantemir şi Brincovea- 
nu. 

Singurul domeniu în care despotismul luminat fanariot a dat 
oarecare roade a fost acela al codificării legislative şi al alcătuirii de 
coduri moderne. Codurile laice ale veacului al XVII-lea, Cartea 
românească de învăţătură (1646), Pravila de la Govora (1652), 
Îndreptarea legii (1652), bazate pe obiceiul pămîntului, pe izvoarele 
romano-bizantine şi pe scrierile italianului P. Farinacius, nu mai 

 reflectau decit incomplet noile realităţi sociale şi juridice. Cu toate 
acestea, iniţiativa înlocuirii lor a apărut abia în a doua jumătate a 

veacului al XVIII-lea cînd, la îndemnul domnilor Ştefan Racoviţă 
(1764 - 1765), Scarlat Ghica (1765 - 1766) şi Alexandry Ipsilanti 
(1774 - 1782), juristul Mihai Fotino a alcătuit trei proiecte de co- 
duri (între care şi unul agrar), nepuse însă în aplicare din cauza 
caracterului lor prea apăsat bizantin, nepotrivit realitátilor locale. 
Primul cod fanariot se va tipări totuşi peste citiva ani (1780), redac- 
tat de acelaşi Fotino, din iniţiativa lui Vodă Ipsilanti; Pravilniceasca 
condica, cum a fost el numit, se va aplica in Tara Românească piná 
în preajma revoluţiei lui Tudor Vladimirescu cînd va fi inlocuit de 
legiuirea lui Caragea (1818). 

Primele două decenii ale veacului al XIX-lea au fost ani de febri- 
le iniţiative legislative, unele rămase doar în stare de proiect, ca de 
pildă încercarea lui Alexandru Moruzi de a alcătui un complet cod 
civil (1804 - 1806), altele aplicate doar cîțiva ani, spre pildă Manua- 
lul de legi al lui Alexandru Donici (1814); altele, în sfirgit, adoptate 
şi aplicate apoi cu succes vreme îndelungată chiar şi după căderea 
regimului fanariot. 

Atit Codul Callimachi (1817) cit şi Legiuirea Caragea (1818) s-au 
alcătuit din iniţiativa ultimilor doi penultimi domni fanarioți, Scar- 
lat Callimachi în Moldova şi loan Caragea în Ţara Românească, de 
către jurişti de profesie, cu temeinică pregătire teoretică; în Moldo- 
va, principalul autor a fost braşoveanul Christian Flechtenmacher, 
în Ţara Românească, influenţa precumpănitoare a avut-o Nestor 
Craiovescu. Codul moldovenesc este aproape în întregime bazat pe 
codul civil austriac din 1811; ambele legiuiri sint de asemenea tribu- 
tare codului lui Napoleon. Atit de mindru a fost Scarlat Callimachi 
de opera sa legislativă încît a dăruit unul din primele exemplare 
tipărite rectorului Universităţii din Oxford. Codurile s-au dovedit a 
fi într-adevăr folositoare, ele aplicindu-se neîntrerupt piná in 1865; 
au fost probabil implinirea cea mai de durată a despotilor luminaţi 
fanarioți, una din puţinele pe care partida naţională victorioasă la 
1821 nu a dorit s-o înlăture. 

"Nici un lucru nu este mai drept si mai cu cale la datoria domni- 
lor cărora li s-au încredinţat de la Dumnezeu stápiniri, decit folosul 
Obstei", scrie Alexandru Ipsilanti, domn al Ţării Româneşti (1774 - 
1782) şi al Moldovei (1786 - 1788), unul din cei cîțiva fanarioți care 
s-au vrut nu numai despoti, dár şi luminaţi. Din nefericire şi pentru 
ei si pentru ţară, de cele mai multe ori aceasta s-a dovedit a fi o 
iluzie; puterea nu le venea de la Dumnezeu, ci de la padişah, cum de 
altfel avea s-o cunoască şi Ipsilanti însuşi, ucis din simplă bănuiată 
de necredintá in 1807. Cu astfel de suzerani, luminile celor citiva 

domni fanarioți luminaţi au fost repede stinse de despotism; stápini- 
rea otomană, fie şi indirectă, ca in cazul Principatelor, nu ingáduia 
nici o altă formă de guvernare. 

Reformismul boieresc. Conflictul dintre domnia fanariotă şi bo- 
ierimea páminteaná a dominat cu tărie întreaga politică internă a 
Principatelor între 1711 şi 1821. Lupta dintre "greci" şi "români" nu 
trebuie înţeleasă în sens strict etnic, uneori boieri neaoşi au susţinut 
interese străine, alteori boieri greci de origine s-au aflat la conduce- 
rea partidelor pámintene. Conflictul dintre cele două partide a fost 
politic, nu etnic, învirtindu-se în jurul problemei puterii, a statutului 
Principatelor, a raporturilor cu Constantinopolul. Avindu-şi baza 
puterii la Stambul, impuşi şi menţinuţi în scaun de turci, fanarioţii 
au fost în chip firesc fideli sultanului, legaţi de patriarhia ecumenică 
şi ostili oricărei politici care ar fi scos Principatele din zona de in- 
fluenţă si de civilizaţie a Porții. Pe de altă parte, marea boierime, 
îndepărtată de la putere, condusă şi compusă în mare parte de ur- 
maşii învinşilor de la 1711/1716, s-a aşezat în chip hotărit pe o po- 
zitie anti-fanariotă, singura care i-ar fi îngăduit revenirea la plutire. 
Conflictul dintre cele două grupări va dura mai bine de un secol, 
încheindu-se la 1821, graţie unui norocos concurs de împrejurări 
internationale abil folosite, cu victoria partidei pámintene. 

Mişcările anti-fanariote au început încă din 1716, cind muntenii 
şi l-au ales domn pe Gheorghe, feciorul lui Şerban Cantacuzino; un 
an mai tirziu, fanariotizatul moldovean Mihai Racoviţă a reprimat 
cu multă greutate o răscoală anti-grecească spijinită de austrieci. De - 
acum înainte, moldovenii vor complota necontenit pină la 1739, 
îndemnați de nepoţii lui Dimitrie Cantemir şi de ruşi, în Tara 
Românească, un alt Racoviţă, fanariot român, nu va putea infringe 
opoziţia marii boierimi in 1753 decit trimitind pe cei mai îndirjiţi 
complotişti într-un depărtat exil cipriot. Conduşi de Manolache 
Bogdan şi de Ioniță Cuza, sprijiniți şi de masonii care tocmai îşi 
făcuseră apariţia la laşi, moldovenii vor unelti din nou in 1778. Cele 
două căpetenii isi vor pierde capetele, alti boieri vor lua din nou 
drumul exilului pe la minástiri. Relaţiile domniei cu boierimea au 
fost încordate aproape fără încetare în ultimele două decenii ale 
epocii fanariote, cînd comploturile s-au ţinut lanţ (1813, 1816, 1818, 
1820), iar virfurile partidei naţionale au avut de mai multe ori parte 
de arestări şi exilări (Grigore Ghica, Constantin Bălăceanu, Con- 
stantin Filipescu). Otrăvirea lui Alexandru Suţu (ianuarie 1820) nu 

s-a făcut desigur fără amestecul boierimii, ai cărei conducători, cei 
trei mari bani, Grigore Ghica, Grigore Brincoveanu şi Barbu 
Văcărescu, îl însărcinaseră deja pe Tudor Valdimirescu cu organi- 
zarea răscoalei nationale; o lună mai tirziu, conduşi de Iordache 
Rosetti-Rosnovanu, moldovenii vor profita pentru a-l forţa pe Mi- 
hail Suţu, ultimul domn fanariot, să părăsească ţara. 

Au fost perioade în care protipendada a avut parte de putere; pe 
timpul numeroaselor războaie creştino-otomane, domnii se retrá- 
geau de regulă pe la serhaturi, lásind cirmuirea in mîna divanurilor. 
Astfel au stat lucrurile în 1736 - 1739, 1769 - 1774, 1787 - 1792, 1806 
- 1812. De fiecare dată, boierii şi-au expus programul de guvernare 
în importante texte, semnificative pentru orientarea lor politică şi 
direcţia pe care voiau să îndrepte ţara. Între altele, mai importante 
au fost convenţia moldo-rusă din 1739, memoriile muntene şi mol- 
dovene din 1769, 1772 şi 1774, programul divanului muntean din 
1791, proiectele moldovene de reformă din 1802, 1807 şi 1810, vio- 
lentul memoriu anti-grecesc al boierimii muntene din 1811, memo- 
riile moldovene din 1817 - 1818. 

Principala preocupare a programelor pámintene a fost problema 
formei de guvernămint a Principatelor; între 1716 şi 1821, boieri- 
mea a cerut de 40 de ori înlocuirea fanarioţilor cu domni aleşi de 
ţară, repetindu-şi cererea la Constantinopol, Petersburg, Viena sau 
Paris aproape stereotip, ori de cite ori înlăturarea domnilor străini 
lise părea probabilă sau posibilă; este limpede că ea a fost tot timpul 
ostilă oricărui tip de absolutism fanariot, luminat sau nu, şi că 
reciştigarea puterii politice a fost cheia de boltă a programului său 
politic pînă la 1821. 

Nu toate proiectele de reformă erau însă de acord asupra celei 
mai potrivite forme de guvernámint pentru Principate. În 1769, de 
pildă, partida naţională, condusă de mitropolitul Gavril Callimachi 
al Moldovei, ar fi dorit instaurarea unei republici aristocratice con- 
duse de 12 mari boieri, cu largi puteri legislative şi judecătoreşti; 
administraţia directă, deci puterea executivă, ar fi fost lăsată boieri- 
mii mici şi mijlocii. Proiectul prevede de asemenea adoptarea de 
pravile, cu caracter de act fundamental, reforme în economie, cul- 
tură şi in sistemul dregátoresc; un proiect similar a propus Dumitra- 
che Sturza prin al sáu Plan, sau formă de oblăduire republiciască 
aristo- dimocraticească (1802), puterea executivă ar fi revenit unui 
divan compus din boierii veliti, cea judecătorească unui alt divan 

alcátuit din boierii de treapta a doua, cea legislativá ambelor divane 
reunite. Sturza mai propunea infiintarea unui al treilea divan, ales 
din toate categoriile sociale cu atribuţii mai ales fiscale. 

Alte proiecte ar fi preferat instaurarea unui stat boieresc cu 
menţinerea unei domnii "mărginite"; la 1782, de pildă, programul 
intitulat Unirea boierilor pămînteni îşi propunca să vegheze ca nici 
un domn, moldovean sau fanariot, să nu vatáme "cinstea boierimii 
şi folosul patriei şi cu toţii fátis si nefăţiş să stăm la datorie ca să se 
dea dreptăţile şi pronomiile statului boieresc şi patriei”. Marele vis- 
tier Iordache Rosetti-Rosnovanu a scris in 1817 - 1818 nu mai puţin 
de 8 proiecte de reformă, propunind instaurarea unui regim politic 
în care domnia să fie un simplu organ de supraveghere şi control, 
puterea reală trecînd în mîna unei Adunări Obşteşti şi a unui divan 
controlat de boierime. 

Ideea de stat nobiliar nu era deloc nouă, lupta dintre autoritatea 
centrală şi clasa boierească străbătuse întregul veac al XVII-lea, ea 
imbracă însă acum o semnificaţie nouă, deoarece reprezenta înfrun- 
tarea pentru putere dintre o boierime naţională şi o domnie repre- 
zentind interese străine. Din punct de vedere social, programele 
boiereşti nu aduceau nimic nou, situaţia ţărănimii nu era uşurată, 
pentru sate exploatarea păminteană putea fi tot atit de grea ca şi cea 
fanariotă; din punct de vedere al ţării însă, punerea lor în practică ar 
fi însemnat un mare pas înainte, ar fi limitat stoarcerea bogățiilor ei 
de către străini, deschizind calea progresului economic şi social. 
Aceasta cu atit mai mult cu cît, spre deosebire de fanarioți ale căror 
existenţă şi interese erau strins legate de Poartă, programele 
pámintene amintite au militat toate pentru independenţă sau, a- 
tunci cind revendicarea acesteia nu era posibilă, pentru o întărită 
autonomie. 

Epoca revoluțiilor. Prelungitele ocupaţii militare austro-ruse, 
cea dintre 1769 - 1774, cea dintre 1787 - 1792, au contribuit mult la 
fisurarea zidului pe care fanarioţii se străduiseră să-l ridice in jurul 
ţării pentru a o feri de influenţa ideilor europene. După 1774 mai 
ales, bibliotecile boierilor se umplu cu cărţi de factură iluministă, iar 
francmasonii, dovediti la Bucureşti încă din 1743, alcătuiesc, in 
1772, la Iaşi, sub influenţa ofiţerilor ruşi, o primă lojă masonică. 
Patriarhia ecumenică i-a anatemizat, domnii, Mavrogheni în spe- 
cial, li-s-au opus cu îndirjire, ceea ce nu i-a împiedicat insă să se 
înmulțească şi să numere în rîndurile lor numeroşi boieri şi clerici 
înalţi, mulţi figuri de frunte ale partidei naţionale. 

Boierimea şi domnia au primit cu surprinzătoare simpatie izbuc- 
nirea revoluţiei franceze de la 1789 si nu au făcut nimic pentru a opri 
propaganda revoluţionară care se revársa in Bucureşti şi laşi sub 
ocrotirea consulilor francezi, a unor iacobini márturisiti, Hortolan 
de pildá, sau a altora care, asemenea lui Fleury, se láudau cá ar fi 
contribuit la cáderea lui Ludovic al XVI-lea. Amindoi vizitau frec- 
vent saloanele marilor boieri, in timp ce la lagi, spre indignarea 
consulatului rus, doctorul Ioan Piuariu Molnar recita versuri cu cir- 
culatie în satele ardelenesti, închinate lui Napoleon: "Bună parte 
nu-i departe, vin de grabă, ne fă dreptate”. De la Paris Talleyrand 
însuşi se îngrijea de trimiterea în Principate a buletinelor oficiale şi 
a proclamaţiilor împăratului; cu singura excepţie a perioadei cam- 
paniei din Egipt, domnii s-au arătat foarte interesaţi în stabilirea de 
relaţii cu Franţa, căreia îi trimiteau de altfel, prin ambasada de la 
Viena, o asiduă şi retorică corespondenţă. 

Este probabil că nici boierimea nici domnia nu făceau o prea 
limpede deosebire între republică şi imperiu; fanarioţii i-au cultivat 
pe francezi pentru că aceştia se aflau în bune relaţii cu Poarta şi 
pentru că sperau să-şi creeze un nou punct de sprijin în complicatul 
joc de influenţe de la Constantinopol. Boierimea pe de altă parte, 
influenţată de ideile de libertate naţională propagate atit de repu- 
blică cit şi de imperiu, idei care se potriveau atit de bine propriului 
ei program politic, a socotit că francezii o pot ajuta să scape de 
fanarioți şi să recucerească puterea. Ea a preluat însă numai o parte 
a mesajului revoluţionar, cel extern, ignorind în schimb cu totul 
aspectul său democratic de egalitate socială; ea a adresat numeroase 
memorii împăratului, în 1802, în 1807, în 1810 propunind foarte 
avansate reforme de natură politică, vorbind de independenţă, uni- 
re, progres national, dar lăsind la o parte orice măsură de reorgani- 
zare internă în folosul ţărănimii sau al clasei de mijloc. În chip destul 
de paradoxal, marea boierime a crezut că poate folosi influenţa fran- 
cezá pentru a scăpa de fanarioți, doar pus ale inlocui regimul cu 
propriul sáu stat nobiliar. 

Sfârşitul veacului al XVIII-lea a marcat şi trezirea la viaţa poli- 
tică a boierimii mici, mai liberală din punct de vedere filozofic şi 
dornică să joace un rol propriu în cirmuirea ţării, textele ei, ca de 
pildă manifestul adresat mitropolitului Moldovei Iacob Stamate 
(1796), insistă asupra necesităţii adoptării de reforme interne, ame- 

nintind cu ráscoala sau, cum o va face un pamflet din 1804, cu "cu- 
getul nesupunerii franţuzeşti”. Citiva ani mai tirziu, un alt manifest 
îşi exprimă mirarea că velitii "nu citesc gazete, altfel ar sti ce se 
petrece acum în Spania, la Neapole şi în alte ţări şi că privilegiile 
popoarelor cresc pretudindeni". Conflictul dintre boierimea mare, 
conservatoare, şi cea mică, liberală, ţinut în surdiná piná la 1821 de 
existenţa pericolului comun fanariot, va exploda cu putere după 
“înlăturarea acestuia, devenind principalul element al politicii inter- 
ne româneşti pînă spre mijlocul veacului al XIX-lea. 

Pámintenii nu trebuiau însă să privească pînă în Spania şi Italia 
pentru a vedea cum ideile noi de renaştere politică transformau 
viaţa popoarelor. Mai aproape de ei, în Serbia, se ducea din 1804 o 
aspră luptă de eliberare naţională, pe care şi domnii şi boierii au 
privit-o cu aprobare şi căreia i-au dat ajutor în bani şi provizii. 
Înfiinţarea Eteriei în 1814 a adus spiritul revoluţionar balcanic şi 
mai aproape de români, mulţi dintre boierii greci devenind membri . 
ai acestei organizaţii, al cărei scop mărturisit era eliberarea Balcani- 
lor de turci; se poate spune că, în ultimul deceniu al epocii fanariote, 
lumea creştină sud-est europeană cunoştea un proces de continuă 
radicalizare politică şi că o iminentă schimbare era aşteptată din 
diferite motive de aproape toate categoriile sociale. 

În acest context, marii boieri munteni Grigore Ghica, Grigore 
Brincoveanu şi Barbu Văcărescu, toţi trei vel-bani, avind deci ran- 
gurile cele mai înalte ale ţării, au hotărit organizarea unei răscoale 
care să redea Principatelor vechile privilegii încălcate de turci şi de 
fanarioți; alegerea lor pentru un conducător militar a căzut, proba- 
bil în decembrie 1820, pe slugerul Tudor Vladimirescu, mic boier de 
origine răzăşească şi fost comandant de panduri pe timpul războiu- 
lui ruso-turc de la 1806 - 1812. Slugerul avea deci experienţă mili- 
tară, se bucura de ocrotirea Rusiei, al cărei sudit era, se afla in 
strinse legături cu Eteria încă de pe vremea şederii sale la Viena şi, 
mai presus de orice, era cunoscut pentru ostilitatea şi răbufnirile 
sale anti-fanariote şi anti-turceşti; ca arendaş şi proprietar, ca zap- 
ciu, vátaf de plai si polcovnic de poterá, ca fost om de casă al boieri- 
lor Glogoveni, Vladimirescu se vădise un tipic reprezentant al noii 
clase în ascensiune, îmbogăţită din comerţul internaţional cu vite, 
deseori silnică faţă de ţărani, ambițioasă şi dornică să joace un rol 
politic: 

În decembrie 1820, Tudor a încheiat o înţelegere de colaborare 

militară cu Eteria, iar la 15 ianuarie 1821 cei trei mari bani l-au 
investit oficial si in scris cu conducerea ráscoalei: "te-am. ales sá 
ridici norodul cu arme gi sá urmezi precum esti povátuit", pentru ca 
"să se facă folos neamului creştinesc şi patriei noastre", o zi mai 
tirziu, aceiaşi trei boieri îi dădeau drept locotenent pe Dimitrie Ma- 
cedonski, făcînd şi mai explicit scopul întregii mişcări: "vremea do- 
rită... a sosit şi este cu putinţă cu ajutorul lui Dumnezeu de a ne 
mintui". Amindoi, Tudor şi Macedonski, au părăsit Bucureştii in 
noaptea de 17 spre 18 ianuarie 1821 cu o gardă dată de spătărie, 
marele spătar nu era altul decit Grigore Brincoveanu, îndreptin- 
du-se spre Oltenia spre a răscula pe panduri, la 18 ianuarie, la 
anunţul morţii domnului Alexandru Suţu, otrăvit probabil de ete- 
rişti, cei trei bani au preluat conducerea ţării proclamindu-se caima- 
cami; o zi mai tirziu, consulul rus Pini, la curent cu complotul, a 
recunoscut noua cirmuire. 

Programul migcárii, cunoscut sub numele de Cererile norodului 
românesc, deşi poartă data de 17 ianuarie, fusese redactat la Bucu- 
reşti încă din decembrie 1820; foarte anti-grecesc, el era în aparenţă 
indreptat împotriva fanarioţilor, nu a Porții; in realitate alungarea 
grecilor era doar primul pas pe calea cuceririi independenţei. Tudor 
însuşi avea să declare pandurilor că "pornirea aceasta e din porunca 
ţarului Alexandru al Rusiei şi priveşte nu numai mintuirea noastră 
ci şi a întregului neam grecesc... Noi vom înlesni trecerea prinţului 
Ipsilanti peste Dunăre ca să meargă spre mintuirea patriei sale. 
Ruşii ne vor ajuta ca să cuprindem cetăţile turceşti de la marginea 
Dunării ce sint în partea noastră şi apoi ne vor lăsa liberi şi inde- 
pendenti". Discursul lui Tudor dezvăluie cele două elemente esen- 
ţiale pe care se baza răscoala: alianţa cu Eteria şi convingerea cá 
Rusia va sprijini necondiţionat cele două mişcări anti-otomane. 

Evenimentele au luat însă o direcţie neaşteptată; ridicarea greci- 
lor şi a românilor venea chiar în clipa în care, adunaţi la Laybach, 
monarhii Sfintei Alianțe se consultau asupra modului de stăvilire a 
valului revoluţionar care străbătea Italia şi Spania. Ca întemeietor 
al conservatoarei alianţe de la Viena, Alexandru I nu putea sprijini 
pe fatá o răscoală împotriva unui monarh legiuit, chiar dacă simpa- 
tiile sale personale mergeau în acea direcţie. Este puţin probabil ca 
ţarul să fi dat vreodată eteriştilor altceva decit astiel de asigurări de 
simpatie; aceştia le-au luat însă drept promisiuni de ajutor şi le-au 
transmis astfel românilor. În a acest fel, întreaga ridicare de la 1821 

era întemeiată pe speranţe ce nu aveau cum să se împlinească; la 18 
februarie, consulatul rus de la Bucureşti il dezavua public pe Tudor, 
iar la 23 februarie, Capodistria însuşi îi retrăgea decorația, sudetia 
şi gradul de locotenent din armata rusă, toate obţinute pe timpul 
războiului de la 1806 - 1812. Citeva săptămini mai tirziu, de la Lay- 
bach, ţarul condamna şi răscoala lui Ipsilanti; în felul acesta, ete- 
riştii, Tudor şi marii boieri, care organizaseră răscoala, se vedeau 
lipsiţi de sprijinul pe care contaseră, de a cărui iminentá se autocon- 
vinseseră şi fără de care nu aveau cum ieşi Învingători din confrun- 
tarea militară cu otomanii. . 

Lăsaţi singuri, Tudor şi Ipsilanti şi-au măcinat repede putina 
încredere pe care o avuseseră unul în altul; românii se aliaseră cu 
eteriştii cu condiţia ca aceştia să treacă spre Grecia, un plan care 
acum nu se mai putea înfăptui. Rămas în țară, Ipsilanti şi-a instaurat 
conducerea asupra părţii de nord-est a Principatului, venind astfel 
in conflict cu pămintenii care nu înțelegeau să scape de fanarioți 
doar pentru a cădea sub cirmuirea eteristá. Între timp, Tudor a 
ocupat Bucureştii (21 martie), sechestrind la Belvedere o parte a 
marii boierimi şi conducind ţara aproape ca un domn, punindu-şi 
fund alb la calpac, în semn domnesc, şi luindu-şi titlul de "cirmuito- 
rul oştirilor ţării”. La 5 aprilie, el îşi reafirma ca principal scop "să 
ne mintuim ţara” şi lua măsuri de apărare militară a capitalei. 

Caracterul niişcării se modificase însă între timp în chip simţitor, 
elementul social tinzind să precumpănească asupra celui naţional. 
Tudor nu a urmărit ridicarea ţărănimii, măsurile sale nu au depăşit 
mărunte acţiuni de uşurare a birului; de cele mai multe ori el a 
căutat chiar să-i infrineze pe ţărani şi să-i apere pe boieri de al căror 
sprijin politic avea neapărată nevoie. Clăcaşii nu s-au mişcat de alt- 
minteri, lipsindu-l de baza de masă care ar fi dat poate mişcării un 
caracter de răscoală populară. Cu toate acestea, tensiunea socială 
era ridicată, după spusele unui arendaş contemporan, "nu pot să 
poruncesc rumânilor şi scăunaşilor deoarece nu sint cei dinainte... 
acum ei sint stăpini şi eu mă tem mai mult de ei"; "nimeni nu ne 
ascultá". 

Dezavuarea ţarului, accentuarea caracterului social al mişcării, 
precum şi iminenţa intrării trupelor turceşti in ţară au provocat fuga 
peste graniţă, in Transilvania, a celei mai mari părţi a boierimii, in 
frunte cu cei trei bani, Ghica, Văcărescu şi Brincoveanu; lăsat sin- 
gur, Tudor a încercat să iasă din criză apropiindu-se de turci, pre- 

zentindu-le migcarea ca avind un caracter strict anti-fanariot, in nici 
un fel ostil Portii; la 15 mai el părăsea Bucureştiul indreptindu-se 
spre nordul Olteniei, unde intenţiona să se întărească şi să stabileas- 
că o bază de rezistenţă piná la încheierea unei înţelegeri cu turcii. 
Bănuindu-i intenţiile, eteriştii au reuşit însă să-l prindă la Goleşti; 
acuzat de trădare, el a fost judecat în grabă de un tribunal eterist şi 
executat, în iunie, la Tîrgovişte. După moartea sa, în care răsculații 
n-au vrut să creadă multă vreme, pandurii s-au risipit, nevoind să 
lupte alături de Ipsilanti. În august, detaşamentele de eterişti vor fi 
complet nimicite de turci, în bătălia de la Drăgăşani. 

Programul maximal al răscoalei a rămas astfel neimplinit, dar 
foarte priceputa diplomaţie a boierilor a reuşit totuşi să obţină pen- 
tru ţară ciştiguri preţioase; in 1821 şi 1822 ei au redactat nu mai 
puţin de 75 de memorii şi proiecte de reformă, pe care le- au inaintat 
ruşilor, turcilor şi austriecilor, cerind recunoaşterea a numeroase 
drepturi naţionale şi, în primul rînd, reacordarea dreptului de a avea 
domni páminteni. [n septembrie 1822, Poarta a acceptat înlocuirea 
fanarioţilor numindu-l pe Grigore al IV-lea Ghica domn al Ţării 
Româneşti şi pe Ioniță Sandu Sturdza domn al Moldovei. 

Perioada cuprinsă între răscoala de la 1821 şi adoptarea Regula- 
mentelor Organice a fost probabil una din epocile cele mai intere- 
sante din istoria modernă a Principatelor. Contemporanii s- au lăsat 
prinşi de frenezia speranţei, de nădejdea innoirilor, au socotit că 
suferinţele lor şi ale ţării au încetat; "Iată dreptatea; iată veacul cel 
ináurit', exclama Ionică Tăutu, dînd glas sentimentului generalizat 
de încredere i în viitor. Între 1821 şi 1830, muntenii şi moldovenii au 
redactat zeci de memorii şi proiecte de reformă, de apeluri şi procla- 
matii, discutind în fel şi chip modul in care trebuie ctitorită epoca 
anunţată de P. Mumuleanu cu formula "fraţilor simpatrioti, un veac : 
nou ni s-a ivit”. 

Veacul nu era însă de aur pentru toţi locuitorii, pentru ţărani 
mai ales, al căror trai nu se imbunátátise peste noapte doar prin 
simpla înlocuire a fanariotilor cu páminteni. Cit priveste boieri- 
mea, ea s-a scindat după 1821 in două tabere rivale şi dugmane, 
fiecare tintind a monopoliza puterea si a cirmui in potrivire cu vi- 
ziunea sa politică. Conflictul ideologic şi politic dintre marea şi mica 
boierime va deveni de aici înainte un element permanent al scenei 
politice româneşti, atit conservatismul cit şi liberalismul veacului al 
XIX-lea trăgindu-şi originile din lupta de idei a acestei perioade. 

Înfruntarea dintre cele două partide a îmbrăcat o formă acută cu 
deosebire în Moldova unde, profitind de fuga peste graniţă a marilor 
boieri, domnitorul Ioniţă Sandu Sturdza s-a înconjurat de mici bo- 
ieri novatori dornici a reforma ţara după principiile carbonare ex- 
puse de I. Tăutu în a sa Constituţie a celor 77 de ponturi (1822), 
cunoscută şi sub numele de Constituţia cărvunarilor, proiectul pro- 
punea introducerea în Moldova a unui regim constituţional, bazat 
pe separarea puterilor, pe reformarea şi modernizarea adminis- 
traţiei; propunea de asemenea numeroase măsuri de incurajare a 
industriei, agriculturii, comerţului, de dezvoltare a oraşelor. Regi- 
mul lui Tăutu era departe de a fi un regim reprezentativ, puterea 
politică era lăsată încă în mina boierimii. Dar cărvunarii dădeau 
termenului un sens foarte larg, clasa lor boierească includea multe 
elemente burgheze şi intelectuale şi excludea practic de ia conduce- 
re vechea protipendadă; nu e de mirare deci că aceasta a atacat 
constituţia lui Tăutu în numeroase scrieri, învinuind-o de spirit re- 
volutionar, de anarhism, de dorinţa de a răsturna legiuita ordine 
socială; chiar şi Grigore al IV-lea Ghica, domnul Ţării Româneşti, 
s-a alăturat acestui cor de acuzaţii, declarind ideea de "constituţie... 
şi formă de guvernámint reprezentativă” drept nepotrivită şi "ridi- 
colá". Cu toate acestea, el a convocat in 1827 o comisie pentru 
pregătirea unui regulament fundamental, în fond a unei constituţii. 

Ocupaţia militară otomană a Principatelor a durat pină la 1826 
şi în asemenea condiţii reorganizarea administraţiei s-a dovedit a fi 
greu de împlinit; cei doi principi au incercat în repetate rinduri să-şi 
manifeste autonomia, în 1824 de pildă au încercat să refacă armata 
păminteană desfiinţată de fanarioți in 1741, dar aproape toate 
iniţiativele le-au fost oprite de turci; stinjenitoarea prezenţă şi in- 
fluenta otomană nu au luat sfirşit decit prin convenţia de la Akker- 
man (1826), care promitea Principatelor o reală autonomie şi 1e 
permitea să purceadă la reorganizarea lor internă; după mai puţin 
de doi ani, ele erau însă din nou ocupate, de astă dată de ruşi, sub a 
căror stápinire vor rámine pină in 1834. 

Rázboiul ruso-turc de la 1828 - 1829, incheiat prin pacea de la 
Adrianopol, a avut insemnate urmári pentru ţară, aşezind relaţiile 
ei cu Poarta pe baze cu totul noi, intárindu-i autonomia, desfiintind 
raialele şi monopolul comercial turcesc, scoţindu-le practic, cu ex- 
ceptia unui modest tribut, din sfera de dominație politică şi econo- 
micá a Imperiului. Tratatul prevedea de asemenea reorganizarea 

neintirziatá a administratiei lor interne pe temeiul unor Regula- 
mente Organice; consiliile de redactare şi-au început lucrul înainte 
chiar de sfirşitul războiului înaintindu-şi apoi proiectul, spre apro- 
bare, la Petersburg; după cîteva luni de dezbateri in Obstestile 
Adunări Extraordinare de Revizie de la Bucureşti şi laşi (1831), 
Regulamentele au intrat în vigoare la sfirşitul anului 1831 în Ţara 
Românească, la 1 ianuarie 1832 în Moldova. 

Regulamentele Organice reprezintă o curioasă şi eclectică primă 
constituţie românească, punind alături de principii generale, referi- 
toare Ja organizarea societăţii, la forma sa de guvernámint, la struc- 
tura socială, tot felul de articole privind mărunte probleme de admi- 
nistraţie şi organizare; Regulamentul Țării Româneşti avea 371 de 

“articole, cel al Moldovei 425, multe inspirate de cele peste 100 de 
proiecte redactate în deceniul premergător punerii lor în aplicare. 
Prevederile instituţionale erau fără îndoială noi şi modernizatoare: 
introduceau un regim de domnie constituţională, în care autoritatea 
principelui era contrabalansată de o Adunare Obştească cu largi 
atribuţii legislative şi de control ; introducea separarea deplină a 
puterilor, un principiu nou în viaţa politică a Principatelor; unifor- 
miza şi moderniza administraţia, adopta numeroase măsuri de sti- 
mulare a economiei, cum ar fi libertatea comerţului intern şi inter- 
naţional; punea ordine în regimul. impozitelor, înlocuind vechiul 
haos fiscal cu o dare unică numită capitatie. 

Multe măsuri de modernizare se opreau însă la jumătate; boieri- 
mea răminea scutită de dări, domnia era constituţională, dar 
adunările nu erau şi reprezentative, fiind alcătuite aproape numai 
din boieri; iar relaţiile agrare erau restructurate, în ciuda bunelor 
intenţii arătate de Kiseleff, in defavoarea ţăranilor. 

Din punct de vedere extern, principala schimbare introdusă prin 
tratatul de la Adrianopol, legiferată apoi de Regulamente, a fost 
introducerea protectoratului rusesc. Sultanul a rămas suzeranul no- 

„minal, dar adevăratul stápin al Principatelor a devenit ţarul. In- 
fluenţa rusă a crescut şi mai mult prin introducerea în Regulamente, 
în ciuda opoziţiei Adunărilor Obşteşti, a aşa-numitului “articol 
adiţional”, care dădea dreptul Petersburgului să se opună oricărei 
reforme interne dacă o socotea în defavoarea Rusiei. Ca urmare 
Regulamentele au început a fi privite de români ca un instrument 
de amestec rusesc în treburile interne ale ţării, în acelaşi timp, pen- 
tru țărănime şi burghezie, ele erau un instrument de dominare al 

marii boierimi. De aceea, cu trecerea anilor, elementele negative ale 
acestor prime constituţii româneşti au început să precumpáneascá 
asupra celor pozitive. La 1848, revoluționarii le-au denunţat cu pa- 
siune ca un obstacol în calea progresului şi apoi le-au ars în piaţa 
publică." 

Cu toate acestea, meritele Regulamentelor sint de netăgăduit; 
părtinitoare cum erau, ele au reprezentat totuşi acte fundamentale 
cu caracter constituţional cum nu existau în nici unul din marile 
imperii autocrate vecine. În numai cîțiva ani, ele au readus pe 
români în lumea nouă, imperfectă dar totuşi europeană, de care 
epoca fanariotă ii tinuse despărțiți mai bine de un secol. La 1848, ele 
deveniseră în adevăr o piedică pentru progresul social şi politic al 
ţării la 1831 însă ele fuseseră un prim pas firesc şi necesar spre 
modernitate. 


7. ILUMINISMUL ŞI CONŞTIINŢA NAŢIONALĂ 


Între Orient şi Occident. Veacul al XVIII-lea reprezintă o pe- 
rioadă de ruptură a contactelor cu Europa, de intreruper: a frecven- 
telor legături pe care clasele conducătoare şi cărturarii le avuseseră 
pînă atunci cu restul continentului. Textele de la inceputul secolului 
nu fac încă nici o deosebire între Principate şi Europa, Balcanii nu 
rámin în afara zonei de civilizaţie europeană, în ciuda stăpinirii oto- 
mane; pentru Cantemir, de pildă, ţara sa se asemăna în ceea ce 
priveşte trăsăturile esenţiale cu "neamurile de frunte din Europa” şi 
nici unul din contemporanii săi nu şi-ar fi închipuit că o călătorie în 
Polonia, Ungaria sau Austria însemna o intrare în altă zonă de cul- 
tură şi civilizaţie. 

Epoca fanariotă a rupt acest sentiment de comunitate pe care îl 
avuseseră cărturarii veacului al X VII-lea faţă de Europa; noul regim 
politic, reprezentantul unui suveran ostil puterilor creştine nu nu- 
mai din punct de vedere politic ci şi din acela al modului de viaţă, a 
făcut contactele directe dificile, a privit cu suspiciune pe cei care le 
mai intretineau, le-au restrins la un mic cerc de demnitari, a căror 
fidelitate putea fi uşor controlată. De altminteri, chiar şi contactele 
fanarioţilor cu europenii erau văzute cu neincredere de Poartă; cind 
feciorii lui Alexandru Ipsilanti au plecat fără ingáduin(á la Viena 
(1782), domnitorul şi-a părăsit de indată tronul, ştiind prea bine că 
Sultanul nu va mai avea încredere intr-un domn ai cărui copii fugi- 
seră în Apus. Ca urmare a acestei situaţii, conceptul de Europa s-a 
îngustat, Europa a devenit o zonă geografică şi de civilizaţie diferită 
de cea românească şi balcanică, cunoscută doar pe căi indirecte. 
Foarte puţini români au călătorit de altminteri peste hotarele din 
apus înainte de 1774; Europa a devenit un ideal îndepărtat, stirnind 
admiraţie pentru luminile pe care le imprăştia şi regretul că ele nu 
pătrund suficient şi în Principate. Grigore Rimniceanu a sintetizat 
cel mai bine aceste sentimente în prefata Triodului din 1798: "Oame- 

nii Europei au minte ascuţită, sint puitori de pravile, doftori, ritori 
şi voevozi aleşi cari au dumesticit, au învățat şi au biruit pe toate 
celelalte neamuri ale lumii cu puterea minţii lor, a limbii şi a 
miinii... intr-insa au înflorit şi înfloresc ştiinţele, meşteşugurile, bu- 
nele obiceiuri"; pentru toate aceste merite, încheie arhimandritul, 
"jaste cu cuvingi ca aceastá Evropá sá se numeascá podoaba lumii". 

După 1774, contactele românilor cu europenii şi cu filozofia lu- 
minilor au început să se înmulțească, tot mai greù controlabile de 
cirmuire; a crescut şi numărul celor care mergeau în Apus şi care 
aveau în acest fel prilejul să vadă 'cu proprii lor ochi ceea ce înainte 
aflaseră doar din cărţi sau pe căi indirecte. Ei aveau astfel posibili- 
tatea să compare cele două realităţi şi să mediteze asupra cauzelor 
deosebirilor. La mulţi, admiraţia a început să fie dublată de un rela- 
tiv complex de inferioritate, de regretul că românii, deşi ar merita-o, 
nu se află şi ei la acelaşi nivel de civilizaţie. Europa, faţă de care 
Costin şi Cantemir se aşezaseră pe un picior de egalitate, devine 
acum un model al dezvoltării pe care românii sint sfătuiţi să-l urme- 
ze dacă doresc să se reintegreze ariei de civilizaţie din care făcuseră 
odată parte. Ei reproşează chiar, la 1821, apusenilor că îngăduie 
sultanului să-i chinuie "în mod tiranic în centrul Europei”; dorinţa 
de a ajunge din urmă Europa "cea de dincolo”, cum spune D. Goles- 
cu (1826), devine obsesivă; numai ea este luminată, numai ea poate 
fi luată drept model. Asemenea lui Poteca (1827) — "oare noi n-am 
putea să ne mai imprumutám de la dinşii?" —, cei mai multi cártu- 
rari îndeamnă făţiş la imprumuturi. 

Că civilizaţia românilor din Principate era mult mai orientali- 
zată la 1800 decit fusese la 1700 sau 1600 nu este greu de dovedit; 
ajunge să ne aruncăm o privire asupra tablourilor reprezentind pe 
marii boieri sau să citim foile de zestre şi testamentele epocii. Dini- 
cu Golescu, în somptuosul său costum oriental, arată aproape ca un 
pasá turc, pe cînd strámogul său, ingropat la 1574, fusese reprezentat 
pe piatra sa funerară ca un cavaler european; stofele şi giuvaerurile 
nu mai vin de la Veneţia sau din Germania, ca în veacul al XVII-lea, 
ci de la Stambul. Costumul se orientalizează şi din motive politice: 
nici un mare boier sau domn fanariot nu şi-ar fi îngăduit să apară în 
faţa padişahului în hainele "nemtesti" ale ghiaurilor. De altminteri, 
nesiguranța vieţii, desele incursiuni ale turcilor de-la serhaturi, nu- 
meroasele războaie cu creştinii au influenţat direct modul de viaţă; 
palatele şi curţile deschise din vremea lui Brincoveanu sint abando- 
nate, boierii işi construiesc cule, işi întăresc conacele, le fac uşor de 

apărat, dar lipsite de confortul pe care il avuseseră casele boiereşti 
mai vechi, cele de la Hereşti, Mărgineni, Filipeşti. 

Aceasta nu înseamnă fireşte că traiul boierimii era lipsit de 
strălucire şi bogăţie; indiferent sub ce costum, ea a continuat, ca şi 
înainte de fanarioți, acelaşi trai îmbelşugat şi fastuos, descris nu o 
dată de călătorii străini trecători prin Principate; la începutul vea- 
cului al XIX-lea, pe vremea cînd o moşie mare se cumpăra cu circa 
15 000 de taleri, lancu Golescu cheltuia pentru rochia de mireasă a 
soţiei sale 20 000 de taleri. Pasiunea pentru lux a boierimii şi 
uşurinţa cu care-şi măcina averile au îngrijorat nu o dată biserica şi 
cirmuirea, indemnindu-le să impună frecvente legi somptuare, mai 
niciodată însă aplicate; temporarele interdicții de import loveau 
mai ales mătăsurile şi stofele de Alep, din India şi Constantinopol, 
dar, de pildă, în 1797 şi trăsurile fabricate în Europa. Măsura trebuie 
să fi fost însă repede uitată, din moment ce marele boier Barbu 
Ştirbei se întorcea la sfirgitul aceluiaşi an de la Karlsbad nu cu una, 
ci cu două trăsuri noi, ambele comandate la Viena; cu cîţiva ani mai 
înainte (1784), un alt boier comandase din Ausiria "un cátelug din 
cei mici, flocos... foarte să fie mic, să nu mai fie în toată Europa 
decit acela”. 

Războaiele ruso-austro-turce, prezenţa ofiţerilor europeni la 
Bucureşti şi Iaşi, precum şi deschiderea spre Europa întimplată 
după 1774 au dus, după cum arată şi cazul trăsurilor lui Ştirbei, la 
treptata înlocuire a modului de viaţă oriental cu cel european. Bo- 
ieroaicele au fost primele care au părăsit moda Răsăritului, încă pe 
timpul ocupaţiei ruso-austriece de la 1787 - 1792, rămasă de pomină 
în analele mondene ale Iaşului prin balurile prinţului Potemkin. 
Boierii cei tineri au început să-şi schimbe şalvarii, contaşele şi işli- 
cele cu pantaloni şi joben după următoarea ocupaţie rusă, cea din 
1806 - 1812, dar velitii şi bátrinii şi-au continuat obiceiurile pînă 
către 1830, unii chiar şi după adoptarea Regulamentelor Organice; 
înlăturarea costumului oriental fusese de altfel cerută de mulţi 
cărturari şi înţeleasă ca o necesară parte a procesului de moderni- 
zare. În orice caz, in 1833 reclama "Magazinului de noutăţi şi mode" 
al fraţilor Bogosz nu mai avea aproape deloc iz oriental; el desfăcea 
ieşenilor bijuterii, articole pentru rochii, stofe, portelanuri, mobile, 
tapiterii, arme de foc, trăsuri, ciocolată, vinuri "străine", parfumuri, 
apă de colonie, țigarete de Havana. 

Cercetarea documentelor vremii lasă in.presia unui veac extrem 
de pitoresc şi viu, în ciuda turcilor, a fanariotilor, a războaielor şi a 

ocupatiilor; "boala amorului”, de care vorbea Eufrosin Poteca la 
1829, pare să fi ocupat timpul multor boieri şi boieroaice; divor(uri- 
le, răpirile, violurile par să fi fost parte a vieţii orăşeneşti de zi cu zi, 
amănunţit şi parcă cu plăcere descrise in condicele de judecată; in 
ciuda nesigurantei, partidele de vinátoare se organizau cu fast, fic- 
care boier venind şi mindrindu-se cu "tacimul" lui, din care nu lip- 
seau cele mai felurite rase de cîini; iar în 1818, Vodă Caragea îşi 
uimea capitala asistind la ascensiunea în marginea Bucureştiului a 
unui balon, numit în documentele vremii "băşică”. 

Se vorbeşte deseori despre conflictul dintre aceste noi obiceiuri 
europene şi valorile tradiţionale; nu cred că modul de viaţă oriental 
de la 1800 poate fi socotit tradiţional, trei sau patru generaţii mai 
timpurii l-ar fi socotit tot atit de nou pe cit era socotit acum nou cel 
european. Doar țărănimea a practicat neîntrerupt un mod de viaţă 
tradiţional ale cărui structuri esenţiale nu erau nici orientale nici 
occidentale; cît priveşte clasa conducătoare şi orăşenimea, formele 
ei de civilizaţie au pendulat de la epocă la epocă, legate nu atit de 
civilizaţia însăşi cît de împrejurările: politice în care trebuia să se 
manifeste. 

Iluminismul românesc. Era această lume, aflată la marginea din- 
tre Orient şi Occident, întemeiată pe valorile generale ale epocii 
luminilor? Cît de profund a receptat ea şi pe ce căi ideile iluministe? 
Se pot socoti produsele ei culturale parte a fenomenului iluminist 
european? 

Aşa cum am arătat, fanariotismul a adus cu sine, din motive 
politice, o activă tendinţă de orientalizare. Cantemir, Costin şi Stol- 
nicul Cantacuzino nu au urmaşi direcţi, hiatusul este evident, prima 
jumătate a veacului al X VIII-lea fiind săracă şi neoriginală din punct 
de vedere cultural. Contactele cu Europa au rămas întrerupte 
aproape cu desăvirşire, limitate doar la micul grup de privilegiați din 
jurul curților domneşti. 

Circulaţia ideilor dinspre Europa către Principate nu s-a reluat 
decit după 1750; în acel an s-au tradus în româneşte, din franceză, 
Cugetările lui Oxienstiern. Apoi, contactele au început să se inmul- 
feascá treptat, nu atit cele directe, numărul românilor care au 
călătorit în Apus înainte de 1821 a rămas minim, cit cele indirecte. 
Boierii învață franţuzeşte, se generalizează moda preceptorilor apu- 
seni; după 1774 se înmulțesc secretarii particulari, medicii, profeso- 
rii de pian, grădinarii, bucătarii, aduşi din Austria, Germania, 
Franţa. Secretarii şi dascălii vin cu precădere din Franţa, plătiţi de 

altminteri mult mai bine decit slujitorii aduşi mai de aproape. La 
începutul veacului al XIX-lea de pildă, marele vistiernic Iordache 
Rosetti-Rosnovanu plătea preceptorului Fleury 4570 de lei pe an, 
plus 300 pentru slugă; bucătarul Iosif se mulțumea însă cu 765 lei, 
iar grădinarul Miller cu numai 125. 

Viaţa de fiecare zi a clasei conducătoare din Principate era în 
chip evident tot mai influenţată de elementele modului de viaţă 
apusean. Conacele se construiesc într-un stit nou, neoclasic, mai 
ales în Moldova, aflată sub influenţă poloneză; interioarele igi 
schimbă înfăţişarea, mobilierul oriental fiind treptat înlocuit cu cel 
adus din Europa. Cunoaşterea limbii franceze a făcut posibilă stabi- 
lirea unui contact direct cu literatura iluministă şi a uşurat pătrun- 
derea ei în Principate. Chiar şi fără contacte umane directe, chiar şi 
fără călătorii, clasa conducătoare şi virfurile intelectualităţii au de- 
venit în mod inevitabil parte a ceea ce s-a numit mai tirziu "Europa 
franceză”. 

Sugestive pentru gustul cititorilor sînt cele citeva cataloage de 
biblioteci păstrate, precum şi corespondentele prin care domnii şi 
boierii işi comandau cărţi din Austria, Germania, Franţa. Cele mai 
multe lăzi cu cărţi veneau prin furnizorii sibieni şi braşoveni, dar au 
existat şi cazuri de boieri, Mavrocordaţii, Rosetegtii, Balgii, cu 
legături directe în capitala franceză, uneori chiar şi cu furnizorii 
curţii regale. Graţie lor, bibliotecile sint bine înzestrate cu textele 
autorilor clasici, greco-latini, cît şi cu scrierile ginditorilor politici 
din veacul al XVII-lea, Grotius şi Pufendorf de pildă; lor li se dato- 
reşte probabil interesul pentru teoria dreptului natural şi frecventa 
sa menționare în proiectele de reformă de după 1774. Scriitorii vre- 
mii, Montesquieu, Voltaire, Rousseau, sint şi ei bine reprezentaţi în 
biblioteci ca şi de altfel bogata literatură istorică şi politică legată de 
revoluţia franceză şi epopeea lui Napoleon. Enciclopedia era cerută 
şi se citea în 1778 la episcopia Rimnicului. La începutul veacului al 
XIX-lea, cartea apuseană precumpănea categoric atit în bibliotecile 
particulare cit şi în cele bisericeşti; la Stinca, de pildă, pe la 1820, 
biblioteca Rosnovenilor avea 493 de cărţi în franţuzeşte, 75 in gre- 
ceşte, 8 în germană. La Bucureşti, catalogul bibliotecii mitropoliei 
(1836) contine 2 275 titluri latineşti, 1 497 franţuzeşti, 1 278 italie- 
neşti, 300 greceşti, 49 germane, 18 turceşti, 13 englezeşti, unul ru- 
sesc. 

directă a literaturii iluministe explică probabil 
puţinele încercări de traducere a ei în româneşte; pe româneşte 


122 


circulau incá gi se citeau cu desfátare mai ales cártile populare, cele 
mai multe traduse de altfel încă din veacul al XVII-lea; cele cu ca- 
racter moralizator, Floarea darurilor, Varlaam şi Ioasaf, romanele 
înţelepciunii populare, Esopia, Viaţa lui Bertoldo, Archirie şi Ana- 
dan, romanele pseudoistorice, Alexandria, Istoria Troadei. Traduce- 
rile din literatura iluministă sînt puţine şi nesemnificative, mai ales 
în Principate. Voltaire e tradus in 1772 (Le tocsin des rois, Traduc- 
tion du poème de Jean Plokoff), apoi in 1792 (Histoire de Charles XII), 
Rousseau şi Montesquieu in 1794 (Narcisse şi respectiv Arsace et 
Isméne), dar nici una din marile lor scrieri nu a apărut înainte de 
1830, cind S. Căpăţineanu traduce atit Le contract social cit şi Con- 
siderations sur les romains. Télémaque-ul lui Fénelon circula in 
schimb in traducere románeascá incá de la 1772. Preferintele litera- 
re ale traducătorilor lasă impresia unui amestec de iluminism şi 
preromantism; între 1800 şi 1830 s-au tălmăcit pe rînd Florian, 
Young, Pope, Volney, Saint- Pierre, abatele Prevost, Chesterfield. 
Învăţămintul a contribuit si el la ráspindirea ideilor iluministe, 
deşi evoluţia sa a fost contradictorie, nu întotdeauna în slujba inte- 
reselor nationale. Academiile domneşti, întemeiate in Tara Româ- 
nească între 1678 - 1688, in Moldova la 1707, au reprezentat într-a- 
devăr un însemnat focar de cultură al Răsăritului ortodox, dar pre- 
zenta fanariotilor le-a trecut repede sub controlul grecilor; şcoala 
naţională, cu limba de predare română, e vorba fireşte de şcoala 
înaltă nu de invá(ámintul elementar, a fost astfel inábugitá şi nu a 
mai putut renaşte la inceputul veacului al XIX-lea — cursul de in- 
ginerie al lui Asachi se inaugurează în 1814, Lazăr îşi deschide şcoa- 
la in 1818 — decit in luptă cu Academiile domneşti grecizate. Nu 
este însă mai puţin adevărat că aceste academii, ale căror cursuri 
erau urmate de români, greci, bulgari, au reprezentat deseori un 
canal de pătrundere în Principate a ideilor iluministe. Wolf, Bau- 
maister şi Condillac erau filozofii cu cea mai mare influenţă printre 
profesorii Academiei din Bucureşti, în timp ce la şcoala lui Lazăr de 
la Sf. Sava cursurile de filozofie erau inspirate din Kant. 
tretinerea şcolilor din Principate cădea pe seama bisericii, sta- 
tul percepind o taxă specială pe minăstiri şi preoţi, în scopul pro- 
curării de fonduri. Interesul şi preocuparea pentru problemele 
învăţămîntului vădesc de altfel o mentalitate iluministă. Atit domnii 
cit şi boierii afirmă în repetate rinduri că numai educaţia îi poate 
face pe oameni să trăiască "după rațiune”, să afle "cunoştinţa lucru- 
rilor şi a fiinţelor”, să devină "bine dispuşi, deoarece... între- 

buinfeazá numai raţiunea şi nu un alt scop decit binele comun" (Hri- 
sov al lui Al. Ipsilanti, 1776). Argumentele sint evident iluministe, 
ca şi încercarea domniei din 1741 - 1743 de a obliga pe toţi copiii să 
înveţe scrisul şi cititul. Şi boierii erau conştienţi de însemnătatea 
învăţăturii, din moment ce propuneau în 1746 ca odraslele lor să fie 
forţate a urma cursurile Academiei domneşti "fiindcă au rămas mai 
proşti la învăţătură decit alte trepte mai de jos”. 

In ciuda acestei mentalități iluministe, învățămîntul a progresat 
încet şi fără continuitate; reformele din 1748, cele din 1776, cele din 
1813 şi 1818 nu i-au schimbat decit în mică măsură caracterul 
restrins şi nemodern. Academia domnească din Bucureşti nu avea in 
1776 decit 9 profesori; se preda gramatica, aritmetica, geometria, 
astronomia, istoria, fizica, teologia, latina, franceza şi italiana. Ulte- 
rior, programele au inclus şi ştiinţele naturale. Numărul elevilor, 
împărţiţi pe cinci trepte, a fost însă mereu scăzut, cîteva zeci de 
treaptă, pe durata întregului secol al XVIII-lea. În 1834, numai 1129 
de moldoveni şi numai 3 050 de munteni urmau şcoli publice. Un 
număr egal se şcolea probabil prin preceptori şi şcoli particulare. 

Nici în Transilvania situaţia nu era mult mai bună, în ciuda ace- 
leiaşi atitudini de luminători a cărturarilor. Cu toate acestea, atit 
numărul şcolilor cît şi al profesorilor şi al elevilor era mult superior 
celui din Principate. Românii aveau şcoli medii la Blaj (1754), 
Braşov (1829), şi Beiuş (1829), precum şi trei institute teologice, la 
Blaj (1754), Sibiu (1811) şi Arad (1822). In 1761, statistica genera- 
lului austriac Bucow dădea un număr de 2 719 dascăli români pentru 
intregul Principat. 

O altă formă de manifestare a spiritului iluminist a fost interesul 
pentru -tipărirea de cărţi. Intre 1700 şi 1800, s-au tipărit de către 
români 799 de cărţi dintre care 617 în româneşte, iar 182 in grecește, 
latineşte, slavă etc. Procentul de carte laică a crescut necontenit, in 
dauna subiectelor religioase, ceea ce ar fi probabil un indiciu privind 
schimbarea de mentalitate. Între 1717 şi 1750 de pildă, cartea laică 
a reprezentat numai 15,6% din totalul tipăriturilor; procentul a 
crescut la 53,2% în perioada 1790 - 1800 şi la 74,8% în perioada 1820 
- 1830. La mijlocul veacului al XVIII-lea, tipografii laici, de regulă 
negustori sau tipografi de meserie, au infrint şi ei, pentru prima 
dată, monopolul pînă atunci absolut al mitropoliilor şi episcopiilor 
asupra tiparnitelor. Laicizarea tiparului a urmat un curs mai rapid 
în Transilvania, care-şi tipărea cărţile nu numai în Blajul greco-ca- 
tolic, dar şi la Viena (din 1771) şi Pesta (din 1777). 

Ín Principate, atmosfera iluministá a stimulat cu precádere 
gindirea politică şi juridică. Mişcarea de reforme descrisă in capito- 
lul precedent a fost în chip evident influenţată de ideile europene, 
ca şi de altfel febrila activitate de codificare; s-au alcătuit noi coduri 
de legi în 1765 - 1770, 1780, 1814, 1817, 1818, 1820 - 1826, influenţa 
lui Beccaria, Filangeri, a codurilor civile francez şi austriac fiind 
evidentă. Cu toate acestea, în afara dreptului şi a politicii, elementul 
nou, creator este in Principate sub nivelul la care ajunsese cultura la 
începutul veacului al XVIII-lea. Un regres sensibil a înregistrat mai 
ales istoriografia, produsele ei principale, Istoria Ţării Româneşti 
(1776) a lui Mihai Cantacuzino, de pildă, sau Istoria prea puternicilor 
împărați otomani (1794) a lui Enăchiţă Văcărescu, fiind inferioare 
scrierilor lui Miron Costin, Cantemir sau Constantin Cantacuzino. 

Declinul istoriografiei moldo-valahe a fost compensat într-o oa- 
recare măsură de progresele istoriografiei transilvane. De altmin- 
teri, spre deosebire de veacul al XVII-lea, cultura românilor ardele- 
ni a fost de-a lungul întregii epoci a luminilor superioară celei de 
dincoace de munţi, contactul cu mediul cultural austriac şi maghiar 
a fost constant şi fecund, cărturarii sint parte a Europei fără ca 
pentru aceasta să facă vreun efort deosebit. Prejudecăţile clasei con- 
ducătoare maghiare sau ale curţii de la Viena le-au oprit deseori 
elanul — în 1795, de pildă, autorităţile au interzis înfiinţarea Marii 
Societăţi Filozoficeşti a Ardealului, intre 1789 şi 1820 au zădărnicit 
citeva proiecte de înfiinţare a unor periodice româneşti — dar, cu 
toate acestea, multe din realizările lor sint remarcabile, mai ales în 
domeniul lingvisticii şi al istoriei. Samuel Micu şi Gheorghe Şincai 
dau la iveală în 1780 Elementa linguae daco-romaniae sive Valachi- 
cae; S. Micu scrie in 1778 Brevis historica notitia originis et progressus 

. nationis daco-romanae, dezvoltată apoi in Istoria, lucrurile şi 
întîmplările românilor, studiu amplu, parţial publicat in 1806; Gh. 
Şincai încheie in 1808 Hronicul românilor şi a mai muitor neamuri, 
probabil cea mai erudită carte de istorie scrisă pină atunci de un 
român; în sfirşit, Petru Maior alcătuieşte in 1812 Istoria pentru înce- 
puturile românilor în Dacia, o scriere de pasionată dar nu mai puţin 
savantă polemică istorică. 


Dar iluminismul românilor ardeleni nu se reduce la scrierile 
acestor corifei ai Școlii Ardelene. El s-a manifestat şi prin preocupa- 
rea de a înfiinţa societăţi literare, prin tipărirea de manuale şcolare 
menite a contribui la luminarea poporului, prin publicarea de 
lucrări de popularizare a ştiinţei sau prin traducerea unor texte 

rationaliste, urmărind înlăturarea superstiţiei şi triumful raţiunii, o 
astfel de scriere a fost Învățătura firească spre surparea superstifiei 
norodului, prelucrare de Gh. Şincai, după fizicianul german Hell- 
muth. 

Cărturarii ardeleni sint, fără îndoială, de o cultură superioară 
contemporanilor lor din Tara Românească sau Moldova, sint şi mai 
numeroşi. Cu toate acestea, ideile politice cele mai noi, cele mai 
radicale, unire, independenţă, s-au dezvoltat cu precădere în Princi- 
pate, nu in Transilvania. Acest aparent paradox arată o dată mai 
mult că factorul iniţial în apariţia conştiinţei naţionale nu este gra- 
dul general de cultură la populaţie, nici prezenţa influențelor cultu- 
rale apusene, ci existenţa unei clase politice proprii, capabilă şi do- 
ritoare de acţiune politicá autonomă. 

Conştiinţa naţională. După cum am văzut, cărturarii veacului al 
XVII-lea ajunseseră la definirea conştiinţei etnice româneşti, 
afirmind atit unitatea de origine a tuturor românilor cit şi caracterul 
latin al limbii lor. Prima jumătate a veacului al XVIII-lea nu a adus 
elemente noi în evoluţia acestei prime trepte a conştiinţei naţionale, 
cei mai mulţi cărturari, episcopul Clain, Neculce, episcopii de 
Rimnic Inochentie şi Clement, reluind vechile afirmaţii fără modi- 
ficări însemnate, bizuindu-şi însemnările istorice aproape exclusiv 
pe scrierile lui Dimitrie Cantemir. Românii erau socotiți "romani" 
curati, şi cum nimeni nu le contesta încă această pură origine, afir- 
maţia trecea ca un loc comun, fără polemică sau nevoie de argumen- 
tare. 

O primă înnoire faţă de vechea interpretare a constituit-o apa- 
riţia sentimentului dacic in jumătatea a doua a veacului al XVIII- 
lea; scriitorii continuă să creadă în romanitatea românilor, în conti- 
nuitate, dar resping acum teza lui Eutropius, şi după el, a lui Cante- 
mir, privind exterminarea dacilor. Ei sint tot atit de mindri de origi- 
nea dacă cum sint şi de cea romană şi li se pare avantajos să-şi poată 
urca autohtonia, prin daci, pină la inceputurile istoriei. 

Sentimentul dacic s-a dezvoltat aproape numai la scriitorii mol- 
do-valahi; îl începe Istoria Ţării Româneşti a lui Mihai Cantacuzino, 
scrisă în româneşte între 1774 - 1776, tipărită în greceşte la Viena în 
1806, cea dintii carte care vorbeşte despre simbioza celor două po- 
poare, despre amalgamarea limbii lor. Păreri similare a exprimat şi 
Gramatica Rumânească (1787) a lui Enăchiţă Văcărescu, primul 
autor al unui elogios portret al lui Decebal. De aici înainte ideea 
romanizării dacilor a devenit o permanenţă a istoriografiei din Prin- 

cipate, explicată cu lux de amănunte în scrieri cum ar fi Istoria Daciei 
(1818) de. D. Fotino sau Despre origina românilor (1820) de N. 
Rimniceanu. Concluzia celui dintii este că "corcindu-se între sine 
romanii şi dacii, au format un popor amestecat şi deosebit"; pentru 
cel de al doilea, "după ce au învăţat dacii limba rimlenească, nu 
numai că trăia foarte bine încă unii cu alţii, ci s-au şi amestecat cu 
înrudirea, luînd romanii în căsătorie fetele dachilor şi dind romanii 
fetele lor dachilor"; ca urmare scrie Naum, "dacii romaiază, romanii 
dachiază”. 

Această "corcire" a romanilor nu a fost acceptată în Transilvania 
decit de I. Budai-Deleanu (1791), toti ceilalţi cărturari continuind 
linia lui Cantemir de afirmare a purității originii latine. Ei şi-au 
expus teoria în numeroase texte, de la Brevis historica notitia originis 
et progressus nationis daco-romanae (1778) a lui Samuel Micu-Clain 
şi pînă la eruditele istorii ale lui Şincai (1811) şi Maior (1812); cum 
de la 1791 această origine începuse a fi pusă la indoială, din motive 
politice, cărturari ardeleni s-au angajat în aprinse -polemici cu 
învățații saşi şi unguri care o atacaseră şi contestaseră. Argumentele 
istorice au pătruns şi în textele politice propriu-zise, cum ar fi Sup- 
plex-ul din 1791, vechimea şi continuitatea romanilor în Transilva- 
nia — dreptul istoric cu alte cuvinte — devenind acum o perma- 
nentă armă politică şi unul din principalele argumente în sprijinul 
revendicărilor româneşti. 

Ideea unităţii de origine a dus în chip firesc la ideea de unitate 
politică, şi nu întimplător aceasta a fost iniţial exprimată de oameni 
politici care erau în acelaşi timp şi istorici; unirea Principatelor a 
fost pentru prima oară propusă în 1772 de Mihai Cantacuzino, au- 
torul mai multor scrieri istorice între care şi o Istorie a [ării 
Româneşti. Propunerea a fost inclusă in memoriile prezentate Ru- 
siei, Austriei şi Prusiei cu ocazia congresului de pace de la Focşani. 
Ea a fost apoi reluată de Nicolae Mavrogheni (1788), Ion Cantacu- 
zino (1790), Stefan Crişan- Körösi (1807) — ardelean moldovenizat 
— acesta din urmă fiind probabil cel dintii scriitor care a propus 
numele de Dacia pentru noul stat unit românesc. 

. Lá începutul veacului al XIX-lea, conceptul nu se mai referea 
însă doar la Moldova şi Ţara Românească, el includea acum şi Tran- 
silvania: Cronica Ţării Româneşti (1802) a lui N. Rimniceanu a fost 
probabil primul text care a afirmat posibilitatea refacerii "Dachiei, 
ale cáriia hotará, o! de ne-ar invrednici Dumnezeu vreodată a le 
aduce in starea stápiriirii cei din inceput, precum si,dorim". Si Bu- 

dai-Deleanu a cochetat cu ideea unirii celor trei Principate (1804), 
plănuind însă unificarea lor sub sceptrul Habsburgilor. Din această 
perioadă datează şi definiţia pan-românească a naţiunii, formulată 
de bánáteanul Moisie Nicoară (1815); "natia" scria el, se întinde "de 
la Tisa pînă la Marea Neagră, din Dunăre pînă peste Nistru, de o 
parte în Crimeea, de o parte pină la marginile Poloniei”. 

Proiecte daco-române de unire a Principatelor cu Transilvania 
nu vor mai apare pînă in 1838 cind A.G. Golescu va dezvolta din nou 
tema "Daciei Mari"; unirea Principatelor însă, a "Daciei mici", a 
devenit un element des repetat în proiectele de reformă şi în memo- 
riile moldo-valahe de după 1821; unirea a fost oficial propusă şi în 
timpul lucrărilor de alcătuire a Regulamentelor Organice (1830), 
respinsă insă de ruşi deoarece planul prevedea alegerea unui domn 
Străin cu excluderea dirfastiilor învecinate. Cu toate acestea Regula- 
mentele au recunoscut necesitatea viitoarei uniri, justificind-o prin 
originea, limba, religia, obiceiurile şi interesul comun al locuitorilor 
ambelor Principate. Ele au institu(ionalizat de asemenea conceptul 
de cetăţenie comună moldo-valahă, aplicat pină atunci doar pe te- 
meiul obiceiului pămintului. Prin explicita introducere a ideii de 
unire în primele constituţii moderne româneşti, conştiinţa naţio- 
nală, piná atunci exprimată doar de izolate şi restrinse grupări poli- 
tice, a devenit programul oficial a ceea ce se socotea a fi, de acum 
înainte, o închegată şi modernă naţiune. 

Patriotismul. Dezvoltarea naţionalismului politic, reprezentat în 
primul rînd prin ideea de unificare statală a românilor, a fost du- 
blată incepind cu jumătatea a doua a veacului al XVIII-lea de nagte- 
rea sentimentului patriotic. Cantemir vorbise şi el de "dragoste de 
patrie" (1716), dar conceptul era legat încă doar de Moldova; primul 
text care l-a aplicat întregului teritoriu locuit de români a fost pro- 
babil Triodul, tipărit de episcopul Inochentie de Rimnic în 1731; 
sensul regional dispare, cartea se adresează atit Tárii Româneşti cit 
şi "între alte părţi unde se află patiia rumáneascá". Conceptul de 
patrie depăşea aşadar granitele politice, fiind aplicat tuturor 
“părţilor”, teritoriilor cu populatie românească. 

Pentru generaţia următoare, patriotismul, iubirea de patrie de- 
vin o preocupare des márturisitá. E. Văcărescu, de pildă, îşi publică 
gramatica în 1787 "din iubirea patriei”; a fi român devine o mindrie, 
este sentimentul care-l impinge pe S. Micu-Clain să-şi scrie istoriile; 
cărturarii se gindesc la folosul de obşte, li se pare că au o datorie faţă 
de ţară. Chiar şi un text juridic ca Manualul de legi (1814) al lui AL 

Donici socoteşte cá "a sluji cineva patriei sale... şi a iubi pe patrioţii 
săi iaste una din datoriile neapárate". Patria se antropomorfizează, 
ia chipul mamei, îşi dojeneşte sau laudă fiii, se bucură sau plinge de 
purtările lor; indemnurile de tipul "iubeşte-ţi patria, iubeşte pe 

„aproapele tău” şi "cine este tie mai aproape dacă eşti român decît 
românu” (Ithicon, 1822) apar în numeroase scrieri, unele special 
inchinate temei, cum ar fi Manualul de patriotism (1829) al lui lancu 
Nicola sau textul anonim I/spiză sau cercare de patriotism, care circula 
în Principate în aceeaşi perioadă. 

Cărturarii sînt conştienţi de faptul că patria şi patriotismul au 
două coordonate, una verticală, comunitatea şi continuitatea isto- 
rică, cealaltă orizontală, comunitatea de interese a membrilor unei 

„comunităţi constituite istoriceşte. Cele dintii texte aveau de obicei 
tendinţa de a confunda patriotismul cu interesele boierilor şi patria 
cu statul boieresc; după 1800 însă, s-au înmulţit textele care aseme- 
nea lui Vladimirescu considerau că "patria se cheamă norodul iar nu 
tagma jefuitorilor”. Conducătorul răscoalei promitea să fie "cel mai 
bun fiu al patriei mele", un "adevărat fiu al patriei mele”, să-şi jert- 
fească chiar şi viaţa pentru interesele ei. Patriotismul implică deci o 
datorie, sacrificiul personal sau, cum scria I. Tăutu, la 1829, "n-am 
alt interes decit al patriei mele, nici altă dorinţă decit fericirea ei, 
nici gonesc altă cinste decit a natiei". Îndată după 1821, cărturarii 
para fi crezut romantic în posibilitatea stabilirii unei armonii socia- 
le, în egalizarea intereselor, în convertirea tuturor în "patrioţi buni”. 

Naționalismul -cultural. Independenţa, unirea reprezintă o 
primă coordonată, cea politică, a noii conştiinţe naţionale; alături 
de ea, s-a dezvoltat în veacul al XVIII-lea un activ naționalism cul- 
tural, influenţat fără îndoială şi de mentalitatea iluministă domi- 
nanti în întreaga Europă. Ideea de luminare este foarte răspîndită 
în texte, rostul ei fiind, conform undi hrisov domnesc de ia 1776, "să 
irm duod ratiune”, "să cîştigăm cunoştinţa lucrurilor si ^ fiinţelor”; 
pur luminare, span? hrisovul tui Alexandru Ipsilanti, oamenii devi» 

i i, descoperă frumosul şi adevărul, isi dezvoltă vir- 

eite, Cu yait variante, aceste idei se regăsesc la majoritatea cártu- 
rarer din Principate şi din Transilvania, cei de pe urmă parcă ceva 
mai preocupaţi totuşi decit confratii lor de peste munţi de măsurile 
concrete şi practice prin care luminarea poate ajunge la toti oame- 
nii, şi la cei de rînd deci, nu numai la păturile privilegiate. Cu toţii 
însă consideră cultura ca pe o pirgie esenţială a renaşterii nationale, 
ca pe un bun ce trebuie dezvoltat conştient, răspindit, inoculat, 

aproape, poporului. Aga gindesc autorii programului Vestirilor filo- 
zoficeşti şi moraliceşti (1795), Gheorghe Lazăr (1820), Dinicu Go- 
lescu (1826); pentru acesta din urmă, luminarea aduce "strălucirea, 
lauda şi toate îmbunătățirile unui neam carele voieşte să fie în rindul 
neamurilor luminate şi mărite”. Luminarea era deci instrumentul de 
a ieşi din întuneric şi a sta alături de popoarele avansate ale Europei. 

Românii erau deci conştienţi de faptul că din punct de vedere 
cultural, starea lor se afla în urma altor ţări şi popoare. Aceasta i-a 
îndemnat să-şi cerceteze trecutul, în căutarea cauzelor vinovate de 
înceata dezvoltare a culturii. Mergind pe urmele lui Cantemir şi ca 
urmare a descoperirii originilor, a preţuirii culturii latine, ei au so- 
cotit firesc să pună vina ráminerii în urmă faţă de Europa în seama 
influenţei slave. 

Acest mod de a privi cultura slavă, care pină în veacul al XVIII- 
lea jucase un rol atit de important în Principate, era relativ nou; 
Udrişte Năsturel tradusese încă din latină în slavonă, iar Antim 
Ivireanul tipărise în 1697 o gramatică slavonească; pentru cărturarii 
veacului al XVII-lea, slavonismul era o parte de nedesfácut a spiri- 
tualitátii ortodoxe, chiar dacă, cum spune Antim, slava era o limbă 
"străină, nu a noastră”, intrebuintarea ei nu i se pare însă reproba- 
bilă, dimpotrivă, o socoteşte un merit cultural deosebit. Preocupa- 
rea latinistá a schimbat această optică. D. Cantemir a lansat cel 
dintii în Descriptio Moldaviae (1716) teoria conform căreia slava ar 
fi fost o limbă străină, moartă, introdusă de mitropolitul Teoctist, 
bulgar de origine, cu scopul de a rupe pe români de Apus şi a-i 
menţine în sfera ortodoxiei, aceasta s-ar fi intimplat în veacul al 
XV-lea, mitropolitul devenind prin fapta sa "ctitorul cel dintii al 
barbariei în care este impotmolitá astăzi Moldova"; pentru princi- 
pele latinist şi elinist, slavonismul era singura explicaţie a "adincului 
intuneric al barbariei" culturale in care zăcea tara. De la Cantemir, 
această teorie a trecut apoi la aproape majoritatea cărturarilor 
români moderni, slavona mai întii, alfabetul chirilic mai apoi fiind 
socotite o formă străină, nefirească pentru exprimarea fondului la- 
tin al culturii române. Acuzaţii asemănătoare au fost aduse şi in- 
fluentei culturale greceşti, cu atit mai uşor cu cit aceasta era de cele 

“mai multe ori legată de fanariotism. Deşi atit invátámintul de limbă 
greacá cit gi cultura elená din Principate, in general, au avut in cursul 
veacului al XVIII-lea momente de mare înflorire, folositoare atit 
românilor cît şi grecilor, cărturarii renaşterii româneşti le-au con- 
damnat deseori în termeni aspri; pentru Grigore Pleşoianu, de 

pildă, autorul unui Cuvinz asupra limbii româneşti (1821 - 1822), 
profesorii greci "năpirci şi scorpioni” nu ar fi făcut decit să stoarcă 
pe români, fără a le da nimic în schimb. 

Dintre diferitele instrumente ale dezvoltării culturale, o atenţie 
constantă a fost acordată învățămîntului; în Transilvania, dreptul la 
învăţătură a devenit un permanent obiect de revendicare, des repe- 
tat din 1736 în memoriile episcopului Clain şi în scrierile Şcolii 
Ardelene; în Principate, lipsa instrucţiunii a fost frecvent regretată 
şi însoţită de cererea de a se înfiinţa şcoli; in 1756, mitropolitul Ia- 
cov I Putneanul făcea publică o circulară intitulată Învățătură pentru 
ca să-şi dea fieşte care om feciorii lui la carte; în 1770, memoriile 
boiereşti propuneau înființarea unei "Academii de epistemii 
(Ştiinţe), meşteşuguri şi limbi"; in jur de 1800, un alt mitropolit 
moldovean, Iacov II Stamate, admiratorul lui Montesquieu, alcătuia 
un remarcabil proiect de modernizare a învăţămîntului. Multe din 
aceste idei au fost preluate de Regulamentele Organice, care au 
statuat in mod explicit obligaţia cirmuirii de a se îngriji de organiza- 
rea educaţiei publice. 

Ca toate celelalte mişcări nationale est europene, şi cea română 
a acordat o deosebită atenţie problemelor limbii; limba naţională a 
fost socotită nu numai un important instrument al renaşterii cultu- 
rale, dar şi un element reprezentativ al naţiunii în formare. La ince- 
putul veacului al XVIII-lea, cărturarii ajunseseră la trei concluzii 
principale în privinţa limbii, afirmind caracterul ei latin, unitatea sa 
în toate ţările locuite de români şi insistind asupra nevoii de a o 
dezvolta şi cultiva. Multi cărturari iluministi au reluat aceste idei 
socotind promovarea limbii naţionale ca pe o îndatorire patriotică, 
un prim pas pe calea luminării, fără de care nici un alt instrument 
cultural nu ar putea funcţiona cu folos; aceasta este şi explicaţia 
numeroaselor gramatici "patriotice", cum ar fi Gramatica románeas- 
că (1787) a lui E. Văcărescu. In Principate, cărturarii n-au-depăşit 
faza exprimărilor generale, în Transilvania însă ei s-au angajat in- 
tr-un activ proces de purificare şi curăţire a limbii, pentru a o duce 
cît mai aproape de modelul considerat originar şi de sufletul latin 
românesc, lon Budai-Deleanu, în scrieri din perioada 1812 - 1820, şi 
Petru Maior, în texte redactate între 1812 şi 1819, au fost probabil 
cei mai inflácárati adepţi ai scoaterii din limbă a cuvintelor străine, 
ai înlocuirii alfabetului chirilic cu cel latin şi ai practicării imprumu- 
turilor lexicale numai din italiană sau franceză; după 1830, aceste 
poziţii vor duce la exagerările latiniste ale multor lingvişti ardeleni, 

la încercarea artificială de a crea o limbă pură; ca şi în alte ţări 
sud-est europene, purismul lingvistic va fi în cele din urmă abando- 
nat în favoarea limbii vorbite, un punct de vedere pe care cărturarii 
munteni şi moldoveni îl sustinuserá de altminteri întotdeauna. 

Dezvoltarea conştiinţei naţionale, politice şi culturale a dus între 
altele şi la apariţia ideii de renaştere. Tema deşteptării este frec- 
ventă în primele decenii ale veacului al XIX-lea, romantic expri- 
mată de Şincai prin formula "deşteaptă-te... iubit neamul meu" şi de 
Naum Rimniceanu prin cuvintele “veniţi dar in numele Domnului, 
să ne înviem neamul şi să ne intocmim patria". Elementul nou 
constă însă în faptul că această deşteptare nu are doar un sens poli- 
tic, ci cá se referă la renaşterea spirituală in general; cărturarii par 
să fi dorit o transformare de fond, o modernizare a structurilor de 
bază ale societăţii, nu numai a formelor exterioare. Numai astfel, 
avertiza Grigore Pleşoianu în ajunul adoptării Régulameptelor Or- 
ganice, vor putea românii să se numească "europeni şi cu faptele, nu 
numai cu numele”. 

Se poate aşadar afirma că elementele principale ale conştiinţei 
naţionale, limitate deocamdată la boierime şi la o subţire pătură de 
cărturari, erau deja exprimate la inceputul veacului al XIX-lea şi 
parte a programului politic al clasei conducătoare în toate cele trei 
Principate.. : 


IV . VREMEA RENAŞTERII (1831—1918) 
8. CAPITALISM SI MODERNIZARE 


Economia. Unul din principalele fenomene sociale ale epocii 
imediat următoare adoptării Regulamentelor Organice (1831 - 
1832) a fost explozia demografică a populației Principatelor, indeo- 
sebi a celei locuind în cîmpia Dunării. Desființarea raialelor tur- 
ceşti, a căror prezență la Turnu Măgurele, Giurgiu şi Brăila făcuseră 
imposibilă exploatarea economică a bogatei zone de cîmpie, a des- 
chis sudul Principatelor agriculturii, iar Dunărea, comerţului cu 
grine. Numărul populaţiei a crescut vertiginos, atingind la re- 
censămintul din 1859, pentru abia reunitele Principate, cifra de 3 
864 848 de locuitori; în 1899, numărul lor era de 5 956 690 iar în 
1912, data ultimului recensámint antebelic, de 7 234 920. Din 
aceştia, 93,1% erau ortodocşi, 3% mozaici, 2,676 catolici şi protes- 
tanti, 0,776 musulmani. Ín 1912, 18,476 din populatia Romániei lo- 
cuia la oraşe, 81,6% la sate. Ín 1910, conform datelor oficiale ma- 
ghiare, Transilvania avea 5 548 363 de locuitori, dintre care 53,8% 
români, 26,6% maghiari, 6,8% germani. 

La 1831, structura economică a Principatelor nu se deosebea 
prea mult de ceea ce fusese ea cu un secol mai inainte, veacul al 
XVIII-lea neaducind practic nici.o modificare de esenţă. 

"Creşterea vitelor a continuat să reprezinte pină in anii '40 ai vea- 
cului principalul izvor de bogăţie al țării şi principalul produs al 
exportului. Păşunile, finetele şi pădurile au acoperit incă multă vre- 
me cea mai mare parte a ţării; procentul pámintului cultivat a cres- 
cut insá necontenit, trecind de la numai 740 000 de pogoane in 1831 
la 2 830 000 in 1865 si la 10 360 000 pogoane in 1912. In procente, 
pămintul arabil reprezenta 19,9% din suprafaţa totală a ţării in 
1860, 41,6% in 1905, 46% in 1915. La mijlocul veacului al XIX-lea, 
agricultura devenise deci, în chip evident, principala ocupaţie eco- 
nomică a românilor. 

Ce se cultiva? Suprafeţele cultivate cu cereale au crescut con- 

stant, ele reprezentau in 1915 84,2% din totalul terenului arabil, 
restul fiind cultivat cu plante textile şi oleaginoase (1,626), legume 
(1,6%), plante industriale (0,5%) etc. Reiese din aceste date că agri- 
cultura României avea un caracter nediversificat, unilateral cerea- 
lier. Din punctul de vedere al valorii producţiei agrare, cerealele 
reprezentau în 1914 un procent de 79%, legumele de 7,4%, plantele 
furajere de 7,2%, plantele industriale de 2,2%, viile şi livezile de 4%. 
In preajma primului război, valoarea agriculturii în ansamblul pro- 
ductiei materiale a României era de patru cincimi. 

Această creştere vertiginoa'.ă a producţiei cerealiere — de la 
mijlocul veacului griul a înlocuit porumbul ca principală cereală 
cultivată, în 1913 România era al patrulea exportator mondial de 
grîu, după Rusia, Canada şi Statele Unite — nu poate ascunde însă 
faptul că românii practicau totuşi o agricultură înapoiată, departe 
de cerinţele moderne. [n lipsa capitalului fix şi a celui circulant, in 
lipsa miinii de lucru calificate, marea proprietate, principalul pro- 
ducător de cereale, s-a orientat către o agricultură extensivă, posi- 
bilă datorită suprafeţelor încă necultivate şi solului foarte roditor. 
Incă din 1834, un grup de proprietari a intemeiat o societate de 
agricultură cu scopul de a introduce metodele occidentale şi a im- . 
porta maşini agricole. Primele maşini au fost importate în 1835, dar 
cu toate acestea înzestrarea tehnică atit a moşiilor cit şi mai ales a 
gospodăriilor ţărăneşti a rămas tot timpul deficitară. În 1860, 
funcționau in Moldova numai 98 de maşini de treier cu abur, la 
începutul veacului al XX-lea, moşiile. mari, care deţineau 50% din 
suprafața cultivată, erau mecanizate în proporţie de 40%, in timp ce 
gospodăriile ţărăneşti îşi exploatau lotul numai cu mijloace manua- 
le şi animale. Intre 1903 şi 1916, mecanizarea agriculturii a cunoscut 
totuşi un proces de creştere rapidă, numărul plugurilor şi al batoze- 
lor cu aburi, de pildă, crescind de la 55 la 300 şi de la 4 585 la 20 000. 

Slaba înzestrare tehnică, precum şi tehnica agricolă relativ ina- 
poiată — îngrăşăminte insuficiente, seminţe neselecţionate, predo- 
minarea arăturilor de primăvară asupra celor de toamnă, practica- 
rea pe loturile ţărăneşti a vechiului sistem de monocultură — au 
reprezentat tot atîția factori de natură a frina dezvoltarea unei agri- 
culturi intensive. Cu toate acestea, pămîntul roditor a făcut ca media 
de producţie la hectar să fie relativ bună, de pînă la 20,2 hectolitri la 
griu, de pină la 13,8 hectolitri la porumb (1905). În 1913, vechiul 
regat a produs 30 de milioane de hectolitri de grîu; în preajma rázbo- 
iului mondial, agricultura românească exporta anual, în medie, 
1 milion de tone de griu. 

De la meşteşuguri la "marea industrie". Veacul fanariot nu a adus, 
dupá cum am vázut, decit transformári cu totul neinsemnate in pro- 
cesul de dezvoltare industrială a ţării. Repetatele incercári de inte- 
meiere de manufacturi au eşuat rind pe rind, din motive extraecono- 
mice mai ales, iar exploatarea subsolului a căzut chiar sub limitele 
atinse în veacul al XVIII-lea. Cu toate acestea, tara nu ducea lipsă 
de materii prime care ar fi putut fi valorificate. Administraţia rusă 
de ocupaţie a întocmit în 1833 un raport privind bogăţiile minerale 
şi o hartă mineralogicá (1834) in care erau trecute zăcăminte de 
argint, plumb, aramă, apoi sarea şi petrolul. Cjtiva ani mai tirziu, 
călătorul rus Demidov adaugă aurul, huila, lignitul şi mercurul. 

De o producţie propriu-zisă însă nu putea încă fi vorba; aburul 
însuşi nu va fi introdus în morăritul valah decit în 1845, la peste un 
secol deci de la inventarea maşinii cu abur (1735). In Transilvania 
austriacă, mai dezvoltată, prima maşină cu abur a fost pusă în func- 
(iune la Zlatna, in industria mineritului (1838). 

Pină la mijlocul veacului al XIX-lea, industria Principatelor se 
reducea în general la prelucrarea produselor agrare şi alimentare, 
cele cîteva "fabrici", de fapt manufacturi, producind hirtie, sticlárie, 
articole de iluminat, postăvărie, covoare, ceramică, articole de 
tábácárie, săpun, paste făinoase. Morile şi "industria" alcoolului, 
velnite de rachiu mai ales, dar şi fabrici de bere, reprezentau şi ele o 
însemnată parte a acestei industrii începătoare la care trebuie 
adăugate şi atelierele de fabricat silitra şi praful de puşcă, fabricile 
de pavele şi industria de construcţii. Pînă la mijlocul veacului, sin- 
gura industrie extractivă demnă de acest nume a fost cea a sării, două 
treimi din cantitatea extrasă fiind destinată exportului. 

În preajma unirii Principatelor (1859) a inceput să se dezvolte şi 
industria petrolului, aflată pină atunci în fază rudimentară. La 1857, 
producţia Principatelor era de numai 275 tone anual; un an mai 
tirziu, Marin Mehedinteanu înfiinţa la Ploieşti prima rafinărie 
românească, folosită, ca şi cea creată în acelaşi an in Moldova, mai 
ales pentru iluminarea Bucureştiului şi a Iaşilor. După unire, pro- 
guctia de petrol a crescut în chip constant: 12 mii de tone în 1870, 
16 mii in 1880, 53 de mii in 1890, 250 de mii in 1900, atingind recor- 
dul antebelic de 1 847 875 de tone in 1913. În acel an, 57,15% din 
producţia petrolieră a României a luat calea exportului. 

Iniţial, în 1894 de pildă, 84 din cele 87 de rafinării existente 
funcționau pe bază de capital autohton, numai trei erau în mîna 

capitalului stráin. Legea minelor din 1895 a deschis insá cale liberá 
capitalului străin, astfel încît, la 1900, majoritatea rafinăriilor se 
aflau sub controlul societăţilor germane, olandeze, engleze, ameri- 
cane. Steaua României, înfiinţată în 1896, avea capital englez, ame- 
rican, german; Româno-Americana (1904) fiinţa cu capital ameri- 
can; Astra (1908) cu capital anglo-olandez. In 1914, capitalul ger- 
man controla 30% din capacitatea de producţie şi 876 din capacita- 
tea de prelucrare; Astra, în schimb, controla 25% din capacitatea de 
producţie şi 40% din cea de prelucrare. Cu toate acestea, pe ansam- 
blul industriei ţării, capitalul străin nu a depăşit niciodată 50% din 
valoarea totală a capitalului existent. 

Ritmul înfiinţării de intreprinderi industriale s-a accentuat mai 
ales după cucerirea independenţei; in 1902 funcționau, sub denumi- 
rea de "mare industrie”, 625 de întreprinderi; în 1915, numărul lor 
era de 1 851. Procesul de concentrare a întreprinderilor şi de forma- 
re de carteluri a început în ultimul deceniu al secolului, cind s-au 
întemeiat astfel de carteluri în industria morăritului şi a alcoolului. 
In primii ani ai secolului următor, ele au apărut şi in industria 
hirtiei, sticlei, zahărului (1902), în cea a petrolului (1903), în indus- 
tria forestieră (1910). Gradul cel mai ridicat de concentrare a fost 
atins în industria petrolului, apoi în minerit şi în industria fores- 
tieră; în 1914, erau înregistrate în regatul României 182 de societăţi 
anonime, faţă de numai patru cite fuseseră în 1890. 

Rapida dezvoltare a industriei "mari" în ultimele două decenii 
ale veacului al XIX-lea se datoreşte in mare măsură şi adoptării 
unor legi de încurajare a industriei naţionale, prima în 1887, cea de 
a doua în 1912. Se prevedea acordarea de capital în condiţii avanta- 
joase celor care deschideau fabrici, întreprinderile erau scutite de 
impozite, materiile prime precum şi utilajele aduse din străinătate 
erau scutite de vamă; produsul finit putea circula pe calea ferată cu 
scutire de cheltuieli de transport. Fabricile se puteau deschide şi cu 
lucrători străini, dar proprietarul îşi asuma obligaţia ca, după 5 ani, 
două treimi din muncitori să fie români. 

Ar fi cu neputinţă să nu subliniem cursul net ascendent urmat de 
industria ţării, în mai puţin de un secol, de la 1831 şi pînă la 1914; 
industrializarea, bazată pe ceea ce putea furniza baza de materie 

rimă locală, a urmat o curbă ascendentă continuă, chiar dacă lentă. 
1914, structura valorică a producţiei industriale româneşti se pre- 
zenta în felul următor: industria alimentară, 49%; industria petro- 
lului şi a produselor petroliere, 29%; industria forestieră şi a mate- 

rialelor de construcţie, 14%; industria metalurgică şi cea pro- 
ducátoare de energie, 8%. 

Comerţul. Tratatul de la Adrianopol (1829) a desfiinţat în sfirgit 
monopolul comercial otoman, deschizind astfel comerţul Principa- 
telor cu Europa. Ca urmare, piná la mijlocul veacului, atit direcţiile 
sale de orientare, cit şi produsele comercializate şi-au modificat în 
schimb substanţial caracterul. Importurile din lumea sud-dunărea- 
nă au scăzut continuu; în 1857, de pildă, Moldova nu importa decit 
13% din produsele sale din Imperiul otoman, restul venind din A- 
ustria şi Germania (32%), Anglia (30%), Franţa (19%), Rusia 
(7%). Exportul către diferitele provincii otomane a rămas însă în- 
semnat pînă după unire; tot in 1857, exportul Moldovei mergea in 
proporţie de 73% spre sud, Europei centrale revenindu-i numai 
24% din valoarea sa. 

Pină la mijlocul veacului al XIX-lea, animalele şi produsele ani- 
maliere au reprezentat principalul produs exportat de Principate; în 
1833, de pildă, ele s-au ridicat la 50% din valoarea totală a exportu- 
lui, în timp ce valoarea grinelor nu se ridica decit la 16,7%. Pe 
măsură însă ce s-a dezvoltat agricultura, valoarea exportului de ce- 
reale a crescut necontenit. Între 1871 şi 1875, exportul de vite nu mai 
reprezenta decit 11% din valoarea sa totală, în timp ce griul repre- 
zenta 36%, porumbul 28%, orzul şi ovăzul 10%. Acum, în preziua 
independenţei deci, cea mai mare parte a produselor româneşti luau 
drumul Austro-Ungariei, Viena păstrindu-şi poziţia de principal 
partener comercial al României pînă în preajma primului război 
mondial, cind locul său a fost luat de Germania. In 1913, structura 
pe ţări a volumului comerţului exterior românesc (import şi export) 
era următoarea: Germania 23,02%, Austro-Ungaria 18,56%, Belgia 
15,75%, Anglia 7,98%, Franţa 7,75%, Rusia 1,31%. În chiar anul 
izbucnirii războiului, cerealele reprezentau 68,64% din valoarea ex- 
portului, urmate de produsele petroliere (10,37% in 1912) şi forestie- 
re (3,8% in 1912). In ciuda statisticilor incomplete, putem trage 
totugi douá concluzii esentiale; pe de o parte, Románia devenise o 
mare exportatoare de cereale; pe de alta, atit valoric cit şi în privinţa 
volumului, comerţul său exterior era precumpănitor orientat spre 
Puterile Centrale. 

Această orientare nu a fost întotdeauna în folosul industriei au- 
tohtone. Pe de o parte, diferitele guverne au luat măsuri de încura- 
jare a iniţiativei particulare în înfiinţarea de fabrici, dar, pe de alta, 
ele s-au arătat adeptele liberului schimb şi adversarele protecţiona- 

lismului vamal. Numárul produselor protejate cu taxe relevante, de 
pildă 20% din valoare, a rămas întotdeauna scăzut, el a fost chiar 
redus de la 209 in 1886 la 81 in 1891. Taxele vamale au fost din nou 
scăzute in 1893, iar convențiile comerciale cu Germania şi Aus- 
tro-Ungaria (1893) nu erau de natură a proteja începătoarea indus- 
trie autohtonă. Se poate spune că piná la primul război mondial, 
politica vamală a favorizat mai degrabă interesele moşierimii expor- 
tatoare de cereale, decit ale burgheziei. 

O altă greutate în dezvoltarea rapidă a comerţului, mai ales a 
celui exterior, a constituit-o lipsa mult timp a unui sistem modern 
de căi de comunicaţii. In lipsa unor căi fluviale navigabile, comerţul 
era practicat aproape exclusiv pe uscat, pe drumuri a căror moder- 
nizare nu a început decît după 1840; din această cauză, în acei ani, 
preţul transportului de grine din nordul Moldovei la Galaţi era mai 
ridicat decit al transportului de la Galaţi pînă in Anglia. Moderni- 
zarea s-a făcut extrem de încet, în 1864 numai 970 de kilometri de 
şosea erau pietruiţi. În 1876, numărul lor crescuse la 1 910 (din 
totalul de 5 420 km de drumuri publice), in 1910 la 26 992 (din 
totalul de cca 45 000 km). 

Proiectele de construire de căi ferate au apărut încă din 1842, dar 
prima cale ferată, linia Bucuregti-Giurgiu, nu a fost dată în folosinţă 
decit in 1869. În Banat, trenurile circulau din 1856, in Dobrogea 
turcească, linia Constanţa-Cernavodă fusese deschisă in 1860. Dez- 
voltarea căilor ferate a fost totuşi destul de rapidă, 938 de kilometri 
în 1873, 2 424 în 1890, 3 080 în 1900, 3 800 în 1916. 

+ Lipsa unui sistem bănesc naţional şi a unor instituţii de credit au 
reprezentat de asemenea frine în calea dezvoltării economiei. La 
1831, leul era doar o monedă nominală de calcul, tranzacţiile reale 
fiind efectuate în piaştri, ducati, ruble, monede cu un curs fluctuant, 
imposibil de controlat în condiţiile unei autonomii limitate. De ace- 
ea, una din principalele preocupări ale partidei naţionale a fost re- 
baterea monedei naţionale. Existenţa unor emisiuni monetare pro- 
prii avea şi o semnificaţie diplomatică, baterea de monede fiind so- 
cotită un atribut al suveranităţii. Încercările lui Mihail Sturdza 
(1835) şi Barbu Ştirbei (1849 - 1856) au fost însă blocate de puterea 
suzerană. 

Sub Cuza şi la începutul domniei lui Carol, Viena a obiectat 
împotriva legendei "domn al românilor” socotită iredentistă, pe cînd 
Poarta ar fi acceptat punerea în circulaţie a unei monede divizionare 
româneşti dacă ar fi avut imprimată o siglă vádind dependenţa ţării 

faţă de turci. În cele din urmă, fără siglă şi fără legendă, dar cu 
armele ţării, guvernul a pus în circulaţie o monedă de bronz în 1867; 
cîțiva ani mai tirziu (1870), fără a mai tine seamă de obiecțiile şi 
protestele turceşti, s-a bătut monedă de argint şi aur, de această dată 
cu efigia prinţului cu legenda atenuată de "Domnul României”. Sis- 
temul monetar naţional era astfel recreat, în ciuda opoziţiei Austriei 
şi Turciei. 

Tot atit de anevoios a fost şi procesul înfiinţării de bănci, a unui 
sistem de credit care să reprezinte principalul instrument de inves- 
titii în agricultură şi industrie. Regulamentul Organic (1831) a pro- 
pus cel dintii întemeierea unei "Bănci Naţionale”, dar prima insti- 
tuţie de acest fel nu a apărut decit in 1856 sub numele de "Banca 
Naţională a Moldovei"; sub diferite forme, ea a funcţionat pină în 
1877. Numărul instituţiilor bancare nu a început să crească însă 
decit după unire — Casa de Economii şi Consemnaţiuni (1864), 
Creditul funciar rural (1873), Creditul funciar urban (1874) — pro- 
cesul culininind cu intemeierea Băncii Naţionale a României in 
1880. 

Creată după modelul Băncii Naţionale a Belgiei, noua instituţie 
era în acelaşi timp o bancă de scont şi circulaţie şi o bancă de emi- 
siune, functionind ca o societate pe acţiuni din care statul deţinea o 
treime, acţionarii două treimi. În 1901 prin retragerea statului din 
această combinaţie, Banca Naţională a devenit o instituţie pur par- 
ticulară; dominată de liberali, ea a jucat un esenţial rol în procesul 
de industrializare a ţării şi de întărire economică a burgheziei 
româneşti. 

După 1880, numărul şi însemnătatea institutelor de credit a cres- 
cut de altfel necontenit, ridicindu-se de la numai 5, in deceniul 1881 
- 1890, la 197 în 1913, 40% din capitalul lor fiind deţinut în acel an 
de bănci străine, germane, austriece, franceze, belgiene, engleze. 
Nouă bănci (4 româneşti, 5 străine) deţineau 824 500 000 lei din 
totalul de 1 176 miliarde lei al capitalului bancar existent. Procesul 
de concentrare urma aşadar, şi în finanţe, acelaşi drum ca şi în in- 
dustrie. 

In Transilvania, prima bancă românească, Albina de la Sibiu, a 
apărut în 1871, urmată de Aurora din Năsăud (1873); numărul 
băncilor româneşti a crescut de la 41 în 1892 la 150 în 1905, sau 4% 
din totalul instituţiilor bancare existente în regatul Ungariei. 

Ca în orice ţară slab dezvoltată, procesul de industrializare a fost 

in mare másurá dependent de capitalul stráin, acesta fiind principa- 
lul instrument in procesul industrializării. Ramurile de virf ale in- 
dustriei erau dominate in 1914 de acest capital stráin care controla 
94% din industria petrolului şi a zahărului, 74% din cea metalur- 
gică, 69%odin industria forestieră şi a lemnului; în schimb, capitalul 
băştinaş domină în industria celulozei şi hirtiei (54%), în cea ali- 
mentară (69%), în transporturi (73%) si in textile (78%). După 
război, în condiţiile practicării unei active politici economice naţio- 
` naliste, rolul capitalului străin va fi in scădere, în marcat contrast cu 
importanţa pe care o avusese în economia antebelică. 

Structura socială. Dezvoltarea înceată a economiei şi moderni- 
zarea ei tirzie şi incompletă au făcut ca structura socială a societăţii 
româneşti să nu cunoască transformări de fond decit după unire, 
cînd avem de altfel şi primele statistici ceva mai amănunțite. 
1860, de pildă, recensámintul oficial înregistra în Tara Româ- 
nească 2 218 636 de agricultori (erau trecuţi în această categorie şi 
ţăranii şi boierii), precum şi membri ai profesiunilor liberale: 91 826 
de meseriaşi, calfe şi servitori, 85 378 de comercianţi şi 5 081 de 
fabricanți. Catagrafia Moldovei foloseşte alte categorii, din păcate 
tot atit de puţin precise; ea înregistrează 1 076 951 de cultivatori 
(incluzind aici şi pe boieri), 107 713 meseriaşi, 21 954 de comer- 
cianti, 46 088 de clerici. Această structură a populaţiei nu s-a modi- 
ficat substanţial decit către sfirşitul veacului, cînd statisticile înregi- 
strează o relativă creştere a numărului de muncitori şi o adevărată 
explozie a celui de funcţionari. În 1859, Moldova avusese numai 2 
188 de slujbaşi publici, în 1903, numărul lor în întregul regat al 
României era de 102 560. In schimb, doar 169 198 de persoane erau 
întrebuințate in industrie, din care numai 39 746 in "marea indu- 
strie". Mai dezvoltata Transilvanie avea in 1910 un număr de 222 300 
de muncitori. f 

Veacul al XIX-lea a fost aşadar dominat, din punct de vedere 
social, de boierime si de țărănime, principalele clase ale țării. La 
1831, boierimea, prin Regulamentele Organice, şi-a impus contro- 
lul absolut asupra puterii, în dauna tuturor celorlalte categorii so- 
ciale şi de asemenea în dauna puterii centrale, mult slăbite. Regula- 
mentele au introdus o nouă reformă a clasei boiereşti, după modelul 
rusesc, dar şi în spiritul anti-nobiliar al vechilor reforme fanariote. 
Constantin Mavrocordat lichidase boierimea de singe proclamind 
boieria o stare decurgind din exercitarea unei funcțiuni: in acest fel, 
fanarioţii loviserá turbulenta şi ostila boierime páminteaná şi o 

făcuseră dependentă de principe, care singur putea acorda dregăto- 

rii. În acelaşi timp, reforma deschisese acces liber în boierime per- 
soanelor fără descendență nobiliară sau fără moşie, dar aflate in 
grațiile curţii. Regulamentele Organice au modificat din nou statu- 
tul boierimii, ştergind şi mai mult caracterul ei ereditar, de singe; ele 
au legat, de această dată, apartenenţa la clasa boierească nu de exer- 
citarea unei dregătorii, ci de acordarea unui titlu, conferit prin pitac 
domnesc. Titlurile mari, ban, logofăt, vornic, au fost desigur mono- 
polizate de protipendadă, dar cele mici au fost acordate cu multă 
generozitate atit pentru merite speciale, cit şi pe bani. Aceasta ex- 
plică creşterea numărului de boieri, în Tara Românească, de pildă, 
de la 766 în 1832 la 3013 in 1858. In 1851, cele 19 ranguri moldovene : 
(în Principatul vecin erau numai 9) erau împărţite la 2375 de per- 
soane; vornic era numai unul, hatmani 3, serdarii erau în schimb în 
număr de 324, slugerii de 342, iar şetrarii, rangul cel mai mic, în 
număr de 235. 

Cu excepţia boierilor de rangul întii, care erau de altfel in majo- 
ritate şi urmaşii boierimii de viţă veche, de singe, noii boieri nu se 
bucurau nici de o poziţie, nici de privilegii deosebite. Cu timpul 
titlul, cinul cum i se mai spunea, a incetat a mai avea vreo semnifi- 
caţie specială stirnind mai mult ironie decit respect. Pitarii ca mága- 
rii, spunea un paşoptist. De aceea, aproape fără opozite, rangurile 
boiereşti au fost desfiinţate în 1858. Măsura poate într-adevăr sur- 
prinde, clasa politică dovedind un neaşteptat dezinteres şi spirit 
modernizator. În realitate însă, desfiinţarea titlurilor nu a avut nici 
o însemnătate practică, influenţa vechii boierimi decurgind nu din 
existenţa lor, ci din puterea economică pe care o avea ca proprietară 
de moşii. Boierii deveniseră moşieri. Pentru țărănime, diferenţa ter- 
minologică nu însemna mai nimic. 

Modificarea statutului clasei boiereşti se explică in mare parte 
prin modificarea funcţiei sale economice. Sub fanarioți, venitul 

"principal al boierimii nu provenise din exploatarea moşiei, imposi- 
bil de rentabilizat in conditiile monopolului comercial otoman, ci 
din slujbe. Aceasta explicá goana dupá dregátorii a boierilor si ne- 
glijarea agriculturii. Libertatea comerţului, cigtigatá la 1829, apoi 
dezvoltarea oraşelor şi a pieţei interne, ca şi progresul general, incu- 
rajat de Regulamentele Organice şi de treptata reintegrare a Princi- 
patelor în sistemul economic şi de civilizaţie european, au micşorat 
valoarea bănească a dregătoriei, mărind-o în schimb pe cea a moşiei. 
Vechea distribuire a moşiei, rezervă boierească mică şi loturi date 

în folosinţa ţăranilor, nu mai corespundea intereselor proprietari- 
lor, dornici acum a-şi mări rezerva şi a transforma moşia în mare 
producătoare de cereale mariă. 

Pe de altă parte, regimul juridic al proprietăţii era departe de a 
facilita o dezvoltare modernă a lumii rurale; boierii erau proprieta- 
rii pămîntului, dar legea îi obliga în acelaşi timp să-l impartă, cu 
excepţia rezervei, ţăranilor care-şi aveau satele pe moşie, din mo- 
şi-strămoşi, încă din timpurile in care erau șerbi. Proprietatea boie- 
rească era aşadar condiţionată, nu era proprietate deplină, de tip 
burghez. Pe de altă parte, ţăranul era liber din punct de vedere juri- 
dic, dar era lipsit de pámint, primindu-şi lotul de la boier, la intele- 
gere cu acesta. 

Atita timp cît pămîntul a fost lipsit de valoare economică, acest 
regim a funcţionat normal, iar relaţiile boier-táran au urmat un curs 
relativ lin, adevăratul asupritor al satelor fiind dregătorul fiscului, 
nu proprietarul. Relaţiile au început însă să se modifice în momen- 
tul în care moşia a devenit, potenţial, o producătoare de mari profi- 
turi, Boierii au cerut transformarea moşiei într-o proprietate de- 
plină de tip alodial, în timp ce ţăranii au cerut împroprietărirea pe 
loturile ce le mai aveau în folosinţă. Regulamentele Organice au 
menţinut însă vechiul regim al proprietăţii, agravindu-l chiar în chip 
evident, în defavoarea ţărănimii. Aceasta a primit în continuare . 
pămint i în folosinţă, dar în cantitate insuficientă, cele mai bune tere- 
nuri fiind lăsate în rezerva boierească. În schimbul loturilor, sătenii 
au fost obligaţi să presteze o clacă mărită, normată, singura formă 
de muncă cu care proprietarii îşi puteau pune în valoare rezerva. 
Acest regim hibrid, introdus prin Regulamentele Organice şi agra- 
vat continuu după 1831, a fost primit încă de la început de țărănime 
cu ostilitate, dovadă numeroasele băjeniri de sate peste Dunăre şi 
peste Prut din anii 1833 - 1834. 

Înrăutăţirea situaţiei ţărănimii după 1831 şi agravarea regimului 
clăcii se explică aşadar printr-o cauză strict economică; proprietarii 
au mărit claca, atit ca număr de zile cit şi ca normă, deoarece nu 
aveau nici un alt mijloc la dispoziţie pentru punerea rapidă în valoa- 
re a moşiei. Lipsiti şi de capital, şi de utilaje, şi de pricepere econo- 
mică, ei au găsit soluţia problemei în boieresc (clacă). Metoda a 
adus, desigur, pe termen scurt, veniturile aşteptate, ea a reprezentat 
însă, pe termen lung, o serioasă friná în calea dezvoltării libere a 
agriculturii. A însemnat de asemenea ipotecarea relaţiilor sociale cu 
o instituţie veche, de natură feudală, nemodernă. 

Vreme de peste trei decenii, pină in 1864, boierescul a reprezen- 
tat principala problemă socială a Principatelor. Táránimea a cerut 
desfiinţarea lui şi improprietărirea pe locurile avute în folosinţă; 
proprietarii, în schimb, l-au socotit drept o chirie plătită de ţăran 
pentru folosirea unei părţi a moşiei, asupra căreia nu aveau nici un 
drept juridic de proprietate. Mai mult chiar, ei au cerut în repetate 
. rînduri, prin formula libertatea muncii, libertatea proprietăţii, anu- 
larea obligaţiei de a distribui loturi ţăranilor şi introducerea unei 
noi relaţii, de tip capitalist, între săteni şi proprietari. Cei dintii ar fi 
avut de vinzare munca, cei de pe urmă ar fi cumpărat-o, cu salariu, 
pentru a-şi pune în valoare moşiile. Era în fond vechea cale engleză 
de dezvoltare a agriculturii, exproprierea ţăranilor şi transformarea 
lor în proletari agricoli; era neîndoielnic o cale dureroasă, dar care 
ar fi dus la victoria capitalismului în agricultura României. 

Marea majoritate a clasei conducătoare şi, desigur, şi intelectua- 
lii au respins însă această radicală modificare a relaţiilor dintre pro- 
prietar şi ţăran, optind pentru un tip de reformă agrară care să trans- 
fere totuşi o parte a proprietăţii către clăcaşi. Discuţiile asupra 
modalitátilor reformei au fost foarte aprinse în cursul revoluţiei 
muntene de la 1848, cind poziţiile proprietarilor şi ale ţăranilor s-au 
înfruntat în cadrul comisiei proprietăţii, convocate de guvernul pro- 
vizoriu, fără a se putea însă ajunge la o hotărire. În 1851, noi legiuiri 
agrare au uşurat întrucitva situaţia ţăranilor, mărind lotul pe care 
moşierul trebuia să-l dea în folosinţă, reducind, unele obligaţii şi 
simplificînd formele de strămutare. Esenţa vechiului regim agrar a 
rămas însă neschimbată, ţăranul continuind a fi socotit un chiriaş pe 
moşie, care trebuia să plătească în muncă pentru pămîntul primit. 
Discuţiile privind restructurarea relaţiilor agrare au continuat fre- 
netic în anii premergători unirii şi în cei de domnie ai lui Cuza. 
Neputindu-se ajunge la un consens, la sfatul lui Mihail Kogálnicea- 
nu, domnitorul a dizolvat parlamentul în mai 1864 şi a promulgat 
prin decret o relativ radicală reformă agrară; sătenii primeau în pro- 
prietate deplină loturile pe care le avuseseră pină atunci în folo- 
sintá, limitindu-se însă pămîntul expropriabil la maximum 2/3 din 
moşie, exclusiv pădurile; lotul nu se putea înstrăina timp de 30 de 
ani; atit claca cit şi orice alte vechi servituti feudale se desfiinţau in 
schimbul unei despăgubiri; au fost împroprietăriți cu 2 440 000 de 
hectare un număr de 515 422 de ţărani. In urma reformei, proprie- 

tatea ţărănească a ajuns să reprezinte 30% din suprafaţa cultivată a 
ţării, restul de 70% ráminind în stăpinire moşierească. 

Principalul defect al legii agrare din 1864 a fost înzestrarea ţăra- 
nilor cu prea puţin pámint. Pentru a-şi satisface nevoile, ei au fost 
forţaţi să facă învoieli suplimentare cu proprietarul pentru mai mult 

“pămînt, învoieli inrobitoare, executate pînă in 1882 manu militari. 
Răscoalele ţărăneşti din 1888 au dus la o oarecare ugurare a regimu- 
lui tocmelilor agricole, dar repartiţia proprietăţii a continuat să fie 
neechitabilá, în defavoarea ţărănimii. In 1907, în chiar anul ráscoa- 
lei ţărăneşti, proprietatea funciară era repartizată astfel: pină la 10 
hectare, 40,29% din totalul suprafeţelor cultivate; între 10 şi 50 de 
hectare, 8,8946; între 50 şi 100 de hectare, 2,1345; îr.tre 100 şi 500 de 
hectare, 10,43%; peste 500 de hectare, 38,26%; 23,80% din ţărani nu 
aveau însă deloc pămint, iar 33,68% stăpineau doar între 0,5 şi 3 
hectare. 

Situaţia ţărănimii era agravată şi de existenţa instituţiei aren- 
dăşiei, prin care proprietarii urmăreau obţinerea unui cîştig fix, si- 
gur, fără efort. În preajma răscoalei din 1907, 62% din marile pro- 
prietáti moldovene erau date în arendă, 44% la arendaşi români, 
43% la arendaşi evrei, 13% la arendaşi străini creştini. La Bucureşti, 
numai 40 din cei 180 de mari proprietari îşi lucrau moşiile în regie 
proprie, restul preferind să le arendeze. În Moldova, mai ales, 
funcționau adevărate trusturi de arendagi, dintre care cel mai cunos- 
cut era trustul Fischer; in 1905 el tinea în arendă nu mai puţin de 
159 399 de hectare. 

Răscoala din 1907, inábugitá cu preţul a nenumărați morti şi a 
zeci de sate distruse, a pus în crudă lumină fragilitatea echilibrului 
social şi necesitatea restructurării relaţiilor agrare. Sub influenţa 
stingii liberale şi cu acordul! regelui, programul partidului liberal din 
1913 a admis ideea de reformă prin exproprierea marii proprietăţi. 
Decretul lege a fost emis de Ferdinand în 1917, în tranşeele din 
Moldova; reforma va fi pusă în aplicare după război, în 1921. 

In Transilvania, structura proprietiiţii nu diferca in chip sub- 
stantial de cea existentă in regat. lobăgia propriu-zisă fusese abolită 
de revolutionarii maghiari la 1848, dar, ca şi peste munţi, măsura nu 
fusese urmată şi de improprietărire, drepturile sătenilor asupra lo- 
turilor aflate in folosinţă fiind recunoscute numai treptat, inire 1833 
şi 1896. Ca şi in România insă, pămînturile táránesti erau cu totul 
insuficiente pentru a asigura existenţa unei familii. În 1902, 6 963 de 

moşieri (0,78% din totalul gospodăriilor transilvane) stápineau 
38,98% din suprafaţa cultivabilă, în timp ce 884 638 de ţărani 
(99,22% din acelaşi total de gospodării) cultivau 60,02 din aceeaşi 
suprafață. Repartizatá pe etnii, situaţia era şi mai nefavorabilă ţăra- 
nilor români, din care 80% aveau in medie doar 0,5 iugăre (0,28 ha). 
Românii stăpineau 36,8% din proprietăţile de 25 - 50 ha, 20,3% din 
cele de 50 - 500 ha, 5,7% din latifundiile de peste 500 de hectare, 
restul fiind proprietăţi maghiare şi germane. Ca şi în regat, acest 
regim al proprietăţii va fi radical modificat prin legea agrară din 
1921, care a desfiinţat, practic, marea proprietate. 

Regimul politic, instituţiile şi structura puterii. ReguMmentele 
Organice, primele constituţii moderne româneşti, nu au rezolvat 
decit in parte problema puterii. Din punctul de vedere al adminis- 
tratiei de stat, ele au avut, fără îndoială, un rol modernizator, dar din 
punctul de vedere al exercitárii puterii, ele nu au fácut decit sá inlo- 
cuiască vechiul absolutism domnesc cu un regim oligarhic care con- 
centra toatá puterea in mina citorva familii de mari boieri, aceleagi 
care ii rásturnaserá pe fanarioți şi ai căror reprezentanţi redactaserá 
Regulamentele Organice. Desi acestea fuseserá introduse cu bine- 
cuvintarea Rusiei şi a Turciei, regimul politic pe care l-au adoptat 
nu semăna deloc cu absolutismul practicat la Stambul sau Peters- 
burg; atribuţiile legislative şi de control financiar ale Adunărilor 
Obstesti erau astfel alcătuite încît domnul, a cărui putere era teore- 
tic suverană, nu putea cirmui fárá concursul marii boierimi care 
domina adunările. De aici,-un neîncetat conflict intre puterea cen- 
trală şi boierimc, un conflict care a dominat întreaga epocă regula- 
mentară atit in Moldova cit şi în Tara Românească. 

Structura Adunărilor Obşteşti Extraordinare, cele convocate 
pentru alegerea domnilor, este semnificativă în privinţa caracterului 
esciusivist a! puterii; cea valahă din 1834, de pildă, era compusă din 
190 de deputaţi, dintre care patru mari prelati, 50 de boieri de ran- 
gul! i, 73 de boieri de rangui II, 34 de deputaţi ai districtelor (iot 
boieri) şi 27 de deputaţi ai corporațiilor orăşeneşti. Nici un repre- 
zentant al ţărănimii deci. O astfel de adunare era de fapt mai puţin 
reprezentativă decît vechile adunări de stări in care răzăşirca, cel 
puţin, fusese inclusă. Adunările Obstesti Ordinare, care erau convo- 
Cate anual timp de aproximativ 2 luni, aveau un caracter social şi mai 
restrins; cea munteană se compunea din mitropolit, 3 episcopi, 20 
de boieri mari, 19 boieri mici. In Moldova, adunarea avea, pe linpă 

mitropolit si episcopi, 16 boieri mari şi 16 boieri mici. "Alegerile" 
acestor deputaţi de către ansamblul clasei boiereşti au fost fixate de 
Regulamente la fiecare 5 ani. 

Acest caracter oligarhic al regimului politic regulamentar nu tre- 
buie însă să ne facă să pierdem din vedere unele elemente noi şi 
modernizatoare introduse la 1831 - 1832 prin aceleaşi acte consti- 
tutionale, cum ar fi, de pildă, jurămintul domnesc de respectare a 
Regulamentului şi legilor ţării, separarea visteriei ţării de camera 
domnului prin crearea unei liste civile, responsabilitatea parţială a 
puterii centrale faţă de Adunare şi, mai presus de toate, realizarea 
unei separaţii a puterilor care nu existase pînă atunci. A pus de 
asemenea ordine în administraţia de stat prin crearea unui "sfat al 
miniştrilor”, compus din 6 - 8 persoane numite şi responsabile faţă 
de domn. Numărul redus de departamente precum şi titulatura lor 
indicau funcţiile încă relativ limitate cu care vechea clasă politică 
considera potrivit să înzestreze statul: secretariatul de stat (pentru 
probleme generale şi relaţiile externe), visteria (numită apoi fi- 
nante), trebile dinlăuntru, departamentul oştirii, al credinţei (numit 
apoi culte), al dreptăţii. Ulterior au mai apărut două ministere noi, 
lucrările publice şi controlul obştesc. Aparatul de stat a rămas pe 
timpul întregii epoci regulamentare redus, nu numai în ceea ce pri- 
veşte numărul miniştrilor, ci şi în ceea ce priveşte pe cel al functio- 
narilor în general; la 1833, departamentul finanţelor avea numai 37 
de funcţionari, cel dinlăuntru 38, cel de justiţie 25. 

Regimul oligarhic instituit prin Regulamentele Organice a durat 
neschimbat pînă la 1848 cînd, vreme de 4 luni, din iunie şi pînă in 
septembrie, revoluţia victorioasă a demontat complet şi cu frenezie 
structura politică regulamentară, arzind atit Regulamentul cit şi Ar- 
hondologia în piaţa publică şi adoptind o constituţie bazată pe cele 
mai libere principii cu putinţă. Invazia ruso-turcă din septembrie 
1848 a pus însă repede capăt experimentului de liberalizare şi a 
reintrodus compromisul regim regulamentar bazat pe puterea oli- 
garhiei boiereşti. Nu pentru multă vreme însă, evenimentele inter- 
nationale — ştergerea influenţei ruse după 1853, intetirea luptei 
pentru unire, creşterea influenţei unioniştilor, în mare parte foşti 
pasoptigi — ducind la dezintegrarea treptată a regimului introdus la 
1831 - 1832. Vechile prevederi administrative au rămas în vigoare, 
dar structura politică a fost continuu modificată în favoarea elemen- 
telor liberale, cele mai multe provenite din mica boierime. Tratatul 

de la Paris (1856) a acceptat ideea convocárii unor Adunári ad-hoc 
in care românii urmau să-şi exprime dorinţele asupra viitoarei orga- 
nizări a ţării. Legea electorală a dat drept de vot unui număr de 
11 750 de alegători (753 de mari boieri, 8 211 proprietari rurali, în 
- cea mai mare parte tot boieri, 2 886 de orăşeni) în Tara Românească 
şi de 2 954 de alegători (507 mari proprietari, 261 de proprietari 
mici, 1 153 de proprietari rurali şi liberi profesionişti, 896 de negus- 
tori şi meseriaşi, 137 de delegaţi ţărani) în Moldova. Pe temeiul 
acestei legi, alegătorii au ales în Adunarea de la Bucureşti 34 de mari 
proprietari, 17 proprietari mici, 31 de deputaţi orăşeni şi 17 deputaţi 
ţărani; la Iaşi, deputaţii reprezentind marea proprietate erau în 
număr de 28, cei reprezentind proprietatea mică în număr de 14; 
orágenimea avea 20 de deputaţi, țărănimea 15. Se adăugau în ambele 
Principate aleşii clerului. Aceste cifre explică de ce pentru prima 
dată în istoria adunărilor, marea boierime nu şi-a mai putut menţine 
monopolul asupra vieţii politice, fiind învinsă de coaliția dintre bo- 
ierimea liberală şi burghezie al căror program a fost sprijinit şi de 
țărănime. Ele explică de asemenea amploarea pe care au luat-o dis- 
cutiile privind nu atit statutul international al Principatelor şi uni- 
rea, asupra acestor subiecte consensul era aproape total, cit cele 
referitoare la programul intern de reforme. 

Reprezentarea pe stări a fost înlocuită in 1858 cu un regim elec- 
toral cenzitar care a împărţit alegătorii iniţial in două categorii elec- 
torale (1858), apoi în patru (1866), apoi în trei (1884). În ciuda 
micşorării treptate a censului, în 1913 nu avea totuşi drept de vot 
direct decit 1,9% din populaţia ţării, 0,4% pentru senat, 1,5% pen- 
tru cameră. Se adăuga la aceste scăzute procente un număr de 
1 139 301 alegători cu drept de vot indirect (15,7% din populaţie); 
adunind cele două categorii reiese că, în preajma primului război 
mondial, putea vota într-un fel sau altul 17,6% din populaţia rega- 
tului — un procent care arată limpede limitele democraţiei parla- 
mentare româneşti. Totuşi, faţă de anul 1831, cînd dreptul de vot 
fusese rezervat unui număr de aproximativ 800 de boieri, progresul 
era totuşi incontestabil. f 

Numărul scăzut al alegătorilor se explică în primul rînd prin 
valoarea relativ ridicată a censului; pentru colegiul I, el era, între 
1911 - 1915, de 1 200 lei anual. La colegiul II, votau toți orășenii care 
plăteau dări directe de minimum 20 de lei anual, profesiunile libere, 
ofițerii în retragere; toți absolvenții învățămîntului primar erau scu- 

titi de cens şi votau tot la acest colegiu. Fáceau parte din colegiul ai 
III-lea toţi cei care plăteau o dare, cit de mică. Votau direct cei care 
plăteau dări de peste 300 de lei anual, dacă ştiau carte, apoi preoţii, 
învățătorii şi arendagii a căror arendă depăşea 1 000 de lei. Restul 
alegátorilor votau indirect. Degi marea majoritate a populatiei vota 
la acest colegiu, el trimitea in Parlament numai 38 de deputati, in 
timp ce la colegiul I se alegeau 40 de deputaţi. 

Democraţia parlamentară a vechii Românii era in mod evident 
imperfectă. Cu toate acestea, ea a funcţionat în chip surprinzător de 
lin, fără răsturnări sau modificări violente. Domnia constituţională, 
mai mult sau mai puţin respectată de Cuza, s-a încetățenit în viaţa 
politică o dată cu adoptarea Constituţiei din 1866, rămasă în vigoare 
cu mici modificări nestructurale piná in 1923. Personalitatea pre- 
cum şi lunga domnie a lui Carol I, principe între 1866 si 1881, apoi 
rege piná la moartea sa din 1914, au contribuit si ele la stabilizarea 
instituţiilor şi la asigurarea unei continuitá(i care inainte, in con- 
diţiile deselor schimbări de domn, nu putuse exista. Mecanismul 
vieţii parlamentare nu s-a impus totuşi decit cu incetul, clasa poli- 
tică de după unire păstrind un timp lipsa de disciplină şi neprofesio- 
nalismul cu care condusese ţara înainte ca boierime, nu ca slujbaşă 
a statului. Tehnica administraţiei moderne nu se putea desigur im- 
pune peste noapte, lipsa ei explica cascada celor 20 de guverne, din 
ambele Principate, pe timpul primilor trei ani de domnie ai lui Cuza, 
guverne numite de domn în virtutea dreptului său de suveran. După 
1866 însă, nici o schimbare de guvern nu s-a mai efectuat fără con- 
sultarea corpului electoral; domnul desemna guvernul, guvernul or- 
ganiza alegeri şi conducea ţara cu ajutorul parlamentului ales piná 
la desemnarea unui alt guvern şi organizarea de noi alegeri. Această . 
procedură explica mulţimea consultărilor electorale, care între 1866 
şi 1871 au fost organizate anual: Cristalizarea partidelor politice in 
anii "70 a stabilizat oarecum acest joc de-a parlamentul, liberalii şi 
conservatorii rotindu-se de acum înainte la putere la intervale regu- 
larizate. Alegerile parlamentare şi, o dată cu ele, schimbările de 
guvern au început a fi organizate la intervale mărite, in 1871, 1876, 
1879, 1883, 1884, 1888, 1891, 1892, 1895, 1899, 1905, 1907, 1911, 
1912, deci, în general, la patru ani, legislaturile avînd acum o limpe- 
de culoare de partid. Practica rotativei guvernamentale a dat vieţii 
politice o remarcabilă stabilitate, ferind-o de violențele şi instabili- 
tatea care au marcat istoria altor popoare balcanice în veacul al 
XIX-lea. 

Deputaţii îşi tuau de altminteri rolul foarte in serios; sesiunile 
parlamentare se deschideau în fiecare an în noiembrie şi durau pină 
în martie următor. De foarte multe ori insă, ele erau prelungite pină 
spre vară pentru a da putinţă discutării şi adoptării de legi. Dacă ar 
fi să ne luăm după dezbaterile publicate în "Monitorul Oficial", viaţa 
parlamentară era extrem de aprinsă, legiuitorii dind dovadă de 
multă pasiune pentru legiferări. In 1879, de pildă, intre ianuarie şi 
iunie, parlamentul a votat 72 de proiecte de legi. Erau desigur anii 
ridicării societăţii româneşti moderne, multe situaţii se prezentau 
acum pentru prima dată, aceasta explică nevoia adoptării de legi. Cu 
toate acestea, forul legislativ a avut o tendinţă excesivă spre legife- 
rare şi spre modificarea repetată a unor legi deja adoptate. Astfel, 
de pildă, codul de procedură civilă, introdus în 1865, a fost modificat 
în 1900, apoi modificat din nou în 1904, 1905, 1907, 1909; codul 
comercial, promulgat în 1840, modificat în 1864, a fost inlocuit cu 
un nou cod în 1887, care a fost şi el modificat in 1895, 1900, 1902, 
1906. Codul penal, adoptat în 1865, şi-a văzut şi el articolele schim- 
bate in 1874, 1882, 1893, 1895, 1900, 1910, 1912. 

Cu toate acestea, functiile interne ale statului au rámas pe tot 
parcursul veacului al XIX-lea relativ limitate. Primul guvern unic al 
României (1862) nu avea decit 8 ministere: lăuntru, afaceri străine, 
finanţe, lucrări publice, justiţie, culte şi instrucţie publică, război, 
control. Ministerele economice nu au apărut decît după 1864, an in 
care Cuza a creat "ministerul de interne, agricultură şi lucrări publi- 
ce". În 1869 el a devenit, prin separarea de interne, ministerul agri- 
culturii, comerţului şi lucrărilor publice. În 1893 lucrările publice 
s-au separat şi ele, iar ministerul a devenit de agricultură, industrie 
şi comerţ, evoluţia titulaturii sale reflectind desigur interesul in 
creştere al cîrmuirii pentru organizarea vieţii economice. 

Semnificativ pentru .caracterul relativ deschis al societăţii 
româneşti din secolul al XIX-lea este ponderea redusă dată ministe- 
rului de interne, multă vreme cuplat cu lucrările publice sau cu de- 
partamente economice. Caracterul său represiv era de altfel.redus; 
jandarmeria rurală nu a fost organizată decit spre sfirşitul veacului, 
iar departamentul "siguranţei generale” nu a apărut decit în 1908, în 
urma atentatului neizbutit asupra lui Ion I.C. Brătianu. 

Principalul defect al regimului politic instaurat la 1866 a fost 
probabil reprezentativitatea sa limitată. Constituţia, legile, forma 

de guvernámint erau desigur moderne şi pentru vremea aceea libe- 
rale, mai democratice probabil decit cele mai multe forme de. gu- 
vernámint central şi est europene. În practică însă, funcţionarea lor 
era rezervată unui procent mult prea redus de cetăţeni. Ne putem 
întreba însă dacă o asemenea situaţie nu avea un caracter obiectiv, 
dacă nu reflecta starea generală de înapoiere socială a ţării. Princi- 
pala piedică în calea participării la viaţa politică, în calea dreptului 
de a alege, nu era totuşi censul, mai degrabă scăzut la colegiul III, ci 
obligaţia de a şti carte. Mulţi oameni politici, mai ales din cei con- 
servatori, socoteau de aceea, nu fără temei, că a da drept de vot 
tuturor locuitorilor, care in marea lor majoritate nu ştiau scrie sau 
citi, însemna crearea unei mase de oameni uşor manevrabili, la 
îndemina demagogilor. Cu toate acestea, partidul liberal a introdus 
cererea de sufragiu universal în programul său din 1892, urmat un 
an mai tirziu de partidul social-democrat. 

Limitele regimului politic instaurat la 1866, democratizarea sa 
mult prea înceată au fost violent puse în lumină de frămîntările 
ţărăneşti. Pe hirtie, în constituţie, în parlament, lucrurile mergeau 
incurajator, dar reforma agrară din 1864 nu era încă terminată nici 
în 1877. Ráscoalele din 1888 au grăbit intrucitva reformarea relații- 
lor agrare, dar cu toate acestea, la începutul veacului al XX-lea, cea 
mai mare parte a ţărănimii trăia în evidentă sărăcie. Răspunsul ei la 
promisiunile de îndreptare mereu aminate a fost răscoala din 1907, 
care, pornită din nordul Moldovei, a cuprins foarte repede întreaga 
ţară. Peste o mie de ţărani — conform datelor oficiale — şi-au pier- 
dut viaţa în timpul acţiunii de represiune, excesiv de energic condu- 
se de un guvern liberal cu Ion I.C. Brătianu la interne şi generalul 
Averescu la război. 

Singeroasele evenimente din primăvara lui 1907 au arătat limpe- 
de necesitatea adoptării unor reforme de structură. Dacă conserva- 
torii, sub şefi imbátrini(i şi greu de urnit, au continuat să susţină 
vechea ordine, acceptind cel mult unele îmbunătăţiri de suprafaţă, 
partidul liberal, sub influenţa aripii sale de stinga, mai ales a lui C. 
Stere, s-a angajat hotărit pe calea reformelor instituţionale şi a mo- 
dificării regimului politic. In septembrie 1913, Brătianu, din 1909 
şef al partidului, a publicat cu acordul regelui un program de refor- 
me care devenea o lună mai tîrziu programul oficial al partidului. Se 

, propuncau, între altele, introducerea sufragiului universal şi impro- 
prietărirea ţăranilor prin expropriere. În februarie 1914, noul parla- 

ment, dominat de liberali, incepea discutarea proiectului de reforme 
căruia conservatorii, divizați, resemnaţi şi sensibili la presinile pala- 
tului, nu i s-au opus decit de formă şi numai la început, fără să-şi dea 
bine seama că-şi semnau singuri codamnarea la moarte politică. În 
a treia citire, Camera deputaţilor a adoptat proiectul de reforme cu 
143 de voturi pentru şi unul contra. La 5 iunie, cu citeva săptămini 
deci inainté de Sarajevo, parlamentul se declara adunare consti- 
tuantă şi începea să discute modificarea.constituţiei, în sensul pro- 
pus de reforme. Lucrările au continuat, în ciuda războiului, pînă in 
decembrie 1914, cind a devenit limpede cá, in respectivele impre- 
jurári internationale, politica externă trebuia să treacă înaintea celei 
interne. La propunerea lui Brătianu, lucrările parlamentului au fost 
suspendate, urmind a fi reluate după război. 

Evoluţia regimului politic şi a instituţiilor prezintă citeva ele- 
mente care merită să fie subliniate. Cel dintii se referă la caracterul 
clasei politice: din punct de vedere social, ea a fost dominată mai tot 
timpul de nobilime, mai întîi de cea mare, pînă la 1858, apoi de cea 
mică, pînă la primul război mondial; chiar şi partidul liberal, care 
propovăduia o politică capitalistă, a fost condus aproape numai de 
boieri. Accesul burgheziei în clasa politică a fost tirziu, lent şi limi- 
tat. 

Cu toată această precumpănire boierească, viaţa politică a vea- 
cului al XIX-lea a fost dominată de ideea de reformă; in marea lor 
majoritate, membrii clasei politice din vechiul regat erau oameni 
educați în Apus, conducătorii ei au fost de cele mai multe ori şi 
oameni de cultură, cărturari, a căror politică urma un tel precis: 
modernizarea ţării conform modelului occidental, singurul în care 
au crezut şi pe care au dorit să-l vadă introdus în România. 

Apartenența clasei politice la clasa boierească şi independenţa 
sa economică, derivind din statutul de proprietari funciari, au 
aminat desigur rezolvarea deplină a chestiunii ţărăneşti şi a altor 
probleme sociale, dar, pe de altă parte, au avut şi un corolar pozitiv. 
Oamenii politici ai vechiului regat au o netăgăduită calitate, fac 
politică fără a fi încă politicieni, politica nu devenise încă o profe- 
siune aşa cum va deveni după 1918. Cramponarea de putere era o 
mentalitate încă străină, funcţia politică nu adăuga nimic statutului 
social. 

Acestor trăsături ale clasei conducătoare li se datoreşte probabil 
o anumită calitate a vieţii politice; perioada dintre 1831 şi 1918 nu 

cunoaşte violenta, a avut loc un singur asasinat politic (1862) şi o 
singură lovitură de palat (1866). Regulile jocului au fost, în general, 
acceptate; Brătianu, motorul revoluţiei de la 1848 şi al răsturnării 
lui Cuza, omul responsabil pentru aducerea lui Carol la putere, a 
aşteptat pînă in 1876 pentru a deveni prim-ministru. Pe de altă par- 
te, conservatorii au acceptat cu relativă lipsă de opoziţie reformele, 
in 1848, 1864, 1914, deşi acestea le subminau în chip evident poziții- 
le sociale si politice. 

Principalul factor politic al veacului a fost fárá indoialá Partidul 
Liberal, dominat mai intii de mica boierime, apoi de o coaliţie dintre 
aceasta şi reprezentanţii burgheziei. Credincios ideilor. de la 1848, 
Partidul Liberal le-a .pus treptat în practică, pînă la decretele din 
1917 şi la constituţia din 1923. Intr-un fel se poate aproape spune cá 
Partidul Liberal a fost acela care a lichidat de fapt vechea Românie; 
rămine să vedem, într-un capitol următor, dacă urmările au fost la 
înălţimea aşteptărilor. 


9. VIAŢA POLITICĂ 


Politica internă. Epoca Regulamentelor Organice a început cu 
o primă încălcare a constituţiilor abia adoptate; in loc de a lăsa 
Adunările Generale să aleagă domnii, ţarul şi sultanul, neincreză- 
tori în fidelitatea boierilor, au hotărit să facă ei primele numiri, 
punind pe Mihail Sturdza în scaunul Moldovei, pe Alexandru Ghica 
în cel al Ţării Româneşti. Cel dintii va cirmui pînă in 1849, cel de al 
doilea pînă in 1842. Amindoi descindeau din vechi şi influente fami- 
lii boiereşti care mai dăduseră domni, amindoi erau oameni de cul- 
tură europeană, cu dorinţa mărturisită de a moderniza societatea 
din Principatele lor. 

Mihail Sturdza, de altfel unul din autorii Regulamentelor, s-a 
bucurat pe tot timpul domniei de sprijinul ţarului şi al consulatului 
rusesc de la Iaşi. A putut de aceea controla cu uşurinţă atit uneltirile 

` marii boierimi, de a cărei dușmănie a avut parte aproape fără înce- 
tare, cît şi nemulţumirile boierimii mici, care a organizat în 1839 
complotul condus de Leonte Radu, cit şi frámintárile din ce în ce 
mai periculoase ale tinerilor intelectuali pe care tot domnul de altfel 
îi trimisese la studii în Apus şi care se intorceau de acolo cu idei 
revoluţionare. Autoritar şi doritor de bani, om al ruşilor, Vodă 
Sturdza nu s-a bucurat de prea multă preţuire printre contempora- 
ni; era cu toate acestea un om cult, luminat, care a modernizat ad- 
ministratia, a construit şosele, a încurajat cultura; care a luat chiar, 
uneori, măsuri radicale pentru vremea sa, cum ar fi secularizarea 
parţială a averilor bisericeşti (1844) sau dezrobirea robilor ţigani ai 
statului şi minástirilor. 
Principatul vecin, viaţa politică a fost ceva mai agitată; în 
1834, ruşii au cerut introducerea în Regulamentul abia adoptat a 
unui articol adiţional care prevedea că nici o schimbare constitutio- 
nală nu se poate adopta fără acordul curților suzerană şi protectoa- 
re. 

În Moldova, Sturdza a obţinut cu uşurinţă acordul Adunării pen- 
tru introducerea articolului (1835), dar la Bucureşti, Adunarea, 
ostilă domnului şi datorită politicii sale fiscale, s-a opus cu indirjire 
acestei ştirbiri a autonomiei ţării. Dezbaterile, violente, s-au prelun- 
git pină in 1838, cînd, pentru a infringe opoziţia deputaţilor, consu- 
lul rus a adus de la Poartă firmanul prin care aceasta poruncea 
Adunării să accepte introducerea articolului. Tot in 1838, Ghica a 
avut de făcut faţă şi complotului organizat de Ion Cimpineanu, re- 
prezentantul boierimii liberale, pentru care şi Regulamentele şi nu- 
mirea domnilor direct de către tar şi sultan erau ilegale. Cimpineanu 
cerea adoptarea unei constituţii, unirea principatelor şi proclama- 
rea independenţei lor. Foarte antirus şi foarte liberal, programul 
mişcării şi, în special, aşa-numita "Constituţia românilor” prevedea 
introducerea unei forme de guvernămint constituţionale şi repre- 
zentative, egalitatea în faţa legilor, libertăţi individuale foarte largi, 
toate acestea de cîştigat la capătul unui "război al independenţei”. 
Mişcarea a fost descoperită însă în chiar clipa în care organizatorul 
ei se reintorcea în ţară dintr-o călătorie prin Anglia şi Franţa, unde 
cáutase să obţină sprijin pentru răscoala ce urma să fie coordonată 
cu mişcarea polonezilor. În 1840, boierimea liberală organiza un 
nou complot, de astă dată condus de Mitiţă Filipescu, printre parti- 
zanii săi numárindu-se şi foarte tinărul Nicolae Bălcescu. Spre deo- 
sebire de Cimpineanu, care voise să răstoarne şi să rezolve totul 
dintr-o dată, Filipescu s-a declarat adeptul ameliorărilor treptate şi 

paşnice. Mai puţin preocupat de problemele externe, cum ar fi inde- 
pendenta, programul sáu era însă mai radical din punct de vedere 
social, din moment ce propunea desfiinţarea clăcii şi rezolvarea pro- 
blemei agrare prin împroprietărirea ţăranilor. Şi acest complot a 
fost descoperit, iar participanţii trimişi pentru mulţi ani la temniţă. 
Toate aceste frămintări, la care s-au adăugat în 1841 - 1842 două 
răscoale ale bulgarilor de la Brăila, care doreau să treacă Dunărea şi 
să-şi răscoale conationalii impotriva Portii, au subminat treptat 
increderea ruşilor şi a turcilor în domn, pe care l-au demis, nouă 
încălcare a Regulamentului, în octombrie 1842. În locul său, Adu- 
narea a ales, cu 131 de voturi pentru şi 49 contra, pe Gh. Bibescu, 
boier mic dar proprietar mare şi, în acelaşi timp, unul dintre puţinii 
români ai vremii cu studii de drept la Paris; domn bun, dar nehotărit 
şi, în orice caz, nepregătit pentru furtuna revoluţionară care se apro- 
pia şi care avea să-i măture tronul, în iunie 1848. 
Revoluţia de la 1848 se încadrează in chip firesc in curentul de 

renaştere şi modernizare început după 1821; pagoptistii s-au socotit 
de altfel continuatorii direcţi ai lui Tudor Vladimirescu şi ai cărvu- 
narilor, ale căror scrieri le-au scos din uitare şi ale căror idei şi le-au 
însuşit. Revoluţia a fost pregătită de mişcările revoluţionare deja 
amintite şi a fost organizată şi condusă de oameni politici şi cărtu- 
rari care-şi făcuseră cunoscut crezul politic de multă vreme. După 
1840, dorinţa de înnoire era exprimată de altfel in mai toate cercu- 
rile politice, cel mai categoric însă în cercurile tinerilor intelectuali, 
în majoritate boieri, care îşi făcuseră studiile în Franţa. Din 1843, 
liberalii munteni, N. Bălcescu, Ion Ghica, C. A. Rosetti, organiza- 
seră societatea secretă "Frăția", ale cărei scopuri nu se deosebeau 
decit foarte puţin de cele ale lui Cimpineanu sau Filipescu. Din 
punct de vedere social, mişcarea de idei din deceniul premergător 
revoluţiei se orienta hotărit către democratizarea societăţii, aboli- 
rea privilegiilor de clasă, rezolvarea chestiunii ţărăneşti; din punct 
de vedere national, ea urma propunerile lui Cimpineanu de unire şi 
independenţă. Anii '40 au fost de altfel ani de mare pasiune pentru 
istorie, folosită ca argument politic şi ca justificare a programului 
national. Cárturarii sint obsedati de problema vechii Dacii, de uni- 
rea lui Mihai Viteazul. "Capitulatiile" sint din nou scoase la lumină 
şi puse să justifice cererea de modificare a raporturilor cu Poarta. 

Pentru a exploda însă, frámintárile revoluţionare ale anilor '40 
aveau nevoie de un cadru internaţional favorabil. De aceea, căderea 
lui Ludovic Filip şi proclamarea republicii franceze a fost salutată 
cu mare entuziasm de grupul românilor aflaţi in acea clipă la Paris; 
Alecsandri a trimis în ţară o bucăţică ruptă din tronul răsturnat, iar 
la 8/21 martie, moldovenii şi muntenii au hotărît pornirea simultană 
a revoluţiei în ambele principate. Coordonarea celor două mişcări 
s-a dovedit insă mai greu de realizat la fata locului, evenimentele 
urmind un curs deosebit in fiecare din cele două capitale. 

La Iaşi, revoluționarii au crezut în posibilitatea victoriei revo- 
luţiei pe cale paşnică; peste o mie de persoane s-au adunat la 27 
martie/8 aprilie la hotelul Petersburg, adoptind o petiție in 35 de 
puncte pe care au inaintat-o apoi domnului; cele mai multe articole 
se refereau la libertăţi personale, uşurări pentru ţărani, desfiinţarea 
cenzurii, reforma economiei, a administraţiei, la dezvoltarea cultu- 
rii. Nu erau din cale afară de revoluţionare şi Mihail Sturdza s-a 
arătat dispus să le accepte. A respins însă două cereri cheie, cea 
dintii referitoare la desfiinţarea adunării obşteşti şi alegerea uneia 
noi, "adevărată reprezentaţie a naţiei”, cea de a doua referitoare la 

formarea unei "gărzi cetăţeneşti”. Somat să accepte petitia fără nici 
o modificare, domnul s-a refugiat la cazarma miliției de unde a or- 
donat reprimarea mişcării. Trei sute de revoluționari au fost ares- 
taţi, mulţi s-au risipit peste graniţă, în Bucovina austriacă, iar de 
acolo în Apus. Revoluţia ieşeană, prea grăbit pornită, prea puţin 
pregătită, nu tinuse decit citeva zile. " - 

Tara Românească revoluționarii au fost mai bine chibzuiţi, ' 
reuşind să pună mina pe putere în iunie şi s-o menţină pină la inva- 
zia ruso-turcă din septembrie. În mai, un comitet revoluţionar lărgit, 
alcătuit din reprezentanţii tuturor factiunilor boiereşti liberale şi ai 
intelectualilor, a fixat data inceperii revoluţiei pentru 9/22 iunie şi a 
trimis reprezentanţi în judeţe pentru punerea în aplicare a planului 
de răscoală. In ziua prevăzută, ea a fost proclamată în Oltenia, la 
Islaz, pentru că revoluționarii se bucurau acolo de sprijinul 
unităţilor militare comandate de Gh. Magheru şi N. Pleşoianu; pes- 
te două zile, la 11/24 iunie se răscula şi Bucureştiul. Proclamaţia de 
la Islaz, "constituția", cum îi spuneau revoluționarii, a fost prezen- 
tată domnului, care, spre deosebire de vecinul său moldovean, a 
acceptat-o, incuviintind şi formarea unui guvern provizoriu. Peste 
două zile însă, el fugea în ascuns la Braşov, lăsînd ţara în mina revo- 
„ lutionarilor, dar privindu-i de legitimitatea pe care prezenţa sa o 
acordase pină atunci noului regim politic. La 15/28 iunie, 30 000 de 
oameni jurau pe Cimpul de la Filaret să respecte constituţia şi acla- 
mau un nou minister revoluţionar, dominat de elemente radicale 
conduse de fraţii Brătianu şi Golescu. 

Proiectul de constituţie, a cărui literară introducere, scrisă pro- 
babil de Eliade Rădulescu, începea cu fraza "poporul român se 
deşteaptă... şi-şi cunoaşte dreptul său de suveran”, cuprindea 22 de 
articole, cele mai multe prezente4n programele politice de destul de 
multă vreme: independenţă legislativă şi administrativă faţă de 
Poartă, egalitatea drepturilor politice, adunare generală reprezen- 
tativă, domn şi miniştri responsabili, libertatea tiparului, gardă 
naţională, emanciparea clăcaşilor, dezrobirea ţiganilor, desfiinţarea 
rangurilor boiereşti, emanciparea israeliților. Se prevedea de ase- 
menea convocarea de îndată a unei adunări generale extraordinare 
care să adopte, pe temeiul celor 22 de articole, o constituţie defini- 
tivă. 

Cele mai multe din aceste prevederi, desfiinţarea rangurilor şi a 
cenzurii, eliberarea robilor, emanciparea evreilor, garda naţională, 
au fost puse imediat în practică; convocarea adunării constituante 

precum şi rezolvarea chestiunii ţărăneşti s-au dovedit insă a fi mai 
greu de solutionat. În cazul constituantei, se infruntau adepţii sufra- 
giului universal (Bălcescu) şi cei ai votului cenzitar. În cele din 
urmă, la 19 iulie, guvernul provizoriu şi-a publicat instrucţiunile 
referitoare la alegeri: urmau să voteze toţi locuitorii români "de o 
stare liberă", cu bună purtare, în virstă de 21 de ani şi locuind stator- 
nic în aşezarea in care,se ţineau alegerile. Aceşti alegători alegeau 
un număr de delegati în cadrul unor alegeri primare; delegaţii astfel 
aleşi se intruneau în capitalele judeţene şi votau, la rindul lor, depu- 
taţii din adunare. Nu exista aşadar cens, dar alegerile erau, pentru 
marea majoritate a populaţiei, indirecte, ele aveau loc în două eta- 
pe. Faţă de Regulamente erau însă oricum un mare pas inainte. Din 
nefericire, invazia străină va pune capăt revoluţiei inainte de orga- 
nizarea primelor alegeri pentru constituantă. 

Dacă lărgirea dreptului de vot s-a putut impune fără o prea mare 
opoziţie din partea "reacţiunii", discuţiile privind reforma agrară au 
fost lungi, infierbintate şi, în cele din urmă, sterile. Guvernul provi- 
zoriu a convocat o comisie a proprietăţii la 9/22 iulie, compusă 
dintr-un număr egal de proprietari şi de ţărani care au votat în cele 
din urmă emanciparea clăcaşilor şi improprietărirea lor prin 
despăgubire. Cele două părţi nu s-au înțeles însă asupra întinderii 
de pămînt ce trebuia expropriată şi dată in stápinire foştilor clăcaşi. 
În această situaţie, speriată de evoluţia situaţiei internaţionale şi de 
acuzaţiile de "comunism" care i se aduceau, cirmuirea a hotărît sus- 
pendarea lucrărilor comisiei, urmînd ca ele să fie reluate mai tirziu. 

Primejdiile externe deveneau, era adevărat, din ce în ce mai evi- 
dente. La sfirgitul lunii iulie, trupe otomane trecuseră Dunărea sub - 
comanda lui Suleiman-paşa şi se incartiruiseră la Giurgiu, iar ţarul 
îşi făcuse cunoscută, printr-o circulară adresată cabinetelor europe- 
ne, nemulţumirea pentru ursul prea liberal pe care îl luaseră eve- 
nimentele din Tara Românească. Cu oarecare diplomatie, revo- 
luţionarii au putut totuşi obţine de la Suleiman recunoaşterea 
cirmuirii lor, pe care au numit-o acum locotenentá domnească in loc 
de guvern provizoriu, şi au promis să trimită constituţia la Constan- 
tinopol, pentru aprobare. La insistența ţarului însă, sultanul a refu- 
zat să primească delegaţia care i-o aducea şi din care făceau parte 
între alţii Ştefan Golescu, Nicolae Bălcescu, Dumitru Brătianu. Ce- 
le două mari puteri au hotărit restabilirea vechii ordini pe calea 
armelor: la 13/26 septembrie, trupele lui Fuad-paşa intrau în Bucu- 
reşti, inftingind scurta opoziţie a detaşamentului de pompieri de la 

Dealul Spirii, iar peste douá zile igi fáceau intrarea in capitala inge- 
nuncheatá şi cazacii generalului Lüders. Autocraţiile vecine puneau 
astfel capăt cu forţa şi, in chip contrar legilor fundamentale ale ţării, 
experimentului de liberalizare muntean, prea apropiat de graniţele 
lor pentru a putea fi tolerat. 

Unirea Principatelor a fost, fără îndoială, atit din punct de vede- 
re politic cit şi din cel al vieţii spirituale, principala idee forţă a 
perioadei postrevolutionare. La prima vedere, condiţiile interne şi 
internaţionale nu păreau prielnice realizării acestui deziderat al cla- 
sei politice din cele două ţări, des repetat începînd din 1772; arma- 
tele de ocupaţie au reimpus regimul regulamentar, iar în mai 1849 
cele două. puteri au încheiat convenţia de la Balta Liman care 
îngrădea şi mai mult autonomia internă a Principatelor: ţarul şi 
sultanul îşi arogau dreptul numirii domnilor, retrăgind astfel 
adunării un vechi drept, admis de Regulamente; durata domniei se 
reducea la 7 ani, in timp ce la 1831/1832 se admisese domnia viageră. 
În acelaşi timp, adunările obşteşti, care se dovediseră atit de recalci- 
trante, erau dizolvate şi înlocuite cu nişte noi adunări, numite ad- 
hoc, compuse exclusiv din marii boieri. Nici chiar în aceste condiţii 
însă cei doi autocraţi nu au avut încredere în potolirea spiritului 
revoluţionar, tinind Principatele sub ocupaţie militară piná in 1851. 

Conform conferinţei de la Balta Liman, Barbu Ştirbei a fost nu- 
mit domn în Ţara Românească, Grigore Alexandru Ghica în Mol- 
dova, cel dintii conservator şi antirevolutionar convins, cel de pe 
urmă unionist şi favorabil foştilor paşoptişti care, spre deosebire de 
munteni, s-au putut întoarce imediat in Moldova, ocupind chiar şi 
unele importante funcţii administrative. In iunie 1853, după incepe- 
rea războiului Crimeii, Principatele au fost din nou ocupate de ruşi, 
apoi, din august 1854, de austrieci. Ocupaţia austriacă a durat tot 
timpul războiului, încheindu-se abia în ianuarie 1857. 

Mişcarea unionistă şi efortul de modernizare s-au desfăşurat 
aşadar într-un context internaţional dificil, sub ocupaţii străine, 
ostile fie liberalizárii politice interne (Rusia), fie aspirațiilor natio- 
nale panromâneşti (Austria, Turcia). Cu toate acestea, partida 
naţională, cum începuse să se numească grupul revoluţionarilor şi 
al unionistilor, s-a întărit continuu, atit din punct de vedere ideolo- 
gic cât şi din cel al organizării practice. 

După cum am văzut într-unul din capitolele precedente, ideea de 
unire a Principatelor era veche de multe generaţii şi intrase în pro- 
iectele de reformă şi în programele politice boiereşti încă din 1772; 

necesitatea ei fusese de altfel exprimată şi in constitutiile din 1831 - 
1832, care dăduseră şi o modernă definiţie naţiunii. Toate acestea 
explică prezenţa ideii unioniste în cele mai multe din programele 
mişcărilor de după 1831, indiferent de orientarea lor politică; astfel, 
şi-au expus crezul unionist atit complotiştii conduşi de marele boier 
liberal Ion Cimpineanu (1838), cît şi cei care l-au urmat pe micul 
boier conservator moldovean Leonte Radu; atit domnitorul Mihail 
Sturdza (1838), conservator şi rusofil, cit şi intelectualii care vor 
conduce ceva mai tirziu revoluţia de la 1848, precum lon Ghica 
(1838), sau, dimpotrivă, cărturarii care vor refuza să participe la ea, 
cum a fost C. Negruzzi (1839). În timpul revoluţiei, atit moldovenii 
cit şi muntenii au evitat să introducă cererea de unire în programele 
oficiale pentru a nu speria şi mai mult pe ruşi şi pe turci. Aluziile la 
unire erau totuşi mult prea frecvente şi străvezii pentru ca marile 
puteri să le poată ignora, cu atit mai mult cu cit in iunie 1848 mun- 
tenii adresaserá un memoriu Porții in care vorbeau despre ten- 
dintele fireşti ale românilor "de a se reuni într-un singur stat". Mol- 
dovenii exilați făcuseră şi ei din unire, într-un text programatic inti- 
tulat Principiile noastre pentru reformarea patriei (mai 1848), scopul 
mărturisit al mişcării naţionale; între 1848 şi 1859, problema unirii 
apare în sute de cărţi, memorii şi proiecte de reformă, în petiţii 
adresate marilor puteri, în articole de ziar. A fost, fără îndoială, 
subiectul care a dominat viaţa politică a Principatelor. 
Argumentele nu au fost intotdeauna cele vechi, de natură isto- 
rică, deşi cei mai multi dintre unionişti au rămas obsedati de ideea 
originilor şi a unirii de la 1600. Mai interesant este însă faptul că 
multe texte reclamă unirea în numele viitorului, nu al trecutului. 
Fără unire, spun ele, progresul civilizaţiei, dezvoltarea potenţialului 
economic nu sînt posibile; fără unire nu se vor putea niciodată rea- 
liza doritul echilibru şi stabilitatea politică în zona Dunării, nu se va 
putea crea statul barieră în calea ruşilor de care ar avea nevoie civi- 
lizata Europă. Ca şi în veacurile XIV - XVI, românii au sperat să 
poată obţine sprijinul apusenilor punindu-şi în lumină meritele de 
pavăză a Europei; atunci fuseseră păginii, acum erau ruşii. 
Deceniul premergător unirii a fost o perioadă de intensă şi rod- 
nică propagandă românească în străinătate. La început exilatii — 
cei munteni nu s-au întors la Bucureşti decit în 1857— au activat şi 
şi-au propovăduit cauza cu precădere în rindurile revoluţionarilor 
europeni, Mazzini, Ledru-Rollin, alături de care credeau în victoria 
revoluţiei general europene şi la al căror Comitet Central de la 

Londra au aderat (1851). După 1852, însă, o dată cu venirea la pu- 
tere a lui. Napoleon al III-lea şi refluxul mişcărilor revoluţionare, 
propaganda şi-a schimbat direcţia, orientindu-se cu precădere către 
curţile europene considerate a fi favorabile cauzei româneşti; ne- 
numărate memorii au luat drumul Parisului, Londrei, numeroase 
articole au fost tipărite in presa franceză, engleză, italiană. Românii 
au reuşit astfel să creeze un puternic curent de simpatie in cele mai 
multe capitale europene, asemănător în oarecare măsură celui de 
care se bucuraseră grecii pe vremea războiului lor de independenţă. 

Deznodámintul neaşteptat al războiului Crimeii a avut urmări 
imediate asupra situaţiei interne din Principate. Înlăturarea pre- 
zentei ruse, a unei influenţe care dominase politica românească vre- 
me de aproape 25 de ani, a întărit poziţia partidei naţionale şi a făcut 
posibilă organizarea ei pe faţă. Prin tratatul de la Paris (martie 
356), Principatele au trecut sub garantia colectivă a celor şapte 

1ari puteri europene; tratatul a hotărît de asemenea convocarea 
unor adunări ad-hoc care să exprime dorinţele locuitorilor şi trimi- 
terea în Principate a unei comisii europene care să ia act de aceste 
dorinţe. Marile puteri igi rezervau apoi dreptul de a lua măsuri de 
reorganizare a statutului Principatelor, pe temeiul propunerilor ex- 
primate de români. 

În iulie 1856, la sfirgitul septenatului lor, Barbu Ştirbei şi Grigo- 
re Ghica au fost înlocuiţi cu caimacami (locţiitori) domneşti, Ale- 
xandru Ghica, fostul domn regulamentar în Tara Românească şi 
Theodor Balş în Moldova, cel dintii unionist, cel de dl doilea turco- 
fil, conservator şi dornic de a urca el in scaunul de la Iaşi, deci 
separatist. În Ţara Românească, Comitetul Central Unionist, 
înfiinţat în vara lui 1856 şi-a putut desfăşura activitatca la suprafaţă, 
dar in Moldova, caimacamul, sprijinit de Viena şi de Constantino- 
pol, a reintrodus cenzura pe care predecesorul sáu o desfiinjase in 
mai 1856, a suprimat presa unionistă şi a practicat o politică de 
sistematică persecutare a membrilor partidei naţionale. Moartea sa, 
JA martie 1857, nu a schimbat cu nimic lucrurile, deoarece noui 

caimacam, Niculae Vogoride, om al turcilor, a continuat acc easi 
polii antiunionistă, urmărind şi el să obțină domnia. Bine regiza- 
te, falsificate, alegerile pentru adunarea a: d-hoc a Moldovei av dat 
netă majoritate separatistă, în timp ce la Bucureşti sc alegeau aproa- 
pe numai deputaţi unionişti. În această situaţie confuză, Anglia, 
care sprijinea Poarta, şi Franţa, care era adepta unirii, au căzut de 
acord asupra unei soluţii de compromis; guvernul englez s-a angajat 

să obțină de la sultan anularea alegerilor falsificate, în timp ce Na- 
poleon al III-lea a renunţat la planul unirii depline in favoarea unei 
uniuni parţiale, în care, deşi proclamate un singur stat, cele două 
Principate îşi păstrau cele mai multe din instituţii separate. 

Noile adunări ad-hoc, în covirşitoare majoritate unioniste, s- au 
întrunit în octombrie 1857, conform prevederilor de la Paris, pentru 
a face cunoscute dorinţele poporului român. Amindouă au votat un 
program în 4 puncte, cerind garantarea autonomiei ţării, unirea 
Principatelor, domn străin dintr-o dinastie domnitoare europeană, 
guvern constituţional şi reprezentativ. Muntenii, sub motivul nepri- 
mejduirii programului naţional şi a unirii, au aminat discutarea pro- 
blemei reformelor interne, dar adunarea Moldovei, din care făceau 
parte şi un grup de foarte activi deputaţi ţărani, şi-a prelungit 
lucrările pină în ianuarie 1858, discutind pe larg toate transformári- 
le sociale, instituţionale şi politice pe care ar fi dorit să le introducă 
în ţara unită; în aprilie 1858, comisiunea europeană şi-a prezentat 
raportul, iar în mai, reprezentanţii marilor puteri s-au întrunit la 
Paris pentru a definitiva statutul intern şi internaţional al Principa- 
telor. Patru dintre ele, Franţa, Rusia, Prusia şi Sardinia, erau favo- 
rabile unirii, două, Austria şi Turcia, i se opuneau categoric, în timp 
ce Anglia se aşeza pe o poziţie ambiguă. Lucrările conclavului euro- 
pean, dominate de filoromânul ministru de externe francez, contele 
Walewski, au durat pină în august şi s-au încheiat cu adoptarea 
Convenţiei de la Paris, nou act fundamental cu caracter de consti- 
tutie care inlocuia Regulamentele Organice. Ca urmare a indárátni- 
cei impotriviri turceşti şi austriece, nici una din propunerile făcute 
nu a fost acceptată în întregime: autonomia şi neutralitatea au fost 
recunoscute, Principatele treceau sub garanţia colectivă a marilor 
puteri, dar suzeranitatea Porții era totuşi menţinută; se recunoştea 
dreptul la unire, dar fiecare Principat isi menținea domnul, 
pămintean nu străin, aşa cum se ceruse, precum şi guverne separate; 
titulatura de România nu era acceptată, numele noii ţări devenind 
acela de Principatele Unite ale Moldovei şi Ţării Româneşti. Arma- 
ta urma să aibă un şef unic, iar ia Focşani, oraş de graniţă, urma să 
se creeze o comisie de unificare a legilor. Egalitatea în faţa legii era 
recunoscută, rangurile boiereşti desfiinţate, dar legea electorală era 
mult mai restrictivă decit cea din 1857 pe temeiul căreia se aleseseră 
adunările ad-hoc. În realitate, constituţia pe care o îngăduiau marile 
puteri era mult mai puţin liberală şi modernă decit fuseseră progra- 
mele partidei naţionale; ea lăsa cele mai multe din problemele in- 
terne şi externe ale societăţii româneşti nerezolvate. 

Pregátirile pentru alegerea adunárilor elective care urmau sá 
desemneze domnii au inceput de îndată, sub auspicii favorabile in 
Moldova, unde cirmuirea provizorie era dominată de liberali, in 
condiţii mai dificile în Tara Românească, unde partida conservatoa- 
re era mai influentă, Spre norocul partidei naţionale însă, conserva- 
torii erau dezbinaţi în ambele Principate, împărţiţi la laşi între 
adepţii lui Mihail Sturdza, fostul domn, şi ai fiului său Grigore, la 
Bucureşti între partizanii foştilor domni, Gheorghe Bibescu şi Bar- 
bu Ştirbei. În aceste condiţii, unioniştii moldoveni au putut impune 
cu uşurinţă candidatura la domnie a colonelului Alexandru Cuza, 
comandantul armatei şi descendent al unei familii active de multe 
decenii în mişcarea naţională, care a fost ales domn, în unanimitate, 
la 5/18 ianuarie 1859. Chiar a doua zi, ministrul de externe austriac 
se arăta convins că munfenii vor ocoli şi încălca prevederile Con- 
ventiei de la Paris alegindu-l domn tot pe Cuza. Ideea alegerii dom- 
nului moldovean şi la Bucureşti circulase de altfel de mai multe luni 
în cercurile unioniste, iar la mijlocul lui ianuarie 1859, ea a fost 
oficial sugerată muntenilor de către delegaţia Moldovei, care mer- 
gea spre Constantinopol pentru a anunţa rezultatul alegerii de la 
Iaşi. Legăturile dintre masonii din cele două Principate au facilitat 
şi ele ajungerea la soluţia dublei alegeri; în aceste condiţii şi ne- 
putindu-se pune de acord asupra unui candidat propriu, conserva- 
torii munteni au sfirşit prin a se ralia candidatului partidei naţionale 
care a fost astfel ales la 24 ianuarie/5 februarie, tot în unanimitate, 
şi domn al Ţării Româneşti. Prevederile limitative ale Convenţiei de 
la Paris erau astfel în chip abil şi legal ocolite. Pusă în faţa faptului 
împlinit, Poarta a sfîrşit prin a ceda şi a recunoşte unirea, dar numai 
pe timpul domniei lui Cuza. Pentru români însă, dubla alegere era 
doar primul pas pe calea unirii definitive şi depline; administraţia 
celor două Principate a fost treptat unificată, iar în ianuarie 1862, 
guvernele separate au demisionat pentru a da posibilitatea alcătuirii 
la Bucureşti a primului guvern unic al României. 

Domnia lui Cuza (1859 - 1866) a fost, fără îndoială, una din pe- 
rioadele cele mai pline de innoiri din istoria modernă a României. 
Pînă in 1863, domnul a cirmuit cu multă prudenţă, rotind la putere 
guverne de toate orientările, atit conservatoare cît şi liberale; primul 
guvern unit al României, condus de Barbu Catargiu, a fost de orien- 
tare conservatoare; pină în 1863, principele s-a preocupat indeosebi 
de problemele unificării şi centralizării administraţiei, finanţelor, 

armatei, justiţiei, evitind abordarea problemelor sociale explozive, 
în primul rînd a chestiunii ţărăneşti. 

„Din octombrie 1863 şi pînă în ianuarie 1865, Cuza a încredinţat 
conducerea ţării unui guvern de orientare liberală condus de Mihail 
Kogălniceanu, adeptul unor-reforme interne radicale; în decembrie 
1863, a fost adoptată legea secularizării averilor minăstireşti, o 
măsură care figurase încă din anii '20 ai secolului în programele 
politice şi prin care un sfert din teritoriul ţării, închinat pînă atunci 
locurilor sfinte, reintra în circuitul economic naţional. Apoi, în 
primăvara anului 1864, guvernul a adus în discuţie legea agrară, 
propunind împroprietărirea clăcaşilor, cu despăgubire, pe loturile 
pe care le aveau în folosinţă. În faţa opoziţiei parlamentare, domnul 
a hotărit suspendarea lucrărilor corpului legiuitor (mai 1864) şi şi-a 
arogat puteri depline, guvernind ţara prin decrete şi legi; legea 
agrará a fost promulgată imediat, urmată de o nouă constituţie nu- 
mită "Statut dezvoltător Convenţiei din 1/14 august 1858". 

Guvernarea autoritară nu a fost lipsită de unele avantaje, dom- 
nul reuşind să introducă în scurt timp un mare număr de legi şi 
reforme, cum ar fi cele privind instructia publică sau reorganizarea 
sistemului judecătoresc. În 1865, au fost de asemenea adoptate noi 
coduri penale, civile şi de procedură penală; pe de altă parte însă, 
lovitura de stat l-a înstrăinat atit de elementele conservatoare cît şi 
de cele liberale, primele ostile domnului din pricina reformei agra- 
re, cele din urmă nemultumite de felul său dictatorial de cirmuire. 
Ca urmare, Cuza s-a găsit în fata unei opoziții unite decise a-l inlátu- 
ra de la putere. Lipsit de vechii săi sfetnici şi prieteni pe care singur 
şi-i indepártase, izolat, lipsit in fond şi de voinţa de a mai sta la 
putere — el îşi afirmase de mai multe ori dorinţa de a o părăsi la 
îndeplinirea termenului de 7 ani —, domnul nu a luat nici o măsură 
spre a preveni răsturnarea care se pregătea şi nici nu s-a opus atunci 
cînd un grup de complotişti a pătruns în palat în noaptea de 11/24 
februarie 1866 cerindu-i să abdice şi să părăsească ţara. 

incă din 1802, programele politice ale partidei nationale ceru- 
seră alegerea unui domn străin, o cerere care fusese inclusă şi în 
propunerile înaintate de adunările ad-hoc marilor puteri. Alegin- 
du-şi domn străin, românii sperau pe de o parte să pună capăt lup- 
telor interne, iar pe de alta, să-şi asigure un mai stabil sprijin diplo- 
matic pe plan extern; iniţial, ei au oferit coroana ţării lui Filip de 
Flandra, apoi, după refuzul acestuia, tinărului Carol de Hohenzol- 
lern, a cărui candidatură era sprijinită şi de Napoleon al III-lea şi de 

Bismarck. Dupá un lung voiaj plin de peripetii, insotit de I.C. Brátia- 
nu, călătorind pe ascuns pentru a nu fi recunoscut de austrieci al 
cáror teritoriu il traversa, Carol a ajuns pe teritoriul románesc la 10 
mai 1866; începe o domnie lungă şi rodnică, ce se va întinde aproape 
pe o jumătate de secol. 

Domnia lui Carol (1866 - 1914) a debutat prin unanima adoptare 
de către parlament, în iunie 1866, a unei noi constituţii care va 
rămîne în vigoare pînă in 1923. Întreaga perioadă s-a caracterizat de 
altfel printr-o remarcabilă stabilitate politică, Carol I cirmuind cu 
másurá gi modestie, deasupra factiunilor si partidelor politice. Clasa 
politică, încă puţin numeroasă, dominată de citeva puternice perso- 
nalitáti, s-a adaptat fără aparentă greutate noilor reguli ale jocului, 
renuntind la vechea anarhică luptă pentru putere; domnia străină 
s-a dovedit, din acest punct de vedere, a fi într-adevăr factorul de: 
stabilitate pe care şi-l dorise partida naţională începind din 1802. 

Un al doilea element stabilizator a fost organizarea clasei con- 
ducătoare în două partide politice care s-au alternat la putere in 
chip regulat. Împărţirea în liberali şi conservatori se poate urmări 
încă de la începutul secolului, conturindu-se in chip precis după 
1821, cînd, vreme de un deceniu, proiectele de reformă carbonare 
s-au înfruntat cu cele ale marii boierimi conservatoare. Generaţia 
paşoptistă şi-a căutat de altfel originile in acea perioadă, reinviin- 
du-l pe Ionică Tăutu şi scrierile sale, în timp ce adversarii ei s-au 
identificat cu spiritul mai traditionalist reprezentat de Regulamen- 
tele Organice. La 1848, tabăra liberală, compusă în mare majoritate 
tot din boieri, a fost acuzată de "comunism", membrii ei căpătind 
apoi, pentru multi ani, denumirea de "roșii". Deosebirile de vederi 
dintre conservatori şi liberali au continuat să se adinceascá după 
1848, legate mai ales de problema reformelor interne şi a so- 
luţionării chestiunii agrare. Partidele nu erau încă bine delimitate 
organizatoric, deşi cuvintul partid se folosea curent după 1859 pen- 
tru a delimita cele două tabere; ele erau mai degrabă asocieri libere 
în jurul unor personalităţi dominante, cum ar fi Ion Brătianu la 
liberali şi Barbu, apoi Lascăr Catargiu la conservatori. 

Instituţionarea regimului parlamentar modern (1866), bazat pe 
alegeri periodice, a grăbit închegarea partidelor politice şi din punct 
de vedere organizatoric, deşi facţiuni şi disidente au continuat să 
existe mai tot timpul. Primii ani de domnie ai lui Carol s-au carac- 
terizat printr-o acută instabilitate guvernamentală, domnitorul 
schimbind între 1866 şi 1871 nu mai puţin de 13 guverne de nuanţă 

fie liberal moderatá (Ion Ghica, Mihail Kogálniceanu), fie moderat 
conservatoare (Dimitrie Ghica). Liberalii radicali ai lui Ion Brátia- 
nu şi C.A. Rosetti, care contribuiserá atit de mult la aducerea dom- 
nitorului străin, au fost ţinuţi deoparte, Carol temindu-se de repu- 
tatia lor de revoluționari. Copservatorii, în schimb, care din 1871 îşi 
aveau la Iaşi un club funcţionind ca sediu central al partidului — 
Partidul Liberal a fost formal constituit in 1875 —, au cîştigat mai 
uşor încrederea domnului. Sub preşedinţia lui Lascăr Catargiu, ei au 
condus neîntrerupt între 1871 şi 1876, cea mai lungă perioadă de 
guvernare de pină atunci a unui guvern, indiferent de orientare. 

In dificilele condiţii internaţionale din 1876, cînd războiul din 
Orient apărea ca inevitabil, domnitorul a chemat la putere pe Ion 
Brătianu, cu Kogălniceanu la externe; va fi începutul unei lungi 
guvernări care va dura pină în 1888. O guvernare de 12 ani deci, pe 
timpul căreia se va proclama (1877) şi cîştiga (1878) independenţa, 
proclama regatul (1881) şi adopta o serie de măsuri legislative me- 
nite a moderniza faţa ţării; între ele legea privind responsabilitatea 
ministerială (1878), legi privind organizarea comunelor (1878, 
1882), legi referitoare la organizarea învăţămîntului (1879, 1883), la 
organizarea armatei (1878, 1883), legea privind înfiinţarea băncii 
naţionale (1880). În 1884, camera liberală a adoptat o nouă lege. 
electorală care reducea numărul colegiilor de la patru la trei, mărind 
astfel considerabil numărul alegătorilor. In cea de a doua parte a 
acestei lungi guvernări liberale, guvernul a trecut prin parlament un 
mare număr de legi cu caracter economic, vădind hotărîrea libera- 
lilor de a mări autonomia economică a ţării şi a asigura dezvoltarea 
industriei naţionale, între ele, noul tarif vamal protectionist (1887) 
şi legea privind încurajarea industriei naţionale (1887). 

Opoziția antiliberală s-a organizat greu şi încet. [n 1880, partidul 
conservator a fost formal constituit, cu statute program, organizare 
în toate judeţele şi cu un organ de presă, "Timpul", in mare parte 
redactat de Mihai Eminescu. Drumul conservatorilor spre putere a 
fost uşurat şi de neînțelegerile din sînul Partidului Liberal, in special 
de cele dintre Ion Brătianu şi fratele său Dumitru. Aceasta a permis 
constituirea unei opdziţii unite in 1888 care a provocat căderea gu- 
vernului liberal. După un şir de scurte guverne conservatoare de 
tranziţie (Th. Rosetti, L. Catargiu, G. Manu, I.Em. Florescu), regele 
a încredinţat formarea guvernului lui Lascăr Catargiu, care a 
cirmuit pînă in 1895; o guvernare luminată, în care, sub influenţa lui 
P.P. Carp mai ales, parlamentul a adoptat o seamă de legi privind 
invoielile agricole, minele, organizarea clerului. 

Rotativa guvernamentală a funcţionat apoi in chip aproape au- 
tomat, liberalii guvernind între 1895 - 1899 (D.A. Sturdza), 1901 - 
1905 (D.A. Sturdza), 1907 - 1910 (D.A. Sturdza şi Ion I.C. Brătianu), 
conservatorii între 1899 - 1901 (Gr. Cantacuzino), 1905 - 1907 (Gr. 
Cantacuzino), 1910 - 1914 (P.P. Carp şi T. Maiorescu). În ianuarie 
1914, alegerile parlamentare aduceau din nou la putere pe liberalii 
lui Brătianu, care îl înlocuise pe D.A. Sturdza din şefia partidului în 
1909. Guvernul său va conduce (ara pe toată durata războiului, pină 
la 1918. 

Monopolizarea vieţii politice de către conservatori şi liberali, cei 
dintii reprezentind în genera! interesele marii proprietăţi, cei de pe 
urmă ale proprietăţii mici şi ale burgheziei, nu a lăsat prea mult 
spaţiu pentru manifestarea altor forţe politice. Partidul Conserva- 
tor-Democrat, disidenţă conservatoare condusă de Take Ionescu 
(1907), sau cel Nationalist-Democrat, înfiinţat de Iorga in 1910, au 
avut un rol politic neglijabil. Diferitele încercări de a întemeia un 
partid țărănesc pe scară naţională, ale lui C. Dobrescu Argeş (1882, 
1885) sau ale lui V. Kogălniceanu şi I. Mihalache (1906), au eşuat şi 
ele în lipsa unui sprijin de masă. Doar socialiştii au reuşit să atingă 
un oarecare grad de organizare, fără a ajunge însă să influenţeze în 
mod efectiv viaţa politică a ţării. Primii doi deputati socialişti s-au ` 
ales în parlament pe liste independente, in 1888; cîțiva ani mai 
tirziu, în 1893, 62 de delegaţi din întreaga ţară au întemeiat la Bucu- 
reşti Partidul Social-Democrat al Muncitorilor din România, un 
partid numai parţial muncitoresc şi care s-a desfiinţat în 1899 prin 
trecerea conducătorilor săi la liberali. În tot acest răstimp, deşi a 
depus liste de candidaţi cu regularitate, partidul nu a avut in parla- 
ment decit un singur deputat; el va fi reînfiinţat in 1910, de astă dată 
sub denumirea de Partid Social-Democrat. Rolul său va deveni im- 
portant abia după încheierea primului război mondial. 

Din punct de vedere naţional, istoria românilor transilvăneni în 
veacul al XIX-lea a fost departe de succesele politice ale moldove- 
nilor şi muntenilor, prinsă între tot mai energicul sentiment naţio- 
nal maghiar şi politica ezitantă, în general antiromânească, a curţii 
de la Viena. Pină aproape de 1848, programele politice s-au 
mulţumit a repeta cererile din Supplex, respinse şi de austrieci şi de 
unguri încă din 1791: inmatricularea naţiunii române şi recunoaşte- 
rea religiei ei ca religie receptă. Dincolo de detalii şi de alte cereri 
cu caracter social sau cultural, cele două cereri au rămas esenţa 

programului románesc, un program neimplinit de altfel pe parcur- 
sul intregului veac al XIX-lea. 

Spre deosebire de Principate, unde biserica şi clerul nu au jucat 
decit un rol marginal, mişcarea naţională din Transilvania a fost 
condusă multă vreme de biserică; împărțirea între uniti şi ortodocşi, 
precum şi rivalitatea dintre cele două confesiuni, mai ales dintre 
ierarhiile lor înalte, nu a fost de natură a uşura lupta politică, cei doi 
episcopi Ioan Lemeni al uniţilor şi Andrei Şaguna al ortodocşilor 
adoptind de cele mai multe ori atitudini prudente, de expectativă. 
1842, consistoriul de la Blaj a protestat totuşi în termeni violenti 
impotriva decretării limbii maghiare drept limbă oficială a Principa- 
tului, calificind măsura periculoasă pentru "naționalitatea noastră”. 
După 1840, iniţiativa politică a trecut treptat din mina clerului în 
cea a cărturarilor laici, dintre care cei mai de seamă au fost probabil 
G. Barițiu, editorul la Braşov al "Gazetei de Transilvania" şi al su- 
plimentului său literar "Foaie pentru minte, inimă şi literatură”, şi 
Simion Bărnuţiu, profesor la liceul unit din Blaj; cel dintii, autorul 
unor articole de mare răsunet cum ar fi "Românii şi panslavismul" 
(1841), "O tocmeală de ruşine şi o lege nedreaptă" (1842), "Ce să fie 
românii" (1842), "Naţionalitate”; cel de al doilea, minte juridică, 
filozofică, cu idei care vor sta la temelia mişcării revoluţionare de la 
1848. 

Spre deosebire de Principate, unde răscoala a fost cu grijă şi în 
amănunte pusă la cale, în Transilvania ea a avut un caracter mai 
degrabă spontan, deşi atmosfera de prin sate şi tirguri prevestea de . 
mult apropierea răbufnirii. Iniţial, răscoala de la Pesta a fost primită 
cu simpatie, programul ei liberal trezind speranţa unor schimbări şi 
- în structurile in(epenite ale Transilvaniei. La 9/22 martie însă, ma- 
ghiarii au cerut alipirea Principatului la Ungaria, peste numai trei 
zile, S. Bărnuţiu publica o proclamaţie către români prin care chema 
la apărarea drepturilor naţionale; peste citeva zile, A. Papiu-Ilarian 
şi alţi reprezentanţi ai românilor transilvăneni trimiteau guvernplui 
ardelean o petiție conținînd cereri similare, între ele respectarea 
drepturilor naţionale şi emanciparea iobagilor. Ca urmare a creşte- 
rii opoziţiei, autorităţile au inceput în aprilie să aresteze pe "dema- 
gogi", acuzindu-i de rebeliune şi tulburare a ordinii publice. 

Răspunsul românilor la hotăririle din martie ale dietei maghiare 
de la Pozsony, care proclamase egalitatea tuturor cetăţenilor şi 
emanciparea iobagilor, dar în cadrul unei Transilvanii anexate la 
Ungaria, în care se recunogtea o singură naţiune şi o singură limbă, 

cea maghiará, a fost adunarea de la Blaj din 3/16-5/18 mai 1848 la 
care, in prezenţa unei impresionante mulţimi, s-a adoptat o "petitie 
naţională” in 16 puncte trimisă apoi atit la Viena cit şi la Cluj dietei 
Principatului; se cerea egalitatea naţiunii române cu celelalte natiu- 
ni, recunoaşterea drepturilor bisericii române, folosirea limbii 
române în administraţie şi legislaţie, desfiinţarea iobăgiei fără 
despăgubire, înfiinţarea unei gărzi naţionale româneşti. Se cereau 
de asemenea drepturi economice, sociale şi culturale pentru popu- 
laţia românească, drepturi de care nu avusese pînă atunci parte, ca 
urmare a nerecunoaşterii ei ca naţiune. In privinţa unirii Transilva- 
niei cu Ungaria, adunarea cerea aminarea luării unei hotáriri pînă 
la convocarea unei adunări constituante, cu participarea românilor, 
o adunare care în chip firesc ar fi blocat unirea. Adunarea de la Blaj 
a hotărit de asemenea înfiinţarea unei gărzi naţionale şi crearea 
unui Comitet Naţional Român, cu sediul la Sibiu. 

Proclamarea unirii Transilvaniei cu Ungaria la 17/30 mai de 
către o dietă în care populaţia majoritară a Principatului avea numai 
2 deputaţi regalişti, nu aleşi, a aşezat cele două mişcări revolutiona- 
re pe poziţii ireconciliabile, dînd naştere unui conflict dăunător în 

„egală măsură ambelor revoluţii, care va dura pînă la reprimarea de 
către ruşi a revoluţiei maghiare. 

august, guvernul de la Budapesta a ordonat arestarea intregu- 
lui comitet naţional român, socotindu-l rebel şi trădător, o acţiune 
care nu a putut fi pusă în aplicare datorită izbucnirii conflictului 
ungaro-austriac şi colaborării dintre autorităţile imperiale din 
Transilvania şi români, cu armament şi instructori austrieci, comi- 
tetul naţional a putut înfiinţa 12 legiuni româneşti, pe ţinuturi, care 
au dezarmat gărzile revoluţionare maghiare şi au instaurat adminis- 
traia românească în judeţele din sudul Principatului, situaţie care a 
durat pînă in luna decembrie, cind forţele generalului Bem" au 
pătruns în Transilvania; pină în martie, armata sa va reuşi să-i go- 
nească pe austrieci din ţară şi să ocupe Sibiul. Cei mai mulţi dintre 
membrii Comitetului Naţional Român s-au exilat, trecînd graniţa in 
Ţara Românească. Prima fază a revoluţiei române se încheia astfel 
cu o categorică infringere. 

După căderea Sibiului şi dispersarea Comitetului National, cen- 
trul de greutate al mişcării s-a mutat spre vest, în Munţii Apuseni, 
unde, sub conducerea lui Avram Iancu, românii au rezistat cu succes 
eforturilor trupelor maghiare de a pacifica regiunea şi încercărilor 
guvernului de la Budapesta de a-i convinge să depună armele şi să 

se alăture unei revoluţii de care se simțeau străini. Luptele au con- 
tinuat pînă în iulie, rezistenţa lui Iancu imobilizind în anumite mo- 
mente pînă la 20 000 de soldati maghiari, care ar fi putut fi folosiţi 
mai bine pentru revoluţie în altă parte, mai cu seamă contra ruşilor 
care intraseră în Principate în iunie, spre bucuria românilor. În ciu- 
da intervenţiei lui Bălcescu şi a altor refugiaţi munteni, care ar fi 
dorit o colaborare româno-maghiară împotriva trupelor lui Paske- 
vici, Kossuth nu a semnat înţelegerea cu Bălcescu prin care se acor- 
dau românilor unele drepturi limitate decit în iulie; la insistenţele 
muntenilor, Avram Iancu a acceptat totuşi să ráminá neutru, o neu- 
tralitate care nu mai putea fi de nici un folos armatei maghiare, 
forţată să capituleze în august, la Şiria. 

Restaurarea regimului habsburgic nu a adus românilor îndrep- 
tările aşteptate; nici una din cererile cuprinse în zecile de memorii 
ce fuseseră trimise Vienei nu a fost primită. Reformele au fost anu- 
late, iobăgia reinstalată, iar Avram Iancu, ai cărui oşteni se luptaseră 
cu revoluționarii maghiari în numele şi pentru folosul împăratului, 
a fost chiar arestat, apoi eliberat de teama reacției populare. Apă- 
sătorul absolutism şi centralism impus de contele Bach şi politica de 
activă germanizare culturală au sugrumat timp de cîțiva ani orice 
posibilitate de manifestare naţională. Singura concesie imperială a 
fost ridicarea episcopiei unite de la Blaj la rang de mitropolie 
(1854); ortodoxul Şaguna a devenit şi el mitropolit in 1864. 

octombrie 1860, Viena a hotărit să restabilească autonomia 
Principatului, inaugurind o perioadă de liberalism care va dura pînă 
în 1867. În noile condiţii, mişcarea naţională românească a început 
să se înfiripe din nou, conferinţa naţională de la Sibiu (ianuarie 
1861) reactualizind programul adunării de la Blaj şi supunindu-l din 
nou împăratului. Peste o lună, guvernul Transilvaniei a convocat o 
conferinţă a naționalităților la Alba Iulia, la care ungurii au avut 24 
de delegaţi, saşii şi românii cite 8, cei dintii opunindu-se autonomiei 
şi cerind alipirea Transilvaniei la Ungaria, cei de pe urmă opunindu- 
se alipirii şi votind pentru întărirea autonomiei. Din motive nu uşor 
de lămurit, dar care erau probabil conjuncturale, Viena s-a aşezat pe 
o poziţie liberală şia impus convocarea unei noi diete transilvane pe 
baza unei legi electorale în care censul fusese redus la numai 8 flo- 
rini. Ca urmare s-au ales în dietă 48 de deputaţi români, 44 de depu- 
tati maghiari şi 32 de deputati saşi, la care se adăugau 11 români, 12 
unguri şi 10 saşi, numiţi deputaţi direct de împărat. Pentru prima 
dată în istoria Transilvaniei, românii se aflau în situaţia de a putea 

influenţa direct activitatea legislativă a dietei şi modifica în favoarea 
lor, pe cale legală, instituţiile ţării. Şi le-au modificat. La 26 octom- 
brie, dieta adopta legea egalei indreptátiri a naţiunii române, prin 
care aceasta şi cele două biserici ale sale, cea unită şi cea ortodoxă, 
erau puse pe picior de egalitate cu cele trei vechi naţiuni regnicolore 
şi cu cele patru confesiuni recepte. Programul politic al episcopului 
Clain se implinea in acest fel, la mai bine de un secol de la prima sa 
formulare. 

Între timp însă, politica curţii de la Viena igi schimbase din nou 
cursul; temători de naţionalităţi, de slavi şi de români, austriecii 
optaseră deja pentru compromisul cu ungurii, care va duce curind la 
proclamarea dualismului. În 1865, împăratul a anulat legislaţia die- 
tei de la Sibiu şi a convocat o nouă dietă la Cluj, cerindu-i să-şi 
expună părerea în problema unirii Transilvaniei cu Ungaria. Pentru 
a evita orice surprize, Viena a numit direct 189 de deputati regalişti 
(137 maghiari, 34 români, 20 saşi), restul de 103 fiind aleşi pe baza 
unui cens electoral foarte ridicat. Cei mai mulţi din deputaţii români 
au refuzat să participe la lucrările unei adunări astfel constituite, 
proclamindu-se pasivişti. In aceste condiţii, ungurii au decis convo- 
carea unei noi diete la Budapesta şi integrarea deputaţilor transil- 
vani în parlamentul Ungariei. Acesta a votat neintirziat restabilirea 
constituţiei din 1848, a anulat autonomia Principatului şi a procla- 
mat unirea sa cu Ungaria (februarie 1867). Mişcarea naţională 
română, care se crezuse pentru scurt timp victorioasă, era din nou 
întoarsă la punctul de la care plecaseră Clain, Supplexul, adunarea 
de la Blaj. 

Anexarea Transilvaniei, care fusese de secole un Principat auto- 
nom, la Ungaria a marcat începutul unei politici de activă maghia- 
rizare, pe care clasa politică a regatului a dus-o cu consecventă in- 
congtientá pînă la destrămarea dublei monarhii în 1918; legea natio- 
nalitátilor (1868) a recunoscut o singură naţiune in stat, cea ma- 
ghiará; legea electorală (1874) a instituit un cens scăzut la oraşe, 
mărindu-l in schimb pe cel de la sate, unde populaţia era pre- 
cumpánitor nemaghiará. Drepturile electorale au fost mereu 
îngrădite, ajungindu-se în 1917 la un proiect de lege care urma să 
dea drept de vot numai Frisia de limbă maghiară şi absol- 
venţilor unei şcoli de stat. In 1878, s-a instituit legea privind delictul 
de agitaţie contra naţiunii, pe temeiul căreia se putea reprima orice 
opoziţie naţională; un şir de legi şcolare, incepind cu cea din 1868 şi 
culminind cu celebra lege a lui Appónyi (1907), au impus treptat 

limba maghiară in dauna limbilor naționalităților conlocuitoare; în 
1896, legea Bánffy hotára maghiarizarea numelor satelor şi oraşelor. 

Românii şi-au declarat opoziţia categorică faţă de dualism încă 
din momentul proclamării sale. La 15 mai 1868, tot în oraşul 
adunării de la 1848 şi cu prilejul comemorării a 20 de ani de la 
revoluţie, conducătorii românilor transilvăneni au făcut public pro- 
nunciamentul de la Blaj, o precisă expunere a programului naţional, 
în fapt o repetare a celui de la 1848. Se cerea în primul rînd abroga- 
rea unirii cu Ungaria şi revenirea la vechiul statut de Principat au- 
tonom, Cu recunoaşterea drepturilor naționalităților. Arestati ime- 
diat, autorii pronunciamentului au fost totuşi gratiati de împărat. 
Un an mai tirziu, se tinea conferinţa de la Miercurea (martie 1869), 
la care s-a decis constituirea unui Partid Naţional Român, prezidat 
de I. Mácelariu. Un partid similar se înființase cu o lună înainte in 
Banat, sub conducerea lui AL Mocioni. Cele două ramuri vor fuzio- 
na în 1881, formind Partidul Naţional Român. 

La conferinţa de la Miercurea, partidul a adoptat tactica pasivis- 
mului politic, neparticipind la alegerea pentru parlamentul de la 
Budapesta, deoarece declara că refuză să recunoască unirea din 
1867, o tactică pe care a menţinut-o pînă in 1905. În toată această 
perioadă, principalul moment şi monument al luptei naţionale, duse 
în afara parlamentului şi cu speranţa ciştigării sprijinului imperial, 
a fost, fără îndoială, Memorandumul din 1892. Ideea unui memoran- 
dum care să explice curţii şi stráinátátii punctul de vedere românesc 
fusese propusă de I. Raţiu încă din 1870. Un prim text fusese publi- 
cat în 1882, iar între 1887 şi 1892 partidul a discutat mai multe 
variante, oprindu-se în cele din urmă asupra celei scrise de I. Coro- 
ianu. Inainte de publicare, textul a fost trimis şi la Bucureşti, unde 
Carol I l-a găsit potrivit şi a promis sprijin. 

Memorandumul nu a prezentat cereri sau puncte de vedere noi; 
se opunea unirii, critica legile electorale restrictive, critica maghia- 
rizarea practicată la adăpostul unor legi şcolare antinationale, cerea 
acordarea de drepturi naționalităților. Nu erau cereri noi, dar ve- 
neau într-un moment în care Budapesta aplica o activă politică de 
deznaționalizare. Răspunsul autorităţilor a fost de aceea aspru, au- 
torii textului fiind condamnaţi la termene de închisoare variind între 
2 luni şi 5 ani. În 1895, între altele la cererea lui Carol I, impăratul 
i-a grațiat pe cei care se mai aflau la acea dată la inchisoare. 

Relaţiile Partidului Naţional cu Budapesta, ca şi de altfel ale 
sirbilor şi slovacilor cu care românii alcătuiseră din 1895 "congresul 

naționalităților”, s-au înrăutățit continuu, ajungindu-se in 1896 
chiar şi la interzicerea conferinţei naţionale, şi in 1903 la suprimarea 
"Tribunei", ziarul partidului. În aceste condiţii, conferinţa naţională 
din 1905 a hotărît schimbarea tacticii, renunţarea la pasivism şi par- 
ticiparea la viaţa politică şi parlamentară. Ca urmare, s-au ales in 
parlamentul de la Budapesta 8 deputaţi români, alături de un sirb şi 
un Slovac, care au alcătuit de îndată un club parlamentar al nationa- 
lităţilor; in 1906, numărul deputaţilor români a crescut la 10, dar în 
1910 a scăzut la 5. Deputaţii maghiari erau în număr de 393. Apárea 
destul de limpede că nici activismul politic nu putea aduce români- 
lor roadele politice pe care le aşteptau şi revendicau, fără succes, de 
atitea generaţii. 

Ultimii ani ai dublei monarhii i-au găsit pe conducătorii Parti- 
dului Naţional divizați în mai multe fracțiuni, unii sustinind fátis 
unirea cu România (Octavian Goga, Vasile Lucaciu), alţii preferind 
o atitudine de expectativă în aşteptarea evenimentelor care se 
anunțau (luliu Maniu), alţii sperind în soluţionarea problemelor 
româneşti în cadrul Austriei federalizate (Aurel Popovici). Indife- 
rent însă de tactică, planul tuturor presupunea transformarea totală 
a relaţiilor politice existente, abandonarea dualismului şi a concep- 
tului regatului Sfintului Stefan. In chip evident, nu putea exista nici 
o posibilitate de înţelegere între un asemenea program şi cel al gu- 
vernului de la Budapesta. 

In apăsătoarea atmosferă din preajma războiului, în octombrie 
1913, contele Tisza, noul prim-ministru, a propus totuşi începerea 
unor tratative pentru găsirea unor soluţii de natură a îmbunătăți 
relaţiile româno-maghiare; era însă prea tirziu şi mai ales prea 
puţin; Partidul Naţional a găsit concesiile guvernului inacceptabile 
şi a hotárit, în vara lui 1914, să rupă tratativele. 

Politica externă. Infringerea Turciei, intrarea în vigoare a trata- 
tului de la Adrianopol (1829) şi adoptarea Regulamentelor Organi- 
ce (1831/1832) au modificat in chip esenţial statutul international al 
Principatelor, trecute acum sub un regim de dublă obedienţă, suze- 
ranitate otomană şi protectorat rusesc, un regim care mai existase în 
Balcani la inceputul veacului, in republica celor 7 insule ionice. In 
fapt, suzeranitatea otomană a devenit pur nominală, principalul fac- 
tor de putere fiind consulul rus de la Bucureşti şi adjunctul său de la 
laşi, adevărații proconsuli ai Imperiului în Principate. Impunerea 
articolului adiţional (1835, 1838) a mărit şi mai mult influenţa Pe- 
tersburgului, fără acordul căruia nu se mai puteau introduce acum 

nici un fel de transformări constituţionale sau instituţionale interne. 
Acest hibrid regim politic a durat piná la congresul de la Paris 
(1856), care a înlăturat apăsătorul protectorat rusesc şi l-a înlocuit 
cu un regim de garanţie colectivă a celor şapte mari puteri, adică cu 
un statut internaţional pe care românii îl ceruserá în repetate rin- 
duri încă din 1772; acest statut va dura pină la cucerirea inde- 
pendentei, in 1877. 

Imixtiunea stráiná, rusá mai degrabá decit otomaná, a fácut orice 
veleitate de politicá externá autonomá a domnilor regulamentari 
greu de realizat; mai interesante au fost in schimb diferitele proiecte 
şi planuri ale revoluţionarilor munteni si moldoveni, care şi-au 
înscris de cele mai multe ori în progranie revendicarea inde- 
pendentei. Multe din aceste mişcări erau legate de activitatea revo- 
luţionarilor polonezi conduşi de Adam Czartoryski, ai cărui agenti 
se aflau în bune relaţii cu Ion Cimpineanu mai întii, cu viitorii 
paşoptişti apoi. Arogantul protectorat rusesc a făcut ca pentru toţi 
aceştia, duşmanul extern numărul unu să nu fie Turcia, ci Rusia. 
Literatura antirusă, scrisă de regulă în franţuzeşte, pentru cigtigarea 
simpatiei opiniei publice europene, a fost de altminteri foarte bo- 
gată şi numeroasă în toată această perioadă. Românii par să fi soco- 
tit că o înţelegere paşnică cu sultanul ar putea fi posibilă şi că prin- 
cipala piedică în calea reformelor interne era ţarul. Austria se bucu- 
ra şi ea de o similară lipsă de simpatie la Bucureşti şi la Iaşi, mulţi 
paşoptişti expunindu-şi in chip prematur părerea că Imperiul habs- 
burgic era sortii unei inevitabile şi rapide destrămări. 

Reprimarea revoluţiei de la 1848, apoi ocupaţia austriacă dintre 
1853-1857 au mărit şi mai mult sentimentele rusofobe şi antiaustrie- 
ce ale românilor şi i-au apropiat de unguri, victimă şi ei a celor două 
autocraţii, tratativele románo-maghiare au atins un stadiu relativ 
avansat după unire, cind principele Cuza a încheiat o convenţie de 
colaborare cu reprezentanţii lui Kossuth, îndreptată impotriva Vie- 
nei (1859). In ciuda dorinţei reciproce de apropiere, încercările de 
colaborare vor lua totuşi sfirşit în 1863, din pricina problemei tran- 
silvane, domnitorul declarind lui I. Türr cá nu poate sprijini ráscu- 
larea şi renaşterea Ungariei atita timp cit maghiarii nu se vor fi 
înţeles cu românii transilvăneni şi nu le vor fi acordat statutul reven- 
dicat de aceştia. 

Apropierea de polonezi şi unguri se explică şi prin numeroasele 
planuri federaliste care infloreau în epocă şi pe care mişcarea naţio- 
nală română le-a imbrăţişat încă din timpul revoluţiei de la 1848; in 

iulie, A.G. Golescu-Arapilá propunea, de pildá, crearea unei confe- . 
deraţii de state grupind pe slavi, maghiari, români şi austrieci. Capi- 
tala ar fi fost Viena, dar federaţia s-ar fi aflat sub arbitrajul Germa- 
niei; în noiembrie, după infringerea revoluţiei deci, Golescu lărgea 
şi mai mult cadrul posibilei federaţii, incluzind in ea "toate naţiunile 
din Orient". Alti paşoptişti au plănuit federaţii ceva mai limitate; I. 
Ghica se gindea, de pildă, la înfiinţarea unui stat sirbo-croato-ma- 
ghiaro-român (1850), fiecare stat naţional urmind să-şi păstreze in- 
dividualitatea, dar cedind organelor federale politica externă, apăra- 
rea şi lucrările publice. Bălcescu a propus şi el mai multe proiecte 
federaliste (1850, 1851), între care unul de creare a Statelor Unite 
ale Dunării, grupind români, maghiari şi “iugoslavi”. Alţi foşti 
paşoptişti, Eliade, de pildă, au nutrit visuri şi mai ambiţioase, cum 
ar fi o "republică universală a Europei” sau măcar o reunire a 
părţilor ei de gintă latină (planul lui Vasile Maniu din 1869). 

Din toate aceste planuri, singurele care au ajans la un oarecare 
grad de materializare au fost cele de înţelegere balcanică. Cuza s-a 
aflat in excelente relaţii cu sirbii, cele două Principate ajungind 
chiar la stabilirea de relaţii diplomatice (1863), înainte de ciştiparea 
independenţei şi peste capul Portii, devenită o putere suzerană ne- 
putincioasă. Relaţiile bune vor continua şi sub Carol, ajungindu-se 
la încheierea unui tratat de colaborare în 1868. În aceeaşi perioadă 

' (1866, 1869) au avut loc consultaţii şi cu emisarii guvernului grec, in 
vederea stabilirii unei acţiuni comune antiturceşti. Dacă adăugăm şi 
sprijinul foarte activ pe care l-au găsit în România revoluționarii 
bulgari, apare limpede că atit Cuza cit şi Carol au considerat Balca- 
nii o zonă de importanţă prioritară a diplomaţiei româneşti. 

Incă de la începutul domniei sale, Carol I şi-a făcut cunoscută 
dorinţa de a modifica. raporturile cu Imperiul otoman şi a reciştiga 
suveranitatea deplină; în scrisoarea prin care anunţa ţarului urcarea 
pe tron, domnitorul vorbea de "ora însemnată de providenţă pentru 
dezrobirea Orientului şi a creştinătăţii”; cîțiva ani mai tirziu, in iunie 
1876, el îşi exprima din nou părerea că problema orientală nu-şi va 
găsi rezolvarea decit o dată cu destrămarea Imperiului otoman. Încă 
din 1873, domnul ridicase de altfel deschis, în consiliul de miniştri, 
problema reciştigării independenţei. 

Aceste idei ale noului domn corespundeau de altfel cu cele pro- 
fesate de clasa politică, ce nu renunţase niciodată la ideea recuceririi 
vechiului statut politic. Existau însă în sînul acestei elite, după 1866, 
păreri oarecum diferite asupra căilor şi metodelor prin care ţara îşi 

putea lua înapoi independenţa; cei mai multi din liberali, I.C. 
Brătianu, M. Kogălniceanu, V. Boerescu erau in favoarea unei apro- 
pieri de Rusia şi a unei acţiuni deschise antiotomane. Ideea unei 
apropieri de Petersburg poate părea ciudată la prima vedere, cu atit 
mai mult cu cit venea din partea unor foşti conducători paşoptişti, 
alungaţi de la putere în 1848 de cazacii ţarului. După înfringerea 
Rusiei însă, în războiul Crimeii, cea mai mare parte a paşoptiştilor 
au încetat să vadă în fostul stat protector principalul pericol pentru 
cauza naţională, animozitatea şi temerile lor trecînd acum asupra 
Austriei şi mai ales, după 1867, a Austro-Ungariei. În acelaşi timp, 

' Rusia părea să fie singura mare putere încă interesată în luptele de 
eliberare naţională din Balcani şi în destrămarea Imperiului oto- 
man. Pentru toate aceste motive, liberalii şi Carol I s-au orientat 
treptat către o apropiere, apoi alianţă cu ţarul. 

Conservatorii s-au opus îndelungată vreme acestui curs al poli- 
ticii externe; ei s-au temut de altfel mult timp chiar şi de ciştigarea 
Statutului de independenţă, socotind că regimul de garanţie colec- 
tivă inaugurat la 1856 era cea mai sigură pavăză in calea expansio- 
nismului rusesc. Conservatorii, cei mâi mulţi moldoveni şi cu studii 
şi legături în lumea germană, vedeau pericolul venind dinspre 
răsărit, nu dinspre Austro-Ungaria; Basarabia, al cărei sud revenise 
la Moldova în 1856, îi interesa mai mult decit Transilvania. 

Agravarea crizei orientale, războiul sirbilor şi muntenegrenilor 
cu Poarta, tot mai evidenta dorinţă a Rusiei de a ieşi din izolare şi 
de a-şi ciştiga statutul pierdut la 1856 l-au indemnat pe Carol să 
înlăture guvernul conservator care cirmuise ţara din 1871 şi să-l 
aducă la putere pe Ion Brătianu (1876), cu N. Ionescu, apoi Kogălni- 
ceanu la externe. La început guvernul a sperat să poată obţine inde- 
pendenţa pe cale diplomatică; D. Brătianu a fost trimis la conferința 
marilor puteri de la Constantinopol (decembrie 1876) cu misiunea 
de a obţine "la consécration de l'état politique de la Roumanie, par 
une garantie speciale de la neutralité perpétuelle du territoire rou- 
main". Poarta a răspuns. însă promulgind o nouă constituţie care 
declara România parte integrantă a imperiului, chiar dacă îi recu- 
noştea statutul de provincie .specială. Guvernul a protestat, res- 
pingind ca nelegală şi contrară tratativelor románo-otomane con- 
stitutia lui Midhat-paşa şi s-a indreptat apoi hotărît spre o soluţio- 
nare militară a problemei independenţei. Primul-ministru Ion Brá- 
tianu călătorise de altfel la Livadia, în Crimeea, încă în octombrie 
1876, unde, impreună cu Alexandru al II-lea şi cu cancelarul Gor- 

ceakov, discutase semnarea unei conventii militare ruso-románe in 
eventualitatea începerii războiului. Convenţia a fost semnată la Bu- 
cureşti la 4/17 aprilie 1877, prevázindu-se detaliile trecerii trupelor 
ruse prin România spre Balcani. Petersburgul se obliga între altele 
să respecte "drepturile politice ale statului român...precum şi a 
menţine şi apăra integritatea teritorială a României”. 

Trupele ruse au inceput să treacă graniţa la 12/25 aprilie 
inaintind cu repeziciune spre Dunăre, pe care nu au atins-o totuşi 
pînă la gurile Oltului decit la mijlocul lunii mai. Între timp, turcii 
începuseră deja să bombardeze şi să atace malul românesc, dind 
astfel posibilitate guvernului să declare România în stare de război 
cu imperiul şi să proclame în parlament la 9/22 mai 1877, prin glasul 
ministrului de externe, că "sintem dezlegati de legăturile noastre cu 
Inalta Poartă ... sîntem independenţi, sintem naţiune de sine 
stătătoare". După discursul lui M. Kogălniceanu, camera a votat, cu 
79 de voturi pentru şi 2 abţineri, o moţiune prin care declara "inde- 
pendenţa absolută a României”. 

Mobilizarea generală fusese declarată incă de la începutul lunii 
aprilie, armata ajungînd în scurt timp să numere aproximativ o sută 
de mii de soldaţi, dintre care 60 000 reprezentau trupele active, iar 
restul miliția, trupele de grăniceri şi alte unităţi auxiliare. Cum car- 
tierul general rusesc respinsese oferta de colaborare militară făcută 
de Carol îndată după începerea războiului, rostul diviziilor 
româneşti s-a limitat la apărarea liniei Dunării piná la sosirea 
ruşilor, în lunile aprilie-mai, mica flotilă a ţării, compusă din patru 
vase, a participat la operaţiile de imobilizare şi scufundare a moni- 
toarelor turceşti din zona Dunării de jos, a căror prezenţă ar fi 
impiedicat trecerea ruşilor în Bulgaria, trecere care a avut loc în 
iunie, aproape fără nici o împotrivire din partea turcilor. Foarte 
curind, operaţiile s-au împotmolit însă în faţa puternic fortificatei 
cetăţi de la Plevna; după două neizbutite asalturi, marele duce Ni- 
colae şi-a dat seama de neputin(a cuceririi fortăreței şi a cerut 
prinţului Caroi, pe un ton alarmat, să-şi trimită trupele peste 
Dunăre, în ajutor. Ruşii au acceptat de asemenea ca suprema co- 
mandă a operaţiunilor de la Plevna şi a trupelor ruso-române să fie 
încredințată lui Carol; pînă la sfirşitul lunii august, erau concentrați 
în faţa cetăţii aproape 40 000 de ostaşi români, a căror prezenţă va 
fi hotăritoare în cursul bătăliei pentru Plevna. Incă înainte de capi- 
tularea lui Osman-paşa (28 noiembrie/11 decembrie), trupele lui 
Carol vor participa şi la bătălia pentru Rahova, iar în ianuarie la 
luptele de la Smirdan şi Vidin. 

Cu toate acestea, imputernicitul Romániei nu a fost primit la 
tratativele de armistițiu ruso-turce care s-au încheiat prin pacea de 
la San Stefano (19 februarie/3 martie 1878), iar la congresul de la 
Berlin, degi Ion Brátianu si Mihail Kogálniceanu au fost lásati sá 
expună punctul de vedere românesc, prezenţa lor nu a mai putut 
influenta cu nimic prevederile deja stabilite ale tratatului, ce se va 
semna la 1/14 iulie. România devenea într-adevăr independentă, i se 
confirma aşadar statutul pe care singură şi-l proclamase de mai bine 
de un an, dar pierdea în schimb sudul Basarabiei, în ciuda faptului 
că convenţia ruso-română din 4 aprilie 1877 prevăzuse in mod ex- 
pres respectarea integrităţii teritoriale a ţării. Primea însă jumăta- 
tea de nord a Dobrogei. 

Prevederile tratatului de la Berlin au fost primite cu amărăciune 
şi resentiment în România, pierderea Basarabiei fiind interpretată 
ca o încălcare a suveranităţii nationale. Ca urmare, Rusia a devenit 
din nou, atit în ochii guvernului cît şi în cei ai opiniei publice, ina- 
micul public numărul unu, cel care îşi înşela aliatul după ce se folo- 
sise de el în război. 

In condiţiile slăbiciunii franceze de după 1871 şi ale dezinteresu- 
lui Parisului şi Londrei pentru Balcani, singurele ţări care puteau 
reprezenta o contrapondere faţă de influenţa rusă şi frina expansio- 
nismul Petersburgului erau Germania şi Austro-Ungaria. In ciuda 
încordatelor relaţii cu Viena, încordate nu numai din pricina Tran- 
silvaniei, dar şi din cea a chestiunii Dunării şi a raporturilor comer- 
ciale, guvernul liberal al lui I.C. Brătianu s-a apropiat treptat de 
Puterile Centrale, ajungindu-se in 1883 la semnarea unui tratat de 
alianţă cu Austro-Ungaria, la care au aderat apoi Germania şi Italia. 
Tratatul va fi reînnoit in 1892, 1902 şi 1913; prevederile sale au fost 
păstrate secrete, cunoscute fiind doar de prim-miniştri. Ele nu au 
fost aduse niciodată în discuţia parlamentului, de teama respingerii 
lui. În contextul international de după tratatul de la Berlin, aderarea 
la Tripla Alianţă a avut totuşi unele efecte favorabile, a scos 
România din izolarea diplomatică în care se găsea, i-a consolidat 
poziţia in Europa de sud-est, aducindu-i în-acelaşi timp unele avan- 
taje economice pe piaţa Europei centrale; in acelaşi timp însă, ea a 
stinjenit lupta pentru unificarea naţională şi a ingreunat ajutorul pe 
care regatul îl putea acorda pe faţă românilor ardeleni. Pe termen 
lung, şi în perspectiva istorică, alianţa cu Puterile Centrale mergea 
în contra intereselor naţionale şi impotriva sim(ámintelor marii ma- 

jorităţi a românilor. Nu trebuie de aceea să mire faptul cá ea nu s-a 
putut aplica nici in 1914, nici in 1916. 

Faţă de Balcani, România a manifestat in toată această perioadă 
puţin interes; relaţiile cu Grecia au fost în general proaste, mai ales 
din pricina problemei aromâneşti; cu Poarta ele au fost practic in- 
existente; cu Bulgaria, ale cărei pretenţii teritoriale erau privite cu 
suspiciune, reci; mai apropiate au fost relaţiile României doar cu 
Belgradul, Bucureştiul fiind de obicei şi pe faţă ostil politicii balca- 
nice anti-sirbegti a Austro-Ungariei. 

Renaşterea politică şi militară a Franţei către sfirşitul veacului 
al XIX-lea, precum şi o adevărată explozie de sentimente filofran- 
ceze în rindul intelectualilor, similară celei din epoca unirii, au făcut 
posibilă inceperea unei lente reorientări diplomatice care va culmi- 
na cu ieşirea României din Tripla Alianţă şi aderarea ei la Antantă; 
tonul presei, al discuţiilor parlamentare devenea cu fiecare an tot 
mai anti-austro-maghiar, cu atit mai mult cu cit şi Italia manifesta 
tendinţa de ieşire din alianţă. In 1908 - 1909, s-a cerut deschis in 
parlament renunţarea la alianţa cu Puterile Centrale şi revenirea la 
tradiționala politică de apropiere cu Franţa; pe timpul crizei bosnia- 
ce, Ion I.C. Brătianu declara cit se poate de categoric că România se 
opunea politicii balcanice şi anti-sirbeşti a Austro-Ungariei, iar 
prinţul moştenitor Wilhelm raporta Berlinului (1909), după o 
scurtă vizită la Bucureşti, că "in caz de război, România va refuza în 
cel mai bun caz să-şi indeplinească obligaţiile de aliat, dacă nu se va 
decide chiar de a se alătura părţii adverse". In decembrie 1913, însuşi 
bátrinul rege Carol declara ministrului Germaniei la Bucureşti cá 
din cauza politicii naţionale austro-ungare "poporul român nu va 
merge alături de Austria în cazul unui război... nu este suficient să 
avem tratate, trebuie ca acestea să fie şi populare". 

Războaiele balcanice au deviat pentru scurt timp atenţia opiniei 
publice de la tot mai ascuţitul conflict româno-maghiar din Transil- 
vania; guvernul conservator al lui Titu Maiorescu a dus România in 
cel de al doilea război, mijlocind apoi pacea de la Bucureşti (1913), 
prin care România anexa Cadrilaterul, jumătatea de Dobroge lăsată 
Bulgariei la 1878. A fost, fără îndoială, o măsură pripită, care va 
învenina pentru multă vreme, in mod inutil, relaţiile cu Bulgaria şi 
va slábi, in chip fatal, frontul de sud în clipa intrării României in 
război. 

Războiul mondial şi formarea României Mari. După cum s-a 
putut vedea într-un capitol precedent, ideea unirii politice a Princi- 

patelor cu Transilvania a apărut la inceputul veacului al XIX-lea ca 
urmare a naşterii conştiinţei naţionale; ea a fost cel dintii exprimată 
de munteanul de origine ardeleană Naum Rimniceanu (1802) şi de 
transilvăneanul bucovinizat I. Budai-Deleanu (1804), primul pro- 
punind alipirea Transilvaniei la Principate, cel de al doilea a Princi- 
patelor la Transilvania. Ambele planuri însă erau în chip evident 
premature, nici moldo-valahii şi nici transilvánenii nu l-au mai re- 
petat pină in 1838, cînd A.C. Golescu-Albu şi I. Cimpineanu au 
făcut din nou din unirea celor trei Principate cheia de boltă a prog- 
ramelor lor politice. La 1848, paşoptiştii munteni, Golescu-Albu, 
Ion Ghica, N. Bălrescu, T. Maiorescu, s-au lăsat cu uşurinţă in- 
fluentati de ideile curente printre revoluționarii europeni şi şi-au 
afirmat în mai multe rinduri credinţa în grabnica destrămnare a 
monarhiei habsburgice şi, ca urmare, în posibilitatea unirii Transil- 
vaniei cu Principatele. Aceste pentru moment nerealiste planuri 
politice au circulat şi printre revoluționarii din Transilvania, care au 
lansat în mai 1848, pe cimpia de la Blaj, chemarea "noi vrem să ne 
unim cu ţara”. 

Întringerea revoluţiei în toate cele trei Principate nu a pus capăt 
planurilor unioniste, D. Brătianu creind chiar in 1852 termenul 
"România Mare"; I. Ghica, D. Bolintineanu, G. Barițiu, descurajaţi 
de triumful reacţiunii şi absolutismului, s-au îndoit de şansele ime- 
diate ale unirii naţionale, dar alţi oameni politici şi o seamă de 
cărturari, I.C. Brătianu, M. Eminescu, V. Maniu, A.D. Xenopol, au 
continuat să creadă un timp, cum spunea Hasdeu (1870), intr-o 
"eventuală împărţire a Austriei”. Tot acum, tînărul Xenopol rostea 
la mormintul lui Ştefan cel Mare (1871), in Bucovina austriacă deci, 
un pasionat discurs iredentist care declara marea unire inevitabilă. 

Alianţa cu Puterile Centrale a îngreunat exprimarea fátigá a ire- 
dentismului politic, deşi in ascuns naționaliștii ardeleni au conti- 
nuat să primească sprijin şi încurajări de la Bucureşti, mai ales din 
partea guvernelor liberale. Accentul principal al luptei s-a mutat 
însă pentru un timp-de pe terenul politic pe cel cultural, dirijat in 
special de Liga Culturală înfiinţată la Bucureşti in 1891, cu partici- 
parea celor mai multi cărturari de peste munţi. In 1914, dovadă a 
caracterului său politic, Liga şi-a modificat titlul devenind "Liga 
pentru unitatea politică a tuturor românilor”. 

Cu toate acestea, în ciuda naţionalismului zgomotos şi public, 
practicat mai ales dupá 1900, clasa politicá románeascá era departe 
de a fi unită, la izbucnirea războiului mondial, in privinţa liniei pe 

care trebuia s-o urmeze (ara. Liberalii, cu exceptia lui C. Stere, erau 
cu toţii de părere că locul României era alături de Antantă, o poziţie 
împărtăşită şi de conservatorii democrați ai lui Take Ionescu şi de 
marea majoritate a intelectualilor țării; conservatorii erau împărţiţi 
în trei facţiuni, P.P. Carp cerind respectarea integrală a prevederilor 
alianţei din 1883, T. Maiorescu şi Al. Marghiloman sugerind men- 
ţinerea unei neutralitáti binevoitoare faţă de Puterile Centrale, iar 
grupul de antantofili condus de N. Filipescu cerind intrarea ime- 
diată în război impotriva Puterilor Centrale. Cît îi priveşte pe socia- 
lişti, ei s-au declarat fideli hotăririlor Internaționalei socialiste şi 
s-au opus participării României la un război pe care îl socoteau 
imperialist. Precedat de manifestații de stradă antirăzboinice, insen- 
sibil la problema naţională, congresul din august 1914 al Partidului 
Social-Democrat s-a pronunţat in chip neechivoc împotriva parti- 
cipării ţării la război şi pentru neutralitatea definitivă. Partidul se va 
opune şi în 1916 intrării României în război, arătindu-şi astfel pe 
faţă dezinteresul pentru cauza reîntregirii nationale. f 

In ciuda apelului regelvi de a respecta prevederile tratatului din 
1883, consiliul de coroană de la Sinaia (3 august) a hotárit păstrarea 
neutralității; rînd pe rînd, in franţuzeşte, participanții şi-au motivat 
poziția $i au votat pentru nepunerea in aplicare a tratatului cu Pu- 
terile Centrale sub pretextul că acesta prevedea casus foederis numai 
în situația în care unul dintre semnatari ar fi fost atacat; dintre toți 
participanții numai P.P. Carp, consecvent viziunii sale istorice care 
interpreta războiul ca o nouă infruntare între germanism si pansla- 
vism, a susținut intrarea imediată în război alături de Puterile Çen- 
trale, care, după el, primejduiau mult mai puţin fiinţa naţională 
românească decit expansionismul slav. 

Perioada neutralității (1914-1916) n-a fost în fapt deloc neutră, 
guvernul Brătianu incepind încă din toamna lui 1914 tratative cu 
Antanta în vederea intrării în război şi a stabilirii condiţiilor acestei 
participări. Moartea regelui Carol (octombrie 1914) şi înscăunarea 
antantofilului rege Ferdinand au uşurat şi mai mult ducerea unor 
astfel de discuţii; Rusia recunoscuse de altfel dreptul României asu- 
pra Transilvaniei încă de la 1 octombrie 1914 în schimbul neutra- 
lităţii şi al promisiunii lui Brătianu cá (ara va intra în război atunci 
cînd condiţiile militare vor fi prielnice. În februarie 1915, România 
şi Italia semnau un acord de solidaritate în caz de atac, iar în luna 
mai începeau la Petersburg noi tratative româno-ruse privind con- 
ditiile puse de Brătianu pentru a intra în război. Primul-ministru 

revendica Transilvania, Banatul şi Bucovina, în hotarele ei din 1775; 
Sazonov, ministrul de externe rus, nu a avut nici o obiectie în cazul 
Transilvaniei, dar a oferit numai parte din Banat, fără Timişoara, şi 
numai Bucovina de sud. Ínfringerile suferite de armatele ruse au 
moderat oarecum pozitia guvernului imperial, Sazonov acceptind la 
9 iulie toate cererile româneşti, cu condiţia însă a intrării în război 
pină la data de 5 septembrie, o dată pe care Brătianu a socotit-o prea 
apropiată, mai ales in condiţiile ofensivei victorioase germane pe 
întregul front de est. 

Tratativele au fost intrerupte, ele reluindu-se din nou abia in 
ianuarie 1916, la presiunile insistente ale Angliei şi Franţei. După 
lungi discuţii, ele se vor concretiza prin semnarea la 4/17 august 
1916 a două convenţii, una politică, cealaltă militară, ambele sem- 
nate de Ion Brătianu, în numele guvernului român, şi de reprezen- 
tanţii diplomatici ai Angliei, Franţei, Italiei şi Rusiei la Bucureşti, 
în numele guvernelor respective. Tratatul politic prevedea alipirea 
la România a Transilvaniei, Banatului şi Bucovinei, cea militară 
prevedea ca România să declare imediat război Austro-Ungariei şi 
specifica ajutorul militar pe care Antanta urma să-l acorde noii alia- 
te: ofensivă generală rusă pe.direc(ia cimpiei maghiare, ofensiva 
frontului de la Salonic impotriva Bulgariei, preluarea apărării Do- 
brogei de către trupele ruse şi începerea unei aprovizionări ritmice 
cu arme şi muniții a armatei române. 

Cele două convenţii au fost aduse în discuţia consiliului de Co- 
roană de la Cotroceni la 14/27 august, regele Ferdinand comunicind 
miniştrilor, şefilor de partide, foştilor prim- miniştri şi altor înalţi 
demnitari prezenţi că hotărirea intrării în război a fost deja luată şi 
că operaţiile militare eráu deja în curs. Într-adevăr, armata începuse 
trecerea Carpaţilor în noaptea de 14/27 spre 15/28 august, cucerind 
repede Braşovul, regiunea secuiască şi intárindu-se apoi pe o poziţie 
de aşteptare în faţa Sibiului. Oprirea ofensivei în nord a fost provo- 
cată de căderea neaşteptată a frontului din sud unde trupele bulgare 
atacaseră in forţă începînd de la 1 septembrie, cucerind pînă la 
sfîrşitul lui octombrie Turtucaia, Silistra, Constanţa şi Cernavodă, 
în ciuda încercării de contraofensivă a generalului Averescu de la 
Fláminda. Succesul bulgar se explică în primul rind prin nerespec- 
tarea de către aliaţi a uneia din prevederile convenției militare din 
august 1916, şi anume începerea ofensivei Sarrail in momentul tre- 
cerii Carpaţilor de către români, o ofensivă care ar fi imobilizat pe 

-bulgari şi ar fi acoperit spatele armatei române. Nici ajutorul în 

armament si muniții nu a sosit aşa cum fusese promis. Trupele ruse 
nu au preluat aşa cum se hotărise apărarea Dobrogei. În acest fel, 
România se vedea pusă în faţa unei noi situaţii militare care nu 
fusese prevăzută în clipa semnării convențiilor şi a intrării in război. 

Dezastrul de la Dunăre a schimbat în chip fundamental situaţia 
militară, obligindu-i pe români să-şi oprească ofensiva in Transilva- 
nia şi să-şi concentreze forţele pe frontul de sud. Atita timp cit ar- 
matele române au avut de făcut faţă doar trupelor bulgare şi austro- 
maghiare, frontul a putut fi stabilizat. Intrarea însă în luptă a trupe- 
lor germane, comandate in nord de generalul Falkenhay.., la sud de 
generalul Mackensen, a schimbat rapid soarta războiului; bătălia 
pentru trecătorile Moldovei a fost ciştigată de generalu! E. Grigo- 
rescu, dar generalul Averescu nu a putut opri forțarea trecătorilor 
muntene, căderea Branului şi Predealului piná la sfirgitul lunii oc- 
tombrie. Cu toate acestea, la inceputul lunii noiembrie frontul de 
nord era relativ stabilizât, germanii nereuşind în incercarea lor de 
străpungere generală a Carpaţilor. 

Temerile lui Brătianu se dovediseră din nefericire întemeiate şi 
toată prudenta de care dăduse dovadă in negocierea intrării 
României în război se dovedise inutilá. Nici una din prevederile 
convenției militare cu aliaţii nu fusese respectată; nemişcarea lui 
Sarrail îngăduise deschiderea unui nou front in sud, fortind o ar- 
mată şi aşa puţin numeroasă să ducă un război pe două fronturi în 
loc de a-i ingádui să-şi continue ofensiva victorioasă in Transilvania; 
promisa ofensivă generală rusă spre Ungaria nu se materializase, 
ingáduind astfel Puterilor Centrale să-şi concentreze toate forţele * 
împotriva României, ajutorul militar rus în Dobrogea a fost inexis- 
tent; cantităţile de arme şi muniții promise nu au ajuns niciodată la 
destinaţie. In asemenea condiţii, soarta României nu putea fi decit 
pecetluitá. 

Luna noiembrie a adus armatelor române infringere după in- 
fringere; Falkenhayn a strápuns apárarea de pe Jiu la mijlocul lui 
noiembrie cucerind apoi Craiova. In acelaşi timp, trupele germano- . 
bulgare fortau Dunărea la Zimnicea, ameninţind direct capitala 
ţării, pe care nedecisa bătălie de la Neajlov şi Argeş (1-3 decembrie) 
nu a putut-o salva. Mackensen îşi făcea intrarea în Bucureştii 
párásiti de oficialități la 6 decembrie; la sfirşitul lui ianuarie 1917, 
frontul se stabiliza in Moldova de sud, lásind in mina inamicului trei 
sferturi din ţară. 

Cu toate acestea, rezistenţa din Moldova a durat încă mai bine 

de un an, germanii nereuşind nici pină in ultifna clipă să obţină 
victoria militară deplină pe cîmpul de luptă. Deşi Moldova era 
încercuită din trei părţi de trupele Puterilor Centrale, frontul 
românesc n-a putut fi străpuns atita vreme cît trupele imperiale ruse 
au fost în stare să menţină stabilitatea frontului de la nord şi atîta 
vreme cit legătura vitală şi directă cu apusul se putea totuşi realiza 
prin teritoriul rusesc; în vara lui 1917, trupele române au reuşit să 
obţină victoriile de la Mărăşti şi Mărăşeşti care puneau capăt spe- 
rantelor lui Mackensen de cucerire a Moldovei. 

Căderea guvernului Kerenski şi instaurarea regimului bolşevic la 
Petrograd au făcut însă imposibilă continuarea rezistenţei. Armata 
imperială s-a dezintegrat atit de repede încit la 3 decembrie genera- 
lul Scerbacev a propus germanilor inceperea negocierilor de armis- 

titiu, la care România a hotărît să participe si care s-au încheiat la 9 
decembrie. Principalul pericol nu mai erau acum germanii, ci ruşii 
roşii, a căror activitate, dirijată de bolşevicul româno-bulgar Cr. Ra- 
covski, submina existenţa însăşi a statului. La Iaşi, trupele ruseşti 
anarhizate au fost dezarmate cu uşurinţă, dar la Galaţi, Paşcani şi în 
alte localităţi, luptele dintre români şi bolşevici au continuat pînă in 
ianuarie 1918, dată la care Moldova era în sfîrşit curățată de foştii 
aliaţi, deveniți peste noapte duşmani; la sfirşitul lunii ianuarie, luînd 
ca pretext intrarea trupelor române în Basarabia, guvernul sovietic 
rupea oficial relaţiile diplomatice cu România. - 

În noile condiţii internaţionale, opţiunile guvernului Brătianu 
erau cit se poate de limitate; cu acordul aliaţilor, tratativele de la 
Focşani au fost reluate la inceputul lui februarie, cu scopul mártu- 
risit de această dată de a se ajunge la un tratat de pace. În acelaşi 
timp, guvernul Brătianu ceda locul unui guvern Averescu şi el însă 
ezitant în a accepta grelele condiţii puse de Puterile Centrale prin 
ultimatumul de la 1 martie. Pacea ruso-germaná de la Brest-Litovsk 
(3 martie), prin care nemţii pátrundeau in Ucraina, incercuind astfel 
complet Moldova, a forţat însă în cele din urmă guvernul să accepte 
toate condiţiile ultimatumului şi să semneze la 7 mai 1918 tratatul 
de pace de la Bucureşti: România pierdea Dobrogea şi o fişie de 
munte, cu crestele Carpaţilor şi 170 de sate; din punct de vedere 
economic, ţară era cu totul infeudatá Germaniei, care-şi asuma con- 
trolul industriei, comerţului şi finanţelor. Participarea României la 
războiul mondial se încheia astfel printr-un dezastru de mari pro- 
porţii, singura împlinire, pe care nimeni nu o putuse prevedea în 
1914 sau 1916, fiind reunirea Basarabiei cu ţara. 

În ciuda politicii de rusificare — in 1817, 86,7% din locuitori 
erau moldoveni —, provincia îşi păstrase totuşi în mare parte carac- 
terul românesc, recensămîntul rusesc din 1897, ultimul înainte de 
unire, a găsit o populaţie amestecată, din care românii reprezentau 
47,6%, ucrainienii şi rutenii 19,6%, ruşii 8,2%, evreii 11,8%. 

Ca în toate provinciile neruseşti ale fostului imperiu, revoluţia a 
dus şi în Basarabia la exprimarea făţişă a unor tendinţe autonomiste 
mai întîi, separatiste apoi; românii basarabeni au început prin a-şi 
înfiinţa un "Partid Naţional Moldovenesc” (3 aprilie 1917), apoi au 
proclamat autonomia Basarabiei şi au ales un Sfat al Ţării ca organ 
suprem conducător (octombrie 1917); la inceputul lui decembrie, 
Sfatul proclama Republica Democratică Moldovenească, menţi- 
nind-o deocamdată în cadrul federaţiei ruse; în ianuarie, republica 
îşi declara independenţa, iar în martie, acelaşi Sfat al Țării vota 
unirea Basarabiei cu România. 

Apăsătoarele condiţii ale tratatului de la Bucureşti nu au apucat 
să fie puse în aplicare şi nici nu au fost de altfel ratificate de parla- 
ment; deşi în mai 1918, trupele germane se apropiaseră la numai 80 
de km de Paris, frontul de pe Somme era spart de contraofensiva 
mareşalului Foch in august, iar în septembrie işi pornea ofensiva, 
strápungind liniile bulgare şi frontul lui Sarrail de la Salonic, acela 
care trebuise să acopere spatele armatei române în 1916. În aceste 
schimbate condiţii militare, guvernul progerman al lui A. Marghilo- 
man şi-a dat demisia, fiind înlocuit cu un guvern de generali condus 
de C. Coandă, care a proclamat imediat mobilizarea generală şi a 
retrimis trupele peste Carpaţi (16 noiembrie), unde destrămarea 
dublei monarhii declanşase încă din octombrie conflictul dintre 
români şi maghiari pentru controlul Transilvaniei. Declaraţia de 
dezlipire a Transilvaniei de Ungaria fusese citită în parlamentul de 
la Budapesta de către Vaida-Voievod, in numele Consiliului Naţio- 
nal Român, încă de la 18 octombrie, în timp ce la Viena, Iuliu Ma- 
niu, responsabilul problemelor externe şi militare din cadrul Consi- 
liului concentrase 70 000 de soldati ardeleni, sub comanda genera- 
lului baron A. Boieriu şi a colonelului Vlad. Preluarea controlului 
. Transilvaniei a fost uşurată de neaşteptat de rapida dezintegrare a 
aparatului administrativ maghiar, funcţiile şi rolul său fiind preluate 
de organizaţiile locale ale Consiliului National Român şi de gărzile 
naţionale româneşti. După eşecul ultimelor încercări de tratative 

româno-maghiare (13-15 noiembrie), Consiliul, prezidat de St. Ci- 
cio-Pop, a hotărit convocarea adunării de la Alba Iulia unde, la 1 
decembrie 1918, în prezenţa a peste o sută de mii de participanţi, cei 
1 228 de deputaţi au votat unirea Transilvaniei cu România şi au 
ales un Consiliu Dirigent, cu I. Maniu ca preşedinte, menit a condu- 
ce provincia piná la integrarea ei în regatul României. În Bucovina, 
Consiliul Naţional Român votase unirea cu regatul cu cîteva zile 
mai înainte, la 28 noiembrie; anul 1918 se încheia aşadar, din punct 
de vedere naţional, cu succese pe toate fronturile. Noile frontiere 
vor fi ulterior recunoscute prin tratatele de pace de la Saint-Ger- 
main (septembrie 1919), Neuilly (noiembrie 1919) şi Trianon (iunie 
1920), încheiate respectiv cu Austria, Bulgaria şi Ungaria. 


10. CULTURA NATIONALÁ 


Am vázut intr-un capitol precedent cá veacul al XVIII-lea a re- 
prezentat, în evoluţia formelor de civilizaţie şi a sistemului de valori, 
un moment de ruptură, de întoarcere a societăţii româneşti din ca- 
lea ei firească a integrării în civilizaţia de tip european şi a includerii 
ei forţate în sistemul politic, economic şi de valori otomane. Deşi 
această integrare a fost numai parţială şi vremelnicá, neajungind 
niciodată la formele de simbioză atinse la sud de Dunăre, ea a fost 
suficientă totuşi pentru a provoca o limpede ruptură cufideile şi felul 
de viaţă ale epocii lui Brfhcoveanu şi Cantemir, orientalizind, pro- 
vincializind, pervertind societatea şi cultura moldo-valahă care, cel 
puţin la nivelul clasei conducătoare şi al cărturarilor, ajunsese la un 
interesant grad de dezvoltare. Secolul al XIX-lea a fost de aceea 
perceput de contemporani ca o vreme de renaştere, de intoarcere la 
matcă, la "adevăratul" sistem de valori. Modernizarea civilizaţiei, 
dezvoltarea instrumentelor culturale ale procesului de moderni- 
zare, precum şi alcătuirea unui sistem de valori corespunzător noi- 
lor realităţi alcătuiesc probabil principalele capitole ale procesului 
de renaştere culturală parcurs de societatea românească între 1831 
şi 1918. 

Civilizaţia. La 1833, nou deschisul "Magazin de noutăţi şi mode” 
Bogosz şi fraţii din laşi îşi anunţa clientela — după cum am mai 
arătat — că are în stoc bijuterii, articole pentru rochii, stofe, brode- 
rii, portelanuri, mobile, tapiţerii, arme de foc, trăsuri, ciocolată, vi- 
nuri stráine, parfumuri, apă de colonie, țigarete de Havana, precum 
şi alte articole importate din Apus; reclama acestui "magazin uni- 
versal" exprimă cit se poate de elocvent fenomenul de schimbare a 
obiceiurilor şi a formelor de civilizaţie adus de epoca regulamen- 

tará. Ín mai puţin de o generaţie, şalvarii şi işlicul erau înlocuiţi cu 
"hainele nemtesti", divanul oriental cu canapeaua franţuzească, nar- 
ghileaua cu havanele. i 

.  Habitatul, casa, locuinţele boierimii şi ale clasei de mijloc au fost 
imediat afectate de pătrunderea noilor forme de civilizație si con- 
fort. Boierimea nu-şi mai construieşte cule, ca în veacul al XVIII- 
lea, ci palate somptuoase, deschise, ca pe vremea lui Brincoveanu, 
influențate acum de stilul neoclasicismului. Domnul Grigore al IV- 

“lea Ghica işi ridică la 1822 un astfel de palat la Tei, în marginea 
Bucureştiului, inaugurind un stil arhitectonic care se va generaliza 
repede nu numai la oraşe, dar şi pe la moşiile boiereşti, multe avind 
conace reconstruite în stilul neoclasic venit, mai ales în Moldova, 
prin filieră polonă şi rusă. Barbu Ştirbei, viitorul domn, işi ridică un 
astfel de palat la Bucureşti în 1835. Arhitectura va cunoaşte de altfel 
a constantă înflorire în cursul intregului secol evoluind de la neocla- 
sicismul începutului de veac, prin eclectismul romantic sau clasicist 
de la mijlocul său (Teatrul National de la Bucureşti, 1852, Univer- 
sitatea din Bucureşti, 1869), la impunătoarele construcţii publice 
sau particulare atit de asemănătoare Parisului celui de al doilea 
imperiu, ridicate către sfîrşitul secolului, între ele Banca Naţională 
(1885), Ateneul Român (1888), Biblioteca Centrală Universitară 
(1893), Poşta Centrală (1900),. Casa de Economii (1900), palatul 
Cantacuzino (1900), toate în Bucureşti, palatul de Justiţie din Cra- 
iova (189)), Cazinoul din Constanţa (1910). Influenţa arhitecţilor 
români în veacul al XIX-lea se explică nu numai prin dezvoltarea 
economică generală a ţării, dar şi prin existenţa unui număr de în- 
semnaţi arhitecţi, de la Al. Orăscu la I. Mincu, formaţi atit în Occi- 
dent cit şi la "Şcoala de arhitectură” din Bucureşti; tipică pentru 
şcoala românească de arhitectură de la inceputul veacului nostru a 
fost încercarea de a defini un stil arhitectonic tradiţional, inspirat de 
modelele brincovenesti şi de arhitectura ţărănească. Bufetul (1892) 
şi vila Minovici (1905) din Bucureşti au fost printre cele dintii ma- 
nifestări ale acestei încercări de a construi în stil naţional. 

Se înţelege că de aceste progrese ale habitatului nu s-a bucurat 
decit un procent redus al populaţiei ţării; statisticile de locuinţe din 
1859/1860, 1906 şi 1913 arată că majoritatea locuitorilor trăiau încă 
în condiţii îndepărtate de civilizaţia modernă. În Oltenia, de pildă, 
în 1859, numai 3,5% din locuinţe erau din zid, aproape toate în 
oraşe, 83% din totalul locuinţelor fiind încă construite din lemn; la 
Craiova, în schimb, capitala provinciei, 90% din case erau zidite. 

Statistica mai arată cá in acel an al unirii, in Oltenia, o cameră de 
locuit revenea la trei persoane. Pe ansamblul Tárii Româneşti 
(1860), recensămîntul indică un număr de 1 213 950 de locuinţe, 
dintre care 55 320 din cărămindă, 830 219 din lemn, 328 411 din 
pămînt. Numai 76 de case aveau trei etaje, numai 5 444 aveau două 
etaje, restul fiind clădiri cu un singur cat (parter). 

Analiza comparată a acestor statistici indică totuşi un proces 
continuu de modernizare şi civilizare a locuintei, mai ales la începu- 
tul secolului al XIX-lea; între 1906 şi 1913, de pildă, numărul bor- 
deielor a scăzut de la 3,8% la 2% din totalul locuinţelor, numărul de 
camere pe locuinţă a crescut şi el, deşi în 1906 numai 14,6% din ele 
aveau trei camere, numai 4,5% aveau mai mult de trei camere; sta- 
tistica din 1913 arată că la oraşe 42,3% din locuinţe aveau trei came- 
re, 19,1% aveau peste trei. In Bucureşti, casele cu peste şase camere 
reprezentau în schimb 10% din ansamblul locuinţelor. Din punctul 
de vedere al materialelor de construcţii, pe întreaga ţară, statistica 
din 1913 consemnează 16,6% din case ridicate din cărămidă, 32,8% 
din lemn, 48% din válátuci, lut şi chirpici. Numai 19,6% din case 
aveau canalizare cu apă. Concluzia statisticienilor din 1913 era că 
39% din populaţia orăşenească şi 25% din cea rurală trăiau în con- 
ditii nesatisfăcătoare, în 1913, 97, d din locuinţe erau proprietate 
particulară. 

n ciuda modernizării urbane relativ lente, principalele oraşe ale 
ţării şi-au schimbat totuşi cu repeziciune faţa între 1831 şi 1918; la 
1857 municipalitatea bucureşteană a introdus un tarif anual de doi 
galbeni pentru consumul de apă în cazul locuinţelor cu 1-5 odăi, de 
pină la 30 de galbeni pentru casele cu 30-40 de camere, din care 
existau cel puţin cîteva zeci, desigur case boiereşti cu acareturi. Ilu- 
minatul electric a fost introdus în Bucureşti la 1882, la Brăila şi 
Galaţi in 1892, numărul centralelor electrice crescind de la 6 la 34 
în 1913, în aceeaşi perioadă numărul centralelor transilvănene a 
crescut de la 14 la 60. Bucureştii aveau din 1893 tramvai electric, iar 
din 1904 un serviciu de autobuze; telefonul, introdus în 1884, avea 
în acel an un număr de 300 de abonaţi; la 1896 bucureştenii au putut 
asista la prima proiecţie cinematografică, iar în 1912 la primul film 
românesc, desigur istoric, "Independenţa României"; la 1889 Barbu 
Bellu aducea în ţară primul automobil, un Peugeot de 4 CP; în 1904 
circulau in Bucureşti 64 de automobile, suficient de multe pentru a 
obliga municipalitatea să introducă un "regulament pentru poliţia 
rulajului şi a circulaţiunii" care limita viteza legală la 15 km pe oră. 

În acelaşi an, se organiza prima cursă automobilisticá din România, 
pe distanţa Bucureşti-Giurgiu şi retur (126 km), parcursă de 
cîştigător, prinţul Valentin Bibescu, pe un Mercedes de 40 CP în 
109,30 minute. Clasa conducătoare începuse de altfel să arate inte- 
res, îndată după 1859, pentru sporturile moderne, organizind asal- 
turi publice de scrimă (din 1864), concursuri de tir (din 1864), gim- 
nastică (din 1872). Jockey-Club-ul, cu rosturi parte hipice, parte 
politice, parte mondene, funcţiona din 1862. După 1880, an in care 
a apărut şi primul ziar sportiv "Sportul", au început să se ráspindeas- 
că şi sporturi mai de masă, mai puţin "boiereşti", cum ar fi atletismul 
(primul concurs a avut loc în 1882) sau chiar fotbalul, cel dintii 
campionat fiind organizat în 1909. In acel an, echipa României îşi 
făcea şi debutul international, e drept nu prea glorios, fiind învinsă 
de Turcia cu 10 la 0. Tenisul, patinajul, popicele, oina, ciclismul erau 
şi ele practicate cu pasiunea noului convertit de elitele urbane ale 
societăţii româneşti. Majoritatea populaţiei avea desigur preo- 
cupări mai pedestre, legate in primul rind de preocupările şi 
greutăţile vieţii zilnice. 

Modul de alimentaţie poate fi relativ lesne urmărit; mărturiile de 
la începuturile veacului al XIX-lea (liste oficiale de produse cu limi- 
ta legală a preţurilor) arată o mare abundență alimentară în pieţele 
publice, o abundență care, cel puţin la nivelul boierimii şi burghe- 
ziei, a rămas bogată şi variată pe cursul întregului secol. Puterea de 
cumpărare la oraşe, deci şi a muncitorimii, era destul de ridicată; în 
primii ani ai veacului nostru, un muncitor strungar cîştiga între 0,40 
şi 0,75 lei pe oră, un cazangiu pînă la 0,90 lei, aceasta în timp ce 
preţurile la alimente au rămas scăzute şi relativ constante, kilogra- 
mul de piine vinzindu-se în 1906 cu 0,25 lei, cel de zahăr cu 1,11 lei, 
carnea de porc cu 1,04 lei kilogramul. Se poate socoti că la oraşe 
populaţia, indiferent de categoria socială, trăia mai bine în preajma 
primului război mondial decit trăise cu un secol inainte. 

Nu acelaşi lucru se poate spune despre populaţia rurală, a cărei 
alimentaţie, monotonă, unilaterală, precumpănitor vegetală, lipsită 
de produse de panificaţie şi bazată mai ales pe porumb, era departe 
de a răspunde cerinţelor dietei normale. Împuţinarea numărului de 
vite a dus la scăderea consumului de carne şi lapte, implicit la apa- 
riţia pelagrei, o boală necunoscută înainte. Din punct de vedere 
medical starea populaţiei s-a îmbunătăţit intrucitva prin restringe- 
rea efectelor unor boli care seceraseră multe vieţi în secolele prece- 
dente, cum ar fi ciuma sau holera. Locul lor a fost însă luat de boli 

noi, necunoscute sau neatestate in veacul al XVIII-lea, cum ar fi 
malaria, tuberculoza, pelagra, pe care medicina tradiţională practi- 
cată la sate nu le ştia combate. Societatea regulamentará era de 
altfel foarte nepotrivit echipatá pentru a ráspunde nevoilor medica- 
le ale populaţiei, Regulamentul Organic al Ţării Româneşti (1831) 
prevăzind doar 150 000 lei pentru cheltuieli medicale, cel moldove- 
neşc şi mai puţin, numai 120 000 lei. Vaccinarea impotriva variolei a 
început la 1832, dar in 1833 funcționau in Bucureşti numai 27 de 
medici, dintre care 7, e drept, licentiati la Paris; numărul personalu- 
lui medical a rămas multă vreme redus, el crescînd numai după crea- 
rea Direcţiei Sanitare (1862), înfiinţarea Facultăţii de Medicină din 
Bucureşti (1867) şi adoptarea primei legi sanitare (1874). Deşi 
funcţia de medic de plasă fusese înființată încă din 1862, iar legea . 
sanitară din 1881 prevedea înfiinţarea de spitale rurale, in 1906 îşi 
practicau meseria la sate numai 215 medici. 

Cu toate acestea, şcoala medicală românească făcuse netăgădui- 
te progrese impunindu-se în unele domenii şi pe plan european. 
Astfel, V. Babeş a fost autorul primului tratat de bacteriologie din 
lume (Paris, 1885), iar Gh. Marinescu, fondatorul şcolii româneşti 
de neurologie, s-a făcut cunoscut prin lucrările sale privind celula 
nervoasă (Paris, 1909). 

Instrumentele culturale ale modernizării. Şi ca spirit şi ca 
formă, sistemul de educaţie existent în ţările române la începutul 
epocii moderne era departe de a fi cu adevărat modern, de a răspun- 
de nevoilor dezvoltării culturale. Odraslele boiereşti îşi puteau de- 
sigur dobindi învăţătura cu dascăli străini sau în şcoli particulare, 
dar şcolile publice nu aveau în 1834 decit 725 de elevi, în ambele 
Principate. În 1850, numărul lor crescuse la circa 10 000, apoi la 
117 575 (1875/1876) şi la 535 470 (1913/1914). Din 1864, cînd prin- 
cipele Cuza a introdus prima lege şcolară, învățămîntul elementar a 
devenit obligatoriu şi gratuit. Tot lui Cuza i se datoreşte. şi inteme- 
ierea învățămîntului românesc superior. Universitatea din Iaşi des- 
chizindu-şi porţile in 1860, cea din Bucureşti in 1864. Modestă la 
+ inceput, Universitatea ieşeană avea în anul inaugurării numai trei 
facultăţi (drept, filozofie, teologie) cu 11 profesori şi 80 de studenţi; 
învățămîntul universitar s-a dezvoltat totuşi continuu ajungind să 
numere în anul şcolar 1900/1901 5 350 de studenţi. Conform anua- 
Tului statistic oficial, 2 924 urmau dreptul, 841 medicina, 784 literele 
şi filozofia, 512 diferitele facultăţi tehnice, 69 şcoala de poduri şi 
şosele. Se poate socoti că atit învăţămintul superior cit şi cel secun- 

dar si elementar inregistreazá un limpede progres in rástimpul tre- 
cut de la adoptarea Regulamentelpr Organice. i 

Transilvania, pentru români cel puţin, un asemenea progres 
este mai puţin evident; la 1851, Principatul număra într-adevăr 
44 000 de elevi, dar între ei procentul românilor era mic. Din totalul 
de 2 164 de şcoli elementare, numai 742 erau şcoli romârieşti. În 
1872, liceele publice maghiare aveau 24 590 de elevi, cele germane 
3 948, cele româneşti numai 2 270. 

După încheierea compromisului austro-maghiar (1867) şi uni- 
rea Transilvaniei cu Ungaria, politica de maghiarizare a guvernului 
de la Budapesta a devenit şi mai activă, deşi legea Eotvós din 1869 
prevăzuse organizarea de şcoli şi în limbile naționalităților nema- 
ghiare; legile din 1904 şi 1905, apoi cele din 1907, faimoasele legi 
Appónyi au dus la închiderea a numeroase şcoli confesionale 
româneşti. În 1912, nu funcționau in Transilvania decit 964 de şcoli 
elementare de stat cu limba de predare română. Invátámintul supe- 
rior în limba populaţiei majoritare nu a fost înfiinţat în Transilvania 
decit după unirea cu vechiul regat. 

Statisticile privind ştiutorii de carte arată că în anul începerii 
războiului mondial, care avea să se încheie cu formarea României 
Mari, analfabetismul era încă o realitate larg răspîndită; 40% din 
populaţia Transilvaniei, 60% din cea a regatului, 60% din cea a 
Bucovinei, 94% din basarabeni nu ştiau scrie sau citi. Aceste cifre 
arată cit se poate de limpede că, în ciuda progresului cultural, pro- 
cesul de modernizare avea temelii încă foarte şubrede. 

Circulaţia cărții a cunoscut cu toate acestea un proces de necon- 
tenită lărgire. Spre deosebire de veacul al XVIII-lea, cînd ea pătrun- 
dea aproape numai în bibliotecile boiereşti şi bisericeşti, listele de 
prenumeranţi de la inceputul veacului al XIX-lea arată o accentuată 
creştere a cititorilor provenind din păturile mijlocii, numeroasele 
cataloage ale cabinetelor de lectură tipărite între 1838 şi 1850 dau 
putinţa stabilirii gustului cititorilor vremii, clasa de mijloc împru- 
muta mai ales romane, apoi cărţi de memorialistică şi corespon- 
dente, nuvele şi povestiri. Scriitorii cei mai citiţi erau Balzac, Du- 
mas, Hugo, Chateaubriand, apoi, la destul de mare distanţă, Byron. 
Scriitorii epocii luminilor aproape că dispar din gustul publicului. 

Pe limbi, cele mai multe din cărţile împrumutate de cabinetele 
de lectură între 1838 şi 1850 erau în franţuzeşte (4 048), apoi in 
engleză (481), germană (88), italiană (23), rusă (13). Preferintele de 
lectură erau deci destul de clar exprimate. Pătrunderea cărţii străine 

nenumărate încercări, începute la 1789, a reuşit in sfirgit să se per- 
manentizeze atit în Moldova cit şi in Tara Românească la 1829; cinci 
ani mai tirziu, Principatele aveau trei ziare cu un număr de 650 de 
abonaţi. Numărul ziarelor, de toate orientările, pentru toate gustu- 
rile, a crescut exponențial in jumătatea a doua a veacului, ca de altfel 
şi cantitatea de reviste culturale care numai ele singure, în regat, 
erau în număr de 106 la 1900. 

Regimul tipăriturilor a fost relativ restrictiv între 1831 şi 1862, 
administraţia militară rusă introducind o strictă cenzură (1831), in- 
terzicindu-se tipărirea textelor care puteau aduce "tulburarea liniştii 
obşteşti“, prevederile respectivului decret au fost menținute pe du- 
rata întregii epoci regulamentare, cînd nici o tipăritură nu putea 
intra in lucru fără avizul postelniciei. Revoluţia de la 1848 a des- 
fiinţat cenzura, repusă însă în drepturile ei îndată după înăbuşirea 
mişcării; legea presei in 1862 a desfiinţat-o însă din nou, iar consti- 
tuţia din 1866 a declarat cenzura ilegală şi neconstituţională; ea a 
rămas desfiinţată pină în 1934, dînd astfel presei româneşti o liber- 
tate de exprimare cu totul remarcabilă. 

Societăţile culturale au jucat şi ele un însemnat rol în procesul de 
renaştere politică şi culturală, atit în Principate cit şi în Transilva- 
nia; în perioada premergătoare evenimentelor de la 1848, cele lite- 
rare (1821, 1827, 1833, 1845) au reprezentat de cele mai multe ori 
un paravan pentru activitatea revoluţionară şi naţională, o trăsătură 
care a dispărut în Moldo-Valahia după unire, dar care a continuat 
să se manifeste în Transilvania pe tot timpul stăpinirii austro-ma- - 
ghiare, exemplul cel mai lămuritor fiind A.S.T.R.A. (Asociaţia . 
Transilvană pentru Literatura Română şi Cultura Poporului 
Român), întemeiată la 1861. Societatea, din a cărei conducere au 
făcut parte mai toţi fruntaşii mişcării naţionale din Transilvania (A. 

' Şaguna, Gh. Barițiu, V. Pop, T. Cipariu, AL Sterca-Suluţiu, V. Gol- 
diş), a jucat un foarte activ rol în promovarea valorilor naţionale în 
Chiar momentul primejduirii lor de către politica oficială a Budapes- 
tei. 


Dincoace de munţi, societăţile înfiinţate după unire şi-au pier- ; 
dut caracterul politic asumindu-si un caracter de îndrumător cultu- 
ral, atit de necesar într-o vreme de rapide schimbări sociale şi poli- 
tice, deseori generatoare de confuzie spirituală. Un astfel de rol, 
reprezentind ideile stingii conservatoare, a jucat "Junimea", infiin- 
tată la Iaşi în 1864 de T. Maiorescu, P.P. Carp, Th. Rosetti, V. Pogor 
şi L Negruzzi, dintre care primii trei vor ajunge, la diferite momente, 

prim-ministri ai ţării; la Bucureşti, sub oblăduirea lui C.A. Rosetti, 
guvernul a aprobat în 1866 înfiinţarea unei Societăţi Literare trans- 
formată peste un an în Societatea Academică Română cu secţii de 
literatură şi lexicografie, istorie şi arheologie, ştiinţe naturale. Noua 
academie, inspirată după modelul academiei franceze avea să-şi ara- 
te foarte curind vocaţia culturală panromânească, alegind între 
nembrii săi cărturari din toate provinciile locuite de români. 
Mişcarea ideilor. Ca o categorie distinctă, intelectualitatea nu a 
apărut în ţările române decit după 1830; grupuri care să-şi fi cîştigat 
existenţa numai pe temeiul unei activităţi cărturăreşti existaseră de- 
sigur de mai multe secole (copiştii de manuscrise, dascălii, tipogra- 


fii, pisarii, zugravii, miniaturiştii), dar la nivelul activităţii pasive. 


Activitatea intelectuală creatoare fusese desfăşurată pînă la începu- 


: tul veacului al XIX-lea numai de cărturarii care erau, din punct de 
. vedere social, nu membri ai intelectualităţii, ci parte a clasei boie- 


reşti, a clerului, a păturii de mijloc. Scrisul nu le era nici mijloc de 
existenţă, nici o îndeletnicire care să le definească locul în societate. 

Diversificarea activităţii intelectuale după 1830 a dus la schim- 
barea treptată a acestei situaţii şi la apariţia unui relativ numeros 
grup de persoane, profesori, scriitori, avînd trăsături, interese şi un 
statut social comun; grupaţi în diferite societăţi — Societatea medi- 
cilor şi a naturaliştilor din Iaşi (1833), Societatea filarmonică din 
Bucureşti (1834), Societatea studenţilor români de la Paris (1845), 
Societatea medicală şi ştiinţifică din Bucureşti (1857), în diferite 


„societăţi Literare şi "societăţi de lectură” rásárind ca ciupercile de 
; ambele părţi ale Carpaţilor, reuniți apoi in asociaţii de mare in- 


` fluentá culturală şi politică precum A.S.T.R.A. (1861), Societatea 


pentru cultură din Cernăuţi (1862), Junimea (1864), Academia 
Română (1866), Liga culturală (1891), Societatea scriitorilor 
români (1912), intelectualii au ajuns să joace un extrem de influent 
rol in politica şi cultura naţională, cu atit mai mult cu cît in marea 
lor majoritate ei au luat şi o parte directă la viaţa politică; se cuvine 
le asemenea subliniat faptul că numărul oamenilor politici cu studii 
superioare a fost ridicat în cursul întregului secol. 


Cele mai multe din aceste diplome erau fireşte luate în străinăta- 
te, intelectualitatea şi clasa politică românească de după 1831 deo- 
sebindu-se din acest punct de vedere de cărturarii şi conducătorii 
epocii precedente care călătoriseră extrem de puţin peste graniţă. 
Moldo-valahii au gravitat încă din anii '30 ai secolului către Paris, 
apoi şi în jurul centrelor universitare germane, în timp ce ardelenii 

au mers să înveţe carte mai ales la Viena. Sub influenţa ideilor eu- 
ropene şi ca urmare a apariţiei unei intelectualitáti deschise spiritu- 
lui modern, ostile valorilor tradiţionale, societatea românească s-a 
orientat după 1831 către un nou sistem de valori, diferit de cel al 
veacului al XVIII-lea. Izbitoare este în primul rînd descreşterea im- 
portantei valorii religioase. În Transilvania, clerul a continuat să 
reprezinte pină după 1867 un element important al clasei con- 
ducătoare româneşti, dar dincoace de munţi el a fost treptat inlátu- 
rat de la activitatea politică şi subordonat cu totul puterii centrale; 
domnitorii, boierii, cărturarii au propus încă din 1854 suprimarea 
locurilor de drept ale mitropolitilor şi episcopilor din Adunările 
Generale şi girarea averilor bisericeşti de către Ministerul Cultelor, 
apoi salarizarea preoţilor de către stat (1856) şi limitarea numărului 
călugărilor (1856). Mergind pe această linie, divanul ad-hoc al Mol- 
dovei (1857) a votat o rezoluţie prevăzind supunerea bisericii faţă 
de stat, alegerea înalţilor ierarhi de către Adunare, salarizarea cle- 
rului şi controlul averilor minástiregti de către guvern. Cu toată 
împotrivirea unor ierarhi care susțineau că biserica, fiind o instituţie 
naţională, trebuie îngăduită ca parte a procesului de renaştere şi 
lăsată să joace un rol autonom, Cuza a desăvirşit punerea ei sub 
tutela statului prin promulgarea legilor bisericeşti din 1862 şi 1865. 
Clerul ortodox român nu se va mai ridica niciodată de acum înainte 
din această subordonare politică şi materială faţă de puterea laică, 
o stare dăunătoare in egală măsură atit bisericii cit şi interesului 
naţional în genere. 

Nu încape nici o îndoială că valoarea dominantă a veacului al 
XIX-lea a fost cea naţională, pornită încă inainte de 1800 cu ideea 
de renaştere politică şi culturalá, încheiată la începutul secolului al 
XX-lea prin desávirgirea unităţii naţionale şi formarea României 
Mari. Faţă de perioada precedentă, "epoca naționalităților” a adus 
multe impliniri, dar puţine adăugiri teoretice, cele mai multe din 
realizările politice, unirea, independenţa, întregirea, de pildă, fiind 
cerute şi justificate înainte de 1830; nici naționalismul cultural al 
veacului al XIX-lea nu a fost din cale afară de original, şi problema 
originii şi cea a limbii fiind luate în discuţie încă de oamenii epocii 
luminilor. Se poate socoti că structura ideatică a conştiinţei naţio- 
nale româneşti moderne era deja construită în liniile ei fundamen- 
tale înainte de apariţia generaţiei paşoptiste. Rolul veacului al XIX- 
lea a fost mai puţin să inoveze şi mai mult să răspindească idei avind 
pină atunci circulaţie doar în cercul restrins al clasei conducătoare. 

În 1857, divanul ad-hoc al Moldovei definea națiunea română in 
felul următor: "Avem acelaşi început, aceeaşi limbă, aceeaşi religie, 
aceeaşi istorie, aceeaşi civilizaţie, aceleaşi instituţii, aceleaşi legi şi 
obiceiuri, aceleaşi temeri şi speranţe, aceleaşi trebuinţe de indestu- 
lat... aceleaşi hotare de păzit, aceleaşi dureri în trecut, acelaşi viitor 
de asigurat şi, in sfirgit, aceeaşi misiune de indeplinit”. Faţă de defi- 
nitia Regulamentului Organic (1831) formula forului legislativ mol- 
dovean apare ca ceva mai agresivă, mai legată de viitor, de misiunea 
constituirii statului naţional pe temeiurile panromânismului. Pon- 
derea argumentului istoric este în oarecare scădere, deşi dreptul 
istoric va continua să reprezinte încă, pentru mulţi cărturari şi oa- 
meni politici, motorul principal! al procesului de formare a statului 
unitar. În Transilvania, revendicările românilor sint bazate pină 
tirziu, piná după compromisul! din 1867, pe teoria originii romane şi 
a continuității; învățații ardeleni, fideli şcolii latiniste, cred încă in 
teoria exterminării dacilor şi a purității originii romane (A.T. Lau- 
rian, |. Papiu Ilarian), o teorie combătută dincoace de munţi, unde 
pentru B.P. Hasdeu (1860), Ion Ghica (1864), V.A. Urechia (1868) 
elementul dac este de prețuit tot atit de mult, dacă nu mai mult 
chiar, decit cel roman. Sentimentul acut al istoriei a fost întreţinut 
şi de polemicile cu învățații germani, austrieci şi maghiari, incepute 
la sfirgitul secolului al XVIII-lea, care au continuat neabătut pe tot 
timpul secolului al XIX-lea la mijlocul sáu, polemica a fost dusă cu 
precădere de ardeleni, Barițiu, de pildă, apoi, după apariţia cărţii lui 
Roessler, Româănische Studien (1871), disputa a trecut mai ales in 
seama profesorilor din regat, răspunsul principal venind din partea 
lui A.D. Xenopol, mai intii sub forma unei cărţi intitulate Teoria lui 
Roessler, Iaşi (1884), apoi sub forma unei voluminoase Istorii a 
românilor din Dacia Traiană, apărută în şase volume, între 1888 şi 
1893. Xenopol, istoric şi filozof al istoriei, şi-a dat seama că atit 
românii cit şi ungurii, dorind să justifice prezentul prin trecut, se 
avintă însă pe un teren lunecos şi fals; el a fost poate cel dintii învăţat 

omân care a afirmat că nu vechimea sau continuitatea dau drepturi 
asupra unui teritoriu, ci dreptul naționalităților la autodeterminare. 

Cărturărimea română a fost de altfel încă înainte de 1848 în 
mare parte împotriva amestecării valorii istorice şi a celei politice, 
opunindu-se demagogiei istorice, care şi în ţările române, ca în toate 
ţările în curs de dezvoltare, însoțea deseori procesul de deşteptare 
naţională. M. Kogăiniceanu, de pildă, atacase violent in 1843 "roma- 
nomania" şi folosirea demagogică a istoriei pentru necesităţile poli- 

tice ale prezentului. Mergind pe urmele sale, junimiştii s-au opus 
"megalografiei" istorice (Maiorescu) sau creárii unei "biblii nationa- 
le" (Panu). Datorită acestei atitudini, şcoala istorică din vechiul re- 
gat, A.D. Xenopol, Al. Philippide, D. Onciu, C. Giurescu, s-a putut 
dezvolta pe temelii ştiinţifice mult mai solide decit în Transilvania 
bintuitá încă de excesele latinismului şi ale.unui istorism romantic 
pervertit de avatarurile luptelor politice. 

Caracteristică pentru mişcarea de idei a veacului al XIX-lea a 
fost înfruntarea în jurul problemei ritmului şi căilor modernizării. 
Cărturarii români n-au fost împărţiţi, precum colegii lor slavi, ruşi 
şi sîrbi mai ales, într-o tabără acceptind occidentalizarea şi o alta 
respingind-o, problema conflictului dintre Apus şi Răsărit, la nive- 
lul formelor de civilizaţie, fusese rezolvată înainte de 1831. Au exi- 
stat însă divergențe in privinţa ritmului cu care lumea nouă trebuia 
încurajată să înlocuiască formele vechi, precum şi teama că înnoirile 
ar putea într-un fel sau altul altera fondul spiritual naţional. Ideea 
că dezvoltarea, modernizarea trebuie să însemne continuitate nu 
ruptură, că nu poate fi viitor fără trecut, a fost pentru prima dată 
expusă de moldoveanul Alecu Russo (1840, 1851, 1855), apoi de Al. 
Moruzi (1861), de domnitorul Barbu Ştirbei (1855) şi fireşte prin 
scrierile junimiştilor care au creat prin Titu Maiorescu (1868) teoria 
"formelor fără fond"; pentru mentorul Junimii, modernizarea prin 
adoptarea formelor apusene s-ar fi făcut prea repede şi prea super- 
ficial pentru a da timp fondului să urmeze un proces asemănător, de 
aici apariţia unei societăţi în care forma nu mai corespunde fondu- 
lui, a unei societăţi bazate pe valori false, de imitație. Maiorescu 
socotea că un popor poate trăi fără cultură, dar nu poate supravieţui 
cu o cultură falsă. Chemarea junimiştilor, între altele a lui Th. Ro- 
setti, autorul studiului Despre direcţia progresului nostru (1873), ce- 
rea o întoarcere la "simburele vital", descoperirea valorilor originale 

-şi respingerea imitaţici. | 

Nimeni însă, nici junimiştii, nici curentul literar al "Semánátoru 
lui", născut la începutul secolului al XX-lea, nu a ştiut spune d 
era anume acel "simbure vital" ce trebuia redescoperit gi nici de 
modernizarea l-ar fi pus in primejdie. Junimistii, aproape toti cu 
studii in Germania, au fost de altfel şi oameni politici; Maiorescu, 
Rosetti, Carp au ajuns miniştri şi prim-miniştri şi ca oameni politici 
s-au aflat în fruntea procesului de creare a noilor instituţii, mai ales 
a celor culturale. Teama lor de inovaţia politică avea mai ales un 
caracter de clasă şi de partid, boierimea conservatoare temindu-se 

de efectul pe care modernizarea instituţiilor l-ar putea avea in poli- 
tică, precum şi asupra statutului lor social. 


Spre deosebire de conservatori, liberalii, fără a contesta necesi- 
tatea respectării tradiţiei, L.C. Brătianu, C.A. Rosetti, M. Kogálni- 
ceanu, cei mai "roşii" deci dintre liberali, au afirmat aceasta în repe- 
tate rînduri, au socotit însă că tradiţia nu trebuie in nici un fel să 
devină o piedică în calea progresului. Xenopol, un fost junimist, a 
Sintetizat cel mai bine în 1869 argumentele celor care erau în favoa- 
rea unui progres rapid şi profund: ráspunzind lui Maiorescu, el arăta 
că relele şi greutăţile prezentului sint inevitabile atunci cînd o ţară 
trece prin schimbări atit de mari ca cele intimplate in mai puţin de 
o jumătate de veac în România şi că aceasta nu înseamnă în nici un 
fel că: societatea românească este nepregătită pentru progres. În- 
seamnă dimpotrivă, socotea viitorul mare istoric, că progresul tre- 
buie introdus şi mai grabnic, deoarece nu exista altă cale de inainta- 
re decît adoptarea neintirziatá a modelului de dezvoltare occidental. 

Pentru partidul foştilor paşoptişti, aceasta însemna, în primul 
rînd, adaptarea la cerinţele româneşti a celei mai liberale constituţii 
vest-europene din acea vreme, cea belgiană, şi, în acelaşi timp, incu- 
rajarea unei industrializări rapide; conservatorii, începind cu N. 
Suţu, "Apergu sur l'état industriel de la Moldavie" (1838), acceptau 
cel mult crearea unor industrii complementare agriculturii, favo- 
rizind, în general, menţinerea statutului de "ţară eminamente 
agrară”, termen inventat de altminteri de Suţu. Economiştii liberali, 
P.S. Aurelian (1860), I. Ghica (1865), au arătat insă că industrializa- 
rea era chezăşia independenţei şi a civilizaţiei, deoarece, cum spu- 
nea I. Ghica, "o nație fără industrie nu poate fi considerată ca civili- 
zată”. Naționalismul economic al epocii a fost exprimat cel mai su- 
gestiv de formula lui Ion Brătianu “prin noi înşine”, o formulă me- 
nită a deveni extrem de influentă îndată după primul război mon- 
dial. 

Profundele transformări petrecute în societatea românească a 
veacului al XIX-lea, precum şi urmărirea timp de mai multe gene- 
ratii a unui ideal national împlinit numai cu greutate au dus la 
pătrunderea valorii politice în cultură şi la stabilirea unui raport de 
dependenţă între cele două categorii, cu urmări negative pentru 
progresul valorii estetice. Militantismul cultural a fost mai ales pe 
gustul paşoptiştilor şi al urmaşilor lor; Eliade (1867) socotea litgra- 
tura ca o formă de manifestare a politicului; Hasdeu credea şi el că 
politicul fecundează în chip fericit literatura, un punct de vedere 

respins cu vehemenţă de junimişti, pentru care valoarea estetică şi 
cea politică erau incompatibile. Maiorescu (1867, 1873) considera 
poezia politică, inclusiv cea patriotică, ca lipsită de orice valoare 
artistică, ca nefiind o formă de artă. Cele două curente se vor înfrun- 
ta polemic vreme de multi ani, mai ales după intrarea în arenă şi;a 
curentului cultural din jurul periodicului socialist "Contemporanul" 
(1881 - 1891), dominat de personalitatea lui Constântin Dobrogea- 
nu-Gherea. Teoretic, problema a rămas desigur nerezolvată, practic 
însă rezultatul a fost, fără îndoială, în favoarea liniei junimiste; 
aproape fără excepţie marii creatori ai epocii au fost membri ai 
cenaclului de la Iaşi sau s-au aflat sub iufluenta mentorului său, 
Maiorescu. r 

Au fost şi unele voci care au mers şi mai departe decit junimiştii 

şi care au afirmat că politizarea excesivă a vieţii sociale poate avea 

“urmări negative nu numai asupra literaturii, dar şi asupra psiholo- 
giei colective in general. Începînd cu T. Diamant (1834), dar mai 
ales după unire, unii cărturari s-au întrebat de ce preferă românul o 
dregătorie, o funcție, activității economice directe. Cariera politică, 
socotea C.A. Crețulescu (1860), aduce prea multe foloase sociale si 
economice, dînd in acest fel naştere la ceea ce I. Ghica (1861) defi- 
nea drept un parazitism dregătoresc dăunător. Mergind si mai de- 
parte, Drăghicescu, Din psihologia poporului román (1907), si Rádu- 
lescu-Motru, Cultura românească gi politicianismul (1904), Psiholo- 
gia ciocoiului, Psihologia industriagului (1911) au socotit cá adevára- 
ta modernizare nu va avea loc atita timp cit in ochii románului va- 
loarea politică şi cea administrativă vor avea o mai mare atracţie 
decit valoarea economică. 

Erau situaţii in mare parte adevărate, tipice de altfel pentru cele 
mai multe din societăţile în curs de dezvoltare; spre deosebire de 
Apus, şi la români evoluţia politicului a precedat şi a determinat 
procesul economic în loc să-l urmeze. Cu toate acestea, realizările 
culturale ale veacului al XIX-lea erau considerabile şi de multe ori 
de foarte bună calitate. Junimismul cultural a scos literatura din 
impasul în care ajunsese după decenii de paşoptism artistic, făcînd 
posibilă apariţia geniului poetic al lui M. Eminescu, dispărut atit de 
timpuriu, in 1889. Dramaturgia l-a avut pe I.L. Caragiale; istoriogra- 
fia, dominată pină la sfirşitul veacului de A.D. Xenopol, apoi de N. 
Iorga, a tratat cu seninătate şi obiectivism problemele atit de gingaşe 
ale istoriei sud-est europene; scrierile lui Hasdeu au dus la apariţia 
lingvisticii româneşti moderne; învăţaţi de respectabilitate europea- 

nă au apărut către sfirgitul veacului in geologie (M. Drághiceanu, 
Gr. Cobălcescu), speologie (Em. Racoviţă, primul român care a 
ajuns la Polul Sud, 1898), matematică (D. Emanuel, Tr. Lalescu, S. 
Haret); aeronautica a progresat mult de la avionul lui Tr. Vuia 
(1906) pină la experimentările avionului cu reacţie de către H. 
Coandă (1910); G. Constantinescu a întemeiat ştiinţa sonicităţii 
(1916). 

Fenomenul cel mai interesant însă al acestui sfirşit de belle épo- 
que a fost naşterea unui curent de avangardă atît în artă cît şi în 
literatură. Cu I. Andreescu şi I. Luchian de pildă, amindoi in- 
fivenţaţi de impresionism, pictura a depăşit academismul lui Th. 
Aman şi N. Grigorescu; cu Brâncuşi, activ din 1901, sculptura mo- 
derná era revolutionatá. Un fenomen similar de înnoire a avut loc şi 
în literatură, unde epigonismul posteminescian şi semănătorismul 
au fost violent denunţate de reprezentanţii simbolismului, un cu- 
rent deopotrivă antijunimist, antieminescian, antisemănătorist, an- 
tipoporanist, antisocialist, negativist, ostil tradiţiei, opus satului, ci- 
tadin, protestatar, în căutarea unei noi scări de valori. Pornit de Al. 
Macedonski prin revista "Literatorul" (1880), curentul va avea ca 
principali reprezentanţi după 1900 pe I. Minulescu, T. Tzara, I. 
Vinea; cum avea să declare ceva mai tirziu I. Voronca, "eu din toate 
naţiunile aleg imagi-natiunea", frază cheie pentru înţelegerea unui 
curent care a dat între alţii pe unul din întemeietorii dadaismului 
(Tzara). De menţionat de asemenea inceperea activităţii literare a 
lui Urmuz (1907), precursorul literaturii absurdului. Toate aceste 
mişcări de avangardă, apărute în contextul social al unei societăţi in 
plină transformare, vor deveni un element însemnat al culturii 
româneşti din perióada interbelică. 

Din punctul de vedere al programului naţional şi din cel al poli- 
ticii externe, veacul al XIX-lea a fost, fără îndoială, o epocă de suc- 
cese, de progrese din treaptă în treaptă, pină la implinirile anului 
1918. Cu toate acestea, ritmul lor a fost relativ lent; între căderea 
fanariotilor (1821) şi pînă la unire (1859), apoi de la unire la inde- 
pendentá (1877) si de la independenţă la crearea României Mari 
(1918) au trecut de fiecare dată lungi intervale de timp. Interesant 
şi semnificativ pe de altă parte este faptul că a existat mereu un 
decalaj cronologic între enunfarea unei idei politice, între stabilirea 
unui obiectiv politic şi punera sa în practică. Unirea Principatelor, 
de pildă, a fost cerută pentru prima dată de boierii munteni la 1772, 
dar împlinită abia la 185€; la fel independenţa, fixată ca obiectiv 

politic al clasei conducătoare cu multe generaţii inainte de recişti- 
garea ei la 1877; unirea cu Transilvania, propusă pentru prima dată 
la începutul veacului al XIX-lea, a aşteptat şi ea mai bine de un secol 
pînă la implinire. Au existat de asemenea numeroase obiective de 
politică internă a căror aplicare a fost frinată de factori externi, deşi 
ele figurau de mult în programele politice naţionale, cum ar fi mo- 
neda şi banca naţională, libertatea comerţului extern, un sistem va- 
mal autohton etc. Acest decalaj, pe a cărui listă se pot trece şi multe 
obiective culturale, ar sugera faptul că progresul lent ai moderni- 
zării se explică în parte prin împrejurările internaţionale neprielni- 
ce. Ceea ce a lipsit vreme îndelungată a fost nu atit neexistenta unui 
tel, necunoaşterea direcţiei dorite de evoluţie, un program , ci posi- 
bilitatea punerii sale in practică in condiţiile amestecului marilor 
puteri în politica românească. Într-adevăr, oricit de vechi ar fi fost 
unele programe, punerea lor în viaţă nu s-a putut face decit în mo- 
mente de schimbare a raportului internaţional de forte; 1821 a fost 
posibil datorită izbucnirii crizei orientale, la fel 1829 şi 1831; 1859 
nu s-ar fi putut probabil împlini fără infringerea Rusiei la 1856, iar 
1877 fără izbucnirea noii crize orientale. 1918 este greu de închipuit 
fără destrămarea simultană a celor două autocraţii vecine, care făcu- 
seră şi desfăcuseră vreme de secole politica Europei de răsărit. 


Aceasta nu inseamnă fireşte că evenimentele internaţionale sin- 
gure l-au creat pe Vladimirescu, unirea, independenţa, unirea cea 
mare; aceeaşi situaţie internaţională poate duce fie la împlinire, fie 
la eşec, dovadă istoria altor popoare est sau sud-est europene, ale 
-cáror clase politice nu au ştiut de cele mai multe ori să aleagă soluţia 
viitorului sau care au ştiut de foarte puţine ori specula împrejurările 
externe favorabile. În cazul românilor se poate spune că ei au avut 
aproape întotdeauna parte de o clasă politică abilă în ale politicii 
externe, ştiutoare a folosi contradicţiile dintre marile puteri la pri- 
mul prilej şi a-şi impune programul în momentele în care acestea nu 
i se mai puteau împotrivi. Aproape de fiecare dată victoriile natio- 
nale s-au obţinut impotriva deciziilor deja luate ale marilor puteri, 
speculindu-se contradicţiile dintre ele; aşa s-a întîmplat la 1821 - 
1822; unirea de la 1859 s-a făcut impotriva hotăririlor conclavului 
european din 1858; nici o mare putere nu sprijinea independenţa în 
1877, iar Rusia s-a împotrivit pină în ultimul moment participării 
armatei române la război. Ea a fost totuşi cigtigatá pe cîmpul de 
luptă, apoi la congresul de la Berlin; puţini se mai aşteptau la re- 
paşterea militară din 1918 şi totuşi, îndată după terminarea războ- 

iului, trupele románe treceau Tisa si intrau in Budapesta. Se poate 
spune cá, generaţie de generaţie, clasa politică românească a 
urmărit cu tenacitate un program naţional extrem de îndrăzneţ şi că 
a ştiut, profitind de împrejurări, să-l ducă la îndeplinire. 

În acelaşi timp însă, pe plan intern, realizările aceleiaşi clase 
politice nu au fost la nivelul politicii sale externe. Din acest punct 
de vedere, implinirile clasei conducătoare au fost mult mai puţin 
spectaculoase; boierimea conservatoare şi cea liberală, burghezia 
erau de acord asupra principalelor obiective externe, dar ele se deo- 
sebeau în chip fundamental în ceea ce priveşte căile de urmat în 
politica internă. Opoziția marii boierimi, apoi a mogierimii, grupate 
în jurul partidului conservator, a făcut ca radicalul program al revo- 
luţiei de la 1848 să nu se poată aplica decit treptat, cu prevederile 
cele mai înnoitoare, votul universal şi reforma agrară, introduse 
abia între 1917 şi 1921. 

Cu toate acestea, ritmul lent al progresului lăuntric nu trebuie să 
ne facă a nu vedea şi laturile pozitive ale politicii interne din veacul 
al XIX-lea. România veche nu era desigur o societate democratică, 
dar era totuşi una liberală. Participarea la viaţa politică era 
îngrădită, dar libertatea comunicaţiei era, pe de altă parte, deplină, 
cum era şi libertatea de circulaţie. Instituţiile principale, chiar dacă 
nu funcționau întotdeauna bine, erau totuşi liberale, aşa cum nu 
fuseseră înainte de Cuza şi cum nu vor mai fi după 1938. La 1872, 
poşta română tranzita către străinătate 516 633 de scrisori şi primea 
în schimb 598 483; în 1912, românii expediau peste graniţă 8 248 034 
de scrisori şi primeau 6 914 708. Raportate la numărul locuitorilor, 
aceste cifre vădesc o deosebită dispoziţie spre comunicare şi deschi- 
dere. 

Un alt fenomen care vădeşte caracterul deschis al societăţii 
româneşti din veacul al XIX-lea a fost transformarea Principatelor, 
mai întîi, a României, mai apoi, în ţări de imigrație, un fenomen care 
incepuse încă din evul mediu, dar care s-a generalizat în chip destul 
de neaşteptat în epoca formării statului national modern. Populaţii- 
le balcanice emigraseră dintotdeauna la nordul Dunării, în căutarea 
unui trai mai liniştit şi mai îmbelşugat, un fenomen care s-a conti- 
nuat neabătut pină la 1877; zeci de mii de bulgari, greci, albanezi au 
ajuns astfel din supuşi otomani cetăţeni români. După 1834, a înce- 

put şi valul imigrárii evreieşti în Moldova, o colonizare încurajată 
de autorităţi mai ales între 1834 şi 1849 şi care a făcut ca la 1916 
populaţia evreiască să reprezinte 2,9% (230 000 de suflete) din to- 

talul populaţiei vechiului regat. Marea majoritate a noilor imigranţi 
veneau din părţile galiţiene ale împărăției habsburgice şi din cele 
poloneze şi ucrainene ale Rusiei. În acelaşi timp, după 1859, dar mai 
ales o dată cu venirea principelui Carol de Hohenzollern (1866), 
tara "s-a umplut" cu "tehnocraţi” austrieci, germani, transilvăneni, 
francezi, de folos noilor instituţii, economiei, dar şi lor înşişi. Ve- 
chiul regat nu a cunoscut fenomenul emigrării ţărăneşti spre Ame- 
rica, atit de răspîndit in Ungaria şi Transilvania sfiryitului de veac 
atit printre unguri cit şi printre români. 

Iniţiativele de modernizare ale societăţii româneşti din veacul al 
XIX-lea au venit de obicei de sus, de la clasa conducătoare, cu deo- 
sebire de la miezul ei radical, boierimea liberală, continuatoarea 
ideilor revoluţionare de la 1821 şi 1848. Grupul lui Ion I.C. Brătianu 
era, în chip limpede, angajat pe calea distrugerii rinduielilor vechii 
Românii şi a ruperii forţate a barierelor care zăgăzuiau progresul, 
cu mult înainte de izbucnirea războiului mondial şi adoptarea decre- 
telor regale din 1917. Rămine să vedem, în capitolele următoare, în 
ce măsură visurile liberalismului de tip clasic au reuşit să facă 
România într-adevăr mare, nu numai ca întindere, dar şi ca struc- 
tură lăuntrică. 


V. DELA ROMÁNIA MARE LA DEMOCRATIA 
POPULARÁ (1918-1947) 


11. ROMÁNIA MARE (1918-1938) 


-— 


Regimul politic. Noua Românie se deosebea in chip fundamen- 
tal de cea existentă inainte de 1914; crescuse în primul rînd ca intin- 
dere, ajungind prin înglobarea Transilvaniei, Banatului, Basarabiei 
şi Bucovinei de nord de la 137 000 km pătraţi la 295 049 km pătraţi. 
Din punct de vedere demografic, vechea unitate etnică era înlocuită 
cu o situaţie nouă, in care alături de români coexista acum şi un 
procent însemnat de alte naţionalităţi. Conform statisticii din 1930, 
România Mare avea în acel an o populaţie de 18 057 028 de locui- 
tori, din care 71,9% români, 7,9% unguri, 4,4% germani, 3,2%ru- 
teni şi ucraineni, 2,3% ruşi, 4% evrei, 2% bulgari, 1,5% ţigani, 1% 
turci şi tătari, 0,8% păgăuţi, 0,3% cehi şi slovaci, 0,3% polonezi, 
0,1% greci, sub 0,1% albanezi, armeni etc. 

Transilvania, provincia cu potențialul cel mai ridicat de con- 
flicte etnice, românii reprezentau conform aceleiaşi statistici 57,8% 
din populaţie, ungurii 24,4%, germanii 9,8%. Conform anuarului 
Statistic din 1940, in 1939 populaţia ţării crescuse faţă de 1930 cu 
aproape două milioane, ajungind la 19 933 802 de suflete, o creştere 
cu atit mai surprinzătoare cu cit se datora aproape în întregime 
sporului natural. 

Într-adevăr, după 1918, România şi-a pierdut caracterul de ţară 
de imigrație, numărul celor care plecau definitiv depágindu-l acum, 
spre deosebire de veacul al XIX-lea, pe al celor care veneau să se 
stabilească. Legea din 1925 a confirmat libertatea emigrării şi 
imigrării, socotindu-le un drept firesc; pină în 1938 s-au stabilit în 
România un număr de 28 580 de cetăţeni străini şi 11 709 români 
din afara graniţelor statului românesc. Cei care au plecat erau mai 
ales maghiari, evrei, germani, ruşi, membri deci ai naționalităților 
alipite României prin tratatele de pace şi care nu doreau să trăiască 
sub noua cirmuire. În chip destul de ciudat, ritmul emigrării a scăzut 

după 1930, numărul celor plecaţi fiind de respectiv 1372 (1932), 
1179 (1933), 1371 (1934), 2423 (1935), 1617 (1936), 1337 (1937), 
1679 (1938); pe etnii, emigranții din 1936, de pildă, erau evrei 
(1251), germani (138), unguri (93), români (52); din cei plecați în 
1938, ultimul an de pace, 907 erau evrei, 303 germani, 229 ruşi şi 
ucraineni,126 unguri, 77 români. 

Din punct de vedere social, absorbirea noilor provincii nu a mo- 
dificat in chip substanţial structura populaţiei; in 1930 populaţia 
rurală reprezenta 78,9%, cea urbană 20,1% din totalul populaţiei; 
România avea un oraş cu peste jumătate de milion de locuitori (Bu- 
cureştiul, 631 288), patru cu peste o sută de mii (Chişinău, Cernăuţi, 
Iaşi, Galaţi), nouă cu peste cincizeci de mii; statistica pe profesiuni 
(1930) arată că 72,3% din cetăţenii României îşi ciştigau traiul prin 
exploatarea solului, 9,476 prin practicarea unei activităţi industria- 
le, 4,8% ca funcţionari publici, 42% lucrind în comerţ şi credit, 
2,8% în transporturi şi comunicaţii. 

Reformele din anii 1917—1923 au schimbat în chip radical ve- 
chile structuri sociale şi politice, dind naştere, din punct de vedere 
institutional, unei Românii foarte deosebite de cea veche. Progra- 
mul liberal adoptat în 1913 şi pe care parlamentul începuse să-l 
discute încă înainte de izbucnirea războiului a fost treptat adoptat 
începînd din 1917, cînd regele Ferdinand a semnat decretul privind 
reforma agrară şi pe cel referitor la abolirea sistemului electoral 
cenzitar şi introducerea votului universal. Diferitele prevederi ale 
reformei agrare s-au legiferat apoi în 1918, 1920, piná la votarea 
definitivă a legii agrare in 1921, care desfiinţa in mod practic marea 
proprietate, transformind România într-o ţară de mici proprietari. 
Primele alegeri organizate pe baza sufragiului universal au avut loc 
în 1919; reforma agrară lichidase puterea economică a marii moşie- 
rimi, cea electorală spărgea monopolul ei politic; in 1937, erau 
înscrişi pe listele de alegători pentru cameră 4 651 959 de votanţi. 
Ambele legi, impuse de Partidul Liberal, au avut darul să schimbe 
raportul de forţe pe scena politică internă. Noua situaţie a fost con- 
sfinţită prin constituţia din 1923, un act fundamental liberal şi de- 
mocratic care va rămîne în vigoare pînă în 1938. 

O primă urmare a reformelor de după război şi a creării 
României Mari a fost pulverizarea vieţii politice, fragmentărea 
spectrului politic pînă atunci stabil şi dominat de numai două parti- 
de politice, cel conservator şi cel liberal. Partidul Conservator, ale 
cărui merite în construirea României moderne sînt de necontestat, 

s-a dezintegrat îndată după efectuarea reformei agrare şi adoptarea 
votului universal; guvernul filogerman al lui Marghiloman (19 mar- 
tie - 6 noiembrie 1918) a căzut după reintrarea României în război; 
sub preşedinţia lui Take Ionescu, conservatorii vor mai reveni o dată 
la putere, dar numai pentru 30 de zile (1922), dispărind apoi cu totul 
din viaţa politică a ţării. La alegerile din 1919, partidul obținuse 
3,89% din voturi (16 mandate), la cele din 1920 numai 2,82% (4 
mandate), iar în 1922 nu a reuşit să trimită nici un deputat în parla- 
ment. 

Liberalii au continuat, în schimb, să joace un important rol po- 
litic, reprezentind în practică cel mai puternic partid politic al pe- 
rioadei interbelice. Ei au condus neintrerupt din 1914şi pină în 1919 
(cu o scurtă întrerupere intre martie - noiembrie 1918), cînd, aseme- 
nea altor partide liberale europene, au pierdut alegerile organizate 
de ei pe baza votului universal. După o scurtă perioadă de organiza- 
re şi de extindere in teritoriile nou alipite, liberalii s-au reintors la 
putere, cirmuind cu autoritate între 1922 - 1928 (cu o întrerupere 
între martie 1926 şi iunie 1927) şi 1933 - 1937. Perioada 1922 - 1926 
a fost probabil epoca celor mai mari succese liberale, guvernul lui . 
LIC. Brătianu rezolvind cu pricepere problemele dificile ale orga- 
nizării noului stat întregit, ale unificării celor 4 regiuni, atit din 
punct de vedere administrativ cit şi din cel legislativ, au fost de 
asemenea anii refacerii economice şi ai aplicării reformelor, s-a 
adoptat o nouă constituţie. Se poate socoti că, în 1926, Partidul 
Liberal se afla in culmea puterii şi influenţei sale, încheindu-și o 
misiune istorică începută la 1848. După 1930, deşi încă partid de 
guvernămint, rolul liberalilor va scădea însă treptat, lipsit rind pe 
rînd de conducători, morţi în 1927 (I.I.C. Brătianu), 1930 (Vintilă 
Brătianu), 1933 (I.G. Duca); i-au înlocuit o echipă nouă de oameni 
politici fie lipsiţi de experienţă politică, fie influenţabili, în orice caz 
foarte diferiţi de vechea gardă. Ca urmare, partidul şi-a pierdut in- 
fluenta fiind infrint în alegerile din decembrie 1937; deşi învinse, 
cele două facţiuni liberale au cules totuşi 39,81% din voturi. 

Principalul partid de opoziţie al perioadei interbelice a fost Par- 
tidul Naţional Ţărănesc, alcătuit in 1926 prin fuzionarea Partidului 
Naţional din Transilvania, condus de I. Maniu, cu Partidul Ţărănesc, 
înfiinţat de Ion Mihalache în vechiul regat (1918). Deşi aveau o bază 
de masă mult mai largă decit liberalii, naţional-ţărăniştii nu au gu- 
vernat decit foarte puţin, între 1928 - 1931 şi 1932 - 1933, nereuşind 
să se impună ca un autentic şi eficient partid de guvernămint. Con- 

dus de lideri admirabili din punct de vedere moral şi patriotic, dar 
lipsiţi de abilitatea şi supletea politică a liberalilor, ţărăniştii au 
făcut mai multe greşeli tactice, cum ar fi acceptarea revenirii în ţară 
a principelui Carol (1930) sau “alianţa” electorală cu Legiunea 
(1937), acţiuni care au influenţat în chip negativ mersul evenimen- 
telor, grăbind eşecul începătoarei democraţii româneşti şi uşurind 
instaurarea dictaturii. Ţărăniştii vor deveni cu adevărat primul par- 
tid al ţării, cel mai numeros şi cel mai popular, abia după 1944, într-o 
epocă însă în care, din păcate, nici numărul şi nici popularitatea nu-l 
mai puteau aduce la putere. 

În afara liberalilor şi tárünistilor s-au mai perindat la cirma ţării, 
pentru scurt timp, alte cîteva grupări politice eterogene, cum ar fi 
Partidul Poporului condus de mareşalul Averescu (1920 - 1921, 
1926 - 1927), Partidul Naţional Democrat al profesorului lorga 
(1931 - 1932), Partidul Naţional-Creştin al lui Goga/Cuza (1937 - 
1938); în acelaşi timp, încă din 1921 - 1922, spectrul politic s-a diver- 
sificat şi mai mult prin apariţia unor partide de extremă stingă şi 
extremă dreaptă, care nu au ajuns niciodată să guverneze cît timp a 
durat România Mare, dar care au jucat un rol activ politic, mai ales 
după 1930. 

Influenţa partidelor de stinga asupra vieţii politice româneşti a 
fost, în general limitată, spre deosebire de alte ţări est europene, 
Cehoslovacia, Bulgaria, Iugoslavia de pildă, unde atit socialiştii cit 
şi comuniştii au avut oarecare influenţă. La 1921, Partidul Social- 
Democrat s-a scindat, rupt între partizanii leninismului, ai aderării 
la Internaționala a III-a de la Moscova, şi cei ai continuării opțiunii 
social-democrate. 

Din punct de vedere numeric, rindurile Partidului Comunist au 
fost tot timpul rare, scăzind de la circa 2 000 pe timpul congresului 
al II-lea (1922) la 1 500 in 1931, la sub 1 000 pe timpul războiului; 
după o perioadă de oscilaţii politice care au durat pină în 1923, 
partidul s-a identificat fidel cu interesele sovietice, urmind aproape 
fără excepţie o stridentă politică anti-románeascá; o atare linie a 
găsit ecou, după cum era şi firesc, cu precădere in rîndurile naţiona- 
litátilor conlocuitoare, unguri, evrei, bulgari, care, din diferite mo- 
tive, dar cu aceeaşi obstinaţie, se impotriveau statului format la 
1918. Cît priveşte pe secretarii generali (din 1924 titlul a fost schim- 
bat în acela de prim-secretar), cu excepţia lui Gh. Cristescu (1922 - 
1924), toţi ceilalţi au fost neromâni, aleşi la congrese ţinute în 
străinătate sub pulpana Cominternului, sau desemnaţi direct de 

Moscova, chiar şi fără respectarea formelor statutare: Elek KÓblós, 
alias Bădulescu, maghiar (1924 - 1928), a fost ales la congresul al 
III-lea ţinut la Viena; Vitali Holostenko, aiias Barbu (1928 - 1931), 
ucrainean, a devenit secretar la congresul al IV-lea de la Harkov; 
Alexandru Danieluk, alias Gorn (1931 - 1935), ucrainean, i-a succe- 
dat lui Holostenko la congresul al V-lea, ţinut la Moscova; Boris 
Stafanov (1935 - 1940), bulgar, a fost desemnat secretar prin rezo- 
luţia unui comitet central aflat la Moscova; numirea lui Istvan Foriş 
(1940 - 1944) a venit tot de la Moscova. Cu o asemenea conducere, 
la care trebuie adăugate diferitele comitete centrale, birouri politi- 
ce, secretariate, dominate de reprezentanţii aceloraşi naţionalităţi, 
nu este de mirare că Partidul Comunist a rămas mereu un partid 
marginal, al cărui principal obiectiv a fost dezmembrarea statului 
creat la 1918 şi nu interesul poporului român. 

Astfel, în 1923, Partidul Comunist şi-a însuşit teza Cominformu- 
lui in problema naţională şi a dreptului la autodeterminare, 
adoptind o rezoluţie sugerată de Buharin, care a rămas în vigoare pe 
toată durata epocii interbelice; conform acestei rezoluţii, adoptate 
pe vremea secretariatului lui Gh. Cristescu, România era declarată 
un stat multinational, o creaţie artificială a imperialismului apu- 
sean; ca urmare, rezoluţiile partidului au afirmat continuu dreptul 
naţiunilor conlocuitoare la autodeterminare "piná la completa se- 
parare de statul existent in prezent"; reunirea Basarabiei cu tara nu 
a fost niciodată recunoscută, in 1928, la congresul al IV-lea, s-a 
acceptat şi teza reunirii Bucóvinei cu Ucraina; în 1933, partidul a 
sprijinit ideea alipirii Dobrogei la Bulgaria, aceasta după ce ani la 
rind sustinuse teza Cominternului care ceruse crearea unei Dobroge 
independente. 

Linia antinationalá a comuniştilor precum şi amestecul lor în 
răscoala de la Tatar-Bunar (1924) au fost folosite de guvernul liberal 
al lui Brătianu pentru scoaterea partidului în afara legii (1924). Po- 
litica Partidului Comunist nu a început să se modifice decit după 
1935, ca urmare a noii orientări cominterniste, favorabilă fronturi- 
lor populare. În ciuda acestei fidelităţi, epurările lui Stalin nu au 
cruțat nici Partidul Comunist din România, multi dintre membrii 
săi marcanţi, Al. Dobrogeanu-Gherea, Marcel Pauker, bulgarul Gh. 
Crosneff, redactorul şef al "Scînteii”, dispárind fără urmă în gulagul 
sovietic, aşa cum va dispare de altfel şi un alt româno-bulgar celebru, 
Cr. Racovski, unul dintre stilpii mişcării socialiste româneşti de di- 
nainte de război, devenit după 1917 o marcantă figură a politicii 
sovietice. 

Paralizat de lupte fractioniste intre 1928 - 1931, decimat apoi de 
represiunea stalinistă, condus piná in preajma războiului de un bi- 
rou politic aflat în străinătate şi de un secretariat cu sediul în ţară, 
Partidul Comunist nu a putut juca decît un rol minor in politica 
interbelică. Nimeni nu ar fi putut bănui, în 1938, spectaculoasa 
răsturnare de situaţii care i-a netezit drumul spre o putere pentru 
care nu era nici pregătit, nici dorit. 

În 1930, Bela Kun, în numele Cominternului, invinovátea Parti- 
dul Comunist din România de lipsă de influenţă în muncitorime, 
dînd ca exemplu grevele de la Lupeni (1929, care, afirma reprezen- 
tantul Moscovei, se desfăşuraseră fără participarea comuniştilor. 
Supărarea Cominternului era întemeiată, mişcarea sindicală şi 
muncitorească aflindu-se mai mult sub influenţa socialiştilor decit a 
comuniştilor. Fostul Partid Social-Democrat nu depăşea nici el cu 
mult mia de membri în ajunul sciziunii din 1921, dar sindicatele pe 
care le controla în mod indirect aveau totuşi la acea dată în jur de 
200 000 de membri. Aceştia au reprezentat baza de masă a Fede- 
ratiei Partidelor Socialiste din România întemeiată in 1922 şi din 
care făceau parte partidele socialiste din Transilvania, Banat, Buco- 
vina şi Partidul Social-Democrat din vechiul regat. În 1927, cele 
patru partide s-au unificat, dînd naştere Partidului Social-Democrat 
din România, condus de Titel Petrescu. La alegerile din 1928 parti- 
«dul a obţinut nouă mandate în parlament, la cele din 1931 şapte; 
apoi, influenţa sa politică a scăzut continuu, datorită în parte şi 
formării unor disidenţe de stinga, cum ar fi Partidul Socialist-Unitar 
(1928), sau Partidul Socialist Român (1933); la ultimele alegeri par- 
lamentare din vechea Românie (1937), social-democraţii. nu au 
obţinut decît 0,9% din voturi, nealegindu-şi nici un reprezentant în 
parlament. Era evident că nici opţiunea social-democrată, anti-so- 
vietică, naţională dar totuşi marxistă nu găsise în popor ecoul Hm 
sprijinul pe care contaserá propováduitorii ei. 

Procesul de formare a unei drepte románesti aurmat un ritm mai 
lent decit cel de alcătuire a stingii. O mişcare de dreapta nu existase 
în România veche; odată însă cristalizată, dreapta a jucat un rol 
incomparabil mai insemnat în politica internă decit socialiştii sau 
comuniştii. Pe eşichierul politic românesc, autoritarismul a fost o 
apariţie singulară şi neaşteptată, lipsită de rădăcini în tradiţia poli- 
tică a veacului al XIX-lea. Fără marile reforme dintre 1917 - 1923, 
ridicarea sa ar fi fost probabil cu neputinţă, Reformele au adus însă 

la suprafaţă forte sociale noi, ambitioase, mai ales din rîndul micii 
burghezii. In acelaşi timp, ele au impins spre periferia societăţii o 
parte a vechii boierimi şi mogierimi; ciudata întîlnire a acestor forţe 
sociale nemulţumite va da naştere mişcării legionare, inspirată în 
perioada ei de maximă influenţă de un mic-burghez cu origini etnice 
în parte neromâneşti şi prezidată de un general în retragere, urmaş 
de vechi voievozi şi de împărați bizantini. 

Deşi inceputurile mişcării legionare datează din anii 1922 - 1923, 
cind Corneliu Zelea Codreanu a înfiinţat mai intii Asociaţia Stu- 
denţilor Creştini, apoi, impreună cu profesorul ieşean A.C. Cuza, 
Liga Apărării Naţional-Creştine (LANC), alcătuirea sa definitivă a 
avut loc abia în 1927, cînd a luat fiinţă Legiunea Arhanghelul Mi- 
hail, cunoscută după 1930 şi sub denumirea de Garda de Fier; natio- 
nalistă, antisemită, antioccidentală, promovind un spirit mesianic, 
un elitism si un cult al conducătorului care nu existaseră pină atunci 
în gindirea sau în viaţa politică românească, Garda avea toate 
trăsăturile mişcărilor de extremă dreaptă contemporane ei. Deşi 
originile şi ascensiunea legionarismului se explică în primul rînd 
prin cauze interne, care nu erau legate sau influențate de nazism sau 
fascism, este totuşi limpede că ascensiunea sa a fost favorizată de 
continua alunecare spre dreapta a vieţii politice europene şi de spri- 
jinul direct sau indirect pe care l-a primit de peste hotare. 

Sub influenţa puternicelor personalităţi care făcuseră România 
Mare, în primul rind a lui LI.C. Brătianu, precum şi datorită pre- 
zentei pe tron a înţeleptului rege Ferdinand, viaţa politică a regatu- 
lui s-a dezvoltat firesc, pe un fond de stabilitate, piná spre sfirşitul 
anilor '20, preocupată de refacerea şi unificarea ţării abia alcătuite, 
de stabilirea căilor dezvoltării viitoare. Subita dispariţie între 1927 
şi 1933 a principalilor trei lideri liberali (LI.C. Brătianu, V. Brátia- 
nu, I.G. Duca), precum şi moartea neaşteptată a regelui Ferdinand 
(1927), alături de ezitările şi disensiunile conducerii tárániste, au 
creat un gol de putere de care au profitat atit Carol al II-lea cit şi 
Garda de Fier, cel dintii, obligat să renunţe la tron în 1926, din 
pricina legăturii sale cu Elena Lupescu, a profitat de lipsa de fermi- 
tate a guvernului Maniu şi s-a întors ilegal în ţară (1930), obtinind 
apoi anularea legii din 1926 şi încoronarea sa ca rege; cea de a doua, 
interzisă pentru un timp, în 1931, apoi din nou în 1933, a reapărut 
ca partid politic legal in 1935 sub numele de Totul pentru Ţară. 
Popularitatea Legiunii a crescut continuu, alimentată atit de criza 
economică cit şi de neputinţa vechilor partide politice de a găsi 
soluţii de îndreptare a situaţiei. 

Anii '30 au fost in mare másurá dominati de raporturile din ce in 
ce mai incordate dintre rege si Gardá; asasinarea la Sinaia a primu- 
lui ministru liberal I.G. Duca (decembrie 1933) a pus capăt lungii 
perioade de civilitate şi liberalism de tip clasic din viaţa politică 
românească; cenzura a fost reintrodusă (1934), pentru prima dată 
din 1862, iar guvernul a căpătat dreptul de a cirmui prin decrete-le- 
ge. Liberalii, divizați între partizanii lui Dinu Brătianu, unul dintre 
feciorii lui Ion Brătianu, continuatorul vechii tradiţii brătieniste, 
între cei ai lui Gheorghe Brătianu, fiul lui Ion I.C. Brătianu, istoric 
mare, dar om politic mediocru, şi între cei ai lui Gh. Tătărescu, om 
de casă al Palatului, au guvernat cu acesta din urmă ca prim-ministru 
din 1933 şi pină în decembrie 1937, tot mai dependenţi de rege, tot 
mai conservatori şi, cu excepţia grupului bátrinilor, tot mai corupți 
şi nepopulari. Ca urmare, deşi la putere, guvernul liberal a pierdut 
alegerile din decembrie 1937, la care au participat 13 partide politi- 
cé principale şi 53 de grupări secundare, cifre sugestive, vádind pul- 
verizarea extremă a spectrului politic. Partidul Liberal a obţinut 
35,92% din voturi, neajungind deci la 40% care i-ar fi dat dreptul, 
conform legii primei majoritare din 1926, să formeze un guvern cu 
majoritate parlamentară absolută; liberalii disidenţi ai lui Gh. 
Brătianu au cîştigat 3,89% din voturi, ţărăniştii lui Maniu 20,40%, 
partidul Totul pentru Tará 15,58%, Partidul National Creştin con- 
dus de O. Goga şi A.C. Cuza 9,15%. Restul de voturi a fost împărțit 
între două disidenţe tárániste (3,93%), Partidul Poporului (0,83%) 
Frontul Muncii (0,83%), Partidul Maghiar (4,43%), Partidul Evre- 
iesc (1,42%) şi Partidul Social-Democrat (0,94%). In aceste con- 
ditii, regele a încredinţat formarea guvernului naţional-creştinilor, 
deşi aceştia obtinuserá mai puţin de 10% din voturi. Atit atmosfera 
internácit şi climatul international lăsau să se intrevadá o alunecare 
spre dreapta şi o situaţie de reală primejdie pentru regimul traditio- 
nal parlamentar. In aceste condiţii, cele două grupări liberale s-au 
reunit, iar în ianuarie 1938 au început tratative cu Maniu îh vederea 
constituirii unui "bloc constitutional" care să mai poată salva ceea ce 
mai era de salvat din regimul democratic. În paralel, avea loc şi o 
incercare de concentrare a forţelor de dreapta, care, împreună, 
obtinuserá la alegeri un sfert din votul popular; primul ministru 
desemnat, O. Goga, a intrat în tratative cu Legiunea. Temindu-se de 
posibilitatea unei astfel de înțelegeri, dar ráspunzind şi propriilor 
sale imbolduri dictatoriale, regele a dizolvat partidele politice si 

parlamentul instaurind dictatura regalá (10 februarie 1938). Din 
punctul de vedere al structurilor interne, Románia Mare, cea con- 
struitá de generaţia întregirii, înceta astfel să mai existe. Demo- 
craţia, imperfectá cum fusese ea, era înlocuită, pentru prima dată in 
istoria ţării, cu un regim de tip autoritar. 

Politica extend a României Mari nu a cunoscut schimbările, va- 
riaţiile, contradicţiile politicii interne. Cu excepţia filogermanei 
Gărzi de Fier, celelalte forte politice, de la partidele istorice la palat, 
şi-au îndreptat eforturile spre crearea unui regim de securitate eu- 
ropeană care să paranteze, sub egida pactului Ligii Naţiunilor, sta- 
tutul internaţional rezultat de pe urma tratatelor semnate între 
1918 şi 1920; astfel, in 1921, România, Cehoslovacia şi Iugoslavia au 
creat Mica Înţelegere, ó alianţă defensivă şi antirevizionistă, menită 
a garanta prevederile păcii de la Trianon; tot in 1921, s-a încheiat o 
convenţie de alianţă cu Polonia, înlocuită în 1926 cu un tratat de 
garantie; în 1926, România a semnat un tratat de alianţă cu Franţa 
şi un tratat de amicitie şi colaborare cu Italia, ţara care, în acea 
perioadă de după Locarno, mai susţinea încă principiul statu quo- 
ului teritorial; în 1928, Bucureştiul a aderat la pactul Briand-Kellog, 
care interzicea războiul ca mijloc de rezolvare a litigiilor, apoi la 
protocolul de la Moscova (1929), prin care statele est-europene şi 
Uniunea Sovietică îşi asumau obligaţii similare, la convenţia de de- 
finire a agresorului (1933) şi la pactul de neagresiune şi conciliaţiu- 
ne de la Rio de Janeiro (1933). 

Diplomaţia română a fost de asemenea permanent preocupată 
de injghebarea unor pacte regionale menite a garanta frontierele 
existente; un prim astfel de pact a fost Mica Înţelegere. Din 1930, au 
început să aibă loc conferinţe anuale balcanice, încheiate peste pa- 
tru ani cu semnarea, la Atena, a pactului Înţelegerii Balcanice, prin 
care România, Grecia, Iugoslavia şi Turcia îşi garantau reciproc 
frontierele. Diplomaţii români, Titulescu, indeosebi, au avut o acti- 
vitate deosebită şi în cadrul Ligii Naţiunilor, opunindu-se invaziei 
Chinei (1932), Etiopiei (1936) şi ocupării Renaniei (1935). Urmind 
exemplul Franţei, Bucureştiul a reluat în 1934 relaţiile diplomatice 
cu Moscova, pregătindu-se chiar, în 1935 - 1936, să semneze un pact 
de asistenţă mutuală româno-sovietic, care ar fi garantat inde- 
pendenţa şi integritatea teritorială a ţării, în graniţele trase la 1918. 

Evoluţia evenimentelor internaţionale, creşterea rolului Ger- 
maniei, inactivitatea şi lipsa de fermitate a democraţiilor occidenta- 
le l-au forţat pe Carol al II-lea, care fusese de altfel iniţiatorul noilor 

orientári diplomatice de dupá 1930, sá inceapá dupá 1936 o oarecare 
reorientare a politicii externe, menite a evita izolarea diplomaticá a 
ţării. N. Titulescu, prea identificat cu politica franceză şi cu Liga 
Naţiunilor, a fost înlăturat de la conducerea Ministerului de Exter- 
ne (1936), planul alianţei cu Sovietele a fost abandonat; în momen- 
tul instaurării dictaturii regale, clasa politică română era, în chip 
evident, lipsită de unitatea de vederi pe care o avusese pină atunci, 
ruptă între adepţii continuării vechii politicii externe şi.cei ai apro- 
pierii de regimurile totalitare. Dacă Maniu, şi cu el vechea generaţie 
de oameni politici, considera că este "direct criminal acel român 
care direct sau indirect vrea să ducă politica externă a României în 
orbita politicii germane" (ianuarie 1938), Codreanu declara în 
schimb că "sunt contra marilor democraţii ale Occidentului... La 48 
de ore după biruinţa mişcării legionare, România va avea o alianţă 
cu Roma şi cu Berlinul” (1937). Nu e de mirare că regele a sperat să 
găsească in dictatură soluţia salvatoare pentru criza care bintuia la 
sfirşitul anilor '30, atit în politica internă cît şi în cea externă a 
României Mari. 

Economia. Statisticile vremii arată că între 1920 şi 1940 Ro- 
mânia ocupa locul al patrulea in Europa din punctul de vedere al 
suprafeţelor cultivate şi locul cinci în lume sub raportul producţiei 
agricole totale; pámintul folosit pentru agricultură reprezenta 
62,23% (1930) din suprafaţa ţării, 83,28% din terenul arabil era 
cultivat cu cereale. Către sfirşitul anilor '30, ponderea cerealelor pe 
ansamblul producţiei agricole a scăzut intrucitva în favoarea plante- 
lor alimentare şi a celor industriale. România interbelică a conti- 
nuat însă să fie o mare producătoare şi exportatoare de cereale, aşa 
cum fusese şi inainte de război; practica însă o agricultură extensivă, 
cu un foarte lent ritm de modernizare. 

Cu toate acestea, întemeietorii României Mari făcuseră din 
modernizarea agriculturii şi a relaţiilor agrare una din cheile de 
boltă ale noii societăţi; reforma propusă de L1.C. Brătianu în 1913 
prevăzuse îndreptarea - situaţiei nefireşti în care moşierimea 
stăpinea 60% din terenul agro-sitvic în timp ce țărănimea nu poseda 
decit 40%; in 1918, 44% din familiile ţărăneşti aveau sub trei hectare 
de pămînt, 15,21% sub un hectar, iar 300 000 de ţărani nu aveau 
pămînt deloc. 

Reforma agrară s-a legiferat treptat; în 1917, parlamentul refu- 
giat la Iaşi a înscris dreptul de expropriere în constituţie; apoi, 
începînd din decembrie 1918, legea s-a aplicat progresiv, pe regiuni, 

mai intii in vechiul regat, apoi in Transilvania, Bucovina, Basarabia, 
intregul proces incheindu-se in 1921 prin votarea unei legi agrare 
definitive de către parlament; au fost împroprietăriți 1 393 353 capi 
de familie cu 5 811 827 hectare, cite şase in Basarabia, cinci în ve- 
chiul regat, patru în Transilvania, 2,5 in Bucovina. 

Reforma a schimbat din temelie structura proprietăţii, România 
devenind peste noapte, dintr-o ţară de latifundii, o ţară de mici pro- 
prietari, proprietăţile de pină la cinci hectare reprezentind 82,70%, 
cele de pînă la zece hectare 94,72% din totalul proprietăţilor; marile 
moşii au fost în schimb reduse la suprafeţe variind între 100 şi 500 
de hectare. Domeniilor coroanei li s-au expropriat 46 422 hectare, 
Epitropiei Sfintului Spiridon (Iaşi) 38 669, contesei maghiare Chris- 
tina Wenkheim (Arad) 31 866, fostului prim-ministru conservator 
Al. Marghiloman 3 668. 

Pe hirtie, lucrurile păreau să stea într-adevăr bine, cele mai mul- 
te din relele trecutului veac duse, cele mai multe din dorinţele pro- 
gresiştilor implinite; ţăranul era in sfirşit proprietar, arendaşul 
dispăruse, marii mogieri absenteişti şi nepreocupati de pámint şi ei. 
Şi totuşi, foarte repede, reformatorii şi-au dat seama cá teoria şi 
practica social-economică nu fac întotdeauna casă bună. Fără capi- 
tal şi inventar agricol corespunzător, fără suficiente cunoştinţe agro- 
zootehnice, fără sprijinul statului, cu o lege a moştenirii care a divi- 
zat continuu pămîntul abia căpătat, loviți la numai cîțiva ani după 
reformă de marea criză economică, ţăranii proprietari s-au dovedit 
în cele din urmă mai proşti agricultori decit fuseseră marii proprie- 
tari. Producţia de cereale a ţării nu a atins nivelul antebelic decit în 
1929; producţia medie la hectar pe perioada 1923 - 1927 nu a ajuns 
decit la 850 kg la griu, la 1 100 kg la porumb. Cu toate acestea, 
datorită preţului scăzut al miinii de lucru, indicele de rentabilitate 
era totuşi la nivelul celui mondial. 

Deşi reforma agrară fusese opera Partidului Liberal, guvernele 
liberale, care au cirmuit între 1922 şi 1928, s-au dezinteresat practic 
de soarta *egriculturii; creditele acordate de Banca Naţională s-au 
dublat, ajungind să insumeze in 1927, 4 024 991 lei, dar valoarea lor 
era departe de a corespunde necesităţilor, gospodăriile ţărăneşti 
nereuşind să obţină împrumuturile pe termen lung necesare prac- 
ticării unei agriculturi moderne. În plus, guvernul a impus pină în 
1929 taxe foarte ridicate la exportul de cereale; prăbuşirea prețuri- 
lor la produsele agricole după 1929 (1929=100, 1932:==47,4, 
1933=44,9) a sfîrşit prin a pune capăt in mod definitiv speranţelor 

micilor proprietari si ale tuturor celor care, politicieni, economisti, 
nădăjduiseră să rezolve toate problemele agriculturii româneşti 
prin simpla împroprietărire a ţăranilor şi prin lichidarea marii pro- 
prietáti. 

Anii '30 au adus o binevenită schimbare a politicii agrare oficia- 
le; taxele vamale de export au fost suprimate (1931), statul interve- 
nind acum în mod activ pentru încurajarea exportului de cereale, o 

litică necesară ţinind seama de acumularea stocurilor nevindute. 
le de export au ajuns în 1931/1932 la 10 000 lei de vagon de 
griu exportat, la 13 000 lei de vagon de făină, cheltuielile fiind apoi 
recuperate prin taxe pe piine. În anii 1933 - 1934, statul a efectuat 
cumpărări masive de cereale pentru a menţine preţul, iar după 1935 
a introdus şi un preţ minimal de cumpărare a produselor agricole, 
garantind astfel un venit stabil producătorilor. În 1937, an în care 
75% din proprietăţile ţărăneşti ajunseseră să aibă sub 5 hectare, s-a 
adoptat şi legea privind organizarea şi încurajarea agriculturii, ale 
cărei prevederi erau îndreptate tocmai impotriva pulverizării pro- 
prietăţilor create prin împroprietărire. l | 

Toate aceste măsuri, la care trebuie adăugat şi subitul interes al 
Germaniei pentru produsele agricole româneşti, cumpărate şi sto- 
cate In vederea războiului, au făcut ca ultimii ani ai epocii interbeli- 
ce să fie, pentru agricultură, ani de progres. Numărul tractoarelor a 
crescut de la 3 257 (1927) la 5 732 (1939), al maşinilor de treierat de 
la 12 779 (1927) la 18 828 (1939); in 1938, lucrau în agricultura ţării 
1500 de ingineri agronomi, 500 de conductori agronomi şi 25 000 de 
agronomi absolvenţi ai şcolilor inferioare de agricultură, producţia 
medie la hectar a crescut şi ea, cea de griu, de pildă, variind de la 
regiune la regiune, ajungind la 1 450 kg (1938) in Basarabia, la între 
1 600 kg şi 2 542 kg în Muntenia, la între 1 600-2 000 kg in Transil- 
vania şi la intre 2 000-2 750 kg in Moldova. Desi speranţele puse in 
restructurarea relaţiilor agrare la 1921 nu fuseseră nici pe departe 
implinite, agricultura, care avea o pondere de 54,9% (1937) din 
venitul national total, reprezenta totuşi o însemnată avaţie naţio- 
nală pe cale de dezvoltare, capabilă nu numai să hrănească popu- 
laţia, dar şi să exporte însemnate cantităţi de cereale. 

Dacă agricultura a avut parte de o dezvoltare lentă, contradicto- 
rie şi deseori întreruptă, industria interbelică a progresat continuu 
şi într-un ritm relativ ridicat, atingind cote maxime în 1938, aceasta 
în ciuda nivelului scăzut de la care pornise în 1918; pierderile de pe 
urma războiului fuseseră uriaşe, diferitele ramuri industriale pro- 

ducind cu mult sub nivelul producţiei antebelice. Producţia de pe- 
trol, de pildă, era mai redusă cu 47,6%, cea de cărbune cu 21,7%; 
industria zahărului producea în 1919 doar 16% din producţia ante- 
belică, cea a hirtiei 38%, a lemnului 50%, cea alimentară 57%. Pe 
ansamblul României Mari, producţia industrială a anului 1919 nu 
depăşea 25% din nivelul producţiei anului 1913. 


Anii '20 au fost martorii unei înfierbintate discuţii în jurul pro- 
blemei industriei şi a industrializării. Liberalii, preluind formula 
veche de mai multe decenii a lui Ion Brătianu "prin noi înşine”, au 
susţinut linia industrializării pe căi interne, fără ajutor din afară şi 
fără a recurge la capital străin. Nu era o poziţie cu totul dezintere- 
sată din moment ce Partidul Liberal controla Banca Naţională şi cea 
mai mare parte a sistemului de credit. Naţional-ţărăniştii, pe de altă 
parte, s-au aşezat pe poziţia opusă a "porţilor deschise”, favorizind 
pătrunderea capitalului străin în economia românească. În practică, 
cum liberalii au cirmuit între 1914 - 1919, 1922 - 1928 şi 1933 - 1937, 
iar táránigtii numai între 1928 - 1931, 1932 - 1933, pe deasupra şi ani 
de criză, "prin noi înşine” a învins "porţile deschise"; partea capita- 
lului străin pe ansamblul economiei a scăzut de la 36% în 1929 la 
21% în 1938, ponderea sa principală fiind în industria mare (70% în 
1929, 40,5% in 1938). Pe ţări, capitalul englez reprezenta, in 1938, 
13,59% din totalul capitalului existent în economie, cel francez 
9,33%, cel american 5,88%, cel italian 3,04%, cel german 0,60%. 


Liberalii — dar nu numai ei — au practicat o politică protecţio- 
nistă activă, care a apărat efectiv industria naţională; legi protecţio- 
niste s-au votat în 1924, 1927, 1929, întărite apoi în 1931, 1935, 1936. 
Ca urmare, importul de produse fabricate a scăzut continuu între 
1920 şi 1938, iar industrializarea a cunoscut un ritm accelerat, prin- 
tre cele mai ridicate din Europa. Rata de creştere a industriei a fost 
de 5,3% intre 1920 - 1929, de 3,4% între 1929 - 1938. Această cifră 
mai scăzută se explică în primul rind prin criza economică; dacă 
luăm în considerare însă numai perioada 1933 - 1938, atunci rata 
creşterii a fost de 6,2%. Deşi numai 10,2% din totalul populaţiei 
active era ocupat în industrie, partea industriei era în 1929 de 34,6 
din produsul social total, de 22,9% din venitul naţional. Pe regiuni, 
valoarea producţiei industriale era în 1926 de 20 331 milioane lei în 
vechiul regat, de 19 133 milioane lei in Banat şi Transilvania, de 
3 246 milioane în Bucovina şi de 896 milioane lei în Basarabia. 
Coeficienţii cei mai ridicaţi de industrializare erau in industria 
sticlăriei (68,876), apoi în construcţii (65,7%), metalurgie (54,2%0), 


215 


in industria electronică (45,7%), in cea chimică (44,6%). Producti- 
vitatea cea mai mare era însă înregistrată de industria chimică, iar 
cea mai scăzută de cea a lemnului. Industria chimică ocupa de altfel 
primul loc între diferitele ramuri industriale în ceea ce priveşte ca- 
pitalul investit, forţa motrice şi valoarea producţiei; dezvoltate erau 
mai ales întreprinderile legate de exploatarea şi prelucrarea petro- 
lului şi a gazului metan, cum ar fi rafinăriile, fabricile de coloranţi, 
de îngrăşăminte chimice, cele de medicamente, fabricile de acid sul- 
furic, carbid, sodă caustică şi sodă calcinată. 

Criza economică a întrerupt această rapidă dezvoltare, pro- 
ductia industrială scăzind în anul de virf al crizei (1932) cu 57% faţă 
de anul 1929; după 1933, procesul de creştere şi-a reluat însă cursul, 
stimulat de diferitele măsuri de încurajare a industriei (legea din 
1936 acorda mari avantaje economice intemeietorilor de intreprin- 
deri), de procesul de concentrare al întreprinderilor (în 1936, 13 
societăţi anonime miliardare deţineau 48% din totalul capitalului 
industrial; în metalurgie procentul era de 90%), precum şi de acce- 
lerarea pregătirilor de război pe întregul continent. Dacă industria 
bunurilor de consum a avut parte de o rată de creştere modestă, 
datorită îngustimii pieţei interne şi nivelului de trai relativ scăzut, 
diferitele ramuri de virf, mai ales în metalurgie, au cunoscut rate de 
creştere remarcabile; în zece ani (1930 - 1939) producţia de laminate 
a crescut cu 81,5%, cea de maşini cu 111,8%, cea de piese de fontă 
şi oțel cu 258%. În aceeaşi perioadă producţia de obiecte de menaj 
şi de mobilă a crescut cu numai 39%. 

Producţia petrolieră a cunoscut şi ea o curbă crescătoare, 
atingind punctul culminant, 8,7 milioane tone, în 1936; apoi, can- 
tităţile extrase au inceput să scadă, stabilindu-se in 1939 la 6,2 tone. 

Ritmurile relativ înalte de industrializare au fost obţinute în ciu- 
da folosirii doar a unei părţi din capacitatea de producţie existentă, 
mai ales în industria bunurilor de consum şi în industria alimentară; 
în 1938, de pildă, fabricile de bere lucrau cu 40% din capacitatea 
existentă, cele de ulei cu 60%, cele de ciment cu 56%. Limitele 
progresului economic fuseseră în chip evident atinse, ele nu s-ar mai 
fi putut extinde fără o restructurare a relaţiilor sociale interne şi o 
lărgire a puterii de cumpărare a populaţiei. Indiferent însă de aceas- 
tă încheiere, ceea ce este in afară de orice îndoială este faptul că 
economia interbelică a cunoscut un proces de necontenită creştere, 
de progres, neafectat de degradarea vieţii politice. Din punct de 
vedere economic, România Mate a fost o ţară în curs de dezvoltare. 

Structura comerțului interbelic a fost direct influenţată de trans- 
formările structurale ale economiei, precum şi de evoluţia situaţiei 
internaţionale. Dominat iniţial de Franţa şi de Anglia (1918 - 1929), 
importul şi exportul şi-au schimbat treptat orientarea, indreptindu- 
se spre Germania, interesată după 1933 mai ales în achiziţionarea 
de materii prime şi de cereale, dornică în acelaşi timp a vinde mărfu- 
ri industriale şi armament. În 1938, 28,9% din valoarea produselor 
importate venea din Germania, 9,4% din Anglia, 6,1% din Franţa; 
în acelaşi an, 36,8% din valoarea exporturilor româneşti luau calea 
Reichului, 8,1% a Angliei, 7,7% a Franţei. Partea Germaniei a cres- 
cut şi mai mult după inghitirea Austriei şi mai ales a Cehoslovaciei, 
pină atunci unul dintre principalii parteneri comerciali ai Româ- 
niei. 

Dezvoltarea industriei a modificat gi structura importurilor, par- 
tea produselor fabricate micşorindu-se în favoarea unor materii pri- 
me, importate pentru prelucrarea lor în ţară; astfel, importul de 
materii prime a crescut între 1930 şi 1939 de la 9,6% la 33,8%, cel 
de produse finite scăzind în schimb de la 65% la 33% din totalul 
cantităților importate. În aceeaşi perioadă, procentul de.produse 
semifabricate importate a crescut de la 25,4% la 33,2%. Semnifica- 
tivă a fost şi scăderea exportului de cereale din valoarea globală a 
exportului ţării, procentul valoric trecînd de la 49,9% (1927) la 
24,4% (1938). 

Societatea. Ca orice societate in curs de dezvoltare şi cea 
românească a fost o lume a contrastelor. Echipele regale de socio- 
logi care au cutreierat in anii '30 satele, publicindu-gi concluziile 
privind stadiul civilizaţiei rurale, au tras îndeosebi incheieri pesi- 
miste; țărănimea trăia prost, consuma prea multe glucide provenind 
din cereale, prea puţine proteine şi grăsimi, minca prea puţină car- 
ne, prea multe alimente vegetale. Cu toate acestea, statisticile anilor 
1923 - 1927 arată că, pe cap de locuitor, consumul anual de cereale 
era de 436 kg, cifră destul de ridicată, şi că 70% din alimente erau 
furnizate de gospodăriile proprii. 

La oraşe, în schimb, dezvoltarea economiei a adus cu sihe 
schimbări rapide şi modernizatoare; Bucureştiul vechiului regat, cu 
case boiereşti încărcate cu verdeață, şi-a tras bulevarde drepte şi 
largi, cu blocuri cubiste pe ambele laturi. "Micul Paris" era, fără 
îndoială, principala capitală a Europei de sud-est, o intiietate pe 
care o avusese de altfel vreme de multe veacuri şi pe care avea s-o 
piardă după 1948. Faţă de 1913, preţurile medii crescuseră mult, mai 

ales la aiimente, dar şi veniturile se ridicaserá simţitor, raportate la 
nivelul maxim al anului 1929, preţurile ultimului an de pace erau 
totuşi mai scăzute cu aproximativ o treime; kilogramul de carne de 
vacă se vindea cu 22,50 lei, cel de carne de porc cu 29,90; brinza de 
Brăila, mincarea săracului, costa 39,50 lei kilogramul, pîinea albă 
8,70 lei kilogramul, cea neagră 7,20; un ou valora 1,73 lei, un kilo- 
gram de cartofi 3,25; in schimb, chiriile la case erau scumpe, 3 came- 
re costau 2 916 lei pe lună în 1929, 1 595 in 1938; produsele de 
imbrăcăminte erau şi ele mai ieftine înainte de război decit fuseseră 
cu zece ani mai înainte, preţul unui metru de stofă bărbătească 
scăzind de la 805,65 la 534 lei, cel al unei perechi de pantofi de la 
766,05 la 605 lei. 

Veniturile variau firegte dupá ocupatie, cel mediu al burgheziei 
româneşti fiind de 200 000 lei pe an, suficiente totuşi pentru a 
ingádui un rezonabil trai zilnic. Un prim-ministru se plátea cu 
aproape un milion de lei pe an, o sumă care i s-ar fi părut exorbitantá 
unui Carp sau Catargiu, cu atit mai mult cu cit pe vremea vechii 
Românii ministeriabilii trăiau mai mult din veniturile lor decit din 
cele ale statului. În anul maximei sale dezvoltări economice (1938), 
tara avea conform statisticilor oficilale 716 milionari (din care 7 cu 
un venit de peste 10 milioane), 70 529 de contribuabili cu un venit 
anual de peste 100 000 lei, 304 400 de contribuabili cu un venit între 
20 000 şi 40 000. Relativa bunăstare a lucrătorilor explică poate şi 
slăbiciunea mişcării sindicale, muncitorimea agitindu-se activ, prin 
greve şi manifestări de stradă numai in 1920, 1929, 1933. După 
reinceperea redresării economice din anii '30, frămintările sociale 
au fost rare şi fără însemnătate. 

Educaţia publică a făcut şi ea progrese după 1918, deşi ritmul de 
alfabetizare a fost mai redus între 1920 - 1938 decit între 1899 - 1914. 
În 1930, ştiau carte trei pătrimi din orăşeni şi jumătate din săteni, 
procentul de ştiutori de carte fiind pe întreaga ţară de 57,1%; el 
varia însă de la regiune ia regiune, fiind de 72% în Banat, de 673% 
în Transilvania, de 56,1% în vechiul regat, de numai 38% in Basara- 
bia. Dintre toţi ştiutorii de carte , numai 3% aveau studii superioare, 
83% urmaseră numai şcoala primară; restul se împărțea între absol- 
ventii de şcoli profesionale (3,2%) şi cei ai învăţămîntului mediu 
(8,6%). 

Guvernarea liberală dintre 1922 - 1928 a făcut mari eforturi pen- 
tru dezvoltarea învățămîntului; bugetul instrucţiunii publice a fost 
aproape triplat, trecind de la 954 000 000 (1922) la 2 643 114 240 lei 

(1926); legea învăţămîntului (1924) a sporit şcoala generală obliga- 
torie de la 4 la 7 clase şi a extins obligativitatea învăţămîntului pri- 
mar de la 12 la 18 ani, prevăzind pedepse aspre pentru părinţii care 
nu-şi trimiteau copiii la şcoală; legea a organizat de asemenea 
cursuri de alfabetizare pentru adulţi, şcolind, în 1925, 730 000 de 
cetăţeni, şi a restructurat reţeaua şcolilor normale de învăţători. 
Numărul acestora a trecut de la 25 000 în 1922 la 37 000 în 1926; cel 
al şcolilor primare crescuse în aceeaşi perioadă de la 12 000 la 
23 000, al şcolilor secundare de la 297 la 370, al celor profesionale 
de la 174 la 344. 

Dinamica cea mai ridicată a avut-o însă învățămîntul superior. 
România avea in 1922 patru universităţi (Bucureşti, lagi, Cluj, 
Cernăuţi), o academie de comerţ la Cluj, una de drept la Oradea şi 
un institut teologic la Chişinău. Numărul studenţilor a crescut ne- 
contenit pină la începutul anilor '30, în anul universitar 1926 - 1927 
fiind înscrişi la diferite facultăţi 27 903 studenţi, dintre care 4390 
evrei, 509 unguri, 465 germani, restul români, peste citiva ani, in 
anul universitar 1933/1934, numărul lor crescuse la 38 869. Statul 
aloca de asemenea anual mari sume de bani pentru burse în 
străinătate. 

Statistica studenţimii arată că majoritatea celor înscrişi urmau 
dreptul (38,63%), apoi literele şi filozofia (26,58%), abia în al trei- 
lea rînd diferitele facultăţi de ştiinţe exacte (16,84%); urmau apoi 
medicina şi farmacia (12,07%), teologia (5,70%), medicina veteri- 
nară (0,93). În lipsa unor statistici complete, aceste procente, vala- 
bile pentru anul universitar 1928/1929, nu pot fi urmărite în evoluţia 
lor ulterioară. Numărul studenţilor a scăzut în orice caz spre sfirşitul 
anilor '30, ierarhia diferitelor facultăţi răminind însă aceeaşi; cei 
mai mulţi dintre români îşi doreau aşadar să ajungă avocaţi, magis- 
trati, cu gindul desigur ia cariera publică. 

Intelectualitatea epocii interbelice seamănă foarte puţin cu cea 
premergătoare alcătuirii României Mari. Spre deosebire de vechea 
generaţie, o găsim mai puţin obsedată de aspectele politice ale pro- 
blemei naţionale. Întregul veac al XIX-lea sacrificase in mod 
conştient valoarea estetică pe altarul valorii naţionale; aceasta 
odată împlinită, cărturarii au putut în sfirşit păşi în universalitate, 
părăsind îngustele preocupări regionale. Vechile valori sint puse 
acum la îndoială, nume venerabile nu mai sînt recunoscute sau ac- 
ceptate unanim; Iorga, de pildă, este contestat — pe nedrept de 
altfel — de o întreagă nouă şcoală istorică ce punea faptul, docu- 

mentul în locul interpretării romantice. Multi dintre vechii cártu- 
rari, foarte activi pe plan naţional înainte de 1918, deveniseră sterili, 
O. Goga, C. Stere, de pildă, nereuşind șă-şi definească poziţia în 
noua lume. În locul lor i irupe acum o nouă generaţie, tînără, elibe- 
rată de vechile tabuuri şi obsesii, iconoclastă. Unii, Brâncuşi în 
sculptură, Ion Barbu, Ion Vinea, Ilarie Voronca, Tudor Arghezi, 
George Bacovia în poezie, practică un modernism agresiv şi înnoi- 
tor; acum se încheagă la Eugen Ionescu teatrul absurdului, precedat 
de nuvelele lui Hurmuz, mort foarte tinăr, în 1923; acum compune 
G. Enescu Oedip, prima operă românească reprezentată pe scenele 
Apusului (1936). Numeros a fost şi grupul avangardiştilor în pic- 
tură. 


Mulţi dintre aceşti avangardişti au avut simpatii pentru mişcârile 
de stinga, incadrindu-se apoi, după 1944, in Partidul Comunist şi 
eguind în cele din urmă, asemenea lui G. Bogza, in platitudinile 
realismului sccialist. Alţii, ostili oricărei dictaturi, au ales exilul, 
unii chiar înainte de război, Eugen Ionescu, alţii după el, Brâncuşi, 
Enescu, Eliade, Cioran. 

De mare influenţă culturală s-au bucurat în perioada interbelică 
şi cîțiva cărturari de dreapta, filozofi şi scriitori deopotrivă, precum 
Nae Ionescu, Nichifor Crainic, Lucian Blaga, primii doi apropiaţi 
din punct de vedere politic de Legiune. Toţi trei au respins moder- 
nismul de tip apusean căutind să definească o spiritualitate româ- 
nească specifică şi să întoarcă cultura ţării la originile ei tradiţiona- 
le, creştine, "pervertite" de occidentalism. N. Ionescu a văzut în or- 
todoxie esenţa sufletului românesc; gindirismul lui N. Crainic a pro- 
povăduit un misticism ortodox militant, autoritar şi antioccidental, 
Chemind la construirea unei societăţi etnocratice şi corporatiste, 
bazate pe presupuse valori tradiţionale; L. Blaga, poet şi filozof de 
mare valoare, a creat teoria "spaţiului mioritic”, bănuită matrice a 
spiritului românesc. Toţi trei au fost victima regimurilor instaurate 
după 1938, N. Ionescu pătimind de pe urma lui Carol al II-lea , 
Crainic uitat în închisorile comuniste, Blaga redus la completă tăce- 
" Ae 1944 şi reabilitat parțial, ca poet. numai după moarte 

1961). 

În ciuda strălucirii intelectuale, ginditorii de dreapta nu au lăsat 
totuşi decit o amprentă palidă asupra culturii româneşti; poate că 
ecoul cel mai durabil l-au avut tot adepții valorilor occidentale, cei 
negati de generația tînără; noua şcoală istorică are totuşi mai puține 
merite decit geniul istoric al bátrinului Iorga; academicianul profe- 

sor filozof Ion Petrovici a avut desigur mai puţină strălucire decît 
Nae Ionescu, dar a şcolit, în schimb, asemenea lui Maiorescu, o 
solidă generaţie de studenti; la fel C.Rădulescu-Motru; iar moder- 
nismul şi spiritul occidental al criticului literar Eugen Lovinescu a 
readus în literatură, asemenea junimiştilor, măsura şi bunul simt 
care lipseau de cele mai multe ori extremismului cultural al anilor 


Un mare rol în dezvoltarea culturii interbelice l-au avut intelec- 
tualitatea tehnică şi cea legată de ştiinţe sociale noi in România, 
cum ar fi economia politică sau sociologia. Dimitrie Gusti a creat o 
originală şcoală sociologică, în timp ce Virgil Madgearu, Victor 
Slăvescu, Mihail Manoilescu, Gheorghe Zane au pus bazele gindirii 
economice româneşti moderne. Îndată după 1920 s-au înfiinţat nu- 
meroase institute de cercetări, cum ar fi institutul central de statis- 
tică, mai multe institute de istorie românească şi universală, apoi 
institutele de chimie, de cercetări economice, forestiere, energetice, 
zootehnice, de seruri şi vaccinuri, de sociologie. 


tst 


România Mare a fost de fapt opera oamenilor României vechi; 
ei au fost aceia care au ştiut folosi împrejurările internaţionale 
prielnice pentru a-şi reintregi ţara. Fără aceşti abili oameni politici 
ai României vechi, cea nouă nu ar fi fost posibilă. 

Dar România Mare nu a însemnat doar graniţe lărgite, provincii 
reunificate; a însemnat şi un nou sistem social şi un nou sistem 
politic; a însemnat trecerea de la liberalismul nedemocratic la de- 
mocraţia liberală; si din acest punct de vedere, intern, România 
Mare a fost opera unor oameni politici formaţi în veacul al XIX-lea, 
în regat Brătienii şi susţinătorii lor, în Transilvania vechii memoran- 
dişti, Maniu, cu toţii spirite europene, democratice, care au impus 
de sus reforme radicale de natură a moderniza din temelii structurile 
economice, sociale şi politice ale noului stat. 

Aceste reforme au tulburat, cum era şi firesc, echilibrul social; pe 
temeiul votului universal s-a ridicat multă pleavă politică, de dreap- 
ta ca şi de stinga, la sate, la oraşe şi pînă pe treptele palatului regal. 
Din nefericire pentru ţară, generaţia ctitorilor a dispărut neaşteptat 
de repede, iar cei cîțiva rămaşi au fost repede depăşiţi de valul noilor 

:veniţi şi de cursul evenimentelor. Noua generaţie politică, cea 
născută din reforme, cea de după 1930, nu mai seamănă cu generaţia 

bátrinilor; coruptia, violenta, arivismul au inlocuit civilitatea vechii 
elite politice. Fenomenul era desigur european, dar aceastá genera- 
litate nu-l face mai atractiv. Ca urmare, oamenii noi, care nu ar fi 
putut apárea fárá liberalizarea vietii politice de la inceputul anilor 
"20 şi care ar fi trebuit să consolideze România Mare, in fapt au 
distrus-o, cu mult înainte „de dezmembrarea ei de către puterile 
totalitare şi sateliții lor. La 1938, vechile visuri ale lui Ferdinand şi 
ale Brătienilor, democratismul fundamental al lui Maniu erau evi- 
dent moarte. 

Cu toate acestea, principiile şi temeliile pe care se ináltase 
România Mare fuseseră bune; economia şi cultura au progresat 
continuu. Anii interbelici au fost ani de dezvoltare, ca de altfel în 
întreaga Europă de răsărit. Degenerarea politică, venită repede şi pe 
neaşteptate, degradarea clasei conducătoare au fost mult accentuate 
de evoluţia situaţiei internaţionale, de victoria fascismului şi a na- 
zismului în Italia şi Germania şi de slăbirea treptată a influenţei 
marilor democraţii occidentale. Este de presupus că, fără amestecul 
celor dintii, întreaga zonă şi-ar fi consolidat începuturile democra- 
tice. În noile condiţii internationale însă, soarta țării era pecetluită, 
democraţia făcind loc în chip inevitabil dictaturii; mai întîi celei de 
dreapta, incomplete, rásturnabile, apoi celei de stinga, comuniste, 
rămasă stăpină peste Europa de răsărit piná în zilele noastre. 


12. REGIMURILE AUTORITARE (1938 - 1944) 


Dictatura regală. Din punctul de vedere al instituţiilor sale fun- 
damentale, Románia Mare a incetat sá existe in 1938 o datá cu 
instaurarea primei dictaturi din istoria țării; litera vechilor instituţii 
fusese de multe ori rău aplicată, funcţionarea lor incompletă, dar 
spiritul lor fusese, de netăgăduit, bun. Acum, spiritul însuşi se per- 
vertise, îngreunind progresul şi dezvoltarea reală. Lovitura de stat 
regală însemna negarea întregului curs urmat de istoria românească 
de la revoluţia lui Tudor Vladimirescu încoace. 

Alegerile au fost înlocuite cu referendumul. Noua constituţie a 
primit 4 297 581 de voturi pentru, 5 483 de voturi contra, o primă 
manifestare a mentalitátii care cerea poporului nu numai să aprobe, 
dar să o facă şi cu entuziasm. Vechile alegeri se ciştigaseră deseori 
cu majorităţi de sub 60% şi nimeni nu se gindise să le conteste 
legitimitatea; cifrele referendumului sînt o semnificativă mărturie a 
înlocuirii spiritului parlamentar cu cel autoritar. 

Constituţia lui Carol al II-lea nu mai păstra aproape nimic din 
vechile instituţii democratice introduse prin constituţiile lui Carol I 
(1866) şi Ferdinand (1923); în primul rind nu se mai vorbea despre 
drepturile cetăţenilor, ci despre obligaţiile lor; se interzicea printre 
altele "a propovădui prin viu grai sau în scris schimbarea formei de 
guvernămint a statului”, o formulă care reintroducea delictul politic 
într-o formă apropiată de felul in care il formulase Codul Callima- 
chi (1817), dar care dispăruse din actele fundamentale ulterioare; 
pentru a garanta liniştea publică se introducea pedeapsa cu moartea 
şi pe timp de pace, o prevedere care nu existase în nici o constituţie 
anterioară. În acelaşi timp, regele punea capăt separării puterilor, 
atribuindu-şi atit puterea executivă cit şi pe cea legislativă, lipsind 
senatul şi adunarea deputaţilor de orice atribut semnificativ, came- 
rele urmau să se întrunească numai din iniţiativa suveranului "cel 
puţin o dată pe an", în timp ce vechile parlamente funcţionaseră ca 

instituţii autonome, de obicei de la începutul toamnei pină la înce- 
putul verii următoare. Prin trăsăturile sale esenţiale, constituţia din 
1938 semăna mai mult cu Regulamentele Organice decit cu actele 
fundamentale din 1848, 1866 sau 1923. 

Partidele "istorice", deşi desfiinţate, şi-au păstrat totuşi in mare 
parte structura organizatorică; iniţial, regele a sperat să le asocieze 
noului regim, dar nici liberalii nici ţărăniştii nu s-au arătat dornici 
de colaborare, protestind neincetat împotriva dictaturii şi cerind 
reîntoarcerea la vechiul regim parlamentar. În cele din urmă, Caro! 
a decis organizarea unei noi instituţii, Frontul Renaşterii Naţionale, 
în care toţi cetăţenii, şi în primul rînd funcţionarii de stat, au fost 
invitaţi să se înscrie, astfel încît în ianuarie 1939 Frontul număra 3,5 
milioane de membri. Era primul partid "de masă" din istoria ţării; 

foarte repede, apartenenţa la Front a devenit o condiţie indispensa- 
bilă pentru promovarea socială. 

Regimul dictaturii regale nu a fost cu toate acestea un regim de 
tip fascist sau nazist; atit naționalismul cit şi antisemitismul sáu au 
fost moderate, iar unele din vechile libertăţi cetăţeneşti au rămas în 
vigoare. Dominant era mai degrabă un misionarism monarnic dori- 
tor de pace internă şi armonie socială. Regimul nu a avut nici măcar 
un document programatic care să-i definească priricipiile şi structu- 
ra; funcţionarea i-a fost greoaie, lăsînd impresia de improvizație şi 
superficialitate. De pildă, Frontul Renaşterii Naţionale s-a înfiinţat 
prin lege la 16 decembrie 1938, zece luni după instaurarea dictaturii; 
la 5 ianuarie 1939 se tipărea regulamentul de funcţionare, la 20 
februarie apărea un nou regulament privind uniformele Frontului, 
iar la 24 noiembrie un alt regulament care modifica primul regula-” 
ment privind uniformele; aceeaşi instabilitate, improvizație şi în do- 
meniul administrativ, structura Consiliului Legislativ a fost modifi- 
cată de opt ori între 1938 şi 1939; in aceeaşi perioadă, Ministerul de 
Externe a avut parte de şase legi de reorganizare, cel al economiei 
naţionale de cinci, Ministerul Agriculturii de patru. Pentru uzul şi 
folosul cetăţenilor, oamenii palatului au publicat în 1939 un volum 
de 278 de pagini intitulat "Lozinci regale", cuprinzind citeva din 
discursurile regelui menite a fi îndrumări şi pentru agricultori şi 
pentru intelectuali şi pentru meseriaşi. Putem socoti acest "manual" 
drept un prim început al cultului personalităţii in România. 

In ciuda eforturilor depuse, noul regim a fost departe de a se 
bucura de sprijinul diferitelor forţe sociale şi politice, liberalii şi 
ţărăniştii i s-au opus constant, nerecunoscindu-i legitimitatea şi 

cerind prin nenumárate memorii revenirea la regimul parlamentar. 
Reconcilierea naţională cerută de rege in numele interesului natio- 
nal şi al salvării ţării de pericolul extern nu s-a putut realiza nicio- 
dată; între februarie 1938 şi septembrie 1940, regele şi Garda s-au 
înfruntat într-o luptă pe viaţă şi moarte, căreia i-au căzut victimă 
sute de legionari, aproape întreaga conducere a mişcării în frunte cu 
Codreanu, asasinat in noiembrie 1938, precum şi A. Călinescu, pri- 
mul- ministru al ţării, mîna forte a regimului, ucis de legionari în 
septembrie 1939. 

Sub presiunea Germaniei naziste, dictatura regală a alunecat 
treptat spre dreapta, nu atit din convingere cit din necesitate poli- 
tică; într-adevăr, România avea în primăvara lui 1939 foarte puţini 
aliaţi pe care putea să se bizuie, vechiul sistem de alianţe construit 
cu migală după 1918 destrămindu-se ca urmare a creşterii influenţei 
Germaniei şi a impáciuitorismului marilor democraţii occidentale. 
Criza cehoslovacă a dominat primul an de existenţă al noului regim, 
Carol continuind totuşi cu remarcabilă şi lăudabilă consecvență ve- 
chea linie de respectare a alianțelor. România a declarat că-şi va 
respecta obligaţiile decurgind din tratatul Micii Înţelegeri, a accep- 
tat survolarea teritoriului său de către avioanele sovietice şi a refu- 
zat să ia parte la împărțirea Ucrainei Subcarpatice, deşi fusese invi- 
tată, tot aşa precum generalul Antonescu va refuza în 1941 să ane- 
xeze părţi din Banatul iugoslav. 

În noiembrie 1938, regele a vizitat Londra şi Parisul în căutarea 
unui sprijin occidental mai substanţial, primind însă numai asi- 
gurări neconvingátoare; Occidentul era incă cuprins de spiritul 
München-ului. Pe drumul de întoarcere, Carol s-a oprit şi la Berg- 
hof în Bavaria pentru o scurtă întrevedere cu Hitler, care nu a reuşit 
însă să înlăture neincrederea reciprocă. Mai mult chiar, indată după 
întilnire, încă din tren, regele a poruncit executara lui Codreanu şi 
a 13 dintre camarazii săi, un asasinat care a inásprit şi mai mult 
€ Bucureştiului cu Berlinul. 

acelaşi timp, regele făcea eforturi disperate pentru a intensi- 
fica legăturile economice cu Anglia şi Franţa şi a evita astfel sateli- 
tizarea economică a ţării de către Germania. În toamna lui 1918, 
diplomaţii români au avertizat în repetate rînduri asupra pericolu- 
lui pătrunderii economice a Reichului în Balcani, fără a reuşi însă 
să stirnească interesul capitalelor occidentale. Mai mult chiar, 
Chamberlain a declarat regelui la 16 noiembrie că, deşi Marea Bri- 
tanie nu acceptă ideea împărţirii Europei de sud-est în sfere de in- 

fluente, este totugi inevitabil ca Germania sá se bucure de o pozitie 
dd ariei ea în domeniul economiei în zonă. 

aceste condiţii, după numeroase presiuni şi în urma unei note 
ultimative, România a fost obligată să încheie în martie 1939 un 
tratat economic cu Germania, care punea economia ţării şi, în pri- 
mul rind industria petrolieră, la dispoziţia Reichului, ingrijorate, 
Anglia şi Franţa au răspuns prin incheierea grabnică a unor acorduri 
economice cu România, prea limitate însă ca valoare, şi prin acor- 
darea în aprilie 1939 a unor garanţii privind independenţa, dar nu şi 
integritatea teritorială a ţării, garanţii acceptate totuşi de rege. 

La începerea războiului, România s-a declarat neutră, conti- 
nuind însă să tergiverseze pe cit posibil livrările de materii prime 
către Germania, convinsă de inevitabilitatea victoriei anglo- france- 
ze; un consiliu restrins de coroană prorocise în chiar preziua izbuc- 
nirii războiului victoria apusenilor, iar cu numai citeva luni mai 
devreme primul-ministru A. Călinescu declarase că "in cazul unui 
război general noi vom merge cu Anglia şi fiindcă acolo va fi victoria 
şi fiindcă aga este sentimentul public". In aceste condiţii, rapida 
ofensivă germaná din mai 1940 şi căderea Franţei în iunie au luat 
prin surprindere Bucureştiul, lăsindu-l fără de aliaţi şi la cheremul 
unei Germanii hitleriste şi al unei Rusii staliniste, înţelese încă din 
august 1939 asupra împărţirii sferelor de influenţă în Europa de 
răsărit. Profitind de confuzia creată şi cu acordul Reichului, Stalin a 
prezentat la 26 iunie un ultimatum cerind imediata evacuare a Ba- 
sarabiei şi a Bucovinei de nord; sfătuit de germani, Carol a cedat; 
apoi, tot sub patronajul lui Hitler, au început în august şi tratative 
bulgaro-române pentru modificarea frontierei în Dobrogea, înche- 
iate la începutul lui septembrie prin tratatul de la Craiova care îna- 
poia Bulgariei Cadrilaterul anexat în 1913. Singurul partid politic 
care a salutat aceste transferuri de teritorii şi ciopirțirea României 
Mari a fost cel comunist; el a primit cu entuziasm ultimatumul so- 
vietic şi a trimis "un salut fierbinte popoarelor Basarabiei şi Bucovi- 
nei de nord eliberate de sub jugul imperialismului român”. 

După căderea Franţei, Carol a sperat să poată salva tronul, regi- 
mul şi frontierele ţării printr-o rapidă apropiere de Germania şi prin 
adoptarea unor măsuri interne menite a-i atrage simpatia lui Hitler; 
la 1 iunie, România renunţa la garanţiile anglo-franceze, devenite 
oricum caduce; la 10 iulie, ea părăsea Liga Naţiunilor, pe plan in- 
tern, Frontul Renaşterii Naţionale a fost rebotezat Partidul Naţiu- 
nii, iar proapuseanul premier Gh.Tátárescu a fost înlocuit cu filo- 

germanul I. Gigurtu; Garda de Fier, pină atunci hulită, interzisă, 
decimată, a fost invitată să intre în guvern, H Sima, conducătorul ei, 
devenind mai întîi subsecretar de stat la Ministerul Educaţiei Naţio- 
nale, apoi ministrul Artelor şi Cultelor. Antisemitismul, piná atunci 
moderat, limitat la aspectele sale economice, sociale şi culturale, a 
luat forme agravante, pe de o parte datorită presiunii Germaniei, pe 
de alta în speranţa ciştigării bunávointei noilor stápini ai Europei. 
Astfel, la 9 august apărea decretul "pentru oprirea căsătoriilor între 
români de singe şi evrei”, iar la 31 august cel relativ la situaţia evrei- 
lor în învățămîntul de toate gradele, prin care accesul evreilor la 
educaţia publică era sever limitat. 

Toate aceste măsuri de ultimă oră nu mai puteau însă salva dic- 
tatura regală de la prăbuşire; nepopulară în interior, privită cu sus- 
piciune la Berlin, ea nu a putut supravieţui ultimei încercări la care 
a fost supusă de Hitler şi anume dictatul de la Viena (30 august), 
prin care România era forţată, după un ultimatum german care 
ameninţa cu distrugerea statului, să cedeze Ungariei partea de nord 
a Transilvaniei, frontierele erau astfel trasate încît trupele germane 
să poată ajunge cu rapiditate în zona petroliferă din Prahova. În faţa 
ostilitátii generale şi a unui început de răscoală legionară, regele a 
încredinţat formarea unui nou guvern generalului I.Antonescu, 
acordindu-i puteri dictatoriale; peste nici 24 de ore acesta prezenta 
regelui un ultimatum cerindu-i să abdice şi să părăsească (ara (6 
septembrie); Mihai I, în vîrstă de 19 ani, devenea din nou rege, aşa 
cum mai fusese între 1927 - 1930 în timp ce Antonescu îşi aroga 
titlul de "Şeful Statului român şi preşedinte al Consiliului de mi- 
nigtri". La 13 septembrie, România era proclamată "stat naţional 
legionar”. i 

Statul naţional-legionar. România mică, cea de după ultimatu- 
mul rusesc, dictatul de la Viena şi tratatul de la Craiova, peste care 
avea să cirmuiascá vreme de patru ani generalul, apoi mareşalul 
Antonescu, avea cu 36 000 km patraţi şi cu peste 6 milioane mai 
puţini locuitori decit avusese România Mare; aproximativ 3 milioa- 
ne de români viequiau acum in afara frontierelor ciuntite prin voinţa 
lui Stalin şi a lui Hitler. Îndată după dictatul de la Viena, Italia şi 
Germania au garantat noile frontiere, spre supărarea Kremlinului, 
dar spre ugurarea românilor care socoteau pericolul de la răsărit 
mult mai mare decit cel venind dinspre centrul Europei. 

Generalul ar fi dorit de la inceput să colaboreze cu partidele 
“istorice”, dar atit ţărăniştii cit şi liberalii, fideli principiilor demo- 

cratice, au refuzat să se asocieze unui regim de dictatură, convinşi de 
victoria finală a Angliei. În aceste condiţii, Antonescu a adus la 
guvern Legiunea, declarind România "stat naţional-legionar”; H. 
Sima a devenit viceprim-ministru, în timp ce alţi reprezentanţi ai 
Gărzii preluau Ministerele de Externe, Lucrările Publice, Educaţia 
Naţională, Ministerul Muncii, Cultele. Restul portofoliilor au reve- 
nit militarilor şi citorva tehnicieni. 

Neintelegerile dintre Antonescu. şi legionari au apărut foarte 
repede şi în chip inevitabil, fiecare din parteneri socotind alianţa 
temporară şi urmărind a-şi mări baza de putere şi influenţă în stat. 
Se ciocneau de fapt două ideologii şi două politici diferite, sugestiv 
puse în lumină de schimbul de scrisori dintre Conducător şi vice- 
prim-ministrul său la numai o lună după instaurarea statului natio- 
nal-legionar. Patriot, om al ordinii, cu rădăcini de fapt în lumea 
veche, anglofil din convingere şi filogerman numai din necesitate, 
generalul declarase la părăsirea postului de ataşat militar de la Lon- 
dra că "Marea Britanie trebuie să învingă întotdeauna, pentru că 
civilizaţia trebuie să învingă întotdeauna barbaria”, Conducătorul 
nu putea fi decit iritat de neprofesionalismul şi radicalismul care 
domneau în mişcarea legionară, foarte puţin pregătită a fi partid de 
guvernámint. H.Sima îi reproşa cá nu distruge lumea veche, îi arăta 
că şi în economie "accentul trebuie să cadă pe elementul politic”, că 
nu tehnocratii, ci doar "oamenii noi" pot construi societatea viitoru- 
lui. Legiunea socotea că Antonescu este prea îngăduitor cu vechile 
structuri, că nu le distruge, că nu instaurează un adevărat regim 
totalitar, ci doar unul de dictatură politică; partidele politice erau 
îngăduite să funcţioneze în umbră, scria H.Sima, monopolul puterii 
nu era absolut, presa nu era decit partial dirijată, economia funcţio- 
na încă pe principiile liberalismului; "lumea veche opune o rezis- 
tentá formidabilă”, îşi încheia rechizitoriul şeful Legiunii, acuzin- 
du-l direct pe general de faptul că oamenii Gărzii, lumea nouă care 
"ar vrea să lucreze, să stabilească o nouă ordine... este oprită”. 


Nu este greu de înţeles de ce generalul Antonescu privea cu 
neîncredere experimentele de guvernare ale Legiunii; noua echipă 
de legionari, cea de după Codreanu, confunda deseori interesul pro- 
priu cu cel al ţării; pe plan economic şi administrativ ea a dat dovadă 
de multă nepricepre, pe cel politic a introdus domnia anarhismului 
şi a bunului plac, dublind aparatul de stat cu propriile sale organe, 
făcîndu-i funcţionarea aproape imposibilă. În schimbul de scrisori 
amintit, generalul căuta să explice legionarilor că "nu dárimind, nu 

lovind în fiecare zi, nu blocind prin măsuri uşuratice activitatea eco- 
nomică... nu aşa se reface ordinea economică”, că alungarea sluj- 
başilor şi tehnicienilor nelegionari nu face decit să slăbească între- 
prinderile; cá nu poate funcţiona un stat care are două politii, două 
justiţii, două concepţii de guvernare şi două conduceri economice şi 
politice; că "nu se poate ca doi şefi să conducă în acelaşi timp... în 
primul rînd trebuie separată guvernarea de partid”. 

Antonescu punea în chip evident ţara înaintea partidului şi se- 
para cele două categorii, un punct de vedere netotalitar, pe care 
legionarii, care identificau tara cu partidul, nu-l puteau accepta. 
Relaţiile dintre cele două forţe s-au deteriorat de aceea continuu, 
mai ales după asasinarea, in noiembrie , a 64 de foşti demnitari, 
ofiţeri şi subofiteri deţinuţi la Jilava pentru amestecul lor în asasi- 
narea lui Codreanu; tot în noiembrie au fost ucişi profesorii Nicolae 
Iorga şi Virgil Madgearu, crime care au contribuit mult la discredi- 
tarea mişcării. Aceste asasinate întreprinse se pare fără ştiinţa lui 
Horia Sima, la care se adăugau zilnicele vexatiuni, bătăi, expuneri la 
stilpul infamiei, abuzuri de diferite feluri, l-au determinat pe Maniu 
să adreseze la 3 decembrie o scrisoare generalului prin care îi cerea 
să "restabilească autoritatea puterilor constituante în stat” şi să ia 
măsuri pentru ca "cetăţenii de orice categorie socială să redobin- 
dească siguranţa averii şi vieţii lor”. 

Mişcarea legionară a inaugurat în România nu numai cultul 
morţii, dar şi pe cel av personalităţii. H. Sima era prezentat drept 
"alesul Domnului... cel fixat în veac pentru a lua in miini destinul 
nostru şi a-l repune în istorie”; portretele sale au accente mitice: "s-a 
ridicat drept în mijlocul furtunii. Nu s-a clátinat în convingeri. Nu a 
şovăit nici o clipă... hotărit ca o stincă în fruntea luptătorilor”; "Ho- 
ria zilelor noastre, firav ca pámintescul fiinţei sale, e mai uriaş decît 
munţii. Are înfăţişare de înger şi spada de arhanghel... Horia este 
gindul, Horia este simtirea, Horia este lumina, voinţa şi braţul nos- 
tru al tuturor”. Un asemenea'cult îl depăşea cu mult şi pe cel timid 
practicat de Carol şi pe cel al Conducătorului, care este drept că nu 
vorbea despre sine decit la persoana a treia, dar care nu s-a socotit 
niciodată altceva decit un soldat chemat să-şi scoată ţara dintr-un 
moment de grea cumpănă. 

Antonescu chemase trupele germane în ţară la 10 octombrie şi 
aderase la pactul tripartit la 23 noiembrie, după scurte vizite la Mus- 
solini şi Hitler. Führerul aprecia personalitatea agresivă, tăioasă a 
Conducătorului mai mult decit pe cea incertă a rivalului său legio- 

nar. Excesele Gărzii l-au făcut să nu vadă cu ochi buni venirea ei 
deplină la putere, într-o ţară pe care din motive strategice şi econo- 
mice o dorea stabilă; pragmatici, naziştii şi-au sacrificat in cele din 
urmă camarazii de ideologie, preferind să acorde încredere militari- 
lor. 

La 14 ianuarie 1941, Antonescu l-a vizitat din nou pe Hitler, la 
Berchtesgaden, unde i s-au comunicat detaliile planului Barbarossa 
şi i s-a dat mină liberă în a-şi lichida adversarii, în aceleaşi zile, la 
Bucureşti, elementele cele mai exttemiste ale Legiunii alcătuiau o 
echipă a morţii cu scopul asasinării Conducătorului, în timp ce o 
altă grupare, comunizantă, purta tratative cu D. Groza în vederea 
stabilirii unei colaborări cu comuniştii, conducerea mişcării părea 
tot mai neputincioasă să-şi controleze camarazii deveniți foarte be- 
licogi; la 16 ianuarie, N. Pătraşcu, secretarul general al Legiunii, 
declara ruptura cu Antonescu definitivă şi avertiza că "din fiecare 
fereastră se va trage”. Intrunirile precum şi organizarea detaşamen- 
telor paramilitare au continuat într-un ritm accelerat în zilele de 17, 
18 şi19 ianuarie fără ca legionarii să bănuiască că Hitler îi părăsise 
deja şi că soarta înfruntării dintre ei şi general fusese hotărită la 
Berchtesgaden. 

Abia întors la Bucureşti, Antonescu a luat o serie de măsuri 
antilegionare, cum ar fi desfiinţarea comisiilor de românizare a 
întreprinderilor (19 ianuarie), înlocuirea ministrului legionar de in- 
terne, generalul Constantin Petrovicescu, a directorului legionar al 
poliţiei, Alexandru Ghica, şi schimbarea tuturor prefecţilor legiona- 
ri cu militari (20 - 21 ianuarie). Era în chip evident începutul unei 
acţiuni de înlăturare a Gărzii de la putere la care legionarii au 
răspuns cu manifestații de stradă şi îndemnuri de formare a unui 
guvern pur legionar. Siguri de victorie, legionarii au inceput "rebe- 
liunea" la Bucureşti în dimineaţa zilei de 21 ianuarie, baricadindu-se 
în clădirile publice pe care le controlau, ocupind radiodifuziunea şi 
unele primării de cartier, angajindu-se în lupte de stradă cu armata 
şi, fireşte, devastind cartierul evreiesc. 

În noaptea de 21 spre 22 ianuarie, o delegaţie de legionari, con- 
dusă de P.P. Panaitescu şi V. Chirnoagă, a prezentat în două rînduri 
Conducătorului cererile mişcării, dintre care cea mai importantă 
prevedea alcătuirea unui guvern compus numai din legionari numiţi 
de H. Sima; cel de al doilea rînd de propuneri era şi mai categoric, 
prevăzind în plus numirea acestuia ca prim-ministru. Antonescu s-a 
arătat dispus să discute cererile Gărzii urmărind probabil să cîştige 

timp, apoi le-a respins pe toate. A doua zi, 22 ianuarie, la orele 14, 
armata primea dispoziţia de a restabili ordinea. În numai cîteva ore, 
principalele centre de rezistenţă, cazarma Gardienilor Publici, se- 
diul legionar din str. Roma erau ocupate; la căderea serii, rebeliunea 
era practic iînfrintă. 

Tot în seara zilei de 22 ianuarie, Antonescu primise un neaştep- 
tat telefon din partea lui Hitler prin care i se dădea din nou mină 
liberă şi i se oferea ajutorul trupelor germane aflate în ţară; "nu am 
nevoie de fanatici"... "am nevoie de o armată română sănătoasă”, 
declarase Fiihrerul. Antonescu a respins oferta de ajutor şi a comu- 
nicat că liniştea va fi restabilită în 24 de ore. 

aceeaşi noapte, H. Neubacher, insárcinatul cu afaceri al Ger- 
maniei la Bucureşti, şi generalul E. Hansen, comandantul trupelor 
germane din România, îl ingtiintau pe H. Sima de hotărirea Berli- 
"nului de a-l sprijini pe Antonescu: "Evenimente importante care se 
pregătesc în această parte a Europei cer ordine şi linişte în 
România. Führerul face apel la patriotismul mişcării legionare şi 
cere ca dezordinile să înceteze”; ca urmare a acestui mesaj, în zorii 
zilei următoare, la ora 5, H. Sima poruncea tuturor legionarilor să 
înceteze rezistenţa. 

Rebeliunea fusese deja infrintá în momentul intervenţiei ger- 
mane; provincia nu urmase exemplul capitalei şi nu se răsculase, iar 
la Bucureşti armata nu a avut nevoie decit de citeva ceasuri pentru 
a pune capăt opoziţiei. În aceste condiţii, telefonul lui Hitler şi me- 
dierea Neubacher/Hansen urmăreau poate mai puţin sprijnirea lui 
Antonescu cit salvarea a ceea ce se mai putea salva din cadrele Le- 
giunii. În ascuns, armata germană a transportat circa 700 de legio- 
nari în Germania. Cei prinşi, în jur de 8 000, au primit ani mulţi de 
puşcărie, din care ultimii nu au ieşit decit în 1964. După cifre oficia- 
le, rebeliunea s-ar fi încheiat cu 416 morţi (370 la Bucureşti, 46 in 
provincie), din care 120 erau evrei. Intre 6 septembrie 1940 şi 20 
ianuarie 1941, tot după datele generalului Antonescu, legionarii ar 
fi făcut 73 de victime, inclusiv cele de la Jilava. La 27 ianuarie, se 
constituia un nou guvern, aproape numai de generali, iar la 14 fe- 
bruarie "statul national-legionar" era abrogat oficial. 

Dictatura militară. Născut într-o familie de burghezi munteni, 
viitorul Conducător jucase un rol important în cursul primului 
război mondial, fiind pricipalul autor al planurilor de apărare a 
Moldovei in fata ofensivei lui Mackensen (1917). Adversar hotărît 
al nemților, el se opusese atunci încheierii păcii separate cu Puterile 

Centrale şi ceruse continuarea rezistenţei pină la capăt. Ataşat mi- 
litar la Londra, apoi şef al Marelui Stat Major (1934), critic vehe- 
ment al politicii lui Carol al II-lea, el a fost totuşi chemat de acesta 
în guvernul Goga/Cuza ca ministru al apărării (1937 - 1938); arestat 
în iulie 1940, era din nou chemat de rege după pierderea Transilva- 
niei de nord, la sugestia lui I. Maniu şi C. Brătianu, incredintindu-i- 
se puterea. Bun patriot şi bun militar, nu era totuşi din punctul de 
vedere al abilității politice la înălţimea nevoilor momentului; nu era 
nici nazist, nici fascist, nici măcar filogerman, dar ca soldat a crezut 
în victoria Reichului şi această credinţă l-a împins să-şi arunce ţara, 
dincolo de limitele fireşti ale recuceririi teritoriilor pierdute, intr-un 
război din care nu avea decit de pierdut; a crezut cu naivitate că în 
acest fel îl va convinge pe Hitler să-i redea Ardealul de nord şi nu a 
scăpat nici o ocazie pentru a aminti Führerului că dictatul de la 
Viena fusese nedrept şi că aştepta revocarea lui. Hitler i-a întreţinut 
de altfel cu abilitate iluzia în privinţa posibilităţii de redesenare a 
frontierelor după victoria finală, tot aşa cum întreținea şi speranţele 
lui Horthy în menţinerea lor. 

Antonescu a ordonat trecerea Prutului (22 iunie) singur, fără 
nici o consultare cu factorii politici ai ţării şi fără a încheia un tratat 
sau o convenţie cu Germania care să stipuleze condiţiile şi limitele 
colaborării. La 27 iulie, după lupte grele, Basarabia şi Bucovina de 
nord erau în întregime eliberate, Conducătorul urma acum să de- 
cidă fie continuarea războiului peste Nistru, o acţiune pe care Hitler 
nu i-o ceruse, fie oprirea armatei pe vechea frontieră reintregită. 
Spre deosebire de Mannerheim, care se oprise după recucerirea Ca- 
reliei, Antonescu a ales să continue ofensiva înlăuntrul Rusiei so- 
vietice alături de nemți "pentru salvarea credinţei, ordinii, civili- 
za(iei"; la 6 august, Antonescu primea de la Hitler administraţia 
Transnistriei, la 15 octombrie trupele sale cucereau, cu mari pierde- 
ri, Odessa, continuind apoi inaintarea ca parte a dispozitivului mi- 
litar german; alături de Wehrmacht, diviziile româneşti au luat par- 
te la bătălia pentru Crimeea, (1941 - 1942), la cea pentru cucerirea 
Stalingradului şi Caucazului (1942 - 1943), la luptele din Cuban 
(1943) apoi, în defensivă, la apărarea Crimeii (1943 - 1944); au 
murit în aceste lupte 147 000 de soldaţi şi ofiţeri, au căzut prizonieri 
la ruşi 180 000. 


Dacă recucerirea Basarabiei şi a Bucovinei de nord au fost acţi- 
uni fără îndoială populare, acceptate de marea masă a românilor, 
continuarea războiului dincolo de Nistru a fost intimpinatá cu osti- 

litate; regele Mihai i s-a opus cu hotárire, la fel unii din generali, in 
frunte cu şeful Marelui Stat Major, I. Iacobici; Maniu, care scrisese 
Conducătorului, încă de la 27 februarie 1941, că steagul românesc a 
ajuns să fluture "deasupra unui lagăr de sclavi pentru a le indica 
naționalitatea”, a protestat şi el în termeni foarte aspri: "Armatele 
române nu trebuie să invadeze teritorii care nu le-au 
apar(inut"..."nu este admisibil să ne prezentăm astăzi ca agresori 
împotriva Rusiei, aliata de acum a Angliei... nu este admisibil să ne 
legăm soarta cu Axa prin războaie de agresiune şi cucerire”. Cererile 
lui Maniu de a se retrage armata din Rusia, memoriul din ianuarie 
1942, de pildă, au stirnit furia lui Hitler, care l-a întrebat pe mareşal 
de ce tolerează activitatea unui om care "acţionează conştient pen- 
tru slăbirea rezistenţei frontului intern”. 

Campania din răsărit complica în chip evident relaţiile 
României cu Anglia şi Statele Unite, deşi Antonescu a susţinut 
multă vreme cu naivitate că "sint aliatul Reichului contra Rusiei, ` 
sint neutru în conflictul dintre Marea Britanie şi Germania. Sint 
pentru America împotriva japonezilor” (decembrie 1941); cu toate 
acestea, la cererea ruşilor, Anglia a trimis un ultimatum (1 decem- 
brie 1941), asemănător celui pe care-l adresase Finlandei, cerind 
retragerea trupelor inapoi peste Nistru în termen de cinci zile. 
Întrucît maregalul Antonescu, care se înaintase în grad după cuceri- 
rea Odessei, nu a dat curs cererii, Anglia a declarat război la 7 de- 
cembrie 1941. Cît priveşte Statele Unite, ele nu vor răspunde decla- 
ratiei de război româneşti (decembrie 1941) decit în iunie 1942, 
subliniind însă şi atunci că România participa la război nu din liberă 
voinţă, ci numai din constringere şi sub controlul Germaniei. 

Opoziția ţărănistă şi liberală se afla de altfel in contact cu co- 
mandamentul britanic din Orientul Mijlociu încă din vara anului 
1941, gratie unui aparat de radioemisie lăsat la Bucureşti de legația 
engleză inainte de a părăsi capitala. La inceputul anului 1942, Ma- 
niu comunica anglo-americanilor cá este dispus să organizeze o lo- 
vitură de stat şi să obţină de la armată întoarcerea armelor impotriva 
Germaniei, dacă aliaţii vor recunoaşte independenţa statului 
român, îi vor garanta frontierele existente şi vor trimite un corp 
expediționar in Balcani. Către primăvară, englezii au incercat să 
asocieze Kremlinul la aceste discuţii, dar Stalin nu a manifestat nici 
un interes pentru planurile lui Maniu, deşi acesta se arăta acum 
dispus să renunţe la cererea privind frontierele. Opoziția igi comu- 
nica propunerile prin diplomaţii elveţieni şi turci de la Bucureşti şi 

prin guvernul cehoslovac in exil, condus de Benes, dar englezii, ale 
căror planuri de debarcare in Balcani si de ofensivă spre centrul 
Europei prin Iugoslavia fuseseră definitiv respinse de americani (ia- 
nuarie 1943), adoptaseră acum poziţia că evenimentele din 
România nu se pot desfăşura fără participarea sovieticilor: "Politica 
noastră faţă de România este subordonată legăturilor noastre cu 
Uniunea Sovietică... nu sintem dornici să acceptăm vreo obligaţie 
sau să intreprindem vreo acţiune decit cu ştiinţa deplină şi con- 
simtámintul guvernului sovietic”, declara Eden in martie 1943. Tot 
in martie, Stalin igi schimba mult atitudinea de indiferenţă faţă de 
Maniu, acceptind să discute cu el, deoarece, spunea ministrul de 
externe sovietic lui Eden, Maniu reprezintă "singura opoziţie serio- 
asă din România”. Cîteva luni mai tirziu, cu evidenta dorinţă de a 
face pierderea Basarabiei mai acceptabilă, Molotov îi declara lui 
Beneš că problem: Transilvaniei "nu a fost rezolvată intr-un mod 
just pentru români”. 

In ţară, semnele de opoziţie erau tot mai numeroase; la 1 ianua- 
rie 1943, regele declarase public, în faţa întregului corp diplomatic 
venit să-l felicite, că spera într-o "pace bazată pe dreptate, libertate 
şi înţelegere". Ingrijorare şi un început de neincredere arăta acum şi 
Conducătorul, care făcea în octombrie 1942, după ce se impotrivise 
în zadar planurilor de atacare a Stalingradului, surprinzătoarea 
mărturisire că "Germania a pierdut războiul. Trebuie să ne preocu- 
pe acuma...să nu-l pierdem şi pe al nostru". 

Acestui nou punct de vedere i se datoreşte desigur începerea 
unor prudente sondaje privind ieşirea ţării din război, întreprinse de 
Mihai Antonescu prin italieni, spanioli, portughezi, elveţieni şi tri- 
miterea la Ankara a unui nou ministru în persoana lui Al. Cretzianu 
(septembrie 1943). Iniţial, Mihai Antonescu sperase să poată juca 
un rol de mediere între Anglia şi Germania şi-şi expusese planurile 
într-un memoriu adresat lui Ribbentrop; furia lui Hitler a pus însă 
repede capăt acestor visuri de mediere, obligindu-i pe români să 
acţioneze pe cont propriu, în spatele aliatului hitlerist. 

Tratativele principale s-au desfăşurat la Ankara (septembrie 
1943 - martie 1944), Stockholm (noiembrie 1943 - iunie 1944) şi 
Cairo (martie - iunie bs. atit in numele maregalului cit $i in cel al 
opoziţiei. 

Misiunea lui Cretzianu s-a încheiat cu un eşec, românii dorind să 
capituleze numai in fata anglo-americanilor, englezii cerind o capi- 
tulare necondiționată la care să fie asociaţi şi ruşii, pînă la urmă, 

singurul cigtig a fost renunţarea la capitularea fără condiţii şi accep- 
tarea de către ruşi a unor discuţii directe cu Antonescu (martie 
1944). ! Ă 
"Între timp însă, teama mareşalului de a împărtăşi soarta lui Hor- 
thy trecuse, iar planul Margarethe, de ocupare a României, nu se 
pusese în aplicare aşa cum se pusese în Ungaria. Ca urmare, Bucu- 
reştiul se apropiase din nou de Hitler, aliaţii au aşteptat răspunsul 
lui Antonescu pină la 2 aprilie, după care s-au adresat lui Maniu, 
înştiinţindu-l că-i vor sprijini acţiunea de răsturnare a regimului şi 
îndemnindu-l să organizeze acţiuni de partizani. 

Intre timp, la Stockholm, după tatonarea ambasadorului ameri- 
can, care nu făcuse insă decit să repete vechile cereri de capitulare 
necondiționată (noiembrie 1943), F. Nanu a fost contactat de diplo- 
majii sovietici care i-au sugerat începerea unor tratative referitoare 
la ieşirea României din război. Antonescu a aprobat începerea dis- 
cutiilor, dar în ianuarie ele au fost întrerupte din pricina românilor 
care mai sperau să se poată înţelege numai cu anglo-americanii şi să 
poată evita tratative directe cu Kremlinul. În acest scop, tot cu acor- 
dul maregalului, care declarase de altfel încă de la sfirşitul anului 
1943 lui Maniu că este gata să se retragă dacă în felul acesta s-ar 
putea obţine condiţii mai bune de armistițiu, a fost trimis la Cairo 
prinţul Barbu Ştirbei (martie 1944), fost prim-ministru şi cumnat al 
lui Ion I.C. Brătianu. 

Între timp situaţia militară se schimbase însă în mod radical, 
Frontul II ucrainean recucerind nordul Basarabiei şi atingind linia 
Prutului (martie 1944); la 2 aprilie, Molotov declara, foarte abil, cá 
sovietele nu intenţionează să modifice regimul politic şi ordinea 
socială din România şi că nu au nici o pretenţie teritorială faţă de 
ea. Peste citeva zile, la 12 aprilie, ambasadorul Novikov înmina 
prinţului Ştirbei proiectul unei convenţii de armistițiu care preve- 

„dea ieşirea ţării din război, intoarcerea armelor impotriva germani- 
lor, acceptarea frontierei din iunie 1940, plata unor despăgubiri de 
război, eliberarea şi repatrierea prizonierilor. În acelaşi timp, Krem- 
linul declara dictatul de la Viena nedrept şi promitea ajutor pentru 
eliberarea Transilvaniei de nord. Antonescu a respins aceste con- 
ditii la 15 mai, deşi a continuat discuţiile cu ruşii la Stockholm pină 
în iunie. Opoziția, in schimb, a continuat să ducă tratative la Cairo 
şi , după ezitări care au durat pină la 10 iunie, a acceptat condiţiile 
de armistițiu în întregime. Aliaţii au fost înştiinţaţi că regele Mihai 
va lua măsurile necesare pentru răsturnarea guvernului şi intoarce- 
rea armelor. 

Răspunsul aliaţilor nu a mai venit niciodată; ruşii se aflau din 
luna mai in Moldova de nord, ocupaseră Suceava, Rădăuţii, Bo- 
toganii şi în aceste condiţii nu se mai arătau grăbiţi să obţină un 
armistițiu; anglo-americanii, pe de altă parte, ocupați cu planurile 
de debarcare în Normandia, renunţaseră definitiv la planurile de 
debarcare în Balcani şi propuseseră ruşilor demarcarea temporară a 
unor zone militare după care România era lăsată in seama Rusiei, 
Grecia în cea a Angliei; după oarecare opoziţie, americanii au ac- 
ceptat acest aranjament în iunie cu condiţia ca el să fie valabil pentru 
numai trei luni. În aceste împrejurări, cu mina lăsată liberă şi cu 
perspectiva victoriei apropiate, lipsa de intéres a ruşilor într-un ar- 
mistitiu era de înţeles; aceasta cu atit mai mult cu cît facțiunea mos- 
covitá a Partidului Comunist din România nu vedea cu ochi buni 
autoeliberarea ţării, preferind o ocupaţie sovietică care ar fi adus-o 
repede şi fără complicaţii la putere. 

Comuniştii români nu se manifestaseră pe toată durata războiu- 
lui decit prin ráspindirea de manifeste, tipărirea de proclamaţii şi 
alte forme benigne asemănătoare de opoziţie. B. Stefanov fusese 
înlocuit la ordinul Moscovei din funcţia de prim-secretar cu I. Foriş 
(1940), un muncitor ungur care va rámine în funcţie piná în aprilie 
1944 cind va fi debarcat, apoi executat, tot la ordinul lui Stalin; 
conducerea şi-a asumat-o atunci un triumvirat compus din C. Pirvu- 
lescu, I. Ranghet şi E. Bodnăraş, acesta din urmă fost ofiţer în arma- 
ta regală trecut la ruşi şi paraşutat acum înapoi ca om al Kremlinu- 
lui. Marea majoritate a conducătorilor comunişti fiind închişi în 
lagărul de la Tirgu-Jiu, principalul lor reprezentant în afară rămăse- 
se L. Pătrăşcanu, un intelectual de origine burgheză înrudit cu colo- 
nelul Ulea, maregalul palatului. Această înrudire explică de ce opo- 
zitia şi palatul i s-au adresat lui, ca reprezentant al comuniştilor, in 
momentul în care şi-au dat seama de necesitatea includerii în dis-. 
cutiile de armistițiu cu ruşii şi a unui delegat al Partidului Comunist. 

. Sugestia apropierii de comunişti fusese de altfel- făcută lui Maniu şi 
regelui şi de către Londra. 

Socialiştii şi comuniştii au fost cei dintii care s-au unit într-un 
Front Unic Muncitoresc (aprilie 1944) promitind să-şi coordoneze 
acţiunile impotriva regimului antonescian, apoi, în iunie, cele două 
partide au alcătuit împreună cu liberalii şi ţărăniştii, cu ştiinţa rege- 
lui, Blocul Partidelor Democrate, [n acel moment, devenise limpede 
şi la Bucureşti cá anglo-americanii nu puteau sau nu voiau să o- 

prească trecerea ţării in zona de influenţă sovietică şi că ieşirea din 
război trebuia negociată direct cu Moscova. Programul Blocului 
prevedea acceptarea condiţiilor aliate de armistițiu, adică întoarce- 
rea armelor, răsturnarea mareşalului, instaurarea unui regim demo- 
cratic. 

Lipsite de o reală bază de putere, partidele politice nu aveau nici 
un mijloc practic pentru a-şi pune planurile în aplicare. Antonescu 
acceptase, în principiu, la 5 august, să încheie armistițiul, o va face 
din nou in ajunul lui 23 august, dar fără convingere şi probabil în 
intenţia de a ciştiga timp, încrezător în bomba atomică despre care 
îi vorbise Hitler. In aceste condiţii, iniţiativa şi răspunderea acţiunii 
âu trecut asupra tinárului rege Mihai, care-şi arătase deschis, în mai 
multe rînduri, ostilitatea faţă de politica mareşalului. Dornic să 
incheie armistițiul înainte ca ruşii să pătrundă şi mai adînc in Mol- 
dova, regele a sondat in luna mai opinia citorva generali, coman- 
danţi de mari unităţi pe front, primind asigurări de fidelitate, dar şi 
sfatul de a aştepta retragerea unor divizii motorizate germane, care 
urmau să fie trimise în Polonia; la 13/14 iunie reprezentanţii palatu- 
lui, ai armatei şi ai partidelor politice se întilneau în speranţa stabi-. 
lirii unui plan comun de colaborare. Partidul Comunist nu era in 
acel moment la curent cu tratativele de la Cairo şi nici nu putea fi de 
mare ajutor în declanşarea operaţiilor neavînd o organizaţie clan- 
destină puternică în stare să sprijine o eventuală mişcare de rezi- 
stenţă. Asocierea comuniştilor la discuţii avea în ochii conspiratori- 
lor importanţă numai in măsura în care ea putea indulci pretenţiile 
Moscovei şi face Kremlinul mai îngăduitor faţă de ţară. 

Intirzierea răspunsului aliat la acceptarea condiţiilor de armis- 
tiţiu, incapacitatea opoziţiei de a se hotărî să treacă la acţiune au 
făcut să se mai irosească încă două luni, pînă cind noua ofensivă 
sovietică, declanşată la 20 august, a arătat limpede tuturor că nu 
există decit două soluţii: ori ieşirea imediată din război, ori ocuparea 
iminentă a ţării de către Armata Roşie, care se oprise in seara zilei 
de 22 august pe linia Tirgu-Neamt, Huşi, Chişinău. Intors de pe 
front, unde promisese generalului Freissner continuarea rezistenţei 
pe linia Focgani- Galaţi, mareşalul s-a întilnit in seara aceleiaşi zile 
cu Maniu, iar în dimineaţa următoare cu Gh. Brătianu, acceptind în 
cele din urmă să demisioneze dacă liderii ţărănişti şi liberali îi vor da 
o scrisoare arătind cá sint de acord cu condiţiile armistiţiului; 
Gh.Brătianu i-a promis că va aduce îndată scrisoarea şi ca urmare 
Antonescu a solicitat o audienţă la rege pentru după-amiaza zilei de 

23 august. Între timp, atit Maniu cit şi Brătianu au refuzat șă mai 
trimită scrisoarea promisă. La palat, unde mareşalul a sosit la orele 
5 după-amiază, pregătirile pentru lovitura de stat erau încheiate 

ntru cazul în care Antonescu nu ar fi acceptat să încheie armis- 
tiţiul imediat. Ceea ce s-a şi întîmplat, maregalul sperind să poată 
continua rezistenţa pe linia Focşani-Galaţi şi să obţină de pe urma 
ei condiţii mai bune. Ca urmare, regele a ordonat arestarea Con- 
ducătorului şi a ministrului său de externe, apoi a principalilor mi- 
niştri. În seara zilei de 23 august, la orele 22, Proclamaţia regală 
anunţa ţării schimbarea de regim, iar trupele române primeau ordi- 
nul să înceteze ostilitățile împotriva ruşilor şi să se retragă cit mai 
repede cu putinţă la sud de aliniamentul Focşani-Galaţi; ruşii, fără 
instrucţiuni încă de la Moscova, au profitat de confuzia creată pen- 
tru a lua prizonieri circa 130 000 de soldaţi şi ofiţeri români, depor- 
taţi imediat în interiorul Uniunii Sovietice. 

Iniţial, data loviturii de palat fusese fixată de rege şi de cei patru 
lideri ai Blocului Naţional Democratic — I. Maniu, C. Brătianu, T. 
Petrescu, L. Pătrăşcanu — pentru ziua de 26 august, dar plecarea 
iminentă a maregalului pe frontul din Moldova l-a obligat pe rege să 
devanseze data loviturii cu trei zile; hotărirea a fost luată de rege 
singur; Maniu a fost înştiinţat de schimbare in ultima clipă, dar 
reprezentanţii comuniştilor nu au aflat de lovitură decit de la radio, 
ascultind difuzarea Proclamaţiei regale. Imediat, la orele 23, 
Pătrăşcanu şi Bodnăraş s-au prezentat la palat cu întrebarea "Maje- 
state, de ce aţi fost atit de grăbit? Toate planurile noastre se vor 
prábugi". 

Ín zorii zilei de 24 august, după ce-i incredinţase generalului 
Sănătescu conducerea unui guvern format aproape numai din mili- 
tari, Mihai lua drumul Olteniei de nord pentru a evita o eventuală 
capturare de către nemți; se va întoarce în capitală la 10 septembrie. 

dată după plecarea regelui, temindu-se de un atac german asupra 
palatului in scopul eliberării mareşalului, Sănătescu l-a predat 
împreună cu Mihai Antonescu lui Bodnăraş. La intrarea ruşilor în 
Bucureşti (31 august), fostul dictator lua drumul Rusiei de unde va 
fi întors în 1946 pentru judecată şi execuţie. 

Greu de definit, personalitatea generalului Antonescu ridică 
încă numeroase semne de întrebare; nimeni nu-i poate nega patrio- 
tismul şi dorinţa de a scoate ţara din grava situaţie în care se afla în 
1940; dorinţa reintregirii frontierelor este şi ea de înţeles. A adoptat 
însă, în problema evreiască, de pildă, o linie pe care nu s-ar fi angajat 

nici un om politic al vechii Românii. În acelaşi timp, este adevărat 
că Antonescu a rezistat cu hotărire presiunilor germane de a aplica 
şi în România “soluţia finală” susţinută de Hitler, salvind astfel de la 
moarte un mare număr de evrei. În lipsa unor statistici de incredere 
se poate doar spune cá un număr neingáduit de mare de evrei 
români şi-au pierdut totuşi viaţa în perioada septembrie 1940 - au- 
gust 1944." 

Cu toate acestea, fără Antonescu, numărul victimelor ar fi fost 
cu mult mai niare; în vara lui 1942, G. Richter, reprezentantul lui 
Eichmann la Bucureşti, à obţinut promisiunea deportării tuturor 
evreilor români la Auschwitz. La cererea regelui, a reginei-mamă, a 
lui Maniu, a bisericii ortodoxe, mareşalul a anulat însă ordinul. El 
urmase de altfel încă din 1940 o politică atit de contradictorie în 
problema evreiască încît direcţia ei adevărată este greu de înţeles; 
iniţial, Conducătorul a ordonat închiderea sinagogilor, apoi a reve- 
nit asupra hotăririi luate (1940); în septembrie 1940, la cererea lui 
Richter, el a acceptat să introducă steaua galbenă, dar după citeva 
luni, la presiunea patriarhului Nicodim, a retras decretul; la sfirşitul 
anului 1942, guvernul a acceptat propunerea organizaţiilor sioniste 
şi a oficiului palestinian de la Bucureşti de a facilita emigrarea evrei- 
lor în Palestina, inclusiv a copiilor orfani din Transnistria. În acest 
fel, Bucureştiul a devenit, sub ochii nemților, o placă turnantă pen- 
tru emigrarea evreiască din Europa centrală, Ungaria, Slovacia, Po- 
lonia, România, spre Eretz Israel. 

Hâcha sau Mannerheim? Conştient de fragilitatea poziţiei sale, 
Antonescu şi-a pus singur această întrebare în ianuarie 1941, fără 


* [nire numeroasele statistici privind numărul victimelor — multe fanteziste — cea 
mai aproape de adevăr este probabil cea alcătuită de W. Filderman, fost preşedinte al 
Comunităţii evreieşti din România, şi S. Manuilă, fost director al Institutului Central de 
Statistică; conform acestei statistici, faţă de anul 1930, nurnarul evreilor era după război 
cu 15 000 mai redus în Vechiul Regat, Transilvania de sud şi Bucovina de sud; cu 
103 919 în Basarabia şi Bucovina de nord; cu 90 295 în Transilvania de nord cedată 
un, r prin dictatul de la Viena. Aceasta ru înseamnă că toţi aceştia au pierit pe 
timpul războiului, un număr relativ însemnat, dar imposibil de stabili, emigrind din 
România înainte de 1939, alţii între 1941 - 1944 ca urmare a înţelegerii dintre organi- 
za(üle sioniste şi guvern. În martie 1944, de pildă, au părăsit Transnistria îndreptîndu-se 
spre Palestina cca 2000 de copii evrei. În acelaşi timp, un procent însemnat dintre evreii 
basarabeni au fost fie deportaţi de ruşi înlăuntrul Uniunii Sovietice, fie au emigrat de 
bunăvoie din Basarabia la revenirea administraţiei româneşti în 1941. Cît priveşte Tran- 
snistria, conform aceloraşi cifre, între septembrie 1941 şi iulie 1942, cînd deportările au 
fost oprite, au fost deportaţi — pe criterii mai ales politice — cca 40 000 de evrei dintre 
care cca 30 000 s-au reintors în România. Evreii din Transilvania de nord au fost în 
majoritate exterminați după martie 1944 de guvernul lui Szalasi. 


» 

. Să-i găsească însă răspunsul. Capitulard precum preşedintele Ceho- 
slovaciei nu a fost, dar i-a lipsit în acelaşi timp abilitatea cu care 
mareşalul finlandez a ştiut să se impotriveascá atit ruşilor cît şi 
nemților. Încăpățînîndu-se să urmeze pînă la capăt interese care nu 
erau româneşti şi să rămînă la putere pînă în clipa în care ruşii 
ajunseseră in Moldova de mijloc, Antonescu a ipotecat fără îndoială 
greu viitorul ţării. Din nefericire, în cele din urmă, rezultatele 
cirmuirii sale seamănă totuşi mai mult cu cele ale lui Hâcha decit cu 
cele ale lui Mannerheim. 


13. DE LA AUTORITARISM LA TOTALITARISM (1944-1947) 


Contextul international. Deşi generalul Gerstenberg promisese 
să respecte propunerea regelui de a-şi retrage armata din România 
în mod paşnic, la 24 august, în urma ordinului dat de Hitler de a 
lichida pe "trădători", aviația şi trupele germane din jurul Bucu- 
reştiului au atacat capitala, provocind daune materiale. Ca urmare, 
din subsolul Băncii Naţionale, unde işi găsise adăpost, guvernul a 
declarat război Germaniei, solicitind în acelşi timp aliaţilor să bom- 
bardeze concentrările inamice de trupe din zona Băneasa; rezistenţa 
trupelor române precum şi distrugătorul bombardament aliat din 26 
august asupra concentrărilor respective au dus la eşecul operaţiei de 
pedepsire; la 26 august, citeva mii de germani se predau în capitală, 
iar la 31 august, Armata Roşie intra într-un Bucureşti care fusese 
deja curăţat de nemți. 

Îndată după întoarcerea armelor, guvernul primise de la amba- 
sadorul sovietic de la Cairo, Novikov, confirmarea condiţiilor de 
armistițiu oferite în aprilie, cu adáugirile acceptate la Stockholm; se 
prevedea, între altele, respectarea unei zone libere în care să 
funcţioneze guvernul român, condiţie necesară pentru asigurarea 
funcţionării statului ca entitate independentă. Evoluţia rapidă a 
evenimentelor au făcut însă caduce prevederile proiectului din apri- 
lie; la cererea Kremlinului, anglo-americanii au acceptat ca armis- 
tigiul sá fie semnat la Moscova în loc de Cairo, numai de către 
români şi ruşi, aceştia din urmă în numele celor trei puteri aliate. 

Delegaţia română, prinţul Ştirbei, C. Vişoianu, Pătrăşcanu, Gh. 
Pop, D. Dămăceanu, a sosit la Moscova la 4 septembrie, dar nu a fost 
primită de Molotov decit la 10 septembrie, cind textul convenției de 
armistițiu era deja redactat, iar Armata Roşie controla întreaga 
ţară. Nu a fost primită nici o sugestie românească, articolele aduse 
la cunoştinţa delegaţiei fiind mult diferite de cele formulate la Cairo 
cu cîteva luni în urmă. In condiţiile unei totale neutralitáji anglo- 

americane, ruşii au retras promisiunea unei zone neocupate, au tre- 
cut guvernului român sarcina întreţinerii armatei de ocupaţie şi au 
impus reparaţii de război în valoare de 300 de milioane de dolari, 
plătibili în curs de şase ani. Românii au cerut includerea unui articol 
prevăzind evacuarea ţării după terminarea războiului, dar Molotov 
s-a opus cererii, iar ambasadorul american A. Harriman a sfătuit 
delegaţia să nu insiste deoarece era "de la sine înţeles că forţele 
sovietice vor părăsi România la incetarea ostilităţilor”. Nu a fost 
acceptată nici cererea de a se recunoaşte ţării statutului de cobelige- 
rant, deşi se prevedea participarea la război a 12 divizii româneşti, 
un număr care în practică a urcat pină la 20. Pierderile suferite între 
august 1944 şi mai 1945, presărate pe cimpurile de luptă din Tran- 
silvania, Ungaria şi Cehoslovacia, s-au ridicat la peste 150 000; 
adăugate la cele suferite în răsărit, ele au insemnat deci, pe toată 
durata războiului, mai bine de jumătate de milion, morţi şi răniţi. 

Aplicarea convenției de armistițiu a fost încredinţată unei "Co- 
misii aliate de control", în fapt o comisie sovietică în care reprezen- 
tantii anglo-americani au fost simpli figuranti, neavînd nici măcar 
dreptul de a călători prin ţară fără acordul autorităţilor sovietice. 
Realist, A. Harriman prevedea indatá după semnarea armistiţiului 
că el va da ruşilor "un control nelimitat asupra vieţii economice a 
României” şi "puterea poliţienească pe durata perioadei de armis- 
titiu". 

Fusese România abandonată cu bună ştiinţă ruşilor? Am văzut 
că încă pe timpul discuţiilor de la Cairo, după ce devenise limpede 
că din considerente militare americanii nu vor accepta planul de- 
barcării în Balcani, englezii recunoscuseră din realism politic rolul 
predominant al Moscovei în raporturile cu românii, pe durata 
războiului; în octombrie 1944, atunci cînd Armata Roşie ocupase 
deja Bulgaria şi atinsese frontiera cu Grecia, temindu-se de căderea 
întregii peninsule sub ruşi — "nimic nu-i va putea opri să mărşă- 
luiască in Turcia şi Grecia”, declarase Churchill in august 1944 — el 
a propus lui Stalin cunoscuta împărţire a Balcanilor in zone de in- 
fluentá militară conform căreia ruşii urmau să aibă un procent de 
90% România, de 50% Iugoslavia şi de 10% Grecia, restul revenind 
britanicilor. Înțelegerea, socoteau englezii, urma să fie temporară, 
soarta întregii Europe de sud-est urmînd a se stabili mai tirziu, la 
conferinţa de pace. 

Aceste planuri nu erau nici cunoscute, nici măcar bănuite la Bu- 
cureşti; românii nu erau la curent nici cu discuţia Stalin-Tito (1944) 

in care dictatorul roşu declarase că "acest război nu este ca cele din 
trecut; cine ocupă un teritoriu îşi impune şi propriul său sistem 
social". Ei au salutat de aceea cu încredere întilnirea de la Yalta 
(februarie 1945), punindu-şi multe speranţe in medierea anglo- 
americană. Chiar dacă puterile apusene nu au încheiat la Yalta 
tirgul de care sînt pină astăzi acuzate, nu este mai puţin adevărat că 
generalităţile cuprinse în "Declaraţia privind Europa eliberată” nu 
puteau reprezenta un obstacol în calea expansiunii sovietice, aşa 
cum aveau s-o dovedească evenimentele de la 6 martie 1945, cînd 
Vişinski, venit să-şi impună protejatul ca prim-ministru, declara re- 
gelui "Yalta... sint eu". Alături de evenimentele din Polonia, brutala 
încălcare a prevederilor constituţionale la Bucureşti a sfîrșit prin a 
pune capăt iluziilor occidentalilor, mai ales celor ale lui Roosevelt, 
în privinţa politicii sovietice. Astfel, urmaşul său la preşedinţie, H. 
Truman, a declarat la 9 august că "la Yalta, cele trei guverne s-au 
hotărît să asume, sub o răspundere comună, instaurarea de regi- 
muri... democratice în toate ţările satelite. Această hotărire a fost 
confirmată la Potsdam în ceea ce priveşte România, Ungaria şi Bul- 
garia. Aceste ţări nu vor cădea deci niciodată in sfera de influenţă a 
vreunei puteri”. f 

Această dorință nu a putut fi pusă niciodată in practică. Telurile 
sovietice erau limpede înțelese la Londra gi Washington, dar voința 
de confruntare a Apusului si mijloacele de care dispunea erau mult 
prea slabe si limitate pentru a putea opri alunecarea continuă a 
estului Europei, deci şi a României, sub pulpana Moscovei; după 11 
luni de ezitări, occidentalii au sfirşit prin a recunoaşte guvernul 
Groza, în ciuda felului abuziv în care acesta fusese impus de Vişin- 
ski; apoi, ei au acceptat să semneze tratatul de pace cu România 
(februarie 1947), un tratat care nu numai că impunea ţării condiţii 
mai grele decit cele prevăzute prin convenţia de armistițiu, dar care 
legaliza în plus prezenţa militară sovietică pe teritoriul României, 
fără a prevedea nici un fel de termen de evacuare; imediat după 
semnarea păcii, Uniunea Sovietică şi partidele est-europene comu- 
niste, simțindu-se cu mîinile libere, au trecut la lichidarea fizică a 
opoziţiei; în Ungaria şi Bulgaria arestarea liderilor partidelor agra- 
riene, echivalentul ţărăniştilor români, a inceput încă din 
primăvară; peste tot, de la Elba la Vistula şi Dunăre, preluarea pu- 
terii şi dárimarea lumii vechi se făceau prin teroare şi violenţă, sub 
protecţia nemijlocită a trupelor de ocupaţie şi sub ochiul neputin- 
cios al observatorilor occidentali. 

Etapele cuceririi puterii. Lumea apuseană a crezut pe toată du- 
rata războiului că Uniunea Sovietică nu urmărea să obțină decît o 
influenţă indirectă asupra Europei de răsărit prin instaurarea unor 
regimuri prietene care să-i asigure o securitate ce fusese de două 
ori, intr-o singură generaţie, pusă la încercare; oamenii ei politici, in 
special americanii, au ignorat sau s-au făcut că ignoră existenţa unui 
scop final la care sovieticii nu renunţaseră niciodată şi a cărui reali- 
zare devenise acum posibilă datorită împrejurărilor internaţionale. 
Acest scop, mărturisit nu o dată, era transformarea Europei de 
răsărit nu într-o zonă prietenă tampon, ci într-una comunistă sate- 
litizată. Armata Roşie "eliberase" ţările est-europene printr-un ac- 
cident al istoriei care nu fusese previzibil. înainte de război; odată 
prezentă însă în aceste ţări, ea a jucat rolul principal în instaurarea 
regimurilor comuniste. Nu încape îndoială că, fără aceste trupe, co- 
muniştii locali ar fi rămas forţe politice periferice. Din acest punct 
de vedere, modelul cuceririi de către comuniştii români, mai puţini 
de o mie in 1944, se încadrează perfect în tiparul general est-euro- 

n. 

Nici celelalte tactici nu au variat prea mult; Partidul Comunist a 
sprijinit iniţial politica guvernelor de coaliţie în care şi-a mărit trep- 
tat influenţa şi ponderea pină ce, prin protecţie sovietică şi intimi- 
dare, a reuşit să-şi inláture adversarii şi să ráminá singur stápin pe 
putere. În acelaşi timp, partidul a practicat un reformism demagogic 
care 1-a atras o parte de sprijin popular, atit în țărănime cit şi in 
muncitorime; ca şi în celelalte ţări est-europene, comuniştii au avut 
de înfruntat o opoziţie dezorientată şi divizată care nu a opus decit 
o foarte slabă rezistenţă. 

Dintre vechile formaţiuni politice, liberalii şi social-democratii 
au fost cei dintii care s-au sabordat, atit datorită slăbiciunii condu- 
cerii cât şi existenţei unor disidente care au reuşit să neutralizeze 
practic activitatea celor două partide. La liberali, Gh. Tătărescu, 
fostul prim-ministru, s-a despărţit de conducerea lui C. Brătianu 
încă din toamna lui 1944, acceptind apoi să intre în guvernul Groza 
(martie 1945) in calitate de vice-premier şi ministru de externe. 
Tătărescu, ales preşedintele unui nou Partid National Liberal, cel 
vechi a continuat să funcţioneze sub conducerea lui C. Brătianu, şi-a 
făcut iluzia că poate tempera stingismul comuniştilor şi impune 
unele puncte ale programului liberal; el arată de pildă în iulie 1945 
că partidul său ráminea monarhist, că se opunea naţionalizărilor din 
industrie şi exproprierii în agricultură şi că-şi punea speranţele în 


244 


viitor in dezvoltarea unei monarhii parlamentare. Ín realitate, 
Tătărescu nu a făcut decît să contribuie la slăbirea şi fărimiţarea 
opoziţiei, fără ca prin aceasta să se salveze pe sine şi partidul său; la 
6 noiembrie 1947, atunci cînd Partidul Comunist nu a mai avut ne- 
voie de "tovarăşi de drum", neoliberalii au fost înlăturați din guvern 
fără nici un menajament. Între timp, vechiul Partid Liberal, a cărui 
organizaţie de tineret fusese activă mai ales în organizarea demon- 
straţiilor anticomuniste de la 8 noiembrie 1945, igi suspendase sin- 
gur activitatea, în vara lui 1947. C. Brătianu va fi totuşi arestat în 
1950, murind după numai cîteva luni de, grea închisoare, în virstă de 
83 de ani. 

Social-dumocraţii au sperat şi ei, asemenea lui Tătărescu, să poa- 
tă modera pe comunişti făcindu-le întrucitva jocul. Astfel, Titel Pe- 
trescu a demisionat din primul guvern Sănătescu (18 octom- 
brie1944) impreună cu miniştrii comunişti, o acţiune care a dus la 
căderea puvernului. 

Ela acceptat apoi o tot mai strinsă colaborare între social-demo- 
crati şi comunişti, o situaţie de care aceştia au profitat pentru a 
infiltra partidul şi a-l scinda în cele din urmă (martie 1946). Partiza- 
nii lui T. Petrescu au creat imediat un nou Partid Social-Democrat, 
intitulat "independent", rămas însă fără influenţă reală. T. Petrescu 
va împărtăşi soarta tuturor liderilor politici necomunişti ai vechii 
Românii, arest, închisoare (1948 - 1955), moarte prematură (1957). 

Singurul partid politic care nu a putut fi decît prea puţin submi- 
nat din interior a fost cel țărănesc, ceea ce explică şi inverşunarea cu 
care a fost combătut, iar liderii săi exterminați. La 16 octombrie 
1944, naţional-ţărăniştii şi-au făcut cunoscut programul de reforme * 
care urma în linii generale pe cel adoptat la congresul din 1935; 
partidul era în favoarea exproprierii proprietăţii rurale de peste 50 
de hectare, o cerere expusă pentru prima dată de I. Mihalache în 
1920; continua să susţină, ca şi in 1935, naţionalizarea industriei 
grele la început, apoi şi a altor industrii, încurajind un oarecare 
dirijism de stat; era pentru crearea de cooperative agricole şi pentru 
o industrializare bazată-pe prelucrarea materiilor prime existente in 
ţară. Faţă de programul din 1935, noul text folosea un ton şi formule 
ceva mai radicale, ceea ce explică popularitatea de care s-au bucurat 
national-táránistii în mase. Greşeala principală a partidului, in pri- 
mul rind a preşedintelui sáu I. Maniu, a fost aceea de a fi ezitat să ia 
puterea în august 1944, atunci cind i se oferea, şi de a o fi lăsat pe 

mina generalilor. Aceasta a lipsit ţara de singura conducere fermă şi 

populară posibilă, care ar fi putut ralia poporul în jurul unui pro- 

` gram cu adevărat democratic. Refuzind puterea, Maniu a arătat şi în 
1944 aceeaşi lipsă de hotărire ca şi în 1930, 1937 - 1938 şi 1940. 
Urmarea a fost apariţia unui vacuum de putere de care a profitat 
Partidul Comunist. 

La adăpostul Armatei Roşii şi cu ajutorul unei propagande abil 
întreţinute, rindurile partidului au crescut neîncetat, alimentate şi 
de speranţele de mai bine ale unora şi de oportunismul altora; le-au 
ingrogat in primul rind reprezentanţi ai minorităţilor conlocuitoare, 
maghiari, evrei, care fuseseră sau se socotiseră persecutați mai 
înainte şi care se considerau indreptátiti acum să aibă un rol impor- 
tant în viaţa politică. Compoziţia etnică a partidului, a cadrelor de 
conducere mai ales, a continuat să fie mulţi ani neromânească, în 
ciuda influxului de legionari primiţi în partid în urma înțelegerilor 
dintre Ana Pauker şi unii conducători ai Gărzii (noiembrie 1944 - 
august 1945), reprezentaţi în special de fostul secretar general al 
mişcării, N. Pătraşcu. In cifre absolute, partidul a crescut de la sub o 
mie de membri în 1944 la 35 800 în martie 1945, 256 863 in octom- 
brie 1945, 717 490 în iunie 1946 şi 803 831 în decembrie 1947. În 
aprilie 1944 I. Foriş a fost inlocuit din funcţia de prim-secretar, 
conducerea revenind mai întîi unei troici compuse din C. Pirvulescu, 
I. Ranghet, E. Bodnăraş, apoi, toamna, cvartetului A. Pauker, V 
Luca, T. Georgescu, Gh. Gheorghiu-Dej. 

Din motive tactice, Moscova Pa impins pe acesta din urmă pe 
prim plan, Gheorghiu-Dej fiind ales prim-secretar în octombrie 
1945. Puterea reală şi influenţa în partid au rămas însă în continuare 
în mina "moscoviţilor” — A. Pauker, V. Luca, E. Bodnăraş, I. 
Chişinevski, L. Răutu —, facțiunea internă — Dej, Pătrăşcanu, Chi- 
vu Stoica, Gh. Apostol — bucurindu-se de mult mai puţină trecere 
in ochii lui Stalin. Nu era o reacţie intimplátoare, atit Dej cit şi 

, Pátrágcanu făcuseră unele declaraţii de natură a stirni suspiciune la 
Moscova. Cel dintii publicase in 1944 broşura O politică románeas- 
că, neobişnuită pentru un comunist prin însuşi titlul ei, cel de al 
doilea declarase la Cluj (1945) că înainte de a fi comunist se socotea 
român. 

Gh. Gheorghiu-Dej şi-a dat repede seama de greşeala tactică pe 
care o făcuse şi a adoptat după 1945 o cuminte linie stalinistă care 
l-a ferit de complicaţii şi la adăpostul căreia a putut lupta cu facţiu- 

nea moscovită si, in cele din urmă, ieşi învingător. Pătrăşcanu, pe de 
altă parte, lipsit de o capacitate similară de adaptare, a pierdut ne- 
contenit din influenţă, fiind în cele din urmă înlăturat de la condu- 
cerea partidului (1948). 

Drumul spre putere al Partidului Comunist a început indată 
după 23 august 1944, favorizat de ezitarea lui Maniu de a forma 
guvernul de coaliţie propus de rege; ca urmare, acesta a fost obligat 
să renunţe la ideea unui guvern civil şi să incredinteze puterea gene- 
ralului C. Sănătescu, cu Pătrăşcanu ca interim la justiţie, o poziţie 
importantă care i-a permis să înceapă încă din septembrie 1944 epu- 
rarea din armată şi din aparatul de stat a elementelor necomuniste; 
tot în septembrie au inceput să funcţioneze şi aşa-zisele tribunale 
ale poporului. 

Guvernul Sănătescu nu s-a putut menţine decit timp de două 
luni, forţat fiind să cirmuiascá in condiţii cu totul nefireşti. Consti- 
tuţia din 1923 fusese in adevăr repusă în vigoare, dar aceasta numai 
in teorie; în realitate, Moldova era administrată direct de către ar- 
mata sovietică, care instalase peste tot prefecti şi funcţionari comu- 
nişti sau comunizanti. Cenzura sovietică fusese instituită la 12 sep- 
tembrie în întreaga ţară, orice tipăritură avind nevoie de o autori- 
zaţie prealabilă pentru apariţie. La 12 octombrie, comuniştii şi so- 
cial-democratii au ieşit din Blocul Partidelor Democratice din pro- 
prie iniţiativă, constituind. apoi cu alte grupări de stinga Frontul 
Naţional Democrat, iar la 16 octombrie miniştrii comunişti, urmaţi 
de T. Petrescu, au demisionat şi din guvern pentru a-i cauza căderea, 
în speranţa preluării imediate a puterii. Noul guvern a fost format 
tot de generalul Sănătescu, dar participarea comuniştilor şi a cola- 
boratorilor lor a fost lărgită, ei fiind plasați in posturi cheie: P. Gro- 
za a devenit viceprim-ministru, Teohari Georgescu subsecretar de 
Stat la interne, Gheorghiu-Dej ministrul comunicaţiilor, socialistul 
comunizant Şt. Voitec ministrul educaţiei. Pătrăşcanu a păstrat jus- 
titia. 

Reorganizarea ministerială nu a pus capăt agitaţiilor care au 
continuat cu sporitá intensitate, astfel incit cel de al doilea guvern 
Sánátescu nu a durat decit piná la 6 decembrie, cind regele, refuzind 
din nou numirea unui prim-ministru reprezentind F.N.D., a incre- 
dinţat formarea guvernului generalului N. Rădescu, un cunoscut 
antifascist, care petrecuse doi ani într-un lagăr de concentrare. Nici 
acest guvern nu a avut parte de o funcţionare normală; la 13 noiem- 

brie, sub pretextul menţinerii ordinii, ruşii au preluat administraţia 
directă a Transilvaniei de nord folosind această delicată problemă 
pentru a face presiuni asupra regelui; în ianuarie 1945 au inceput 
deportările de saşi şi şvabi spre Rusia; în februarie demonstrațiile 
comuniste, cerind un guvern F.N.D., au atins o intensitate necunos- 
cută pînă atunci; dirz, primul-ministru l-a destituit pe Th. Georges- 
cu, adjunctul său de la interne, şi a declarat că nu se va da inapoi de 
la război civil pentru a face ordine. Nu-i stătea desigur în putere să 
cîştige un astfel de război cu un milion de soldati roşii în ţară; la 26 
februarie, Vişinski, adjunctul lui Molotov, sosea pe neaşteptate la 
Bucureşti, cerind regelui capul lui Rădescu şi constituirea unui gu- 
vern care să se bucure de încrederea Moscovei. După presiuni ne- 
contenite, care au inclus bătăi cu pumnul în masă, trintirea de uşi, 
scoaterea tancurilor sovietice pe străzile capitalei şi ameninţarea cu 
desfiinţarea statului românesc independent, Vişinski l-a impus în 
cele din urmă regelui, la 6 martie, pe candidatul său la funcţia de 
prim-ministru: P. Groza conducea un guvern format numai din re- 
prezentanti ai Frontului National Democrat şi ai grupului Tátáres- 
cu. 

Regele Mihai s-a opus violentului amestec sovietic în treburile 
interne româneşti atita vreme cît a crezut într-un sprijin diplomatic 
apusean; anglo-americanii i-au comunicat însă că declaraţia de la 
Yalta privind Europa eliberată nu va intra în vigoare decit după 
încetarea războiului; "Yalta... sint eu" ii spusese Vişinski; în aceste 
condiţii, deşi Maniu şi Brătianu îl sfătuiseră să nu accepte pe candi- 
datul Moscovei şi să reziste presiunilor, regele s-a decis să cedeze, 
cu gindul că va putea totuşi controla şi pondera acţiunile guvernului 
comunizant. A fost o iluzie. 

Administraţia Transilvaniei de nord a fost într-adevăr redată 
românilor (9 martie), dar întreaga politică a guvernului Groza s-a 
indreptat rapid spre comunizarea ţării. O haotică reformă agrară a 
fost adoptată la 23 martie, o lege privind epurarea aparatului de stat 
a fost adoptată la 30 martie; s-a creat lagărul de deţinuţi politici de 
la Caracal, umplut iniţial cu legionari, apoi cu oponenți de toate 
felurile; tribunalele poporului şi-au întețit activitatea; în vară au 
apărut şi primele societăţi mixte româno-sovietice, Sovromurile, 
formă mascată de jefuire a resurselor economice româneşti de către 
ruşi. 

In aceste condiţii, regele s-a hotărit să ceară demisia guvernului 

Groza, dorind a-l înlocui cu unul într-adevăr reprezentativ; anglo- 
americanii nu recunoscuseră încă guvernul Groza tocmai datorită 
faptului că nu reprezenta majoritatea populaţiei, ci numai pe comu- 
nişti şi pe aliaţii lor. In iunie, preşedintele Truman îl înştiinţase pe 
Stalin că America nu va semna tratatul de pace cu România şi Bul- 
garia, deoarece erau conduse de guverne "care nu reprezintă toate 
elementele democratice ale poporului... şi care prin modul lor de 
administraţie nu sint, după părerea mea, nici reprezentative, nici 
dornice să respecte voinţa poporului”. O declaraţie similară publi- 
case şi guvernul britanic. 

In urma refuzului guvernului de a demisiona, un refuz nelegal 
din moment ce regele avea dreptul constituţional de a numi sau 
demite pe primul-ministru, Mihai a declanşat în august aşa-zisa 
"grevă regală”, refuzind să semneze decretele sau legile prezentate 
de guvern spre aprobare. Guvernul şi-a continuat totuşi nestinghe- 

_Tit activitatea, insensibil la argumentele de natură juridică şi consti- 
tutionalá, ştiindu-se sprijinit de armata de ocupaţie şi de Moscova. 
Tensiunea politică era însă pe măsura acestei situaţii nefireşti, iar la 
8 noiembrie 1945, de ziua regelui, la Bucureşti ciocnirile dintre circa 
50 000 de demonstranți anticomunişti şi comuniştii sprijiniți de po- 
litie s-au soldat cu 11 morti, sute de răniţi şi cu un număr şi mai mare 
de arestaţi. 

Greva regală şi situaţia încordată din ţară, precum şi faptul că : 
guvernul Groza nu fusese recunoscut de anglo-americani, ceea ce 
insemna că marile puteri nu puteau semna tratatul de pace cu 
România, au dus la începerea unor tratative între miniştrii de exter- 
ne aliaţi, în decembrie 1945, la Moscova, pentru găsirea unei ieşiri 
din criză; după ce hotărirea a fost luată, cele trei mari puteri au 
trimis la Bucureşti o comisie compusă din Vişinski, A. Harriman şi 
A. Clarck-Kerr, aceştia din urmă ambasadorii Americii şi Angliei la 
Moscova; guvernul Groza urma să fie lărgit prin includerea cîte unui 
ministru fără portofoliu reprezentind pe liberalii lui Brătianu şi pe 
ţărăniştii lui Maniu; primul-ministru a promis să respecte toate 
drepturile democratice cerute de apuseni şi să organizeze alegeri cu 
adevărat libere. In zadar a căutat regele să explice ambasadorilor 
occidentali că nu se poate aştepta nimic bun de la alegeri "atunci 
cind ţara se află în mîna acestor oameni... Dacă nu veţi supraveghea 
întreaga operaţie prin observatori ráspinditi în întreaga ţară, listele 
şi votul vor fi falsificate, iar guvernul va obţine o mare majoritate 
falsă care va intári puterea comuniştilor”. 

Londra şi Washingtonul păreau însă decise să închidă capitolul 
împotrivirii româneşti; englezii l-au anunţat pe rege că "nu doresc 
să dea nici un sfat sau încurajare... deoarece nu-l vor putea proteja 
pe rege şi pe liderii opoziţiei de urmări”. Americanii au indemnat şi 
ei la moderație, spirit de colaborare şi încredere în guvernul Groza; 
în faţa acestei situaţii, regele a cedat, cei doi miniştri fără portofolii 
au intrat în guvern, fără nici un fel de putere de altfel, iar aliaţii 
satisfácuti de rezolvarea crizei au recunoscut îndată guvernul Groza 
(4 februarie 1946). 

Astfel legitimizat şi cu miinile libere, guvernul a trecut imediat 
la aplicarea măsurilor menite a pune capăt oricărei opoziții faţă de 
comunizarea ţării. Între ele au fost judecarea (mai 1946) şi apoi 
executarea (iunie) mareşalului Antonescu, adoptarea unei noi legi 
electorale şi suprimarea senatului (iulie) şi judecarea unui aşa-zis 
grup de 56 criminali de război (noiembrie), între care generalul 
Aldea, unul dintre organizatorii loviturii de stat din august 1944. 

Între timp aveau loc în condiţii de, teamă şi presiune pregătiri 
pentru alegerile parlamentare; ţinute la 19 noiembrie 1946, ele au 
dat fireşte cîştig de cauză F.N.D.-ului, care a "cîştigat" 79,86% din 
voturi, deşi toti observatorii occidentali prezenţi semnalaserá victo- 
ria cu cel puţin trei pătrimi din voturi a lui Maniu şi Brătianu. De- 
partamentul de stat a declarat că "registrele electorale au fost falsi- 
ficate, că procedura electorală şi de despuiere a voturilor, precum şi 
presiunile exercitate prin metode teroriste... au. împiedicat nume- 
roşi alegători să-şi exercite dreptul de vot”. Londra a făcut şi ea 
cunoscut că "alegerile n-au fost nici libere, nici reglementare”. Cu 
toate acestea, ambele guverne apusene au semnat la 10 februarie 
1947 tratatul de pace cu România, dind astfel, din nou, ca şi în 
februarie 1946, un gir de legitimitate guvernului şi parlamentului 
despre care singure declaraseră că nu erau reprezentative. Ca urma- 
re a semnării păcii, Comisia Aliată de Control, unul dintre ultimele 
obstacole în calea cuceririi puterii de către comunişti, a fost des- 
fiinţată. Peste numai citeva luni, în iulie, principalii lideri național- 
ţărănişti au fost arestaţi, iar partidul lor dizolvat; prudenti, liberalii 
îşi suspendaseră singuri activitatea, ceea ce nu-i va feri însă de 
arestări şi lungi ani de închisoare. Cit despre social-democrati, ei 
păşiseră încă din martie 1946 pe făgaşul clar al colaborării cu comu- 

: niştii, un drum care va duce la inghitirea lor de către Partidul Comu- 

nist în februarie 1948. În noiembrie 1947, Maniu, în virstă de 75 de 
ani, era condamnat la închisoare pe viaţă împreună cu vice- 
preşedintele său, I. Mihalache; cu cîteva zile mai înainte Tătărescu 
şi liberalii săi disidenţi fuseseră înlăturați şi ei din guvern. Demo- 
cratia populară se afla la numai citeva luni depărtare. 

Democraţia populară. Din cele arătate mai sus apare evident 
rolul determinant jucat de prezenţa sovietică în cucerirea puterii de 
către Partidul Comunist; ca şi în celelalte ţări est-europene acesta a 
ştiut să divizeze opoziţia, să creeze pentru un timp impresia cá do- 
reşte o cirmuire de coaliţie, marginalizind apoi treptat forţele neco- 
muniste care i se asociaseră fie în speranţa de a putea juca un rol de 
moderator, fie din oportunism. Toate aceste schimbări au avut loc 
sub ochiul neputincios al anglo-americanilor, a căror influenţă in 
problemele româneşti a dispărut cu totul după semnarea tratatului 
de pace de la Paris. 

Ar fi însă greşit dacă această analiză a preluării puterii de către, 
comunişti nu ar lua în considerare şi dimensiunea internă a fenome- 
nului; ţară a multor inegalităţi sociale, România reprezenta un te- 
ren prielnic pentru ráspindirea unei ideologii radicale care promitea 
ştergerea deosebirilor dintre clase şi venirea epocii de aur; la confe- 
rinta naţională din octombrie 1945, partidul a adoptat un foarte 
ambițios program de modernizare care prevedea, între altele, dez- 
voltarea accelerată a industriei grele, electrificarea ţării, lărgirea 
reformei agrare şi încurajarea creării de cooperative. Foarte abil, 
raportul noului prim-secretar Gh. Gheorghiu-Dej nu vorbea de co- 
lectivizare, ci, dimpotrivă, de incurajarea iniţiativei particulare în 
toate domeniile şi de acceptarea capitalului străin în industrie. De 
aceea nu e de mirare interesul pe care l-a stirnit în mase un astfel de 
program care promitea totul fără să arate în acelaşi timp că cele mai 
multe din cigtigurile primelor reforme, în primul rind impro- 
prietărirea, vor fi anulate prin măsuri ulterioare. 

„Se poate spune că reforma agrară a fost înfăptuită oarecum sub 
presiunea ţărănimii insetate de pămînt şi aţiţate de chemárile comu- 
niste la împărțirea imediată a mogiilor. [n preziua reformei, adop- 
tată la 22 martie, proprietăţile de peste 50 de hectare reprezentau 
18,8% din suprafaţa cultivabilă, cele între 10 şi 50 de hectare 21,2%, 
cele între 5 şi 10 hectare 24,2%, cele sub 5 hectare 36%. Legea, care 
a limitat proprietatea rurală la numai 50 de hectare şi care a expro- 
priat 1 468 000 de hectare, a afectat deci numai 18,8% din suprafaţa 

cultivabilá, mult mai putin decit afectase reforma din 1921. Urma- 
rea imediată a legii a fost dispariţia marii proprietăţi şi transforma- 
rea ţării într-o ţară de mici proprietari, 75,6% din pămîntul arabil 
intrind in categoria proprietăţilor de sub 5 hectare. Beneficiarii re- 
formei au devenit desigur susţinători ai guvernului Groza, fără să-şi 
închipuie că numai după cîțiva ani partidul îşi va începe acţiunea de 
colectivizare. Îndată după "cigtigarea" alegerilor din noiembrie 
1946, Partidul Comunist a trecut la adoptarea unor măsuri de na- 
tură a fringe puterea economică a burgheziei, cum ar fi naţionaliza- 
rea Băncii Naţionale, reforma monetară — iniţiată de economistul 
sovietic E. Varga —, înfiinţarea de oficii industriale care stabileau 
planurile de producţie, repartizarea materiei prime, preţurile de 
vînzare a produselor. În noiembrie 1947, liberalul colaborationist P. 
Bejan a fost scos de la Ministerul Economiei Naţionale şi înlocuit 
cu Gheorghiu-Dej. In acel moment, aproape toate obiectivele 
urmărite de partid fuseseră atinse, singura piedică in calea pro- 
clamării democraţiei populare ráminind monarhia. 

La 12 noiembrie, o zi după condamnarea lui luliu Maniu, regele 
a plecat la Londra pentru a asista la căsătoria principesei Elisabeta, 
viitoarea regină a Angliei; avea desigur speranţa primirii unui sfat 
din partea anglo-americanilor, în timp ce guvernul îngăduise călăto- 
ria cu gîndul că monarhul nu se va mai întoarce in ţară. În capitala 
britanică, Mihai a fost într-adevăr sfătuit de cei mai multi oameni . 
politici americani şi englezi să nu se mai întoarcă; doar Churchill a 
fost de părere că "oricare ar fi riscul, întoarce-te la datorie”. 

Regele s-a întors într-adevăr la ceea ce socotise întotdeauna a fi. 
fost de datoria sa de monarh constituţional; între timp, preluarea 
puterii se accelerase şi mai mult, A. Pauker ajunsese ministru de 
externe, Bodnăraş fusese numit ministrul apărării, Tito vizitase Bu- 
cureştiul, toate acestea fără ca regele să fi fost consultat sau măcar 
ţinut la curent. Nu bănuia totuşi, în dimineaţa zilei de 30 decembrie 
cînd P. Groza şi Gheorghiu-Dej ii solicitaseră audienţă, că aceştia îi 
vor cere cu politeţe, dar sub ameninţarea trupelor care înconjurau 
palatul, să abdice. După cîteva ceasuri de ezitări, izolat, fără a mai 
avea cu cine să se sfătuiască în afara unui restrins grup de fideli, 
Mihai I semna actul de abdicare ce-i era prezentat. Republica popu- 
lară era proclamată în aceeaşi zi, iar la 3 ianuarie 1949, fostul rege, 
în virstă de 26 de ani, părăsea Peleşul, indreptindu-se spre Elveţia. 

Era fără îndoială un sfirşit nemeritat de domnie; regele Mihai 

fusese un rege bun, precum bunicul sáu Ferdinand. Modest si demo- 
crat, cu simţul datoriei faţă de ţară, un simţ care lipsise tatălui sáu, 
ar fi putut ajunge un rege mare, asemenea lui Carol I. A avut însă 
parte de vremuri tulburi pe care nici un cap încoronat sau om politic 
nu le-ar fi putut inriuri. I-a fost dat să asiste la eşecul României Mari 
şi la inaugurarea unui şir de dictaturi străine spiritului său consti- 
tuţional, străine de asemenea mentalităţii clasei politice care făcuse 
România Mare, la 1918. De la înlăturarea lui Cuza (1866) şi pînă la 
1938, ţara nu a cunoscut nici o lovitură de stat, evoluind lent, imper- 
fect, dar în limitele parlamentarismului şi civilizaţiei, spre o treptată 
lărgire a democraţiei. Din anul 1938 insă, fiecare nou regim politic 
s-a impus printr-o lovitură de palat; în 1938 Carol, în 1940 Antones- 
cu, în 1944 regele Mihai, in 1947 Partidul Comunist. Fiecare nou 
regim şi-a justificat venirea prin păcatele României vechi şi a promis 
să le îndrepte, dar în loc de a o face, fiecare din aceste regimuri 
succesive a introdus instituţii şi mai autoritare piná ce, cu ultimul 
venit, autoritarismul a atins pragul totalitarismului. 


VI. COMUNISMUL ÍN ROMÁNIA (1948 - 1983) 
14. TOTALITARISM SI AUTONOMIE (1948 - 1965) 


Modelul stalinist: economie, politică, cultură. Studiul comunis- 
mului român ridică în faţa cercetătorului obstacole aproape de ne- 
trecut; informaţia este săracă, fragmentară şi, de multe ori, răstăl- 
măcită; spre deosebire de alte ţări socialiste, martorii de prim plan 
ai politicii nu şi-au publicat încă memoriile sau părerile asupra eve- 
nimentelor pe care le-au trăit; statisticile sint de luat in considerare 
numai cu extremă prudenţă, iar istoriografia marxistă cu şi mai 
multă, istoricii contemporani români rezolvind toate aceste dificile 
probleme prin practicarea hagiografiei. În acelaşi timp, în istorio- 
grafia occidentală intilnim fie pe apologetii liberali şi de stinga ai 
socialismului, fie pe cei de profesie anticomunişti, ambele grupuri 
hotărite să vadă numai o parte a medaliei. În ceea ce mă priveşte, mi 
se pare limpede că, la capătul a 40 de ani de comunism în România, 
trăsăturile negative le covirşesc în chip evident pe cele care ar putea 
fi eventual considerate drept pozitive; cu toate acestea, nici o epocă 
nu a avut doar părţi rele, chiar şi vremea migraţiilor sau cea fana- 
riotă au adus cu ele şi lucruri pozitive, Funcţiile organismului social 
pot fi incetinite, pervertite, dar niciodată cu desávirgire blocate, in- 
diferent de regimul politic. De aceea, un cercetător atent trebuie să 
se aplece şi asupra societăţii comuniste cu aceleaşi metode obiective 
cu care a studiat şi societăţile permergătoare. Binele sau răul nu 
trebuie afirmate aprioric, ci numai după aşezarea structurilor, di- 
rectiilor de evoluţie, implinirilor şi eşecurilor epocii respective, într- 
un context de filozofie a istoriei care să ia în consideraţie şi structu- 
rile, direcţiile de evoluţie, implinirile şi egecurile orinduirilor prece- 
dente, precum şi pe cele ale societăţilor adiacente. 

Numeroşi politologi s-au străduit să definească modelul moder- 
nizării socialiste; marxism-leninismul s-a socotit, de la inceputuri, 
un instrument de modernizare a societăţii, capabil să construiască 
una nouă, lipsită de păcatele celei vechi. Este de aceea firesc ca 

cercetarea noastrá sá porneascá in primul rind de la analiza mode- 
lului economic introdus de noua clasă conducătoare, îndată după 
preluarea definitivă a puterii, în 1948, şi pe care l-a impus unei 
societăţi încă neindustrializate, dar pe evidentă cale de dezvoltare. 
Modelele politologilor occidentali nu sînt de prea mult folos în a- 
ceastă cercetare, ei au construit scheme ingenioase, dar principalul 
lor păcat constă în faptul că se întemeiază pe premise şi concepte 
valabile pentru lumea capitalistă, nu pentru cea socialistă; or, deşi 
semantica celor două lumi se aseamănă, substanţa lor este diferită, 
iar cuvintele nu mai au acelaşi înţeles în Apus şi în Răsărit. Concep- 
tele occidentale îşi pierd sensul atunci cînd sint aplicate socialismu- 
lui. Politologii apuseni, cei liberali mai ales, au greşit atunci cînd 
s-au lăsat furaţi de mirajul modernizării economice, ignorind in 
schimb caracterul conservator, nemodern al structurilor politice, de 
cultură şi civilizaţie, fără de care modernizarea nu poate fi nici în- 
treagă, nici profundă, nici adevărată. 

Principesa Ileana, mătuşa regelui Mihai, a fost impresionată, 
îndată după 23 august, de pasiunea cu care Gheorghiu-Dej i-a de- 
scris, într-o conversaţie, tabloul României visate de comunişti: o 
lume modernă, industrializată, cu ştiinţă de carte, avînd parte de 
toate binefacerile civilizaţiei moderne, dar fără nedreptátile ei. Se- 
cretarul partidului era, fără îndoială, sincer, el era desigur convins 
de justeţea modelului marxist de modernizare, industrializare 
forţată cu accentul pus pe industria constructoare de maşini, condu- 
cere centralizată şi planificată a economiei, colectivizare cu orice 
pret, indiferent de obstacole, indiferent de rezistenţe, indiferent de 

cost. 

Principiile stalinismului economic au fost proclamate de partid 
încă de la conferinţa naţională din octombrie 1945; ele nu au putut 
însă fi puse în practică, decit după căderea monarhiei şi preluarea 
deplină a puterii. Aceste piedici odată înlăturate, ritmul aplicării lor 
s-a accelerat; 1 060 de întreprinderi industriale şi miniere. — repre- 
zentind 90% din producţia ţării —, băncile, societăţile de asigurare 
au fost naţionalizate în iunie 1948. În noiembrie au fost nationaliza- 
te instituţiile de sănătate, casele de filme, cinematografele; în aprilie 
1949 a urmat rindul farmaciilor, laboratoarelor, întreprinderilor 
chimice, apoi, în aprilie 1950, a fost naţionalizată o parte a fonduri- 
lor de locuinţe. Pînă la sfirşitul anilor '50 vor mai intra în stăpînirea 
statului cabinetele medicale particulare, restaurantele, taxiurile, 
prăvăliile. In 1948 a fost alcătuit şi primul plan economic anual, in 

1950 cel de al doilea, urmat apoi de cel dintii plan cincinal (1951- 
1955). 

Anul 1949 a fost şi cel in care partidul a început colectivizarea 
agriculturii, o măsură căreia i-a trebuit, totuşi, nu mai puţin de 13 
ani pentru a fi desăvirşită. Perioada 1949 - 1953, în special, a fost 
extrem de dură pentru țărănime, circa 80 000 de ţărani recalcitranţi 
fiind arestaţi de autorităţi. Cifra, márturisitá de partid după inche- 
ierea colectivizării, trebuie să fi fost totuşi mult mai mare, pe lingă 
această represiune directă, regimul a folosit şi mijloace indirecte de 
presiune pentru a-i convinge pe săteni să alcătuiască intovărăşiri 
agricole sau gospodării colective, cum ar fi cotele fixe obligatorii, 
introduse în 1951; ele reprezentau între 20 şi 60% din produsele 
ţăranilor, mai scăzute pentru cei săraci, mai ridicate la mijlocaşi şi 
chiaburi, fiind plătite la preţuri foarte mici, fixate de stat. 

În ciuda presiunilor neîntrerupte, ritmul colectivizării a fost 
lent; în momentul plenarei din martie 1949, cea care a hotărit colec- 
tivizarea accelerată a agriculturii, nu existau în întreaga ţară decit 55 
de gospodării colective; numărul lor a crescut la 1 070 în 1951 şi la 
1 980 în 1953. La acea dată, gospodăriile particulare reprezentau 
încă 91,7% din totalul gospodăriilor ţărăneşti, gospodăriile colecti- 
ve şi intovărăşirile 8,3%. În 1953, producţia agricolă a atins în sfirgit 
nivelul anului 1938, urmînd apoi o curbă variabilă (1938=100; 
1953=101,2; 1954-97,8, 1955=118,8; 1956=88,6), vădind 
greutăţile intimpinate de o agricultură de la care statul aştepta mari 
profituri, fără a dori însă să investească prea mult în modernizarea 
sa. Alocările au fost de numai 9,446 din totalul investiţiilor in 1949, 
6,6% în 1950, 7,5% în 1953. In anul 1956, de teama izbucnirii unor 
frámintári asemănătoare celor din Polonia şi Ungaria, ambițiile 
economice au fost reduse; rata planificată de creştere a industriei a 
fost scăzută de la 10-1246 (1956) la 3,8% (1957), iar cotele obligato- 
rii la griu, cartofi, floarea soarelui, lapte au fost desfiinţate. 

Naul curs, perioadă de stabilizare şi consolidare pentru partid, 
nu a durat decit pînă in 1958, cînd modelul economic stalinist a fost 
din nou pus în aplicare, cu şi mzi multă fervoare, atit în agricultură 
cît şi în industrie. Plenara Comitetului Central din ngiembrie 1958 
a declarat ţara pregătită pentru un efort general de modernizare 
socialistă, accentul principal urmînd a fi pus pe dezvoltarea indus- 
triei constructoare de maşini şi pe siderurgie; prin hotáririle luate, 
plenara a reprezentat de asemenea un prim răspuns dat planurilor 
ruseşti integrationiste şi de diviziune economică între ţările satelite, 

precum şi inceputul conflictului cu Consiliul de Ajutor Economic 
Reciproc. Construirea combinatului siderurgic de la Galaţi a deve- 
nit simbolul revenirii la politica de industrializare forţată prevăzută 
de plenară. Conform prevederilor planului de 6 ani (1960 - 1965), 
78% din investiţii urmau a se face în industriile energetică (32%), 
metalurgică (23%) şi chimică (23%). 

Datorită acestei politici, cifrele arată un net progres economic 
faţă de 1938 (= 100), mai ales în ceea ce priveşte ramurile industriale 
din grupa A, cum ar fi industria chimică (1950219346; 1965= 
1 20046) sau industria producătoare de maşini şi cea metalurgică 
(1950=179%; 1965=2 300%). Industria alimentară, în schimb, nu a 
progresat decit lent (1950=107%; 1965=382%), ca majoritatea ra- 
muritor din grupa B. Cit priveşte rata de creştere a intregii industrii, 
ea a fost initial de 15,1% (1950 - 1955), scázind apoi la 9,7% (1955- 
1958), pentru a se stabiliza între 1958-1965 la 13-14%. Acest ritm 
rapid a fost obţinut, în primul rînd, prin impunerea unei foarte ridi- 
cate rate de acumulare din venitul naţional, respectiv de 17,6% 
„- (1951 - 1955), 16% (1956 - 1960) şi 24% (1961 - 1965). 

Schimbarea de curs hotărită de plenara din noiembrie 1958 a în- 
semnat şi sfirşitul scurtei epoci de linişte acordată ţărănimii. În 
1958, gospodăriile agricole nu cultivau încă decit 17,5% din pámin- 
tul arabil pentru ca, după numai 4 ani, în 1962, procentajul să urce 
la 96%, colectivizarea fiind practic încheiată. Faţă de anii 1954- 
1957, cind investiţiile în agricultură se reduceau la numai 12% din 
totalul investiţiilor, ele au crescut în noua etapă (1958 - 1961) la 
17,8%. Cu toate acestea, atit producţia la hectar cit şi producţia 
totală au continuat să fie dezamăgitoare; în 1960 s-au produs 
5 149 200 tone de cereale, în 1965 12 601 300 tone. Indicele pro- 
ductiei agricole nete (1938— 100) nu era in 1962 decit de 110, in 1965 
de 123. Cu toate acestea, progresul general al economiei era totuşi 
evident, România fiind la majoritatea indicatorilor mai aproape de 
stadiul de ţară dezvoltată în 1965 decit fusese in 1938. 

Astfel, ponderea populaţiei urbane -a crescut de la 23,4% 
(1948) la 39,1% (1966), cea a populaţiei rurale a scăzut, între ace- 
leaşi date, de la 76,6% la 60,9%. In paralel, partea industriei din 
produsul social total a crescut de la 39% in 1938 la 46,6% in 1950 şi 
la 57,3% în 1965; venitul naţional pe cap de locuitor a cunoscut o 
curbă asemănătoare urcînd de la 180 de dolari (1950) la 653 (1965). 

Pe hirtie şi în cifre avintul economic este deci de necontestat; dar 
cifrele reprezintă numai o parte a medaliei. În primul rind, ele nu 

exprimă suferinţele şi preţul cu care au fost obţinute. Apoi, in reali- 
tate, situaţia nu se prezenta întotdeauna atit de înfloritoare; cu tot 
progresul, din punctul de vedere al puterii de cumpărare, venitul 
muncitorului fusese in 1938 de 1,9 ori mai ridicat decit cel al mun- 
citorului din 1963. Teoretic, populaţia consuma acum mai multă 
piine albă şi neagră, minca mai multă carne, zahăr, lapte, ulei, unt 
decit in 1938, dar toate aceste produse nu s-au găsit multă vreme 
decit pe cartelă, cantităţile alocate fiind minime. 

Situaţia alimentară s-a îmbunătăţit după 1960, dar, cu toate ace- 
stea, populaţia era încă departe de a trăi în paradisul pe care Gheor- 
ghiu-Dej îl creionase principesei Ileana cu douăzeci de ani mai 
înainte. 

Stalinismul politic — dictatura proletariatului, monopolul pute- 
rii de către un partid unic — îngrădea drepturile cetăţeneşti; 
"ascutirea" neîntreruptă a luptei de clasă, lichidarea prin teroare 
poliţienească a vechilor elite politice şi culturale precum şi a 
oricărei opoziții, inclusiv a celei dinlăuntrul partidului, toate aces- 
tea în numele construirii unui om şi a unei societăţi noi, au intrat în 
funcţiune încă înâinte de 1948; liderii regimului antonescian au fost 
arestaţi, cei mai de seamă executaţi, între 1944 şi 1946. A venit apoi 
rîndul şefilor ţărănişti, ridicaţi cei mai mulţi în 1947. Tot în această 
perioadă au fost infrinte şi cele citeva încercări de rezistenţă militară 
organizate de foşti sau încă activi ofiţeri, cum ar fi organizaţia 
táránistá transilvaná Sumanele Negre sau Mişcarea Naţională de 
Rezistență condusă de generalul Aldea; in 1948 au fost arestaţi lide- 
rii liberali şi acei social-democraţi care se arătaseră recalcitranti față 
de unirea cu comuniştii. Demnitarii vechii Românii, cîteva mii, au 
fost adunaţi cu toţii în lagărul de la Sighet, de unde cei mai mulţi, in 
virstă şi supuşi unui regim de exterminare, nu au mai ieşit decit 
pentru a ajunge la groapa comună a închisorii. 

„ Deosebit de violentă a fost represiunea diferitelor biserici, cea 
ortodoxă a fost complet aservită statului prin numirea unui patriarh 
simpatizant comunist, apoi prin naţionalizarea proprietăţilor ei şi 
prin epurarea clerului de toate elementele nedorite. Preoţii orto- 
docşi vor alcătui, de altfel, una din categoriile cele mai numeroase 
de deţinuţi politici.. 

Celelalte biserici şi confesiuni au avut parte de o soartă similară, 
uneori chiar şi mai tragică. Biserica unită, de pildă, a fost obligată să 
se unească cu cea ortodoxă, toti cei cinci episcopi ai ei fiind arestaţi 
— patru vor muri în închisoare — împreună cu circa 600 de ierarhi. 

Concordatul cu Vaticanul din 1927 a fost anulat in iulie 1948, ceea 
cea permis statului să reducă numărul episcopiilor catolice la două, 
ultimii doi episcopi catolici fiind şi ei arestaţi. Conducătorii spiri- 
tuali ai comunităţii evreieşti au sfirşit şi ei in închisoare sau exil, 
fiind înlocuiţi, în anul 1948, cu elemente docile. 

După 1948, an în care s-a înfiinţat şi securitatea, încadrată nu- 
maidecit cu agenţi sovietici deveniți generali români, precum 
P. Bodnarenko şi A. Nikolski, represiunea a devenit şi mai violentă, 
lovind, conform principiului stalinist al înteţirii luptei de clasă, fără 
discriminare şi din nevoia intimidării în orice posibil oponent; 
țărănimea mai ales a plătit scunfp ostilitatea arătată colectivizării. 
Teroarea roşie a lovit şi în membrii Partidului Comunist, sfigiati de 
propria lor revoluţie. Între 1949 şi 1953, un număr imposibil de 
stabilit de deţinuţi politici, multe zeci de mii în orice caz, au trudit 
pînă la exterminare pe șantierul canalului Dunăre-Marea Neagră, în 
timp ce, după 1950, partidul a încurajat, vreme de cîțiva ani, în unele 
închisori, metoda reeducării prin violenţă, devenită celebră mai ales 
datorită experimentului de la Piteşti. 

Represiunea, care în această perioadă a îmbrăcat poate formele 
cele mai violente din întreaga Europă satelitizată, s-a indulcit 
intrucitva după moartea lui Stalin; între 1956 şi 1959 însă, de frica 
exemplului unguresc şi polonez, ea a lovit din nou, mai ales intelec- 
tualitatea şi studenţimea. Nu se poate stabili desigur nici măcar cu 
aproximaţie numărul persoanelor arestate între 1944 şi 1964, cînd 
s-a renunţat la inchisorile politice; el trebuie să fi fost însă de cel 
puţin jumătate de milion. Dacă adăugăm la această cifră şi pe aga- . 
zişii chiaburi, titoişti etc., printre care mulţi şvabi, deportaţi în 
Bărăgan şi existenţa detaşamentelor militarizate de muncă în care 
erau trimişi să-şi ispăşească păcatul social tinerii cu origine 
nesănătoasă, cifra victimelor represiunii trebuie să fi fost mult mai 
mare. Această eficientă teroare explică în bună parte neputinta or- 
ganizării unei rezistenţe active, deşi grupuri izolate de partizani au 
continuat să acţioneze în munţi pină în anul 1956. 

Paralel cu distrugerea vechii clase conducătoare şi a tuturor 
impotrivirilor, indiferent de clasă, regimul stalinist al lui Gheor- 
ghiu-Dej a trecut îndată după înlăturarea monarhiei la construirea 
noilor structuri ale “democraţiei populare”: în 1948 s-a adoptat o 
primă constituţie, apoi, în 1952, o a doua, aceasta din urmă, declara 
Gheorghiu-Dej, după primirea a 8 000 de propuneri din partea oa- 
menilor muncii. Amindouá erau copiate după constituţia lui Stalin 

(1936). Alegerile parlamentare organizate in 1948, 1957, 1961, 1965 
au fost cigtigate cea dintii cu "numai" 9246 din voturi, celelalte cu 
procente din ce in ce mai aproape de perfecţiune: 99,15% (1957), 
99,78% (1961), 99,96% (1965), 99,97% (1969), 99,96%(1975), 
99,99% (1980). Partidul a concentrat întreaga putere în mina sa 
pentru că, aşa cum declarase A. Vişinski in 1948, comunismul "res- 
pinge principiul burghez al separării puterilor”. Aparent, viaţa poli- 
tică internă a cunoscut o relativă stabilitate, dominată de un partid 
totalitar ale cărui rînduri, după absorbirea social-democraţilor (fe- 
bruarie 1948) şi schimbarea numelui în Partid Muncitoresc Român, 
au crescut de la 720 000 (1950) la 834 600 (1960) şi la 1 450 000 în 
1965. În interiorul clasei conducătoare însă, înlăuntrul celor cîtorva 
zeci de activişti care deţineau întreaga influenţă, frămîntările şi lup- 
tele pentru putere au durat neîncetat între 1948 şi 1957; abia atunci, 
scăpat de rivali, scăpat de pericolul destalinizării hruşcioviste şi 
înconjurat de un grup de noi "baroni", şi-a văzut Dej autoritatea 
consolidată şi pe deplin înstăpinită. i 
Prima fază a luptei pentru putere a durat între 1948 şi 1952, 
perioadă în care nu s-au primit deloc membri noi în partid şi în care 
192 000 de persoane au fost excluse din rindurile noii forte con- 
ducátoare; în februarie 1948, Pătrăşcanu, reprezentantul comunis- 
mului naţional, a fost şi el exclus din partid şi arestat, fiind acuzat de 
“politică naţionalist-şovină”. Atit comuniştii naţionali ai lui Dej cit 
şi cei moscoviți ai Anei Pauker s-au coalizat impotriva lui Pátrágca- 
nu, considerat de cel dintii drept un primejdios rival, de cei de pe 
urmă, drept un naţionalist greu de controlat. Căderea lui Pătrăşcanu 
nu a lămurit însă situaţia, pe prim plan trecînd acum conflictul din- 
tre Dej şi moscoviți; el a evoluat în condiţii schimbătoare, principa- 
lul element inriuritor fiind situaţia din Kremlin; boala lui Stalin, 
izbucnirile sale antisemite, războiul din Coreea au contribuit în ma- 
re măsură la declinul influenţei grupului Pauker-Luca şi la victoria 
finală a staliniştilor români asupra staliniştilor moscoviți. Români- 
zarea partidului a fost consecvent urmărită de Gheorghiu-Dej, 
începînd din 1950, iar în 1952, Ana Pauker, Teohari Georgescu şi 
Vasile Luca au fost învinuiți de deviere de dreapta, excluşi din par- 
tid, iar Luca condamnat la moarte, o sentinţă pe care Dej nu o va 
aplica totuşi. Mărturie a victoriei depline, Dej devenea, în iunie 
1952, şi prim-ministru, pe lingă funcţia sa veche de prim-secretar al 
partidului. Noul secretariat, în care intra acum pentru prima dată şi 
Nicolae Ceauşescu, avea o netă majoritate de comunişti naţionali, 


260 


cărora li se raliase in chip destul de neaşteptat şi grupul basarabean 
(P. Borilă, L. Răutu, I. Chiginevschi). 

După 1953, principala ameninţare pentru autoritatea lui Gheor- 
ghiu-Dej nu mai venea din interior, ci din partea Moscovei, ca un 
reflex al luptei pentru putere care se ducea între zidurile Kremlinu- 
lui, Hruşciov ar fi vrut să-l înlocuiască şi pe dictatorul român, ca 
parte a procesului său de destalinizare şi de renunțare la liderii co- 
munişti prea compromişi pe timpul stalinismului. Dej a primit cu 
vădită îngrijorare destalinizarea lui Hruşciov. O primă reacţie de 
apărare faţă de intenţiile Moscovei a fost judecarea şi executarea lui 
Pătrăşcanu (1954), pe care ruşii l-ar fi putut eventual folosi drept 
candidat la şefia unui partid comunist destalinizat. Congresul al 
XX-lea al Partidului Comunist sovietic pare să-l fi luat prin surprin- 
dere pe Dej, care rezistase pină atunci noului curs pe motiv că de- 
stalinizarea avusese loc în România încă în 1952. Delegaţia română 
s-a reîntors la Bucureşti scindată, cu primul-secretar hotărit să se 
opună liberalizării şi cu Miron Constantinescu afirmind cu tărie, la 
plenara din 23-25 martie 1956, necesitatea introducerii unor refor- 
me reale şi a democratiZárii vieţii sociale şi de partid. Evenimentele 
din Ungaria şi Polonia (octombrie-noiembrie 1956) au aminat re- 
zolvarea noului conflict din conducerea partidului; la Bucureşti, 
Cluj, Timişoara, în regiunea autonomă maghiară, studenţii şi-au 
demonstfat solidaritatea cu răsculații maghiari cerind, între altele, 
scoaterea limbii ruse din universităţi. Peste o mie de intelectuali şi 
studenţi au fost arestaţi după noiembrie 1956, în paralel cu reas- 
cutirea conflictului dintre Dej şi M. Constantinescu, devenit între 
timp şi ministru al învăţămîntului. În condiţii încă nelămurite, dar 
legate probabil şi de căderea guvernului Malenkov, Dej a reuşit la 
plenarele din iunie-iulie 1957 să-i elimine .pe posibilii hruşciovieni 
din conducerea partidului. Căderea lui M. Constantinescu a coincis 
cu un nou val de teroare, îndreptată mai ales impotriva intelectuali- 
lor şi cu un crescut dogmatism în viaţa culturală. 


Cel de al treilea element al modelului stalinist, sza/inismul cultu- 
ral, a dus, îndată după proclamarea "democraţiei populare”, la o 
radicală restructurare a vechiului sistem de valori şi a instituţiijor 
culturale pe care se întemeiază acestea: partidul comunist şi-a fixat, 
asemenea tuturor partidelor comuniste est-europene, ambițiosul 
scop de construire a unui "om nou". Întrucit "Lumina vine de la 
răsărit” (M. Sadoveanu, 1944), modelul de imitat nu putea fi desigur 
decit cel sovietic: "Farul luminos care trebuie să călăuzească pe oa- 

menii noştri de ştiinţă este ţara culturii celei mai înaintate, Uniunea 
Sovietică”, declara Gheorghiu-Dej in 1951, enunţind astfel o axiomá 
pe care nimeni nu va cuteza s-o pună la îndoială mai bine de un 
deceniu. 

Construirea unui homo sovieticus român nu se putea însă realiza 
fără distrugerea şi rescrierea valorilor naţionale tradiţionale, a fost 
deci nevoie de o masivă infuzie de valori marxist-leniniste, precum 
şi de o campanie de activă rusificare. Primele manifestări ale noului 
curs au fost Istoria României de M. Roller (1947), o completă revi- 
zuire a trecutului ţării, a ideii naţionale şi a conceptului de patrio- 
tism, apoi studiul programatic al lui L. Răutu intitulat: Impotriva 
cosmopolitismului şi obiectivismului în ştiinţele sociale (1949), o apli- 
care locală a jdanovismului şi o vehementă încriminare a celor care 
"ascund putregaiul cosmopolit în carapacea verbiajului despre spe- 
cificul naţional”. 

Ca şi stalinismul politic sau economic, şi cel cultural a trebuit să 
se impună prin forţă: legăturile intelectualilor cu Apusul au fost 
complet întrerupte, Academia Română a fost desfiinţată în iunie 
1948 şi înlocuită cu una nouă, compusă in majoritate din academi- 
cieni obedienti numiţi de partid, multi dintre ei cu îndoielnice me- 
rite ştiinţifice. În august 1948, apărea şi o nouă lege a Învățămîntului 
care lăsa pe dinafară toate cadrele necolaborationiste, regrganizind 
atit învățămîntul mediu cît şi pe cel superior conform modelului 
sovietic. Tot în vara anului 1948 erau desfiinţate toate vechile insti- 
tute de cercetări, înlocuite cu altele noi, sub patronajul Academiei 
R.P.R. 

Epurarea intelectualilor nu s-a mărginit la aspectul său adminis- 
trativ. Un număr foarte măre de oameni de ştiinţă, artă şi cultură au 
ajuns la închisoare, unii şi-au dat acolo sfirşitul (Gh. Brătianu, I. 
Lupaş, A. Golopenţia, M. Vulcănescu), alţii au ieşit după mulţi ani 
(I. Petrovici, C.C. Giurescu, N. Crainic); nume venerabile, care făcu- 
seră renumele ştiinţei româneşti, au fost complet margirializate, 
sfirşindu-şi zilele în izolare şi mizerie (C. Rădulescu-Motru, S. Me- 
hedinti, D. Gusti, L. Blaga). O'altă categorie de "foşti intelectuali" a 
fost reprezentată de cei "recuperaţi”, fie imediat (M. Sadoveanu), fie 
după o perioadă de purificare şi reconvertire (T. Arghezi, G. Căli- 
nescu, T. Vianu, numeroşi reprezentanţi ai intelectualitátii tehni- 
ce). 

Numărul autorilor şi titlurilor puse sub cenzură a crescut de 

altfel necontenit: in iulie 1946 erau interzise circa 2 000 de titluri de 
cărţi şi reviste, în primăvara lui 1948 peste 8 000, trecute toate în- 
tr-un volum de 522 pagini intitulat Publicaţiile interzise. Ca urmare, 
vreme de peste un deceniu, Iorga şi Pârvan au rămas interzişi, Emi- 
nescu a trăit aproape numai prin "Împărat şi proletar", iar Maiores- 
cu, unul din ctitorii culturii româneşti moderne, a devenit "cosmo- 
politul fără patrie", "lacheul curţii ", al cărui singur scop a fost ca 
"libertatea şi lumina să nu pătrundă în mase”. Intre scriitorii şi oa- 
menii de ştiinţă interzişi total sau parţial prin publicaţia amintită 
întîlnim pe Alecsandri, Grigore Alexandr span C. Negruzzi, P. Ispi- 
rescu, P. Istrati, L. Rebreanu, G. Cogbuc, V. Madgearu, V. Slávescu, 
Rădulescu-Motru, H.H. Stahl, G. lonescu-Siseşti, V. Vilcovici. Pe 
lista neagră din 1948 figurau numerosi paşoptişti, in primul-rind 
Kogălniceanu, precum şi Hronicul vechimii románo-moldo-vlahilor 
(1723) al lui Cantemir, prea filoroman Mo pentru o nouă con- 
ceptie slavofilă. 

Punerea sub obroc a valorilor naționale a mers în paralel cu 
efortul inoçulării unui nou gen de patriotism, socialist si internatio- 
nalist, care muta accentul de pe iubirea de ţară, de tradiţii, pe dra- 
gostea pentru marxism şi pentru Uniunea Sovietică, prima ţară a 
"socialismului biruitor”: cum scria o broşură a partidului în 1957, 
Uniunea Sovietică "şi-a cucerit dreptul de a învăța şi pe alţii care sint 
trăsăturile omului. nou". 

Pentru a ajuta închegarea acestor trăsături partidul a pornit, 
foarte de timpuriu, o intensă campanie de rusificare, întemeind rind 
pe rind editura şi librăria "Cartea Rusă” (1946), Institutul de Studii 
Româno-Sovietic (1947), Muzeul Româno-Rus (1948), Institutul 
de limbă rusă "Maxim Gorki” (1948); rostul editurii, librăriei şi al 
institutului era să popularizeze în România realizările culturii şi 
ştiinţei sovietice, cele mai înaintate din lume. Muzeul urma să dove- 
dească vechimea şi caracterul prietenesc al legăturilor româno-ruse, 
institutul avea menirea să pregătească miile de dascăli necesari 
predării limbii ruse în şcoli şi universităţi. Limba rusă devenise, din 
1948, limbă obligatorie, fiind predată începind din clasa a IV-a, deci 
de la virsta de 10 ani şi pînă în anul III de facultate, fiind deci 
"invátatá" timp de 10 ani. Intreaga istorie naţională a fost rescrisă 
pentru a pune în lumină rolul slavilor, a diminua locul elementului. 
roman şi latin şi a sublinia ajutorul constant primit de români de-a 
lungul veacurilor de la fratele mai mare eliberator. Un moment de 

virf al campaniei de rusificare l-a constituit introducerea unei noi 
ortografii slavizate (1953), care înlătura unele elemente latine din 
limbă, mergind pină la rescrierea numelui ţării, din România în 
Rominia. Cum scria revista "Limba română", un an mai tirziu, refor- 
ma lingvistică fusese necesară deoarece vechea scriere devenise "in- 
tolerabilá" şi "o preocupare a clasei muncitoare şi o problemă de 
stat". Patriotismul socialist a pătruns şi în imnul ţării care proclama 
că "înfrățit fi-va veşnic al nostru popor / cu poporul sovietic elibera- 
tor / leninismul ni-e far şi tărie şi avint". 

Perioada anilor 1956 - 1959 a coincis cu o accentuare a dogmati- : 
smului cultural şi cu o intensificare a campaniei ideologice, reflex 
probabil al luptelor pentru putere dinláuntrul partidului şi, in ace- 
laşi timp, al nevoii de a-l face pe Hruşciov mai ir.crezátor in fidelita- 
tu grupului Dej. Campania s-a manifestat, în primul rind, printr-un 
val de arestări de intelectuali neconformişti, grupul filozofului C. 
Noica, de pildă, şi prin expunerea publică a unor "cazuri" de cosmo- 
politism şi spirit nepartinic, cum ar fi cel al compozitorului M. An- 
dricu (1959). [n 1958 s-au organizat în universităţi zgomotoase 
şedinţe publice de "demascare", in care distinşi profesori au fost 
învinuiți de neinláturarea influențelor burgheze, iar numeroşi stu- 
denti au fost exmatriculati pe motive de dosar. Anii '50 se încheiau 
aşadar tot precum începuseră, pe o notă de pur ortodoxism marxist. 
Nimeni nu putea să prevadă răsturnarea de politică şi situaţii care, 
în numai citiva ani, avea să scoată "poporul eliberator” din imnul 
naţional, limba rusă din şcoli şi prezenţa sovietică din cultură. 

Anii '50, anii stalinismului cultural deplin, trebuie socotiți fără 
îndoială drept o perioadă extrem de dureroasă pentru spiritualita- 

tea românească. Numeroşi oameni de carte au fost exterminați fizic, 
mulţi alţii au fost sterilizati intelectualiceşte. Orientarea traditio- 
nală şi singura firească, spre Apus, a fost înlocuită cu una nouă, 
forţată, spre Răsărit, o direcţie de care românii se temuseră şi fugi- 
seră dintotdeauna. O întreagă structură a vieţii culturale, a cer- 
cetării şi învăţămîntului a fost distrusă şi înlocuită cu forme mai 
puţin evoluate, pe deasupra şi pervertite. Numeroase discipline 
ştiinţifice, sociologia, economia, statistica, filozofia, istoria, care cu- 
noscuserá o mare înflorire in perioada interbelică, erau acuma adu- 
se in stare infantilă, ancilară față de politică, sau erau pur şi simplu 
desfiinţate. 

Cu toate acestea, cercetătorul obiectiv trebuie să remarce şi une- 

le elemente semnificative in evolutia vietii culturale din perioada 
stalinistá a cirmuirii lui Dej, chiar dacá aceste elemente nu au putut 
inriuri caracterul general negativ al epocii; astfel, de pildá, analfabe- 
tismul — cel puţin teoretic — a dispărut; ştiinţele exacte, mai puţin 
periculoase decît cele sociale, s-au putut totuşi dezvolta; a crescut 
numărul de teatre, filarmonici, muzee; a crescut şi numărul de stu- 
denti, de la 48 676 (1948) la 130 614 (1965/1966). Se pune desigur 
întrebarea dacă numărul poate înlocui calitatea, dacă alfabetizarea 
este de prețuit atunci cînd nu se poate citi decit cuvintul partidului. 
Chiar dacă aceste obiecţii sint îndreptăţite, progresul culturii pasive 
trebuie totuşi remarcat. 

Regimul comunist a reuşit să-şi atragă, mai ales de la mijlocul 
anilor '50, un mare număr de "foști" cărturari, grupaţi mulţi in insti- 
tutele de cercetare ale Academiei, unde au fost lăsaţi să lucreze cu 
mai puţin amestec din partea politicii. Institutele erau conduse tot 
de reprezentanţi ai vechii intelectualitáti, insă dintre aceia care se 
raliaseră regimului, îndată după 1944; în această perioadă ei au do- 
minat Academia, o instituţie pe care Gheorghiu-Dej a tratat-o cu 
mai mult respect decit succesorul său. Academicienii au făcut multe 
concesii, iscălind texte în care nu credeau şi de care trebuie să le fi 
fost multă silă: graţie acestor concesii însă, ei au putut să despartă 
în practică politica de ştiinţă şi cultură şi să continue, în institutele 
şi facultăţile lor, vechiul profesionalism antebelic. Fără ei, fără fle- 
xibilitatea lor, generaţia tinerilor intelectuali de după 1960, din anii 
relativei liberalizări, nu ar fi putut probabil să se formeze. 

Politica externă şi începuturile liberalizării. Primii ani ai "demo- 
craţiei populare", cei care au coincis cu ultimii ani ai lui Stalin 
(1948-1953), s-au manifestat printr-o deplină docilitate a politicii 
externe, satelitizarea diplomatică a României fiind tot atit de abso- 
lută ca şi cea a celorlalte ţări comuniste "frăţeşti”; în februarie 1948, 
guvernul s-a legat de sovietici printr-un tratat de prietenie, colabo- 
rare şi asistenţă mutuală valabil pe douăzeci de ani, urmat de intele- 
geri asemănătoare cu Bulgaria, Cehoslovacia, Polonia şi Ungaria, 
semnate toate in cursul anului 1948. Tratatul abia incheiat cu Iugo- 
slavia (1947) a fost, fireşte, denunţat după excluderea acesteia din 
Cominform — al cărui sediu era, de altfel, la Bucureşti —, Gheor- 
ghiu-Dej angajindu-se imediat pe calea unei violente campanii de 
"demascare" a lui "Iuda Tito". Din punct de vedere economic, ţara 
era deja inclusá in sfera de interese sovietice prin tratatul din mai 

1945, apoi prin aderarea la Consiliul de Ajutor Economic Reciproc, 
întemeiat in 1949. Din punct de vedere militar, dominaţia sovietică 
era tot atit de deplină, manifestindu-se atit prin ocuparea militară 
directă a ţării (care a durat pină in 1958) cit şi, din 1955, prin inca- 
drarea României în tratatul de la Varşovia. 

Dispariţia dictatorului sovietic (martie 1953) a deschis o perioa- 
dă de incertitudine în întreaga Europă de răsărit care s-a exprimat, 
în cazul României, prin apariţia primelor simptome ale neintelegi- 
lor româno-sovietice. Deşi multe evenimente, atitudini, iniţiative 
politice sint încă neclare, contradictorii, deseori greu de explicat, 

. ceea ce apare limpede încă de la inceput şi în afară de îndoială este 
suspiciunea şi lipsa de simpatie dintre Dej şi noul stápin de la Krem- 
lin. Hruşciov a urmărit cu consecvență să-i înlocuiască pe vechii 
Stalinişti est-europeni cu oamenii săi, favorabili destinderii şi co- 
existenţei paşnice. Această linie a izbindit fără greutăţi in Polonia şi 
Cehoslovacia unde B. Bierut şi K. Gottwald au murit de moarte 
bună îndată după dispariţia lui Stalin, a izbindit cu oarecare difi- 
cultáti in Bulgaria şi Ungaria, unde Cervenkov şi Rákossi au fost în 
cele din urmă maziliti (1956) la cererea Moscovei. Planul lui Hruş- 
ciov nu a reuşit însă in România unde stalinistul local a ştiut neutra 
liza pe toţi posibilii adversari interni, jucînd, în acelaşi timp, cartea 
fidelității absolute faţă de Kremlin. În acelaşi timp, Dej a proclamat 
sus şi tare că în România procesul de destalinizare avusese loc încă 
în anul 1952, o dată cu înlăturarea grupului Pauker-Luca. 

Relaţiile cu Hruşciov par să fi fost încordate mai ales în anul 
1955 cind unele deosebiri de vederi au ieşit la iveală pe timpul vizitei 
la Bucureşti a liderului sovietic; ruşii erau în favoarea separării pos- 
turilor de prim-secretari şi prim-miniştri. Dej, în acel moment doar 
prim-ministru, a trecut peste obiecțiile ruseşti reluind, in octombrie 
1955, şi funcţia de lider al partidului. La congresul al II-lea (1955) 
s-a vorbit, pentru prima oară, despre calea românească de construi- 
re a socialismului, despre adaptarea marxismului la cerinţele locale 
şi s-a insistat pe necesitatea respectării principiilor de suveranitate, 
egalitate şi neamestec în treburile interne. În acelaşi an, probabilul 
favorit al lui Hruşciov, Miron Constantinescu, a fost scos din impor- 
tanta funcţie de şef al planificării. 

Evenimentele din Ungaria (octombrie-noiembrie 1956) au pus 
în surdină, pentru moment, aceste divergențe de păreri, care oricum 
nu puneau în pericol soarta socialismului in România şi nici intere- 

sele sovietice in zoná, justificind in acelasi timp opozitia lui Dej fatá 
de destalinizare. Comunistii románi au arátat, de la bun inceput, 
multă ostilitate faţă de I. Nagy şi au secundat, cu hotărire, represiu- 
nea sovieticá. Pe de altá parte insá, in decembrie 1956, ei vorbeau 
din nou despre o cale románeascá de construire a socialismului si 
cereau ajutor economic sporit din partea Moscovei; 1956 a fost, de 
asemenea, anul in care ultimul sovrom, Sovromcuartul, a fost revin- 
dut românilor, punindu-se astfel capăt unei forme de exploatare 
economică directă de către ruşi. l 
Calea românească de construire a socialismului se deosebea, in 
cîteva privințe importante, de planurile lui Hruşciov. C. A.E.R.-ul, 
somnolent între 1949 si 1955, fusese reactivat de acesta din urmă cu 
scopul introducerii diviziunii şi specializării economice între tările 
socialiste. Era, oarecum, un conflict între nord şi sud, între ţările 
. socialiste dezvoltate, Cehoslovacia în primul rind, şi ţările socialiste 
pe cale de dezvoltare. Bulgaria a acceptat repede punctul de vedere 
al Moscovei, dar în cazul românilor, planul Hruşciov s-a ciocnit de 
prevederile adoptate la congresul al II-lea al partidului (1955). Pra- 
ga s-a arătat, încă din 1956, ostilă faţă de industrializarea accelerată 
a României, opunindu-se ajutorării ei tehnologice şi criticînd pe 
faţă, în 1957 - 1958, o tendinţă pe care o socotea autarhică şi pro- 
tectionistá. Cu toate acestea, în ciuda fric(iunilor evidente, Hruşciov 
a acceptat, în 1958, vechea cerere a lui Dej de retragere a trupelor 
sovietice din România, o acţiune ale cărei origini sint încă neclare, 
dar care se pare să fi avut totuşi loc la cererea comuniştilor români; 
ei ar fi sugerat retragerea trupelor încă din 1953. În chip destul de 
surprinzător, principalul, negociator al Bucureştiului a fost E. 
Bodnăraş, fostul agent sovietic paraşutat in România în 1944, dar 
care, ulterior, s-a aşezat consecvent pe o poziţie de sprijinire a po- 
litcii externe urmate de Gheorghiu-Dej. Retragerea ruşilor trebuie 
înţeleasă şi in contextul internaţional al acelui moment: valoarea 
strategică a României scăzuse considerabil după semnarea tratatu- 
lui de pace cu Austria şi retragerea sovieticilor din acea ţară. Pe de 
altă parte, aflat în plină campanie propagandistică de ciştigare a 
opiniei publice occidendale, Hruşciov a socotit, probabil, că se poa- 
te dispensa de ocuparea unei ţări înconjurate şi aşa de sateliți şi 
aflate, oricum, la indemina diviziilor ruseşti staționate în Basarabia. 
Kremlinul pare să fi privit întreaga problemă a staţionării trupelor 
sale în România numai sub aspect militar şi diplomatic, fără să-şi 

dea seama că retragerea lor îi va lipsi de un mijloc de presiune 
asupra comuniştilor lui Dej. La plecarea ruşilor (iulie 1958), acesta 
a rostit unul din cele mai linguşitoare şi servile discursuri rostite 
vreodată, parcă pentru a-i face pe sovietici şi mai încrezători în fide- 
litatea sa. În paralel însă el era, după toate probabilitățile, deja an- 
gajat pe drumul care va duce la spectaculoasa reorientare internă şi 
externă de după 1960. 

Anul 1958 este cel în care vechile simptome ale conflictului po- 
tential dintre Bucureşti şi Moscova se transformă în acţiuni politice 
concrete, un fenomen facilitat de constituirea în România a unei noi 
elite conducătoare, dominată de puternica personalitate a lui I.Gh. 
Maurer, şef al statului între 1958 - 1961, prim-ministru după aceas- 
tă dată. 

Cu binecuvintarea lui Dej, noua echipă a păşit repede pe calea 
unei politici de neconceput cu numai cîțiva ani înainte. Comerţul 
exterior a fost treptat reorientat spre Occident, în timp ce firmele 
apusene se anunțau dispuse să acorde credite României (1958); Al. 
Birlădeanu a vizitat diferite capitale occidentale, în fruntea unei 
importante delegaţii economice (1958), urmat, un an mai tirziu, de 
primul-ministru însuşi; în 1960, România a încheiat cu principalele 
guverne apusene acorduri de compensare pentru bunurile nationa- 
lizate in 1948, inláturind astfel o serioasă piedică juridică în calea 
unor legături economice normale. Ca urmare, importurile din ţările 
capitaliste au crescut între 1958 şi 1965 dg la 21,5% din valoarea 
totală a importurilor la 39,9%, exporturile de la 24,1% la 32,8%. In 
aceeaşi perioadă, importurile din Uniunea Sovietică au scăzut de la 
52,7% la 37,7%, iar exporturile româneşti in Rusia de la 50,2% la , 
39,8%. 

Congresul al III-lea al P.M.R. (1960) a dat o formulare şi mai 
clară principiilor comunismului naţional, proclamind din nou drep- 
tul ţării de a se industrializa in mod rapid şi făcind din construirea 
combinatului siderurgic de la Galaţi pionul de încercare a relaţiilor 
cu C.A E.R.-ul. Un an mai tirziu, abia întors de la Moscova, unde 
asistase la Congresul al XXII-lea al Partidului Comunist sovietic 
(octombrie 1961), Dej se angaja într-un violent atac împotriva mos- 
covitilor epurati in 1952 şi 1957, repetind din nou vechea poziţie 
potrivit cáreia in Románia destalinizarea vietii politice avusese deja 
loc. De acum înainte şi pînă la moartea dictatorului român (martie 
1965), relaţiile cu Kremlinul se vor inrăutăţi continuu, agravate in 

primul rînd de insistența cu care ruşii urmăreau să transforme 
C.A.E.R.-ul într-un organism economic supranational, in cadrul 
căruia nordul urma să producă produse industriale, iar sudul să fur- 
nizeze materii prime şi agricole. 

La insistenţele lui Hruşciov, Consiliul a adoptat în iunie 1962 
"Principiile diviziunii internaţionale a muncii”, liderul sovietic ex- 
punindu-şi părerile şi într-un articol tipărit de revista "Kommunist" 
în luna august a aceluiaşi an. Nici unul din texte nu se potrivea cu 
concepţia Bucureştiului despre colaborarea economică intersocia- 
listă, ele reafirmau principiul diviziunii între nordul industrial şi 
sudul agrar, insistind de asemenea pe necesitatea transformării 
C.AE.R.-ului într-un organism supranational, cu largi drepturi de 
coordonare a politicilor economice nationale. Anii 1962 - 1963 au 
fost de aceea martorii unor numeroase presiuni exercitate fie direct 
de Hruşciov si W. Ulbricht, fie in cadrul diferitelor consfátuiri 
C.AE.R., fie la nivelul economiştilor şi al publicaţiilor economice, 
pentru a-i lămuri pe români asupra avantajelor integrării economi- 
ce. Campania a culminat în aprilie 1964 prin publicarea planului 
Valev de alcătuire a unui "complex economic interstatal" in zona 
Dunării de jos care ar fi înglobat părţile de sud ale Uniunii Sovietice 
(12 000 km pătraţi), de sud-est ale României (100 000 km pătraţi), 
de nord ale Bulgariei (38 000 km pătraţi). Românii au răspuns în 
mod violent, considerind pe bună dreptate planul ca o încercare de 
"dezmembrare a economiilor naţionale şi a teritoriului naţional”. 

Planul Valev precum şi respingerea sa in numele interesului . 
naţional erau doar ultimele manifestări ale unui proces conflictual 
care, între timp, depăşise sfera economicului, pătrunzind şi in cea a 
politicului. Intr-adevár, schisma chineză a introdus un element nou 
în relaţiile româno-sovietice, ingáduind Bucureştiului să se dis- 
tanteze de Moscova cu mai puţină teamă de reacţia acesteia. Comu- 
niştii chinezi au ales capitala română drept loc al exprimării unui 
violent atac antisovietic (1960), trimitind apoi la Bucureşti nume- 
roase delegaţii economice şi politice (1962, 1963). Nu putem şti 
dacă iniţiativa'acestei apropieri a pornit de la Dej sau de la Mao, este 
însă interesant de remarcat faptul că, tot în 1963, liderul român a 
vizitat lugoslavia, încheind acordul pentru construirea complexului 
hidroenergetic de la Porţile de Fier, că ambasadorul român a fost 
retrimis la Tirana, excomunicatá în mai 1961, că legatiile Angliei şi 
Franţei la Bucureşti au fost ridicate la grad de ambasadă, că, în 

sfirgit, 1963 a fost anul in care la O.N.U. Románia a votat pentru 
prima dată altfel decit Uniunea Sovietică si aliaţii ei. 

La începutul anului 1964, Gheorghiu-Dej şi-a oferit mediaţia in 
conflictul chino-sovietic şi l-a trimis in acest scop pe Maurer la Bei- 
jing (martie): dacă ar fi să dăm crezare "memoriilor" lui Hruşciov, 
misiunea primului-ministru şi întrevederea care i-a urmat la Pitsun- 
da, între Maurer şi Hruşciov, nu au făcut decit să agraveze suspiciu- 
nea existentă între toate părţile aflate în joc. Presupusele memorii 
sint extrem de aspre cu Maurer, acuzindu-l de antisovietism şi naţio- 
nalism burghez, de iredentism în privinţa Basarabiei. Ceea ce este în 
orice caz limpede este faptul că la Pitsunda ruşii şi românii nu s-au 
putut înţelege nici măcar asupra (inerii secrete a neînțelegerilor, 
dovadă publicarea în aprilie, la Moscova, a planului Valev şi, ia 
Bucureşti, a declaraţiei numite "din aprilie”, referitoare la poziţia 
României în conflictul chino-sovietic. O dată cu această dare pe faţă 
a conflictului, politica externă a României a devenit tot mai 
îndrăzneață şi diferită de cea a sateliților est-europeni: numeroase 
misiuni economice apusene au vizitat Bucureştiul, o delegaţie eco- 
nomică română a călătorit la Washington, Maurer a vizitat Parisul, 
voturile independente de la O.N.U. s-au înmulţit. Regimul lui Dej 
a căpătat neaşteptat de repede o respectabilitate internaţională pe 
care a ştiut-o lărgi cu multă abilitate. 

Reorientarea politicii externe a coincis, după 1960, cu semnifi- 
cative mutații in politica internă, în primul rînd cu relaxarea regimu- 
lui polițienesc. Închisorile politice au început să se deschidă în 1962, 
cind au fost eliberaţi, după cifre oficiale, 1 304 deţinuţi, urmaţi în 
1963 de alţi 2 892 şi în primele patru luni ale lui 1964 de ultimii 464, 
multi închişi după 1944, alţii — legionarii — şi mai demult, din 1941. 

Un element esenţial al noului curs, menit în primul rînd a ciştiga 
opinia publică, a fost începerea unei campanii de derusificare care a 
culminat, în 1963, cu închiderea tuturor instituţiilor create între 
1946 şi 1948, tocmai în vederea sprijinirii procesului de rusificare: 
Institutul "Maxim Gorki” şi Muzeul Româno-Rus şi-au închis 
porţile; au fost suprimate atit Institutul Románo-Sovietic cît şi 
"Analele Románo-Sovietice", precum şi revista "Timpuri Noi". Nu- 
mele ruseşti de străzi, instituţii şi cinematografe au fost schimbate 
peste noapte; în paralel, Dej a organizat şedinţe publice la nivelul 
tuturor întreprinderilor în care activişti superiori de partid aruncau 
Moscovei incredibile acuzaţii, invinuind-o de toate păcatele şi de 

toate relele ultimelor două decenii: stalinism, exploatare econo- 
mică, pervertirea valorilor nationale, izolarea ţării de restul lumii, 
slavizarea unei culturi latine etc. Desființarea instituţiilor de rusifi- 
care a fost dublată de reintemeierea unora din instituţiile desfiinţate 
în 1948, cum ar fi, de pildă, Institutul de Studii Sud-Est Europene. 
A crescut de asemenea rolul Academiei, care a putut alege, intre 
membrii ei titulari şi corespondenţi, un număr de "foşti" oameni de 
ştiinţă şi cultură, pînă atunci ţinuţi pe linie moartă. Micşorarea ro- 
lului dosarului personal de cadre a făcut posibilă cooptarea unui 
mare număr de tehnocraţi, lăsaţi pînă atunci în marginea societăţii 
pe motive de origine socială, activităţi politice burgheze, păcate 
ideologice. Toate aceste schimbări, remarcabile dacă le comparám 
cu situaţia din anii '50, au dus la crearea unui climat de relativă 
înţelegere socială şi consens naţional, cu atit mai mult cu cit spe- 
ranţele eliberării de comunism păreau acum aminate, pe termen 
lung. 

Grupul lui Dej a condus cu prudentă pricepere procesul de re- 
abilitare a vechilor noţiuni de patrie şi nationalism, curátindu-le de 
sovietism şi internationalism, restituind naţiunii multe din valorile 
ostracizate după 1948: principalul instrument folosit în această 
campanie de revenire spirituală a fost istoria. Anii 1960 - 1965 au 
fost, din acest punct de vedere, o perioadă de antislavism, de rede- 
scoperire a originii latine, de diminuare a rolului ruşilor din istoria 
ţării. Faţă de anii '50, întoarcerea era de 180 de grade; chiar şi ruso- 
filu! principe Cantemir era derusificat, iar tratatul sáu cu Petru cel 
Mare (1711), care garantase integritatea Moldovei, era acum folosit 
pentru a aminti, în mod indirect, că anexarea Basarabiei de către ruşi 
nu corespundea dreptăţii istorice. Marx însuşi, cunosut pentru sen- 
timentele sale antiruseşti, era pus să vorbească pentrü români: in 
1964 apărea la Bucureşti volumul Marx despre români, o culegere de 
articole exprimind, prin gura părintelui comunismului, părerile 
românilor despre ruşi. Se vorbea şi de nedreptatea ocupării Basara- 
biei la 1812 şi despre planurile anexioniste ale Rusiei faţă de Princi- 
pate şi despre antirusismul generaţiei paşoptiste şi al celei care crea- 
se statul naţional român modern. 

Se poate deci socoti că, în 1965, politica externă şi internă a 
dictatorului român era angajată pe o direcţie nouă, autonomistă, 
foarte diferită de calea pe care mergeau celelalte ţări est-europene. 
Economic, România se opunea integraţionalismului şi specializării 

cerute de C. A.E.R., incápátinindu-se să continue linia de rapidă 
industrializare, mai ales cu ajutorul Apusului. In interior, se vádeau 
tendinte de timidá liberalizare, in timp ce pe plan extern partidul 
refuza să secondeze Moscova în dorinţele ei de hegemonie asupra 
mişcării comuniste internaţionale, apropiindu-se, în acelaşi timp, de 
China si de ţările industriale dezvoltate. În sfîrşit, din punct de ve- 
dere cultural, influenţa rusă era aproape cu totul dispărută, partidul 
îngăduind, cu prudenţă, treptata recuperare, reabilitare şi circulaţie 
a valorilor tradiţionale care nu-i mai amenințau direct autoritatea. 

Gheorghiu-Dej a murit pe neaşteptate, de boală, în martie 1965, 
fiind abia la începutul noului său drum, lăsînd istoricilor sarcina de 
a explica o personalitate contradictorie şi o politică ale cărei resor- 
turi intime şi motivații nu pot rămîne deocamdată decit de domeniul 
speculaţiei şi al ipotezei. Politica lui Dej a cunoscut mai multe faze, 
mai multe etape de evoluţie; în ilegalitate, pînă la 23 august, el a 
reprezentat facțiunea naţională a mişcării comuniste, lipsit de con- 
tacte cu moscovitii şi departe de influenţa Kremlinului. După "eli- 
berare", el a oscilat o vreme între linia naţională şi cea moscovită, 
optind însă, foarte repede, probabil din realism politic, pentru cea 
de a doua. Între 1948 şi 1958 el s-a identificat pe deplin cu interesele 
şi modelul stalinist, patronind exterminări şi crime în masă, ne- 
maiintilnite pînă atunci în istoria ţării. Nu este însă lipsit de interes 
să arătăm că atit Tito cit şi Kádár au trecut prin epoci singeroase 
similare. Apoi, după 1958, Dej a evoluat treptat spre o desprindere 
de ruşi şi către obţinerea unui statut de relativă autonomie, ale cărui 
trăsături au fost menţionate mai sus. 

Această intortocheatá evoluţie se poate explica in mai multe 
feluri: ea poate fi socotită mai întii ca rezultatul unui conflict cu 
Hruşciov, provocat de acesta, nedorit de Gheorghiu-Dej, şi care l-a 
impins pe dictatorul român spre autonomie, doar pentru a-şi scăpa 
tronul de pe care liderul sovietic dorea să-l înlăture. Pe de altă parte, 
tinind seama de antecedente, se poate emite şi ipoteza că Dej a 
urmărit întotdeauna să obţină statutul autonom pe care l-a atins în 
1964; a reuşit să-l împlinească numai în momentul în care condiţiile 
internaţionale i-au fost prielnice. 

Probabil că ambele ipoteze conţin un simbure de adevăr, ele 
completindu-se reciproc. De mare importanţă pentru impunerea 
noului curs a fost şi constituirea, după 1958, a unui nou nucleu 
conducător în sînul partidului, compus din tehnocraţii grupaţi in 

jurul lui Maurer. Om simplu, fárá educaţie, dar cu bune instincte 
politice, Dej a ştiut să asculte sfaturile acestui grup şi să impletească 
autonomia externă cu dezgheţul şi liberalizarea internă fără de care, 
pentru popor, autonomia ar fi fost doar un cuvint gol şi un lux inutil. 

În acelaşi timp însă trebuie subliniat caracterul extrem de limitat 
al reformismului dejist. Conflictul cu Hruşciov nu a izbucnit deoa- 
rece românii doreau să aplice un alt model de dezvoltare, ci, dimpo- . 
trivă, deoarece ruşii voiau să-i impiedice să aplice şi la ei în ţară 
modelul clasic marxist. Comuniştii români nu s-au gindit nici un 
moment la reformarea reală a modelului economic stalinist, ci doar 
la aplicarea sa integrală. Ca urmare, în 1965, Dej şi grupul lui erau 
în conflict relativ cu Moscova în privinţa autonomiei, dar structurile 
interne peste care domneau nu se deosebeau în chip esenţial de cele 
sovietice, 

Nu se poate şti cum ar fi evoluat politica internă a partidului 
dacă moartea primului secretar nu ar fi survenit atit de pe neaştep- 
tate, în martie 1965, in momentul in care noul curs era abia început. 
În Ungaria, kádárismul a avut nevoie de peste zece ani pentru a se 
impune cu adevărat; Dej nu a avut la indeminá acest răgaz, dar 
ipoteza cea mai atrăgătoare, sugerătă mai ales de influenţa grupului 
Maurer asupra sa, ar fi că, autonomia odată consolidată, el ar fi fost 
dispus să incurajeze şi reforme interne reale, că ar fi urmat, într-un 
fel, calea lui Tito sau măcar a lui Kâdâr. 


15. AUTONOMIE SI NEOSTALINISM (1965 - 1983) 


Destinderea. Atunci cînd sint întrebaţi, românii de astăzi 
răspund, aproape invariabil, că socotesc ultimii ani ai domniei lui 
Dej şi pe cei dintii ai cirmuirii lui Ceauşescu drept o- perioadă de 
liberalism, o "epocă de aur” atit faţă de anii '50 cit şi faţă de anii "80. 
Se înţelege cá atit liberalismul cit şi caracterul auriu al epocii sint 
termeni relativi, care trebuie intelesi numai in contextul socialismu- 
lui románesc. Cu toate acestea, ei reflectá o realitate obiectivá: Ghe- 
orghiu-Dej a lásat succesorului sáu o Románie care incepuse sá se 
ridice şi un popor care se reinvátase să spere. 

Probabil că termenul care defineşte cel mai semnificativ perioa- 
da 1965 - 1974 este cel de destindere, destindere atit internă cit şi 
externă. Liberalism socialist, deşi se foloseşte deseori, este totuşi un 
concept prea generos, deoarece nici chiar în anii lor cei mai deschişi, 
comuniştii români nu au pus decit o relativă parte de "faţă umană” 
pe obrazul regimului lor, o faţă care de altfel s-a şters aproape cu 
totul după 1974. Alţi învăţaţi, mai ales apuseni, definesc epoca res- 
pectivă prin conceptul de independenţă; şi acest termen mi se pare 
exagerat, deoarece, oricît de mare ar fi dorinţa clasei conducătoare 
româneşti, despre o reală independenţă, pentru moment cel puţin, 
nu poate fi vorba. 

Destindere, în schimb, este un termen mai puțin categoric. El are 
de asemenea avantajul de a defini cu un singur cuvint atit noua 
realitate externă, dezangajarea de ruşi, apropierea de apuseni, cit şi 
atmosfera de relativ consens naţional care s-a prelungit, după moar- 
tea lui Dej, pină la începutul anilor '70. 

Problema succesiunii lui Gheorghiu-Dej fusese hotărită de acesta 
încă de la sfirşitul anilor '50 cind dictatorul român îl desemnase pe 
tinărul Nicolae Ceauşescu ca viitor lider al partidului. Născut in 
1918 într-o familie de ţărani săraci munteni, Ceauşescu urcase toate 
treptele ierarhiei de partid sub pulpana lui Dej, pe care-l cunoscuse 

în inchisoare; şef al tineretului comunist îndată după război, gene- - 
ral-locotenent şi şef al direcţiei politice a armatei (1950), secretar al 
Comitetului Central (1952), membru al Biroului Politic (1955), res- 
ponsabil cu problemele de cadre. Cu toate acestea, atunci cind a 
devenit prim-secretar al partidului, la 47 de ani, atribuţiile ii erau 
limitate de existenţa unei conduceri colective din care mai făceau 
parte I. Gh. Maurer, şeful guvernului, şi Chivu Stoica, preşedintele 
Consiliului de Stat. În 1965, Nicolae Ceauşescu era numai un primus 
inter pares, figura dominantă a troicii fiind, fără îndoială, primul-mi- 
nistru. De altfel, pentru a preveni concentrarea puterii într-o sin- 

gură mînă, congresul al IX-lea (1965) a interzis pe viitor cumulul 
funcţiilor de partid şi de stat. 

"Baronii" lui Dej, Maurer, Bodnăraş, Stoica, Apostol, au crezut, 
fără îndoială, că îl pot controla pe tinărul Ceauşescu şi au alcătuit 
cu acesta o alianţă în vederea înlăturării ultimilor stalinişti, în pri- 
mul rînd a lui Al. Drăghici, ministru de interne din 1952. Drăghici 
şi-a pierdut postul îndată după moartea lui Dej (iulie 1965), fiind 
ulterior înlăturat şi din secretariatul Comitetului Central (1968). O 
dată cu el au căzut, la congresul al IX-lea al partidului (1965), nu- 
meroşi vechi activişti de pe vremea stalinismului, înlocuiţi atit in 
aparatul de partid cit şi în cel de stat cu o generaţie nouă de activişti, 
precum G. Marin, Al. Birlădeanu, P. Niculescu-Mizil, I. Verdeț, C 
Mănescu, M. Florescu, V. Trofin, M. Bergheanu, activi încă din ul- 
tima parte a cirmuirii lui Dej şi cunoscuţi pentru relativa lor incli- 
nație pentru reformism şi tehnocratie. 

“Grupul "baronilor", Maurer in primul rînd, nu pare să fi socotit 
ascensiunea lui Ceaugescu drept periculoasá pentru linia sa de trep- 
tată destindere internă şi dezangajare faţă de ruşi. A încurajat, de 
aceea, într-un chip încă greu de explicat, încălcarea articolului 13 
din statutul abia adoptat la congresul al IX-lea care interzisese cu- 
mulul de funcţii şi a îngăduit secretarului general al Partidului Co- 
munist Român (ambele denumiri au fost adoptate la numitul con- 
gres) să ocupe, in 1967, şi funcţia de preşedinte al Consiliului de 
Stat. Ceauşescu s-a folosit cu multă pricepere de această poziţie 
pentru a lărgi continuu atribuţiile Consiliului şi a aduce sub ascul- 

_tarea sa atit Consiliul Economic, creat în 1967, cit şi pe cel al 
apărării, creat în 1968. Pe nesimţite, Consiliul de Stat s-a transfor- 
mat dintr-un organ onorific într-unul de conducere efectivă, dublind 
sau preluind din atribuţiile guvernului condus de Maurer. Dacă 
adăugăm şi faptul că, în 1969, la congresul al X-lea, două treimi din 

membrii Prezidiului Permanent fuseserá promovati dupá 1965 prin 
grija lui Ceaugescu, putem socoti cá preluarea puterii de cátre acesta 
era acum desăvirşită. 

Politica internă a echipei Maurer-Ceauşescu a justificat, in mare 
parte, continuarea sentimentului de măsurat optimism care se 
ráspindise peste ţară încă de pe vremea lui Dej. Noua cirmuire a 
debutat cu o seamă de măsuri simbolice, dar nu mai puţin populare, 
cum ar fi relatinizarea numelui ţării (România în loc de Rominia), 
adoptarea unei noi constituţii (1965), care nu mai dădea importanţă 
“fratelui eliberator”, aşa cum făcuseră constitutiile din 1948 şi 1952, 
reabilitarea comunistului naţional L. Pătrăşcanu precum şi a nume- 
rogi deţinuţi politici, arestaţi între 1951 şi 1958, comunişti, necomu- 
nişti, monarhiști, militari etc. 

Caracterul liberal, de destindere internă, a fost imprimat şi de 
unele măsuri.menite a încuraja iniţiativa particulară şi a modifica, 
într-un fel, rigidul raport stalinist dintre stat şi individ; astfel, parti- 
dul a îngăduit în iulie 1967 deschiderea de prăvălii, restaurante şi 
pensiuni particulare, în numai şase luni s-au deschis 183 de restau- 
rante particulare. Tot în 1967 S-a admis şi construirea de locuinţe 
proprietate personală şi s-a micşorat rolul temutelor servicii de ca- 
dre. Dosarul personal avea şi el să dispară, accentul fiind pus acum 
nu pe originea socială şi pe biografia cetăţeanului, ci pe meritele şi 
calităţile sale profesionale. În sfirşit, între 1968 şi 1970, s-au adoptat 
noi reglementări ale regimului pagapoartelor care au ugurat consid- 
erabil circulaţia românilor peste hotare. Supravegherea politiene- 
ască a scăzut şi ea, în însemnată măsură, din intensitate. 

Dar poate că domeniul în care noua orientare s-a făcut cel mai 
mult simțită a fost cel cultural. Sub influenţa unor mai luminaţi 
miniştri ai educaţiei (1969 - 1972), învățămîntul a cunoscut o pe- 
rioadă de progres, de modernizare şi deschidere, de scădere a impor- 
tantei marxismului şi de creştere a.ponderei disciplinelor exacte şi 
tehnice. Limba rusă a dispărut aproape cu totul din şcoli şi univer- 
sităţi, fiind înlocuită cu limbile de circulaţie internaţională, engleză, 
franceză, germană, pină atunci foarte puţin predate. S-au înfiinţat 
chiar şi licee în care limba de predare la toate materiile era una din 
aceste limbi internationale; transformări tot atit de innoitoare au 
fost ingáduite in domeniul stiintelor sociale; hulita sociologie a re- 
apárut în .planurile de cercetare si între cursurile facultăţilor, 
creindu-se chiar şi un centru de cercetare şi o revistă de sociologie. 
Istoria a cunoscut si ea o renaştere neaşteptată, cu atit mai pro- 

miţătoare cu cît partidul şi secretarul sáu general au manifestat, 
vreme de cîțiva ani, un total dezinteres pentru trecutul naţional. 
Congresele din 1965 şi 1969 ale partidului nu s-au ocupat deloc de 
problemele istoriei, în vădit contrast cu congresul din 1974, al cărui 
program va începe cu o sinteză a istoriei naţionale, lungă de 18 
pagini. Discursurile secretarului general au ignorat şi ele trecutul 
ocupindu-se aproape exclusiv de problemele istoriei mişcării mun- 
citoreşti şi comuniste. Este limpede că partidul nu descoperise încă 
valoarea propagandistică a naţionalismului istoric şi că şeful său nu 
se proiectase încă pe linia care, din voievod în voievod, prin daci şi 
traci, îl va înrudi direct, după 1974, cu primul homo sapiens euro- 
pean. 

Datorită acestui dezinteres oficial, istoriografia a putut cunoaşte 
o epocă de rapidă inflorire; concepţia de "front istoric" a fost aban- 
donată, istoricii asociindu-se în colective şi alegindu-şi teme de cer- 
cetare nu după interesele şi indicaţiile partidului, ci după propriile 
lor înclinații şi iniţiative. S-au tipărit în această perioadă mai multe 
istorii ale ţării şi numeroase studii în care subiecte pînă nu de mult 
tabu erau discutate relativ liber şi în contradictoriu, fără dogmatis- 
mul marxist al perioadei preceden şi fáră citate din scrierile şefului 
partidului. 

O dezvoltare similară a avut loc şi în lumea literelor, artelor şi 
muzicii; scoaterea stalinistului poet M. Beniuc de la conducerea 
Uniunii Scriitorilor (1965) a pus capăt pentru un timp realismului 
socialist în literatură, deschizind drum liber afirmării unui număr 
relativ insemnat de scriitori tineri, de talent. Atit romanul cit şi 
poezia şi critica au cunoscut acum üna din epocile lor de netăgăduită 
originalitate. 

Partidul a cultivat cu mare dibăcie imaginea unei forte politice 
dornice de liberalizare, de înlăturare a dogmatismului şi de creare a 
unui consens naţional; el şi-a deschis de altfel, încă din 1965, porţile, 
scurtind perioada de stagiatură şi căutînd să atragă in rîndurile sale 
atit pe oamenii de ştiinţă şi cultură cit şi intelectualitatea tehnică. 
Datorită acestei politici a porţilor deschise partidul a trecut pentru 
prima dată pragul celor 2 milioane de membri (2 089 085) în 1970, 
ceea ce reprezenta circa 10% din întreaga populaţie a ţării. : 

Toate aceste fenomene, simptome ale unei destinderi interne 
reale, s-au manifestat în contextul unui relativ progres economic 
care le făceau şi mai promițătoare. Politica de industrializare a cu- 
noscul două faze distincte, despărțite de anul 1970. Planul cincinal 

pe anii 1966 - 1970 (directivele fuseseră adoptate in 1965) a prevăzut 
şi realizat un ritm rapid de dezvoltare cu accentul pus pe industria 
grea, al cărei simbol a devenit combinatul siderurgic de la Galaţi, 
inaugurat parţial în 1968. Pe întreaga perioadă, rata de acumulare 
din venitul naţional a fost de 28%, rata de creştere a industriei a fost 
de 11,8%, partea industriei din venitul naţional crescind de la 49% 
(1965) la 60% (1970). Investiţiile în industrie au fost ridicate, 48,9% 
din totalul investiţiilor în 1965, 47,5% în 1970, partea agriculturii 
fiind în schimb de numai 16,4% şi respectiv 16%. Cu toate acestea, 
recoltele au fost în general bune, recordul la cereale, 16 milioane 
tone, fiind atins în 1972. Exportul de produse alimentare a rămas 
scăzut piná in 1970 - 1971 (4,1% din valoarea totală a exportului in 
1970, 3,6% in 1971), ceea ce explică probabil relativa abundență 
alimentară de la începutul anilor "70, inclusiv a cărnii şi a produselor 
de carne, din care, de pildă, se exportau în 1971 numai 55,3 mii de 
tone. 

Anii '60 au fost în întreaga Europă de răsărit o perioadă de 
căutări şi reforme, cu deosebire în domeniul economic. Comuniştii 
români au publicat şi ei în 1967 principiile a ceea ce considerau a fi 
un nou sistem de conducere şi planificare economică, în general mai 
conservatoare decit cele formulate in alte ţări socialiste. Teoretic, 
întreprinderile au căpătat mai mult drept de decizie, numărul indi- 
catorilor centrali de plan a fost micşorat, dar centralizarea a rămas 
totuşi strictă, planificarea amănunţită şi în mina partidului. Clasa 
conducătoare socotea în chip evident, şi Ceauşescu a repetat-o în 
mai multe rînduri, că modernizarea vieţii economice se poate obţine 
mai repede în condiţiile unui dirijism centralizat decit în cele ale 
descentralizării economice. Această linie s-a accentuat şi mai mult 
după 1970 cind partidul a hotărit, sub influenţa lui Ceauşescu şi 
peste opoziţia lui Maurer, să revizuiască, mărindu-le, prevederile 
adoptate în 1969 pentru planul cincinal următor (1971 - 1975). Ca 
urmare, rata de acumulare a crescut la 34,1%, procentul investiţiilor 
în industrie a crescut la 49,2%, în timp ce investiţiile alocate agricul- 
turii au scăzut la 13%, aceasta în ciuda dublării, între 1970 şi 1974, 
a exporturilor de produse cerealiere şi de carne. Partidul şi-a fixat 
ambiţioase obiective industriale, unele de îndoielnică valoare eco- 
nomică, cum ar fi, de pildă, canalul Dunăre-Marea Neagră; siderur- 
gia şi petrochimia, rafinarea petrolului indeosebi, urmau să se dez- 
volte cu precădere, aceasta în ciuda lipsei minereurilor autohtone 
de fier, a scăderii producţiei româneşti de petrol şi a iminentei 

creşteri la preţul celui importat. Fără a ţine prea mult seama de 
condiţiile şi resursele locale, de legile economice, partidul s-a anga- 
jat fără umbră de ezitare în construirea de centrale nucleare, heli- 
copiere, avioane, vase maritime de pînă la 100 000 de tone, inclusiv 
petroliere, automobile, ordinatoare, noi centre siderurgice etc. 
Rezultatele negative ale acestui gigantism economic nu se vor 
vedea decit peste cîțiva ani; pentru moment, industrializarea rapidă 
crea debuşee pentru forţa de muncă ce părăsea în masă satele, urba- 
niza localităţile, părea să aducă bunăstare. Alături de destinderea 
politieneascá şi ideologică, dezvoltarea economică de după 1965 a 
fost, fárá indoială, unul din factorii de natură a crea o atmosferă de 
stabilitate internă şi de acceptare resemnată a regimului Ceauşescu. 
- Un alt factor cu urmări similare a fost accentuarea cursului au- 
tonom al politicii externe, un subiect asupra căruia specialiştii sînt în 
evident dezacord, unii avind tendinţa de a nega caracterul real al 
“independenţei româneşti", cei mai mulţi socotindu-l drept o 
axiomă. În ceea ce mă priveşte, socotesc pe cei din urmă mai aproa- 
pe de adevăr, cu singura adăugare cá România comunistă nu are 
totuşi cum fi realmente independentă. Termenul de autonomie, 
cred, este mai potrivit. Aceasta nu înseamnă insă că actuala clasă 
politică nu a dorit şi nu doreşte să se dezangajeze cît mai mult de ruşi 
pentru a fi singură stăpină pe deciziile şi acţiunile ei. Că aceste 
decizii nu corespund intotdeauna ct interesele poporului peste care 
stăpineşte este o altă problemă, asupra căreia vom mai avea prilejul 
să mai revenim. Pentru moment, să subliniem doar că perioada 
1965-1974 a fost martora unor spetaculoase iniţiative diplomatice 
româneşti, care au adus Bucureştiului respectabilitate în ochii co- 
munităţii internationale şi un statut special, nu întotdeauna de invi- 
diat, in cadrul comunităţii socialiste. Vizitatori prestigioşi, de 
Gaulle (1968), Nixon (1969), au venit în capitala română, aducind 
.cu ei bunăvoința şi âjutorul economic al Occidentului; limitele tole- 
rantei sovietice au fost deseori puse la incercare, românii conti- 
nuindu-si neutralitatea in conflictul ruso-chinez, apropiindu-se de 
Iugoslavia, apárind pînă la capăt experimentul Dubček — pe care 
s-au ferit însă să-l aplice — şi dreptul comuniştilor cehoslovaci de 
a-şi pune în aplicare modelul dorit. România a fost de altfel singura 
membră a pactului de la Varşovia care nu a participat la invadarea 
Cehoslovaciei în august 1968. 
Apropierea de Bonn şi stabilirea de relaţii diplomatice cu Repu- 
blica Federală (1967) într-un moment în care nici o ţară socialistă 

pu avea încă astfel de legături, precum şi menţinerea de relaţii diplo- 
matice cu Israelul după războiul de şase zile (1967) au fost şi ele 
atitudini singulare, curajoase, de natură a irita Kremlinul. Comuni- 
tatea evreilor români a fost lăsată să adere la Congresul Mondial 
Evreiesc (1967); comuniştii români au refuzat de asemenea, cu con- 
secvenţă, să participe la manevrele militare ale pactului de la 
Varşovia şi să îngăduie astfel de manevre pe teritoriul ţării, 
sustinind în paralel ideea desființării simultane a blocurilor milita- 
re.. 

Orientarea diplomatică spre Apus a fost dublată de o restructu-. 
rare a legăturilor comerciale externe: primele acorduri economice 
cu Germania au fost semnate în 1966, urmate de altele cu principa- 
lele ţări capitaliste dezvoltate; tratativele pentru aderare la GATT 
au început în 1968 şi s-au încheiat în 1971; în acelaşi an începeau la 
Washington discuţiile privind aderarea la Fondul Monetar Inter- 
naţional şi la Banca Mondială, România devenind membra celor 
două organizaţii in 1972; tot acum, delegaţii români cereau şi Pieței 
comune un regim comercial preferenţial care le era acordat un an 
mai tirziu (1973). Pentru a atrage capital, tehnologie şi a-şi asigura 
desfacerea produselor pe terţe pieţe, guvernul a anunţat în 1971 
înfiinţarea de societăţi mixte în care partea română urma să fie de 
51%, restul, capital şi profituri, revenind partenerului occidental. 
Pină în 1973 fuseseră întemeiate 20 de astfel de societăţi. Grăitoare 
pentru orientarea economică a comerţului exterior sint procentele 
valorice ale schimburilor cu C.A.E.R.-ul, cu Uniunea Sovietică şi cu 
ţările capitaliste dezvoltate: în 1965, celui dintii îi revenea 60,4% din 
valoarea comerţului exterior din care Uniunii Sovietice 38,8%, tări- 
lor capitaliste 28,9%; în 1974 procentul era de respectiv 33,9%, 
15,8%, 45,196. 

Se poate pune fireşte întrebarea de ce au tolerat ruşii o asemenea 
politică externă, de ce nu i-au ţinut şi pe români în friul în care îi - 
ţineau pe unguri sau pe polonezi? Un prim răspuns ar trebui să arate 
că, în ciuda aparenţelor, deşi supărătoare, cicălitoare, acţiunile 
României nu lezau în chip esenţial interesele Moscovei, în orice caz 
nu într-o măsură care să justifice intervenţia directă. Lipsa unor 
reforme interne semnificative a fost şi ea de natură a pondera îngri- 
jorarea sovieticilor, mult mai sensibili la transformările interne în 
Polonia sau Cehoslovacia decit la fronda fratelui mai mic care nu 
punea în primejdie interesele generale ale comunismului. Bucu- 
reştiul a păşit într-adevăr uneori în afara interesului imediat rusesc, 

dar niciodată în afara interesului comunismului mondial; şi poate că 
nu trebuie înlăturată cu totul nici ipoteza potrivit căreia Moscova 
s-a putut uneori folosi de bunele oficii ale României pentru a stabili 
contacte şi a întreprinde acţiuni pe care nu ar fi putut să le stabileas- 
că sau întreprinde pe cont propriu. Cele cîteva afaceri de spionaj 
românesc în Apus, descoperite după 1969, de prea mare anvergură 
pentru a folosi Bucureştiului singur, ar putea indica şi ele că, in 
ciuda diferenţelor, au existat şi domenii în care interesele comu- 
niştilor ruşi şi români au convers. 

Politica externă românească a anilor 1965 - 1974 ridică deci în 
faţa cercetătorului numeroase semne de întrebare. Dorinţa de ieşire 
de sub tutelă nu se poate nega, dar ea trebuie înţeleasă numai în sens 
politic, şi nu ca o încercare de a părăsi modelul sovietic. Este, într-un 
fel, independenţa pe care căutau să o obţină în secolul al XVIII-lea 
aianii turci din Balcani faţă de sultan. Acest lucru nu a apărut însă 
foarte limpede în perioada respectivă, multi români sperind cá trep- 
tata desfacere din îmbrăţişarea rusească va duce şi la transformări 
de fond în politica internă. Ei au fost atraşi de naționalismul noii 
conduceri, s-au înflăcărat ascultind discursul patriotic şi antisovietic 
al lui Ceauşescu din 22 august 1968 şi nu au văzut acumularea de 
semne care indicau apropierea sfirşitului destinderii interne şi reve- 
nirea la ortodoxia neostalinistă, după 1974. 

Victoria neostalinismului şi avatarurile destinderii interne tre- 
buie probabil legate de disputa dintre Ceauşescu şi Maurer asupra 
căilor de dezvoltare a societăţii româneşti, o dispută despre care se 
ştie incă foarte puţin şi pe care Maurer, din nefericire, a pierdut-o 
în cele din urmă. În centrul discuţiei s-a aflat problema ritmului de 
industrializare, un ritm pe care secretarul general al partidului l-a 
dorit accelerat, cu un accent şi mai sporit pe industria grea şi pe care 
primul-ministru l-ar fi vrut mai măsurat, fără neglijarea industriei. 
bunurilor de consum, fără a sacrifica generaţii după generaţii pe 
altarul unui viitor care nu ţinea seama de resursele interne, umane, 
naturale şi tehnologice ale ţării. , 

Politica economică promovată de Nicolae Ceauşescu nu se putea 
însă împăca cu orientarea liberală începută de Gheorghiu-Dej; sta- 
linismul economic presupune centralizarea absolută, concentrarea 
resurselor şi energiilor pe o singură direcţie, readucerea tuturor 
iniţiativelor in mina grupului restrins care socotea că deţine cheia 
viitorului; stalinismul economic a făcut inevitabil neostalinismul 
politic, a readus în prim plan pe activiştii de partid, inláturindu-i pe 

tehnocrati. Prima expresie a noului curs politic au fost tezele din 
iulie 1971, lansate de Ceauşescu la întoarcerea din China, un fel de 
mini-revoluţie culturală cu ajutorul căreia a căutat şi a reuşit să 
lovească în grupul lui Maurer şi să-i grăbească căderea. Ca şi în anii 
'50, tezele au incriminat cosmopolitismul, au exaltat puritanismul 
ideologic, au încurajat deprofesionalizarea cadrelor de conducere; 
au marcat începutul campaniilor de pseudonaţionalism şi patriotar- 
dism care domină pină astăzi viaţa culturală românească şi mentali- 
tatea clasei conducătoare. 

Încrezători în zicala populară care spunea că la roníáni o minune 
nu tine decit trei zile, cetăţenii stupefiaţi de această neaşteptată 
manifestare de neostalinism au preferat să nu o ia în serios, soco- 
tind-o fie o mişcare strategică de ciştigare a simpatiei chineze, fie o 
manevră de aruncare de praf în ochii ruşilor. La numai citeva luni 
însă de la plenara din noiembrie 1971, care-şi insugise pe deplin 
tezele din iulie, Maurer şi linia sa economică erau criticati indirect 
dar în public de secretarul general, acuzaţi de neincredere în politica 
partidului şi de defetism economic. Tot acum (aprilie 1972), Cea- 
uşescu anunţa că rotirea cadrelor şi a funcţiilor va deveni un princi- 
piu de bază al politicii partidului, demnitarii statului şi activiştii de 
toate gradele au început a fi-sehimbaţi periodic, dependenţi tot mai 
mult de bunul plac al secretarului general, împiedicaţi în acest fel 
să-şi constituie o bază proprie de putere. În iunie 1973 intra în Co- 
mitetul Executiv şi Elena Ceauşescu, care-şi începea astfel o carieră 
politică ce în numai cîțiva ani avea să facă din soţia preşedintelui a 
doua putere în partid şi în stat. 

Cercetătorul atent poate observa în perioada cuprinsă între te- 
zele din iulie 1971 şi congresul al XI-lea din noiembrie 1974 tot mai 
numeroase semne de apariţie a cultului personalităţii şi de orientare 
spre un nou regim politic, cel prezidenţial. Secretarul general al 
partidului nu se mai aşază acum doar în rindul "eroilor" clasei mun- 
citoare, el începe să se vadă la capătul unui lung şir de principi, regi, 
voievozi, de la care încearcă să-şi tragă o legitimitate pînă atunci 
ignorată. Activiştii culturali, culturnicii, merg pînă într-acolo încât 
descoperă în apropierea Scorniceştilor, satul prezidenţial, rámá- 
şiţele primului homo sapiens european, pompos intitulat Austra- 
Tanthropus Olteniensis; volumele omagiale care i se prezintă, támiia 
cu care este acoperit de oamenii partidului, de scriitori, poeţi, pic- 
tori, de presă arată că se ţintea in chip conştient la construirea mi- 
tului unui conducător cu însuşiri aproape supraomeneşti, capabil a 

gási ráspunsuri nu numai la intrebarile naţiunii, dar şi la cele mai 
largi, ale omenirii întregi. 

In acest context înlăturarea lui Maurer din fruntea guvernului 
(martie 1974) şi ungerea în aceeaşi lună a lui Nicolae Ceauşescu ca 
preşedinte apar drept urmarea firească a unei lupte pentru putere 
declanşată în iulie 1971; congresul al XI-lea al partidului (noiembrie 
1974) va desăvirşi căderea "baronilor" lui Dej şi victoria unui regim 
prezidenţial bazat pe cultul personalităţii "Conducătorului”. Cu ex- 
ceptia politicii externe care a cultivat, cu puţine variaţii, vechile 
direcţii, congresul menţionat a marcat sfirşitul absolutismului lumi- 
nat practicat după 1960, reactualizarea metodelor, scopurilor şi a 
sistemului de valori dominant in anii '50. 

Cultul personalităţii şi socialismul dinastic. Neostalinismul ` 
românesc al anilor "70 - '80 se deosebeşte in mai multe privinţe de 
modelul iniţial; în primul rînd este mai puţin brutal, terorismul ge- 
neralizat fiind înlocuit cu o represiune selectivă şi de multe ori, ca şi 
în celelalte ţări comuniste, cu expedierea peste hotare a celor recal- 
citranţi. Se deosebeşte apoi prin existenţa unui cult al personalităţii 
împins pină la paroxism şi prin instaurarea unui socialism dinastic, 
de familie. Aceste trăsături au lipsit în vremea domniei lui Dej, au 
lipsit şi lipsesc şi astăzi în marea majoritate a statelor comuniste, 
mai ales în cele dependente de Moscova. Cultul personalităţii s-a 
“dezvoltat cu deosebire în ţările socialiste autonome sau inde- 
pendente, cum ar fi Albania, Coreea de Nord, China lui Mao. În 
România el a apărut în chip destul de neaşteptat, neavînd izvoare 
interne nici în tradiţia politică a vechilor elite politice, nici în cea a 
socialismului autohton. Dimpotrivă, am putea spune că, vreme de 
secole, clasele conducătoare au fost mai puternice decit puterea exe- 
cutivă pe care au dominat-o cu autoritate. Nici voievozii, nici regii, 
nici oamenii politici ai României Mari, nici Antonescu nu au prac- 
ticat cultul personalităţii. Singura analogie care s-ar putea face cu 
trecutul ar fi cultul conducătorului practicat de Legiune, un cult 
despre care a fost vorba într-unul din capitolele precedente. 

Dincolo de aspectele sale pitoreşti, cultul personalităţii este un 
regim politic cu trăsături specifice, prin care o foarte restrinsă elită 
întregii ţări mai apoi. Dacă ar fi să ne luăm după constituţie, Partidul 
Comunist Român, 3 260 125 de membri în decembrie 1982 sau 31% 
din totalul populaţiei ocupate, reprezintă forţa conducătoare a so- 
cietátii româneşti; în realitate el a devenit un fel de organizaţie de 

masă, dominată de citeva sute de activişti atagati conducătorului 
statului şi de familia acestuia prin legături de fidelitate personală şi 
familială. 

Ridicarea acestei noi caste politice reprezintă probabil unul din 
fenomenele cele mai interesante ale anilor "70; după cum am arătat, 
schimbarea de echipă a avut loc în anul 1974, cind Ceauşescu a fost 
proclamat preşedinte, iar primul ministru I. Gh. Maurer a fost inlo- . 
cuit cu M. Mănescu; la congresul al XI-lea (noiembrie 1974), Mau- 
rer şi-a pierdut şi locul din Comitetul Central. In acelaşi timp, şi-au 
pierdut din influenţă numeroşi membri iniţiali ai grupului Cea- 
uşescu, cei pe care se sprijinise acesta după 1965 în lupta cu “baronii” 
lui Dej, dar care acum puteau primejdui poziţia noului "far cáláuzi- 
tor", între ei V. Trofin, P. Niculescu-Mizil, Gh. Rădulescu, I. Iliescu, 
cu toţii relativ pricepuţi administratori care indrázniserá să discute, 
într-un fel sau altul, politica economică a lui Ceauşescu şi să suge- 
reze modificarea ei. In cîțiva ani ei vor fi complet marginalizati, scoşi 
din posturile influente, înlocuiţi cu activişti şterşi, supuşi, a căror 
singură preocupare va deveni traducerea în viaţă a "pretioaselor 
indicaţii” date de Conducător. Pentru a-i ţine in friu, preşedintele a 
întins pină la ultima limită a rezonabilului principiul rotirii cadre- 
lor, practicind atit de frecvente si derutante schimbári in aparatul de 
partid şi de stat, încît rostul lor a devenit de neînțeles, iar funcționa- 
rea instituţiilor statului aproape cu neputinţă. Astfel de schimbări, 
afectind de fiecare dată zeci de posturi, au avut loc în 1976 (iunie, 
iulie), 1977 (ianuarie, decembrie), 1978 (martie) — la această reor- 
ganizare şi-au schimbat funcţiile nu mai puţin de 23 de persoane —, 
1979 (ianuarie, august, octombrie, noiembrie), 1980 (martie), 1981 
(martie, septembrie). In 1982, rotirile, epurările, promovárile sau 
pur şi simplu schimbările au devenit cronice: în aprilie ele au afectat 
ministerul educaţiei, internele şi comerţul exterior; în mai, s-au 
schimbat primul-ministru, 8 viceprim-miniştri, 3 membri ai Comite- 
tului Politic Executiv; între mai şi august au fost înlocuiţi numeroşi 
ministri-adjuncti de la ministerele economice; in octombrie s-au 
operat schimbări în Comitetul Politic Executiv şi la Consiliul de 
Stat; în noiembrie au căzut capete de miniştri-adjuncţi la planifica- 
Te, comerţ exterior şi agricultură. — 

Singura parte a castei conducătoare care nu a fost continuu epu- 
rată sau rotată şi care, dimpotrivă, a acumulat necontenit funcţii şi 
responsabilităţi a fost familia prezidenţială, şeful statului dind tot 
mai mult impresia că nu are incredere decit în rudele sale apropiate. 

Soţia preşedintelui, trei dintre fraţi, unul din feciori, un cumnat au 
fost puşi în poziţii cheie care conduc aparatul de partid, ministerele 
de interne, apărare, ministerul agriculturii, comitetul de planificare, 
consiliul de ştiinţă şi tehnologie, organizaţia tineretului comunist. 

Acest socialism dinastic, de familie, neintilnit piná acum în isto- 
ria claselor politice româneşti este întărit printr-un curios complex 
cultural care face din noua familie domnitoare depozitara nu numai 
a înţelepciunii politice, dar şi a valorilor culturale şi ştiinţifice celor 
mai de pret. [n mod obişnuit, dictatorii nu pretind să fie socotiți şi 
intelectuali, mulţumindu-se cu ţinerea în mină a frinelor puterii. 
Grupul dictatorilor români face excepţie de la această regulă: 
preşedintele "scrie" cărţi de filozofie, economie politică, istorie, este 
proclamat drept mare ginditor al contemporaneităţii; soţia sa a de- 
venit membră a Academiei R.S.R. şi a multor altor academii, doctor 
în ştiinţe chimice, "savant de renume mondial”, autoare de cărţi pu- 
blicate în toate limbile pámintului; doi dintre fraţii preşedintelui şi 
doi dintre copiii săi ii urmează exemplul acumulind titluri şi cărţi. 
intreaga clasă politică românească are de altfel complexe culturale; 
atunci cind s-a întemeiat Academia de Ştiinţe Sociale şi Politice 
(1970), primii ei membri au fost preşedintele ţării, un viceprim-mi- 
nistru, ministrul de externe, adjunctul său, ministrul chimiei, guver- 
natorul Băncii Naţionale, ministrul de finanţe, mai mulţi secretari 
de partid de pe la judeţe, citiva consilieri prezidentiali etc. Cárturarii 
de profesie au fost lăsaţi, fireşte, mai la urmă. 

Ca şi în cazul lui Stalin, Kim-Ir-Sen sau E. Hodja, personalitatea 
conducătorului a ieşit din realitate pentru a îmbrăca calități mitice; 
obscurul sat natal a devenit loc de pelerinaj şi legendă; adjectivele 
care însoțesc numele "Conducătorului” sint numai la superlativ, bio- 
grafia îi este mereu rescrisá căpătind caracter de hagiografie. Deifi- 
carea atinge formele cele mai delirante la fiecare 26 ianuarie, cind 
tara întreagă sărbătoreşte aniversarea "fiului celui mai iubit”, bucu- 
roasă, mindă şi recunoscătoare: "vîrstă n-are, căci epoca intreagă îi 
aparţine”; "el este România, noi sîntem fiii lui", scria "Scinteia" la 
aniversarea din 1983. Tot atunci s-a anunţat că, dovadă a impactului 
gindirii preşedintelui asupra întregii lumi, cele 24 de cărţi scrise pină 
acum au avut parte de 125 de ediţii, insumind un tiraj total de 
750 000 de exemplare. 

Toate aceste perverse forme de cult nu s-ar fi putut probabil 
practica dacá cel pe care il cintà si anturajul sáu nu le-ar lua intr- 
- adevăr in serios; ele ar avea deci în primul rind o explicaţie psiholo- 

gicá ce singură lámureste bucuria descoperirii primului homo sa- 
piens european in apropierea Scornicestilor sau ideea, ciudatá pen- 
tru un lider socialist, de a-şi lua ca insemn al puterii prezidenţiale un 
sceptru. 

Explicaţia psihologică a straniului şi nemodernului cult este 
probabil modul cel mai sigur de a-i înțelege originea şi exagerárile; 
în mod oficios însă clasa politică îl explică într-un fel mai cinic, 
arătind că a fost nevoie de crearea unui simbol în jurul căruia să se 
poată ralia întregul popor, într-un moment în care ţara este ame- 
ninţată de ruşi şi in care nevoile dezvoltării rapide presupun incor- 
darea maximă a energiilor naţionale. 

Dacă aceasta a fost într-adevăr intenţia iniţială a elitei politice 
comuniste, rezultatele au fost departe de a-şi atinge scopul. Şirete- 
nia diplomatică nu este suficientă pentru a conduce o ţară; şi fana- 
riotii au fost buni diplomaţi; exaltarea naționalistă poate da roade 
un număr de ani, dar nu poate totuşi tine loc la nesfirgit de hrană 
zilnică; şi apoi, ce credibilitate poate avea o clasă politică bogată în 
personalităţi care au absolvit universitatea fără a-şi fi terminat liceul 
şi care au doctorate fără a avea bacalaureate? 

Personalizarea la maximum a puterii a avut probabil repercusi- 
unile cele mai grave asupra economiei. Disputa Maurer-Ceauşescu 
se concentrase îndeosebi asupra celor două probleme, a gradului de 
centralizare a luării deciziilor şi a ritmului şi anvergurii procesului 
de modernizare. Victoria cultului personalităţii şi transformarea 
conducătorului într-un fel de oracol atotştiutor, investit pe deasu- 
pra cu preşedinţia tuturor comitetelor şi consiliilor posibile, au pus 
capăt timidului proces de descentralizare iniţiat de fostul prim-mi- 
nistru. Elementul principal i în luarea deciziilor a devenit după 1974 
"indicatia prețioasă”, distribuită darnic în toate domeniile, de la 
agricultură şi industrie la ştiinţă şi artă, un fenomen care a ingreunat 
şi a încetinit luarea de hotăriri, anihilind spiritul de iniţiativă şi 
răspundere la toate nivelurile şi care, pe deasupra, tinind seama de 
calitatea "conducerii superioare”, a mărit riscul adoptării unor 
măsuri arbitrare sau de-a dreptul greşite din punct de vedere econo- 
mic. 

Căderea luj Maurer a închis, pentru moment, discuţia în jurul 
problemei raportului dintre fondul de acumulare şi cel de consum, 
preşedintele Ceauşescu impunind, după 1974, o linie de şi mai acce- 
lerată şi diversificată industrializare. Incă din iulie 1975, el a propus 
creşterea prevederilor planului cincinal pe anii 1976 - 1980, alocind 

33,5% din venitul national fondului de dezvoltare, faţă de numai 
30-32% cit prevăzuse congresul al XI- lea (1974). In iulie 1976, 
procentul a fost din nou ridicat, de astă dată la 34%, împreună cu 
cifrele de plan pentru numeroase ramuri industriale între care in- 
dustria chimică, cea constructoare de maşini, precum şi pentru pro- 
ductia de cereale. [n februarie,octombrie şi decembrie 1977 planul 
a fost din nou revizuit stabilindu-se obiective şi mai ambitioase. 
Prevederile cincinalului următor (1981 - 1985), adoptate în 1979, au 
fost şi ele revizuite "în sus”, tot nerealist, în ciuda faptului că în acel 
an semnele crizei începuseră deja să se arate. 

Cincinalul 1976 - 1980 nu a putut fi indeplinit la majoritatea 
indicatorilor principali: nici la venitul naţional, nici la producţia 
industrială totală, nici la producţia agricolă. Ca urmare, faţă de di- 
rectivele aprobate în 1979, prevederile cincinalului următor au fost, 
pentru prima dată în istoria comunismului român, reduse. Au rămas 
ridicaţi numai indicatorii pentru comerţul exterior şi agricultură; 
faţă de cincinalul anterior, cel dintii urma să crească cu 11,9%, cea 
de a doua cu 41%. 

Acest joc cu cifrele lasă impresia unui haos deplin în politica de 
planificare cu atit mai mult cu cit ele maschează lipsa oricărei 
incercári reale de reformă economică. Economia românească este, 
fără îndoială, cea mai strict centralizată şi rigid planificată economie 
din întregul lagăr socialist, o situaţie care generează ineficienţă, 
lipsă de flexibilitate, care descurajează iniţiativele. Accentul excesiv 
pus pe dezvoltarea industriei grele a creat un dezechilibru economic 
care face ca pe hirtie ţara să arate bogată, dar cu preţul sărăcirii 
populaţiei. În mod paradoxal, fabricile industrializării socialiste, în 
loc de a produce bogăţie, produc sărăcie. Pe de altă parte, chiar şi 
dezvoltarea industrială pare să fi ajuns la un punct mort, metodele 
prin care a fost realizată pină acum, transferul forţei de muncă din 
agricultură în industrie, creditele occidentale, acumularea forţată 
pe seama consumului, sleindu-se treptat. Citeva cifre sint semnifica- 
tive în această privinţă; astfel, rata de creştere a investiţiilor a scăzut 
de la 15,9% (1978)) la 4,1% (1979), apoi la 3,1% (1980); rata de 
creştere a forţei de muncă s-a redus de la 5,1% (1976) la 2,3% (1980) 
şi la 1% (1981). Datele oficiale referitoare la "îndeplinirea" planului 
pe 1982 arată toate o accentuată scădere a ritmului de creştere pla- 
nificat şi neimplinirea planului la numeroşi indicatori: energie elec-. 
trică (-7,1%), cărbune (-13,9%), petrol (-6,4%), oţel (-12,7%), au- 
tomobile (-25,896), vase maritime (-53,2%), cereale (-7%), con- 

structii locuinţe (-14,722). Nici populaţia ţării, care fusese "progra- 
mată” să ajungă in 1982 la 22 550 000 de locuitori, nu şi-a respectat 
"angajamentul", crescînd numai pină la 22 527 325 de locuitori. 

Două au fost ramurile in care politica economică a partidului a 
fost extrem de neprevăzătoare, siderurgia şi petrochimia. În 1975, 
România importa 10 878 700 tone minereu de fier şi producea 449 
kg oţel pe cap de locuitor; această producţie este planificată să 
ajungă la 1 000 kg si ca urmare, pe lingă giganticul combinat de la 
Galaţi, s-a construit încă unul, de aceeaşi mărime, la Călăraşi; in 
1981 importurile de minereu de fier au crescut la 15 016 000 tone. 

Cit priveşte petrochimia, deşi producţia internă de petrol a 
scăzut continuu după anul de virf 1976 (1976-14 700 000 tone, 
1981- 11 600 000 tone) si in ciuda crizei petrolului de după 1973, 
partidul a mărit totuşi capacitatea de rafinare, care a ajuns treptat 
de la 18 500 000 tone în 1973, la circa 33 000 000 tone în 1980. 
Aceasta înseamnă că România, şi aşa lipsită de valută forte, a fost 
obligată să cheltuiască tot mai mult pentru importurile de petrol, 
care au insumat 14 143 300 tone in 1973, 15 000 000 tonc in 1980, 
12 900 000 tone in 1981, 10 900 000 tone in 1982, fireşte la ruinătorul 
pret al pietei mondiale. Nepotrivirea dintre capacitatea de prelucra- 
re a rafináriilor si posibilitatea de achiziţionare a petrolului face ca, 
în prezent, circa 35% din capacitatea de prelucrare a rafinăriilor să 
nu fie folosită. l 

Un alt rezultat al politicii de accelerată şi neprevăzătoare indus- 
trializare a fost creşterea datoriei externe care este socotită a fi in 
prezent (1983) între 10 si 11 miliarde de dolari. Preşedintele Cea- 
usescu a promis, in februarie 1981, că întreaga datorie va fi plătită 
pînă în 1990 si cá nu se vor mai face alte împrumuturi externe. La 
numai cîteva luni însă de la discursul președintelui, în iunie, 
România împrumuta din nou 1 474 milioane de dolari de la Fondul 
Monetar Internațional. În 1983, s- -a anunțat că majoritatea partene- 
rilor apuseni au acceptat să reeşaloneze plăţile datorate de 
România pe anii 1981, 1982 si 1983. 

Dificultátile economiei románesti au fost accentuate dupá 1974 
de neputinţa soluționării problemelor agriculturii şi de treptata 
transformare a României într-o ţară cu cronice crize alimentare. 
Politica partidului a tratat intotdeauna agricultura şi țărănimea cu 
indiferenţă şi nepricepere, neputindu-se hotări să lase liberă iniția- 
tiva locală şi să slăbească controlul central asupra gospodăriilor co- 
lective. In primăvara lui 1983, conducerea de partid a emis nu mai 

putin de cinci decrete privind agricultura, urmárind toate rezolvarea 
crizei, dar găsind "solutia" din nou numai in întărirea controlului 
central; gradul de pervertire a firescului se vede din preambulul 
unuia din decrete care arată că creşterea vitelor de către țărani tre- 
buie să fie o cinste şi o datorie de onoare; din nou deci o funcţie 
economică naturală, care ar trebui reglementată prin mecanismul 
pieţei, a căpătat o valoare morală şi politică. Decretul respectiv in- 
troduce un nou sistem de achiziţii forţate de la ţărani, obligati să 
contracteze animale doar cu statul şi să le vindá la preţul fixat de 
acesta. Un alt decret introduce pedepse aspre, amenzi şi inchisoare 
pentru tăierea particulară a animalelor, precum şi obligativitatea 
fiecărei gospodării ţărăneşti de a înregistra, la primărie, toate ani- 
malele din ogradă. In sfîrşit, un alt decret a reglementat strict preţul 
de vinzare al produselor ţărăneşti, fixindu-le un plafon foarte j jos. 
“Într-un discurs din decembrie 1982, Nicolae Ceauşescu a arătat că 
țăranii trebuie lăsaţi să se îmbogăţească dacă o pot face prin munca 
lor; este puţin probabil că ploaia de reglementări fanariote care s-a 
abătut peste sate va fi de natură a-i indemna pe ţărani să lucreze mai 
mult şi mai bine. x 

1982 a fost — pe hirtie cel putin — un an cu recolte bune, cea de 
cereale ajungind la 22,3 milioane tone, mai putin decit prevázuse 
planul, dar totuşi suficient pentru a acoperi nevoile populaţiei; in 
1983 însă, agricultura a fost lovită de secetă, un fapt care ilustrează 
precaritatea programului ei de modernizare. Deşi se propusese încă 
din 1976 irigarea a 3 200 000 de hectare, suprafaţa irigată în 1982 nu 
ajunsese decit la 2 380 000 de hectare. Ca urmare, producţia mărtu- 
risită de cereale a fost de numai 20 milioane tone. In privinţa forţei 
de muncă, agricultura română foloseşte încă un foarte mare număr 
de muncitori agricoli (3 milioane în 1981) sau 28,9% din totalul 
populaţiei ocupate. Deşi industria chimică a cunoscut mari progre- 
se, cantitatea de îngrăşăminte livrată agriculturii este încă: insufi- 
cientă, România importind astăzi din Apus îngrăşăminte şi seminţe 
selecţionate. 

Dificultăţile economiei, experimentele, încercările, căutările, 
eşecurile au avut un efect imediat asupra nivelului de trai al popu- 
latiei, cetăţenii României socialiste trăind mai greu in anii '80 decit 
in anii '60 - '70 şi cu mult mai puţine speranţe de îndreptare a si- 
tuatiei decit atunci. Din 1978, preţurile pînă atunci stabile au fost 
constant mărite, mai întîi la alimente, servicii, transportul de per- 
soane, articole de îmbrăcăminte, lemn şi articole de lemn, hirtie 

(1978), apoi la benziná, gaz natural, pácurá, electricitate (1979). În 
1980, a venit rindul transportului de bunuri şi construcţiilor, în 1982 
au crescut preţurile din nou la alimente, electricitate, păcură, lemne 
de foc. Astăzi, atit pentru localnici cit si pentru vizitatorii stráini, 
România este o ţară foarte scumpă; după datele Fondului Monetar 
Internaţional nivelul de trai ar fi scăzut în anul 1983 cu între 19% şi 
40%. 

Creşterea preţurilor şi scumpirea produselor nu au rezolvat însă 
problema aprovizionării. Lipsurile de tot felul, mai ales cele alimen- 
tare, au devenit acute şi cronice din toamna lui 1981, cind partidul a 
fost nevoit să reintroducă cartelele pe care le desfiintase in 1954; 
s-au rationalizat astfel piinea, laptele, uleiul, zahărul, carnea. În pa- 
ralel, din iniţiativa preşedintelui Ceauşescu, s-a publicat un pro- 
gram de "alimentaţie raţională” in-care, sub pretextul că populaţia 
mánincá prea mult, că se consumă prea multe calorii, s-au fixat can- 
tităţile alocate anual cetăţenilor pentru perioada 1982-1985. Ele 
sint următoarele, socotite pe cap de locuitor: carne, 60-70 kg; peşte, 
8-10 kg; lapte şi produse lactate, 210-230 kg; bucăţi ouă, 260-280; 
legume, 173-189 kg; fructe, 85-95 kg; zahăr şi produse zaharoase, 
22-26 kg; cartofi 70-90 kg; cereale şi produse din cereale, 120- 140 
kg. In acelaşi timp "programul ştiinţific" a socotit prea ridicat con- 
sumul de calorii pe cap de locuitor şi a indicat reducerea lui pină în 
1985 cu între 9% şi 15%, astfel incit el să nu depăşească 2 800-3 000 
de calorii zilnic. Urmind aceste indicaţii, planul alimentar pe anul 
1984, publicat în decembrie 1983, prevede ratii individuale anuale şi 
mai scăzute decit cele prevăzute în "programul ştiinţific". Citeva 
exemple: carne 39,12 kg; lapte şi produse lactate, 78,73 kg; legume, 
66,08 kg; fructe, 27,49 kg; cartofi, 42,54 kg. Au crescut, în schimb, 
prevederile de plan la săpun şi detergent, documentele de partid 
prevăzind ridicarea consumului de săpun pe cap de locuitor de la 1 
kg (1980) la 1,9 kg (1983), iar a celui de detergent la 3,5 kg (1983). 
Se poate spune, fárá exagerare, cá in Románia anilor '80, calitatea 
vieţii s-a degradat simţitor faţă de nivelul pe care-l atinsese cu un 
deceniu mai înainte. 

Cifrele menţionate mai sus vădesc una din obsesiile cele mai 
tenace ale neostalinismului românesc, centralizarea şi planificarea 
în amănunt a tuturor aspectelor existenţei; sint într-adevăr puţine 
exemple în istorie de clase politice care să prevadă, într-un docu- 
ment oficial, că locuitorul ţării are dreptul la între 173 şi 189 kilo- 
grame de legume pe an sau că igiena celor 365 de zile calendaristice 

se poate rezolva cu 1,9 kilograme sápun. În afara acestei forme de 
"conducere", comuniştii români ai preşedintelui Ceauşescu au dat 
puţine semne că îşi dau seama de gravitatea situaţiei în care au adus 
ţara sau că se preocupă de căile scoaterii ei din criză. 

Dimpotrivă, în loc de reforme, ei au recurs la noi măsuri restric- 
tive, mai apropiate de iobăgie decit de socialismul "multilateral dez- 
voltat", cum ar fi de pildă legarea cetăţenilor de locul de muncă şi 
ingreunarea mişcării populaţiei de la sat la oraş; 14 localităţi au fost 
declarate în anul 1976 "oraşe mari”, aşezarea în ele devenind de 
competenţa unei comisii speciale. Doi ani mai tirziu, mutarea din şi 
în localităţi, indiferent de mărime, a devenit şi mai dificilă, în paralel 
cu adoptarea unei legi menite a face aproape cu neputinţă transferul 
de la o întreprindere la alta. Problema miinii de lucru în agricultură 
a fost rezolvată'an de an prin scoaterea la munca cimpului a milioa- 
ne de elevi şi studenti (2,5 in 1981,2 in 1982), a numeroşi funcţio- 
nari, soldaţi, aceasta în ciuda faptului că aproape 30% din populaţie 
este încă, teoretic cel puţin, ocupată în agricultură. Din 1981, arma- 
ta a primit tot mai multe sarcini economice, în timp ce numeroase 
departamente şi obiective economice au fost direct militarizate şi 
puse sub comanda unor generali (Transfăgărăşanul, canalul 
Dunăre-Marea Neagră, metroul din Bucureşti, Tarom-ul). 


În lipsă şi căutare de fonduri, preşedintele Ceauşescu a inventat 
în iunie 1982 teoria "părţilor sociale", aprobată de Comitetul Cen- 
tral la plenara din luna noiembrie a aceluiaşi an; termenul desem- 
nează acţiuni de întreprindere valorind între 10 şi 50 de mii de lei pe 
care muncitorii le pot cumpăra de la propria instituţie. Preşedintele 
însuşi a anunţat că va cumpăra astfel de "părţi sociale” de la Uzinele 
"23 August" din Bucureşti. In teorie, pînă la 3076 din fondul fix al 
unei întreprinderi poate trece in acest fel în proprietatea salariaţilor 
ei; in practicá, tinind seama de nerentabilitatea acestora precum şi 
de faptul cá intregul control asupra planului, productiei si desfacerii 
rámine in mina partidului, "pártile sociale" nu reprezintá decit un 
împrumut forţat care va aduce casieriei prezidenţiale suma de circa 
630 milioane lei anual,pe seama pauperizării şi mai accentuate a 
unei clase muncitoare aflate şi aşa pe unul din ultimele locuri din 
Europa în privinţa puterii de cumpărare. 

Victoria cultului personalităţii în anul 1974 a avut influenţe ne- 
gative şi asupra evoluției culturii. Să ne amintim că perioada cu- 
prinsă între începutul anilor '60 şi căderea tehnocraţilor lui Maurer 
avusese parte de numeroase inovaţii faţă de anii '50; deschiderea 

spre Apus, diminuarea rolului ideologiei marxiste, cultivarea valo- 
rilor nationale, atenuarea cenzurii, modernizarea învățămîntului şi 
cercetării, o mărită libertate de creatie în literatură şi artă. Spre 
deosebire de această "perioadă liberală”, epoca stalinismului dinas- 
tic se caracterizează prin închiderea ferestrelor către Occident, prin 
dezorganizarea sistemului de învățămînt şi cercetare, în sfirşit prin 
readucerea procesului de creaţie literară şi ştiinţifică sub controlul 
strict al partidului. Prin toate aceste măsuri, perioada de după 1974 
se apropie mai mult de anii stalinismului integral al anilor '50 decit 
de epoca imediat premergătoare. Statul cheltuieşte, de altfel, tot 
mai puţin pentru cultură, bugetul pe anul 1984 avind un capital 
cultural cu 40% mai sărac decit cel pe anul 1983 şi cu 2 milioane lei. 
mai scăzut decît fusese în 1965. 


Probabil că fenomenul cultural cel mai izbitor este revenirea în 
forţă a ideologiei ca principal instrument al dezvoltării sociale. A 
apărut ca urmare un nou tip de intelectual, activistul de partid cu 
diplome, titluri şi pretenţii, care tratează cultura ca pe un domeniu 
oarecare al vieţii administrative, de planificat, coordonat şi dirijat 
conform necesităţilor clasei conducătoare. În 1981, de pildă, s-a 
adoptat un plan de 4 ani pentru "dezvoltarea literaturii”, iar 
preşedintele ţării, pentru a stimula probabil pe oamenii de ştiinţă, a 
declarat în 1976 că "sînt gata în orice moment ca pentru o descope- 
rire genială să acord titlul de erou al muncii socialiste”. 


Domeniul preferat de manifestare al noilor intelectuali pare să 
fie istoria; începînd cu programul partidului din 1974, care are o 
introducere istorico-patriotico-nationalistá de 18 pagini, toate tex- 
tele programatice ulterioare îşi încep pledoariile cu dacii şi tracii, de 
la care partidul se reclamă acum direct. La Muzeul de Istorie a Par- 
tidului Comunist, prima sală este închinată dacilor şi este dominată 
de două impunătoare busturi ale lui Decebal şi Traian. Preşedintele . 
însuşi a scris în repetate rinduri despre trecut publicind chiar şi un 
volum intitulat Pagini din istoria poporului român (1983). Numeroşi 
activişti culturali, între ei şi unul din fraţii preşedintelui, au devenit 
peste noapte istorici oficiali, preocupaţi in egală măsură de istoria 
antică, contemporană, medievală. Obsesia istorică reflectă pe de o 
parte criza de legitimitate a regimului; pe de alta, ea are şi menirea 
unei diversiuni, căutind să pună în interesul partidului firescul sen- 
timent national. Modul însă foarte elémentar in care se pune in 
practică acest nationalism istoric, caracterul sáu aniversativ, patrio- 
tard, fals euforic sint de naturá a avea mai degrabá rezultate inverse. 

Cit priveşte istoriografia propriu-zisă, se poate socoti cá transfera- 
rea sediului ei la Academia "Ştefan Gheorghiu” şi la Institutul de 
Istorie al Partidului a lichidat-o practic ca ştiinţă. 


Culturnicii şi-au dat, de altfel, multă osteneală pentru a neutra- 
liza numeroase instituţii culturale pină atunci mai mult sau mai 
puţin autonome, mai ales pe cele care asiguraseră continuitatea 
vieţii ştiinţifice şi culturale în anii '50 şi pe eforturile cărora se 
ináltaserá implinirile perioadei următoare: Academia, de pildă, a 
fost lichidată ca instituţie de cercetare, toate instituţiile i-au fost 
luate, noii membri au fost aleşi aproape exclusiv din rindul activigti- 
lor culturali de partid în frunte cu soţia preşedintelui. Foarte presti- 
giosul Institut de Matematică a fost desfiinţat în 1975, Comisia Mo- 
numentelor Istorice a dispărut in 1977, Institutul de Pedagogie a 
avut aceeaşi soartă in 1982. Au fost de asemenea desfiinţate nume- 
roase institute tehnice. 


O atenţie specială a fost acordată reorganizării piná la dezorga- 
nizare a învăţămintului, aproape toate progresele perioadei prece- 
dente fiind anulate. Legea educaţiei din 1978 a introdus principiul 
drag preşedintelui al integrării învățămîntului cu producţia, 
alungind practic din şcoli disciplinele teoretice, cele sociale şi uma- 
ne, punind liceele şi facultăţile sub tutela unor uzine, dindu-le pla- 
nuri de producţie. Din punct de vedere practic, rezultatele acestei 
legături dintre invátámint şi producţie sînt neglijabile, greutăţile 
uzinelor tutelare fácind de cele mai multe ori activitatea productivă 
a şcolilor şi facultăţilor irevelantă pentru economia naţională. Cit 
priveşte invátámintul, el a devenit o instituţie care trăieşte de pe azi 

pe mîine, in funcţie de necesităţile momentului şi de pe băncile 
căruia elevii şi studenţii ies cu o formaţie intelectuală redusă. 
Numărul studenţilor este, de altfel, în continuă scădere; a fost rein- 
trodusă nota socială la admiterea în universităţi, precum şi obligati- 
vitatea prezentării unei recomandări din partea U.T.C. pentru intra- 
rea în facultăţile de ştiinţe sociale. Cadrele didactice au fost epurate 
începînd din 1974 cînd preşedintele ţării a declarat că "nu poate 
lucra în invátámintul superior acela care se sustrage de la activitatea 
de educare a tinerei generaţii în spiritul concepţiei marxist-leninis- 
te, al programului partidului nostru”; de atunci, această poziţie ofi- 
cială a fost extinsă la învățămîntul de toate gradele. Din 1975, admi- 
terea la doctorat nu s-a mai-putut face decit cu aprobarea comitetu- 
lui municipal de partid, această autoritate fiind transferatà-ulterior 
unei comisii speciale a Comitetului Central. Clasa conducătoare 

pare hotărită să îngăduie accesul la învățămîntul superior numai 
persoanelor care i se par de încredere şi pe care nădăjduieşte să le 
poată controla. O atare politică de "cadre", trecerea criteriului poli- 
tic înaintea meritului, va fi de natură a desofistica şi provincializa şi 
mai mult viaţa intelectuală românească. 

Unul din puţinele domenii culturale în care culturnicii nu s-au 
putut instápini cu totul şi care drept urmare mai dă încă dovadă de 
surprinzătoare vitalitate este literatura. Scriitorii, cu tot conformis- 
mul multora dintre ei, reprezintă astăzi principala forţă de opoziţie 
intelectuală şi singurul grup social relativ autonom, greu de contro- 
lat, ceea ce explică recentele cereri de desființare a uniunilor de 
creaţie, in primul rînd a Uniunii Scriitorilor. Scriitorii clanului con- 
ducător n-au putut de altfel niciodată să pătrundă în conducerea 
acestei uniuni, care şi-a manifestat in. mai multe rînduri inde- 
pendenţa. Întilnirile zise "de lucru" dintre secretarul partidului şi 
scriitori au fost nu o dată martorele unor curajoase discuţii privind 
politica culturală oficială. 

Acumularea fenomenelor de criză internă a dus şi în România, 
cu multă intirziere faţă de Polonia, Ungaria sau Cehoslovacia, la 
apariţia fenomenului de disiden(d. Etimologic, termenul defineşte o 
atitudine diferită de cea oficială, dorinţa de a fi altfel, de a urma o 
altă cale. Faţă de rezistenţa şi opoziţia anilor '40 - '50, disidenţa 
prezintă cîteva deosebiri de tactică şi de obiectiv. Vechii rezistenți 
nădăjduiseră în răsturnarea comunismului, convinşi de inevitabili- 
tatea intervenţiei occidentale şi de prăbuşirea regimului impus de 
Moscova prin cauze externe. În anii destinderii şi ai respectabilizării 
regimurilor comuniste prin acordurile de la Helsinki (1975), aceste 
speranţe au fost lăsate la o parte, diferitele forţe sociale dornice de 
schimbare concentrindu-se pe posibilitatea reformării structurii 
existente. Nu este însă mai puţin adevărat că reformele pot duce şi 
ele la răsturnări; cererea de alegeri libere, de pildă, formulată de 
grupul lui Paul Goma, sau cea de sindicat liber, expusă de mai multe 

-ori după 1977, sint în realitate cereri radicale, de natură a provoca 
modificări sistemice, sint deci incompatibile cu regimul socialist. 
Brutalitatea cu care incipientele mişcări disidente au fost reprimate 
arată de altfel că regimul a fost şi este conştient de pericolul tacticii 
legaliste. 

Apariţia tirzie, după 1975, a disidentei române se explică prin 
mai multe cauze. Ea a fost fără îndoială intirziatá de aura naţiona- 
listă cu care s-a înconjurat atit regimul lui Dej după 1960 cit şi cel al 

preşedintelui Ceauşescu. Inexistenţa procesului real de destaliniza- 
rea fost probabil o altă cauză. Atit in Rusia cit $i în Polonia, Ungaria 
sau Cehoslovacia, disidentii au apărut numai după începerea dez- 
ghetului intern, un fenomen care în România a rămas chiar şi în anii 
'60 numai la suprafaţă. Lipsa de disidente de stinga, marxiste, in 
interiorul partidului — precum disidenţa atit de influentă din Polo- 
nia şi Cehoslovacia —, a îngreunat şi ea prezentarea de alternative. 
Singurul fapt care a stimulat probabil ieşirea la lumină a disidenţilor 
români a fost destinderea şi acordurile de la Helsinki (1975), care au 
îngăduit pe de o parte Apusului să intervină în apărarea drepturilor 
omului, iar, pe de alta, au înmuiat reacţiile unui preşedinte dornic 
. Sá-gi menţină in lume imaginea de spirit luminat şi reformator. 

Teoretic, disidenta românilor a produs puţine texte demne de 
remarcat; ele se reduc mai ales la cele cîteva scrisori deschise ale lui 
Paul Goma şi ale grupului său (ianuarie-martie 1977) şi la cîteva 
studii privind comunismul român. Se pot adăuga de asemenea o 
seamă de scrisori deschise, cîteva zeci, precum şi textele disidenţilor 
religioşi, în primul rînd predicile părintelui Gh. Calciu Dumitreasa 
(1979). Toate aceste scrieri sint extrem de critice la adresa cultului 
personalităţii, a socialismului dinastic, toate sugerează reforme de 
structură pe care nici un regim comunist nu le-ar putea însă accepta: 
libertatea ideilor şi a presei, alegeri libere, pluralism politic, drep- 
turi cetăţeneşti democratice. Este indoielnic ca intelectualii care au 
pus pe hirtie astfel de cereri să-şi fi făcut iluzia că ele ar putea fi 
acceptate. Ei au fost de altfel puţini la număr, ceea ce a uşurat mar- 
ginalizarea şi neutralizarea lor. 

Mai periculoase au fost probabil frámintárile muncitoreşti, in 
primul rînd surprinzátoarea înfiinţare a unui sindicat liber (martie 
1979) cu secţii in Muntenia, Banat şi Transilvania, insumind 
peste 2 000 de membri; sindicatul, al cărui interesant program cerea 
în primul rind acordarea dreptului de asociere, apoi tot felul de 
drepturi muncitoreşti inexistente în societăţile comuniste, nu a trăit 
decit două săptămini, conducătorii săi precum şi mulţi dintre mem- 
bri dispárind sau sfirşind în închisoare. Crearea S.L.O.M.R. (Sindi- 
catul Liber al Oamenilor Muncii din România) venea la numai doi 
ani după greva celor 35 000 de muncitori minieri din Valea Jiului 
(august 1977) şi conducerea partidului s-a grăbit să înăbuşe mişca- 
rea înainte de a apuca să se întindă. De atunci încoace, grupuri 
izolate au anunţat în mai multe rinduri intemeierea unor noi sindi- 
cate libere, dar nici unul nu pare să fi reuşit să supravieţuiască mai 
mult de cîteva zile momentului ieşirii în public. 

Singura disidentá pe care regimul nu pare capabil s-o gituiascá 
este cea religioasă; la ortodocşi ea s-a manifestat in primul rind prin 
predicile ţinute de părintele Calciu în biserica Radu Vodă din Bu- 
cureşti (1979). Adresate mai ales tineretului, ele ocolesc cu pru- 
den(á politica pentru a se concentra cu precădere asupra raportului 
dintre ateism, credinţă, marxism. Regimul le-a socotit însă suficient 
de periculoase pentru a-l condamna pe autorul lor, care petrecuse 
deja 16 ani în închisoare (1948- 1964), la încă zece. Părintele Calciu, 
născut în 1929, pare să fie unul dintre foarte puţinii reprezentanţi ai 
bisericii ortodoxe pe cale de a deveni martir. Active au fost şi sint 
încă şi numeroasele grupuri neoprotestante care se incápátineazá 
să-şi ceară cu seriozitate drepturile, între ele dreptul la emigrare. 
Renaşterea religioasă, evidentă pentru orice ovservatur al scenei 
româneşti, explică desigur activa şi probabil ineficienta campanie 
ateistă orchestrată de propaganda oficială în ultimii ani. 

Din punct de vedere etnic, disidenta din România este in mod 
covirşitor românească. Germanii şi evreii — care au alternativa re- 
lativ sigură a emigrării — se feresc să şi-o primejduiască prin acţiuni 
politice care le-ar putea periclita plecarea. Cit priveşte pe unguri, 
acţiunile lor se încadrează mai degrabă în categoria apărării dreptu- 
rilor unei minorităţi naţionale decit în cea mai largă a drepturilor 
omului. În aceste condiţii, atîta vreme.cit fiecare categorie socială, 
religioasă sau etnică îşi urmăreşte numai scopuri individuale, direc- 
te, fără a avea în vedere şi interesele altor categorii sau grupuri, 
disidenta din România va rămîne fărimiţată, neputind reprezenta 
un pericol real pentru regimul comunist. 

Dincolo de cele cîteva acţiuni disidente organizate, se remarcă in 
România ultimilor ani o sensibilă creştere a semnelor nemulțumirii 
individuale; anuarul demografic al Naţiunilor Unite (1979) aşază de 
altfel România pe primul loc al sinuciderilor, 66,5 la o sută de mii 
de locuitori, înaintea Ungariei (43,1), Germaniei de Est (30,5), Fin- 
landei (25,1) şi Austriei (24,8). Psihoza de emigrare a atins proporţii 
de masă; 62 533 de saşi şi şvabi au părăsit ţara între 1977 şi 1982. 
Comunitatea evreiască a ajuns să nu mai numere decit cca 30 000 de 
persoane faţă de cca 400 000 cît număra în 1945; cea armenească şi 
cea grecească au dispărut cu totul. Numai în anul 1982 au emigrat 
legal în Statele Unite, Germania Federală şi Israel cca 19 000 de 
cetăţeni români. Fuga peste hotare, un act disperat care a atins oa- 
meni de toate virstele şi profesiunile, a devenit astăzi un fenomen 


296 


generalizat, larg răspîndit, inedit în istoria unei ţări care a fost de-a 
lungul vremurilor ţară de imigrâţie, nu de emigrație. 

Generalizării fenomenului de nemulţumire partidul i-a răspuns 
printr-o serie de măsuri administrative, cum ar fi adoptarea unei noi 
legi privind trecerea frontierei (martie 1981) prevăzind pedepse 
aspre pentru aga-zigii "frontierişti”. Cáutind a opri înmulţirea cere- 
rilor de emigrare, Consiliul de Stat a instituit în noiembrie 1982 o 
taxă de educaţie pe care cei dornici să părăsească definitiv (ara ur- 
mau să o plătească in valută forte; unui cercetător psiholog în vîrstă 
de 57 de ani i s-a cerut, de pildă, în februarie 1983 suma de 23 700 
dolari, 3 700 pentru liceu, 12 000 pentru facultate, 8 000 pentru 
doctorat. La presiunea guvernelor occidentale, aplicarea taxei a fost 
suspendată în iunie 1983, ca răsplată, Statele Unite au acceptat să 
prelungească cu încă un an clauza naţiunii celei mai favorizate acor- 
dată României, iar vest-germanii au promis noi ajutoare economice, 
mai ales în credite, precum şi plata a 7-8 000 de mărci pe cap de 
emigrant, o sumă dublă faţă de cea stabilită prin acordul Ceaugescu- 
Schmidt din 1978. În urma noii înţelegeri, aproximativ 12 000 de saşi 
şi şvabi vor putea părăsi anual România. 

Au fost luate măsuri şi impotriva ráspindirii cuvîntului scris ne- 
cenzurat; în martie 1983, Consiliul de Stat a hotărit înregistrarea 
maşinilor de scris şi multiplicat; posesiunea şi folosirea lor au fost 
strict reglementate, pentru a preveni utilizarea lor, spune decretul, 
de către persoane care "prezintă pericol pentru ordinea publică ori 
securitatea statului”. O lege similară existase între 1948 şi 1964, dar 
după aceea stápinirea şi folosirea maşinilor de scris de către parti- 
culari fusese liberă. Conform noului decret, aprobările de folosire a 
maşinilor de scris vor fi date de Ministerul de Interne care poate 

"efectua şi controlul asupra modului cum acestea sînt folosite”, o 
fişă cu literele, cifrele şi semnele ortografice ale fiecărei maşini ur- 
mează a fi depusă la miliţie; decretul prevede de asemenea că "inchi- 
rierea maşinilor de scris ... precum şi împrumutarea acestora în 
afara domiciliului deţinătorului sint interzise." 


Legi şi decrete speciale au fost adoptate pentru a îngrădi şi con- 
trola contactele cetăţenilor români cu străinii, astfel, s-a decretat 
obligativitatea raportării oricărei convorbiri cu un cetăţean străin, 
iar in 1982 a fost limitat numărul convorbirilor telefonice pe care 
abonaţii le pot avea cu străinătatea. Toate aceste măsuri au ingreu- 
nat considerabil contactele cu lumea din afară, ugurind în acelaşi 
timp reprimarea diferitelor acţiuni de disidenţă. 

. Caracterul din ce in ce mai represiv al politicii interne, precum 
şi neputinţa găsirii unor soluţii de ieşire din criza economică au 
impins pe planul al doilea strădaniile clasei politice româneşti de 
continuare a politicii externe autonome începute de Gheorghiu-Dej 
şi dezvoltate cu succes şi curaj în anii destinderii şi ai liberalismului 
intern. 

Deşi esenţa relaţiilor româno-sovietice a rămas neschimbată, 
legăturile dintre N. Ceauşescu şi L. Brejnev au cunoscut o oarecare 
îmbunătăţire după 1974, procesul de apropiere culminind în anul 
1976 cu vizita. preşedintelui român în Basarabia şi Crimeea şi cu 
vizita liderului sovietic la Bucureşti. Comuniştii români par să fi 
urmărit reducerea fricţiunilor cu' Moscova, abandonind de pildă 
pentru moment polemica din jurul problemei basarabene. Există de 
asemenea informaţii că, pentru a face pe placul Moscovei, Bucu- 
reştiul a transmis ruşilor date despre activitatea unor naționaliști 
basarabeni care se adresaseră preşedintelui Ceauşescu cu speranţa. 
de a fi ajutaţi si sprijiniti. Ca urmare, ei au petrecut ani multi in 
lagărele din Siberia, înainte de a li se îngădui, unora dintre ei, să 
emigreze definitiv dincoace de Prut. 

Cu toate acestea, apropierea româno-sovietică nu a fost de du- 
rată, poziţiile celor două partide comuniste aflindu-se în conflict în 
unele probleme importante, cum ar fi de pildă cea a integrării mili- 
tare în cadrul tratatului de la Varşovia sau cea a integrării şi coo- 
perării economice în cadrul C.A.E.R-ului. Divergenţe au apărut 
uneori şi în chestiunea Afganistanului, a Cambodgiei, a Orientului 
Mijlociu, deşi în ultimii ani poziţia Bucureştiului în aceste probleme 
a început să se apropie tot mai mult de cea a Moscovei, deosebirile 
în chestiunile internationale tinind mai degrabă de retorică decit de 
substanţă. Mai serioase par a fi deosebirile din domeniul relaţiilor 
bilaterale. Astfel, in privinţa tratatului de la Varşovia, conflictul a 
depăşit vechea dispută în jurul problemei manevrelor militare pe 
teritoriul naţional, România refuzind să semneze declaraţia din no- 
iembrie 1978 prin care pactul condamnă negocierile de pace israe- 
lo-egiptene, refuzind de asemenea să accepte creşterea cheltuielilor 
militare, o poziţie pe care guvernul român s-a menţinut pină în ziua 
de azi în ciuda repetatelor chemări sovietice de sporire a bugetelor 
militare. 

Şi mai semnificative însă decit aceste divergențe militare sint 
probabil cele economice. C.A.E.R-ul şi România par să se afle din 
nou pe poziţiile din anii 1962 - 1964, cel dintii sustinind iarăşi prin- 

cipiul integrării şi specializării economice a ţărilor membre, cea de 
pe urmă respingind toate aceste cereri şi cerind dezvoltarea relații- 
lor economice pe bază de egalitate şi avantaj reciproc. La un mo- 
ment dat se părea că greutăţile economice ale României, în primul 
rînd criza de energie şi de materii prime, o vor aduce mai aproape 
de ruşii care i-au vindut petrol pentru prima oară abia în 1979 
(400 000 tone). Aceste importuri s-au ridicat ulterior la 1 500 000 
tone (1980) şi la 2 700 000 tone (1981), dar au scăzut apoi din nou 
la aproximativ 1 500 000 tone (1982). Speranţele de ajutor ale Bu- 
cureştiului au rămas aşadar neîmplinite, ruşii avind puţin interes in 
ajutorarea industriei petrochimice româneşti. După o relativă 
creştere, a scăzut şi importul de minereu de fier sovietic, 80% din 
totalul importurilor respective în 1969, circa 60% în 1982. În pre- 
zent (1982), comerţul exterior românesc este orientat în proporţie 
de 36, 7% spre ţările socialiste, din care 31,6% spre C.A.E.R., in 
proporţie de 32,896 spre ţările capitaliste dezvoltate şi de 30,51% 
spre cele în curs de dezvoltare. Creşterea cea mai spectaculoasă au 
înregistrat-o desigur schimburile cu acestea din urmă, care nu repre- 
zentau în 1965 decit 6% din valoarea comerţului ţării. 

Schimbarea conducerii de la Kremlin în urma morţii lui Brejnev 
nu a fost de natură a netezi asperităţile în relaţiile dintre cele două 
partide şi ţări; dimpotrivă, N. Ceauşescu pare să fi sperat in ascen- 
siunea lui Cernenko şi nu s-a sfiit să-şi mărturisească public simpa- 
tiile lui R. Nixon. Andropov este privit la Bucureşti cu nelinişte şi 
din pricina presupuselor sale bune relaţii cu Budapesta. Vechilor 
deosebiri de vederi li s-au adăugat acum altele noi, cum ar fi de pildă 
problema rachetelor americane şi sovietice staționate in Europa, 
faţă de care Bucureştiul, în vorbe cel puţin, arată mai multă im- 
partialitate decit aliaţii săi est-europeni. * 

Indată după înscăunarea lui Andropov, presa culturală din cele 
două ţări s-a angajat într-o prelungită dispută ideologică în jurul 
problemelor "construirii socialismului”, al raportului dintre naţio- 

„nalism si internaţionalism, al dreptului fiecărei ţări de a urma un 
model propriu de dezvoltare. Pentru poporul român însă şi din 
punct de vedere intern, această dispută este de o semnificaţie limi- 
tată deoarece modelul preşedintelui Ceauşescu seamănă ca două 
picături de apă cu modelul preşedintelui Andropov. 

Poziţia relativ divergentă a Bucureştiului explică în schimb înţe- 


* Textul a fost tipărit înainte de moartea lui I. Andropov; nu există încă indicii 
asupra felului în care vor evolua relaţiile cu noul secretar general, C. Cernenko. 

legerea tolerantă de care se bucură regimul cultului personalităţii in 
capitalele apusene, in ciuda caracterului său intern represiv, atit de 
nedemocratic şi antioccidental. Nu ne putem desigur aştepta la sen- 
timentalism în domeniul relaţiilor internaţionale; urmărindu-şi 
propriile lor interese şi aplicind o de înţeles politică a diversificării 
faţă de Europa de răsărit, americanii, vest-germanii, israelienii spri- 
jină cu inevitabil cinism un regim care îi poate sluji uneori în con- 
textul macropoliticii. Se poate de altminteri afirma că, deşi deschi- 
derea internă în care a sperat Apusul nu s-a realizat, nevoia Bucu- 
reştiului de menţinere a bunelor relaţii cu ţările capitaliste i-a limi- 
tat întrucitva abuzurile şi l-a făcut mai receptiv la presiuni de necon- 
ceput în cazul altor ţări comuniste. Dilema occidentală se poate, 
cred, foarte bine explica printr-un citat din Burke: "Cele-mai multe 
decizii politice nu sint decit o alegere între neplăcut şi intolerabil". 


Astăzi apare însă tot mai limpede faptul că bunele relaţii 
româno-apusene au atins limitele pină la care se poate ajunge; ace- 
ste limite sint de mai multe feluri: economice, politice, ideologice. 


Cele dintii sînt probabil cele mai importante. Evoluţia econo- 
miei româneşti nu a urmat direcţia aşteptată, în ciuda masivului 
influx de capital şi tehnologie capitalistă. Industria şi agricultura 
socialistă se găsesc într-o prelungită criză care le face necompetitive 
şi neatractive pentru cercurile economice internaţionale. Încercarea 
de a constitui societăţi mixte a eşuat, firmele japoneze au dat cele 
dintii semnalul retragerii din participare (1982), Citroén-ul caută o 
ieşire similară din aventura Oltcit-ului, uzina de automobile de la 
Craiova în care francezii au pierdut piná acum 2 miliarde de franci 
şi care intirzie să producă autoturismele planificate. Comerţul exte- 
rior al României a scăzut în 1982 cu 17% faţă de anul precedent, cel 
cu ţările capitaliste dezvoltate a urmat o curbă şi mai accentuată, 
produsele româneşti oferite la export avind căutare limitată. Valoa- 
rea comerţului cu Statele Unite, de pildă, a scăzut de la 1,1 miliarde 
dolari (1981) la circa 500 milioane dolari (1982). Conform cifrelor 
de plan,comertul cu lumea industrializată urmează să reprezinte o 
pondere de 27% pe perioada 1981-1985, o cifră mult inferioară celei 
de 36,7% atinsă în anul 1975. Pe de altă parte, criza financiară în 
care se află România şi greutăţile plăţii datoriei externe au micşorat 
aproape de limită capacitatea ţării de a achiziţiona produse şi teh- 
nologie pe piaţa internaţională. Despre o nouă dezvoltare a relații- 
lor economice româno-occidentale asemănătoare celei din anii '60 
-"70 nu mai poate fi pentru moment vorba, cel puţin atita vreme cit 

Bucureştiul se incápátineazá să practice un neostalinism care steri- 
lizeazá economia, blocind orice posibilitate de progres real. Limite- 
le cooperárii economice au fost deci atinse in primul rind din pricina 
politicii nepricepute urmate de clasa conducătoare românească; in 
parte, aceasta este adevărat şi în ceea ce priveşte relaţiile politice, 
regimul cultului personalităţii reuşind în ultimii ani să consume o 
mare parte a creditului politic pe care îl avusese România în multe 
capitale apusene. Nebuloase afaceri de spionaj şi asasinat politic au 
dus legăturile româno-franceze la una din cele mai scăzute cote ale 
istoriei lor, mergind pină la nediplomatica anulare a vizitei pe care 
preşedintele socialist al Franţei urma să o facă la Bucureşti (1982). 
Nerespectarea acordurilor de la Helsinki şi încălcările flagrante ale 
drepturilor omului au răcit considerabil relaţiile cu americanii, în 
limp ce impunerea taxei de emigrare a avut un efect similar asupra 
legăturilor cu Bonnul, Ierusalimul şi desigur Washingtonul. Sus- 
pendarea taxei nu a corectat decit parţial această situaţie, Bucu- 
reştiul fiind tot mai mult perceput în capitalele apusene drept un 
regim imprevizibil, cu care se cooperează anevoie. 


Această nouă imagine a fost influenţată probabil şi de scăderea 
importanţei capitalei române din punct de vedere diplomatic, a ro- 
lului ei mediator, fie în conflictele din Asia de sud-est, fie în cele din 
Orientul Mijlociu. Occidentul are astăzi mai limitată nevoie de un 
mediator decît a avut în trecut; chiar dacă canalele de comunicaţie 
româno-apusene au rămas deschise, este puţin probabil că Bucu- 
reştiul va mai juca, în viitorul previzibil, rolul diplomatic spectacu- 
los pe care l-a avut in anii” 60 şi '70. 

Există in sfîrşit O a treia explicaţie a acestei despártiri obiective 
româno-occidentale, o explicaţie de natură ideologică. Comuniştii 
români nu au prevăzut probabil urmările interne ale destinderii, 
încurajarea indirectă pe care au primit-o mulţi români dornici de 
schimbare din lectura în "Scînteia" a actului final de la Helsinki şi 
din înţelegerea faptului că Apusul îi poate sprijini în unele din acţiu- 
nile lor revendicative. Fără destindere este probabil că nici diferitele 
mişcări de disidenţă, nici psihoza emigrării nu ar fi atins formele 
avansate la care au ajuns. Pentru comuniştii români însă, Occiden- 
tul este mai de temut decit ruşii, deoarece modelul său exercită o 
atracţie irezistibilă pentru populaţie şi o acţiune dizolvantă asupra 
propagandei oficiale. De aceea, oricît ar dori regimul preşedintelui 
Ceauşescu ajutorul economic al Apusului şi sprijinul său politic, 
este puţin probabil că el va accepta o revenire la sistemul mai liberal 

care a fost îngăduit înainte de 1974. Liberalismul, fie şi socialist, este 
prea periculos pentru o clasă politică ce a făcut din putere unicul 
rost al existenţei sale. 

Cheia i ieșirii din criza generalizată i in care se găseşte socialismul 
dinastic românesc se află numai in politica internă. Nici un succes 
diplomatic, nici o mediaţie, nici chiar doritul loc de lider al Lumii a 
treia nu poate scoate regimul pregedintelui Ceaugescu din maras- 
mul în care se află şi care face ca, in mod paradoxal, trimbiţata 
autonomie sá fie inutilá pentru poporul román. Despre o restructu- 
rare radicală a instituţiilor şi a relaţiilor interne nu poate fi desigur 
vorba atita vreme cit imperiul sovietic va dăinui, garantind in mod 
direct sau indirect existenţa tuturor regimurilor comuniste est-eu- 
ropene, independente, autonome sau dependente. Aceasta inse- 
amnă că schimbările la care putem spera pentru moment sint numai 
de natură limitat reformistă. În condiţiile unui regim atit de represiv 
şi după eşecul diferitelor încercări de disidenţă, apare limpede că 
eventualele schimbări ar putea fi pornite doar dinláuntrul clasei 
conducătoare. Nu este însă o posibilitate iminentă, Partidul Comu- 
nist Român fiind în mod tradiţional un organism supus, strict cen- 
tralizat, cu rare cazuri de disidenţă internă. Au existat totuşi, in 
ultimii ani, mai multe semne ale creşterii nemulțumirii, cum ar fi 
fuga în Apus a unor înalţi funcţionari şi a numeroşi diplomaţi, secu- 
rişti sau activişti de nivel mediu. C. Pirvulescu la Congresul al XII- 
lea (1979) l-a acuzat în şedinţa plenară pe secretarul general de 
práctici nedemocratice şi de sacrificarea binelui țării pe altarul pro- 
priilor interese; la fel pare să fi făcut Şt. Voitec in 1980; in 1982, 
primul-ministru I. Verdeț şi ministrul comerţului exterior C. Bur- 
tică şi-au pierdut posturile deoarece părerile lor în privinţa politicii 
economice nu mai coincideau cu cele ale preşedintelui. Tot ca o 
dovadă a nemulțumirii crescinde in rîndurile elitei politice de la 
Bucureşti trebuie interpretat şi curiosul caz al "meditatiei transcen- 
dentale" (1982) in care au fost implicaţi numeroşi miniştri-adjuncţi, 
ofiţeri superiori de securitate, intelectuali în căutare de evadare spi- 
rituală. Continua rotire de cadre, marginalizarea treptată a tuturor 
posibililor rivali, de la V. Trofin la P. Niculescu-Mizil şi I.Iliescu, 
“plasarea de rude în toate instituţiile cheie vădesc şi ele nesiguranța 
cu care cirmuiegte, de azi pe miine, clanul conducător. Este însă greu 
de prevăzut cum se va putea transforma cirtirea nemulțumită dar 
pentru moment neputincioasă a unei însemnate părţi a activului de 
partid intr-o forţă capabilă să impună o nouă politică. 

În aceste condiţii, perspectivele de viitor ale locuitorilor ţării nu 

` sint incurajatoare. Criza sistemică a socialismului este agravată in 
cazul României de criza regimului politic specific socialismului 
românesc, cel al cultului personalităţii. Promisiunile iniţiale au 
rămas în chip evident neimplinite, societatea comunistá románeas- 
că nefiind nici mai bună, nici mai dreaptă decît societatea romá- 
nească burgheză, imperfectă dar perfectibilă, pe care a înlocuit-o. 

„Industrializarea, în loc de a produce bogăţie, a generat un proces de 
pauperizare a populaţiei. Dezvoltarea reală a fost înlocuită cu un 
proces de falsă dezvoltare care a creat doar aparenţa modernizării, . 
lăsind sistemul de valori şi instituţiile esenţiale, în primul rind pe 
cele politice, la un nivel premodern, anacronic şi neeyropean. 
chip paradoxal, 40 de ani de "dezvoltare socialistă" au dus România 
din rîndul țărilor în curs de dezvoltare în cel al țărilor subdezvoltate. 
România este condusă astăzi de una din cele mai puțin evoluate 
elite politice din întreaga sa istorie, ale cărei opțiuni par neperfecti- 
bile si incompatibile cu însăşi ideea de progres. Ea practică un de- 
suet dar eficient reactionarism politic, avînd drept singur scop 
menținerea la putere. 

Pentru orice privitor obiectiv, societatea comunistă românească 
prezintă toate simptomele decadentei; economia funcționează 
prost, neindeplinindu-si funcțiile esenţiale. Energiile sociale sint 
blocate, iar structurile culturale și politice s-au reîntors la forme mai 
puțin evoluate decît cele de la care plecaseră inițial. Cu toate aces- 
tea, este puțin probabil ca blocarea mecanismelor dezvoltării să se 
poată prelungi la nesfirşit, ar fi ceva nefiresc, contrar esenței deve- 
nirii istorice. Sînt unele domenii, cel cultural mai ales, în care orga- 
nismul social se manifestă viguros, dovedindu-şi o vitalitate pe care 
vitregia vremurilor o poate domoli, dar nu sufoca. De aceea, chiar 
dacă vremea adevăratelor transformări, ca de atîtea ori in trecut, nu 
poate veni decît din afară, în momentul restructurării relațiilor in- 
ternaționale, schimbările interne pregătitoare, menite a corecta ex- 
cesele socialismului si a prevesti renagterea, vor veni, probabil, in 
cele din urmă, din interior. 


ROMÂNIA ÎN ANII '80 


Cu numaăi patru ani în urmă, într-un discurs ţinut după o călăto- 
rie în Europa de răsărit, George Bush îl aprecia încă pe preşedintele 
Ceauşescu drept unul din "comuniştii buni” est- europeni. Spusele, 
pe vremea aceea, ale vice-preşedintelui american reprezentau un 
ecou intirziat al atitudinii Occidentului faţă de România la mijlocul 
anilor '60: o reală încredere şi sprijin faţă de o politică externă au- 
tonomă, o voinţă de a contribui la modernizarea economiei 
româneşti prin intermediul creditelor, tehnologiei şi schimburilor 
comerciale, împreună cu speranţa că o conducere mai independentă 
va favoriza totodată o liberalizare pe planul politicii interne. 

Dar aşteptările nu s-au materializat. Pe plan intern, autonomia 
comuniştilor români a rămas în continuare legată de aceleaşi vechi 
modele, o administrare a economiei păgubitoare şi sărăcirea uneia 
dintre ţările est-europene, în mod potenţial, dintre cele mai bogate. 
Faptul a avut drept consecinţă erodarea treptată a statutului 
României pe plan internaţional şi îngustarea limitelor ei de ma- 
nevrá în raport cu sovieticii. 

Relatările care parvin în prezent din România par mesaje din 
altă lume: propuneri oficiale de a muta bătrinii din oraşe la ţară pe 
de o parte, de a distruge satele tradiţionale, pe de altă parte; familii 
care trăiesc săptămîni de-a rindul în locuinţe neîncălzite; cartele 
pentru distribuirea piinii; o lege care obligă la înregistrarea maşini- 
lor de scris la miliţie; biblii “reciclate” în hirtie igienică; biserici din 
secolul al XVI-lea şi sinagogi din secolul trecut demolate pentru a 
face loc bulevardului "Victoriei Socialismului" ş.a.m.d. 

Zilele de glorie ale destinderii, cînd preşedintele Ceauşescu era 
primi! la Buckingham Palace sau Casa Albă şi întimpinat ca un lider 
curajos şi novator, au rămas undeva departe în urmă. Imaginea sa 

s-a schimbat complet. Presa occidentală îl numeşte mai nou "tiran" 
("Wall Street Journal", noiembrie 1985; "London Times", februarie 
1987), "omul bolnav al lumii comuniste" ("The Economist”, octom- 
brie 1985); regimul său este caracterizat drept un lugubru "fin de 
règne" ("L'Express", decembrie 1985) sau "le temps du délire" ("Le 

Figaro", ianuarie 1987) si care a transformat Románia intr-o "Etio- 
pie a Europei" (Das Aethiopen Europas; v. "Frankfurter Allgemeine 
Zeitung", iulie 1985). Iar aceiagi diplomati care cu numai zece ani in 
urmă erau considerati mediatori internaţionali rafinati sint etiche- 
taţi acum drept "mojicii Europei de răsărit" ("PlanEcon Report”, 
iunie 1986). 

Într-un interval de timp atit de scurt, România a experimentat o 
gamă de consideraţie mergind de la primirea cu braţele deschise la 
condamnare, de la o promisă modernizare accelerată a structurilor 
ei la reintroducerea raţionalizării pîinii. Fără îndoială unul din ca- 
zurile cele mai stranii de descompunere politică. 

Scopul acestor concluzii este să analizeze originile fenomenului 
şi, pe de altă parte, perspectivele de viitor pentru acest sfirşit de 
veac. 


Situaţia economică 


Aşa cum îi face plăcere Partidului Comunist să proclame adesea, 
"avem tot ceea ce este necesar pentru a depăşi obstacolele şi a con- 
tinua pe calea spre ... prosperitate şi fericire”. Fireşte, telurile sint 
suficient de clare: în 1990 România ar trebui să devină ceea ce con- 
ducerea de partid numeşte "o ţară de dezvoltare medie" care, prin 
anul 2000, ar. urma să prospere cu tilul de "ţară socialistă multilate- 
ral dezvoltată”. 

.  Pentruaatinge aceste țeluri, Partidul Comunist Román (P.C.R.) 
a impus din anii '70 o politică de creştere economică forţată, con- 
centrată cu prioritate, aşa cum o cere modelul stalinist, pe dezvolta- 
rea industriei grele. România a devenit una din principalele ţări ale 
lumii producătoare de oţel, industria construcţiilor de maşini s-a 
extins în mod considerabil, iar industria chimică a fost dezvoltată 
excesiv, cu o capacitate de rafinare a petrolului mult peste mărimea 
producţiei de materii prime interne. 

Fără să-şi asigure o piaţă internă sau internaţională pentru noile 
capacităţi de producţie, România a început să fabrice, la preţuri de 
cost înalte, dar de o calitate inferioară, avioane civile şi militare, 
tancuri, vase maritime, elicoptere, automobile şi ordinatoare. O 
dezvoltare, pentru a folosi expresia lui De Gaulle, "tous azimuts”. 

Potrivit statisticilor oficiale, incepind din 1970, aproximativ o 
treime din venitul naţional a fost alocat fondului de dezvoltare. Mai 

mult de jumătate din investiţii-au fost dirijate spre proiecte indus- 
triale, în timp ce agriculturii i s-a alocat doar un procentaj extrem de 
mic din fondurile de investiţii. ! 

Cea mai mare parte a obiectivelor acestui plan excesiv de am- 
bifios nu au fost niciodată realizate, venitul naţional ca şi produsul 
industrial brut situindu-se in mod repetat sub nivelul scontat. In 
ciuda acestei realităţi, planul cincinal 1986-1990 a perpetuat rate de 
creştere anuală extrem de ridicate atit în privinţa venitului naţional 
(9,9-10,6%) cit şi pentru produsul industrial brut (între 13,3 şi 
14,2%). Informaţii de dată recentă ca şi apelurile patetice ale auto- 
rităţilor de la Bucureşti pentru îndeplinirea obiectivelor de plan 
indicau că primul an al cincinalului s-a încheiat, după formula eufe- 
mistică a Bucureştiului, cu "lipsuri foarte serioase”. 

Producţia agricolă nu a atins nici ea obiectivele stabilite, în ciuda 
faptului că statisticile oficiale vorbesc de rate înalte de creştere şi 
recolte record. În ultimii ani, producţia reală pare să se fi situat mult 
sub cifrele raportate. La Bucureşti, vina pentru dificultăţile econo- 
mice este aruncată, cel mai adesea, pe "criza economiei mondiale”. 
Rata înaltă a dobinzilor, inflaţia intervenită în preţul petrolului 
după 1973, ca şi recesiunea economică mondială au jucat, fără indo- 
ială, un rol în problemele economice ale României. Cutremurul din 
1977, condiţiile atmosferice defavorabile din 1980 şi 1981, impreună 
cu iernile extrem de reci din 1984 şi 1985 sint de asemenea factori de 
luat în considerare. 

Şi totuşi recesiunea mondială a fost depăşită de o bucată de vre- 
me, preţul petrolului a scăzut, în timp ce problemele care confruntă 
economia românească se acumulează în continuare. Faptul sugerea- 
. ză că principalele motive ale crizei sint mai degrabă de ordin intern 
decit extern. 

In abordarea problemelor modernizării economice, comuniştii 
români au urmat metodologia clasică stalinistă. Desprinderea de 
sovietici, care a condus in cele din urmă la declaraţia din aprilie 
1964, a intervenit nu din dorinţa P.C.R.-ului de a se liberaliza. Dim- 
potrivă, ea a fost consecinţa tendinței de a se menţine strict in limi- 
tele şabloanelor staliniste. Hruşciov a încercat să-i impună lui 
Gheorghe Gheorghiu-Dej un model de dezvoltare socialistă diluată, 
axată — în locul industriei grele şi al "pivotului" ei industria con- 
structoare de magini — pe agriculturá si industriile uşoare, pro- 
ducátoare de bunuri de consum. 

Trei ramuri industriale reflectă in mod special opţiunile nechib- 

zuite fácute in anii '60 si cárora li s-a dat o mare amploare in 
urmátoarele douá decenii: industria siderurgicá, industria petrochi- 
mică şi cea constructoare de maşini. România, căreia i-au lipsit sur- 
sele de materii prime interne, a fost silită să se bazeze pe importuri 
adesea indisponibile sau obţinute la preţuri extrem de mari. În plus, 
scăderea cererii de oţel, maşini-unelte şi produse petrochimice pe 
piaţa mondialá, in ultimul deceniu, a limitat posibilităţile de export 
al produselor industriale româneşti şi, implicit, a redus masiv fon- 
durile valutare obţinute pe această cale. Lipsa de competitivitate a 
produselor, datorată mai ales calităţii lor slabe şi unor tehnologii 
puţin avansate, a obligat România să-şi vindă mărfurile industriale 
la preţuri inferioare costurilor lor de producţie, in cea mai mare 
parte pe pieţele Lumii a treia şi deseori în cadrul unor schimburi de 
troc sau pe credit. 

Dezvoltarea celor trei ramuri industriale amintite a determinat 
de asemenea marile lipsuri energetice, înregistrate de-a lungul ani- 
lor '80. Se poate spune că unul din principalele motive ale actualei 
„crize l-a constituit tocmai decizia de a dezvolta intensiv sectoare 
economice care s-au dovedit nerentabile, împreună cu dirijarea ma- 
sivă a investiţiilor în industrii ineficiente şi în proiecte grandioase, 
de prestigiu, de genul marilor canale sau al reconstrucției Bucu- 
regtiului. 

O altă cauză majoră a crizei poate fi considerată insistența fac- 
torilor de decizie în utilizarea unor metode şi politici improprii 
modernizării reale a ţării. Economia românească este guvernată de 
cel mai rigid sistem de comandă din blocul sovietic. Încercările timi- 
de de descentralizare şi incurajare a unor iniţiative locale, susţinute 
in anii '60 de premierul lon Gheorghe Maurer, au fost abandonate 
treptat în favoarea unui mecanism economic centralizat şi planificat 
cu stricteţe. În baza acestuia, toate deciziile, inclusiv cele de ordin 
minor, sint luate la nivel superior, in mod centralizat. 

Aceleaşi tendinţe centralizatoare s-au manifestat şi in admini- 
strarea agriculturii. Livrările obligatorii către stat, la care se re- 
nuntase în 1956, au fost reintroduse in 1983, pe fondul unei tendinţe 
generale de control centralizat al producţiei cooperativelor agricole 
şi restului de loturi individuale. 

Măsurile coercitive, combinate cu reducerea suprafeţei terenu- 
rilor particulare şi controlul strict al preţurilor la care ţăranii indi- 
viduali îşi pot vinde produsele pe piaţă, au exclus orice stimulent, 
dovedindu-se cauze majore ale slabei productivitáti în agricultură şi 
ale lipsurilor alimentare de care suferă în prezent România. 

Slabele performante economice, datorate in primul rind unor 
strategii eronate şi folosirii exclusive a metodelor administrative şi 
de comandă, au avut repercusiuni directe asupra structurii şi evo- 
luţiei schimburilor comerciale. Disputa româno-sovietică din anii 
"60 s-a situat, mai ales în faza iniţială, la nivelul problemelor de 
independenţă economică. Rezultatul a fost acela că, odată obţinută 
autonomia dorită, schimburile comerciale cu economiile de piaţă 
dezvoltate au ctescut masiv în dauna acelora cu ţările blocului so- 
vietic. Aşa cum o indică toate statisticile, aceasta a fost tendinţa 
dominantă a anilor '60-"70. l 

Strategia de modernizare economică susținută de preşedintele 
Ceauşescu s-a bazat pe masive împrumuturi externe şi import de 
tehnologie din Occident, fárá o reformă concomitentă a vechiului 
mecanism economic. Creditele occidentale au devenit disponibile, 
in special după admiterea României in GATT (1971), aderarea ei la 
Fondul Monetar International si acordarea de cátre Statele Unite a 
clauzei naţiunii celei mai favorizate (1975). Deşi nu s-au înregistrat 
îmbunătăţiri notabile pe plan economic, datoriile externe ale 
României au crescut constant de la 1,2 miliarde de dolari în 1971 la 
suma record de circa 13 miliarde în 1982. Nici societăţile mixte nu 
au condus la transferurile de capitaluri şi tehnologie scontate, astfel 
ca o producţie de calitate superioară să permită expansiunea comer- 
cială a României pe pieţele occidentale şi ale Lumii a treia. 

Frinatá de supracentralizare şi control, ineficien(á şi slabă pro- 
ductivitate, lipsuri cronice de materii prime şi energie, industria 
românească a continuat de-a lungul anilor să producă bunuri ne- 
competitive pe piaţa liberă şi, în cele din urmă, a fost silită să se 
redirijeze spre pieţele mai puţin competitive şi sofisticate ale state- 
lor socialiste. Scăderea generală a exporturilor româneşti a avut 
drept rezultat creşterea constantă a vinzărilor pe pieţele ţărilor so- 
cialiste (33,8% in 1980, 53% in 1983, 57% in 1985). Concomitent, 
comerţul cu ţările dezvoltate a stagnat la o medie anuală dc 27% 
(1981 - 1985).? 

In acest cadru general, schimburile comerciale cu Uniunea So- 
vieticá au crescut intr-o manierá spectaculará, de la 1746 in 1982 la 
22% in 1984 şi 26% in 1985. Potrivit unei emisiuni în limba română 
a postului de radio Moscova, în 1986 schimburile au atins o pondere 
de 33%. Exporturile româneşti în Uniunea Sovietică includ în prin- 
cipal oţel si maşini-unelte, avioane şi armament produs sub licenţă 

sovieticá, vagoane de cale feratá, echipament petrolier, bunuri de 
larg consum şi alimente. [n schimb sovieticii şi-au sporit livrările de 
materii prime, în special minereu de fier, gaze naturale şi petrol. 3 

Potrivit “programului româno-sovietic pe termen lung de dez- 
voltare a colaborării economice, tehnologice şi ştiinţifice”, semnat 
de Ceauşescu şi Gorbaciov în mai 1986, Bucureştiul a acceptat de 
asemenea "o cooperare largă” pe planul politicii economice, 
ştiinţifice şi tehnice, în domeniul investiţiilor de capital, al stan- 
dardizării produselor şi specializării industriale. 

După o serie de tirguieli şi întirzieri, Bucureştiul s-a declarat de 
acord să "dezvolte legăturile directe dintre întreprinderi”. O astfel 
de atitudine ar fi fost de neînchipuit în anii '60 -'70. Faptul a devenit 
posibil numai în urma unei infinit de proaste administrări a econo- 
miei şi a incapacității clasei aflate la conducere de a promova orice 
fel de reforme pe plan intern. su 


Nivelul de trai 


În cazul poporului român, marele vis marxist al industrializării 
nu s-a materializat niciodată. În locul bunăstării, industrializarea 
socialistă a condus la sărăcie şi faptul este pus în evidenţă cel mai 
vizibil în decăderea nivelului de trai. Politica "simulării schimbări- 
lor” (pentru a folosi o expresie sugestivă a lui Michael Shafir) a dat 
naştere la o situaţie in care apare clar că, indiferent de termenii de 
comparaţie folosiţi, românii trăiesc astăzi în condiţiile cele mai 
proaste experimentate de societatea româneacă în perioada postbe- 
lică sau chiar din anii '40. 

In multe privinţe statul pare să fi abandonat funcţiile sale socia- 
le. Potrivit statisticilor C.A.E.R.-ului, cheltuielile sociale sint in de- 
clin constant din 1980; din 1985 fondurile de stat alocate anual pen- 
tru locuinte au scázut cu 3746, cele medicale cu 1746, iar in domeniul 
învăţămîntului, culturii şi ştiinţei cu un procent dramatic, estimat la 
5396 . * 

In acelaşi timp, statul pare să dorească să stoarcă pină la ultima 
picătură din populaţia cea mai săracă din Europa de răsărit. 
Românii sint subnutriti, trebuind să se mulţumească cu o raţie in- 
fimă de alimente. Deşi normele de lucru sint supraîncărcate, venitu- 
rile lor continuă să scadă, în timp ce preţurile cresc constant. În 
ciuda declaraţiilor optimiste ale partidului despre rezolvarea pro- 

blemei locuintelor, legea continuá sá aloce pe cap de locuitor o 
suprafaţă de numai 12 m?. Acestor dificultăţi li se adaugă o lipsă 
cronicá de energie electricá si consumuri limitate pentru incálzirea 
locuinţelor, silind oamenii să trăiască şi să muncească în timpul 
iernii la temperaturi extrem de scăzute. Sub pretextul economiei de 
energie, autorităţile impun restricţii circulaţiei automobilelor. 
Parcurgerea presei române dă impresia unei societăţi subdezvol- 
tate. Cu binecuvintarea oficială se asistă la un proces extrem de 
straniu de demodernizare. Presa de partid transmite apeluri repeta- 
te către ţărani pentru a înlocui munca mecanică prin cea manuală, 
prin înlocuirea camioanelor şi tractoarelor cu căruţe trase de cai. 
'Responsabilii de magazine sint sfătuiţi să transporte marfa pe bici- 
clete. Folosirea frigiderelor şi a maşinilor de spălat este descurajată, 
în timp ce lumea e încurajată să folosească sobele cu cărbune şi 
lămpile cu petrol în locul aparatelor care consumă energie electrică. 
Intr-un stat care produce automobile, dar interzice folosirea lor, 
construieşte apartamente lipsite însă de apă curentă şi căldură, 
- anunţă cea mai mare recoltă de grine din istorie, dar duce o politică 
de raţionalizare a pîinii, această întoarcere inapoi a ceasului demon- 
strează că, deşi formele externe ale modernismului sint prezente, ele 
sînt total lipsite de conţinut şi funcţionalitate. 


Rolul clasei conducătoare 


Compoziţia, înfăţişarea şi opţiunile politice ale clasei con- 
ducătoare s-au schimbat in mod esenţial din anii '60 incoace. In 
calitatea sa de forţă motrice a schimbărilor, împuternicită cu o au- 
toritate pe care clasa conducătoare din România nu a avut-o nicio- 
dată înainte, această elită s-a trezit cu toate mijloacele şi posibi- 
litátile de a-şi impune, aproape fără restricţie, fi lozofia politică şi 
strategia de dezvoltare a ţării. 

În mod contrar atitudinii sovieticilor, care percep încă partidul 
în termenii bolşevici de avangardă politică a clasei muncitoare, 
românii preferă să vorbească despre un partid de masă. Numărul 
membrilor de partid a crescut de la mai puţin de 1 000 în 1944 la 1,5 
milioane in 1965, anul venirii la putere a lui N. Ceauşescu, ajungind 
să depăşească 3,6 milioane in 1987. Cea mai mare parte a lor au 
intrat în partid din oportunism. 

Din cei aproape 4 milioane de comunişti români, cei care repre- 

zintă adevărata elită politică, "nomenclatura centrală”, sint estimati, 
potrivit cifrelor oficiale, la circa zece mii. Chiar dacă se ia în consi- 
derare "nomenclatura locală”, aceleaşi surse dau o cifră totală 
de 194 235 de membri de partid. Astfel, actuala clasă politică con- 
ducătoare este probabil una din cele mai mici cunoscute în istoria 
României. $ Este vorba, pe de altă parte, de una din cele mai provin- 
ciale şi mai simple elite: 80% din membrii de partid şi 78,5% din 
ceea ce la plenara C.C. din martie 1987 era denumit "aparatul de 
partid" sint recrutaţi dintre muncitori şi ţărani. Educaţia acestei eli- 
te este asigurată aproape integral de şcoala de partid, iar politica de 
recrutare a cadrelor favorizează in mod vădit activiştii de partid şi 
nu tehnocraţii. 6 

În aceste circumstanţe, nu este de mirare că elita actuală este 
antiintelectualá, xenofobá, izolationistá, antitehnocraticá şi ostilă 
schimbárilor. Din acest punct de vedere, elita cu caracter rural a 
anilor '80 nu se aseamănă deloc cu aceea a secolului al XIX-lea, de 
tip occidental, cosmopolit, factor activ de schimbare urmind liniile 
generale ale modelului vest-european. Actuala clasă politică nu se 
aseamănă nici cu cea comunistă care a precedat-o — o elită care a 
pus bazele noului curs de la sfirşitul anilor '50 şi din deceniul 
următor. În linii generale, aceştia din urmă erau oameni educati 
înainte de război, mulţi dintre ei de origine burgheză, parte a lor 
recrutaţi dintre minoritățile etnice. Succesul lor din anii '60, atit pe 
plan intern cit şi diplomatic, poate fi explicat prin capacitatea lor de 
a coopta un mare. număr de tehnocraţi şi intelectuali apartinind 
vechiului regim. 


O altă trăsătură particulară a noii elite este obsesia ei pentru 
istorie. Aceasta s-a transformat într-o formă de neonaţionalism, si- 
milar aceluia practicat de cercurile româneşti de dreapta din anii 
'30: accentul pe dacism, opus originilor romane, un ego naţional 
exaltat şi o încurajare indirectă a atitudinilor xenofobe, fals-patrio- 
tice, inclusiv a celor antisemite, antiruse sau antimaghiare. 

Aceste accente, dincolo de tentativa ciştigării unei legitimitáti 
nationale, reflectă totodată personalitatea "Conducátorului", care 
ar urma să fie perceput mai degrabă ca un lider român tradiţionalist 
decit ca succesor al primilor comunişti români. Scrierile preşedinte- 
lui Ceauşescu conţin numeroase referinţe istorice, discursurile lui 
preiau citate din Herodot şi se ocupă pe larg de istoria dacilor. Mu- 
zeul partidului expune în primele săli de expoziţie istoria regatului 
dac. 

Nici o altă elită comunistă nu manifestă atîta plăcere deschisă 
pentru atita "culoare regală”. 7 Într-un studiu scris cu citiva ani in 
urmă, Mihai Botez, poate cel mai strălucit disident român al epocii, 
argumenta că un astfel de regim exclude de la bun început orice 
acţiune reuşită de modernizare, deoarece îi lipseşte capacitatea de a 
identifica obiectivele şi necesităţile reale, persistind într-o lume fan- 
tezistá. In consecinţă, acţiunile sale sint supuse unei probabilitáti de 
eroare mai înalte decit celelalte regimuri din ţările socialiste. 8 

Ţara este guvernată prin "indicaţiile preţioase ale preşedintelui” 
care dictează ţăranilor cum şi cind să-şi culeagă recolta, inginerilor 
cum să construiască o centrală nucleară şi istoricilor ce să scrie des- 
pre evul mediu. Instrument al puterii de zi cu zi, cultul personalităţii 
tinde să genereze un centralism şi mai accentuat atunci cînd este 
folosit pentru formularea şi aplicarea politicii partidului. Această 
stare de lucruri favorizează activiştii de partid în raport cu tehno- 
craţii şi sustine aşa-numita mobilizare ideologică în defavoarea cal- 
culelor costurilor şi beneficiilor. 

În mod inevitabil, ca şi în Albania, Coreea de Nord sau Rusia 
stalinistă, cultul personalităţii a dat naştere unei societăţi închise, 
stagnárii, izolării, atitudinilor antioccidentale şi, in cele din urmă, 
declinului cultural. In România lui Ceauşescu neraportarea unei 
conversații cu un străin a devenit delict penal (decretul nr.408 din 
decembrie 1985), maşinile de scris sint înregistrate la miliţie (decre- 
tul nr.98 din martie 1983), iar politica informaţiilor a devenit atit de 
restrictivă incit programele de televiziune sint limitate la două ore 
pe zi. 

Schimbările structurale în cadrul elitei conducătoare, impreună 
cu incapacitatea acesteia de a furniza un model viabil de dezvoltare 
internă s-au repercutat şi asupra politicii externe, odinioară, în anii 
'60 şi la începutul deceniului următor, una de succes. Rezistind cu 
indirjire presiunilor politice şi militare sovietice pentru o integrare 
în C.A.E.R., elita conducătoare a asigurat o oarecare autonomie a 
țării care i-a conferit, la început, popularitate atit pe plan intern cit 
şi în Occident. 

La mijlocul anilor "70, nici analiştii români, nici cei occidentali 
nu păreau să înregistreze indiciile crescinde că aceeaşi politică aflată 
la originea conflictului cu sovieticii din anii '60 pregătea terenul 
unei reîntoarceri la matcă două decenii mai tirziu. Aşa cum s-a 
menţionat deja, contenciosul principal cu Moscova privea strategia 
dezvoltării. Modernizarea se putea bucura însă de succes numai 

dacá era bazatá pe reforme pe plan intern. Acestea din urmá nu s-au 
produs deoarece comunistii románi au insistat asupra obtinerii unei 
autonomii, fárá sá renunte la metodele de guvernare sovietice, 
bazindu-şi strategiile de dezvoltare exclusiv pe modelul acelora sta- 
liniste. 

Pe măsură ce cultul personalităţii a sporit în intensitate, falimen- 
tul economic a devenit şi el din ce in ce mai evident, punind în 
lumină faptul că Fiului risipitor nu-i ráminea decit să se reintoarcá 
la patronul său politic şi economic, pe care îl abandonase cu 20 de 
ani mai devreme. 

Apropierea româno-sovietică pare să fie trăsătura dominantă a 
anilor'80, în aceeaşi măsură în care apropierea de Occident caracte- 
rizase anii '60. Economia a fost redirijată spre o integrare crescindă 
cu aceea sovietică. Faptul a avut chiar o serie de avantaje, în măsura 
în care, lipsită « de masiva cerere de produse pe piaţa sovietică, indu- 
stria grea românească nu ar fi putut supravieţui.” 

Pe de altă parte, apropierea vizează în mare măsură şi sfera po- 
litică. In ciuda cîtorva crize de vanitate prezidenţială şi chiar a unor 
dispute restrinse pe plan ideologic, politica externă a lui N. Cea- 
uşescu s-a aliniat poziţiilor sovietice în cea mai mare parte a pro- 
blemelor majore. 

Diminuarea rolului României pe plan international poate fi ex- . 
plicată partial de noua scenă diplomatică a anilor '80, in care utili- 
tatea unor medieri din partea Bucureştiului şi-a pierdut acuitatea. 
Motivul principal rămîne insă situaţia internă a ţării: autonomia 
politică a românilor, din anii '60, a eşuat în privinţa transformării 
într-o autonomie economică şi culturală. Marile speranţe din pe- 
rioada 1964 - 1968, extrema bună dispoziţie a Occidentului faţă de 
Bucureşti, de la mijlocul anilor '70, nu au fost capitalizate şi folosite 
constructiv de autorităţile române. 


Rezultatul a fost că aceeaşi conducere, apreciată în urmă cu 15 
ani pentru gusturile rafinate şi trăsăturile progresiste, a reuşit să se 
retranşeze într-o poziţie de completă izolare faţă de cei mai mulţi 
prieteni şi sprijinitori. Relaţiile cu China lui Deng sînt corecte, dar 
superficiale. Iugoslavia îşi exprimă in mod deschis criticile faţă de 
stadiul relaţiilor bilaterale. Vest-germanii se străduie cu disperare 
să salveze ce mai poate fi salvat din Oszpolitika românească. Relații- 
le cu Franţa sint mai mult decit reci. La Washington, politica de 
diferenţiere a fost pusă în mod deschis sub semnul întrebării şi atit 
Camera Reprezentanţilor cit şi Senatul au votat pentru suspendarea 

clauzei naţiunii celei mai fayorizate in raporturile comerciale cu 
România. În cele din urmă românii au pierdut statutul preferenţial 
în 1988. 

Izolarea lui Ceauşescu îl face extrem de vulnerabil în lumina 
glasnost-ului şi perestroikăi sovietice. Relatile sale cu Gorbaciov par 
să conducă spre coliziune. Evoluţiile sovietice sint practic inexisten- 
te în relatările mijloacelor de-informare româneşti, în timp ce mai 
multe discursuri prezidenţiale au pus în evidenţă că ideea restruc- 
turării este condamnată de elita conducătoare a. României. Bucu- 
reştiul a făcut cunoscut că noul curs sovietic nu reprezintă nici o 
noutate în context român, unde se pretinde că democratizarea, au- 
togestiunea şi socialismul creator au fost introduse deja de multă 
vreme. i 

Preşedintele Ceauşescu mimează dorinţa de a examina alte mo- 
dele de dezvoltare, indicind in acelaşi timp cu fermitate cá tara sa are 
nevoie doar de o creştere a controlului de partid, o mai mare centra- 
lizare a planificării şi o mobilizare ideologică sporită. Orice altceva, 
afirmă preşedintele, ar fi echivalent cu "anarhia, dezlănţuirea ele- 
mentelor mic-burgheze". Comuniştii români resping in mod special 
ideea creşterii rolului proprietăţii private şi a pieţei, interzicind, pur 
şi simplu, orice discuţie pe această temă: "deşi printre noi există unii 
care gîndesc in acest fel... noi nu sintem un club de dezbatere”. 
Cuvintele, pronunţate de preşedinte la.plenara C.C. din 13-14 mar- 
tie 1985, sugerează că, în lipsa unui eveniment spectacular in relații- 
le sovieto-române, glasnost-ul şi perestroika nu au nici o şansă de a 
fi aplicate în România lui Ceauşescu. 

Ministrul de externe sovietic Eduard Şevarnadze a fost citat în 
presa occidentală cu afirmaţia că "nimeni nu işi inchipuie... că între 
România şi Uniunea Sovietică nu există probleme”. Spre deosebire 
de anii '60-70, cind aceste probleme erau limitate in cea mai mare 
parte la sfera politicii externe, în ultimul deceniu ele se referă în 
primul rînd la economie şi stilul de lucru al conducerii de la Bucu- 
reşti. Deşi liderii sovietici au evitat cu grijă exprimarea oricăror 
critici deschise, esenţa şi tonul programelor transmise în limba 
română de Radio Moscova, ca şi atitudinea lui Gorbaciov în timpul 
vizitei în România din mai 1987 şi al celei a lui Ceauşescu la Mosco- 
va din octombrie 1988 indică în mod clar că, mai devreme sau mai 
tirziu, sovieticii aşteaptă ca aliaţii lor să urmeze noua linie a Krem- 
linului. 


Reacţii ale societăţii româneşti 


Aşa cum s-a întimplat în majoritatea statelor europene, disi- 
denta românească a fost încurajată masiv de atmosfera mai tole- 
rantă din perioada post-Helsinki. Actele individuale de disidenţă, 
cum au fost protestele scriitorului Dumitru Țepeneag (în anii 1971 
- 1975), şi-au gásit o expresie colectivă în mişcarea Goma din 1977, 
poate cea mai interesantă mişcare pentru drepturile omului din 
istoria recentă a României. 

Tot în 1977, 35 de mii de mineri au intrat in grevă pe Valea Jiului. 
În 1979 aproximativ două mii de oameni ai muncii din Bucureşti şi 
alte citeva oraşe au încercat să creeze primul sindicat liber. Anii 
1978 - 1979 au marcat o intensificare a activităţilor disidente reli- 
gioase, atit ale credincioşilor ortodocşi cit şi ale celor neoprotes- 

tanti, ca şi apariţia primelor critici deschise la adresa preşedintelui 
' Ceauşescu, exprimate în rîndurile elitei aflate la putere. 

Activişti cu funcţii importante, reprezentind minoritatea ma- 
ghiară, şi-au exprimat nemulţumirea faţă de politica naţională a 
regimului. Privită retrospectiv, perioada care a urmat semnării acor- 
durilor de la Helsinki, din 1975 pînă în 1980, apare marcată de 
proteste importante şi tentative de creare a unei mişcări instituţio- 
nalizate în favoarea respectării drepturilor omului. Pe de altă parte, 
diferitele persoane sau grupări — muncitori, intelectuali, minorităţi 
şi activităţi religioase — au acţionat fiecare separat, fără a încerca să 
formeze un front unit. Securitatea nu a întimpinat dificultăţi în re- 
primarea succesivă, una cite una, printr-un amestec de măsuri dure 
şi diplomaţie, a acestor tentative izolate de a pune sub semnul 
întrebării ordinea în vigoare. Unii dintre conducătorii muncitorilor 
au dispărut pur şi simplu, disidenţii religioşi au fost condamnaţi la 
închisoare pe termene lungi, citeva persoane au fost internate în 
instituţii psihiatrice, în timp ce majoritatea intelectualilor necon- 
formişti a fost încurajată să emigreze. Incepind din 1980, autorităţile 
păreau să fi pus capăt la ceea ce potenţial ar fi putut deveni o mişcare 
de disidenţă activă şi eficientă. l 

Şi totuşi, disidenti individuali au continuat să apară cu regulari- 
tate, exprimindu-si opiniile în ciuda atmosferei extrem de represive 
a anilor '80. Profesorul universitar, matematicianul Mihai Botez a 
formulat o critică serioasă, de orientare tehnocratică, la adresa stra- 
tegiilor economice ale conducerii de partid, subliniind lipsa lor de 
realism. Poetul Dorin Tudoran şi-a concentrat opiniile critice asu- 
pra statutului intelectualilor şi pasivităţii lor excesive. 


315 


Unul din aspectele cele mai interesante ale mişcării disidente din 
anii '80 il constituie reapariţia unor militanti ai vechilor partide 
politice, interzise în 1947. In timp ce liberalii s-au manifestat cu 
precădere prin scrisorile deschise redactate de Ion I.C. Brătianu 
(decedat în august 1987), foştii lideri ai Partidului Naţional 
"Țărănesc au reuşit să atragă elemente ale noilor generaţii, inclusiv 
muncitori. Aceştia au organizat o asociaţie în favoarea respectării 
drepturilor omului, cu membri recrutaţi în Bucureşti şi Transilva- 
nia. Militantismul politic al acestora s-a limitat la promovarea unor 
acţiuni în cadru strict legal, revendicind respectarea prevederilor 
constituţionale şi un sprijin sporit pentru o politică de tip socialist 
reformator. 

Disidenţa religioasă din anii '80 a fost ceva mai puţin activă. Pe 
de altă parte, minoritățile nationale, confruntate cu o politică de 
"omogenizare" etnică, au abandonat maniera de a protesta stţici 
legală din anii "70 şi s-au angajat in forme de rezistenţă mai active. 
Un grad sporit de radicalizare se observá de asemenea printre inte- 
lectualii români, ale căror opinii critice sint exprimate din ce in ce 
mai deschis. : 

În sfirşit, fenomenul cel mai izbitor al ultimului deceniu il con- 
stituie radicalizarea societăţii în ansamblul ei. Relatările parvenite 
in Occident vorbesc despre atacarea de către ţărani a silozurilor de 
grine, greve, manifeste, demonstraţii şi tulburări studenţeşti ca şi 
cereri de demitere a preşedintelui Ceauşescu. O serie de acţiuni 
inexistente la începutul anilor '70, cind cei mai mulţi dintre români 
erau încă optimişti în legătură cu evoluţiile de viitor. 


Note * 


! Structura investiţiilor, potrivit surselor oficiale româneşti are aspectul următor: 


1981 1982 1983 1984 (plan) 
Industrie 50,7% 46,9% 4876 * 51,7% 
Agricultură 15,8% 15,6% 17,2% 14,976. 


Cf. "Romanian Economic Memorandum" (March, 1984), p.25. Ín 1985, 48,396 
din totalul investiţiilor au fost alocate industriei, iar 17,776 agriculturii (v. "Anuarul 
statistic al R.S.R.", 1986, p.222- 223). Vezi şi Şerban Orescu, "Multilaterally deve- 


* La cap. România în anii '80. 

loped Romania; An Overview", în Vlad Georgescu (ed.); Romania: 40 years, 1944 - 
1984 (New York:Praeger, 1985), p.13. 

"Statisticeski ejegodnik stran-cilenov Soveta ekonomiceskoi vzaimopomogci", 
1986 (Moscova: 1986), p.301; P. Gafton, "Romanian Trade, East and West", "RFE 
Research, Romania" SR/13, September 20, 1987, pp.2-3, and SR/4, March 25, 1986, 
PP.7-12; vezi de asemenea "Romanian Foreign Trade Performance in 1983", in Whar- 
ton Economic Forecasting Associates, "Centrally. Planned Economies Current Ana- 
lysis" 40 (June 7, 1984), pp.1-7. Pentru comerţul exterior al României şi balanţa de 
plăţi în 1985 şi primul trimestru al anului 1986, vezi "PlanEcon Report" 23 (June 6, 
1986), pp.1-8. 

3 În mai 1987, Radio Moscova în româneşte estima procentul creşterii la "apro- 
ximativ o treime"; valoarea totală a comerţului sovieto-român în 1986 era estimată, de 
acelaşi post de radio, la 5,2 miliarde de ruble. Vezi "RFE, Romanian Monitoring", 
January 6, p.121; May 15, 1987, p.416; May 18, 1987, p.515. 

4 Sekretariat SEV, "Statisticeski ejegodnik", 1986, pp.51-53, 143-156, 289-291; 
Vlad Socor, "Social Hardships Reflected in CMEA Statistics", "RFE Research, Ro- 
mania" SR/1, February 6, 1987, pp.11- 13. 

5 Cifrele menţionate au fost furnizate la plenara Comitetului Central din 24-25 
martie 1987. Elita conducătoare s-ar cifra astfel la 204 535, reprezentînd 5,6% din 
numărul total al membrilor de partid si 0,88% din totalul populaţiei. 

6 Din 1950 pînă in 1985, procentajul "intelectualilor şi funcţionarilor” a scăzut de 
la 24% la 20,65%. Vezi "Munca de Partid" 81986), p.89; "Scînteia", 26 martie 1987, 
p.3 si 29 martie 1987, p.2. Însăși alăturarea din formulare indică în mod semnificativ 
rolul jucat de. intelectualitate; deşi nu se fac precizări numerice pentru cele două 
categorii, este mai mult ca probabil că funcţionarii sînt cei care domină. 

? Dan Ionescu, "A Touch of Royalty", "RFE Research, Romania" SR/2, February 
22, 1985, pp.13-19. 

8 Mihai Botez "Lumea a doua: Introducere in comunismologie structurală" (Bu- 
cureşti: mss.. 1980). p.26. Aceste tendinţe au fost inaugurate o dată cu minirevolutia 
culturală, declanşată în 1971, şi sînt în plină manifestare. Pentru preşedinte, activistul 
de partid trebuie să fie modelat după propria sa imagine: "Un activist de partid şi de 
stat are acea capacitate de cunoaştere care îl face să îndeplinească în bune condiţii 
orice fel de activitate". Vezi "Scînteia", 26 mantie 1981, pp.1-3. Minirevoluţia culturală 
chema la o societate în care "criteriile politice trebuie să fie cele hotáritoare şi nu cele: 
profesionale" (cf. "Scînteia", 5 noiembrie 1971, p.5. Vezi şi Mihai Sturdza, "Reds 
Squeeze out the Experts”, "RFE Research, Romania" SR/1 1, October 2, 1986, pp.37- 
39. 

? La Conferinţa naţională a P.C.R. din 1972, preşedintele Ceauşescu declara că 
"deşi drepturile minorităţilor trebuie apărate... trebuie să avem in vedere. ..necesita- 
tea...de a realiza o societate mai omogenă, atît pe plan social cit si national". Confe- 
rinja naţională a P.C.R (Bucureşti, Editura Politică, 1972, p.79). Vezi şi Anneli Maier 
Gabany si Dan Ionescu, "Minorities Issues", "RFE Research, Romania" SR/3, April 
22, 1987, pp.3-22. Pentru o privire de ansamblu a activităţilor disidente religioase din 
anii '80, vezi Vlad Socor, "Mounting Religious Repression in Romania", "RFE Re- 
search", Background Report, August 30, 1985, pp.1-16; and "Romania", "RFE Re- 
search", Background Report (Eastern Europe), October 1, 1986, pp.49-53. 

valoarea, ca de altfel şi istoriile într-un volum ale lui R. Seton-Wat- 
son, A history of the Romanians (1934, 1963) şi C.C. Giurescu, Istoria 
românilor din cele mai vechi timpuri şi pînă la moartea regelui Ferdi- 
nand (1943). Cea dintii scriere marxistă, M. Roller, Istoria României 
(1947), reeditată vreme de zece ani în mai multe ediţii, nu este de 
folosit decit ca subiect de analiză istoriograficá; sintezele apărute 
însă în perioada de relativă liberalizare, Istoria României, I-IV (1960 
- 1964), M. Constantinescu, C. Daicoviciu, Şt. Pascu, Istoria 
României (1969), A. Oțetea, M. Berza, I. Nestor, Istoria poporului 
român (1970), C.C. Giurescu, D. Giurescu, Istoria românilor (1971), 
sint lucrări valoroase deşi inegale. Ca şi scrierea lui D.C. Giurescu, 
Illustrated history of the Romanian people (1981), ele se pot consulta 
cu folos numai pentru perioadele mai vechi, fiind de necitit pentru 
vremurile mai noi în care nu fac decit să urmeze linia oficială. Se 
impune de aceea consultarea unor manuale sau bibliografii occiden- 
tale precum P. Horecky, Southeastern Europe: a guide to basic publi- 
cations. (1969), St. Fischer-Galaţi, Romania, a bibliographic guide 
(1968), E. Keefe (redactor responsabil), Area handbook for Roma- 
nia (1972), K.D. Grothusen, Rumănien, in "Sudosteuropa Hand- 
buch", I (1978). 

De utilitate pentru înţelegerea scrisului istoric la români este 
Enciclopedia istoriografiei româneşti (1978), editată sub îngrijirea lui 
St. Ştefănescu. 

Există de asemenea citeva lucrări generale pe provincii istorice, 
a căror consultare completează informaţiile cuprinse în sintezele 
amintite. Pentru Transilvania cele mai utile sint C. Daicoviciu, Şt. 
Pascu (red. resp.), Din istoria Transilvaniei, I-II (1960 - 1961), C.C. 
Giurescu, Transilvania în istoria poporului român (1967), Şt. Pascu, 

Voievodatul Transilvaniei, | (1971); L. Makkai, Histoire de la Tran- 
sylvanie (1946) exprimá punctul de vedere al istoriografiei maghia- 
„re. Cit priveşte Basarabia, lucrările mai vechi, precum Z. Arbore, 
Basarabia în secolul al XIX-lea (1889), Al. Boldur, La Bessarabie, 
(1927), au fost completate de scrieri recente, tipărite în afara gra- 
nitelor româneşti, precum N. Dima, Bessarabia and Bukovina, The 
Sovier- Romanian territorial dispute (1982), M. Manoliu-Manea (red. 
resp.), The rragic plight of a border area: Bessarabia and Bukovina 
(1983), G. Cioránescu, Bessarabia, Disputed Land between East and 
West (1984). Poziţia sovietică a fost între alţii expusă de A. Lazarev, 
Moldavskaia sovetskaia gosudarstvennost i bessarabski vopros 
(1974). 

Există încă foarte puţine lucrări generale de istorie socială, eco- 
nomicá şi instituţională; lipseşte de pildă o istorie a boierimii şi a 
clasei moşiereşti. Pentru burghezie, Şt. Zeletin, Burghezia romá- 
nească, originea şi rolul ei istoric (1925) şi M. Manoilescu, Rostul şi 
destinul burgheziei româneşti (1942) sint interesante mai degrabă sub 
aspect teoretic. Date utile la C.C. Giurescu, Conrribuţiuni la studiul 
originilor şi dezvoltării burgheziei româneşti (1973). Nici țărănimea 
nu are parte de o istorie generală; în lipsa ei sint încă de folosit 
serioasele studii scrise indatá după răscoala din 1907, R. Rosetti, 
Pămiîntul, sătenii şi stápínii în Moldova (1907) şi Pentru ce s-au răscu- 
lat ţăranii (1908), G.D. Creangă, Proprietatea rurală în România 
(1907). 

Capitole inchinate României din J. Lampe, M. Jackson, Balkan 
economic history, 1550 - 1950 (1982) reprezintá probabil cea mai 
interesantá prezentare de ansamblu a istoriei economice románesti. 
Pentru anumite ramuri economice mai sint de consultat : Istoricul 
dezvoltării tehnice în România, 1-II (1931), Contribuţii la istoricul in- 
dustriei miniere în România (1931), N. Maghiar, Şt. Olteanu, Din 
istoria minieritului în România (1971), Gh. Răvaş, Din istoria petro- 
tului românesc (1957), M. Pearton, Oil and the Romanian state 
(1971), C. Boncu, Contribuții la istoria petrolului românesc (1971); 
.O. Iliescu, Moneda în România (1970); N. Iorga. Istoria comerțului 
românesc, I-II (1925). 

Pentru istoria instituţiilor sint de folosit: I. Peretz, Curs de istoria 
dreptului român, 1-11 (1926 - 1931), D. Ionescu, Gh. Tutui, Gh. Ma- 
tei, Dezvoltarea constituţională a statului român (1957), utile repre- 
zentări ale evoluţiei structurilor statale. Pentru istoria bisericii 
române vezi M. Păcurariu, Istoria bisericii române şi a vieţii religioase 

a românilor, ]-1 (1908-1909), Istoria bisericii române, I-II (1957), D. 
Pácurariu, Istoria bisericii române, I-III (1980-1981). Pentru istoria 
armatei vezi N. Iorga, Istoria armatei româneşti, I-II (1929 - 1930) şi 
R. Rosetti, Essai sur l'art militaire des roumains (1935). 

Există mai multe studii generale.de istoria culturii şi civilizaţiei 
româneşti. Pentru înţelegerea psihologiei, a mentalitátii poporului 
român, de mare interes, cu atît mai mult cu cit se aşază pe o poziţie 
critică, sint D. Drăghicescu, Din psihologia poporului român (1907), 
G. Rădulescu-Motru, „Psihologia ciocoismului. Psihologia indus- 
triaşului (1911) şi Etnicul românesc (1942), G. Ibrăileanu, Spiritul 
critic în cultura românească (1909, 1922). Mult mai puţin utile sint 
recentele studii de istoria filozofiei cum ar fi Istoria gîndirii sociale şi 
filozofice din România (1965) sau Istoria filozofiei româneşti, I-II 
(1972-1980), prea dogmatice şi necritice. Cercetările de istorie lite- 
rară au dat în schimb rezultate mai serioase, deşi vechile istorii, N. 
lorga, Istoria literaturii româneşti, I-II (1925 - 1926) şi G. Călinescu, 
Istoria literaturii române (1941), sînt încă de neinlocuit; dintre scrie- 
rile recente vezi mai ales tratatul colectiv Istoria literaturii române, 
I-HI (1964 - 1973) si Al. Piru, Istoria literaturii române (1981). Pen- 
tru alte aspecte ale dezvoltării culturale vezi G. Ionescu, Histoire de 
l'architecture en Roumanie (1970), M. Tomescu, Istoria cărții 
româneşti (1968), Al. Rosetti, Istoria limbii române (1978), precum 
şi volumele colective Istoria artelor plastice în România, I-II (1968- 
1970) şi Pictura românească (1976). 


IZVOARE 


Semnalăm în continuare unele culegeri de documente care aco- 
peră mai multe secole de istorie românească şi fără de cercetarea 
cărora nici politica internă, nici cea externă nu pot fi înțelese: Th. 
Codrescu, Uricariul, |-XXIV (1852 - 1895), Documente privitoare la 
istoria românilor. Colecţia E. de Hurmuzaki, 45 de volume apărute 
între 1876 şi 1942, acoperind perioada 1199 - 1851, A.D. Sturdza, D. 
Sturdza-Scheianu, G. Petrescu, Acte şi documente relative la istoria 
renaşterii României, 1-X (1888 - 1909), N. Iorga, Acte şi fragmente, 
I-III (1895-1897) şi Studii şi documente, I-X.XIX (1901 - 1916), D. 
Sturdza-Scheianu, Acte şi legiuiri privitoare la chestia ţărănească, I- 
IV /1907 - 1910), Gh. Ghibánescu, Surete şi Izvoare, L-XXV (1906- 
1933) şi I5; isoace şi zapise, I- VI (1906 - 1933). Tratatele şi convenții- 

le internationale ale României, din secolul al XIV-lea şi piná in 
veacul al XX-lea au fost adunate şi publicate de T. Djuvara, Tratate, 
convenţiuni şi învoiri internaţionale ale României (1888), F.C. Nanu, 
Condica tratatelor şi a altor legăminte ale României, 1354 - 1937, L-IlI, 
I. lonaşcu (red. resp.), Tratatele internaţionale ale României, 1354- 
1920 (1975). Istoria instituţiilor nu se poate urmări fără consultarea 
impunătorului Cod general al României, editat de C. Hamangiu şi 
colaboratorii săi între 1899 şi 1944 în 38 de volume acoperind anii 
1393 - 1942; pentru istoria culturii vezi I. Bianu, N. Hodos, R. Cara- 
caş, G. Nicolaiasa, Gh. Strempel, Catalogul manuscriselor româneşti, 
I- IV (1907 - 1967). Inventarierea presei, începută de N. Hodoş şi 
S.AI. Ionescu, Publicaţiile periodice româneşti (1913), a continuat cu 
cele pină în prezent cinci volume ale impresionantei Bibliografia 
analitică a periodicelor româneşti (1966 - 1972), acoperind anii 1790- 
1858). Informaţiile călătorilor străini despre români la N. Iorga, 
Istoria românilor prin călători, I-IV (1928 - 1929) şi mai ales M. 
Holban (red. resp.), Călători români despre Ţările Române, I-VIII 
(1968 - 1983). 


I. ANTICHITATEA 


Deşi depăşite ca informatie, I. Andrieşescu, Conrribu(ie la Dacia 
înainte de romani (1912), V. Pârvan, Getica (1926) şi Dacia. Civili- 
zaţiile străvechi din regiunile carpato-danubiene (1937), R. Vulpe, 
Histoire ancienne de la Dobroudja (1938), C. Daicoviciu, La Transyl- 
vanie dans l'antiquité (1945) sint încă scrieri de referinţă. Izvoarele 
scrise ale epocii, inclusiv cele ale "mileniului întunecat” au fost adu- 
nate cu migală in Fontes Historiae Daco-romaniae, I-IV (1964- 
1983), de cátre un colectiv condus de H. Miháescu. 

Contribuțiile noi au fost aduse mai ales de arheologi: D. Berciu, 
Contribuţii la problema neoliticului în România (1961) şi- Zorile isto- 
riei în Carpaţi şi la Dunăre (1966), M. Petrescu-Dimbovita, Scurtă 
istorie a Daciei preromane (1978); pentru traci vezi R. Vulpe, Studia 
Thracologica (1976) şi S. Morintz, Contribuţii la istoria tracilor tim- 
purii, | (1978); pentru daci şi epoca romană, I.H. Crişan, Burebista şi 
epoca sa (1975), H. Daicoviciu, Dacii (1965, 1972) şi Studii dacice, 
(1981), R. Vulpe, I. Barnea, Romanii la Dunărea de jos (1968), M 
Macrea, Viaţa în Dacia romană (1969). Excelente, studiile lingvisti- 
ce ale lui LL Russu, Limba traco-dacilor (1959, 1967), Elemente au- 
tohtone în limba română (1970) şi Etnogeneza românilor (1981). 

Problema continuității şi a formării poporului-román rămîne 
piatra de incercare a specialistilor in istorie veche, aga cum a fost de 
altfel incá de la aparitia cártii lui R. Roesler, Romdnische Studien 
(1871) si a ráspunsului lui A.D. Xenopol, Teoria lui Roesler (1884). 
Gh. Brătianu, Une énigme et un miracle historique: le peuple roumain 
(1937), o excelentá trecere in revistá a tuturor punctelor de vedere 
precum gi a faptelor istorice, isi pástreazá intreaga actualitate; N. 
Stoicescu, Continuitatea românilor. Privire istoriografică (1980) si S. 
Schwerthoffer, Die Romanirăt der Rumänen. Probleme der rumäni- 
schen Ethnogenese in der Discussion der rumänischen Geschichtsfor- 
schung der Nachkriegzeit in "Münchener Zeitschrift für Balkankun- 
de" (1980) sint excelente studii de istoriografie a problemei. In lipsa 
descoperirii unor izvoare scrise, diferitele aspecte ale continuității 
şi etnogenezei româneşti au fost cel mai convingător lămurite de 
arheologi: K. Horedt, Contribuţii la istoria Transilvaniei în secolele 
IX- XIII (1958), I. Nestor, Les données archeologiques et le problóme 
de la formation du peuple roumain, in "R.R.H." (1964), E.Zaharia, 
Săpăturile de la Dridu (1967), D. Protase, Problema continuității în 
Dacia în lumina arheologiei şi numismaticii (1966) si Autohtonii în 
Dacia, I (1980), L. Bârzu, Continuitatea populaţiei autohtone în 
Transilvania în secolele IV-V (1973), Şt. Pascu, P. Diaconu (red. 
resp.), Relations between the autochtonous populations and the mi- 
gratory populations on the territory of Romania (1975), D.Gh. Teo- 
dor, Romanitatea carpato- dunăreană şi Bizan(ul în veacurile V-XI 
(1981). A 


Il. EVUL DE MIJLOC 


Izvoare. Documentele interne din secolele XIV-XVII, cele eu- 
noscute desigur, sint toate repertoriate şi publicate: I.R. Mircea, 
Catalogul documentelor Țării Româneşti, 1369 - 1600 (1947) şi lucra- 
rea colectivă Catalogul documentelor moldoveneşti, 1387 - 1700, cin- 
ci volume (1957 - 1975), sînt repertoriile cele mai utile. Academia 
R.P.R. a publicat între 1951 şi 1960 32 de volume de documente 
interne sub titlul Documente privind istoria României, acoperind pe- 
rioada 1251 - 1625, dar numai în traducere. Planul a fost reluat cu 
ceva mai multă acribie ştiinţifică în 1966, prevăzindu-se editarea 
tuturor documentelor interne din secolele XIII-XVI în serii separa- 

te pentru Moldova, Tara Românească şi Transilvania, sub titlul Do- 
cumenta Roumanie Historica; piná in prezent, 1983, au fost publica- 
te 28 de volume, acoperind secolele XIII-XVII. In ciuda acestui 
efort editorial considerabil, vechile ediţii de documente se cer totuşi 
cercetate: I. Bogdan, Documentele lui Ştefan cel Mare, I-II (1913), M. 
Costăchescu, Documentele moldoveneşti înainte de Ştefan cel Mare, 
I-II (1931 - 1932) şi Documentele moldoveneşti de la Ştefan cel Mare 
(1933), P.P. Panaitescu, Documentele Ţării Româneşti, I. Documente 
interne, 1369-1490 (1938). Pentru Transilvania vezi A. Veress, Bibli- 
ografia româno-ungară, 1-1II (1931 - 1935) şi Documente privitoare la 
istoria Ardealului, Moldovei şi Ţării Româneşti, I-IX (1929 - 1939), 1. 
Lupaş, Documente istorice transilvane, 1, 1599 - 1699 (1940). 

Istorie social-economică. Instituţii, 1. Donat, Aşezările omeneşti în 
Tara Românească în secolele XIII-XVT in "Studii", 6, 1965, St. Meteş,. 
Emigrári româneşti din Transilvania în secolele XIII-XX (1971, 1977) 
şi Şt. Ştefănescu, Demográfia, dimensiune a istoriei (1974) sint exce- 
lente studii de demografie istorică. Pentru economia medievală vezi 
mai ales: Şt. Metes, Relaţiile comerciale ale Țării Româneşti cu Ar- 
dealul pînă în veacul al XVIII-lea (1921) şi Viaţa agrară, economică 
aromânilor din Ardeal şi Ungaria. Documente contemporane, 1, 1508- 
1820 (1921), Gh. Brătianu, Recherches sur le commerce genois dans 
la Mer Noire au XIIe siècle (1929) şi La Mer Noire. Des origines à la 
conquéte ottomane (1969), St. Pascu, Meşteşugurile din Transilvania 
pînă în secolul al XVI-lea (1954), R. Manolescu, Comerţul Ţării 
Româneşti şi Moldovei cu“ Braşovul în secolele XIV-XVI (1965), Şt. 
Olteanu, C. Şerban, Mestegugurile din Tara românească şi Moldova 
în Evul Mediu (1965), V. Neamţu, La technique de la production 
cerealiere en Valachie et en Moldavie jusqu'au XVIIIe siècle (1975). 

Există incă puţine studii de istorie socială, fapt ciudat dacă ne 
gindim că istoriografia română se consideră marxistă de aproape 
patru decenii. Dintre lucrările antebelice sint incă fundamentale 
cele două studii ale lui C. Giurescu, Despre boieri (1920) şi Studii de 
istorie socială. Vechimea rumániei în Tara Românească şi legătura lui 
Mihai Viteazul (1943). D. Prodan, Boieri şi vecini în Tara Făgăraşului 
în secolele XVI-XVII, în "Anuarul", Cluj, VI (1963) si Iobágia în 
Transilvania în secolul al XVI-lea, 1-YII (1967 - 1968), P.P. Panaite- 
scu, Obştea ţărănească în Tara Românească şi Moldova (1964) sint 
probabil cele mai serioase studii de istorie socială scrise în ultimele 
decenii. O excelentă discutare a problemelor teoretice ale feudali- 
smului la F. Constantiniu, Geneza feudalismului românesc. Íncadra- 

re tipologică in "Revista de istorie”, 7, 1978. Pentru oraşul medieval 
vezi C.C. Giurescu, Tfrguri sau oraşe şi cetăţi moldovneşti din secolul 
al X-lea şi pînă la mijlocul secolului al XVI-lea (1967), M. Matei, 
Studii de istorie orăşenească medievală Moldova, secolele XIV-XVI 
(1970), Şt. Olteanu, Premizele majore ale procesului de constituire a 
oraşelor medievale la est şi sud de Carpaţi, în "Studii", 5, 1972. 

Pentru istoria instituţiilor, lucrarea postumă a lui Gh. Brătianu, 
Sfatul domnesc şi adunarea stărilor în Principatele Române (1977) 
este, fără îndoială, o carte de căpătii Diferite aspecte particulare au 
fost tratate de P.P. Panaitescu, Marea Adunare a Ţării, în "Studii", 3, 
1957, E. Virtosu, Titulatura domnilor şi asocierea la domnie în Tara 
Românească şi Moldova pînă în secolul al XVI-lea (1960), N. Stoices- 
cu, Sfatul domnesc şi marii dregători din Tara Românească şi Moldo- 
va. Secolele XIV-XVII (1968) şi Dicţionar al marilor dregători în Tara 
Românească şi Moldova. Secolele XIV-XVII (1971), N. Grigoraş, In- 
stituţii feudale din Moldova. Organizarea de stat pînă la mijlocul seco- 
lului al XVIII- lea (1971), M. Neagoe, Problema centralizării statelor 
feudale româneşti Moldova şi Tara Românească (1976), Istoria drep- 
tului românesc, 1 (1980), volum colectiv editat sub ingrijirea lui VI. 
Hanga, acoperă perioada medievală. 

Lucrările generale de istoria bisericii au fost deja amintite. Pen- 
tru secoJele perioadei de mijloc este extrem de util studiul lui Al.I.. 
Elian şi I. Rámureanu, Legăturile mitropoliei Ungrovlahiei cu patriar- 
hia de la Constantinopol şi celelalte biserici ortodoxe in "B.O.R.", 7- 
10, 1959. Actul unirii cu Roma a fost în profunzime şi contradictoriu 
analizat de S. Dragomir, Românii din Transilvania şi unirea cu bise- 
rica Romei (1963) şi O. Bârlea, Ostkirchliche Tradition und West- 
licher Katolizismus. Die rumänische unierte Kirche zwischen 1 71 J- 
1727 (1966). 

Politica internă. Gh. Brátlanu, Tradiţia istorică despre întemeierea 
statelor româneşti (1945), S. Papacostea, Moldova în epoca reformei, 
în "Studii", 4, 1958, şi La formation de la Valachie et de la Moldavie 
et les roumains de Transylvanie in "R.R.H.", 3, 1978, R. Popa, Tara 
Maramureşului în veacul al XIV-lea (1970), Şt. Pascu, Voievodatul 
Transilvaniei, I (1971), St. Ştefănescu, Tara Românească de la Basa- 
rab 1 Întemeietorul pînă la Mihai Viteazul (1971), D.C. Giurescu, 
Tara Românească în secolele XIV-XV (1973), N. Grigoraş, Tara 
Românească a Moldovei pînă la Ştefan cel Mare (1978), V. Spinei, 
Moldova în secolele XI-XIV (1982), A. Rădulescu, I. Bitoleanu, Isto- 
ria românilor dintre Dundse şi mare: Dobrogea (1979), sînt lucrările 

generale cele mai utile. Trebuie adăugate, pentru înţelegerea unor 
domnii mai semnificative, următoarele monografii şi studii: P.P. Pa- 
naitescu, Mircea cel Bătrîn (1944), C. Mureşan, Iancu de la Hunedoa- 
ra şi vremea sa (1957, 1968), N. Stoicescu, Vlad Ţepeş (1976), St. 
Andreescu, Vlad Ţepeş (1976), I. Ursu, Ştefan cel Mare (1925), St. 
Gorovei, Petru Rareş (1982), M. Neagoe, Neagoe Basarab (1971), 
D.C. Giurescu, Jon Vodă cel Viteaz (1966), N. Iorga, Istoria lui Mihai 
Viteazul, I-II (1936), P.P. Panaitescu, Mihai Viteazul (1936), Şt. Ol- 
teanu, Les pays roumains à | 'époque de Michel le Brave (1975), N. 
Iorga, Viaţa şi domnia lui C. Brâncoveanu (1914), ALA.C. Sturdza, 
C. Brâncoveanu, prince de Valachie (1915), Şt. Ionescu, Epoca 
brîncovenească (1981), P.P. Panaitescu, Dimitrie Cantemir (1958), 
A. Pippidi, Politică şi istorie în proclamația lui D. Cantemir din 1711, 
în "Studii", 5, 1973. 

Politica externă. Numeroase informaţii privind relaţiile inter- 
naţionale ale românilor pot fi găsite în monografiile şi lucrările ge- 
nerale, deja amintite. Pentru date suplimentare sint de consultat: C. 
Giurescu, Capitulațiile Moldovei cu Poarta Otomană (1908), I. Hu- 
di(á, Histoire des relations diplomatiques entre la France et la Transyl- 
vanie au XVIIe siècle (1927), M. Berza, Haraciul Moldovei si Ţării 
Româneşti în secolele XV-XIX, în "Studii şi materiale de istorie me- 
die", II (1957) şi Variaţiile exploatării Țării Româneşti de către Poarta 
Otomană în secolele XVI-XVIII în "Studii", 2 (1958), G. Lebel, La 
France et les Principautés danubiennes du XVIe siècle à la chute de 
Napoleon Ier (1955), M. Mehmet, Din raporturile Moldovei cu Impe- 
riul otoman în a doua jumătate a veacului al XV-lea, în "Studii", 5 
(1960), G. Bezviconi, Contribuţii la istoria relaţiilor româno-ruse 
(1962), Relaţiile istorice dintre popoarele U.R.S.S. şi România în 
veacurile XV — începutul celui de al XVIII-lea, I-III (1965 - 1970), S. 
Papacostea, De la Calomeea la Codrul Cosminului. Poziţia inter- 
naţională a Moldovei la sfîrşitul secolului al XV-lea, in "Romanosla- 
vica", XVII (1970), H. Ursu, Moldova în contextul politic european, 
1517 - 1527 (1972), M. Berza (red. resp.), România în sud-estul Eu- 
ropei (1979), V. Ciobanu, Relaţiile politice româno-polone între 1699 : 
şi 1848 (1980), M. Holban, Din cronica relaţiilor româno-ungare în 
secolele XIII-XIV (1981). 

Cultura medievală Să menţionăm mai întii cîteva indispensabile 
instrumente de lucru: G. Strempel, Copisti de manuscrise româneşti 
pînă la 1800, | (1959), P.P.Panaitescu, Cronici slavo-române din se- 
colele XV-XVI, publicate de I. Bogdan (1959), M. Gregorian, Croni- 

cari munteni, l-il (1961), cu o excelentă introducere istorică de E. 
Stănescu, intitulată Valoarea istorică şi literară a cronicilor muntene, 
I. Crăciun, A. Ilieş, Repertoriul manuscriselor de cronici interne, seco- 
lele XV-XVIII (1963). Pentru problemele generale ale culturii me- 
dievale vezi M. Berza (red. resp.), Cultura moldovenească în timpul 
lui Ştefan cel Mare (1964), P.P. Panaitescu, Inceputurile şi biruinţa 
scrisului în limba română (1969) şi Introducere în istoria culturii 
româneşti (1969), N. Cartojan, Istoria literaturii române vechi, I-III 
(1940-1945) rámine încă, după peste 40 de ani de la publicare, o 
scriere de referinţă. C. Tsourkas, Les débuts de l'enseignement philo- 
sophique et de la libre pensée dans les Balkans (1948) şi cele două 
studii ale lui V. Cândea, L'humanisme d'Udrigte Năsturel et l'agonie 
des lettres slavonnes en Valachie in "R.E.S.E.E.", 2, (1968) si Les 
intellectuels du sud-est européen au XVIIe siècle, "ibidem", 2, 4 (1970) 
se ocupá de unele probleme importante pentru migcarea de idei a 
veacului al XVII-lea. Dintre monografiile inchinate principilor 
ginditori ai vremii remarcăm îndeosebi studiul lui D. Zamfirescu . 
despre Neagoe Basarab şi Învățăturile către fiul său Theodosie. Pro- 
bleme controversate (1973) şi două cărţi inchinate lui Cantemir, D. 
Bădărău, Filozofia lui Cantemir (1964) şi P. Vaida, D. Cantemir şi 
umanismul (1972). — 

Pentru istoria cărţii şi circulaţia ei semnalám foarte interesante- 
le articole ale lui B. Theodorescu, Cartea Românească veche, 1508- 
1830, în "Mitropolia Olteniei", 9-12 (1959) şi Repertoriul cărții vechi 
româneşti în "B.O.R.", 3-4 (1960). Utile informaţii şi la C. Dima- 
Drăgan, Biblioteca unui umanist român: C. Cantacuzino-Stolnicul 
(1967) şi Biblioteci umaniste româneşti (1974). Pentru istoria artei, 
vezi îndeosebi V. Vătăşianu, Istoria artei feudale în ţările române, | 
(1959), tratatul publicat de Academie sub titlul Istoria artelor, plasti- 
ce în România, I-II (1968 - 1970), V. Drăguţ, Arta Românească 
(1982). De constant interes sint şi lucrările lui S. Ulea, Originea şi 
semnificaţia ideologică a picturii exterioare moldoveneşti, in "S.C.L.A." 
1 (1972), E. Lăzărescu, Nicodim de la Tismana şi rolul său în cultura 
română veche, in "Romanoslavica", XI (1965), C. Nicolescu, Istoria 
costumului de curte în Țările Române (1971) şi Case, conace şi palate 
vechi româneşti (1979), I.D. Ştefănescu, Iconografia artei bizantine şi 
a picturii feudale româneşti (1973), R. Theodorescu, Bizanţ, Balcani, 
Occident la începuturile culturii medievale româneşti, secolele X-XIV 
(1974) şi Un mileniu de artă la Dunărea de jos, 400 - 1400 (1975), Al. 
Alexianu, Mode şi veşminte din trecut, l-I] (1971), P. Chihaia, Din 

cetăţile de scaun ale Ţării Româneşti (1974) şi Tradiţii răsăritene şi 
influenţe occidentale în Tara Românească (1983). | 

Problema originilor medievale ale conştiinţei naţionale este un 
subiect de cercetare relativ recent. Studiile lui E. Stănescu, Premize- 
le medievale ale conştiinţei nationale româneşti în "Studii", 5, 1964, S. 
Papacostea, Les roumains et la conscience de leur romanité au Moyen. 
Age, in "R.H.R.", 1 (1965) şi A. Ambruster, Romanitatea românilor. 
Istoria unei idei (1972) sint fără îndoială cele mai interesante şi utile 
de consultat. 


III. DESPOTISM SI ILUMINISM (1716 - 1831) 


Puţine subiecte şi epoci ale istoriei româneşti au avut parte de 
mai contradictorii interpretări decit secolul fanariot. Antifanario- 
tismul tradiţional, M. P. Zallony, Essai sur les phanariotes (1824), 
A.D. Xenopol, Epoca fanariotă, 1711 - 1821 (1892), a fost oarecum 
amendat de N. Iorga, vezi mai ales Le despotisme éclairé dans les pays 
roumains au XVIIIe siècle, in "Bulletin of the International Commit- 
tee of Historical Sciences", I (1937 si de unii istorici contemporani, 
precum FI. Constantiniu, S. Papacostea, Les reformes des premiers 
princes phanariotes en Moldavie et en Valachie; essai d'interpretation, 
in "Balkan Studies", I (1973). Interesante opinii la S. Papacostea, 
Oltenia sub stăpînirea austriacă, 1718 - 1739 (1971); un punct de 
vedere diferit, mai critic fatá de fanarioti la Vlad Georgescu, Mé- 
moires et projets de reforme dans les principautés roumaines, 1769- 
1831 (1970) si Political ideas and the Enlightenment in the Romanian 
Principalities, 1750 - 1831 (1971). 

Pentru înţelegerea politicii interne şi a evoluţiei instituţiilor sint 
de consultat: V.A. Urechia, Istoria românilor, 1-XIII (1891 - 1901), 
D.V. Barnovski, Originile democraţiei române. "Cărvunarii" şi consti- 
tuţia Moldovei din 1822 (1922), N. Iorga, Francmasoni şi conspiratori 
în Moldova în secolul al XVIII-lea (1928), P.P. Panaitescu, Medaliile 
francmasonilor în Moldova în secolul al XVIII-lea, în "Revista isto- 
ricá", 10-12 (1928) şi Corespondenta lui C. Ipsilanti cu. guvernul ru- 
sesc, 1806 - 1810 (1933), G. Vîntu, Primele.proiecte de organizare a 
țărilor române (1941), E. Virtosu, Napoleon Bonaparte şi proiectul 
unei republici aristo-democraticeşti în Moldova la 1802 (1946) şi Na- 
poleon Bonaparte şi dorinţele moldovenilor la 1807, în "Studii", 4 
(1962), N. Grigoraş, Frămiîntări sociale şi politice în Moldova şi Tara 

Românească între 1750 - 1760, în "Anuarul", laşi, H (1965), V.AI. 
Georgescu, M. Popescu, Legislaţia agrară a Ţării Româneşti, 1775- 
1784 (1970) şi Legislaţia urbană a Ţării Româneşti, 1761 - 1782 
(1975), V. Sotropa, Proiectele de constituţie, programele de reforme şi 
petiţiile de drepturi din ţările române în secolul al XVIII-lea şi prima 
jumătate a secolului al XIX-lea (1976). 

Din bogata bibliografie a mişcării de la 1821 amintim indeosebi 
studiile lui A. Oțetea, T. Vladimirescu şi mişcarea eteristă în ţările 
române, 1821 - 1822 (1945, 1971) şi D. Berindei, L'année révolution- 
naire 1821 dans les pays roumains (1973). Documentele revolutiei au 
fost publicate recent in Documente privind istoria Romániei, Ráscoa- 
la din 1821, I-V (1959 - 1962). Pentru epoca postrevolutionará vezi 
I.C. Filitti, Frămîntările sociale şi politice în Principatele Române de 
la 1821 la 1828 (1932) şi Les Principautés Roumaines sous l'occupa- 
tion russe, 1828 - 1834 (1904), A. Oțetea, Geneza Regulamentului 
Organic, in "Studii si articole de istorie", II (1957). 

Istorie social-economică. Există citeva excelente studii privind 
agricultura şi relaţiile agrare, precum I.C. Ciobotaru, Aşezămintele 
agrare din Tara Românească, 1766 - 1832, în "Anuarul", laşi, V 
(1968), V. Mihordea, Maítres du sol et paysans dans les Principautés 
Roumaines au XVIIIe siècle (1971), FI. Constantiniu, Relaţiile agrare 
din Tara Românească în secolul al XVIII-lea (1972), S. Columbeanu, 
Grandes exploitations domaniales en Valchie au XVIIIe siecle (1974). 
Meşteşugurile şi industria incepátoare au fost în schimb mai puţin 
cercetate, ca de altfel şi istoria comerţului; vezi, mai ales, E. Paveles- 
cu, Economia breslelor în Moldova (1939), G. Penelea, Les foires de 
Valachie pendant la période 1774 - 1848 (1937), A. Oțetea, Pătrunde- 
rea comerţului românesc în circuitul internaţional (1977). 


Politica externă. I.C. Filitti, Rôle diplomatique des phanariotes de 
1700 à 1821 (1901) şi A. Oțetea, Influenţa Moldovei şi Ţării 
Româneşti asupra politicii Por(ii in "Revista arhivelor”, I (1960) sint 
bune studii generale asupra rolului si caracterului politicii externe 
purtate de fanarioti. De mare interes pentru definirea raporturilor 
cu Poarta sint studiile lui I.D. Condurachi, Cîteva cuvinte asupra 
condiţiei juridice a străinilor în Moldova şi Tara Românească (1918), 
M. Alexandrescu- Dersca, Rolul hatişerifelor de privilegii în limitarea 
obligaţiilor către Poartă, 1774 - 1802, în "Studii", 6 (1958) şi Sur le 
regime des ressortissants ottomans en Moldavie, 1711 - 1829, în "Stu- 
dia et Acta Orientalia", V-VI (1967), Tr. Ionescu, Hatişeriful din 
1802 şi începuturile luptei pentru asigurarea pieţei interne a Ţării 

Româneşti, în "Studii şi articole de istorie”, I (1956), A. Vianu, Apli- 
carea tratatului de la Kuciuk-Kainargi cu privire la Moldova şi Tara 
Românească, 1775 - 1783, în "Studii", 5 (1960). Pentru alte aspecte 
privind diplomaţia epocii fanariote vezi N. Iorga, Les Roumains et 
Napoleon Ier, in "Revue historique du Sud-Est Européen", 4-6 
(1932), A. Otetea, Înfiinţarea consulatului francez în Ţările Române, 
în "Revista istorică”, XVIII (1932), Al. Vianu, Acţiuni diplomatice 
ale Ţării Româneşti în Rusia în anii 1736 - 1739, în "Romanoslavia", 
VIII (1963), Al. Duţu, L'image de la France dans les pays roumains 
pendant les campagnes napoléoniennes et le Congres de Vienne, in 
"Nouvelles Études d'histoire, III (1965). 


Pentru evenimentele politice si militare care au dus la anexarea 
Basarabiei de către ruşi, vezi mai ales S. Columbeanu, Contribuții 
privind situaţia internaţională a ţărilor române între 1806 - 1812, în 
"Revista de istorie”, 5 (1976) şi G. Jewsbury, The Russian annexation 
of Bessarabia (1976); istoria diplomatică a primilor domni páminte- 
ni de după fanarioți la Vlad Georgescu, Din corespondenţa diploma- 
ticá a Ţării Româneşti, 1823 - 1828 (1962). 

Iluminismul. Scrierile mai vechi asupra mişcării de idei din vea- 
cul al XVII-lea, N. Iorga, Istoria literaturii române în veacul al XVIII- 
lea, I-II (1901), D. Popovici, La littérature roumaine à l'epoque des 
Lumières (1945), sint încă scrieri de referinţă. Dintre lucrările gene- 
rale+mai noi sint de remarcat îndeosebi contribuţiile lui P. Teodor, 
între ele Fragmentariu iluminist (1972), scris împreună cu D. Ghişe, 
şi Ou en sont les études sur les Lumières roumaines, in "Cahiers rou- 
mains d'études litteraires", 2 (1977); sub îngrijirea aceluiaşi istoric a 
apárut volumul colectiv Enlightenment and Romanian Society 
(1980); alte importante studii asupra iluminismului románesc se 
datoresc lui Al. Duţu, Coordonate ale culturii româneşti în veacul al 
XVIII-lea (1968) şi Cărţile de înţelepciune în cultura română (1972), 
O. Papadima, Ipostaze ale iluminismului românesc (1975), R. Mun- 
teanu (red. resp.), La culture roumaine à l'époque des Lumieres, | 
(1982). 

-De mare însemnătate pentru dezvoltarea iluminismului 
românesc au fost legăturile cu Franţa; studiile lui N. Camariano, 
Influenţa franceză în Principatele române prin filiera neogreacă, în 
"Revista Fundațiilor Regale", IX (1942) şi A. Camariano-Cioran, 
Spiritul filozofic şi revoluţionar francez combătut de patriarhia ecume- ` 
nică şi Sublima Poartă (1941) şi Spiritul revoluţionar francez şi Vol- 
taire în limbile greacă şi română (1946) sint un model de cercetare 

comparată. Pentru legăturile cu alte culturi iluministe vezi mai ales 
I. Bianu, /ni£ii bursieri români în străinătate, Scrisori ale lui E. Poteca, 
1822 - 1828, în "Revista nouă”, I (1888), C. Erbiceanu, Bibliografia 
greacă sau cărţile greceşti imprimate în Principatele Române în epoca 
fanariotă (1903), D.C. Amzăr, Studenţi români în străinătate. Date şi 
interpretări statistice, în "Convorbiri literare", IV (1940), V.A. Geor- 
gescu, Contribuţii la studiul culturii juridice româneşti în veacul al 
XVIII-lea, în "Anuarul", Iaşi, III (1966), A. Camariano-Cioran, 
L'oeuvre de Beccaria "Dei delitti e delle pene" et ses traductions en 
langues grecque et roumaine, in "R.E.S.E.E.", 1-2 (1967) si Academii- 
le domneşti din Bucureşti şi laşi (1971); R. Rosetti, Despre cenzura În 
Moldova, I-IV (1907) si V. Mihordea, Biblioteca domnească a Ma- 
vrocordaţilor (1940) sint utile studii privind circulaţia cărţii. În 
sfirşit, cîteva titluri referitoare la dezvoltarea conştiinţei naţionale: 
N. Iorga, Origine et développement de l'idée nationale surtout dans le 
monde oriental (1934) si Penseurs révolutionaires roumains de 1804 à 
1830 (1934), A. Radutiu, P. Teodor, Ideea de unitate politică la 
români (1968), V.Al. Georgescu, La philosophie des Lumières et la 
formation de la conscience nationale dans le sud-est de l'Europe, in 
"Association Internationale d'Etudes Sud-Est Européennes", Bulle- 
tin, 1-2 (1969). 


Transilvania. Disputatele probleme demografice ale veacului al 
XVIII-lea sint prezentate de D. Prodan, Teoria imigrației românilor 
din Principatele Române în Transilvania în veacul al XVIII-lea 
(1944); A. Treboniu-Laurian, Die Rumânen der Österreichischen 
Monarchie, I-III (1849 - 1852) si T. Păcăţian; Cartea de Aur sau 
luptele naţionale ale românilor de sub coroana maghiară, I-VIII (1904 
-1915), ambele depăşind limitele epocii luminilor, sint incă de 
neînlocuit pentru bogăţia de informaţii şi documente pe care le 
conţin. Pentru istoria religioasă a acestui frámintat veac vezi S. Dra- 
gomir, Istoria dezrobirii religioase a românilor din Ardeal în secolul al 
XVIII-lea, 1-1 (1929 - 1930). Dintre evenimentele politice semnifi- 
cative, răscoala lui Horia şi Supplex-ul din 1791 sînt desigur cele mai 
importante; ambele şi-au găsit in S. Prodan, Supplex Libellus Vala- 
chorum (1948, 1967) şi Răscoala lui Horia, 1-II (1979), un strălucit 
cercetător. Pentru atit de importanta problemă a regimentelor de 
graniţă, vezi C. Gollner, Regimentele grănicereşti din Transilvania, 
1764 - 1851 (1974) si V.-Şotropa, Districtul grăniceresc năsăudean 
(1975). 

Există încă puţine lucrări de sinteză asupra Şcolii Ardelene şi a 

mişcării de idei româneşti din Transilvania veacului al XVIII- lea; 
cele mai semnificative sint probabil L. Blaga, Gíndirea románeascá 
din Transilvania în secolul al XVIII-lea (1966), scriere importantă şi 
pentru înţelegerea epocii episcopului Clain, apoi I. Lungu, Şcoala 
Ardeleană (1978). Informaţii şi interpretări interesante asupra vieţii 
culturale cit şi asupra dezvoltării conştiinţei nationale în veacurile 
XVIII-XIX la E. Prokopowitch, Die Nationalbewegung in der Buko- 
vina und der Dako-Romanismus (1965), K. Hitchins, The Romanian 
national movement in Transylvania, 1780 - 1849 (1969) şi Cultură şi 
naţionalitate în Transilvania (1972), M. Bernath, Habsburg und die 
Anfänge der Rumânischen Nationsbildung (1972, Em. Turczynski, 
Konfession und Nation. Zur Frühgeschichte des Serbischen and Ru- 
mânischen Nationsbildung (1976). 

Există de asemenea numeroase şi utile studii privind istoria 
invátámintului, din care menţionăm: N. Comşa, Dascălii Blajului 
(1940), N. Albu, Istoria învățămîntului românesc din Transilvania 
pînă la 1800 (1944), L. Protopopescu, Contribuţii la istoria 
învăţămîntului românesc din Banat, 1780 - 1918 (1970), I.V. Goras, 
Învăţămîntul românesc din ţinutul Sucevei, 1775 - 1918 (1975). 


IV. VREMEA RENAŞTERII (1831 - 1918) 


O excelentă culegere de articole privind procesul de moderni- 
zare a ţării a fost recent publicată de K. Jowitt, Social change in 
Romania, 1860 - 1960 (1978); interesante puncte de vedere şi în 
volumul colectiv Progresul economic în România, 1877 - 1977 
(1977). Informaţii statistice preţioase la L. Colescu, La population 
de la Roumanie (1903) şi Recensámíntul general al României din 
1899 (1905), G. Retegan, Evoluţia populaţiei urbane a României, în 
"Revista de statistică”, 7 (1965); N. Bálcescu, Question économiques 
des Principautés Danubiennes (1850) si G.D. Cioriceanu, La Rouma- 
nie économique et ses rapports avec l'etranger de 1860 à 1915 (1928) 
sint, în ciuda trecerii anilor, scrieri încă foarte utile intelegerii feno- 
menului economic din veacul al XIX-lea. Pentru diferitele ramuri 
economice sint de consultat: C. Mănescu, Istoricul căilor ferate în 
România, | - II (1906), G. Zane, Un veac de luptă pentru cucerirea 
pieţii româneşti (1926) şi Economia de schimb în Principatele 
Române (1930), G. Paşcanu, Istoria uzinelor electrice din România 
(1929), Şt. Imreh, Despre începuturile industriei capitaliste din Tran- 

silvania în prima jumătate a veacului al XIX-lea (1955), Dezvoltarea 
economiei Moldovei între anii 1848.şi 1864. Contribuţii (1963), Al 
Cebuc, C. Mocanu, Din istoria transportului de călători în România 
(1967), I. Corfus, Agricultura Ţării Româneşti în prima jumătate a 
secolului al XIX -lea (1969), G. Zane, Industria din România în a 
doua jumătate a secolului al XIX-lea (1970), V. Jinga, Principii şi 
orientări ale comerțului exterior al României, 1859 - 1916 (1975), G. 
Buşe, Galaţii sub regimul de porto franco, 1837 - 1883 (1976), VI. 
Dinculescu (red. resp.), Relaţiile comerciale ale Ţării Româneşti cu 
peninsula Balcanică, 1829 - 1858 (1970), C. Botez (red. resp.), Epo- 
peea feroviară românească (1977). 
Problemele monetare, financiare şi bancare ale epocii au fost 
` tratate in numeroase studii dintre care menţionăm: C.I. Băicoianu, 
Istoria politicii noastre vamale şi comerciale de la Regulamentele Or- 
ganice şi pînă în prezent, | - II (1904) şi Istoria politicii noastre mone- 
tare şi Băncii Naţionale, I - IV (1932), Th.C. Aslan, Finanţele 
României de la Regulamentele Organice şi pînă astăzi (1905), N. Pe- 
tra, Băncile româneşti din Ardeal şi Banat (1936), C.C. Kirițescu, 
Sistemul bancar al leului şi precursorii lui, I - III (1964 - 1971), M. 
Dreciu, Banca "Albina" din Sibiu, instituţie "naţională a românilor 
transilvăneni, 1871 - 1918 (1982). 

Istoria socială a fost mai puţin cercetată decit cea economică, 
lipsesc încă monografii asupra claselor sociale, de pildă. Pentru 
țărănime şi relaţiile agrare vezi mai ales M. Emerit, Les Paysans 
roumains depuis le traité d' Adrianopole jusqu 'à la libération des terres, 
1829 - 1864 (1927), N. Adăniloaie, D. Berindei, Reforma agrară din 
1864 (1967), H.H. Stahl, Les anciennes communautés villageoises 
roumaines. Asservissement et pénétration capitaliste (1969), Gh. Pla- 
„ton, Domeniul feudal din Moldova în preajma revoluţiei de la 1848 
(1973), Ph. Eidelberg, The great Romanian peasant revolt of 1907 
(1974). Excelente, studiile lui I. Kovacz, Desființarea relaţiilor feuda- 
le în Transilvania (1973) şi A. Egyed, Táránimea din Transilvania la 
sfirgitul secolului XX (1975). 

Cele mai multe din aceste studii se ocupá si de problema proprie- 
tarilor de moşii; pentru prima jumătate a veacului, cind aceştia erau 
încă boieri, nu moșieri, este de consultat contribuţia lui I.C. Filitti, 
Catagrafie de toţi boierii Ţării Româneşti la 1829 (1929). Interesante 
date acoperind atit veacul al XIX-lea cit şi cele premergătoare la 
O.G. Lecca, Familiile boiereşti române (1899), G. Sion, Arhondolo- 
gia Moldovei (1892), Gh. Bezviconi, Boierimea Moldovei dintre Prut 

şi Nistru, I - II (1940 - 1943), D. Cernovodeanu, Ştiinţa şi arta heral- 
dică în România (1977). 

Pentru studiul clasei de mijloc rămîn încă neintrecute cărţile lui 
St. Zeletin, Burghezia românească. Originea şi rolul ei istoric (1925) 
şi M. Manoilescu, Rostul şi destinul burgheziei româneşti (1942); pen-. 
tru puncte de vedere mai puţin filozofice vezi G. Retegan, Structura 
social-economică a burgheziei româneşti din Transilvania în anii regi- 
mului liberal, în "Acta Musei Napocensis", VIII (1971) şi C.C. Giu- 
rescu, Contribuţii la istoria, originile si dezvoltarea burgheziei 
româneşti pînă la 1848 (1973). 

Istoria muncitorimii nu poate fi urmărită decit cu foarte multă 
greutate; cercetătorii mai vechi i-au ignorat în general existenţa, cei 
noi, marxiştii, au exagerat-o în aşa măsură încît numeroasele lor 
studii şi volume de documente nu se pot folosi decît cu extrem de 
multă prudenţă. Citeva din scrierile mai puţin euforice: L. Fodor, L. 
Vaida, Contribuţii la istoria mişcării sindicale din Transilvania, 1848 
- 1917 (1957). N.N. Constantinescu (red. resp.), Din istoria formării 
şi dezvoltării clasei muncitoreşti din România pînă la primul război 
mondial (1959), |. Popescu-Puturi (red. resp.), Mişcarea muncito- 
rească din România, 1893 - 1900 (1965), volumul colectiv Mişcarea 
muncitorească şi legislaţia muncii în România, 1864 - 1944 (1972), I. 
Cicală, Mişcarea muncitorească şi socialistă din Transilvania, 1901 - 
1921 (1976). 

Bibliografia istoriei politice a perioadei 1831 - 1918 este foarte 
bogată. De mare utilitate pentru înţelegerea funcţionării mecanis- 
mului politic sint G. Nicolaescu, Parlamentul Român, 1866 - 1901, 
I-III (1903), L. Colescu, Statistica electorală (1913), A. Stan, V. Stan, 
P. Cáncea (red. resp.), Istoria parlamentului şi a vieţii parlamentare 
din România pînă la 1918 (1983). Pentru perioada regulamentară, 
I.C. Filitti, Domniile române sub Regulamentul Organic, 1834 - 1848 
(1915) este încă, în ciuda trecerii timpului, un studiu de referinţă. 
Frămintările sociale şi nationale au fost analizate in numeroase stu- 
dii; din care semnalám: P.P. Panaitescu, Planurile lui I. Cîmpineanu 
pentru unitatea naţională a românilor în "Anuarul", Cluj, III (1924 - 
1925), Gh. Zane, Le mouvement révolutionnaire de 1840 (1964), C. 
Bodea, Lupta românilor pentru unitate naţională, 1834 - 1849 (1967), 
C. Vládut, Jon Cîmpineanu (1973); E. Stănescu, Roumanie. Historie 

“d'un mor, in "Balkan Studies", I (1969) este o interesantă analiză a 
evoluţiei conştiinţei nationale, văzută prin prisma numelui ţării. 

Cele mai multe din studiile şi ediţiile recente de documente pri- 

vind revoluţia de la 1848 sint de folosit cu prudenţă; pentru izvoare, 
cercetătorul trebuie să se bizuie tot pe culegerile mai vechi de docu- 
mente, precum Anul 1848 în Principatele Române. Acte şi documente, 
I - VI (1902 - 1910), S. Dragomir, Studii şi documente privitoare la 
revoluţia românilor din Transilvania în anul 1848 - 1849, | - V (1946). 
Excepţie de la caracterizarea de mai sus face C. Bodea, 1848 la 
români, | - II (1982), o serioasă culegere de documente, precum şi 
următoarele studii generale: V. Cheresteşiu, Adunarea naţională de 
la Blaj (1966), LD. Suciu, Revoluţia de la 1848 - 1849 în Banat 
( 1868), N. Adániloaie, D. Berindei (red. resp.), Revoluţia de la 1848 
în ţările române, culegere de studii (1974), Şt. Pascu, V. Cheresteşiu, 

Revoluţia de la 1848 - 1849 din Transilvania, | (1977). Pentru eveni- 
mentele din Transilvania şi legătura lor cu revoluţia maghiară este 
de semnalat şi cartea cu totul remarcabilă a lui I. Deak, The lawful 
revolution, L. Kossuth and the Hungarians, 1848 - 1849 (1979). 

Problema unirii Principatelor a fost cercetată cu multă diligentá 
de D. Berindei, L'Union des Principautés Roumaines (1967) şi Epoca 
unirii (1978), scrieri interesante ca documentare, dar păcătuind 
printr-o viziune marxistă excesivă; o expunere mai detaşată la G. 
Bobango, The emergence of the Romanian national state (1979), cea 
mai completă biografie a domnului unirii aparţine lui C.C. Giures- 
cu, Viaţa şi opera lui Cuza - Vodă, (1966, 1970); pentru cadrul inter- 
naţional care a făcut posibilă unirea vezi W.T. Riker, Cum s-a 
înfăptuit România. Studiul unei probleme internaţionale, 1856 - 1866 
(1944). 

Lunga şi rodnica domnie a lui Carol I este încă lipsită de o mo- 
nografie pe măsura însemnătăţii sale. Dintre studiile mai vechi, 
D.A. Sturdza, Charles Ier, roi de Roumanie, | - 11 (1899 - 1904) este 
încă de utilitate. Dintre cele mai noi semnalăm: P. Câncea, Viaţa 
politică din România la sfîrşitul. secolului al XIX- lea, 1888 - 1899 
(1968), M. Iosa, Tr. Lungu, Viaţa politică în România, 1899 - 1910 
(1977), A. Iordache, Viaţa politică în România, 1910 - 1914 (1972); 
aceste studii acoperă cu multă seriozitate, deceniu de deceniu, 
întreaga domnie a lui Carol. Pentru războiul de independenţă sint 
de adăugat: N. Iorga, Războiul pentru independenţa României (1927), 
D. Berindei, Cucerirea independenţei României (1967), The inde-' 
pendence of Romania (1977), L. Maior, Transilvania şi războiul pen- _ 
tru independenţă, 1877 - 1878 (1977), N. Corivan, Lupta diplomatică 
pentru cucerirea independenţei (1977). 

Lucrările mai vechi de istorie diplomatică, N. Iorga, Politica ex- 

ternd a regelui Carol I (1923), R. Bossy, Agenţia diplomatică a 
României la Paris şi legăturile franco-románe sub Cuza - Vodă (1931) 
şi Autriche et les Principautés Unies (1938), isi păstrează încă intrea- 
ga actualitate. Ele au fost completate de unele lucrări mai noi, dato- 
rate unor cercetători de la institutele de istorie din Bucureşti si laşi: 
D. Berindei, Din începuturile diplomaţiei româneşti moderne (1965), 
L. Boicu, Austria şi Principatele Române în vremea războiului Crimeii 
(1972) şi Geneza chestiunii române ca problemă internaţională 
(1975), S. Rădulescu - Zoner, România şi Tripla Alianţă la începutul 
secolului al XX-lea, 1900 - 1914 (1977). 


Pentru istoria Transilvaniei veacului al XIX-lea este de menţio- 
nat în primul rind Cartea de Aur a lui Pácátian, deja amintită, apoi 
E. Brote, Chestiunea română în Transilvania şi Ungaria (1895). 
Scrierile noi pácátuiesc, din păcate, prin lipsă de seninătate şi 
măsură, ceea ce le diminuează credibilitatea. Bune sinteze de istorie 
politică a scris V. Netea, Istoria memorandumului românilor din 
Transilvania şi Banat (1947) şi Lupta românilor din Transilvania pen- 
tru libertate naţională, - 1848 - 1881 (1974). Impreuná cu Gh. Mari- 
nescu, V. Netea a mai publicat Liga culturală şi unirea Transilvaniei 
cu România (1979); date utile şi în volumul colectiv Românii din 
Transilvania împotriva dualismului austro-ungar (1978); foarte 
bună, cartea lui K. Hitchins, Orthodoxy and nationality: A. Saguna 
and the Romanians of Transilvania, 1846 - 1873 (1977). 

Bibliografia primului război mondial şi a formării României Ma- 
ri este extrem de bogată; pentru anii neutralității este de consultat 
C. Nuţu, România în anii neutralității, 1914 - 1916 (1972). Aspectele 
militare ale participării româneşti la război sint prezentate de C. 
Kirițescu, Istoria războiului pentru întregirea României, 1916 - 1918, 
I - III (1925 - 1927) şi în cele zece volume publicate de ministerul 
apărării între 1934 şi 1946 sub titlul România în războiul mondial, 
1916 - 1919; pentru negocierile şi tratatele de pace vezi S. Spectator, 
Romania at the Paris peace conference (1962), C. Daicoviciu, M. 
Constantinescu, Destrămarea monarhiei austro-ungare (1964) se: 
ocupă îndeosebi de problema unirii Transilvaniei cu regatul. 

Unele dintre lucrările de sinteză privind cultura şi civilizaţia 
epocii renaşterii naţionale au fost menţionate şi la capitolul prece- 
dent; pentru epoca renaşterii mai sint de semnalat: P. Eliade, Hi- 
stoire de l'esprit publique en Roumanie au XIXéme siecle, I - II (1905 
- 1914), E. Lovinescu, Istoria civilizaţiei române moderne, | - ITI (1924 
- 1925), V. Jinga, Gíndirea economică românească în secolul al XIX- 

lea (1938), St. Ciobanu, Cultura românească în Basarabia sub 
stăpînirea rusească (1944), V. Curticăpeanu, Die rumänische Kultur- 
bewegung in der österreichischen Monarchie (1966), D. Pácurariu, 
Clasicismul románesc (1971), P. Cornea, Originile romantismului 
románesc (1972), aceasta din urmá unul din cele mai bune studii de 
istorie a ideilor din istoriografia ultimelor decenii; meritorii si cele 
citeva lucrári dedicate de Z. Ornea unor curente literare si politice 
ale vremii, cum ar fi Junimea şi junimismul (1975), Curentul cultural 
de la Contemporanul (1977), Semănătorismul (1971). O interesantă 
privire generală asupra literelor române din preajma primului 
război mondial la C. Ciopraga, Literatura română între 1900 şi 1918, 
I (1970); excelente, studiile sociologice Şi statistice ale lui D. Gráso- 
iu, O cercetare sociologică asupra stratificării publicului românesc în 
prima jumătate a secolului al XIX-lea, in "Revista de istorie şi teorie 
literară”, 2 (1974), şi E. Siupiur, L'écrivain roumain au XIXème siè- 
cle: typologie sociale et intellectuelle, in "Cahiers roumains d'études 
litteraires", 2 (1980). 

^ Dinbibliografia învăţămîntului semnalám: V.A. Urechia, Istoria 
şcoalelor, 1800 - 1864, | - IV (1892 - 1901), E. Virtosu, Cnirccale II. 
Note despre introducerea oficială a alfabetului latin în Principatele 
Române, în "Arhiva românească”, VIII (1947), S. Polverejan, Conrri- 
buţii statistice privind şcolile româneşti din Transilvania în a doua 
jumătate a secolului al XIX-lea, in "Cumidava”, II (1968), N. Grigo- 
ras, Introducerea alfabetului latin în şcolile din Moldova, in "Revista 
arhivelor”, 1 (1960), Conrribuţii la istoria dezvoltării Universităţii din 
lagi, 1860 - 1960, I - 1I (1960), G. Retegan, Contribuții la istoria 
statisticii învăţămîntului în România, 1830 - 1940, in "Revista de 
statistică”, 9 (1936), V. Grozav, $tiri privitoare la bursierii români în 
străinătate, 1820 - 1877, în "Revista arhivelor”, 1 (1970), V. Po- 
peangá, $coala románeascá din Transilvania ín perioada 1867 - 1918 
(1974). 

Pentru diferite alte aspecte ale evoluţiei societăţii româneşti in 
perioada modernizării sint de consultat: I. Felix, Istoria igienei în 
România în secolul al XIX-lea şi starea ei la începutul secolului al 
XX-lea, 1 - II (1901 - 1903), E. Ghibu, Sportul românesc de-a lungul 
anilor (1971), |. Cantacuzino (red. resp.), Contribuţii la istoria cine- 
matografului în România, 1896 - 1948 (1971). 


V. DE LA ROMÂNIA MARE LA 
DEMOCRATIA POPULARÁ (1918-1947) 


Perioada 1918 - 1938 


Societatea. Nu există încă nici o lucrare care să înlocuiască sinte- 
za lui V. Madgearu, Evoluţia economiei româneşti după primul război 
mondial (1940) sau studiile demografice ale lui S. Mănuilă, Popu- 
latia României (1937) şi Structure de l'évolution de la population ru- 
rale (1940). Volumele colective La Roumanie agricole (1929), Tran- 
silvania, Banatul, Crişana şi Maramureşul, 1918 - 1928, I-III (1929) 
şi La Roumanie. Guide économique (1936) reprezintă o bogată sursă 
de informaţii pentru istoria social- economică a epocii. Pentru di- 
feritele aspecte ale problemei agrare sint de consultat: G. Ionescu- 
Siseşti, N.D. Cornáteanu, La réforme agraire en Roumanie (1940), 
D. Gusti (red. resp.), La vierurale en Roumanie (1940), M. Popa-Ve- 
res, Producţia şi exportul de cereale în ultimii 10 ani (1939), O.Par- 
pală, Aspecte din agricultura României, 1920 - 1940 (1966), D. Şan- 
dru, Reforma agrară din 1921 (1975); N.P. Arkadiàn, Industrializarea 
României (1936) şi Gh. Dobrovici, Evoluţia economică şi financiară 
a României în perioada 1934-1943 (1943) sint lucrări esenţiale pen- 
tru înţelegerea procesului de dezvoltare industrială; puncte de vede- 
re utile asupra aceleiaşi problematici la M.F. Iovanelli, Industria 
românească, 1934 - 1938 (1975) şi I. Saizu, Politica economică a 
României între 1922 şi 1928 (1982). Pentru structura şi direcţiile 
comerțului, exterior vezi I. Puia, Relațiile economice externe ale 
României în perioada interbelică (1982) 

Cercetătorii dintre cele două războaie mondiale au arătat mult 
interes şi pentru problemele de alimentaţie, asistenţă medicală, ha- 
bitat. Iată citeva dintre titlurile mai reprezentative: G. Banu, 
Sănătatea poporului român (1935), 1. Claudian, Alimenta(ia poporu- 
lui román (1939), D.C. Georgescu, L'alimentation de la population 
rurale en Roumanie (1940). 

Viaţa politică. Excelentă, sinteza lui H.L. Roberts, Rumania: po- 
litical problems of an agrarian state, (1951), acoperind de altfel si 
primii ani postbelici; Al. Savu, Sistemul partidelor politice din 
România, 1919-1940 (1976) este o bună carte, ca aproape tot ce a 
scris acest serios cercetátor; o interesantá viziune de ansamblu asu- 
pra epocii la P. Shapiro, Romania's past as challenge for the future: a 
developmental approach to interwar politics, in D. Nelson (red. resp.), 
Romania in the 1980s (1981); Politics and political parties in Roma- 

nia (1936) este o detaşată şi obiectivă privire asupra spectrului po- 
litic interbelic văzut de observatori apuseni. Cit priveşte sintezele 
recente, F. Nedelcu, Viaţa politică din România în preajma dictaturii 
regale (1973) şi De la restaura(ie la dictatura regală (1981) şi E. So- 
nea, G. Sonea, Viaţa economică şi politică în România, 1933 - 1938 
(1978), M. Muşat, I. Ardeleanu, Political life in Romania, 1918 - 1921 
(1982), ele pácátuiesc prin partialitate, in ciuda unor capitole binc 
scrise. 

Nu există încă nici o istorie generală a partidelor politicc;. P. 
Seicaru, Istoria partidelor naţional, țărănist si na(ional-(áránist, 1-11 
(1963) este mai de grabă o interesantă dar subicctivă trecere in re- 
vislă a istoriei politice contemporane decit istoria partidelor 
enunțate în titlu; temeinice, studiile lui I. Scurtu, Din viaţa politică 
a României. Întemeierea şi activitatea partidului țărănesc, 1918-1926 
(1975) şi Din viaţa politică a României, 1926 - 1947, studiu critic 
privind istoria partidului naţional-ţărănesc (1983), acesta din urmă cu 
excepţia capitolelor referitoare la evenimentele de după 1944, prea 
părtinitoare; volumul colectiv Docrrinele partidelor politice (1924), 
înmănunchează un şir de prelegeri in care reprezentanţii partidelor 
vremii îşi cxpun crezul programatic. 

Grcu de urmărit sint încă istoria mişcării legionare şi a partidu- 
lui comunist; Al. Fátu, I. Spălăţelu, Garda de Fier, organizaţie tero- 
ristă de tip fascist (1971) este prea pătimaşă pentru a putca fi citită 
cu vreun folos. Acelaşi careacter partizan şi la sinteza lui H. Sima, 
Histoire du mouvement legionnairc (1972). Memoriile fostului co- 
mandant al Legiunii, Sfirşitul unei domnii sîngeroase (1977) şi Era 
libertăţii (1982), aceasta din urmă cu un titlu din calc afară de nepo- 
trivit, sint mai mult pledoarii în favoarea proprici cauze decit scricri 
ştiinţifice. Interesante date şi interpretări la N. Nagy-Talavcra, The 
green shirts and others: a history of fascism in Hungary and Romania 
(1970); dintre toate studiile privind legionarismul cel mai temeinic 
a rămas capitolul Romania al profesorului E. Weber, din culegerea 
H. Rogger, E. Weber (red. resp.), The European Right (1966). 

Cit priveste istoria comunismului román, ea se aflá de peste 40 
de ani in rescriere continuă, astfel incit sutele de volume care ii sint 
consacrate prezintá interes mai mult din punctul de vedere al felului 
in care şi-au înţeles comuniştii istoria de-a lungul vremurilor decit 
din cel al faptelor înseși. In aceste condiții, singurele studii de luat 
în seamă sint cele apărute în afara României, cum ar fi R. King, 
History of the Romanian Communist Party, (1980), o scriere utilă în 

ciuda caracterului său incomplet si pe alocuri necritic, T. Gilberg, 
The communist party of Romania, in St. Fischer-Galaţi (red. resp.), 
The communist parties of Eastern Europe (1979); pentru studiul 
mişcării socialiste vezi cartea lui C.T. Petrescu, Socialismul în 
România, apărută la sfirşitul anilor '30. 

Politica externă. Cărţile Elizei Campus, Mica Înţelegere (1968), 
Înțelegerea balcanică (1972) şi Din politica externă a României, 1913- 
1947 (1980), reprezintă probabil cea mai completă privire asupra 
politicii externe a României Mari. Puncte dc vedere mai oficiale în 
volumul colectiv Probleme de politică externă a României, 1919 - 
1940, 1-II (1971-1977); M. Oprea, N. Titulescu (1967) este probabil 
cea mai utilă monografie asupra principalului diplomat român din 
perioada interbelică. Pentru activitatea ţării la Liga Naţiunilor vezi 
P. Bărbulescu, România la Societatea Naţiunilor, 1929 - 1939 (1975); 
tratatele şi actele internaţionale ale ţării la Al. Vianu (red. resp.), 
Relaţiile internaţionale în acte şi documente, 1917 - 1939, |-II (1974- 
1976) şi Gh. Gheorghe, Tratatele internaţionale ale României, 1939- 
1965 (1983), aceasta din urmă utilă şi pentru epoca următoare. 

Cultura. Pentru evoluţia literelor interbelice vezi mai ales E. Lo- 
vinescu, Istoria literaturii române contemporane, I-IV (1926 - 1929), 
S. Cioculescu, Al. Streinu, T. Vianu, Istoria literaturii române moder- 
ne (1944), Ov.S. Crohmălniceanu, Literatura română între cele două 
războaie mondiale, 1-11 (1972 - 1975). Util, studiul lui D. Micu, 
Gíndirea şi gíndirismul (1975). 


Perioada 1938 - 1947 


P. Quinlan, Clash over Rumania. British and American policies 
towards Romania, 1938 - 1947 (1977) si N. Penescu, La Roumanie 
de la démocratie au totalitarisme, 1938 - 1948 (1981), sint probabil 
cele mai interesante lucrári generale asupra deceniului cuprins intre 
proclamarea dictaturii regale si instaurarea celei comuniste. Pentru 
cei doi ani de dictatură regală sint de consultat Al. Savu, Dictatura 
regală, 1938-1940 (1970), A. Simion, Dictatul de la Viena (1972), 
apoi primul volum, deja amintit, al amintirilor lui H. Sima, apărut 
în 1978, toate trei scrieri partizane, ca de altfel aproape tot ce s-a 
scris asupra epocii. Pentru scurta istorie a statului național-legionar 
vezi mai întîi punctul de vedere oficial al generalului Antonescu, : 
expus in Pe marginea prăpastiei, I-II (1942), apoi, pentru punctul de 
vedere contrar, cel de al doilea volum de amintiri ale lui H. Sima, 
Era libertății. Statul naţional-legionar, I (1982). Punctul de vedere 

comunist la Al. Simion, Regimul politic din România în perioada 
septembrie 1940 - ianuarie 1941 (1976). După aceste lecturi, cititorul 
se va întoarce probabil cu uşurare la expunerea senină a articolului 
deja menţionat al profesorului E. Weber. 

Aspectele militare ale războiului românesc din răsărit reprezintă 
un subiect tratat rar şi cu puţină competenţă; face oarecare excepţie 
volumul generalului P. Chirnoagă, Istoria politică şi militară à războ- 
iului României contra Rusiei Sovietice (1965); peritru aspectele poli- 
tice, diplomatice, precum şi pentru înţelegerea controversatei per- 
sonalitáti a mareşalului Antonescu, vezi: Gr. Gafencu, Préliminaires 
de la guerre à l'Est (1944), G. Barbul, Mémorial Antonescu, Le troi- 
siéme homme de l'Axe (1950), Al. Cretzianu, The Romanian armis- 
tice negociations, Cairo 1944, în "Journal of Central European 
Affairs", 3 (1951), F.C. Nanu, The first Soviet-double cross, "ibidem", 
3 (1953), I. Gheorghe, Rumäniens Weg zum Satelliten Staat (1952), 
Al.Cretianu, The lost opportunity (1957), A. Hillgruber, Hitler, König 
Carol und Marschall Antonescu, Die deutsche-rumünischen Be- zie- 
hungen, 1938-1944 (1954, 1965). i 

Istoriografia marxistă asupra epocii este in general ilizibilă; pen- 
tru excepții parțiale vezi A. Simion, Preliminarii ale actului de la 23 
August (1979) si Gh.Buzatu, Th.I. Florea, I.Saizu, D. Sandru, Din 
istoria unei zile. Contribuţii la cronologia insurecției române din au- 
gust 1944, în "Anuarul", lagi,XVII (1979). Pentru războiul din vest, 
date, necontrolabile, la E. Bantea (red. resp.), La Roumanie dans la 
guerre anti-hitlerienne, Aoüt 1944 - Mai 1945 (1970). 

Istoria ultimilor patru âni ai vechii Românii a fost cel mai inte- 
resant şi obiectiv expusă de A. Gould-Lee, Crown against sickle. The 
story of king Michael of Romania (1950) si N. Franck, La Roumanie 
dans l'engrenage, 1944 - 1947 (1977); pentru conferinţa de pace de la 
Paris vezi mai ales E. Ciurea, La traité de paix avec la Roumanie 
(1954). O excelentá tratare jurnalisticá a dramaticelor evenimente 
la R. Markham, Rumania under the Soviet yoke (1949). 

Istoria evreilor románi nu are incá parte de o tratare cores- 
punzátoare; M. Carp, Cartea neagră Fapte şi documente. Suferințele 
evreilor din România, I-II] (1946-1948) este prea prosovietică pentru 
a inspira încredere, în ciuda bogatului material documentar pe care 
il contine. Neştiinţific este şi studiul lui I. Fischer, Transnistria: the 
forgotten cemetery (1966). Date interesante la B. Vago, The shadow 
of the Swastika, the rise of fascism and anti-semitism in the Danube 
basin, 1936 - 1939 (1975) şi in revista "Toladot”, editată sporadic 

începînd din 1972 de "Institutul dr. I. Niemirower" din Ierusalim, un 
centru de cercetări închinat evreimii româneşti. Din mulţimea de 
date statistice contradictorii care cirgulă in literatura de specialitate, 
cele mai de încredere par a fi cele expuse în studiul lui S. Manuilă şi 
W. Filderman, Regional development of the Jewish population in Ro- 
mania (1957). . 


VI. COMUNISMUL ÎN ROMÂNIA (1948 - 1983) 


Există mai multe studii privitoare la funcţia politică a istoriei în 
societatea românească contemporană şi la felul în care trecutul este 
scris şi rescris în raport cu necesităţile prezentului. Intre ele amin- 
tim: M. Rura, Reinterpretation of history as a method for furthering 
communism in Romania (1961), D. Ghermani, Die kommunistische 
Umbeutung der rumänischen Geschichte (1967), Vlad Georgescu, 
Politică şi istorie. Cazul comuniştilor români, 1948-1977 (1981, 1982), 
St. Fischer-Galati, Myths in Romanian history, in "East European 
Quarterly", 3 (1981). Ancilizarea istoriei față de politicá a imbrácat 
“formele cele mai agravante după 1974, in primul rînd datorită inte- 
resului arătat de N. Ceauşescu pentru istoria ţării, pe care a 
infátisat- o, de altfel, in propria sa viziune ciudată, într-o sumedenie 
de articole, grupate cele mai multe în scrierea Istoria poporului 
“fomân. Culegere de texte (1983). Ca urmare, istoricii români contem- 
porani pornesc astăzi, indiferent de subieot, domeniu sau specializa- 
re, de la "strálucita sa viziune asupra cursului vremurilor”, care defi- 
neşte "coordonatele dezvoltării poporului român”, cum scrie un 
adept al cultului personalităţii şi în istoriografic. 

Permanenta manipulare a istoriei de către politică face ca marea 
majoritate a scrierilor de istorie contemporană să nu poată fi con- 
sultate decit cu maximă prudenţă. Volumele de izvoare şi reeditárile 
au şi ele numeroase paranteze drepte sau puncte, puncte; statisticile 
sint cu neputinţă de verificat, după cum arată şi. M. Jackson, Assess- 
ments of economic information from Bulgaria and Romania, Arizona .. 
State University, f. a. Toate acestea fac scrierea istoriei româneşti 
contemporane o întreprindere hazardată, descurajatoare; nu este de - 
mirare deci că bibliografia serioasă a ultimilor 40 de ani este atit de 
săracă. 

Dintre lucrările de sinteză apărute în afara graniţelor ţării sem- 
nalám: Al. Cretzianu, Captive Rumania (1956), Gh. Ionescu, Com- 

munism in Romania, 1944-1964 (1964), St. Fischer-Galati, The new 
Romania: from people's democracy to socialist republic (1967) si 
Twentieth Century Romania (1970), J. Montias, Economic develop- 
ment in communist Romania (1967), K. Jowitt, Revolutionary break- 
through and national development: the case of Romania. 1944-1965 
(1971), J. Spingler, Economic reform in Romanian industry (1973), 
T. Gilberg, Modernization in Romania since World War II 
(1975), I. Raţiu, Contemporany Romania (1975). 

Scrise in general in perioada de relativă liberalizare şi deschidere 
către Occident, cele mai multe din aceste scrieri privesc cu relativă 
Angáduintá modelul socialist românesc schiţat în anii '60 şi aplicat in 
parte pînă la inceputul anilor *70; optica s-a schimbat în ultimii ani, 
după cum se vede şi din articolele publicate în culegerea lui D. Nel- 
son (red. resp.), Romania in the 1980s (1981); pentru problema cul- 
tului personalităţii vezi mai ales articolul lui M.E. Fischer din res- 
pectivul volum; pentru ultimele evoluţii ale situaţiei economice, ar- 
ticolele lui M. Jackson: Perspectives on Romania 's economic deve- 
lopment in the 19805, in D. Nelson (red. resp.), Romania in the 1980s 
(1981) şi Romania's economy at the end of the 1970s: turning the 
corner on intensive development, in East European Economic Assess- 
ment. A compendium of papers submitted to the Joint Economic Com- 
mittee, Congress of the United States, Washington, D. C. (1981), sint 
esenţiale. 

Dintre lucrările româneşti marxiste închinate problemelor eco- 
nomice semnalăm: N. Giosan, Agricultura României, 1944-1964 
(1964), M. Biji (red. resp.), Dezvoltarea economică a României, 
1944-1964 (1964) şi Dezvoltarea agriculturii României socialiste în 
cifre (1965), volumul colectiv Industria României, 1944-1964 (1964), 
VI. Trebici, Populaţia României şi creşterea economică (1971), C. 
Moisuc, Coordonate principale ale dezvoltării economice, 1971-1990 
(1972). Publicaţiile apărute după 1974, în epoca cultului persona- 
litátii, prezintă interes doar din punct de vedere istoriografic, spiri- 
tul critic, acribia ştiinţifică fiind cu totul sacrificate pe altarul mito- 
logiei politice. | 

Cercetătorii apuseni au arătat în chip constant interes pentru 
politica externă românească, subliniindu-i, nu întotdeauna cu sufi- 
cient spirit critic, caracterul activ şi autonomist. Vezi, mai ales, F. 
David, Rumania: Russia's dissident ally (1965), A. Braun, Romanian 
foreign policy since 1965; the political and military limits of autonomy 

. (1978), G. Linden, Bear and foxes: the international relations of the 

'East-European Communist states (1979). Interesante puncte de ve- 

dere si la I. Volgyes, The political reliability of the Warsaw-Pact ar- 
mies. The Southern tier (1982); pentru interpretári mai critice la 
adresa "independenței" româneşti, vezi culegerea -Aspects des rela- 
tions russo-roumaines, 1-II (1967 - 1971) şi articolul lui VI. Socor, 
The limits of national independence in the Soviet bloc; Romania's 
foreign policy reconsidered, in "Orbis", 3 (1976). 

Istoria diferitelor forme de opozitie fatá de comunism nu a fost 
incá scrisá; pentru primele reactii precum si pentru descrierea "gu- 
lagului" románesc sint de mentionat: S. Cráciunas, The lost footsteps 
(1961), D. Bacu, Piteşti, centru de reeducare studenţească (1963), I. 
Cârja, Canalul morţii, 1949 - 1954 (1974), Gr. Dumitrescu, Demas- 
carea (1978), V. Ierunca, Piteşti (1981). Textele mişcării lui Paul 
Goma au fost publicate in revista "Limite" din Paris, 24-25 (1977); 
pentru descrierea acelor evenimente, vezi şi P. Goma, Le tremble- 
ment des hommes (1979). Interesante grupaje de documente si studii 
privind disidenta románá in revistele "L'Alternative", 20 ianuarie 
1983, si "Limite", 26-27 (1978). Interpretári mai generale ale intre- 
gului fenomen la T. Gilberg, Social devience in Romania, in I. Vol- 
gyes, Social devience in Eastern Europe (1978), V. Frunză, Pentru 
drepturile omului ín Románia (1982), Vlad Georgescu, Romanian 
dissident: his ideas, in J. Curry, Dissident in Eastern Europe (1983), 
M. Shafir, Political culture, intellectual dissent and intellectual con- 
sent. The case of Romania, in "Orbis", 3 (1983). 

In sfirşit, cîteva titluri privind fenomenul literar de după 1944: I. 
Negoiţescu, Scriitori români (1966), Al. Piru, Panorama deceniului 
literar românesc, 1940 - 1950 (1968), E. Simion, Scriitori români de 
azi, I-II (1976 - 1978), Gh. Grigurcu, Poeti români de azi (1979) şi 
Critici români de azi (1981), N. Manolescu, Arca lui Noe, I-III (1980 
-'1983), scrieri valoroase în ciuda condiţiilor in care au fost scrise; 
puncte de vedere neinhibate la A.U. Gabanyi, Partei und Literatur in 
Rumânien seit 1945 (1975) si M. Lovinescu, Unde scurte (1978). 

